
Pratarme 


Rašydamas pirmąjį iš dviejų istorijos tomų apie Baltijos kraštų gyvenimą 
nuo viduramžių iki šių dienų, visą laiką skausmingai suvokiau, kad manasis 
darbas neprilygs didingam ir monumentaliam Ferdinando Braudelio moks- 
liniam darbui apie Viduržemio jūros valstybes. Todėl prisipažįstu, kad šis 
darbas pirmiausia buvo sumanytas kaip apibendrintas Baltijos regiono isto- 
rijos ir jo istorinių prieštaravimų įvadas. Reikėtų taip pat pripažintu, kad 
Europoje požiūris į šias dvi jūras visais laikais smarkiai skyrėsi. Viduržemio 
jūra laikoma civilizacijos lopšiu, kur nuo neatmenamų laikų kultūros keitė 
viena kitą. Baltija, priešingai, suvokiama kaip šaltas periferijos užutekis pa- 
čiame civilizuotojo pasaulio pakraštyje. Viduržemio jūros kraštai tikrąja žo- 
džio prasme yra neatskiriama Europos kultūros dalis. Jų meno kūriniai 
puikuojasi muziejuose, pakrantės kasmet privilioja šimtus tūkstančių ieš- 
kančių saulės žmonių. Visai kitokia yra Baltija. Net vieną garsiausių jos 
sūnų Thoma Manną nesulaikomai traukė pietūs, ir tik probegsmais Bu- 
denbrokuose jis prisimena savo vaikystę prie Baltijos. 

Iš tikrųjų, jeigu civilizacija reiškia kultūrinį miestų paveldą, tai Bal- 
tijos kraštai gavo civilizaciją, o ne ją kūrė. Beveik visais istoriniais laikais 
Baltijos pakrantėse gyvenusios tautos turėjo taikytis prie kur kas gyvy- 
bingesnio išorinio pasaulio įgeidžių ir spaudimo. Būtent prisitaikyt, o 
ne vergiškai paklusti, nes nors Šiaurės tautoms galbūt ir stigo tokių įgudu- 
sių meistrų bei technikos, kokius turėjo tie, kurie įvairiais laikais paliko 

čia savo zyme — vokiečių riteriai, olandų pirkliai ar škotų mechanikai, — 
joms nestigo savų talentų, o svarbiausia — jos sugebėjo išlikti, sumaniai 
panaudodamos nepalankias gyvenimui sąlygas. 

Baltija visą laiką buvo „Rytų“ ir „Vakarų“ konfliktų arena. Gerai 
žinomas priešiškumas grėsmingajai Rusijai, XVI amžiaus Lenkijos 
karaliaus žodžiais tariant, „bet kokios laisvės šiam pasaulyje priešui". 
Rusijos kaimynėms ne kartą teko nusivilti laukiant pagalbos iš Vakarų. 
Nebuvo išgirsti nei Livonijos ordino maldavimai, kai jis kreipėsi į Vo- 
kietijos imperiją, prašydamas suteikti karinę pagalbą, nei baisusis įspėji- 
mas hodie mihi cras tibi (šiandien — aš, rytoj — tu). Petro Didžiojo ryžtas 
ir karinė galia po Karolio XII pralaimėjimo ties Poltava 1709 metais 
švedams tapo neįveikiami, o neryžtinga hanoverinės Anglijos politika 
neįstengė išsaugoti „pusiausvyros Šiaurėje"; nepajėgė to padaryti ir Šve- 
dija. Anglija ir Prancūzija gal ir būtų įtikinusi Sovietų Sąjungą sėsti prie 
taikos derybų stalo, jei 1939-1940 metų žiemą, kaip buvo siūloma, 
įsiveržimu būtų parėmusios Suomiją, tačiau suomiai, patikėję sajungi- 
ninkų pažadais, būtų labai neišmintingai pasielgę, nes svarbiausias įsi- 
veržimo tikslas buvo nutraukti Švedijos geležies rūdos tiekimą Vokieti- 
jai. Baltijos kraštus Vakarų valstybės visuomet buvo linkusios paaukoti. 
Anglų politikai XX amžiaus trečiajame dešimtmetyje išsakė didelių abe- 
jonių dėl Estijos, Latvijos ir Lietuvos nepriklausomybės išlikimo, o kai 
1939 metais šių valstybių egzistavimui iškilo grėsmė, jokios pagalbos 
nesuteikė. Jei 1948 metais rinkimus Italijoje būtų laimėję komunistai, 
Jungtinės Valstijos tikrai būtų ėmusios ir sankcijų prieš šią šalį. Komu- 
nistinis perversmas Suomijoje panašios reakcijos nesukėlė. 

Didesnę šioje knygoje aprėpiamo laikotarpio dalį Baltijoje domina- 
vo Švedija, kuriai priklausė ir Suomija. Ilgą laiką XVII amžiuje Švedijos 
Karalystė viešpatavo nuo Ladogos ežero iki Rygos įlankos nusidrieku- 
siose žemėse. Trisdešimties metų kare Gustavas II Adolfas iš Vokietijos 
atėmė Pomeraniją, Brėmeną ir Verdeną, ir Švedija tapo viena iš galingų 
karinių Europos valstybių. Todėl pasakojimas apie Švedijos iškilimą ir 
nuosmukį sudaro šios knygos šerdį. Daugiausia dėmesio skiriama po 
Kalmaro unijos susikūrusių dviejų šiaurinių karalysčių istorijai, o Len- 
kijos—Lietuvos, Rusijos bei Prūsijos Karalystės vidaus įvykiai liko kiek 
nuošaly, nes Švedija ir — galbūt kiek mažiau - Danija buvo dominuo- 

jančios Baltijos regiono šalys. Toks išskyrimas gali atrodyti gana pre- 
tenzingas, todel prašau atleisti, kad šioje knygoje į šalį nustumiu Norve- 
giją ir neskiriu deramo dėmesio Lenkijai ir Lietuvai. 

Pagrindinė šio darbo tema yra kova del egzistencijos atšiauriomis sąly- 
gomis. Europos žemyno gyventojų išsivadavimas nuo bado rykštės, ligų, 
skausmo ir skurdo yra galbūt didžiausias pasiekimas, kokį gali aprašyti 
istorikas, tačiau jis pernelyg dažnai nublanksta bendrame istorinių veika- 
lų kontekste. Rašydamas šią istoriją ryškiai suvokiau tą niūrią ir dažnai 
beviltišką atmosferą, kurioje kartų kartos gyveno, dirbo ir mirė. Sunku 
atkurti praėjusių amžių gyvenimo kasdienybę, pajusti namų audimo mul- 
tino bei nebalintos drobės šiurkščią realybę, kuri gaubė tamsų pasaulį. 
Mes gyvename visai kitokiame amžiuje, nuo protėvių mus skiria didžiu- 
lės materialinių bei dvasinių dalykų prarajos. Stipri jų valia nebesugrįš, 
tačiau lyg gaudesys per amžius lydės mus didžiųjų ir galingųjų žygiai, 
kurių aprašymais taip kliaujasi istorija. Vis dėlto tikiuosi, kad mano dar- 
bo fone kartkartėmis girdėti žemas paprastų žmonių balso tembras. 

Mėginau išspręsti vietovardžių problemą: Švedijos karalystės, t. y. 
Švedijos (įskaitant Skane) ir Suomijos, vietovardžius pateikiau švedų 
kalba, o Estijos, Livonijos, Kuršo, Prūsijos bei Holšteino (bet ne Šlezvi- 
go) vietovėms palikau vokiškus pavadinimus. Valdovų vardai origina- 
lūs, jų nederinau prie anglų kalbos rašybos taisyklių*. Pasitaike galbūt 
viena ar dvi išimtys, kai Švedijos karalius Sigizmundas tapo Lenkijos 
karaliumi Zigmantu. Tai gali pasirodyti kiek smulkmeniška. Tačiau iš 
patirties žinodamas, kad vis mažiau angliškai kalbančių studentų gali ir 
nori suprasti kokią nors kitą kalbą, tekste pribarsčiau nesuprantamų 
pavadinimų ir posakių, taip tikėdamasis pažadinti suvokimą, kad už šių 
palaimintųjų salų vyksta ir kitoks gyvenimas. 

Nuoširdžiai dėkoju už vertingus patarimus ir pastabas Rogeriui Bart- 
lettui, Michaeliui Branchui, Maxui Engmanui, Robertui Frostui, Jane- 
tai Hartley, Billui Meadui, Rudolfui Muhsui, Thomasui Munch-Pe- 


tersenui, Thomasui Munckui, Stewartui Oakley'ui ir Tony'iui Uptonui. 


* Vertime del tų pačių autoriaus pateiktų motyvų išlaikoma originali vardažodžių 
forma. Pagal nusistovėjusią lietuvišką tradiciją rašomi valdovų vardai bei lietuvina- 
mi dažnai vartojami labai populiarūs vietovardžiai, tokie kaip Stokholmas, Kopen- 


haga, Ryga, Maskva ir dar vienas kitas. 

Baltijos šalys Europos ūkyje 


OLANDIJOS PREKYBOS ĮSITVIRTINIMAS BALTIJOS ŠALYSE 


Europos žemynas įsispraudęs tarp dviejų jūrų, besidriekiančių iš 
rytų į vakarus, kur jų vandenys siaurais sąsiauriais išsilieja į Atlanto 
vandenyną. Jau pats pietų pakrantes skalaujančios Viduržemio jū- 
ros pavadinimas byloja apie jos, kaip pagrindinio susisiekimo ke- 
lio, reikšmę užsimezgant civilizacijai. Septyniskart mažesnis uz Vi- 
duržemio jūrą šiaurinis jūrų kelias europiečiams atrodė ne toks 
patrauklus. Iš tikrųjų dervos ir sūdytų silkių kvapų nė iš tolo negali 
lyginti su citrinmedžio žiedų aromatais, o retai apgyventos Šiaurės 
Europos lygumos ir kalvos vargu ar galėjo menininkams sukelti 
tokį įkvėpimą kaip pietų kalnynai ir salos. Iki didžiųjų kelionių 
laikų smėlingos ir nederlingos Šiaurės Europos žemės, didžiuliai 
Skandinavijos miškai tebuvo šalta, atoki ir nesvetinga Europos že- 
myno periferija. 

Nors ir ne tokia reikšminga kaip Viduržemio jūra, Baltija buvo 
gyvybiškai svarbi ne tik jos skalaujamy, bet ir giliau žemyne esančių 
šalių ūkiui. Didžiosiomis Rytų Europos lygumų upėmis, įtekančio- 
mis į seklius Baltijos vandenis, vyko gyva prekyba. Šiais vandens ke- 
liais dar vikingai pasiekdavo Kaspijos ir Juodąją jūras. Matyt, pelny- 
tai Baltija garsejo kaip Rytų jūra, kadangi per ją Centrinės Rusijos 

vandens keliai vedė prie pasakiškųjų Rytų turtų. Nutrūkus vikingų 
kelionėms dar ilgai šilkas ir prieskoniai viliojo pirklius per Baltijos 
jūrą plaukti į Rytus, nors Baltijos šalis ; Vakarų Europos rinką atve- 
dė kur kas kasdieniškesnės, gyvenimo reikmėms svarbesnės prekės — 
kailiai, odos, vaškas ir lajus. XIII ir XIV amžiuje laisvoji Vestfalijos 
bei Šiaurės Vokietijos miestų konfederacija, žinoma Hanzos sąjun- 
gos vardu, išplėtė savo prekybos tinklą nuo Novgorodo rytuose iki 
Briugės bei Londono vakaruose. Tvirti, gerai suręsti, daugiau kaip 
100 lasty (apie 200 tonų) talpos kogai (plačiadugnės, buku priekiu 
ir galu valtys — vert. past.) buvo įprastas reginys vandenyno pakrante- 
se, baltakraščiais korpusais savo kilmę isduodantys ir sūresniuose At- 
lanto vandenyse. Nuo XIV amžiaus Hanzos miestų pirkliai pirme- 
nybę ėmė teikti didesniems ir platesniems plokščiadugniams laivams, 
o viduramžių pabaigoje pasirode tristiebės karavelės lygiais korpu- 
sais ir aukštais priešakiniu ir užpakaliniu deniais. Atokiau nuo Balti- 
jos uostų nusidriekusiose žemėse buvo visko, ko reikėjo laivų staty- 
bai: medienos, deguto bei dervos, linų ir kanapių pluošto burėms ir 
virvėms. Daugumoje uostų buvo laivų statyklos, o didesnieji, tokie 
kaip Liubeko ir Dancigo, uostai turėjo ir įtaisus laivų remontui. 

Apie tokiais laivais plaukiojusius žmones žinome nedaug, tačiau 
medžio drožiniai, altorių paveikslai, vis dar puošiantys buvusius Han- 
zos miestus, leidžia susidaryti tikrą viduramžių jūreivystės vaizdą. 
Navigacijos priemonių buvo labai mažai. Nei kompaso, nei jūrų že- 
melapiy iki pat ankstyvųjų Naujųjų amžių Baltijos šalyse dar neži- 
nota. XV amžiuje išverstas į vokiečių žemaičių kalbą flamandų jūri- 
ninkystės vadovas Seebuch teikė mažai ir labai glaustų navigacijos 
žinių. Iš jo galima buvo sužinoti tik apie pakrančių orientyrus ir 
svambalo naudojimą sekliuose vandenyse. Štai kaip jame aprašomas 
kelias nuo Briugės iki Jutlandijos pusiasalio šiaurinio taško: 


Item alse gi willen seghelen ute den Swene na dat Reff, unde gy komen 
buten landes uppe 27 vadem, so sole gy gan nortnortost bet uppe dat Reff, 
unde dat kors sole gy holden so lange, dat gy uppe 40 vadem ghene grunt 


en hebben, dan ghaet nortosten osten, bet dat gy Jutland seyen, unde dan 

AN 


moge gy juwe kors setten, dar na dat gy dat lant vorvellen bet to den Schla- 
1 


ge. 


(Jei nori plauku iš Svenes iki Jutlandijos rifo, reikia nuo kranto plaukti tol, 
kol pasieksi 27 jūros sieksniy (6 pėdų) gilumą, tada sukti į Siaure-Siaures 
rytus Rifo link ir to kurso laikytis tol, kol 40 jūros sieksnių gilumoje nebe- 
pasieksi dugno, tuomet plaukti šiaurės rytų-rytų kryptimi tol, kol tolumoje 
pamatysi Jutlandija. Šio kurso reikia laikytis iki pat Skageno, kad visą laiką 
matytum žemę.) 


Jūrininkui, plaukiančiam siauru, Zundo vardą gavusiu vandens 
ruožu, skiriančiu Zelandijos salą nuo Skanes provincijos, buvo siū- 
loma orientuotis pagal Helsingoro bažnyčios bokštą. Lygaus pieti- 
nio Baltijos jūros kranto bažnyčių bokštai jūrininkams buvo geri kel- 
rodžiai — 126 metrus siekiantį Šv. Petro bokšrą Rostoke giedrą dieną 
galėjai matyti iš daugiau kaip 20 mylių nuotolio. Domensnäs kyšu- 
lio — pagrindinio orientyro laivams, plaukusiems į Rygos ir Livoni- 
jos uostus pro „valstiečius ir piktavalius žmones“, kranto medžių la- 
pijos kontūrai kėlė didelį jūrininkų nepasitenkinimą, kol šioje 
gyvybiškai svarbioje vietoje neiškilo bokštas, rodantis kelią į Livoni- 
jos uostus.“ Revelio miesto taryba uosto seklumose liepė iškelti dvi 
statines ir už jas ėme mokestį. Be to, labiausiai į vakarus nutolusiame 
Dagö salos krante Revelio taryba pastatė švyturį, perspėjantį jūrinin- 
kus apie Nekmansgrundo seklumos pavojus. 

Kelionės būdavo ilgos, jų trukmė labai priklausydavo nuo palan- 
kių vėjų. Pavejui kogu per parą galima buvo įveikti nuo šešių iki 
aštuonių dešimčių jūrmylių. Kelionė iš Liubeko į Dancigą paprastai 
trukdavo keturias dienas, bet jei pasitaikydavo blogi orai, galėjo pri- 
reikti ir dviejų savaičių. 1591 metais Fynesas Morysonas 150-ies to- 
nų talpos anglų laivu „Antilope” iš Helsingoro į Elbingą plaukė pen- 
kias dienas. Būtent šiame Rytų Prūsijos uoste 1579 metais buvo 


‘ Koppmann K. Das Seebuch. Bremen, 1876, nuo 52 p. 
* Goetze J. Hansische Schiffahrtswege in der Ostsee Hansische Geschichtsblätter, 1975, 
93: 71-88. 

įsitvirtinę Anglijos Rytų žemių bendroves pirkliai, tačiau netrukus 
paaiškėjo, kad uostas netinkamas del priežasčių, kurias vėliau paste- 
bėjo ir Fynesas Morysonas: „Melvino uostas [sic] yra vos dešimties 
pėdų gylio, bet mūsų laivas skrodė dumblą lyg arklas dirvą."? Be 
pavojaus užplaukti ant dumblo sąnašų, jūrininkai dar galėjo įstrigti 
ledų sangrüdose Aistmarese (Frisches Haff) ir Vistulos deltoje, todėl 
nuo lapkričio iki balandžio plaukioti rytinėje Baltijos jūros dalyje 
buvo neįmanoma. Kita „Rytų jūros“ vandenų neganda buvo plėši- 
kaujantys kaperiai. 

Nelengva atsekti Hanzos sąjungos atsiradimo ištakas. Antrojoje 
XII amžiaus pusėje Gotlando saloje prekiavę vokiečių pirkliai susi- 
būrė į bendriją. Po šimtmečio Gotlando bendrija faktiškai nustojo 
egzistavusi, kai Visbio miestas prarado savo, kaip prekybos centro, 
reikšmę, šį vaidmenį perėmus pietinėje Baltijos dalyje suklestėjusiems 
prekybiniams miestams. Viduramžiais ėmė rastis miestų sąjungos. 
Jų tikslas buvo užtikrinti taiką ir apsaugoti prekybą, o to jau nepajė- 
gė griūvančios imperijos valdžia. Nuo 1260-yjy minima Vendy mies- 
tų sąjunga su svarbiausiuoju miestu Liubeku, XIV amžiuje įsikūrė 
Prūsijos bei Livonijos miestų sąjungos. Hanzos pirkliai visuomet nei- 
ge, kad jų sąjunga yra kas nors daugiau nei „tvirta daugelio miestų, 
miestelių ir bendrijų konfederacija (confederatio), kurios tikslas — uz- 
tikrinti, kad verslo įmonės sausumoje ir jūroje gautų palankių ir pa- 
geidaujamų rezultatų“, tačiau ji turėjo didelę politinę galią, kurią 
skaudžiai patyre Anglijos, Nyderlandų bei šiaurinių karalysčių val- 
dovai.“ 

XV amžiaus pabaigoje Hanzos sąjunga nebeturėjo tokios didelės 
politinės valdžios kaip anksčiau, nors Liubekas ir įstengė suvaidinti 
lemiamą vaidmenį Danijos ir Švedijos konflikte dėl trijų Skandina- 
vijos karūnų susijungimo XV amžiuje ir XVI amžiaus pradžioje. Ėjo 
prie pabaigos ir Hanzos dominavimas Šiaurės Europos jūrų keliuo- 
se. Pirmosios minimos Zundo prievolės — jomis Danijos karalius 


` Moryson F. An Itinerary (perspausdintas leid.), 4 t. Glasgow, 1907, t. 1 nuo 129 p. 
* Hanzos sąjungos atsakymas Slaprajai Anglijos valstybės tarvbai po Hanzos pirklių 


suemimo Londone. cituojama iš Dollinger P. The German Hansa, 1970, p. 411-413. 

apmokestino laivus, įplaukiančius į Baltijos jūrą ar išplaukiančius iš 
jos sąsiauriu tarp Helsingoro ir Hälsingborgo — rodo, kad 1497 me- 
tais dauguma laivų priklausė Šiaurės jūros pietinės pakrantės (Zui- 
der Zee) miestams. XVI amžiuje olandai su savo kur kas pranašes- 
niais laivais ir prekybos įgūdžiais turėjo neginčijamai įsigalėti 
tarptautinėje prekyboje tarp Baltijos jūros šalių. Konkurenciją Han- 
zos miestams sudarė taip pat ir didžiosios Vokietijos pirklių, tokių 
kaip Fuggerių, šeimos. Dėl senoviškų prekybos būdų bei tuometi- 
nių reikalavimų nesilaikymo ir dėl Baltijos šalių valdovų spaudimo 
pašlijo miestų vienybė. Olandijos skverbimasis į Baltijos šalių rinką 
lėmė ir tų miestų nuosmukį. Kadangi Zundo kelias perėmė prekybą, 
vykusią sausuma per Holšteino pusiasalį, kurį ištisus amžius kontro- 
liavo Liubekas, pastarasis ir kaimyniniai Vendų sąjungos miestai kiek 
galėdami stengėsi olandus išstumti. Kira vertus, Baltijos rytinių pa- 
krančių miestams olandų laivų pasirodymas pavasarį būdavo pagei- 
dautinas dalykas, todel Liubeko siekiai sužlugdyti olandų prekybą 
kėlė didelį pasipiktinimą. Netgi kaimyninės šalys ir jų sąjungininkės 
eme bodetis Liubeko pasiuntinių diktatorisku tonu bei raginimais 
kovoti prieš Nyderlandų kontrabandininkus. Pavyzdžiui, 1533 me- 
tais Hamburgo miestas ramiai atsiskyrė nuo antiolandiškos koalici- 
jos ir slapta susitarė su Amsterdamu — stambiausiu Hamburgo alaus 
pirkėju. Galų gale tiktai mažieji ir palyginti nereikšmingi Meklen- 
burgo įlankos miestai liko ištikimi Liubeko kvietimui. 

Liubeko klestėjimą viduramžiais nulėmė dvi prekės: Liuneburge 
kasama smulkioji druska ir Skaneje sugaunama daugybe silkių. XVI am- 
žiaus pradžioje silkių laikymosi vietos nebebuvo tiek gausios žuvies, 
kaip tai apibūdino danų metraštininkas Saksas Gramatikas, kad jų 
žvejybai nereikėtų tinklo. Olandai, turėdami pigesnės Burgnevės įlan- 
kos druskos atsargas ir žinodami tobulesnius žuvies apdorojimo bei 
išsaugojimo būdus, ėmė stumti liubekiečius iš rinkos. Tačiau nepai- 
sydami tokios konkurencijos, liubekiečiai vis dar atrasdavo naujų 
rinkų, ypač Ispanijoje. Didžiąją prekybos Baltijos uostuose dalį savo 
rankose tebelaikė liubekiečiai. 1593 metrais Liubekas turėjo 253 lai- 


vus, o laivų statyklose kasmet būdavo pastatoma nuo penkiolikos iki 

dvidešimties naujų laivų. Žymus Hanzos tyrinėtojas istorikas W/al- 
teris Vogelis teigia, kad XVI amžiaus pabaigoje bendras Hanzos mies- 
tų laivų tonažas buvo 90 000 tonų — 50 procentų didesnis nei prieš 
šimtmetį. Turėdama apytikriai tūkstančio laivų prekybinį laivyną, 
Hanzos sąjunga nieku būdu nebuvo nusilpusi, nors prekyboje su 
Baltijos jūros šalimis ir prarado vadovaujantį vaidmenį. 

Vėlyvųjų viduramžių laikotarpiu tarptautinės prekybos dėmesio 
centras iš Baltijos šalių nukrypo į rytus. XIII amžiuje vokiečių pir- 
kliai įsteigė prekybos punktą Novgorode — Peterhofo kontorą. XV 
amžiuje per Novgorodo kontorą liubekiečiai jau nebekontroliavo Li- 
vonijos miestų, nors prekyba Novgorode tuo metu ir ėmė smukti. 
1494 metais, kai Ivanas III — Rusijos didysis kunigaikštis — uždarė 
Peterhofa, čia tebuvo likę tiktai keturiasdešimt devyni vokiečių pir- 
kliai. Didžioji prekybos rusiškomis prekėmis dalis persikėlė į Livoni- 
jos miestus, kurie gavo iš to daug naudos. Jų atsisakymas leisti savo 
teritorijose užsienio pirkliams be tarpininkų prekiauti erzino Vendų 
miestus, dėl to negalėjusius tiesiogiai derėtis su rusų pirkliais. 1514 
metais vėl atidaryta Peterhofo kontora nieko negelbėjo. Hanzos są- 
jungai nepriklausiusiems pirkliams buvo leista prekiauti mieste, o 
rusų pirkliai toliau naudojosi sausumos keliais į svarbiausius Estijos 
bei Livonijos uostus. 

Žemes Rusijos gilumoje buvo galima pasiekti vandens keliu, ėju- 
siu Nevos upe, per Ladogos ežerą, toliau — Volchovo upe žemyn, 
arba Narvos upe iki Pskovo. Tačiau abiem atvejais keliones trukdė 
slenksčiai, taigi sausumos kelius per Revelį, Rygą arba Piarnu dau- 
guma pirklių labiau mėgo. 1346 metais šiems trims Hanzos uostams 
buvo suteiktos Turgaus teisės, o tai reiškė, kad visos Rusijos rinkai 
skirtos prekės minėtuose miestuose turėjo būti iškraunamos, pasve- 
riamos ir čia vėl iš naujo pakraunamos. Daugelis užsienio pirklių, 
norėdami išvengti tokios gaišaties, mieliau parduodavo savo prekes 
miesto pirkliams (kop/uda). Tų miestų biurgeriai akylai saugojo savo 
teisę būti tarpininkais. Bursprake — pro Revelio miesto rotušės langą 
kasmet skaitomas pagrindinių miesto taisyklių bei įstarymų sąrašas 
nedviprasmiškai skelbė: „Ein borger cope als ein borger, ein gast als ein 

gast’ (miestietis prekiauja kaip miestietis, o svečias [užsienio pirklys] — 
kaip svečias). Estijos ir Livonijos miestai taip pat mėgino išstumti iš 
prekybos vietinius žmones, kuriuos vadino „nevokiečiais“ (undut- 
sche). Tačiau, nepaisant įstatymų ir perspėjimų, daugelis pirklių nau- 
dojosi vietinių žmonių tarpininkavimu prekiaujant su giliau žemyne 
buvusiais kraštais. Didžioji smulkiosios prekybos dalis šiuose mies- 
tuose teko „nevokieliams”. Jie išnešiodavo žuvį, siūlydavo pirkti sa- 
gas, grandines, smeigtukus ir kitokius niekniekius.? 

Pagrindinės prekės, viduramžiais keliavusios iš Rusijos gilumos, 
buvo vaškas ir kailiai, nors prekiauta ir alyva, odomis, ersketais, žuvų 
klijais ir netgi rytietiškomis gėrybėmis. Laivų statybos pramones plėtra 
jūrinių tyrinėjimų bei ekspansijos laikotarpiu skatino statybinių me- 
džiagų, kurių buvo gausu tolimose nuo Baltijos jūros uostų žemėse, 
paklausą. Iš Baltarusijos ir Lietuvos Diinos upe į Rygą baržomis bu- 
vo gabenami linai ir kanapės eksportui. XVI amžiaus pabaigoje šios 
dvi prekių rūšys Rygoje buvo pagrindinės. Čia taip pat vyko gyva 
prekyba laivų stiebais, jie buvo gaminami iš Dūnos upe atplukdyty 
rąstų ir parduodami Vakarams. Linai ir kanapės buvo eksportuoja- 
mi ir iš Prūsijos uostų, daugiausia iš Königsbergo, kur taip pat buvo 
parduodama daug deguto, dervos, naudotų muilo ir stiklo gamybai 
pelenų. 

Iki XV amžiaus olandai retai užklysdavo į Baltijos vandenis. Pir- 
mieji minimi olandų pirkliai Novgorode lankėsi 1432 metais ir siūlė 
pirkti silkių, audeklų bei prancūziškos druskos. Amžiaus viduryje jie 
čia jau buvo dažni svečiai. Olandų prekybos reikšmę rytinių Baltijos 
jūros pakrančių miestams galima įvertinti remiantis Maksimiliano 
Transilvano — imperatoriaus pasiuntinio Hamburge - 1534 metais 
rašyta ataskaita: 


Visas Lenkijos Karalystės turtas ir minėto jos miesto Dancigo suklestėjimas 
priklauso nuo to, kad į Dancigą kartą ar du kasmet atplaukia du arba trys 


* Johansen P., von zur Mühlen H. Deutsch und Undeutsch im mittelalterlichen und 
frühzeitlichen Reval. Cologne-Vienna, 1973, p. 140-154, 434. 

šimtai olandų laivų ir per keturiolika dienų superka ir išplukdo visus grūdus 
iš minėto Dancigo miesto. Nes per pastaruosius dvidešimt penkerius metus 
garbieji Lenkijos ir Prūsijos ponai ten atrado būdų tam tikromis upėmis 
atplukdyti visus savo grūdus į Dancigą ir parduoti juos minėtam miestui. Ir 
dėl to Lenkijos Karalystė ir garbūs jos ponai labai praturtėjo. Nes iki to 
laiko jie nežinojo, ką su šitieka grūdų daryti, ir laikydavo savo žemes near- 
tas, o Dancigo miestas, kuris buvo viso labo tik mažas kaimelis, dabar yra 


galingiausias ir turtingiausias miestas prie Rytų jūros.“ 


1481 metų vasarą vienas laivų savininkas iš Dancigo užregistravo 
per tūkstantį didesnių ir mažesnių javų prikrautų laivų, iš uosto iš- 
plaukusių į vakarus Olandijos Zelandijos ir Flandrijos link. Praėjus 
šimtmečiui, kasmet į uostą nuolat užsukdavo daugiau kaip du tūks- 
tančiai laivų ir į Amsterdamą išplukdydavo daugybę iš Lenkijos že- 
mių suvežtų grūdų. Prekyba su Dancigu sudarė vos ne pusę visos 
Amsterdamo prekybos. Beveik 80 procentų į šį Olandijos miestą 
XVI amžiuje importuotų rugių atplaukdavo iš Dancigo uosto. Pre- 
kyba buvo tokia svarbi, jog netgi per karą prieš Habsburgų Ispaniją 
olandų pirkliai nenustojo plukdę grūdų iš Baltijos į Iberijos pusiasa- 
lj. Nenuostabu, kad olandai prekybą grūdais laikė „jūrininkystės ir 
klestinčios prekybos su šiomis šalimis Serdimi””. 

Olandai klestėjo, tačiau klestėjo ir Dancigo miestas. Jo prekybi- 
niame laivyne, viduramžiais konkuravusiame su Liubeko prekybos 
laivynu, iki 1600 metų teliko vos keli tuzinai mažųjų laivų. Turėda- 
mi prekybos monopolį, Dancigo pirkliai verčiau saugiai kaupė tur- 
tus prekiaudami mieste, nei velesi į rizikingą prekybą užjūryje, kur 
didelę konkurenciją sudarė olandai, mokėję mažesnius frachto mo- 
kesčius, naudoję pazangesnius prekybos būdus bei ištobulintą sudė- 
tingą kreditų sistemą. Iš aplinkinių ir tolimesnių vietovių miestas 


° Hapke R. (leid.) Niederländischen Akten und Urkunden zur Geschichte der Hanse 
und zur deutschen Seegeschichte, 2 t. Munich-Leipzig, 1913, t. 1, p. 200. 

“ Faber J. „The decline of the Baltic grain trade in the second half of the seventeenth 
century“, Acta Historica Neederlandica 1: 108. Taip par žr. Malowist M. „The econo- 
mic and social development of the Baltic countries from the fifteenth to the sevente- 
enth centuries’, Economic History Review antrąjį leidimą, 1959, 12: p. 177-189. 

traukė būrius persikeleliy. Religiniai karai iš Nyderlandų stūmė šimtus 
pabegėlių, o šie į Dancigą atnešė meistriškumo, naujų metodų ir 
įgūdžių. Miestas tapo gamybos centru. Masinei rinkai buvo gamina- 
mos pigios prekės, o čia pagaminti kokybiški baldai, stiklas, popie- 
rius bei verpimo rateliai buvo paklausūs visame Baltijos jūros šalių 
regione. Baigiantis XVI amžiui miesto tarybos pareiškimu Dancige 
ir jo apylinkėse buvo šimtas tūkstančių gyventojų. Šis skaičius galėjo 
būti ir padidintas, tačiau net ir pusę tiek gyventojų turėdamas Dan- 
cigas būtų buvęs gerokai didesnis už kitus Lenkijos miestus — jis bu- 
vo net penkiskart didesnis už karališkają sostinę Varsuva.° 

Dancigo eksporto prekyboje vyravo dvi prekių rūšys - mediena 
ir grūdai. Toli į Lietuvą nusidriekusios tankios ąžuolų bei pušų gi- 
rios teikė miško medžiagą. Iš jos buvo gaminamos spygliuočių bei 
kitokios medienos lentos — Klappholz, — naudotos statinems gamin- 
ti, ir Wagenschoss, arba laivų statybai naudotas skaldytas ąžuolas, taip 
pat smala ir degutas. Mazovijos medienos paklausa buvo tokia dide- 
lė, kad šiose vietose apsigyveno daugybė valstiečių girininkų. Medie- 
na ir grūdai į uostus buvo plukdomi upėmis. Ir šiuo atžvilgiu Danci- 
go pirklių padėtis buvo geresnė, nes prekybą Oderiu trukdė nuolatinė 
Brandenburgo bei Pomeranijos didikų nesantaika, o Nemuno ir 
Diinos upėmis laivyba vykdavo trumpiau ir buvo pavojingesne dėl 
povandeninių uolų bei seklumų. XVI amžiaus viduryje didžiąją Len- 
kijos prekybos grūdais dalį valdė bajorija, sugebėjusi apginti savo 
interesus ir pasiekti, kad Lenkijos įstatymų leidžiamasis susirinkimas — 
Seimas — priimtų bajorams palankius įstatymus. Dancigo pirkliai 
paprastai sumokėdavo iš anksto, taip atsakomybę ir išlaidas už pre- 
kių atgabenima palikdami tiekėjams. Toks būdas leido pirkliams kon- 
troliuoti prekių pasiūlą, tačiau būta nuomonių, kad taip dirbtinai 
būdavo palaikomos aukštos grūdų kainos Amsterdamo rinkoje. 

Ričardo II valdymo laikais Dancige anglų pirkliai įsteigė preky- 
bos bendrovę, bet ji neatnese lauktų rezultatų, tad net ir gerokai 


* Bogucka M. „Danzig an der Wende zur Neuzeit: von der aktiven Handelstadt zum 
Stapel und Produktionszentrum”, Hansische Geschichtsblätter, 1984, 102: 1-103. 

įpusėjus XVI amžiui Anglija dar smarkiai priklausė nuo Hanzos sa- 
jungos, gabenusios prekes iš Baltijos šalių. Ričardo Kanclerio 1553 
metais atrastas kelias į Rusiją per Baltąją jūrą atvėrė galimybių išplės- 
ti angliškųjų audeklų rinką. Beveik trečdalis Maskvos didžiosios kuni- 
gaikštystės bendroves įkūrėjų buvo audeklų eksportuotojai, todėl su 
naujuoju keliu buvo siejamos didžiulės viltys. Manyta, kad anglų 
pirkliai aplenkė savo priešininkus. 1554 metais Ričardo Kanclerio 
bendražygis Johnas Hase rašė: 


Mūsų pirkliai gali gerai pasipelnyti aprūpindami rusus tokiomis prekėmis, 
kokias jiems tiekia olandai — flandriškus ir olandiškus audinius, kuriuos, 
manau, jie gali tiekti geriau ir su mažesnėmis išlaidomis negu Rye, Dorpato 
ar Revelio pirkliai, nes nemenkas dalykas iš Flandrijos atvežti audeklus į 
kurį nors iš tų miestų, o išlaidos už jų gabenimą sausuma iki Novgorodo, 
kuris yra už 900 rusiškų mylių nuo Rye, yra nemažos? 


Baltosios jūros kelio atradimas kėlė didelį nerimą naujai įkurtos 
Maskvos didžiosios kunigaikštystės bendrovės konkurentams, tačiau 
taip ir netapo svarbiu prekybos keliu. Plaukti pro Šiaurės kyšulį bu- 
vo pavojinga. Iš trijų laivų, iš Londono išplaukusių 1553 metų gegu- 
zes 20 dieną, du užplaukė ant seklumų prie Laplandijos krantų, o jų 
įgulos žuvo. Net ir įkūrus Archangelską, uosto įrengimų beveik ne- 
buvo, o eksportuojamų prekių tiekimu ne visuomet būdavo galima 
pasikliauti. 1558 metais rusams užėmus Narvą, atsivėrė nauja gali- 
mybė pakliūti į Rusijos rinką. Šio prekybos punkto Livonijos mies- 
tai nebegalėjo kontroliuoti (nors įnirtingai mėgino užtverti kelią lai- 
vams į šį miestą). Kitais metais Vyborgo miesto gubernatorius Švedijos 
karaliui jau galėjo pranešti, kad vienas anglų pirklys ketina grįžęs į 
namus apskelbti savo tėvynainiams, jog daugiau nebereikės ilgai 
plaukti aplink Norvegiją, nes visas trokštamas prekes bus galima įsi- 
gyti naujajame pagrindiniame caro uoste — Narvoje. 1564 metais 


” Hakluyt R. The Principal Navigations, Voyages, Traffiques and Discoveries of the 
English Nation (perspausdintas leid.), 12 t., Glasgow, 1903, r. 2, p. 277-278. 

seras Nicholas Baconas pareiškė, kad prekyba Narvoje buvo „geriau- 
sias prekių judėjimo srautas mūsų amžiuje”. Tačiau Maskvos didžio- 
sios kunigaikštystės bendrovės nelaimei, jai nepriklausę pirkliai bei 
„atskalūnai“ taip pat gyvai prekiavo Narvoje ir, nepaisydami Slapto- 
sios tarnybos draudimų, tos veiklos nenutraukė.!? 

Prekyba su Baltijos šalimis labai priklausė nuo rinkos svyravimų 
ir politinio nestabilumo. Tą gerai iliustruoja išlikusi komercinė pir- 
klių ir jų tarpininkų korespondencija. Rygoje ir Karaliaučiuje dirbu- 
sių Liubeko pirklių atstovų, laiškuose, gausiai prikaisiotuose dievo- 
baimingų frazių, rašoma apie laivų atvykimą, kainų svyravimus ir 
prekių paklausą rinkoje. 1458 metų birželio 4 dieną rašydamas iš 
Rygos Albertui Bischofui į Liubeką, Hinrikas May'us dėkoja Dievui 
už sėkmingą Bayvaro laivų, plukdžiusių druską iš Burgnevės įlankos, 
atvykimą, tačiau tuoj puola į niūrius svarstymus, kaip olandų atvy- 
kimas galėtų paveikti kainas. Grėsmę prekybai kėlė ir Livonijos or- 
dino karo su Lenkijos karaliumi perspektyva. Laiškas baigiamas to- 
kiais žodžiais: 


Aš ir mano žmona dėkojame jums už uogų statines ir statinę obuolių. Telei- 
džia man Dievas jums tarnauti. Nežinau, ką ypatingo apie prekybą galėčiau 
jums parašyti. Čia nedaug yra ką veikti. Audeklus parduoti sunku, rusai jų 
nebenori, ypač flamandisky, kuriuos dabar mažai kas perka, bet gerai sekasi 
prekyba angliškais audiniais ...'' 


Praėjus šimtmečui Thomo Sextono atstovas Dancige turėjo par- 
duoti 3800 triušių kailiukų krovinį. Jis skundėsi, kad kaina mieste 
kritusi ir kad dauguma kailiukų „buvo taip suėsti kirmėlių ... kad 
negalėjau jų parduoti”'?. Visai suprantamas toks agento nerimas, nes 


'0 Zins H. „England and the Baltic in the Elizabethan Era”, Manchester and Totowa, 
NJ, 1972, p. 41; ir Willan T. The Early History of the Russta Company 1553-1603. 
Manchester, 1956. 

'! Stein W. „Handelsbriefe aus Riga und Königsberg”, Hansische Geschichtsblätter, 
1898, 4: 90-91. 

'- Zins, op. cit., p. 303. 

nuo to, kiek gaus už krovinius, atgabentus iš Anglijos, labai priklau- 
sė, ką galės pirkti vietos rinkoje. Geriau suprasti gandų apipintą ir 
smarkios konkurencijos kupiną XVI amžiaus komercijos pasaulį pa- 
deda Maskvos didžiosios kunigaikštystės bendrovės sandėrių doku- 
mentai. 1567 metais pasklidus gandams apie galimą taikos tarp Da- 
nijos ir Švedijos sudarymą, bendrovė nurodė savo atstovams Rusijoje 


send our seruuntes to Nougorode the grett, Plasco [Pskov] and the townes 
of the trade adioyning, to engrosse and buy vpp all, or as much as they can, 
of wax, fflax, Tallowe & c goods, commodities for these partes, to staye the 
Russes from Rie and Reuell... ffor our speciall entent is to preuent the 
Russes trade to Rie and Reuell, if it were possible the trade of ye Nerue 
[Narva] being shutt vp from vu by any meanes. "? 


(siųsti mūsų tarnus į Didįjį Novgorodą, Pskovą ir gretimus prekiaujančius 
miestus, imti ir pirkti viską arba tiek, kiek jie galės nupirkti vaško, linų, 
Tallowe & c prekių, kitų plataus vartojimo reikmenų, ir laikyti rusus ato- 
kiau nuo Rye ir Revelio ... nes ypatingas mūsų ketinimas yra neleisti ru- 
sams prekiauti Rye ir Revelyje, jeigu atsitiktų taip, kad prekyba Narvoje 
kokiu nors būdu mums būtų užginta.) 


Susidūrę su didėjančia Šiaurės jūros prekeivių konkurencija, Han- 
zos miestų pirkliai siekė žūtbūt išlaikyti savąsias prekybos privilegijas 
ir ieškojo būdų, kaip savo miestuose neleisti užsieniečiams prekiauti 
be tarpininkų. Taip par siekė užkirsti kelią kaimo gyventojams skverb- 
tis į aktyvią prekybą. Ne visados jiems tai sekėsi. Pomeranijos ir Meck- 
lenburgo miestai negalėjo sustabdyti valdovų ir diduomenės brovi- 
mosi į jų privilegijas, taip pat negalėjo panaikinti nelegalios, 
Kliphefene bei pajūrio uolų prieplaukose vykusios kilmingųjų pre- 
kybos su užsienio pirkliais. Pavyzdžiui, netoli Danijos salų esanti 
Femarno sala buvo gerai žinoma ir pamėgta grūdų prekybos vieta. 
Šiaurinėse karalystėse, kur miestų būta nedaug ir tie patys — labai 


'* Artman A. The Russian and Polish Markets in International Trade 1500-1650. 
Publications of the Institute of Economic History of Gothenburg University 26, 
Goteborg. 1973. p. 27. 

maži, aktyviai prekiavo kaimų gyventojai. Pavyzdžiui, buvo nustaty- 
ta, kad Danijos salų valstiečių jūros prekyba su Vokietijos pakrančių 
gyventojais viduramžių pabaigoje dare didžiausią įtaką Danijos pre- 
kybai. Nepaisant Švedijos regentų priešiškumo kaimiškajai preky- 
bai, vien ta aplinkybė, kad Švedijos Karalystėje beveik nebuvo mies- 
tų, lėmė bet kokių sankcijų neveiksmingumą. Suomių valstiečiai 
verčiau plaukdavo į Revelį Suomijos sąsiauriu, nei prekiaudavo su 
savos šalies miestais. Gyvai prekiavo ir Bažnyčia. Abo katedros deka- 
nas dirbo taip energingai, kad sukėlė miesto pirklių nepasitenkini- 
mą. Pavel Sckeelas, šios katedros dekanas XV amžiaus aštuntajame 
dešimtmetyje, buvo užmezgęs verslo ryšių nuo Liubeko iki Revelio. 
Jis parduodavo sviestą, lašišas, odas ir kailius, o pirkdavo druską, 
apynius, vyną, silkes ir audeklus. Pirkdavo jis ir graviūrų bei altorių 
paveikslų katedrai puošti. Net parapijų kunigai aktyviai vertėsi pre- 
kyba. Jie parduodavo vienuolynų ir bažnyčių valdomose žemėse už- 
auginto derliaus perteklių. Linköpingo bažnyčių ūkiai prekiavo visa- 
me regione ir net Götos upės žiotyse su olandų pirkliais. Preetzo 
vienuoliai Holšteine, kaip ir vietos diduomenė, augino galvijus eks- 
portui, o Danijos didikai buvo tokie galingi, kad 1513 metais pri- 
vertė Kristijoną II atgaivinti jiems naudingas laisvos prekybos su už- 
sienio pirkliais teises. Didžiulės per žiemą nupenety galvijų bandos 
Jutlandijos viržynų keliais kasmet būdavo genamos į Hamburgą. Šia 
prekybos rūšimi vertėsi ir daugelis Danijos didikų. 

Mūsų amžiaus pradžioje buvo paskelbti sąrašai, kuriuose išvardy- 
ti Zundu praplaukę laivai ir aprašyti jų kroviniai. Šie sąrašai istori- 
kams tapo svarbiausiu šaltiniu tyrinėjant Baltijos šalių prekybą, ta- 
čiau Cia derėtų laikytis tam tikro atsargumo. Įregistruota škiperio 
tautybė nebūtinai sutapdavo su laivo kilmės uostu. Daug laivų galė- 
jo būti įregistruoti ir kituose Baltijos jūros uostuose, tačiau iš muiti- 
nių registrų to nebuvo matyti. Zundo mokesčių registruose buvo 
fiksuojami tik praplaukiantys į Baltijos jūrą laivai. Niekur neužfik- 
suota prekyba, vykusi per Holšteino pusiasalį iš Liubeko, neužsime- 
nama ir apie Belto sąsiauriais plaukusius laivus. Labai tiketina, kad 


buvo nemaža kontrabandos bei vengimo mokėti mokesčius atvejų. 

Nepaisant šių išlygų, Zundo mokesčių registrai geriausiai parodo 
prekybos su Baltijos šalimis apimtis ir pobūdį. Iš 1557-1588 metų 
laikotarpio registrų matyti, kad iš Prūsijos ir Livonijos uostų į Vaka- 
rus išplaukdavo vidutiniškai 1690 laivų, o XVI amžiaus devintojo 
dešimtmečio pradžioje jų buvo per du tūkstančius. Daugiau kaip du 
trečdaliai šių laivų prekiavo su Dancigu. Kiti du uostai, į kuriuos 
nuolat atplaukdavo per šimtą laivų per metus, buvo Ryga ir Königs- 
bergas.'* 

Iš mokesčių registrų matyti ir tai, kad Baltijos šalių eksportuoja- 
mų prekių vertė buvo du kartus didesnė nei importuojamųjų, kurių 
svarbiausios buvo druska, vynas ir audiniai. Daug druskos buvo nau- 
dojama maistui konservuoti. Šiaurės šalys druskos telkinių neturėjo, 
todėl joms, staiga nutrūkus druskos tiekimui iš Vakarų, grėstų ka- 
tastrofa. XV amžiaus ketvirtajame dešimtemtyje Švedijos karalius 
Gustavas Vaza išmintingai pasielgė keliose centrinėse šalies vietovėse 
sukaupęs dideles druskos atsargas. Vėliau, per septynerių metų Šiau- 
res karą (1563-1570) šaliai jos labai pravertė, nes danai smarkiai 
trukdė tiekti prekes. 1566 metais, kai druskos atsargos jau buvo beiš- 
senkančios, Švedijos karo laivynui pavyko užgrobti visą penkiasde- 
šimties laivų olandų flotilę, gabenusią druską. Aštuoniasdešimt ke- 
turių tūkstančių barelių druskos vieneriems metams pakako visai 
karalystei, o karaliui tokia Švedijos laivyno pergalė padėjo nuslopin- 
ti šalyje tvyrojusią įtampą." 

Iš esmės druska buvo vienintelė prekė, turėjusi tokią plačią rinką 
visoje Šiaurės Europoje. Audiniai, maisto prekės, prieskoniai ir vynas 


" Zr. Christiansen A. „Der handelsgeschichtliche Wert der Sudnzollregister", Hansi- 
sche Geschichtblatter, 1935, 59: 28-142. Jeannin P. „Les comptes du Sund comme 
source pour la construction d'indices généraux de l'activité économique en Europe 
(XVle-XVIIle siècles)”, Revue Historique, 1964, 231: 55 ir toliau. Schildhauer J. 
„Zum Handel der Seestädte des südostichen Küstengebietes der Ostsee in der Zeit 
des Beginns des Kampfes um das Dominium maris Baltici”, in Siilivask K (leid.) 
IIpoönemoı paseumua deodasuzma u Kanumaiu3ma e cmpanax Baamuku. 
Tartu, 1972, p. 21-46. 

$ Hildebrand K.-G. „Salt and cloth in Swedish economic history”, Scandinavian 
Economic History Review, 1954, 2: 74-102. 

vargu ar galėjo rūpėti nuskurdusiai, bet ekonomiškai labai nepri- 
klausomai valstietijai, tačiau turėjo paklausą pietinėje Baltijos dalyje 
esančių šalių miestuose. Baltijos šalių prekybos balansas buvo smar- 
kiai pakreiptas į Vakarus eksportuojamų birių prekių naudai. Atsi- 
zvelgus | visas kitas aplinkybes atrodytų, jog į Baltijos regioną pa- 
kliūdavo didžiulės pinigų sumos prekėms apmokėti, bet tų pinigų 
įtaka regiono ūkiui yra gana ginčytina. Pavyzdžiui, 1529 metais Li- 
vonijos landtagas, nusprendęs įsteigti kokybės inspekciją iš Rusijos 
gabenamiems linams ir kanapėms, pastebėjo, kad būta daug nusi- 
skundimų del šių prekių prastos kokybės, nors rusai gavo „reyne sul- 
ver, besegelde lake, wichtlicke gulde, gewracheden heringk und an- 
der vaste guder”, kitaip tariant, bona fide prekes ir tauriuosius metalus. 
Iš Liubeko Rusijai skirtas prekes plukdžiusių laivų krovinių aprašai 
taip pat liudija, jog laivuose būta daug monetų bei tauriųjų meta- 
ly 16 


ŽEMĖ 


Retai apgyventų šiaurinių Baltijos jūros pakrančių ūkis labai pri- 
klausė nuo gamtos sąlygų. Tankiuose krūmynuose, miškuose reikė- 
davo iškirsti laukymes, kurios, net ir trumpą laiką nepriziüretos, tuo- 
jau virsdavo dykynėmis. Del atšiaurių žiemų ir nederlingų žemių 
verstis žemdirbyste buvo rizikinga. Net ir gerais metais grūdų derliai 
būdavo menki, o vasaros sausros arba ankstyvi šalčiai galėjo viską 
sunaikinti. Rytų ir Šiaurės Suomijos bei atokesnių Švedijos vietovių 
valstiečiai net ir XIX amžiuje dar maišydavo sutrintą medžio žievę su 
miltais ir iš tokios tešlos kepdavo duoną. Už apgyventos Botnijos 
pakrančių lygumos ir šiaurvakarių Suomijos plytėjo miškai. Tik XVI 
amžiuje į juos pamažu ėmė skverbtis gyventojai. Miškas buvo neat- 
skiriama valstiečių ūkio dalis. Jis teikė kurą ir statybines medžiagas. 
Statines, kubilai, kaušai gėrimui, lėkštes, šaukštai ir baldai buvo 


'e Attman, op. cit., p. 103-114 ir nuo 119 p. 

skapruojami iš medžio, o iš beržo žievės valstiečiai pindavo vyžas ir 
krepšius. Laukinė miškų gamta teikė skurdaus kasdienio maisto — 
kietos duonos ir sūdytos žuvies. Gausūs šiaurinės Europos vandenys 
knibždėte knibždėjo žuvies, kurią žmonės rūkė, džiovino, sūdė, ma- 
rinavo savo reikmėms ir pardavimui. 

Šiauriau 58° platumos auginti gyvulius nebuvo pelninga, nes il- 
gus mėnesius žiemodami tvartuose, galvijai suėsdavo daugiau paša- 
rų, nei atnešdavo naudos šeimai. Antra vertus, gyvulių mėšlo labai 
reikėjo ariamajai žemdirbystei, nors buvo ir kitų žemės tręšimo bū- 
dų. Miškingose vietovėse valstiečiai kirsdavo ir degindavo medžius, 
o į pelenais patręštą žemę sėdavo javus. Gana dažnai derlius būdavo 
geras, tačiau žemė greitai tapdavo nualinta, taigi šis būdas buvo labai 
nuostolingas. Pelenų būdavo gaunama ir deginant šakas bei šiaudus, 
o pakrančių valstiečiai žemę tręšdavo jürzolemis.'” 

Daugiausia auginta rugių ir miežių. Danijoje „kietųjų javų" (hart- 
korn) derlius buvo matuojamas jardais, kaip ir žemė. Iš miežių dary- 
davo salyklą. Alaus, kaip matyti, gerta neįtikėtinai daug, tačiau val- 
gant sūrų maistą tai ir nenuostabu. Vaistazolemis ir prieskoniais 
pagardintu alumi žmonės gynėsi nuo ligų ir blogo virškinimo, iš 
alaus ir senos duonos virdavo tirštą sriubą. Alumi diena prasidėdavo, 
alus palydedavo nuilsusį darbininką patalan. Trys keturi litrai alaus 
per dieną net ir vaikams buvo visiškai normalus dalykas. Kopenha- 
gos vaikų prieglaudoje seniūnui netgi buvo liepta rakinti šulinius, 
kai jais nesinaudojama, kad prieglaudos įnamiai negertų nesveiko 
vandens. Pietinių Baltijos pakrančių šalyse duoną kepdavo daugiau- 
sia iš rugių. Miezine duona ir avižų paplotėliai bei košė buvo pagrin- 
dinis Švedijos ir Suomijos gyventojų maistas, nors XVI amžiuje ir 
šiose šalyse pradėta auginti rugius. 

Miškų platybe ir nė gyvos dvasios; mylių mylias gali nukeliauti, 
kol pamatysi bažnyčios bokštą, rodantj kad čia gyvenama žmonių. 


* Įvairūs žemės tręšimo lydiminėje zemdirbysteje būdai aprašomi Soininen A. „Burn- 
beating as a technical basis for colonisation”, Scandinavian Economic History Re- 
view, 1964, 12: 143-162. 

Buvo tikrai sunku keliauti akmeningy atodangų išraižytomis vieto- 
mis, besikaitaliojančiomis su plačiai išsidriekusiomis pelkėmis, o kur 
dar atšiaurus, žvarbus šiaurės klimatas. Kelių būta mažai ir tie patys 
prasti. Miestų gatvese būdavo tiek purvo, kad net arkliai darganotu 
oru jame klimpdavo iki šlaunų. Geriausia keliauti būdavo arkliais 
traukiamomis rogėmis žiemą, kai užšaldavo vandens keliai. Pastarie- 
ji ir vasarą labiausiai tiko kelionėms. Netgi karai vykdavo arba gilią 
žiemą, arba vidurvasarį, kai karo gurguolės ir artilerija be kliūčių 
galėjo judėti sausuma, karvedžiams nekeldamos rūpesčių dėl to, kad 
pavasarinio atlydžio ar rudens liūčių sukeltas potvynis ar klampynė 
sužlugdys visus planus. 

Dideliuose Švedijos karalystės plotuose, nuo akmeningojo Smälan- 
do per kiek derlingesnes centrines Östergötlando bei Upplando ly- 
gumas išilgai Botnijos įlankos per Suomijos provincijas nusidrieku- 
siuose net iki Karelijos sąsmaukos, XVI amžiuje gyveno vos vienas 
milijonas žmonių. Daugiausia tai buvo valstiečiai. Miestai menkai 
tesiskyrė nuo didelių kaimų. Net ir Stokholmas, turėjęs šešis ar sep- 
tynis tūkstančius gyventojų, nebuvo toks svarbus kaip Liubekas ar 
Dancigas, kurių kiekviename tuo laiku gyveno daugiau kaip po 20 
tūkstančių žmonių. Nedidelės miesto pirklių bendruomenės daugu- 
mą sudarė vokiečiai. Vienuolynų buvo mažai. Palyginti su Vakarų 
Europos vienuolynų pastatais, jie atrodė skurdžiai. XVI amžiuje Šve- 
dijoje Bažnyčiai priklausė vienas penktadalis žemių, maždaug tiek 
pat, kiek ir didikams. Karūna tevalde vos penkis procentus visų Ze- 
mių, o visa likusioji dalis priklausė laisviesiems valstiečiams (Suomi- 
joje — 95 procentai). Būtent ši gausi turėjusių žemės ir mokesčius 
mokėjusių valstiečių (skattebönder) klasė neleido Švedijai sekti Dani- 
jos pavyzdžiu ar pasukti vokiečių nukariautų žemių keliu, kur vals- 
tiečių padėtis ir teisės buvo labai apgailetinos. 

Daug ginčų istorikams kyla dėl priežasčių, kurios sudarė sąlygas 
primesti Rytų Europos valstiečiams naujosios baudžiavos jungą. Kai 
kurie mokslininkai teigia, jog šį reiškinį skatino būtinybe palaikyti 
nedidelę grūdų kainą, o be pigios, vergiškos darbo jėgos grūdų rin- 

esančių žemių savininkai galėjo atimti valstiečiams teises ir laisves, 
nes buvo skatinami kolonizuoti sritį, kurios pasipriešinimo žemval- 
džiams ilgą laiką neįstengė įveiku. Taigi valstiečiai nebuvo saugūs, o 
nualinti karo, maro ir bado, visiškai palūžo.!* 

Istorikai laikosi vieningos nuomonės, kad tarp Oderio ir Ne- 
muno plytinčių žemių kolonizavimo banga vėlyvaisiais viduram- 
žiais pamažu ėmė slūgti, o ariamos žemės plotai — tuštėti. Doku- 
mentai liudija, kad jau 1337 metais Brandenburge būta apleistų 
kaimų. Maras ir nuolatiniai karai paspartino žemių tuštėjimą. Prū- 
sijoje gyventojų ėmė mažėti XV amžiuje, kai nutrūko emigrantų 
srautas iš Vokietijos, o tarp ordino ir Lenkijos dažnai įsiplieksdavo 
karai. 1412 metais Didysis magistras išleido įsakus, skelbiančius, 
kad nė vieno valstiečio ar trobelninko joks miestas negali priimti, 
jeigu tas neįrodo palikęs žemę savo ponui leidus. Siekiant sustab- 
dyti valstiečių bėgimą nuo žemės, vėlesniais metais išleista dar ir 
kitų, didžiausią galimą uždarbį reglamentuojančių įstatymų. Vals- 
tiečiai gavo daugiau prievolių, todėl jiems likdavo mažiau laiko 
dirbti savo žemę. Ordino pralaimėjimu ir Kulmo (Kulmerland), 
Pomeranijos bei Dancigo praradimu pasibaigęs Trylikametis karas 
(1453-1466) tarp Lenkijos ir Prūsijos dar labiau nuniokojo ir iš- 
tuštino žemes. Iki XVI amžiaus pradžios tiek Prūsijoje, tiek ir Len- 
kijoje valstiečių padėtis smarkiai pablogėjo. 1521 metais Lenkijos 
valstiečiai neteko teisės apskųsti savo poną karališkajame teisme. 
1494 metais Prūsijoje išleisti įstatymai skelbė, kad pabėgusius vals- 
tiečius reikia sugrąžinti jų šeimininkams, o tie galį valstietį pakarti 
arba už ausies prikalti prie stulpo, palikę tik peilį išsilaisvinimui. 
Pomeranijos, Brandenburgo, Meklenburgo valstiečių padėtis taip 
pat blogėjo, tačiau šiose žemėse, pavyzdžiui, Rūgeno saloje, jie tu- 
rėjo šiokios tokios laisvės. Pomeranijos kronikininkas Thomas Kant- 
zowas XV amžiaus trečiajame dešimtmetyje pastebėjo, kad kuni- 


“* Plg. Brenner R. „Agrarian class structure and economic development ir pre-indust- 
rial Europe”, Past and Present, 1976, 1982, 70: 53-59, ir 97: 66-76. Brenerio 


pažiūrų kritika išspausdinta tame pačiame žurnale, 1978, 78: 24-55. 

gaikštystės valstiečių padėtis jokiu būdu nebuvo vienoda. Vieni vals- 
tiečiai turėjo teisę savo ūkius paveldėti, mokėjo nedidelę duoklę ir 
prievolių jiems reikėjo eiti mažiau. Sumokėję ponui dešimtinę, jie 
netgi galėjo parduoti ūkį ir nevaržomi išvykti. Kitų, kaip pastebi 
Kantzowas, padėtis buvo kur kas prastesnė: 


Jie negali paveldėti savo ūkių ir turi patarnauti ponui, kada tik tas užsigei- 
džia; del tų prievolių negali nudirbti darbų savame ūkyje, todėl nuskursta ir 
slapčia pabėga. Žinomas valstiečių posakis, kad šešias dienas per savaitę jie 
tarnauja, o septintąją — neša laiškus. Iš tikrųjų šie valstiečiai yra ne kas kita 
kaip baudžiauninkai, nes ponas naudojasi jais kaip tik nori.” 


Buvo vietų, kuriose gyveno laisvi ir pasiturintys valstiečiai 
Cölmische Freie, kuriems priklausė daugiau kaip 15 procentų Prū- 
sijos žemės, be to, jie turėjo teisę skųstis Įstatymų leidžiamajam 
susirinkimui, o vadinamieji „Kuršių karaliai" Livonijoje turėjo eiti 
karinę tarnybą, bet buvo atleisti nuo kitų prievolių ordinui. Tačiau 
1498 metais įvedus specialų mokestį, Livonijos valstiečių karo tar- 
nybos prievolė buvo panaikinta, o po devynerių metų jie prarado 
ir laisvųjų piliečių teisę nešiotis ginklą. XV amžiuje Livonijoje pa- 
plito „paveldimojo valstiečio“ (erfbur) sąvoka. Del krizės, ištiku- 
sios žemės ūkį po „juodosios mirties", daug valstiečių buvo įsisko- 
linę žemvaldžiams, kurie, nenorėdami prarasti pagrindinio savo 
pajamų šaltinio — dešimtinių ir kitų valstiečių mokamų duoklių, — 
noriai skolindavo jiems galvijus, darbinius gyvulius ar grūdus sėk- 
lai. Baigiantis XV amžiui kiekvienas valstietis buvo dvaro skolinin- 
kas, todėl negalėjo palikti savojo ūkio, negavęs pono sutikimo, ir 
dar turėjo eiti prievoles dvaro ūkyje. Adscriptus glebae — valstiečių 
prijungimas prie ūkio — neatėmė jiems visų teisių, tačiau, pasak 
Latvijos istoriko Arnoldo Svabes, 


Kosegarten H. (leid.) Pomerania oder Ursprunck, Altheit und Geschicht der Volcker 
und lande Pomern, Cassuben, Wenden, Stettin, Rhügen...von Thomas Kantzow, 2 t. 
Greifswald, 1817, t. 2, p. 418-419. Apie Prūsijos įvykius žr. Carsten F. The origins 
of Prussia. Oxford, 1954, p. 101-116. 

Feodalo dvare įkurdinti baudžiauninkai prarasdavo tiesioginę priklausomybę 
nuo aukščiausios valdžios, vadinasi, tam tikra prasme buvo aneksuojami. 
Tarp suvereno ir baudžiauninko įsiterpė vasalas, savo dvarą laikęs atskira 
teritorija, O jos gyventojus — nuosavybe. Taigi baudžiava virto tikra asmens 
priklausomybe. Paveldimasis valstietis tapo ne tik dvaro, bet tam tikru mas- 


. . 20 
tu ir savo pono priedu. 


Panašių tendencijų pastebėta ir Danijoje, taip pat Šlezvigo bei 
Holšteino hercogystėse. XV amžiuje visoje teritorijoje, kur galiojo 
Zelandijos įstatymai (t. y. Zelandijos, Meno, Lolando ir Falsterio 
salose) įsigaliojo vornedskab sistema. Ji vertė visus paprastus kaimo 
gyventojus likti savo gimtuosiuose dvaruose ir priimti visa, kas jiems 
žemvaldžio buvo skiriama. Be feodalo leidimo iš dvaro ištrūkusius 
valstiečius šeimininkas turėjo teisę susigrąžinti net ir jėga. Mažėjant 
gyventojų ir dėl to ėmus stigti darbo jėgos bei krintant žemės ūkio 
produktų kainoms, dėl silpnos centrinės valdžios feodalai buvo su- 
interesuoti susaistyti valstietiją prie žemės, bet valstiečiams buvo pa- 
liktos jų teisės ir teisinė padėtis. Derlingose Holšteino žemėse didikų 
dvarai daugiausia buvo susivieniję, tad feodalai turėjo savus teismus, 
kurie galėjo skirti valstiečiams kūno ir mirties bausmes (Hals- und 
Handrecht). Danijoje dvarai buvo išsisklaidę, todėl ir feodalų teismų 
buvo mažiau, o teisingumą dažniausiai vykdydavo berredsting, ku- 
riame valstiečiai vaidino aktyvų vaidmenį. Danijos diduomenė ne 
kartą mėgino sustiprinti savo valdžią valstiečiams. Iš ką tik išrinkto 
Kristijono II 1513 metais ji pareikalavo savo tarnams ir dvarų vals- 
tieciams (vornede) tokių pat teisių, kokias jiems buvo suteikę „gerieji 
žmonės" iš Holšteino. Kristijonas II 1521 metų Žemės įstatymu mė- 
gino apsaugoti nuomininkų teises. Įstatymas skelbė, kad žemės nuo- 
mojimo laikas turi trukti ne trumpiau kaip aštuonerius metus, o 
nuomininkų negalima nuvaryti nuo žemės, jeigu jie ūkį išlaiko, kas- 
met sumoka nuomos mokestj, atlieka prievoles ir yra savo šeiminin- 
kams „paklusnūs“. Trečiuoju šio įstatymo straipsniu vornedskab — 


°° Schwabe A. Agrarian History of Latvia. Riga, p. 45. 

„blogas ir nekrikščioniškas paprotys“ — buvo atšauktas, tad nuo savo 
ponų nukentėję nuomininkai pagal šį straipsnį būtų turėję teisę išei- 
ti iš dvaro. Tačiau po dvejų metų nuvertus Kristijoną II, dauguma 
šio įstatymo nuostatų buvo panaikinta. Naujasis karalius Frederikas I 
rinkimų paktu (håndfæstning) pritarė feodalų teisei priversti valstie- 
čius priimti tai, ką žemvaldys jiems pasiūlys, bei nuvaryti juos nuo 
žemės „pagal to krašto paprotį ir įstatymą”. 

Ypač dideles teises išnaudoti savo dvarų žemių nuomininkų dar- 
ba 1558 metais įgavo Koldingo slėnio didikai, tačiau dvarų ūkiai 
Danijoje sudarė nedidelę visos dirbamos žemės dalį. Pagrindinis Da- 
nijos žemės ūkio bruožas buvo nedideli valstiečių nuomojamos že- 
mes ūkiai. 

Ne tokiose derlingose Šlezvigo srityse bei pelkėtose Šiaurės jūros 
pakrantėse dvarų buvo mažai. Čia daugiausia gyveno laisvieji valstie- 
čiai ir žemę nuomojantys ūkininkai, turėję palyginti nedaug prievo- 
lių. Derlingajame Holšteine turtingų ir didelių ūkių buvo daug, tad 
valstiečiai čia kentė sunkią prievolių naštą ir buvo priklausomi nuo 
feodalų įstatymų. Dvaruose buvo auginami galvijai, kiaulės, javai; 
dvarininkai steigė apynių auginimo, bitininkystės įmones, lenpjūves 
bei stiklapūčių dirbtuves. Kylis, pagrindinis šios srities miestas, buvo 
svarbus aristokratų verslininkų susibūrimo centras. Ne mažiau svar- 
bus jis buvo ir kaip pinigų rinka. Kieler Umschlag — kasmetinė mugė — 
priviliodavo šimtus nuskurdusių bajorų. Pats imperatorius XV am- 
žiaus paskutiniajame dešimtmetyje šioje mugėje stengėsi gauti pa- 
skolą karui su Turkija finansuoti. Danijos šventikas ir istorikas An- 
dersas Vedelis 1591 metais piktinosi nuskurdusių bajorų, 
elgetaujanciy Kylio garvėse, reginiu. 1604 metais Danijos valstybės 
taryba smarkiai priešinosi karui su Švedija. Savo nepritarimą ji grin- 
dė tuo, kad „šios karalystės bajorija yra labai nuskurdusi, todėl negalės 


21 Apie diskusijas dėl vornedskab sistemos žr. Skrubbeltrang F. Der danske landbosam- 
fund 1500-1800. Copenhagen, 1979, p. 18-25. Munck T. The Pesantry and the 
Early Absolute Monarchy in Denmark 1660-1708. Copenhagen, 1979, p. 175 ir 
toliau. Taip pat Ladewig Petersen E. Fra standssamfund til rangssamfund 1500- 
1700 (Dansk social historie, 3 t.). Copenhagen, 1980. 


Baltijos šalys viduramžių pabaigoje 24 


pakelti jokių papildomų išlaidų, juolab kad dauguma bajorų yra jsi- 
skolinę Holšteino zemei””*. DitmarSo valstiečiai vis dėlto parodė tur- 
tingiems magnatams „ilgą nosj , 1500 metais sudavę rimtą smūgį 
smarkiai ginkluotiems karaliaus Jono (Hanso) landsknechtams. Pel- 
ketose Šiaurės jūros pakrantėse valstiečiai jautėsi visiškai saugūs, už- 
puolikus „išplaudavo“ lauk, praardydami dambas ir šitaip sukėlda- 
mi potvynių. Šie valstiečiai, kaip XV amžiaus paskutiniajame 
dešimtmetyje rašė Fynesas Morysonas, „ilgai išsaugojo grubią arba 
kaimiškąją laisvę”. Labiau pasiturintys pelkėtose vietovėse gyvenę 
valstiečiai buvo geri prekiautojai. Pievose gerai įmitusius galvijus jie 
eksportuodavo į Olandiją bei Rytų Fryzijos uostus. Šie puošnių dvi- 
aukščių namų gyventojai savo klestėjimo laikotarpiu XVI amžiuje 
sudarė žemesnįjį smulkiosios netituluotos bajorijos sluoksnį. 
Viduramžių pabaigoje žemės ūkis po krizių atsigavo, išsiplėtė ir 
Baltijos šalių grūdų rinka, tačiau šie faktai neturėtų klaidinti, nes pro- 
cesas buvo netolygus ir silpnas. Tai nebuvo nenutrūkstamas kilimas. 
Techninės priemonės ir toliau naudotos primityvios. Kaip minima 
istoriniuose šaltiniuose, našumas nedidėjo, nors ūkiai ir plėtė savo val- 
das, o produkcijos netgi sumažėjo. Baltijos regione javų derliai būda- 
vo skurdūs. Vakarų Europoje pasėtas grūdas duodavo nuo šešių iki 
aštuonių grūdų, tuo tarpu daugumoje Rytų Europos šalių šis santykis 
tebuvo tik apie tris. Gyvuliai buvo liesi, jiems trūko svorio. XVI am- 
žiuje Šlezvige — Holšteine kiaulės tesvėrė 42-48 kilogramus, o Lom- 
bardijoje jos užaugdavo nuo 55 iki 90 kilogramų. Livonijoje XVII 
amžiuje iš vienos karvės pieno per metus būdavo prisukama iki 12,5 


2 Erslev K. Akstykker og Oplysninger til Rigsraadets og Standerm?dernes Historie (3 to- 
mai). Copenhagen, 1883 t. 1, p. 127. Taip pat zr. Ladewig Petersen E. „La crise de 
la noblesse danoise entre 1580 et 1660”, Annales, 1968, 23: p. 1237-1261; ir 
Kellenbenz H. ,,German aristocratic entrepreneurschip. Economic activities of the 
Holstein nobility in the sixteenth and seventeenth centuries”, Exlorations ir Entrep- 
reneurial History, 1954, 6: 103-114. 

** Moryson, 1908, t. 4, p. 65. Ditmarso ir Femarno valstiečiai taip pat aktyviai daly- 
vavo Baltijos šalių prekyboje: žr. Reurer C. Ostseekandel und Landwirtschaft im 
sechzehnten un siebzehnten Jahrhundert. Berlin, 1912, p. 18-29. 

kilogramų sviesto (tai tik dešimtadalis to, kiek gaunama iš vienos mel- 
žiamos karvės XX amžiuje). Ilgą šiaurės žiemą ištvėrę galvijai būdavo 
tokie nusilpę, kad pavasarį į ganyklas juos tekdavo nešte nešti. 

Atsivėrus naujiems prekybos keliams per Atlantą, Vakarų Europos 
miestų ir manufaktūrų augimas ir ekonominės veiklos kilimas paveikė 
ir Baltijos regioną. Iš Šiaurės Europos šalių dabar buvo perkami jau ne 
medžioklės produktai, o grūdai, mediena ir atsargos kariniam jūrų 
laivynui. Už šias prekes krautuvininkai buvo pasirengę mokėti iš kar- 
to. Žinių apie sukauptus turtus — pinigus ir tauriuosius metalus — yra 
mažai. Dalis jų, be jokios abejonės, nugrimzdo į labiau pasiturinčių 
valstiečių ir amatininkų kišenes. Pavyzdžiui, vienas Lolando saloje že- 
mę nuomojęsis ūkininkas turėjo penkiolika melžiamų karvių, 14 Rei- 
no guldenų, 16 Danijos markių ir 4 Vokietijos markes, du auksinius 
žiedus ir daugybę sidabrinių papuošalų, taip pat rūbų, siūtų iš flaman- 
diškų, olandiškų ir angliškų audinių. Riigeno salos valstiečių testa- 
mentai taip pat atskleidžia nuosaikiai pasiturimą valstiečių gyvenimo 
lygį. Vidutinis pirklys ar krautuvininkas galėjo turėti sukaupęs nuo 
2000 iki 5000 markių, o urmine prekyba su tolimesnėmis užjūrio 
šalimis besiverčiantis pirklys — ir kur kas daugiau. XVI amžiaus pra- 
džioje gyvenęs Johannas Bussmannas iš Liubeko turėjo daugiau kaip 
40 000 markių kapitalą, — didelį, palyginti su Šiaurės Europos stan- 
dartais, bet mažą prieš Fuggerų 375 000 markių lobius 1511 metais. 
Netgi kilmingųjų žemvaldžių turtai neatrodė dideli prieš stambiųjų 
magnatų, gyvenusių turtingose Vakarų Europos žemėse, lobius. Kuo 
toliau į šiaurę, tuo mažesnę reikšmę ūkyje turėjo pinigai. Švedijos ir 
Livonijos valstiečiai nuomą dažniausiai mokėdavo natūra — sviesto, 
silkių statinėmis, netgi kailiais ir odomis. Tai saugojo žemvaldžius nuo 
infliacijos ir galbūt todėl Livonijoje baudžiava įsigalėjo gerokai vėliau. 
Tačiau tai žeidė monarchų ambicijas, nes išlaidos nuolat augo, reikėjo 
moketi algas samdytai kariuomenei. 

Nuostabus XVI amžiaus Baltijos šalių ūkio bruožas - grūdų preky- 
bos didėjimas. Prisimenant, kokie menki čia užaugdavo derliai, našu- 
mas — taip pat mažas, bent jau XVII amžiuje, galima tik įsivaizduoti, 
kaip ūkininkai turėjo dirbu, kai jų darbo vaisius nuolat grasino 

nusiaubti nederlius, audros, sausra, o ypač niokojantys karai. Istori- 
niai šaltiniai byloja, kad nuo XVI amžiaus vidurio iki trečiojo XVII 
amžiaus dešimtmečio Zundo sąsiauriu buvo perplukdoma vis dau- 
giau grūdų, tačiau yra pasitaikę metų, kai grūdų eksportas buvo smar- 
kiai sumažėjęs: pavyzdžiui, taip atsitiko devintąjį XV amžiaus dešimt- 
metį. Geriausias buvo paskutinysis XV amžiaus dešimtmetis, kai per 
metus Zundo sąsiauriu būdavo perplukdoma nuo 50 000 iki 80 000 
lasty (vienas lastas apytikriai lygus 2,3 tonos) daugiausia iš Dancigo ir 
Königsbergo. Pietinių Baltijos jūros pakrančių javų augintojai galėjo 
eksportuoti tokius didelius grūdų kiekius, nes naudojosi pigiu vergiš- 
ku valstiečių darbu (tai nieku gyvu nebuvo privalumas, kaip XVII am- 
Ziuje tuo įsitikino žemvaldžiai), o vidaus rinka buvo siaura. Yra apskai- 
čiuota, kad visus Estijos gyventojus (jų buvo šiek tiek per ketvirtį 
milijono) XVI amžiaus viduryje pamaitinti būtų prireikę 30 000- 
35 000 lastų grūdų kasmet. Maždaug tuo pat metu iš Estijos uostų 
buvo išplukdoma apie 10 000 lastų grūdų, kitaip tariant, gana didelis 
derliaus perteklius. Daugiausia tai būdavo valstiečių ūkiuose išauginti 
grūdai. Bajorų ūkių buvo mažiau, bet grūdus parduodavo dažniausiai 
bajorija. Paprastai grūdų būdavo užsėjama keturiskart daugiau: ket- 
virtadalį derliaus valstietis turėdavo atiduoti kaip mokestį šeiminin- 
kui, kitą ketvirtadalį pasilikdavo sėklai, o pusė likdavo prasimaitinti ar 
parduoti.” Taigi pagrindinis grūdų eksportas į rinką ėjo iš tos Euro- 
pos dalies, kurioje buvo menki derliai, skurdi žemė ir nepalankios kli- 
mato sąlygos. To pasiekti buvo galima tik prijungus valstiečius prie 
dvarų ir atėmus daugumą jų teisių bei laisvių. Veikiausiai būtent šis 
reiškinys sumenkino vidaus rinkos savarankiškumą ir prislopino gyvy- 
bingumą. Stengdamiesi išspręsti mažėjančių pajamų problemą, žem- 
valdžiai, kaip ir šias žemes kolonizavę jų protėviai, Vakarų rinkoje pa- 
klausių grūdų derliui gauti toliau naudojo priverstinį valstiečių darbą. 
Šitaip kilo didžiulė socialinė ir ekonominė problema, kurios padari- 
nių nagrinėjimas yra viena svarbiausių šios knygos temų. 


*4 Doroshenko V. ir kt. Trade and Agrarian Development ir the Baltic Provinces 15th— 
19th Centuries. Tallin, 1974, p. 5-7. 

Beveik tris šimtus metų Baltijos kraštai viliojo karinguosius kryžiuo- 
čius, siekusius pakrikštyti visas cia gyvenusias pagonių tautas. Į pieti- 
nes pakrantes veržėsi Vokietijos imperija. Įkandin kryžiuočių rite- 
rių, skynusių kelią per tankius miškus ir nešusių krikščionybę 
užsispyrusių pagonių gentims — XII amžiuje vendams, o XIII amžiu- 
je lyviams, latviams, estams ir prūsams, — sekė kolonistai iš Saksoni- 
jos bei Vestfalijos žemių. Vieninteliai prieš šią ekspansiją atsilaike 
pagonys buvo lietuviai. Jų valdovai ne tik laikė atstu Teutonų ordi- 
no kunigaikščius, bet sugebėjo sukurti didelę valstybę, kuri baigian- 
tis XIV amžiui buvo nusidriekusi nuo etninių palei Nemuną plytin- 
čių žemių iki pat Juodosios jūros. 1385-1386 metais pagonių 
kunigaikštis Jogaila apsikrikštijo mainais už išrinkimą Lenkijos ka- 
raliumi. Šitaip jis paklojo pamatus Lenkijos ir Lietuvos unijai ir pra- 
dėjo Jogailaičių dinastiją. Jogailos (jį lenkai pakrikštijo Vladislavu) 
ir jo pavaldinių atsivertimas į krikščionybę nebeleido Teutonų ordi- 
nui savo išpuolių iš Prūsijos žemių dangstyti kova prieš pagonybę. 
Taigi nuo to laiko karas tarp ordino ir Lenkijos bei Lietuvos vyko 
nebe dėl sielų, bet del teritorijos. Rytuose ordinas susidūrė su stačia- 
tikių tikėjimu. Livonijos kalavijuočiams (nuo 1237 metų gyvavusiai 

Teutonų ordino atšakai) nepavyko užkariauti viduramžių miestų vals- 
tybių Novgorodo ir Pskovo. Peipaus ežeras skyrė katalikų gyvena- 
mas žemes nuo pravoslavų kraštų. Stačiatikių Bažnyčios įtaka išplito 
miškingojoje Karelijoje kaip tik tuo metu, kai suomių gentys buvo 
krikštijamos per daugybę kryžiaus žygių iš Švedijos. XIV amžiaus 
pradžioje švedai užėmė Karelijos sąsmauką ir čia pastatė Vyborgo 
pilį. 1323 metais tarp Švedijos ir Novgorodo pasirašyta Nöteborgo 
sutartis buvo pirmasis mėginimas nustatyti sieną, tačiau sąlygos bu- 
vo labai miglotos ir netikslios. Įprasta manyti, kad ši siena nuo tos 
vietos, kur Sestrorecko upė įteka į Suomijos įlanką, ėjo į šiaurvaka- 
rius Savo ir Karelijos ežerais bei miškais iki šiaurinio Botnijos įlan- 
kos galo. Nei pirkliai, nei Suomijos naujakuriai tų ribų pernelyg 
nepaisė. Nuolat kildavo vaidai tarp užpuolikų ir gyvulių vagių. Pus- 
antro šimtmečio truko Švedijos ir Novgorodo valdovų kivirčai dėl 
sienų.! 

Vokiečių žemaičių kalba Baltijos šalyse buvo lingua franca. Ši kalba 
vartota komercijoje, jūrininkystėje, o kartais — ir diplomatijoje. Tai 
buvo valdančiojo visuomenės sluoksnio, kolonizavusio pietines jū- 
ros pakrantes, kalba. Iki XVI amžiaus tarp Elbės ir Oderio esanti 
pakrantės dalis buvo visiškai germanizuota. Vienas XVI amžiaus vi- 
durio rašytojas užsimena, esą paskutinysis pomeraniečių kalba kal- 
bėjęs Rūgeno salos gyventojas miręs prieš šimtą metų, ir šioje Pome- 
ranijos dalyje tebegyveng tik keletas vendy ir kašubių. Rytinėse žemėse 
mažėjo ir prūsiškai kalbančių žmonių. Ši kalba nunyko XVIII am- 
ziuje. Į rytines Baltijos žemes vokiečių kolonistai skverbėsi ne taip 
smarkiai, o vokiečių miestų diduomenės ir žemvaldžių sluoksnio už- 


' Ši laikotarpį puikiai vaizduoja Chirstiansen E. „The Northern Crusades”, The Bal- 
tic and the Catholic Frontier 1100-1525, 1980. Išsamiau Prūsiją tyrinėjo Burleigh M. 
Prussian society and the German Order. An aristocratic corporation in crisis c. 1410- 
1466. Cambridge, 1984. Apie Lenkijos—Lietuvos uniją žr. Davies N. Gods Playg- 
round. A History of Poland, 2 t., Oxford, 1981, t. 1, p. 115-155. Viduramžių Kare- 
lijos istoriją aprašė Kirkinen H. Karjala idan ja lännen välissä. Historiallisia Tutki- 
muksia 80. Helsinki, 1970. 

darumas trukdė germanizuoti vietinius žmones. Nuo XIV amžiaus 
tenykščiai latviai ir estai laipsniškai ėmė prarasti teisę dalyvauti svar- 
besnese savo miestų prekybos bei komercijos srityse. Kadangi vokis- 
kai kalbantys valdovai vietos gyventojus priskirdavo ,,nevokieciams”, 
tai pastarieji negalėjo tapti nei Didžiosios Rygos gildijos, nei kitų 
miesto gildijų nariais. Buvo mėginama uždrausti mišrias santuokas. 
Pavyzdžiui, apie 1400 metus Revelio vokiečių pirkliams buvo drau- 
džiama vesti ne vokiečių kilmės moterį. 

Toji daugybė taisyklių ir įsakų, skirtų varžyti ne vokiečių kilmės 
gyventojus, negalėjo užkirsti kelio tautų ir kalbų maišymuisi. Pavyz- 
džiui, Revelyje vartotoje vokiečių kalboje prigijo daug estiškų ir šve- 
diškų žodžių bei posakių. 1556 metais iš užsienio atvykusiam pa- 
meistriui buvo skirta piniginė bauda už tai, kad šis paklausė, ar miesto 
tarybos nariai apskritai kalbą vokiškai. Tas kalbų kratinys trikdyda- 
vo ne vieną atvykėlį iš Vokietijos. Iš Liubeko atvyke pirklių atstovai 
būdavo skatinami mokytis vietos kalbų. Apskritai buvo manoma, 
kad deramų įgūdžių įgyti buvo galima per septyniolika savaičių, tai- 
gi netrūko įvairiausių kalboms gabių tarpininkų bei maklerių, labai 
erzinusių miesto valdžią, kuri visaip mėgino užgniaužti jų veiklą." 

Vokiečių valdančiojo sluoksnio uždarumas ir arogancija, savaime 
suprantama, kėlė įtampą. Vokiškoji gyventojų mažuma dar nebuvo 
pamiršusi 1343 metų Estijos valstiečių sukilimo, kai buvo išžudyta 
daug vokiečių, nenorėjusių prarasti politinio viešpatavimo jiems pa- 
valdžiose tautose. XVI-XVII amžiuje uždėtas vergovės jungas vietos 
gyventojams atnešė daug kančių. Jos apdainuojamos daugelyje liau- 
dies posmų: 


Kui mina pääsen mõisa’ asta, Kai ištrūksiu aš iš dvaro, 
siis mina pääsen porgu usta kai išbėgsiu pro pragaro vartus, 
pääsen kui soe suusta, išsivaduosiu iš vilko nasrų, 


2 Žr. Johansen, von zur Mūhlen. Deutch und Undeutch im mittelalterrlichen und 
frühzeitlichen Reval. Cologne-Vienna, 1973, p. 149-151, 373-387, o apie mieste 
vartotą kalbų mišinį zr. p. 471-473. 

halli hundi hamba’asta, iš pilkojo vilko ilčių, 
lõvi lõugade vahelta. iš liūto nasrų.“ 


Sumanūs ir gabūs žmonės visuomet rasdavo būdų taisykles ir įsa- 
kymus apeiti. Pirkliai dažnai gaudavo mokėti pinigines baudas už 
tai, kad samdė ne vokiečių kilmės pameistrius ir pagalbininkus, o tai 
liudija, kad apartheido taisyklių laikėsi ne visuomet tie, kuriems ap- 
ginti jos buvo skirtos. 

Šiaurės Europos miestai savo išvaizda ir gyvensena labai skyrėsi. 
Keliautojas Fynesas Morysonas Liubeką apibūdino kaip šviesų, ge- 
rai suręstą ir švarų miestą, kuriame gyvena mandagūs ir paslaugūs 
žmonės, tačiau Liineburgas jam atrodė „labai purvinas ir blogų kva- 
py sklidinas", o Kopenhaga — „neišvaizdi, namai čia pastatyti iš me- 
džio ir dumblo, o juose gyvenę žmonės kuo barbariškiausiai mane 
apšaukdavo, tarsi niekad anksčiau nebūtų regėję atvykėlių". Thomas 
Kantzowas pasakoja, kad Stetine maistas ir gėrimai kur kas geresni 
nei kituose Pomeranijos miestuose, o Stolpą giria už mokyklą, ku- 
rioje mokėsi net iš Hamburgo ar Danijos atvykę mokiniai. Dancigo 
miestas savo gražiais pastatais ir judriomis palei Mottlau upę išsiri- 
kiavusiomis prieplaukomis ne vienam miesto svečiui kėlė pasigėrėji- 
mą. Švedijos miestai (anot vieno prancūzų diplomato, panašesni į 
medinių namų gyvenvietes nei į miestus) buvo gerokai mažiau įspū- 
dingi.‘ 

Pasiturintys žmonės visus pastatus paprastai statydindavosi iš plytų. 
Pirklių namai, išsirikiavę prie svarbiausiųjų gatvių, būdavo aukšti, 
siaurais fasadais ir nuožulniais stogais, kurių pakraigės būdavo ganė- 
tinai erdvios prekių sandėliams įrengti. Prie šalutinių gatvių glaudėsi 
medinės vargšų trobelės. Čia nuolat kildavo gaisrai. Pagrindinė miesto 


` Nirk E. Estonian Literature. Tallin, 1970, p. 25. 

í Moryson, 1903, t. 1, p. 121. Kosegarten (leid.) Pomerania oder Ursprunck, Altheit 
und Geschicht der Volcker und lande Pomern, Cassuben, Wenden, Stettin, Rhiigen... 
von Thoma Kantzow, Greifswald, 1817, t. 2, p. 437-444. Andolf S. (leid.) Relation 
du Royaume de Suede par Monsieur de sainte-Catherine, 1606. Gothenburg, 1980, 
p. 22. 

sambūrių vieta buvo turgavietė, o šalia jos dažniausiai puikuodavosi 
įspūdinga rotušė. Čia įsikurdavo ir svėrykla bei viešųjų bausmių vie- 
tos — trinka ir gėdos stulpas. Miestą juosdavo tvirta siena su masy- 
viais vartais, O virš viso šio žemiškojo pasaulio stiebėsi aukšti bažny- 
čių bokštai — tvirti Mergelės Marijos bažnyčios dvyniai Liubeke, variu 
dengtas šv. Mykolo kupolas Stralzunde, liaunas ir grakštus šv. Olės 
smaigalys Revelyje. 

Negrabiai pastatytuose ir neišvaizdžiuose, palyginti su rafinuo- 
tais Pietų Europos kultūros, komercijos ir švietimo centrais, Baltijos 
šalių miestuose gyveno daug nagingų medžio drožėjų, mūrininkų 
bei tapytojų, kurių sąmoju dvelkiantys darbai atspindi to meto ap- 
linką. Šlezvigo katedroje saugomame 1521 metais Hanso Briigge- 
manno uzbaigtame Bordesholmo bažnyčios altoriaus paveiksle gau- 
su išraiškingų figūrų: nubrizgusiomis kelnėmis vyras ner išsišiepęs 
riša žabų ryšulį; geidulingoji Ieva obuoliu glosto savo prisirpusią kai- 
riąją krūtį; Nukryžiuotojo akių vokai patinę iš skausmo, barzda ir 
plaukai sulipę nuo prakaito priešmirtinėje agonijoje. Liubeko daili- 
ninko ir skulptoriaus Berndto Notkes darbų Baltijos šalyse galima 
pamatyti ir šiandien — nuo Argaus katedros altoriaus paveikslų iki 
„Mirties šokio" Šv. Mykolo bažnyčioje Revelyje. Stokholmo Didžio- 
joje bažnyčioje saugomas jo šedevras — šv. Jurgis su drakonu. Tai 
tautiniais motyvais dvelkiantis kūrinys, kurį nutapyti užsakė Stenas 
Sture, kai 1471 metais prie Brunkebergo buvo nugalėta Danijos ka- 
riauna. Lundo katedra išpuošta Adamo van Dūreno skulptūromis ir 
bareljefais. Viename jų senutei pamokslauja gerai įmitęs vienuolis. 
Aplink šią sceną isskaptuotas užrašas: ,, Daug kas duoda kitiems gery 
patarimų, bet pats jų nepaiso." Kolonos apačioje van Dūrenas jam- 
žino paskutiniąją savo mintį: vienoje pusėje po nešuliais suklupęs 
asilas, o kitoje — žmogus, diriantis vargšui gyvuliui odą. Drožinio 
apačioje danų kalba sueiliuotame posmelyje apgailestaujama del žmo- 
gaus nesugebėjimo suvokti savo būties trapumo ir ribotumo. Meni- 
ninkai, dauguma liubekiečiai (beje, energingai eksportave altorių pa- 
veikslus), buvo medžio ir akmens meistrai, tačiau išraiškingų tapytojų 


nebuvo daug. Vienintelis pasaulyje plačiau žinomas Baltijos regiono 

dailininkas buvo Michaelis Sittowas (apie 1470-1525) iš Revelio, 
nutapęs daugelio tuometinių karūnuotųjų asmenų portretus. 

Baltijos jūros pietinės pakrantės miestai aukštais bažnyčių bokš- 
tais, laiptuotomis, iš plytų statytomis rotušėmis ir tvirtomis gynybi- 
nėmis sienomis iš toliau atvykusiam kaimiečiui buvo bauginantis ir 
nuostabus reginys. Baugino, nes čia gyveno antstoliai, prekybinin- 
kai, kromelninkai ir prostitutės, tik ir besitaikantys apiplėšti net men- 
kiausiai progai pasitaikius ar pasityčioti iš netašyto prasčioko. Ta- 
čiau miestai taip pat ir žavėjo, nes prireikus slėptis nuo pono, bėglys 
čia jautėsi saugus, miestas galėjo apginti nuo šeimininko pastangų jį 
susigrąžinti. Nors ir maži šalia didžiųjų Piety Europos miestų atrodė 
Baltijos šalių miestai, bet čia — tame tankių miškų, skurdaus gamto- 
vaizdžio krašte, kur, regis, žmonės niekur, išskyrus miestus, negyve- 
na, — virė gyvenimas. 

Pabėgę valstiečiai įsiliedavo į neprivilegijuotosios daugumos — in- 
waner — Sluoksnį. Jie dirbdavo atsitiktinius darbus, išnešiodavo ar 
siūlydavo pirkti prekes, o apsigyvendavo medinėse lūšnose ar rū- 
siuose. Štralzundo mieste, kuriame 1500 metais buvo apie 10 000 
gyventojų, 1400 žmonių, anot Thomo Kantzowo, dirbo laivų krovi- 
kais ir išnešiodavo prekes, o rūsiuose gyveno keli tūkstančiai tokių 
žmonių. Revelio liuteronų pastoriai 1572 metais skundėsi turį ieš- 
koti savųjų avelių ,,dvokianciuose rūsiuose ir pašiūrėse mieste ir už 
jo sienų”. Kuo žemesniam luomui žmogus priklausė, tuo bjauresnis 
ir tirščiau apgyvendintas būdavo jo būstas.? 

Šios piramidės apačioje glaudėsi ligoniai ir silpnieji, elgetos ir val- 
katos, gyvenę gatvėse. Kam nusišypsodavo laimė, rasdavo prieglobs- 
tį labdaros įstaigoje, pavyzdžiui, Šv. Jono ligoninėje Revelyje. Šios 
ligoninės taisyklės buvo griežtos: poroms buvo draudžiama miegoti 
drauge — už tai grėsė pašalinimas iš prieglaudos; už blogą elgesį (vė- 
mimą pasigėrus ar ilgą vakarojimą) buvo skiriamos baudos. Šiaip ar 
taip, tokios institucijos skurdžiams teikė šiokią tokią pagalbą. Liube- 


* Kosegarten (leid.), 1817, t. 2, p. 437-439. Johansen, von zur Mühlen, 1973. 

ke buvo keturiolika prieglaudų, nors iš pradžių jose ketinta apgyven- 
dinti keliaujančius elgetas. Miestų tarybos dažnai išduodavo tam li- 
cencijas ir kitais būdais siekė kontroliuoti elgetavima.° 

Miestieciy, arba biurgeriy (borger), luomo žmonės buvo miestų 
piliečiai ir dalyvaudavo miesto reikalų tvarkyme. Biurgeriu tapti ga- 
lėjo asmuo, sulaukęs pilnametystės, gyvenantis santuokoje ir turintis 
nepriklausomą pragyvenimo šaltinį, priklausąs garbingai giminei ir 
mokąs biurgerio mokestį. Šiaurės Vokietijos miestuose, kur galiojo 
Liubeko teise, nuosavybės ar pajamų iš jos turėjimas nebuvo pakan- 
kama sąlyga tapti miesto piliečiu, tačiau pilietybė buvo būtina sąlyga 
įgyti ar paveldėti nuosavybę arba verstis garbingesniais amatais. Pi- 
liečiai prisiekdavo gerbti miesto ramybę ir įstatymus, bet iš tikrųjų 
tai buvo lojalumo miesto tarybai priesaika. Jei kam pilietybę atim- 
davo, tas netekdavo ir teisės dalyvauti miesto reikalų tvarkyme, nors 
kartu su kitais biurgeriais galėdavo eiti miesto sargybą ar jį ginti. 

Pagrindinė miesto administracinė ir teisine institucija buvo miesto 
taryba (Rat). Narystė joje trukdavo iki gyvos galvos, o nauji tarybos 
nariai būdavo priimami iš siauro didžiųjų miesto pirklių ratelio. Mies- 
to tarybą paprastai sudarydavo nuo dvylikos iki dvidešimt keturių, 
kartais ir daugiau narių. Keli jų būdavo renkami vadovais, arba bur- 
mistrais (Bürgermeister). Taryba vadovaudavo miesto gynybai, atsto- 
vaudavo jam derybose su kitais miestais ar valdovais, rinkdavo mo- 
kesčius ir muitus, prižiūrėdavo, kaip laikomasi įstatymų ir tvarkos, 
bei vykdė teismų funkcijas. Tarybos nariai eidavo administracines 
pareigas — nuo mokesčių rinkėjo iki rotušės vyno rūsio prižiūrėtojo. 
Taryba skirdavo ir algą gaunančius pareigūnus — miesto raštininkus, 
vynininkus, sargybinius, svorio ir matų prižiūrėtojus, gydytojus, vais- 
tininkus ir kirpėjus chirurgus. 

Dėl tokio oligarchinio miesto tarybos uždarumo dažnai kildavo 
konfliktų, ypač ištikus finansinei ar politinei krizei. Kad to išvengtų, 
taryba galėjo tartis su bendruomene (communitas, gemenheit). Tapti 


é Johansen, von zur Mühlen, 1973, p. 448-449. Schildhauer J. The Hanse. History 
and Culture. Leipzig, 1985, p. 166-167. 

bendruomenės nariu buvo galima sumokėjus biurgerio mokestį, ta- 
čiau tariantis ypač svarbiais klausimais, viešuose miesto susirinki- 
muose greičiausiai buvo leidžiama dalyvauti ir kitiems miesto gy- 
ventojams. Būtent tokiuose susirinkimuose iš tarybos pašalinti 
amatininkai ir smulkūs pirkliai galėdavo išreikšti savo nepasitenki- 
nimą ir protestą. Šios vidinės rierenos miestams kenkė, nes jos val- 
dovams teikė puikių progų kištis į miestų gyvenimą ir įvesti savo 
tvarką. Pavyzdžiui, 1525 metais Dancigo miesto tarybos mėginimas 
suimti Reformatų partijos lyderius atsisuko prieš ją pačią, ir vėliau 
įvykusio sukilimo metu taryba buvo nuversta. Jos nariai mėgino ieš- 
koti miesto globėjo — Lenkijos karaliaus — pagalbos, tačiau šis išri- 
kiavo priešais miesto sienas įspūdingą kariauną ir suėmė naująją mies- 
to tarybą bei daugelį bendruomenės narių. Tokie dideli ir stiprūs 
miestai kaip Dancigas galėjo pasipriešinti valdovų pastangoms įvesti 
mieste savo valdžią, bet mažesnieji Šiaurės Vokietijos pakrantės miestai 
nebuvo tokie atsparūs. Pavyzdžiui, Brandenburgo markgrafas XV 
amžiuje gavo progų įsikišti į rietenas daugelyje miestų ir sugrąžinti 
nuverstąsias jam palankias patricijų tarybas. 

Teutonų ordino miestų būdingas bruožas — visiškai atskiros vie- 
name anklave egzistavusios struktūros. Dancigą ir K6nigsbergą fak- 
tiškai sudarė trys miestai, kiekvienas jų turėjo savo administraciją. 
Marienburge dominavo masyvūs pilies — didžiojo magistro būstinės 
nuo 1309 iki 1466 metų — įtvirtinimai. Rygoje ir Revelyje virš že- 
mutinių miestų dunksojo ordino pilys, nors nė viename iš šių mies- 
tų provincijų magistrai neturėjo didelės valdžios. Daugelį amžių or- 
dinas kivirčijosi su arkivyskupu dėl teisės viešpatauti Rygoje. Pats 
miestas, 1500 metais turėjęs apie 8000 gyventojų, tvarkėsi visiškai 
autonomiškai, jis netgi atliko apeliacinio teismo funkcijas septynio- 
likoje Livonijos miestų. Kita vertus, Revelyje galiojo Liubeko jstaty- 
mai. Cia provincijos magistro valdžia apsiribojo ginčų tarp miesto 
bei Estijos diduomenės arba gildijų viduje kilusių nesutarimų spren- 
dimu, nors XV amžiaus penktajame dešimtmetyje magistras mėgino 
priversti miesto tarybą atsisakyti minties valdyti miestą, neatsiklau- 
sus bendruomenės nuomonės. 

Ekonominis ir socialinis miesto gyvenimas buvo tvarkomas ben- 
draisiais ir hierarchiniais principais. Ekonomiškai aktyvios visuome- 
nės piramidės apačioje buvo nekvalifikuoti savo darbo jėgą parduo- 
dantys darbininkai ir tarnai. Aukštesnę padėtį užėmė organizuotų 
meistrų sluoksnis. Vertingiausia miestų privilegija buvo teisė steigti 
gildijas. XIV amžiaus viduryje didesniuosiuose Baltijos miestuose 
buvo nuo keturių iki septynių dešimčių įvairių gildijų. Vėliau, susi- 
liejus giminingoms verslo rūšims, jų sumažėjo. Pavyzdžiui, Revelio 
tapytojų gildijai priklausė tapytojai, glazūruotojai, medžio drožėjai 
ir dailidės. Iki XVI amžiaus pradžios miesto verslininkai buvo susi- 
būrę jau tik į trylika gildijų. Į dvi asociacijas — Šv. Knudo ir Šv. Olės 
(jos buvo įkurtos religiniais ir labdaros tikslais) — susijungė ir amati- 
ninkų gildijos. XIV amžiaus pradžioje miesto pirkliai atsiskyrė nuo 
Šv. Knudo gildijos amatininkų ir įsteigė Didžiąją gildiją. Šv. Knudo 
gildija ir mažiau kvalifikuoti ne tokios reikšmingos Šv. Olės gildijos 
amatininkai ilgai ir nesėkmingai kovojo su Didžiąja gildija, kol 1547 
metais pastarajai pavyko išstumti amatininkus iš prekybos druska ir 
grūdais ir nutraukti jų alaus pardavimui gamybą. 

Tai, kas dėjosi Revelyje, vyko ir kituose miestuose: turtingieji 
pirkliai ir meistrai paprastų amatininkų šalinosi, steigdavo savo klu- 
bus ir sąjungas, tokias kaip Liubeko Zirkelkompanie ar Dancigo 
Artushof. Tie, kurie prekiavo su tam tikra šalimi ar kraštu, steigda- 
vo brolijas. Išstudijavus vieną iš tokių Liubeke įsteigtų brolijų — 
Holmevarer, arba prekeivių su Stokholmu, — paaiškėjo, kaip arti- 
mai šie pirkliai buvo susiję. Tankus ir sudėtingas šeimų ryšiais su- 
tvirtintas tinklas, akylai saugomas protingai parenkant vedybų part- 
nerius, jungė ne tik vakarinės Liubeko dalies namus bei klubus; jis 
driekėsi ir į kitas Baltijos šalis. Vis dėlto jauni ir sumanūs žmonės 
turėjo galimybių iškilti iki patricijų luomo, ypač intensyvios eko- 
nominės raidos laikotarpiu, kai turtų galima buvo susikrauti imantis 
naujų rizikingų sumanymų. Socialinei raidai naujų galimybių at- 
vere teisininkų profesijos plitimas XVI amžiaus Vokietijoje. Antra 
vertus, nedaug rasime pavyzdžių, kai vargšams pavykdavo prasi- 
veržti iki viršūnių. 

Nepaisant visų suvaržymų, daugeliu atžvilgių Baltijos šalių mies- 
tai gyvavo ir klestėjo. Peršasi logiška išvada, jog ribotos taisyklės ir 
nusistovėjusi tvarka būtų užgniaužusios iniciatyvą ir galų gale išseki- 
nusios miestų gyvybingumą. Jau matėme, kaip Hanzos sąjunga mė- 
gino priešintis naujajam judriam olandų prekybos būdui, griebda- 
masi didesnių apribojimų ir niurzgiai gindama savo privilegijas, ir 
kaip šios priemonės žlugo, taip ir nejstengusios užtvenkti potvynio. 
Būtinybė prisitaikyti ir išlaikyti verslą vertė ignoruoti tokias bendrą- 
sias struktūras ir imtis aktyvios jūrinės prekybos arba kito pelninges- 
nio verslo, pavyzdžiui, investuoti į nuosavybę ar žemę. Livonijos mies- 
tų pirkliai buvo pasirengę laužyti įstatymus, draudusius samdyti ne 
vokiečių kilmės pameistrius ir agentus, nes tokių žmonių jiems rei- 
kėjo savo verslui plėsti. Antra vertus, šie dažni pažeidinėjimai nereiš- 
kė, jog įstatymai neveiksmingi arba laikomi slegiančiais ir nepagrįs- 
tais reikalavimais. Iškilmingai kasmet gildijų susirinkimuose arba 
viešai už rotušės sienų skaitomas įstatų katalogas (bursprake) buvo 
grandis, palaikanti miesto visuomenės vienybę. Gildijos vyresniųjų 
skelbiami įstatai reglamentavo gaminamų prekių kokybę ir gildijos 
nariams užtikrino pragyvenimą. Bursprake įstatais buvo siekiama už- 
tikrinti miesto sienų priežiūrą, kad niekas iš jų nevogty akmenų, kad 
valstiečių karvės bei kiaulės gatvese nesulaukety, kad būtų laikomasi 
svorio ir matų standarto bei nustatytos prekiavimo tvarkos. Gildijos, 
brolijos ir miesto taryba mėgino įvesti ir moralės, elgesio, blaivybės 
normas, nustatyti, kaip kuris socialinis sluoksnis turėtų rengtis. Tai 
nebuvo vien paprastos neklusniai ir pasileidusiai liaudžiai suvaldyti 
skirtos taisyklės, kurių laikymąsi vyresnieji galėjo kontroliuoti spe- 
cialiomis gal net ir žiaurokomis priemonėmis. Šiame taisyklių rinki- 
nyje atsispindėjo visa socialinė santvarka, kurioje giliai buvo įsišak- 
nijęs Dievo palaimintos patriarchalinės valdžios ir hierarchijos 
suvokimas. 

Kaimų bendruomenes taip pat vienijo painus papročių ir šei- 
mos ryšių raizginys, nors kolonizuotose pietinėse Baltijos šalyse 
įvedus pririšančius valstietį prie žemės ir apkarpiusius jo teisinę 


padėtį įstatymus, minėtieji reiškiniai nebuvo tokie ryškūs. Kita 

vertus, kai kurių sričių, pavyzdžiui, Rytų Pomeranijos valstiečiai 
išliko pakankamai autonomiški. Čia daugybe sąlygų („conditio- 
nes’) reglamentavo vietos valdžios, kurią turėjo valstiečių aristok- 
ratija (Schulzen), arba merai, ir Schöppenbank — vietos teismo na- 
riai, elgesį. Teismas susirinkdavo kiekvieną metų ketvirtį ir 
spręsdavo nuosavybės, paveldėjimo, tvarkos palaikymo klausimus. 
Vyresnybė prižiūrėdavo gatves ir tiltus, statydavo dambas, išlaikė 
ugniagesių tarnybą ir netgi skirdavo lėšų apginti kaimų privilegi- 
joms nuo didikų brovimosi. Kaimas rūpinosi ir kunigų bei mo- 
kytojų išlaikymu. Sąlygiškas feodalų nebuvimas bei tvirtai vals- 
tiečių bendruomenėje įsišaknijęs savo teisių ir laisvių suvokimas 
leido toliau į žemyną už Dancigo nusidriekusių žemumų valstie- 
tijai, panašiai kaip ir pelkėtų Šiaurės jūros pakrančių Ditmaršo 
valstiečiams, tvarkytis patiems. 

Skandinavijos žemėse valstiečiai taip pat aktyviai tvarkė vietos rei- 
kalus. Kiekvienas Danijos kaimas turėjo atskirą bendruomenės or- 
ganizaciją (bystævne), kuri svarstydavo ir spręsdavo praktinius daly- 
kus, pavyzdžiui, ganiavos teises ar piemenų skyrimą. Kai kuriose 
vietovėse šios organizacijos būdavo vadinamos gildijomis. Hersleve, 
netoli Roskildės, 1515 metais kaimiečiai įsteigė Mergelės Marijos 
gildiją, kurios statute buvo numatyta pagalba ligoniams ir vargšams, 
piligrimams skirtinos lėšos ir bausmės už tokius prasižengimus kaip 
peilio išsitraukimas įpykus arba spjūvis į gildijos brolį ar svečią. Tur- 
tingesni ūkininkai — šimtininkai (herred — daniškai, härad — švediš- 
kai) — vietos teismuose — tinguose (ting) — ėjo prisiekusiųjų pareigas: 
teisingumą vykdė, sededami ant laukan išneštų medinių suolų. Keli 
pietų Suomijos prisiekusieji prisirinko daug baudų už kaimynų su- 
žeidimus ar sumušimą, tačiau tokie smurto veiksmai nebuvo dings- 
tis pašalinti prisiekusįjį nuo suolo. Taip galėjo atsitikti tik tada, kai 
prisiekusysis melagingai paliudydavo arba neteisėtai perkeldavo ribų 
zenklus.’ 


” „Ylikangas H. Vakivaltarikosen motivaatiopohja 1500-luvulla Suomessa”, Histo- 
riallinen Arkisto, 1971 65: 144. 

Sunku daryti tvirtas išvadas, nes trūksta statistikos duomenų, bet 
galima pastebėti, jog Pietų Suomijos valstiečiai buvo visai įstatymų 
nevaržoma liaudis. H. Ylikangas yra apskaičiavęs, kad XV amžiaus 
šeštajame dešimtmetyje Vakarų Vylande skirtų baudų sumą padali- 
jus kiekvienam valstiečių ūkiui, pastarasis tebūtų buvęs baustas tik 
kartą kas pusketvirtų metų. Dauguma nusikaltimų būdavo įvykdo- 
ma prieš asmenį. Dažniausiai tekdavo sumokėti trijų markių baudą. 
Tai buvo menka suma turtingam ūkininkui, tačiau samdiniui tai 
buvo visų metų atlyginimas už darbą. Ylikangas spėja, jog incidentai 
dažnai kildavo dėl įžeidimo žodžiu, tačiau nepanašu, kad krikščio- 
nių pamokymas ,„mušantysis visuomet įžeidžia" būtų ištrynęs iš suo- 
mių širdžių ir minčių pagoniškąjį garbės supratimą. Tokiu pagyrū- 
nišku laisvosios valstietijos išpuikimu dvelkia ir Thomo Kantzowo 
pasakojimas apie turtinguosius Riigeno ūkininkus: 


Šiame krašte nėra didiko ar valstiečio, kuris neturėtų savo nuomonės ar 
nežinotų savo šalies papročių teisės. Ir nė vienas čia nenusileis tokiam kito 
įžūlumui, kuris sukelia vaidus ir tyčinius kūno sužalojimus. Šie žmonės ypač 
mėgsta ginčytis tavernose ir užeigose, ir kai kuris nors geležiniu balsu taria: 
„Taip Dievo liepta”, — tai reiškia, kad laikas baigti šnekas ir reikalą aiškintis 
kumščiais... Tavernose kyla tiek muštynių ir tiek sužalojama žmonių, kad 
iš to didikai surenka per metus tiek baudų, kiek surinktų iš pusės ar net viso 


kaimo.* 


Artinantis XVII amžiui, Piety Suomijoje smurtinių nusikaltimų 
emė mažėti. Ylikangas tai sieja su valstiečių nuskurdimu dėl karo pa- 
darytų skriaudų ir su nualintos žemės deginimu, tačiau labiausiai vals- 
tietiją skurdino tai, kad Suomijoje plito didikų dvarai, ir laisvieji vals- 
tiečiai ėmė prarasti buvusią teisinę padėtį. Stiprėjant liuteronų Bažnyčios 
autoritetui, pakito ir teismuose nagrinėtų nusikaltimų pobūdis — kur 
kas griežčiau imta žiūrėti į lytinius bei moralinius nusikaltimus.? 


* Kosegarten (leid.), 1817, t. 2, p. 434. 


” Ylikangas, op. cit., taip pat žr. jo straipsnį „Major fluctuations in crimes of violence 
in Finland", Scandinavian Journal of History, 1976, 1: 82-91. 

Kadangi apie valstiečių nusikaltimus kitose Baltijos šalyse išsa- 
mesnių tyrinėjimų nėra, sunku spręsti, kiek šis reiškinys buvo bū- 
dingas Nylando ūkininkams. Piety Švedijos provincijos Smälando 
XVII amžiaus pradžios teismų dokumentai liudija, kad čia būta daug 
smurtinių nusikaltimų. Kangoje, kur 1614-1629 metais gyveno 8— 
9 tūkstančiai gyventojų, buvo užregistruota apie penkiasdešimt žmog- 
žudysčių. Kita vertus, dviejų Uplando sričių tyrinėjimai rodo, jog 
ten žmogžudystė buvo palyginti retas nusikaltimas. Kaip ir Nylan- 
de, dauguma nusikaltimų įvykdavo dėl įžeidimo ir dažniausiai išgė- 
rus daug svaigalų. Istorijos šaltiniai pateikia nemažai pavyzdžių, kai 
dėl girtų bylininkų elgesio tekdavo nutraukti teismo posėdžius. 1593 
metais Kristijonas IV (vėliau pats tapęs dideliu girtuokliu) buvo net 
įsakęs teismams posėdžius šaukti rytais, ir kuo anksčiau, kad dėl gir- 
tų bylininkų teisėjams nereikėtų nutraukti savo darbo. ° 

Suprantama, Šiaurės Europos valstiečiai galėjo kreiptis į teismą 
ar skųstis karaliui. Šią tvarką Švedijos Vazų dinastijos karaliai, kai 
jiems tai būdavo paranku, demagogiškai skatino. Dalarnos kasyklų 
valstiečiai gerokai papildė apie Vazų karaliavimą sklandžiusių mitų 
pynę; būtent iš šių valstiečių Gustavas Vaza pirmiausia susilaukė pa- 
galbos XV amžiaus trečiojo dešimtmečio sukilime prieš karalių Kris- 
tijoną. Dar kaip reikiant nesutvirtejus karalystei, Švedijos valstiečiai 
sugebėjo išsireikalauti, kad su jais būtų tariamasi, ir nebuvo nusitei- 
kę šios teisės prarasti, kaip tai atsitiko valstiečiams Danijoje. 

Didėjantis teisinės padėties netikrumas, didžiuliai žemvaldžių ir 
karaliaus antstolių reikalaujami mokesčiai kele valstiečių nepasiten- 
kinimą bei neramumus, nors ir ne tokius audringus kaip Vakarų ir 
Centrinėje Europoje. Įvedus naujus mokesčius, valstiečių sukilimai 
Jutlandijoje įsižiebė 1440-1441 metais, o vėliau — XVI amžiaus tre- 
čiajame dešimtmetyje. Skaneje XVI amžiaus trečiojo dešimtmečio 


0 Larson L.-O. Småländsk Historia. Stormaktstiden. Stockholm, 1982, p. 47-55. Öster- 
berg E. „Violence among peasants: Comparative perspectives on the 16" and 17" 
century Sweden”, Europe and Scandinavia: Aspects of the process of integration in the 
17” century (leid. G. Rystad), Lund Studies in International History 18. Lund, 
1983, p. 261-275. 

viduryje kilo dvarų deginimo banga, tad vokiečiams teko siųsti sam- 
dytus kariuomenės būrius tvarkai atkurti. Gustavo Vazos valdymo 
laikotarpiu (1523-1560) vyko daug valstiečių sukilimų. Didžiausias 
sukilimas 1542 metais įsiplieskė Smälande. Čia susipynė religinės ir 
ekonominės skriaudos. Smälando gyventojai — tvirti katalikai — labai 
įsižeidė, kai lankantis Västeräs vyskupui, iš jų bažnyčios buvo paimti 
brangūs liturginiai indai ir kitos vertybes. Didelių mokesčių jerzinti 
ūkininkai piktinosi karaliaus primygtinai reiškiama teise medžioti 
šio regiono ąžuolynuose ir beržynuose. Pykčio taurę perpildė kara- 
liaus pastangos nuo seno vykusią prekybą galvijais, sviestu, odomis 
ir kailiais nukreipti nuo danų valdomų pietinių provincijų ir perkel- 
ti į Kalmaro miestą Švedijoje. Sukilimas, kuriam vadovavo Nilsas 
Dacke, del karaliaus antstolio nužudymo nusikaltėliu paskelbtas tur- 
tingas ūkininkas, greitai išplito ir patraukė Gustavo priešų dėmesį 
užsienyje. Karaliui teko sudaryti paliaubas su sukilėliais ir ieškoti 
kitų būdų sutelkti likusias karalystės jėgas. Pasitelkes savo propagan- 
dinius sugebėjimus, Gustavas Vaza sumaniai skatino dvidešimtį me- 
tų trukusių ,,seny gerų laikų" prisiminimus, stengdamasis įteigti Zmo- 
nėms, jog būtent jis išvedęs kraštą iš buvusio chaoso, apsaugojęs nuo 
grobimų, ir aiškino, kaip svarbu šiuo sunkiu metu yra iškęsti sunkią 
mokesčių naštą savo tėvynės labui. 1543 metų pavasarį įsiveržęs į 
Smäland3, jis nugalėjo mūšyje sukilėlius. Dacke buvo išduotas ir nu- 
žudytas, o šimtai jo rėmėjų už bausmę deportuoti į Suomiją. 

1525 metais Vokietijoje liepsnojęs Valstiečių karas nesukėlė di- 
desnio atgarsio šiaurėje. Vienintelis rimtas valstiečių pasipriešinimas 
kilo Samlandijos provincijoje Prūsijoje. Šiame sukilime svarbų vaid- 
menį suvaidino paskutinio didžiojo magistro Albrechto fon Hohen- 
colerno 1525 metais staiga įvykdyta ordino sekuliarizacija ir religi- 
niai bruzdėjimai miestuose bei aplinkiniuose kaimuose, tačiau 
faktiškai jis kilo dėl didelių feodalinių mokesčių. Visą vasarą šiose 
palyginti tankiai apgyventose vietose vyko bruzdėjimai. Sukilimo va- 
dai, kaip Keimeno malūnininkas ar Šakeno smuklininkas, buvo pa- 
siturintys ir nepriklausomi bendruomenės nariai, turėję šalininkų Ka- 


raliaučiuje. Sukilime dalyvavo ir prūsai, ir vokiečiai. Valstiečiai 

nepakluso naujajam hercogui, kuris gyveno Vokietijoje, taigi savo 
pyktį nukreipė prieš tuos „varnus”, kurių lizdus sieke išdraskyti, t. y. 
prieš didikus. Pagrindiniai valstiečių reikalavimai buvo panaikinti 
naujuosius mokesčius ir palikti senąjį dviejų markių už Hufe (apy- 
tikriai keturiasdešimt akrų) mokestį. Atsakydamas į tai, Albrechtas 
sušaukė valstiečius į lauką ir apsupo ginkluota kariauna, o tie, kroni- 
kininko žodžiais tariant, iš baimės dergdami į kelnes, neparodė jokių 
priešinimosi ženklų. Sukilimo vadai buvo suimti, keli jų nubausti 
mirtimi. Kitais metais išleisti įstatymai dar labiau pririšo valstiečius 
prie jų ponų, tačiau Samlandijos sukilimo pralaimėjimu neramumai 
nesibaige.'' 

Kartu su reformacija emusios plisti radikalios socialines idejos 
skatino neramumus Estijoje. Revelio miestiečiams buvo platina- 
mas maištingosios vokiečių valstietijos „Dvylikos straipsnių" ver- 
timas į vokiečių žemaičių tarmę. 1527 metais lankydamiesi Reve- 
lyje Hariumo ir Virumo riteriai įspėjo provincijos magistrą, jog 
tarp valstiečių plinta naujoji nepaklusnumo doktrina. Kaimo gy- 
ventojų dvasinė būklė ir buitis buvo labai prasta. Dažną Livonijos 
valstietį galėjai išgirsti kartojant tokias XVI amžiaus vidurio poeto 
sukurtas eiles: „Ick gewe dem Pastor de Pflicht / Vnd weth van Gott 
und sin Worde nicht” (Kunigo klausau, bet apie Dievą ir jo žodį 
nieko neZinau)'. Estijos kronikininkas, liuteronų šventikas Balt- 
hasaras Riisowas skundėsi, jog trūksta mokytų kunigų, dauguma 
jų nemoka kalbėti estiškai. Siekdama palenkti vietos valstietiją į 
savo pusę, katalikų Bažnyčia stengėsi krikščionybę priderinti prie 
pagoniškų papročių. Kolonizuotuose kraštuose gyvavo pagonių pa- 
protys kapinėse „vaišinti sielas", buvo garbinami girių ir miškų 
dievai. Prūsijos valstiečiai rinkdavosi naktimis ir valgydavo kepta 


švento ožio mėsą ir, gerdami iš apeiginės taurės, garbino senovės 


'' Carsten F. „Der Bauernkrieg in Ostpreussen 1525 International”, Review of Social 
History, 1938, 3: 398-409. Mecklenburg F. (leid.) Preussische Chronikc des Johan- 
nes Freiberg. Königsberg, 1848, p. 192-196. 

‘* Wirrarm R. Die Reformation in Livland Baltische Kirchengeschichte (leid. R. Wit- 
tram). Göttingen, 1956, p. 53 

dievus Perkūną, Patrimpą ir Pikulą. Liuteronų Bažnyčia įnirtingai 
kovojo su pagonių papročiais. Vyskupas Mykolas Agrikola 1551 
metais parašytoje psalmėje prakeikė vienuolika senovės suomių die- 
vybių bei didvyrių, o Jacobo Finno giesmių knygoje 1582 metais 
griausmingai koneveikiamos gedingos, gašlios ir kvailos velnio jkvep- 
tos dainos. XV amžiaus aštuntajame dešimtmetyje Balthasaras Riiso- 
was niūriai pripažino, jog Livonijoje yra daug vietų, kur Dievo 
Žodis beveik nežinomas, o žmonės nelanko bažnyčios. Valstiečiai 
mieliau svečiuodavosi pas kaimynus ir gerdavo alų. Kartais mylių 
mylias tekdavo eiti iki artimiausios bažnyčios, taigi tokią progą vals- 
tiečiai išnaudodavo linksmybėms: 


Prie bažnyčios valstiečiams buvo suvezta daug alaus statinių, tad šie su savo 
žmonomis, mergomis ir tarnais po ilgos kelionės prie jų būriavosi. Didelių 
dūdmaišių garsai šeštadienio vakarą ir už mylios aidėjo, o žmonės linksmi- 
nosi iki pat paryčių. Pamaldoms prasidėjus pusgirčiai valstiečiai triukšmin- 
gai rinkosi į bažnyčią ir kėlė tokią sumaištį, jog kunigas per ją nei ką girdėjo, 
nei matė. Po viskam, ne ką daugiau proto įgiję, jie griuvo iš bažnyčios lau- 
kan ir vėl linksminosi, šoko ir lakstė..." 


Iki pat XVIII amžiaus, kol tarp Livonijos ir Estijos gyventojų ne- 
išplito pietizmas, valstiečiai laikėsi pagoniškų papročių, šoko, grojo 
dūdmaišiais, taip siutinusiais dvasininkus. XVIII amžiaus pradžioje 
gyvenusio pastoriaus pasakojimas rodo, kaip atkakliai valstiečiai lai- 
kėsi senųjų savo papročių. Pastorius rašo, kad vien tik jo parapijoje 
buvę šešiasdešimt ar aštuoniasdešimt aukojimo vietų, o savo ranko- 
mis jis sunaikinęs dvidešimt keturias. Suomijoje vyravo paprotys su- 
sižadėti rudenį, per senovinę Kekri šventę, gavusią senovės derlingu- 
mo dievo Agrikolos vardą. Liaudyje buvo gyvas ir santuokos dievas 
Jumi. 1758 metais vienos parapijos kunigas rašė, jog šiaurėje Muhos 
parapijos jaunimas, išsidabinęs lyg Visų Šventų dienai, „net ir dabar 
kuo begediškiausiai švenčia vestuves Jumi, nepadoriai žaidžia, pra- 


'* Rüssow B. Chronica der Provintz Lyffland (perspausdintas leid.) Hannover, 1967, 
p. 43. 

mogauja, groja nešvanki muzika, ir jie manosi iš senų laikų turį teisę 
tokias nedorybes krėsti" "“. 

Neturėtų pernelyg stebinti toks pagonybės ir krikščionybės gyva- 
vimas lygia greta. Daug yra pavyzdžių, liudijančių apie daugybę prie- 
tarų ir tikėjimų, visose Europos šalyse būdingų liaudies religijai. Ir 
nakties tamsybėje, ir ligos patale skausmų kamuojami paprasti žmo- 
nės norėjo turėti garantiją: kunigą kviesdavosi užtarti prieš Aukš- 
čiausiąjį, o vietos žiniuonę — užkalbėjimams. Kilmingųjų taip smerktas 
triukšmingas valstiečių draugingumas buvo būtinas išlieti susikau- 
pusius jausmus, antraip valstiečiams būtų likusi tik vargana būtis. 
Pavyzdžiui, tarp Pomeranijos valstiečių buvo paplitęs paprotys po 
laidotuvių sukviesti draugus ir elgetas maudynėms. Lyg per šventę 
jie būdavo vaišinami alumi ir duona. Beje, ta proga žmonės pasida- 
bindavo geriausiais, spalvingiausiais rūbais. 

Nelengva iš viduramžių glūdumos atgaivinti paprastų žmonių gyve- 
nimo smulkmenas. Gausioje Rytų Baltijos šalių tautosakoje vaizdingai 
atsiskleidžia dvasinis ano meto žmonių gyvenimas, jy būtis. Tuometi- 
nį gyvenimą vaizduoja ir medžio raižiniai Olauso Magnuso knygoje His- 
toria de gentibus septentrionalis (1555), arba bažnyčių sienas puošiantys 
paveikslai, kurių daug išlikę Skandinavijos šalyse. Danijoje, ant Norre 
Alslevo bažnyčios sienos kabo paveikslas, kuriame raguoti velniai ir visur 
esančios būtybės supa karalių, vyskupą, didiką, o valstietis su kirtikliu 
rankose šoka mirties šokį. Kitame paveiksle Sæby bažnyčioje Jutlandijo- 
je vaizduojamas iš vestuvinio guolio vogčia sprunkantis nuogas negyvė- 
lis, o lovoje — gašlus jaunuolis, glamonejantis velionio nuotaką. Estuno 
bažnyčios sieną Upplande puošia scena, vaizduojanti lošėją, kuris tuoj 
griebsis peilio, o už plaukų jį nutveres smuklininkas taikosi ąsočiu už- 
tvoti per galvą. Kitame paveiksle nelaimėliui ant galvos pila šaltą vande- 
nį, o smuklininkas traukia nuo jo nugaros marškinius. 


'* Webermann O. „Pietismus und Brüdergemeinde”, Baltische Kirchengeschichte (leid. 
R. Wittram). Göttingen, 1956, p. 159-160. Suolahti G. Finlands prästerskap pa 
1600-och 1700-talet. Helsingfors, 1927, p. 210-211. 

5 Zr. Kuusi M., Bosley K., Branch M. (leid.) Finnish Folk Poetry: Epic. Helsinki, 
1997. 

Šiaurės ir Rytų Europoje visais laikais geriama buvo daug. XVI 
amžiuje išpuikeliai prancūzai mego vartoti tokį palyginimą: ,„Ivrog- 
ne comme un danois” (geria kaip danas). Jeanas Bodinas del šiaurie- 
čių polinkio persivalgyti ir be saiko gerti kaltino atšiaurų tų kraštų 
klimarą. Fynesas Morysonas pastebi, jog gėrimu danai gerokai pra- 
lenkė savo kaimynus saksus. „Jų skanėstai — kiauliena, sūdyta mėsa, 
bet paprasti žmonės daugiausia maitinasi įvairių rūšių sūdyta Zuvi- 
mi. Tai iškart krinta į akis, nes veidai jų liesi ir suvytę, lygiai kaip 
duona, kurią jie valgo, — juoda, kieta ir išdžiūvusi."!* Geresnį maistą — 
šviežią sviestą, mesa, riebiąsias Skanes silkes — paprastai parduodavo. 
Valstiečio šeima turėdavo pasitenkinti prastesnės kokybės sūdyto- 
mis silkėmis ir tuo, ką užsiaugindavo savo žemės sklypeliuose. To 
meto amžininkai gerai nusimanė apie maistą ir gėrimus: liaudies kū- 
ryba gausi pasakojimų apie sotų valgį ir linksmas puotas. XVI am- 
ziaus danų liaudies posmuose šaipomasi iš Fyno gyventojų, nes košė 
jiems svarbiau ir už Reino auksą. Tačiau šiame jų troškime sočiai 
prikimšti pilvus, kai gyvenimas toks nelinksmas, esama išminties. 
Tolimoje šiaurėje maistas buvo dar skurdesnis. Džiovinta žuvis ir 
rūgštus pienas su kietais miežiniais papločiais, pasak vieno XVIII 
amžiaus ketvirtojo dešimtmečio prancūzų keliautojo, veikiausiai ir 
sudarė visą jų racioną. Prancūzų aktorius ir dramaturgas Regnard'as 
savo nutrūktgalviškos kelionės į Šiaurės kyšulį metu (1687) pastebe- 
jo, kad duonai kepti tinkantys grūdai šiaurės Suomijoje buvo rete- 
nybe. Net ir kilmingi Šiaurės bei Rytų Europos žmonės savo keista ir 
barbariška išvaizda glumindavo rafinuotus Prancūzijos bei Italijos 
dvariškius. Gremezdiski, odomis ir kailiais apsivilkę tų kraštų žmo- 
nės buvo labiau įpratę prie balno ir turnyrų nei rafinuotų šokių įman- 
trybių, taigi išdrįsdavę pasirodyti tokioje visuomenėje, sukeldavo jos 
pajuoką. Būstai be jokių patogumų ar puošmenų, kaip XV amžiaus 
pabaigoje statyta Glimmingehuso pilis Skäneje, atrodė kaip niūrios 
tvirtoves. Tačiau XVI amžiaus viduryje į šiaurę ėmė skverbtis švel- 
nesni Renesanso spinduliai. Aukštuomenės didikai savo sūnus vis 

dažniau siųsdavo mokytis į universitetus, skatindavo keliauti po Eu- 
ropos šalis. Ivaras Juelis, dešimt metų mokęsis mokykloje, trejus me- 
tus lankė Kopenhagos universitetą, studijas tęsė Kolonėje, o vėliau 
keliavo po Nyderlandus ir Italiją. Hogenskildas Bielke lavinosi Oden- 
sės katedros mokykloje ir Vitenbergo universitete, greičiausiai tikė- 
damasis tapti teisininku ir savo žinias panaudoti konstitucineje ko- 
voje su Švedijos monarchais. Heinrichas Rantzau, perėmęs iš tėvo 
Šlezvigo-Holšteino karališkojo valdytojo pareigas, susirašinėjo su žy- 
miausiais tų laikų humanistais, aprašė Ditmarso mūšį, sudarė to- 
pografinį savo valdomų hercogysčių aprašą, dalyvavo daugiatomio 
atlaso rengime. Pagrindinėje rezidencijoje Breitenburge jis turėjo su- 
kaupęs vieną geriausių Šiaurės Europoje bibliotekų. Deja, 1627 me- 
tais ją sudegino Valenšteino kareiviai. 

Išmokęs dailių manierų, išlavinęs skonį, jaunimas, suprantama, 
eme geriau suvokti ir savo kilmingą prigimtį. Iki XVI amžiaus di- 
duomenės gyvenimo taisyklės ir laipsniai buvo gana paprasti ir aiš- 
kūs. Regis, iki tol nebuvo vartota sąvoka „kilmingas“ (adel). Buvo 
prigiję daniški rangų pavadinimai riddere / milites ir svende | militares, 
reiškę karišką aristokratijos kilmę. Dažniausiai vartotas švediškas krei- 
pinys ,,herr”. Titulai Švedijoje atsirado XV amžiaus septintajame de- 
šimtmetyje, o Danijoje — Simtmeciu vėliau. 

Švedijos visuomenė buvo susiskirsčiusi į frälse ir ofrälse. Pirmajai 
kategorijai priklausė „išvaduotieji“ nuo pareigos mokėti mokestį, bet 
už tai privalėję apginkluoti vieną karališkosios tarnybos raitininką 
(rusttjänst) visuomenės nariai. (Frälse žemėse gyvenę valstiečiai buvo 
atleisti ir nuo paprastųjų mokesčių, tačiau privalėjo patarnauti karū- 
nai, pavyzdžiui, parūpinti dvaro gyvuliams pašaro, o keliauninkams 
suteikti transportą.) Didikai ir Bažnyčia turėjo frälse teises, buvo ir 
laisvųjų žmonių (freemen), ypač salose. Jie galėjo reikalauti sau šios 
privilegijos tuo pagrindu, kad pasitarnaudavo visuomenei, pavyz- 
džiui, ėjo pakrančių sargybą. Visą XV amžių karūna siekė apriboti 
fralse žemių plėtimąsi. Tokia politika visuotinės žemės ūkio krizės 
metu turtingesniuosius didikus vertė racionalizuoti išblaškytus po 
visą šalį savo žemių sklypus. Žemės rinkoje aktyviai dalyvavo ir 

Bažnyčia. Laisvieji, mokesčius mokeje valstiečiai (skattebönder) ture- 
jo beveik daugiau kaip pusę visų žemių, tačiau žemės nuosavybės 
pobūdis įvairiuose regionuose skyrėsi. Nederlingose srityse — Nor- 
lande ir Suomijoje — mokesčius mokėjusių valstiečių gyveno dau- 
giau, o centrinėse Svealando ir Gotlando lygumose, kur buvo geres- 
nės sąlygos auginti javus, frälse žemių buvo kur kas daugiau." 

Kilmingieji sudarė mažą, tačiau neužsisklendusį visuomenės 
sluoksnį. Pareigūnai — antstoliai, kaštelionai, ūkvedžiai frälse teisę 
galėjo įgyti už gerą darbą arba globėjui padedant, taip pat per apgal- 
votas vedybas. Kilmingųjų luomui nepriklausę žmonės taip pat galė- 
davo iškilti per vedybas. Jonsas Rengonpoika vedė Djakne šeimos 
merginą, o jo sūnūs — Fincke ir Tavastų klanų merginas. Šeimos ar 
jų šakos lengvai galėjo ir nuskursti. Tačiau apskritai viduramžių Šve- 
dijos diduomenė buvo nepaprastai glaudžiai tarpusavyje susijusi gi- 
minystės ryšiais, nes vedybomis būdavo stiprinamos ir plečiamos že- 
mės valdos. 

Taigi išskirtinis Švedijos diduomenės bruožas buvo frälse žemės, 
nors tai ir nebuvo vienintelė priemonė demonstruoti socialinę bei 
politinę galią. Karūna ne visuomet galėdavo deramai atsilyginti už 
paslaugas, todėl valdovai skirdavo didikams žemes, o pastarieji to- 
liau jas valdydavo. Frälse žmonės būdavo skiriami įvairių vietinių 
įstaigų valdytojais. XV amžiuje Suomijoje šerifo pareigos faktiškai 
buvo virtusios šeimų lenais, kol regentas Stenas Sture Vyresnysis šeš- 
tajame amžiaus dešimtmetyje ėmė į šias vietas skirti savo žmones. 
Taigi pareigos galėjo padėti iškilti, tačiau jos nebuvo paveldimos. 

Per paskutiniuosius karūnų sąjungos dešimtmečius valdymo pu- 
siausvyra Danijoje pakrypo magnatų pusėn. 1483 metų karališkuo- 
ju aktu buvo įvestas principas, neleidęs nusavinti „laisvų“ žemių, 
priklausiusių didikams ar Bažnyčiai. Šių žemių valstiečiai buvo at- 
leisti nuo paprastųjų mokesčių, o 1526 metais visi tų sričių, kuriose 
buvo didiko žemės valdos, nuomininkų ūkiai buvo atleisti ir nuo 

ypatingųjų mokesčių. Valdant Frederikui I (1523-1533) didikai iš- 
sireikalavo teisę savo valdose rinkti karališkojo teismo ir kai kurias 
bažnyčių skirtas baudas ir valstiečius bausti vietoje. 1536-aisiais di- 
dikų ūkiai, sudarę beveik ketvirtį visų Danijos žemių, buvo visiškai 
autonomiški..!* 

Užimamos pareigos Danijos didikams padėjo stiprinti savo so- 
cialinę padėtį. Didelio leno ar vyskupijos savininkas galėdavo tapti 
globėju. Kilmingiems patronams padedant atsirado daug naujųjų 
aristokratų. 1536 metais Danijoje buvo apie 250 kilmingų šeimų — 
gerokai mažiau nei prieš šimtmetį. Daug jų žuvo karuose, tačiau daug 
ir nuskurdo. Ne tokie turtingi žemesniojo rango didikai patyrė ypač 
skaudų smūgį. Aukštoji diduomene siekė vis labiau išsiskirti, savin- 
damasi herbų pavardes, užimdama aukščiausius ir garbingiausius ka- 
ralystės postus. 


KALMARO UNIJA 


1397 metais formaliai susijungus trims karūnoms, įsigalėjo renka- 
moji monarchija, todėl didikai su būsimuoju karaliumi galėdavo iš 
anksto susitarti. Valstybės taryba (danų k. — rigsråd, švedų k.— riksråd) 
turėjo aukščiausiąją administracinę bei juridinę valdžią. Jos nariais 
galėjo tapti tik siauram rateliui priklausantys didikai ir dvasininkai. 
Buvo nusistovėjusi tvarka, jog karalius galėjo valdyti tik tarybos pa- 
tariamas ir su jos pritarimu. Karaliaus Jono (Hanso) valdymo laikais 
(1481-1513) visoms Danijos katedroms buvo išsiuntinėtas doku- 
mentas, kuriame nedviprasmiškai deklaruota konstitucinė tarybos 
nuostata. Dokumentas perspėjo apie vergovės pavojų tuo atveju, jei 
karalius pareikalauty valdžios paveldėjimo teisės. Jame buvo tvirti- 
nama, kad renkamojoje federacijoje teisėti karalystės šeimininkai yra 
taryba ir karalystės gyventojai. 1483 metais Halmstade priimtas 

teisių aktas numatė, jog karalius gali valdyti Daniją tik su tarybos 
pritarimu, o didikai turi teisę atšaukti karaliui duotą vasalo istikimy- 
bės priesaiką, jei jis peržengtų savo valdžios ribas. Ankstesnysis mo- 
narchas Erikas Pomeranietis sukėlė tokį Danijos ir Švedijos didikų 
priešiškumą, jog 1439 metais buvo nuverstas. Visi XV amžiaus kara- 
liai siekė užvaldyti Daniją ir priversti Norvegijos bei Švedijos didi- 
kus paklusti jų valiai. Savo ruožtu Švedijoje karalystės globėjai 
(riksforestandare) kiek galėdami stengėsi sutrukdyti tokiems karalių 
ketinimams. Ilgos ir varginančios karalių ir regentų kovos metais 
nusistovėjo tvarka nacionalinės reikšmės klausimus spręsti kartu su 
kitais visuomenės atstovais. Vėliau iš šių berredagar susiformavo Šve- 
dijos parlamentas (riksdag). 

Naudodamiesi šia nesantaika, Švedijos tarybos didikai mėgino 
persverti valdžią į savo pusę. Karalius Kristupas turėjo nusileisti tary- 
bos reikalavimui, kad be pastarosios sutikimo į ją nebūtų priimtas 
nė vienas narys. 1457 metais Kristijonas I privalėjo sutikti su tuo, 
kad karūna neturi teisės įsigyti frälse žemių, o 1483 metais karaliui 
Jonui buvo pateikta visa reikalavimų programa, ir jei tie reikalavi- 
mai būtų buvę įvykdyti, diduomenei Švedija būtų tapusi rojumi.!? 
Šios šalies valdovui reikėjo turėti tvirtą ranką ir gerą galvą. Jaunuo- 
liui, kuriam XV amžiaus trečiojo dešimtmečio pradžioje pavyko lai- 
mėti liaudies ir magnatų paramą, buvo būdingos abi šios savybės. 


ŠLEZVIGO KUNIGAIKŠTYSTĖ IR HOLŠTEINO GRAFYSTĖ 


1460 metais Šlezvigo ir Holšteino luomai valdovu išrinko Kristijoną 
I ir sutiko, kad vienas jo sūnų arba teisėtų paveldėtojų tapty sosto 
įpėdiniu. 1481 metais mirus Kristijonui, jo našlė siekė jaunesnįjį sa- 
vo sūnų Frederiką pasodinti į karaliaus sostą. Susidariusią padėtį luo- 
mai panaudojo siekdami sužlugdyti vyresniojo sūnaus, Danijos ka- 

raliaus Jono (Hanso) ketinimus hercogystese įvesti karaliaus valdžios 
paveldėjimo teisę. Kompromiso pasiekta, 1482 metais valdovais iš- 
rinkus juos abu. Po aštuonerių metų hercogystės buvo pasidalijusios 
į „karališkąsias“ ir ,,hercogiskasias” sritis, o 1544-aisiais, nors luo- 
mai tam smarkiai priešinosi, Kristijonas III perskirstė hercogystes. 
Tai turėjo lemtingų padarinių. Karaliaus pusbrolis Adolfas (jam bu- 
vo atiduotos hercogiškosios sritys) įkūrė Holsteino—Gottorpo sriųį, 
kuri kitame amžiuje Danijos karaliams tapo didele rakštimi. Dani- 
jos karalius buvo vyriausiasis Šlezvigo kunigaikštystės siuzerenas, o 
Holšteiną laikė imperijos lenu. Hercogas Šlezvige buvo karaliaus, o 
Holšteine — imperatoriaus vasalas. Jo kaip regento valdomos ,,kuni- 
gaikstiskosios” sritys buvo įsiterpusios tarp „karališkųjų“, tačiau kai 
kurias sritis karalius ir kunigaikštis valdė kartu. 

Viso šio sričių margumyno diduomenė (Amter) turėjo didelių pri- 
vilegijų. Dvylikos asmenų tarybą sudarė Liubeko ir Šlezvigo vysku- 
pai ir dešimt didikų — po penkis iš kiekvienos kunigaikštystės. Tary- 
ba parardavo valdovui ir valdė, jam išvykus. Jungtinis kunigaikštysčių 
Landtagas rinkdavosi dukart per metus — Flensborge ir Kylyje - ir 
vykdė aukščiausiojo teismo funkcijas. 1524 metais didikams buvo 
suteiktos beveik neribotos galios, ir valstiečiai prarado teisę jų spren- 
dimus apskųsti Danijoje, be pono leidimo neturėjo teisės pasitraukti 
nuo žemės, o šis galėjo uždrausti valstiečiui net tuoktis. 


TEUTONŲ ORDINAS 


Sėkmė apleido Prūsijos Teutonų ordiną, kai 1410 metais riteriai pra- 
laimėjo mūšį su Lenkija. Torūnės sutartimi (1466), užbaigusia daug 
nelaimių atnešusį Trylikos metų karą, iš ordino buvo atimta vakari- 
nėjo teritorijos dalis kartu su Dancigu ir ordino būstine Marienbur- 
gu. Ordinui likusi Rytų Prūsija tapo Lenkijos lenu. (Priešingai nei 
Livonija, Prūsija niekuomet nebuvo Šventosios Romos imperijos da- 
limi.) Dancigo praradimas labai susilpnino jungtinį Prūsijos miestų 
frontą. Karaliaučiui teko vienam atsilaikyti prieš didikus. Mažesnieji 

Pomeranijos miestai XV amžiaus pabaigoje pateko į kunigaikščio 
Bogislovo X priespaudą. Turėjo nusileisti net išdidusis Štralzundo 
miestas. Didikams ir čia pasisekė išpešti iš kunigaikščių svarbių pri- 
vilegijy. Kancleriais (Landräte) galėjo tapti tik Pomeranijos aristok- 
ratai. Jie privalėjo prižiūrėti visų svarbių valdininkų skyrimą. 
Palyginti su kaimyninėmis pasaulietinėmis valstybėmis, Teuto- 
nų ordinas buvo centralizuotos ir veiksmingos valdžios pavyzdys. 
Ištobulinta rinkimų procedūra leido sklandžiai kopti iki didžiojo 
ar provincijos magistro posto. Tie, kuriuos išrinkdavo, paprastai 
daug metų būdavo ėję vyresniųjų valdytojų pareigas. Pačiame kry- 
žiaus žygių epochos įkarštyje vienuolių ordino čiuptuvai per Euro- 
pą siekė net Palestiną. Čia ordino būstinė buvo Akro miestas. 1291 
metais praradęs šį atramos tašką Palestinoje, ordinas visas savo jė- 
gas sutelkė Prūsijoje ir 1309 metais būstinę perkėlė į Marienburgą. 
Kadaise šventojoje žemėje įsteigtas Vokietijos riterių vienuolių or- 
dinas tapo gerai organizuotu administraciniu aparatu, suteikusiu 
nuskurdusių Šventosios Romos imperijos šeimų atžaloms karjeros 
galimybių ir perspektyvų. Taip buvo Livonijoje, tačiau paskutinie- 
ji du Prūsijos magistrai buvo plačių ryšių turintys aristokratai. 1498 
metais didžiuoju magistru išrinkus Saksonijos hercogą Frydrichą 
tikėtasi, kad šis aukštos kilmės vokiečių kunigaikštis konflikte su 
Lenkija padės Prūsijai susigrąžinti sekmę. Jo įpėdinis Albrechtas 
von Hohenzollernas 1519 metais atvedė ordiną į pražūtingą kovą 
su Lenkija. Į Prūsijos miestus jau buvo pradėjęs skverbtis liuteronų 
tikėjimas, o pats Albrechtas palaikė ryšius su garsiuoju Vitenbergo 
reformatoriumi. 1525 metais Albrechtas buvo pirmasis sekuliari- 
zuotos Prūsijos hercogas, davęs vasalo priesaiką Lenkijos karaliui. 
Provincijos magistras Livonijoje (1494—1535), priešingai, buvo kilęs 
iš neturtingos Vestfalijos bajorų giminės. Wolteris von Plettenber- 
gas, prieš paskiriamas 1481 metais vyriausiuoju ordino finansų val- 
dytoju, Livonijoje buvo pragyvenęs trisdešimt merų. Po aStuone- 
rių metų jis tapo ginkluotųjų pajėgų vadu (Landmarschall). Šioje 
srityje Plettenbergui sekėsi kur kas geriau nei kilmingajam didžia- 

metraštininkai išgarsino Plettenbergą kaip šaunų Livonijos nepri- 
klausomybės gynėją nuo rusų puldinėjimų. 

Livoniją tarsi iš lopineliy sudaigstyta kilimą sudarė lenų teritori- 
jos, kurias valdę riteriai vasalai mažai priklausė nuo savo kariaujan- 
čių senjorų. Ordino žemės driekėsi nuo Kuršo (teritorija tarp Diinos 
upes ir Lietuvos sienos) iki Suomijos įlankos. Susilpnėjusio Danijos 
valdymo laikotarpiu Hariumo ir Virumo riteriai Estijoje susibūrė į 
galingą bendriją ir nors nuo 1347 metų buvo prisiekę vasalo ištiki- 
mybę magistrui savo privilegijas išlaikė. Ordino valdymo struktūra, 
kaip ir Prūsijoje, buvo griežtai centralizuota. Ją sudarė apie trisde- 
šimt apygardų, iš penkių apygardų buvo renkami nariai į magistro 
vidaus tarnybą. Ordino valdomoje teritorijoje magistras lenus dova- 
nodavo retai. Didžiąją šių žemių dalį valdė ordino pareigūnai. Ta- 
čiau kitaip nei Prūsijoje, kur vyskupai šeimininkavo palyginti nedi- 
delėje teritorijoje, Dorpato, Kuršo, Oselio-Vyko vyskupai ir Rygos 
arkivyskupas turėjo dideles žemės valdas. Čia būtinybė teikti karinę 
paramą vertė vyskupus tam tikslui užleisti didelius savo žemių plo- 
tus. Pavyzdžiui, XIV amžiuje Tyzenhauzų šeimai Dorpato ir Rygos 
vyskupai buvo suteikę teisę valdyti apie 1000 hakų. (Hlaken - namų 
ūkis, kuriame buvo vienas arklys ir arklas, pagal jį buvo apskaičiuo- 
jamas žemės mokesčio dydis.) 

Viduramžiais vyskupai nuolat vaidijosi su ordinu, o tai buvo pa- 
ranku ir jų, taip pat Hariumo bei Virumo riterių vasalams, kurie 
išsireikalavo didelių paveldėjimo teisės nuolaidų. Politinės reikšmės 
įgijo ir Livonijos parlamentas (Landtag). Valko susirinkime 1422 
metais buvo nuspręsta, kad nuo šiol šie keturi luomai (vyskupai bei 
jų kanauninkai, ordinas, riteriai ir miestai) privalės rinktis kasmet. 
Kai ordinas 1435 metais pralaimėjo lietuviams, susirinkimas įparei- 
gojo ordiną ateityje prieš pradedant užsienio karo veiksmus tartis su 
šiais keturiais luomais, o teritorinius ginčus spręsti landtage. 1472 
metais buvo paskelbta teisė pasipriešinti magistrui, jeigu šis mėgintų 
varžyti savo valdinių teises, tačiau 1526 metais Valmieroje susirinkę 
jtakingiausieji krašto žmonės siūlė pasekti Prūsijos pavyzdžiu ir savo 
valdovu pripažinti magistrą Wolter; von Plettenberga. Gerai žinodamas 

apie vidaus intrigas ir nepasitikedamas Rygos arkivyskupo motyvais, 
Plettenbergas šio pasiūlymo atsisakė, kaip prieš metus buvo atsisakęs 
pasekti Albrechto von Hohenzollerno pavyzdžiu. Jis rėmėsi tuo, kad 
iškilus reikalui ginti šalį, Livonijos kunigaikštis mažai kuo iš valdi- 
nių galėtų pasitikėti, o tai sudarytų geras sąlygas kaimynams ją pul- 
dineti. Per tą laiką, kol imperija surinktų pastiprinimą, šalis Zlugty. 
Plettenbergas, senas ir labai konservatyvus žmogus, liko ištikimas 
katalikybe: ir nebemadingiems kryžiaus karų idealams.” 

Visas kraštas buvo nusėtas gerai įtvirtintų pilių, iš kurių vasalai 
valdė savo žemes. XVI amžiuje padidėjusi grūdų paklausa skatino 
ūkininkauti. Yra žinoma, kad amžiaus viduryje buvo 500 didikų že- 
mių valdų, o plečiamos jos būdavo ariant dar neliestas žemes. Inten- 
syvėjant grūdų auginimui dar smarkiau imta varžyti valstietijos tei- 
ses. Pabegeliai būdavo persekiojami, o miestai — primygtinai verčiami 
išduoti tuos, kurie už jų sienų ieškojo prieglobsčio. Pasunkėjo ir dar- 
bo prievolių našta. XV amžiuje reikalauta per metus atidirbti kelerą 
tuzinų dienų, o po penkiasdešimties metų prievolę jau reikėjo eiti 
kelias dienas per savaitę. Teismai buvo feodalų rankose, o 1561 me- 
tais teismų teisę gavo ir sunykusio ordino teritorijos žemių savinin- 
kai. Kronikininkas Balthasaras Riissowas Livoniją aprašo kaip kraš- 
tą, smarkiai viliojusi imigrantus iš Vokietijos. Vokiečių mažuma, 
panašiai kaip baltieji kolonizatoriai Afrikoje, sudarė privilegijuotąjį 
elitą. 

Nepaisant to, ordino klestėjimo dienos XV amžiaus pabaigoje 
buvo seniai praėjusios. Vienuolių įstatų nelabai buvo paisoma, išsis- 
klaidė ir gyvenimo stabmeldžių kaimynystėje jaudulys. Moralistai 
del ordino žlugimo, žinoma, kaltino išsekusią kovų dvasią. Ilgo, pen- 
kiasdešimties metų taikos laikotarpio, trukusio nuo Plettenbergo per- 
galės prieš rusus iki Ivano IV užpuolimo, pasak Rüsowo, užteko, 
kad velnias pasety savo sėklą — kūniškąją savimeilę, perteklių, puiky- 


2 Hellman M. „Wolter von Plettenberg. Bedingungen und Beweggründe seines Han- 
delns”, Wolter von Plettenberg. Der grösste Ordensmeister Livlands (leid. N. Anger- 
mann). Liineburg, 1985, p. 59. 

bę, palaidą gyvenimo būdą bei išlepimą. Kitų metraštininkų vertini- 
mai buvo panašūs — Dievo bausmė už tai, kad taip begėdiškai buvo 
pamirštos karzygiy dorybes.*' Ordino žlugimą Baltijos šalyse galima 
paaiškinti kur kas paprasčiau. Ordinas pergyveno savo paskirtį ir, 
turėdamas ribotas galimybes, susidūręs su agresyviomis ekspansinė- 
mis jėgomis, ilgiau išsilaikyti nepajėgė. Albrechtas von Hohenzoller- 
nas buvo pakankamai apdairus ir suprato, kad geriau Prūsiją turėti 
kaip Lenkijos karaliaus leną, negu visiškai ją prarasti. Ilgainiui paaiš- 
kėjo, kad 1525 metų Krokuvos aktas Lenkijai atnešė kur kas mažiau 
naudos negu Prūsijos Hohencolernams. Senas ir ištikimas ordino 
tarnas Wolteris von Plettenbergas nesutiko pasielgti taip kaip Alb- 
rechtas, taigi Livonijos ordinas toliau tęsė savo betikslę egzistenciją, 
iki pat žlugimo vaidydamasis su Rygos arkivyskupu. 

Livonijos žlugimas palietė visas didesnes Šiaurės Europos valsty- 
bes. 1558 metais užėmęs Narvą, Ivanas IV atvėrė iš visų pusių sausu- 
mos apsuptai Maskvos didžiajai kunigaikštystei kelią prie jūros, o 
perją- ir į Vakarus. Švedija ir Danija pretendavo į Estiją, o Lenkija- 
Lietuva siekė įsitvirtinti Kurše ir Livonijoje. ,,Baltijos klausimo" kil- 
me (čia pasinaudosime Waltherio Kirchnerio mokslinio darbo pa- 
vadinimu) yra daugialypė, nes šis konfliktas kilo ne vien del valdovų 
dinastinių ambicijų ar siekio valdyti kuo daugiau teritorijų. Baltijos 
klausimas galėjo iškilti ir prieš pusę amžiaus, Ivanui III ėmus smar- 
kiau stumtis Baltijos link. 

Žlugus Livonijos ordinui, įsižiebė konfliktas, trukęs daugiau kaip 
pusę amžiaus. Nugalėtoja tapo Švedija. Iš pirmo žvilgsnio tai gali 
atrodyti keista: 1523 metais Švedija buvo skurdi šalis, su nedaug 
gyventojų, išblaškytų po visą plačią jos teritoriją, o jos valdovas turė- 
jo nemažai problemų, ir ne tik finansinių. Rusijos carų ir Lenkijos 
bei Lietuvos valdovų išgalės buvo kur kas didesnės, tačiau ir jiems 
nepavyko įsitvirtinti pageidautose Baltijos kraštų teritorijose. 


?' Rüssow, op. cit., p. 4. Henning S. Lifflendische Churlendische Chronica (perspausdin- 
tas leid.). Hannover, 1967, p. 20-21. Hausmann R., H6hlbaum K. (leid.) Johannes 
Rebbers Livländische Historien. Göttingen, 1876, p. 131-139. 

Priežastis, matyt, ta, jog tiek Rusija, tiek Lenkija-Lietuva turėjo ga- 
lingų ir atkaklių priešų prie kitų savo sienų. Rusijos valstybe, kurią 
Ivanas III paveldėjo 1462 metais, buvo visiškai izoliuota nuo jūros. 
Per dvidešimtį metų Ivanas III užkariavo silpnas Novgorodo ir Tve- 
rės valstybes ir pirmą kartą savo valdoms atvėrė kelią į Baltijos ir 
Baltąją jūras. Tačiau kilo konfliktas su artimiausia Vakarų kaimyne — 
Lietuva. Po keleto nuo 1500 iki 1537 metų vykusių karų rusai įsi- 
skverbė į lietuvių žemes, 1514 metais užgrobę Smolensko miesto 
tvirtovę. Po Lenkijos ir Lietuvos unijos Jogailaičių dinastijos dėka 
Rytų Europoje susidarė didelis teritorinis barjeras, kurio ribos dar 
labiau išsiplėtė, kai vyriausiasis Kazimiero IV sūnus Vladislavas bu- 
vo išrinktas Bohemijos (1471) ir Vengrijos (1490) karaliumi. Be to, 
Lenkijos—Lietuvos ir Maskvos didžiosios kunigaikštystės valdovai pie- 
tuose ir rytuose nuolat kovojo su totoriais. 

Negalėtume teigti, jog Maskvos didžiajai kunigaikštystei ar Len- 
kijai-Lietuvai nerūpėjo Baltijos pajūrio žemės arba kad įsitvirtinti 
jose šioms valstybėms buvo antraeilis dalykas. Tiek Ivanas III, tiek 
Ivanas IV siekė išplėsti savo įtaką Livonijoje, lygiai kaip ir paskutiny- 
sis Jogailaičių dinastijos karalius Zigmantas II Augustas. Tačiau men- 
kiausias vienos iš šių dviejų valstybių žengtas žingsnis kėlė antrosios 
priešiškumą, o tuo tarpu abiem reikėjo saugotis totorių puolimo iš 
pietų pusės. Maskvos didžiosios kunigaikštystės ir Lenkijos—Lietu- 
vos karų su Livonija istorijai būdingas keistas atsargumas ir nenoras 
pernelyg į juos veltis. Šios valstybės, lyg ringo kovotojai, staiga prisi- 
minę apie didesnį iš kitur tykantį pavojų, atsitraukdavo, kad galėtų 
kaupti energiją ir telkti jėgas kovai kituose frontuose. Tai, kad Šve- 
dija nesugebėjo pasistūmėti į priekį netgi tada, kai XV amžiaus sep- 
tintajame dešimtmetyje jau turėjo placdarmą Estijoje, rodo, kokios 
menkos buvo Vazų dinastijos išgalės. Tik tada, kai švedai XV am- 
Ziaus aštuntojo dešimtmečio pabaigoje ėmė jungtis su Stepono Ba- 
toro vadovaujamomis lenkų pajėgomis, jiems pavyko išstumti rusus 
iš Rytų Estijos. Turejo praeiti dar trisdešimt metų, kol švedai įgavo 
jėgų pereiti ir palaikyti puolimą prieš Lenkiją pietuose. Šitaip prasi- 
dėjo įspūdingas švedų įsigalėjimas Europoje, kai visų Europos vals- 

tybių politiniai veikėjai pirmiausia atsizvelgdavo į tai, „ką švedai ren- 
giasi daryti”. 

Todel Livonijos karai neturėtų būti traktuojami tik kaip vietiniai 
konfliktai, palyginti nedidelėje teritorijoje į mūšį įtraukę kaimyni- 
nes valstybes. ,,Baltijos klausimas" yra kur kas didesnių įvykių gran- 
dinės dalis, kurių svarbiausias - Maskvos didžiosios kunigaikštystės 
įsigalėjimas Rytų Europoje. Tai turėdami mintyje galime, taip sa- 
kant, pradėti viską nuo pradžių ir apsvarstyti pirmuosius ėjimus Bal- 
tijos šachmatų lentoje. 


Baltijos šalys viduramžių pabaigoje 
TREČIAS SKYRIUS 


Ordino žlugimas 
1492-1558 metais 


SĄJUNGA IR SKILIMAS 


Iš pirmo žvilgsnio atrodo keista, kad tuo metu, kai dinastijų nesan- 
taika ir pilietiniai karai Atlanto pakrantėse kėlė chaosą ir skatino 
teritorinį karalysčių susiskaldymą, Šiaurės ir Rytų Europoje XV am- 
ziuje kūrėsi milžiniškos teritorinės sąjungos. Danijos, Norvegijos ir 
Švedijos karalystės 1397 merais susivienijo į Kalmaro uniją ir apėmė 
teritoriją nuo Šiaurės Atlanto salynų iki Karelijos sąsmaukos. Teri- 
torijos prasme įspūdinga buvo ir Lenkijos—Lietuvos unija, kurią dar 
labiau prapletė Jogailaičių dinastijos siekiai Centrinėje Europoje. Jo- 
gailaičių valdomos žemės XV amžiaus pabaigoje plytėjo tarp Duno- 
jaus ir Dniepro upių nuo Juodosios iki Baltijos jūros. 

Tačiau tikrovėje šios abi sąjungos nebuvo labai patikimos. Del 
1385 metų Krėvos sutarties sąlygų lenkų ir lietuvių istorikai tebesi- 
ginčija iki šiol. Lietuviai teigia, kad ši unija buvusi laisvas dviejų kraštų 
susijungimas, tuo tarpu lenkai tvirtina, jog terrae Lithuaniae et Rus- 
siae buvo visam laikui prijungtos prie Lenkijos.’ Kad ir kaip būtų 


' Krėvos unijos teksto vertimas išspausdintas Vernadsky G. ir kt. (leid.) A source book 
for Russian history from early times to 1917 (3 tomai). New Haven and London, 
1972, 1 t., p. 91. Taip pat Dembkowski H. The Union of Lublin. Polish federalism 
in the golden age. Boulder, 1982, p. 24. Zmuidzinas J. Commonwealth polono-lithu- 
anien ou l'Union de Lublin (1569). Paris, 1978, p. 105. 

interpretuojamas šios sutarties tekstas, viena yra aišku — Lietuvos di- 
dikai nenorėjo nusilenkti Krokuvos valdovams. Abi pusės viena kitai 
nuolat reiškė teritorines pretenzijas. Lenkų bajorai rode nepasitenki- 
nimą, kad lietuviai nenori teikti karinės pagalbos, patys reikalauda- 
mi paramos kovose prieš Rusijos kunigaikštystę. Jogailaičių dinasti- 
jos valdovų asmeniniai siekiai silpnino šią sąjungą; XV amžiuje didieji 
Lietuvos kunigaikščiai faktiškai buvo nepriklausomi valdovai. 1447 
metais, į Lenkijos sostą įžengus didžiajam kunigaikščiui Kazimierui, 
unija buvo atnaujinta, tačiau be ankstesniųjų šių dviejų valstybių 
susitarimų. 1492 metais mirus karaliui Kazimierui, sąjunga antrą- 
kart iširo, lenkai karaliumi išsirinko Joną Olbrachtą, o Lietuvos di- 
džiuoju kunigaikščiu tapo Aleksandras. Lietuvos didžioji kunigaikš- 
tystė ankstyvuoju unijos laikotarpiu buvo perėmusi daug lenkiškų 
institucijų, tačiau vietos bajorai akylai saugojo savąsias privilegijas, 
taigi 1569 metais sudaryta Liublino unija išreiškė greičiau karaliaus 
Zigmanto Augusto ir Lenkijos bajorų siekius, o ne laisvą lietuvių 
tautos apsisprendimą. Antra vertus, Liublino unija sutvirtino Lenki- 
jos ir Lietuvos sąjungos pamatus ir gyvavo iki pat XVIII amžiaus 
Žečpospolitos padalijimų. 

1397 metais Kalmare sudarytą trijų šiaurės karūnų sąjungą išlai- 
kyti buvo kur kas sunkiau. Tris dešimtmečius karalystės globėjas Kar- 
las Knutssonas Bonde priešinosi Kristupo Bavariečio (1439-1448) 
ir Kristijono I (1448-1481) pastangoms gauti Švedijos karūną. 1471 
metais Kristijono I unionistų pajėgos Brunkeberge, prie Stokholmo 
sienų, patyrė kruviną pralaimėjimą. Šią pergalę regentas Stenas Stu- 
re netruko panaudoti propagandos tikslais. Kristijonas I, Danijos 
karalių Oldenburgų dinastijos pradininkas, turėjo kovoti ir su kitais 
priešais — Hanzos miestais bei Anglijos pirkliais, emusiais plačiai pre- 
kiauti su Islandijos gyventojais. Prabėgus keleriems kaperių karo de- 
šimtmečiams, 1490 metais Kristijono įpėdinis buvo priverstas su- 
teikti anglams dideles žvejybos ir prekybos teises. Kad galėtų savo 
dukteriai Margaretai duoti kraičio, kai ji 1469 metais tekėjo už Ško- 
tijos princo Jokūbo III, Kristijonas įkeitė Orknio ir Setlendy salas — 
viduramžių Norvegijos Atlanto imperijos likučius. 

Nepaisant ilgų ir varginančių derybų, Kristijonas I nesugebėjo 
švedams primesti savo valios, o Stenas Sture tebebuvo stiprus, taigi 
didėjantis jo regentystės Švedijoje priešininkų būrys vilčių kol kas 
neturėjo. Kristijono sūnus Jonas (Hansas) 1458 metais buvo pripa- 
žintas Norvegijos ir Švedijos sostų įpėdiniu, tačiau po tėvo mirties 
1481 metais jis neturėjo kito pasirinkimo, kaip vėl pradėti derybas 
su Švedijos feodalais. Naujus pamatus sąjungai sudaryti padėjo 1483 
metais Kalmare įvykęs trijų šiaurės karalysčių tarybų atstovų susiti- 
kimas. Tačiau šio susitikimo nutarimų (apibendrintų Recesu, arba 
susitarimu) Stenui Sturei pavyko išvengti. Taip jis palaužė stipriau- 
sio savo priešininko Ivaro Axelssono Totto galią. 

Šių dviejų unijų likimui didelės įtakos turėjo XV amžiaus. pabai- 
goje pradėjusi įsigalėti trečioji valstybė. Valdant Ivanui III (1462- 
1505), iš visų pusių sausumos supama Rusija ėmė plėstis ir stumti 
savo sienas į vakarus Lietuvos, Livonijos ir Suomijos link. XV am- 
Ziaus aštuntajame dešimtmetyje didžiulė Novgorodo Rusios terito- 
rija pateko į Maskvos priklausomybę. Tverės kunigaikštystė pasida- 
ve 1485 metais, o po dvejų metų lemiamą pralaimėjimą patyrė ir 
Kazanės chanatas. Didysis Rusijos kunigaikštis buvo įsivėlęs ir į tarp- 
tautinę diplomatinę intrigą. XV amžiaus paskutiniojo dešimtmečio 
pradžioje Ivano III pasiuntinys Graikijoje Jurijus Trachaniota vedė 
ilgai trukusias ir bevaises derybas su romėnų imperatoriumi Maksi- 
milianu. Imperijos legatas Jörgas von Thurnas 1490 metais Mask- 
voje sudarė sutartį prieš Jogailaičius, o po metų sugrįžęs mėgino įti- 
kinti Ivaną vėl atnaujinti derybas su Švedija. Tačiau baigiantis 1491 
metams Ivanui nebereikėjo abejotinos Maksimiliano pagalbos, ne- 
betarpininkavo jis ir smarkiai spaudžiamo Švedijos Karalystės globė- 
jo Steno Sturės naudai.“ 

Suomijos siena su Karelija buvo nuolatinis įnirtingų ginčų šal- 
tinis, kurio naujasis energija trykštantis Novgorodo valdovas nega- 


* Fennel J. /van the Great of Moscow. Oxford, 1961 p. 117-131. Suvanto S. Suomen 
poliittinen asema Sten Sture vanhemman valtakautena vuosina 1483-1497. Histo- 


riallisia Tutkimuksa 38. Helsinki, 1952, p. 95-107. 

lėjo ignoruoti. 1475 metais, siekdamas užtverti kelią karelų ant- 
puoliams, Vyborgo kaštelionas Erikas Axelssonas Tottas saloje, kon- 
troliavusioje pagrindinį Savo krašto rytų ir vakarų vandens kelią, 
pradėjo didelės pilies (Olofsborgo) statybą. Po Eriko ir jo brolio 
Larso mirties šios dvi pasienio tvirtovės pateko tiesioginėn Steno 
Sturės valdžion. Suvokdamas silpną savo padėtį Suomijoje, Stenas 
Sture 1482 metais ir antrąkart 1487-aisiais skubėjo pratęsti taiką 
su naujuoju Novgorodo šeimininku. Danijos valdovai savo ruožtu 
greitai įvertino naujojo Švedijos kaimyno regentui daromą spaudi- 
mą rytuose. 1474 metais Kristijonas I rengė didelę sąjungą prieš 
Steną Sturę. Jai turėjo priklausyti Ivanas III, Lenkijos karalius bei 
Škotijos princas Jokūbas III. Šis didžiulis planas sužlugo, tačiau 
karaliui Jonui (Hansui) koalicija prieš savo varžovą Švedijoje bei 
Hanzos miestus buvo sėkmingesnė nei jo tėvui. 1490 metais jis 
sudarė sąjungą su Henriku VII ir romėnų karaliumi Maksimilia- 
nu. Po trejų metų jis rengėsi pradėti derybas ir su Rusija, šitaip 
mėgindamas iš visų pusių apsupti Steną Sture. 

1492 metais turėjo baigtis penkerius metus trukusios Švedijos ir 
Novgorodo paliaubos. 1492-1493 metų žiemą derybose susitarta 
nebuvo. Kaip teigia Suvanto, rusai grasino karu norėdami švedus 
priversti pripažinti 1323 metų sienas. Švedija nepabūgo gąsdinimų, 
todėl žinodami, jog atviras karas su Lietuva neišvengiamas, rusai su- 
tiko paliaubas trumpam pratęsti. Abo vyskupas Magnus Stienkor- 
sas, didelis kryžiaus karo su rusais šalininkas, savo laiške regentui 
išreiškė abejonę del ilgalaikės sutarties su Ivanu III tikslingumo. Ta- 
čiau Stenas Sture buvo linkęs kiek galima ilgiau pratęsti taiką.’ 

Galiausiai abi šalys pasirašė trumpalaikes aštuoniolikos mėnesių 
paliaubas. 1493 metų spalio mėnesį Danijos karalystė ir Rusijos di- 
džioji kunigaikštystė susivienijo prieš Steną Sture, ir tai sudavė stip- 
rų smūgį jo šalininkams, kuriems jau ir taip kėlė rūpesčių Upsalos 


* Suvanto, op. cit., p. 147-157. Schybergson M. Finlands historia (2 romai). Hel- 
singfors, 1903, 1 t., p. 138. Westergaard W. Denmark, Russia and Sweden 1480- 
1503 Slavonic and East European Review, 1937, 16: 129-140. 

arkivyskupo Jakobo Ulfssono vadovaujama opozicija. Buvo dedama 
daug pastangų susitarti su Rusija ir pratęsti paliaubas, taigi Švedijos 
karalystės taryba privertė Steną Sture derėtis su karaliumi Jonu (Han- 
su). Tačiau 1495 metų kovo mėnesį jiems susitikus Linköpinge Ste- 
nas Sture sugebėjo atgaivinti liaudies priešiškumo sąjungai idėją. Blo- 
giau jam sekėsi nuo užpuolimo apsaugoti Suomiją. 1495 metais 
sudaręs taikos sutartį su Lietuvos didžiuoju kunigaikščiu Aleksandru 
ir dešimties metų paliaubomis neutralizavęs Livonijos ordiną, Iva- 
nas III 1495 metų rudenį užpuolė Suomiją. Tris mėnesius buvo ap- 
gulta Vyborgo tvirtovė. Paskutiniąją lapkričio dieną ją buvo mėgin- 
ta užimti šturmu, tačiau puolančiosios pajėgos buvo atmuštos ir 
pralaimėjo. Kai pagalbon atvyko Steno Sturės armija, rusai jau buvo 
pasitraukę. 1496 metų vasarį rusai įsiveržė į Suomijos gilumą. Vasa- 
rą buvo nuniokota Šiaurės Suomija, tuo tarpu Svante Nilssonas ir 
Knutas Posse sėkmingai perėjo į kontrpuolimą skersai Suomijos įlan- 
kos ir sudegino Ivangorodą - Ivano III 1492 metais rytiniame Naro- 
vos krante pastatytą tvirtovę. Didesni rudenį numatytos kampanijos 
planai žlugo, kai į Švediją grįžo Steno Sturės priešininkas, skysda- 
masis lėšų stygiumi, o Suomijoje likę būriai ėmė grasinti maištu, jei 
nebus sumokėta alga. Beviltiškai ieškodamas sąjungininkų, Stenas 
Sture didžiajam kunigaikščiui Aleksandrui net žadėjęs Švedijos ka- 
rūną. Nors Aleksandras ir atsisakė šio pasiūlymo, bet tarpininkavo 
derybose su savo uošviu Maskvoje. Ivanas buvo linkęs sudaryti taiką, 
nes grėsė nauji totorių antpuoliai, taigi 1497 metų kovo mėnesį Nov- 
gorode buvo sudarytos šešerių metų paliaubos. 

Šiomis paliaubomis buvo numatyta tartis ir dėl sienų, tačiau nei 
švedai, nei karalius Jonas pernelyg nepaisė Ivano III priminimų šiuo 
klausimu. Danijos ir Rusijos didžiosios kunigaikštystės sąjungos ak- 
tu buvo konstatuojama, kad Suomijos—Karelijos siena turi likti kaip 
buvusi, tačiau sklandė gandai, esą Jonas pažadėjęs Ivanui tris Suomi- 
jos apygardas. 1501 metais Ivano pasiuntiniai privertė karalių Joną 
pasijusti nepatogiai, priminę jam tuos pažadus. Tvyrojo naujo karo 
dėl Karelijos sienos nuojauta, nors Ivano dėmesys buvo sutelktas ties 
svarbesniais reikalais pietuose. Svarbiausias Ivano tikslas buvo suvie- 

nyti Rusijos žemes ir tapti visos Rusijos valdovu (eocydapp ecea 
Pycu), bet ne mažiau jis norėjo dominuoti ir pasienio srityse. Po 
nesėkmingos 1481 metų kampanijos į Rusijos žemes Livonijos ordi- 
nas turėjo su Ivanu sudaryti taikos sutartį, kuria aiškiai buvo pripa- 
Zintas pastarojo valdžios pranašumas. 1494 metais, pakeliui iš Mask- 
voje vykusių derybų, Novgorode buvo suimti Hanzos miestų Revelio 
bei Dorpato atstovai ir Vokietijos pirkliai. Anot Novgorodo valdy- 
tojo, šis žingsnis turėjo padėti išreikalauti kompensaciją už Jurijaus 
Trachaniotos palydai Revelyje padarytą žalą ir buvo žengtas kaip pro- 
testas dėl dviems rusams Revelyje įvykdytos egzekucijos.* Revelyje 
baimintasi, kad šis areštas pranašauja puolimą prieš Livoniją. Buvo 
paplitusi nuomonė, jog Hanzos faktorijos uždarymas yra Danijos 
bei Rusijos aljanso rezultatas. 

Sovietų istorikai linkę manyti, jog Ivano veiksmai buvę dalis pla- 
no, kuriuo siekta pralaužti Livonijos miestų užtvarą prekybai ir už- 
megzti tiesioginius ryšius su Vakarų pirkliais. Antra vertus, Vakarų 
istorikai šią hipotezę atmeta ir labiau akcentuoja Ivano pastangas 
primesti savo valią ir teisiškai kontroliuoti jo valdose prekiavusius 
užsienio pirklius.? Ivanas gerai žinojo ir apie Livonijos vidaus kivir- 
čus. 1487 metais rusai klausė Livonijos miestų atstovų, ką šie darytų, 
jei būtų užpultas ordinas. Atsakymą gavo tokį: pirkliai liktų neutra- 
lūs. Ryga nuolat vaidijosi su ordino magistru bei arkivyskupu. Nau- 
jasis magistras Wolteris Plettenbergas (1494-1535) greitai susivoke, 


jog ištikus pavojui Livonija nesulauks pagalbos iš išorės. Bergždžiai 


4 Vienas jų buvo nubaustas už klastote, o kitas — už nenarüraly aktą su kumele. Kiti 
mieste buvę rusai, matyt, gynė šį žmogų aiškindami, jog tokie dalykai jų šalyje buvo 
įprastas reiškinys netgi tarp aukstakilmiy žmonių, kaip teigiama viename sename 
antirusiškame kūrinyje. Žr. Von Schirren C. (leid.) „Eynne Schonne Hystorie van 
vnderlyken gescheffthen der heren tho Lyffland myth der Riissen unde Tartaren”, 
Archiv für Geschichte Liv- Esth- und Kurlands, 1861, 8: 138-141. 

5 Žr., pvz., Vassar A., Naan G. Hcmopua Icmonckou CCP (3 tomai). Tallin, 
1961, p. 270. Tiberg E. „Moskau, Livland und die Hanse, 1487-1574", Hansische 
Geschitsblatter, 1970, 93: 13—33. Raba J. Russland-Livlandische Beziehungen am 
Anfang des 16 Jahrhunderts: Partnerschaft oder „Konfrontation?”, Zeitschrift für 
Ostforschung, 1978, 27: 577-579. 

1495 metais imperijos parlamente nuskambejo ir Maksimiliano pra- 
šymai padėti Livonijai. Didysis Prūsijos magistras buvo paniręs į Len- 
kijos reikalus, Vendų Hanzos miestai neskubėjo į pagalbą savo var- 
žovams Livonijoje, mažai gelbėjo ir padriki popiežiaus raginimai stoti 
į kryžiaus žygį prieš stačiatikių tikėjimą bei indulgencijų pardavinė- 
jimas šiam žygiui finansuoti. [tampa išliko ir po to, kai Plettenber- 
gui 1497 metais pavyko išlaisvinti Novgorodo kalinius. 1500 metais 
įsiplieskė karas tarp Rusijos ir Lietuvos. Kitais metais Plettenbergas 
sudarė puolimo sąjungą su kunigaikščiu Aleksandru. Livonija nega- 
lėjo tikėtis didelės savo sąjungininkės paramos, nes mirus Jonui Olb- 
rachtui, Lenkija visą savo dėmesį skyrė sostui išsaugoti. 1501 metų 
rugpjūčio mėnesį Plettenbergo pajėgos prie Sericos upės, į pietus 
nuo Izborsko, nugalėjo Maskvos ir Pskovo kariuomenę. Sudeginusi 
ir nusiaubusi Ostrovo miestą, Livonijos kariauna, apimta dizenteri- 
jos epidemijos, pasitraukė ir nebesusijungė su lietuvių pulkais, lau- 
kusiais už penkiasdešimties mylių į pietus. 

Lapkričio mėnesį rusai įsiveržė į Livoniją ir, laimėję triuškinančią 
pergalę Helmedo mūšyje, nusiaubė aplinkinius kaimus. Pasak Rüso- 
wo, buvo išžudyta bei paimta į nelaisvę 40 000 žmonių. Tačiau 1502 
metais, nepavykus užimti Smolensko tvirtovės, Ivano karo planai su- 
griuvo, jo pajėgos pralaimėjo mūšį su Plettenbergo kariuomene prie 
Smolino ežero į pietus nuo Pskovo. Vienas Plettenbergo karininkas 
po mūšio laiške gyrėsi, jog kiekvienas į rankas pakliuvęs rusas buvęs 
pasmaugtas ir nužudytas. Maskvos kariauna buvo kaltinama tuo, jog 
ant nusmailinty baslių metydavo kūdikius ir nepaprastai žiauriai bei 
gyvuliškai elgėsi su moterimis. Rusų ir totorių 1501 metų žiaurumai 
vaizdingai aprašyti pamflete (1508), kuris, plačiai paskleistas Vokieti- 
joje, turėjo skatinti pirkti indulgencijas ir kaupti lėšas Livonijos gyny- 
bai. Ši kampanija gerai parodo, kokia silpna tuo metu buvo Livonija, 
nualinta susidūrimų su galingu ir agresyviu Rytų kaimynu.“ 


6 Von Bunge F. (leid.) Liv- Esth- und Kurländisches Urkundenbuch (12 +., Riga, 1905, 
d. 2, t., 2, p. 278. Benninghoven F. „Russland im Spiegel der livlandischen Schon- 
nen Hystorie von 1508”, Zeitschrift fur Ostforschung, 1961, 11: 601-625. Rüssow, 

Pagrindinį smūgį vakaruose Rusija kreipe į Lietuvą. Vasilijaus III 
valdymo laikais (1505-1533) buvo užimta Smolensko tvirtovė, ir 
daugelis Lietuvos didikų, pavyzdžiui, Glinskių šeima, buvo paversti 
Rusijos sąjungininkais. Vasilijus, tęsdamas tėvo liniją, toliau tvirtai 
gniauze Livoniją. 1503 metų paliaubos buvo atnaujintos 1509-aisiais, 
tačiau ateityje Livonija neturėjo dalyvauti jokiuose Maskvos kuni- 
gaikštystei priešiškuose aljansuose. Maskvos didysis kunigaikštis sa- 
vo ruožtu taip pat atsisakė tokių sandėrių paskelbęs, jog su priešais 
susidorosiąs pats, be mirtingųjų sąjungininkų pagalbos. Rusija grie- 
bėsi prekybos embargo ir ėmė siaubti Livonijos miestus. Po ilgų ir 
varginančių derybų 1514 metais pagaliau buvo susitarta su Livoni- 
jos Hanzos miestais. Ši sutartis leido vėl atidaryti Novgorodo fakto- 
riją, tačiau turėjo būti suteiktos garantijos rusų pirkliams laisvai pre- 
kiauti Livonijoje. Šito nepavykus įgyvendinti, 1524 metais sutartis 
atnaujinta nebuvo. Miestai piktinosi magistro ir rusų prekybiniais 
susitarimais ir nesutiko pripažinti jų galiojančiais. Nepaisant to, kad 
Livonija daugiau kaip penkiasdešimčiai metų buvo apsaugota nuo 
užpuolimo iš Rytų siaubo, paliaubos su Rusija geriausiu atveju buvo 
jai nepatogios, o nuolatiniai konfederaciją sudariusių luomų vaidai 
trukdė Livonijai pasirengti atlaikyti galimą puolimą ateityje. 

Rusijos grėsmė kuriam laikui nutilde Steno Sturės priešininkus 
Švedijoje, tačiau 1496 metais regento ir karalystės tarybos santykiai 
vėl pašlijo, taigi kitų metų vasario mėnesį taryba paskelbė Steno Stu- 
rės regentystės pabaigą. Kilus pilietiniam karui, Jonas pasinaudojo 
proga užpulti Švediją ir apsupo Steno Stures pajėgas Stokholme. Su- 
prasdamas beviltišką savo kariuomenės padėtį, nuverstasis karalystės 
globėjas pradėjo derybas. Atsilygindamas už visišką atleidimą, jis at- 
sisakė pretenzijų į regentystę ir davė Jonui vasalo priesaiką. Už tai 
karalius, parodydamas didelį savo dosnumą, suteikė Stenui Sturei 
daug lenų Suomijoje. Galų gale 1497 metų lapkričio mėnesį Stok- 
holmo Katedroje Jonas buvo karūnuotas Švedijos karaliumi. 


Chronica Provintz Lyfflandt (perspausdintas leid.). Hannover, 1967, p. 33. Fennell, 
op. cit., p. 239-242. 

Triumfavo jis neilgai. Praėjus ketveriems metams, Stenas Sture 
užglaistė savo nesutarimus su priešininkais ir vel buvo paskelbtas Ka- 
ralystės globėju. Karališkoji Stokholmo pilis buvo užimta ir joje įka- 
linta karalienė. Karaliui Jonui sėkmės neatnešė ir Steno Stures mirtis 
1503 metrais, nes velionį regentą iš karto pakeitė jo giminaitis ir bu- 
ves priešas Svante Nilssonas. Švedijos tarybai, deryboms nuvykusiai 
į Kopenhagą, pavyko sudaryti paliaubas, taigi vėl imta ruoštis ben- 
dram unijos klausimo svarstymui. Kalmaro susitikime 1505 metais 
švedai nepasirodė. Norvegijos bei Danijos tarybų narių teismas ap- 
kaltino Steną Sturę, jo įpėdinį bei aštuonis rėmėjus valdovo įžeidi- 
mu ir atėmė jiems garbės titulus, privilegijas bei žemes. Aukščiausia- 
jam teismui 1506 metais patvirtinus šį sprendimą, Vendų Hanzos 
miestai turėjo nutraukti prekybą su Švedija. Tai pasirodė veiksmin- 
ga priemonė švedus sugrąžinti prie derybų stalo, nors 1509 metų 
Kopenhagos susitarimas, kuriuo buvo pripažintos karaliaus teisės ir 
jam pažadėta 12 000 markių duoklė kasmet, veikiau priminė paliau- 
bas negu susitarimą. Taika galiausiai buvo pasiekta Malmėje 1512 
metais, praėjus mėnesiui po Svantės Nilssono mirties. Dabar švedai 
sutiko laikytis Kopenhagos sutarties sąlygų. Karų išvargintos tarybos 
mėginimas regentu išrinkti ne Stures klano narį sužlugo. 1512 metų 
vasarą juo buvo išrinktas Svantės Nilssono sūnus, pasivadinęs Stenu 
Sture Jaunesniuoju, prieš tai turėjęs duoti pažadą paklusti tarybos 
nurodymams. Kūningasis Jonas, kurio asmeninis gyvenimas buvo 
pakankamai skandalingas (kartą į susitikimą su Hanzos delegatais jis 
atvyko dviejų meilužių draugijoje), mirė 1513 metais, — pripažintas, 
tačiau nepriimtas Švedijos karalius. 

Naujasis Danijos karalius Kristijonas II buvo visai kitokio būdo 
žmogus. 1515 metais jis vedė merginą iš galingos Habsburgų gimi- 
nės ir energingai griebėsi diplomatinių žygių izoliuoti Švediją. Kara- 
lius Zigmantas I ir Dancigas sutiko laikytis neutralumo, o sutartis su 
Rusija buvo atnaujinta. Tuo metu regentas susikirto su arkivyskupu 
Gustavu Trolle, ir šis pasiprašė popiežiaus protektorato. Stures šali- 
ninkai Lundo arkivyskupo dėka užsitraukė popiežiaus prakeikimą, 
bet 1517 bei 1518 metų danų įsiveržimai sutrukdė išstumti regenta. 

Gustavo Trolles Almare-Staket pilis per šturmą buvo sulyginta su 
žeme. Luomų susirinkimas pašalino arkivyskupą iš pareigų, prisie- 
kęs už tai prisiimti bendrą atsakomybę ir priešintis popiežiaus teis- 
mui, jei šis griebtysi bausmių. 1519 metais Stenas Sture buvo eksko- 
munikuotas, o Švedijai uždėtas interdiktas. Taigi Bažnyčios ir 
imperijos palaikomas Kristijonas II 1520 metų sausį galėjo pradėti 
naują kampaniją. Šįkart jo kariuomenę, kuriai sumaniai vadovavo 
Otto Krumpenas, lydėjo sėkmė. Prie Asundeno švedai buvo sumuš- 
ti, o Stenas Sture po poros savaičių mirė nuo žaizdų. Dalis tarybos 
didikų skubėjo susitaikyti su Kristijonu, tuo tarpu Sturės šalininkai 
niūriai pasitraukė į Stokholmą. 

Visi trys Sturės giminės regentai turėjo paslaptingą sugebėjimą 
įgyti priešų, o vėliau intrigomis ir atvira demagogija versti juos savo 
sąjungininkais. Valdžią stiprino, plėsdami lenus ir žemes, šluodami 
sau iš kelio tokius galimus varžovus kaip Totty klanas XV amžiaus 
devintajame dešimtmetyje. Aristokratų ir Bažnyčios priešinimąsi daž- 
nai pergudraudavo arba tiesiog priversdavo pritarti regento reikala- 
vimams. Tačiau jie tikrai padėjo pagrindą konstitucinei programai, 
kurią išplėtojo vėlesnės kartos. Įdomu yra tai, kad Jonas, trumpam 
laikui galų gale užėmęs Švedijos sostą, su Stenu Sture pasielgė kil- 
niai, greičiausiai matydamas jį sąjungininku savo planų panaikinti 
1483 metų Kalmaro susitarimu priimtus principus, kurie leido aris- 
tokratijai kontroliuoti sostą. Stenui Sturei sekėsi išvengti šių princi- 
pu įgyvendinimo, taigi ir Jonas siekė atsiriboti nuo Kalmaro susita- 
rimo sąlygų. 1520 metrų kovo mėnesį Švedijos aristokratams pavyko 
kuriam laikui pasiekti, kad Kristijonas II valdytų tarybos pataria- 
mas. Vėlesni Stokholmo įvykiai parodė, ko vertas karaliaus žodis. 
Rugsėjo mėnesį pilies gynėjai pasidavė. Už tai jiems buvo pažadėta 
visiška amnestija, tad už Bažnyčiai priešiškus savo veiksmus jie netu- 
rėjo būti nubausti. Lapkričio 1 dieną ginkluotų Krumpeno raitinin- 
kų apsuptyje Brunkeberge vyko Luomų susirinkimas, turėjęs Kristi- 
joną pripažinti teisėtu valdovu ir sosto įpėdiniu. Didikų taryba šį 
nuolankumo žingsnį jau buvo žengusi išvakarėse, taip prarasdama 
kovo mėnesį išsikovotą padėtį. 

Kerštingasis arkivyskupas Gustavas Trolle laukė progos atsigrieb- 
ti už skriaudas. Trims dienoms praėjus po karūnavimo ceremonijos, 
kaip ataskaitoje Gustavui pasakoja to įvykio liudininkai — trys Upsa- 
los kanauninkai, — arkivyskupas išsakė savo skundą karaliui: 


Netrukus karalius išėjo, o taryba iki velios nakties nagrinėjo šiuos skundus. 
Paprašius įnešti šviesas, nešini žvakėmis ir žibintais įėjo Clausas Bille ir So- 
renas Norby lyg Judas Iskariotas, ieškantis Kristaus, kad jį išduotų, o kartu 
su jais žiauriojo karaliaus įsakymu sugužėjo didelis būrys ginkluotų vyrų ir 
apsupo visą mene.’ 


Kitą dieną karaliaus sušauktas ypatingasis prelatų teismas paskel- 
bė nuosprendį. Niūrią lapkričio popietę aikštėje prie pilies buvo nu- 
kirsdinti aštuoniasdešimt du asmenys, o jų kūnai palikti gulėti kru- 
vinuose grioviuose. Veliau juos kartu su ekshumuotais Steno Sturės 
Jaunesniojo ir jo sūnaus palaikais už miesto sienų sudegino. Egzeku- 
cijos vykdytos ir Suomijoje, taip pat pakeliui, karaliui grįžtant į Da- 
niją. 

„Kruvinoji pirtis” kelia nesibaigiančius istorikų nesutarimus. Karš- 
tai ginčijamasi dėl pagrindinių šio įvykio dalyvių motyvų, kaltinimų 
kilmės ir nuosprendžio teisėtumo. Galimas dalykas, kad Trollės skun- 
dy Kristijonas II griebėsi kaip įrankio nugalėti Sturės šalininkus, ta- 
čiau siekęs įvesti karūnos paveldėjimo teisę ambicingasis kunigaikš- 
tis vargu ar galėjo norėti sugrąžinti buvusią galią valdžios ištroškusiam 
pagarsėjusiam kietaširdžiui intrigantui. Kaip eretikų byla (tuo Trol- 
le kaip tik ir kaltino savo priešininkus) kanonų teisės požiūriu buvo 
labai neteisėta. Apsispręsta, matyt, per parengiamąjį tyrimą, kai Ste- 
no Sturės našlė papasakojo apie luomų sąmokslą 1517 metais. Tuo 
ir buvo pasinaudota kaltinime, esą sąmokslininkai vienijęsi turėda- 
mi tikslą pasipriešinti popiežiaus valdžiai. Egzekucijomis buvo paša- 
linti ne tik svarbiausieji Sturės šalininkai, bet ir keli tarybos nariai 


” Hildebrand E. „Dokumenter till Stokholm blodbads förhistoria”, Historisk Tid- 
skrift, 1918, 38: 118-119. 

bei vyskupai. Išrinktos aukos mažai atitiko teismo sprendimą, ir bū- 
tent tai duoda pagrindo manyti, jog Kristijonas, jei ir nekurste šio 
proceso, tai bent matė jame galimybę atsikratyti esamų ar jsivaiz- 
duojamų priešų.“ 

Nesvarbu, ar Kristijonas buvo tik lojalus kraujo ištroškusio arki- 
vyskupo budelis, ar negailestingas oportunistas, — jo reputacija buvo 
sutepta. Jaunojo Gustavo Vazos šalininkai visu balsu šaukė apie „kru- 
vinojo tirono ir nekriksto” karaliaus Kristijono piktadarybę. Gusta- 
vas, tolimas Sturės šeimos giminaitis, 1518 metais Danijoje buvo 
paimtas įkaitu, tačiau kitais metais ištrūko iš kalėjimo ir pasitraukė į 
Liubeką. Nors šio miesto priešiškumas Danijai ir nebuvo išblėsęs, 
bet Kristijono svainis imperatorius Karolis V buvo pakankamai įbau- 
ginęs biurgerius, taigi šie išmintingai vengė vaidytis su Danija. 1520 
metų pavasarį Gustavas išvyko iš Liubeko. Iš pradžių kvietimas su- 
kilti buvo nesėkmingas, bet vėliau Sturės klaną visuomet palaikę Da- 
larnos valstiečiai į jo raginimus atsiliepė. Iki 1521 metų vasaros Gus- 
tavo kariuomenė užkariavo Upsalą, o pats Gustavas, aristokratų 
remiamas, buvo išrinktas regentu. Karo persilaužimas įvyko 1522 
metais, kai Kristijonas II, nepaisydamas susitarimo, padidino Zun- 
do mokestį ir tuo užrūstino Liubeką, o šis, baimindamasis didelių 
Danijos karaliaus uzmojy įkurti Skandinavijos pirklių bendrovę, pa- 
rėmė Švedijos sukilėlius. Kristijonu nepatenkinti Danijos didikai su- 
kilo ir 1523 metų kovo mėnesį karaliumi išrinko jo dėdę Holšteino 
grafą Frederiką. Po trijų mėnesių Švedijos didikų taryba paskelbė 
Gustavą Vazą karaliumi. Balandžio mėnesį Kristijonas pabėgo į Ny- 
derlandus, bet ten taip ir nesulaukė savo svainio pagalbos. 

Grėsmė, kad ištremtasis Kristijonas mėgins susigrąžinti Danijos 
bei Norvegijos karūną, suartino du naujuosius Šiaurės suverenus. 
Vieningas buvo ir jų troškimas atsikratyti Liubeko pančių, nors tai ir 


5 Roberts, The Early Vasas, 1968, p. 16-18, 478. Be Robertso arpasakojamo dides- 
nio darbo apie kruvinąją pirtį, galima paminėti C. Weibull ir N. Skyum-Nielsen 
straipsnius leid. Scandia, 1969, p. 272-352; 1970, p. 121-150; 1971, p. 248- 
270. 

labai padėjo, tiems dviems vyrams tapti karaliais. Iš pradžių rėmęs 
Frederiko siekį užimti Švedijos sostą, Liubekas greitai suprato, ką 
reikštų sąjungos iširimas; taigi iškilmingų mišių 1523 metų birželio 
7 dieną išvakarėse Strängnäs katedroje karaliumi paskelbto Gustavo 
Vazos garbei greta stovėjo du Liubeko miesto atstovai. Naujasis Šve- 
dijos karalius Liubekui darė didelių nuolaidų. Pirmuosius aštuone- 
rius valdymo metus jis stengėsi atsilyginti miestui už paramą, bet 
mėgino ir kaip nors apsaugoti savo šalies ūkį nuo nuolatinio šio Han- 
zos miesto spaudimo. Frederikui tuo tarpu labai reikėjo, kad Liube- 
kas padėtų susidoroti su klastinguoju Kristijono II vadu Sorenu Nor- 
by, kuris slapstėsi Gotlando saloje, pavertęs ją kaperių rojumi. 1524 
metais švedai jo išvaryti nepajėgė, bet Liubekas per pirmąjį dviejų 
karalių susitikimą Malmėje rado būdą išspręsti reikalą, taip erzinusį 
Gustavą Vazą. Serenas Norby privalėjo atiduoti savo leną ir išvykti 
iš salos, bet jis nepanoro paklusti. 1524-1525 metų žiemą praleido 
rengdamas sąmokslus drauge su švedų priešininkais. Galiausiai 1526 
metais liubekiečiai tiek rūpesčių kėlusį Norbį nugalėjo jūroje ir pri- 
vertė bėgti, bet prieš tai šis dar suspėjo sukurstyti Kristijono II šali- 
ninkų — sunkia naujų mokesčių našta pasipiktinusių valstiečių — su- 
kilimą Skanėje ir kurį laiką piratavo Blekingės uostuose. 

Gustava Vazą taip pat slėgė rūpesčiai. 1525 metų rudenį karalius 
pats turėjo vykti į Dalarna nuslopinti ten brendusj maištą. Po aštuo- 
niolikos mėnesių už sąmokslą prieš karalių buvo nubausti du Sturės 
šalininkų vadai. Gustavui Vazai Dalarnoje teko užgniaužti ir kitą 
maištą, kuriam vadovavo Nilsu Sture apsišaukęs jaunuolis. Pagrin- 
dinis valstiečių nepasitenkinimo šaltinis buvo didelė mokesčių naš- 
ta, kurią karalius uždėjo, norėdamas susimokėti savo skolas. Visų šių 
rūpesčių akivaizdoje karalius laikėsi šauniai. 1527 metais Gustavas 
Vaza Västerås mieste sušaukė Riksdagą ir pateike ilgą pasiūlymą, ku- 
riame skelbė nesiimąs atsakomybės už laikotarpio sunkumus, ir nu- 
kreipė luomų dėmesį į Bažnyčios turtus. Kalbą baigė grasinimu atsi- 
statydinti. Konflikto galimybė ir nekenčiamo Gustavo Trollės bei 
karaliaus Kristijono sugrįžimo perspektyva greitai įtikino luomus ir 
šie pateikė nemažai pasiūlymų, kurie buvo įtraukti į galutinį Riksda- 

go susitarimą. Luomai garantavo karaliui paramą, jei kas mėgintų jį 
išduoti. Bažnyčios galia buvo gerokai apkarpyta: vyskupų pilys ture- 
jo pereiti karūnai, kaip ir katedrų bei vyskupijų pajamų „pertekliaus 
našta“. Didikai palaikė šias priemones, kadangi viena Susitarimo są- 
lygų leido visą nuo 1454 metų Bažnyčiai dovanotą turtą donatorių 
šeimoms susigrąžinti nemokant už jį jokios kompensacijos. Susitari- 
mo apibendrinimu Gustavas pasiekė dar daugiau: karaliui buvo leis- 
ta kištis į dvasininkų skyrimo reikalus, be to, karūna gavo teisę imti 
daugelį piniginių baudų, kurias ligi to laiko susirinkdavo bažnyčių 
teismai. 1528 metais Gustavas buvo karūnuotas ir karūnacijos prie- 
saikoje pažadas saugoti Bažnyčios teises ir turtą buvo pabrėžtinai pra- 
leistas.? 

1527 metais Gustavui labiausiai rūpėjo sunaikinti Bažnyčios ga- 
lią ir išdalyti jos turtus; į Susitarimą įtrauktas įsakymas dvasininkijai 
skelbti vien Dievo žodį nieku gyvu nebuvo kategoriškas Švedijoje 
vos pradėjusio sklisti tikėjimo įtvirtinimas. Reformacija labiau buvo 
paplitusi Danijoje, ypač tose kunigaikStystese, kuriose Frederiko sū- 
nus Kristijonas atvirai gynė naująjį tikėjimą. 1533 metų balandį mi- 
rus Frederikui, kilo rimta krizė ir karas, kuriam turėjo reikšmės reli- 
ginis Baltijos valstybių susiskirstymas. Bijodamas Kristijono II 
įsiveržimo į Norvegiją 1531 metų pabaigoje, Frederikas buvo suda- 
ręs naują sąjungą su Liubeku, kuria šis Hanzos miestas tikėjosi užda- 
ryti Zundo sąsiaurį jo konkurentams olandams, pinigais rėmusiems 
Kristijono sugrįžimą. Karinė Kristijono kampanija baigėsi nesėkme. 
1532 metų vasarą jis sutiko derėtis su savo dėde, o pastarasis, nepai- 
sydamas pažado garantuoti giminaičio saugumą, jį įkalino. Nelai- 
mingasis Kristijonas buvo uždarytas į vienute Sanderborgo pilyje, 
tačiau nuolatinėje politinio netikrumo atmosferoje potenciali jo grės- 
mė išliko. 

Nei Frederikas I, nei Gustavas Vaza nenorėjo nusileisti Liubeko 
reikalavimui nutraukti prekybą su olandais. Tarp Švedijos ir šio 


* Roberts, op. cit., p. 75-84. Reformacija Švedijoje plačiau nagrinėjama ketvirtame 
šios knygos skyriuje. 

Hanzos miesto, kurį dabar valdė protestantų frakcija, vadovaujama 
Jūrgeno Wullenweberio, 1533 metais įsiplieskė prekybinis karas, o 
tų metų rugsėjį Danijos taryba sudarė gynybos sąjungą su Nyderlan- 
dais. Konservatyvieji tarybos didikai atideliojo Frederiko įpėdinio 
rinkimus, nes luomai negalėjo apsispręsti dėl kandidato. Kopenha- 
gos ir Malmės biurgeriai, remdami įkalintąjį Kristijoną, sukilo. Juos 
palaikė liubekiečiai, kurių vadas grafas Kristupas Oldenburgietis įsi- 
veržė į Daniją. Į šį grasinimą Danijos taryba atsakė pasirašydama 
aljansą su Gustavu Vaza, kuriam karingieji liubekiečiai taip pat gra- 
sino. Mogenso Gøye vadovaujami Jutlandijos didikai kreipėsi į ku- 
nigaikštį Kristijoną siūlydami Danijos sostą, jeigu šis pasižadėtų reli- 
giniuose reikaluose laikytis santūriai. Dar dvejus metus truko 
vadinamasis „Grafų karas", ir tik tada Kristijonas III galėjo pasiskelbti 
tikruoju savo karalystės valdovu. 1534 metų pabaigoje Liubekas su- 
darė paliaubas su Kristijonu III, kurio pajėgos Holšteine buvo smar- 
kiai uzblokavusios Traves upės žiotis. Sukilusieji Jutlandijos valstie- 
čiai, rėmę įkalintąjį Kristijoną, buvo palikti likimo valiai ir 
negailestingai sutriuškinti. Švedų pajėgos išvalė Skane, o 1535 metų 
vasarą Liubeko laivynas patyrė sunkų pralaimėjimą jūrų mūšyje su 
jungtiniu Švedijos, Danijos ir Prūsijos karo laivynu. 1535 metų rug- 
pjūtį Wulenweberio frakcija buvo nuversta, o sugrąžintoji taryba mal- 
davo taikos su Kristijonu III. Galų gale 1536 metų vasarą Kristijo- 
nui III pasidavė ir Kopenhagos bei Malmės miestai. Kristijonas 
apdairiai sudarė trejų metų paliaubas su Nyderlandų regentu ir pri- 
sijungė prie antiimperiškosios Šmalkaldų lygos, taip tikėdamasis ap- 
sisaugoti nuo buvusio karaliaus Kristijono šalininkų puolimo. 
Grafų karas turėjo keletą svarbių pasekmių. Buvo smarkiai pa- 
kirstas Liubeko autoritetas bei jo galimybė ekonomiškai silpniems 
šiaurės kaimynams diktuoti sąlygas; net jeigu šis miestas ir sugebėjo 
daryti didelę įtaką Švedijos prekybai, jis nebegalėjo išsaugoti ty pri- 
vilegijų, kurias 1523 metais jam buvo suteikęs Gustavas Vaza. Sun- 
kis karo su Danija ir olandais padariniai konservaryviąją tarybą 1528 
metais privertė pritarti šešiasdešimt keturių komisijos įsteigimui, bet 
šią komisiją netrukus užvaldė Wulenweberio frakcija. Aišku, Wu- 

lenweberis ir jo šalininkai nebuvo plačiųjų gyventojų sluoksnių už- 
tarėjai. Pats Wulenweberis buvo vyresnysis Novgorodo verslininkų 
klubo narys, o dauguma jo rėmėjų užėmė aukštą socialinę padėtį ir 
buvo nepatenkinti stiprėjančia aristokratijos įtaka miesto reikalams. 
Kad ir neilgai trukusi, jų pergalė 1533 metais mieste įtvirtino liute- 
ronų tikėjimą, lygiai kaip ir Kristijono III įžengimas į sostą Danijo- 
je. Pasinaudojęs pilietiniu konfliktu, Kristijonas suėmė jam priešiš- 
kus dvasininkus, o jų žemes konfiskavo. 1539 metų įsaku Danijoje 
buvo įtvirtintas protestantizmas. Tais pat metais Švedijoje karaliaus 
dekretu Bažnyčia tapo pavaldi valstybei, nors pats karalius tikėjimo 
dalykuose laikėsi išsisukinėjimo politikos. Abu monarchai buvo la- 
bai įsitraukę į savo valdžios ir finansinės padėties stiprinimą. Uoli 
bažnyčios vyriausiojo intendanto Georgo Normano (jį galima būtų 
laikyti Thomo Cromwellio antrininku Gustavo Vazos karalystėje) 
veikla 1542 metais Smalande išprovokavo sukilimą, kuriuo siekė pa- 
sinaudoti gausūs karaliaus priešai užsienyje. Nuogastavimais dėl už- 
sienio šalių įsiveržimo karalius pasinaudojo 1544 metų riksdage, kad 
įtikintų tarybą ir didikų luomą pripažinti sosto įpėdinystės teisę, ir 
taip Švedija tapo paveldimąja monarchija. Kristijono III kancleris 
Johanas Friisas padarė nemažai svarbių administracinių bei teisinių 
reformų ir karūnai sugrąžino daug nusavintų lenų. Miestai taip pat 
pateko į griežtesnę finansinę karaliaus priežiūrą. Tačiau Kristijono, 
kaip ir jo tėvo, sostas labai priklausė nuo didikų, todėl karalius darė 
šiam luomui tokių nuolaidų håndfæstning, dėl kurių choleriškąjį Šve- 
dijos karalių būtų ištikusi apopleksija. 

Vidaus politiniai įvykiai ir bendrų priešų grėsmė vertė abu valdo- 
vus suartėti. 1541 metais Brömsebro mieste jie pasirašė gynybinę 
sutartį penkiasdešimčiai metų. Keli šio susitarimo punktai buvo pa- 
likti iš suirusios unijos laikų. Taigi, jei kurios nors iš šių dviejų kara- 
lysčių valdiniai susivaidydavo su karaliumi ir būdavo ištremiami, tai 
šioms byloms spręsti būdavo skiriami teisėjai iš abiejų karalysčių. 
Kristijonas III, prisiekęs Habsburgų priešininkas, Europoje kilus di- 
desniems konfliktams Švediją norėjo matyti savo sąjungininke. Da- 


nijos iniciatyva 1542 metais Prancūzija ir Švedija sudarė sąjungą, o 

Švedija buvo priimta į Smalkaldo lygą. Vėlesniuose imperatoriaus ir 
jo priešininkų nesutarimuose Švedija beveik nedalyvavo, o Gustavas 
Vaza atsisakė siųsti atstovą į 1544 metais Špajeryje vykusias taikos 
derybas. 1542 metais uždarę Zundo sąsiaurį olandams, danai turėjo 
sutikti, kad abi pusės sugrąžintų viena kitos pagrobtas prekes ir lai- 
vus, ir vėl leisti olandų laivams plaukioti Zundu. Be to, Kristijonas III 
buvo priverstas palengvinti Sonderborgo pilies kalinio gyvenimo są- 
lygas, todėl 1546 metais jis su Kristijonu sudarė sutartį, kuria pasta- 
rasis atsižadėjo pretenzijų į tris šiaurės karalystes tiek savo, tiek ir 
savo įpėdinių vardu, gavo už tai piniginę kompensaciją ir iki pat 
mirties 1559 metais gyveno garbingoje tremtyje Kalundborge. 

Tai, kad Kristijonas liko gyvas, o jo duktė su vyru palatinu Fryd- 
richu energingai agitavo prieš Gustavą Vazą, privertė pastarąjį pasi- 
skelbti Švedijos valdovu, nors Danijos karaliai niekuomet tos teisės 
iki galo nepripažino. Kadangi nuverstasis karalius buvo gyvas, nei 
Frederikas I, nei Kristijonas III nenorėjo rizikuoti prarasti Danijos 
sostą, todėl vaikėsi iširusios unijos chimerą. Atrodo, kad Kristijonas III 
ypač troško palaikyti 1541 metų Brömsebro susitarimą, nors jtarusis 
Švedijos karalius užsispyręs siekė likti savarankiškas. Ilgas sąlyginai 
draugiškų šių dviejų karalysčių santykių laikotarpis truko iki jų val- 
dovų mirties — Kristijonas III mire 1559 metais, o po metų mire ir 
Gustavas Vaza, tačiau tuomet jau buvo beprasidedąs jtemptas karų 
Šiaurryčių Europoje laikotarpis. Kai kuriais atžvilgiais Danijos ir Sve- 
dijos istorija pirmojoje XVI amžiaus pusėje panaši į vienos periferi- 
nės Europos valstybės istoriją, kurios valdovas taip pat siekė sutram- 
dyti Bažnyčią ir stiprinti savo valdžią. Iš tikrųjų Gustavas Vaza 
temperamentu ir būdo bruožais priminė Henriką VIII — irzlus, per- 
nelyg įtarus, energingas ir gabus, kartais persistengdavo ir darydavo 
klaidų, del kurių aplinkiniai patirdavo nemalonumų. Abu šie žmo- 
nės buvo išdidžios ir valdingos prigimties. Gustavo Vazos atsakymas 
Suomijos Lappvesi srities valstiečiams, reiškusiems nepasitenkinimą 
dėl didelių mokesčių („Mus stebina, jog rūpinatės tais dalykais, į 
kuriuos jums visai nederėtų kištis. Privaletumete žinoti, jog mes esa- 


me jūsų tikrasis valdovas ir šeimininkas, ir valdymo reikalai priklau- 

so mums, o ne jums") primena Henriko VIII pykčio protrūkį, kurį 
sukėlė „netasyty prascioky” įžūlumas Linkolnšire 1535 metais.'° Ta- 
čiau tuo jų panašumas ir baigiasi. Nors Gustavas Vaza buvo išsilavi- 
nęs, Henrikas VIII intelektu bei meniniais sugebėjimais buvo už jį 
kur kas pranašesnis; šiuo požiūriu Kristijonas II labiau atitiko talen- 
tingo Renesanso epochos kunigaikščio įvaizdį. Grubus, šiurkštus Šve- 
dijos dvaras (dar šiurkštesnės dvariškių manieros) buvo visiška prie- 
šingybė rafinuotajam Whitehallui. Šiaurinėse karalystėse reformacija 
plito kur kas lėčiau ir religinės nesantaikos buvo nepalyginti mažiau. 
Apskritai Vazų ir Oldenburgų dinastijos turėjo spręsti visai kitokio 
pobūdžio bei masto socialines problemas nei Tiudorai Anglijoje. Ne- 
paisant valdų dydžio, Danijos—Norvegijos ir Švedijos-Suomijos val- 
dovai tebuvo kuklūs kunigaikščiai, neturėję didelių išteklių ir derlin- 
gų Žemių, klestinčių miestų ir pakankamai žmonių, kad galėtų 
tinkamai įgyvendinti savo ambicijas. 

Šie skirtumai buvo viena priežasčių, dėl kurių suskilo trijų šiaurės 
karūnų sąjunga. Ne vieną kartą Danijos karaliai paprasčiausiai nepa- 
jege sutelkti pakankamų karinių pajėgų, kurios būtų padėjusios įsi- 
tvirtinti Švedijos soste, todėl jiems tekdavo griebtis ilgai trunkančių 
derybų. Sėkminga Kristijono II kampanija brangiai atsiėjo, ir kara- 
liaus mėginimas padengti jos išlaidas sukėlė vidaus neramumus ir 
atstūmė Liubeką, suvaidinusį lemiamą vaidmenį nuverčiant Kristi- 
joną. Hanzos miestai sužlugdė Oldenburgų pastangas įsigalėti Šve- 
dijoje. Sąjunga, iš dalies virtusi iššūkiu Hanzos miestų viešparavi- 
mui, suteikė puikią progą Vendy miestams (ypač Liubekui) įsigalėti 
Skandinavijoje. Hanzos miestai, be abejonės, padėjo regentams stip- 
rinti Kopenhagos monarchų pastangas išlaikyti sąjungą. Tik kelis 
kartus Danijos monarchams pavyko pasiekti, kad Hanzos miestai 
neprekiautų su Švedija, kaip atsitiko paskutiniaisiais Jono karaliavi- 
mo metais, ir didelių sunkumų dėl to patyrusius švedus priversti 
bent jau derėtis. 


Taigi Svedijos regentai Hanzos miestais naudojosi kovoje prieš 


'° Schybergson, op. cit., t. 1, p. 263. 

Oldenburgus. Stiprėjant šiai kovai, Danijos karaliai ieškojo Rusijos 
paramos. 1493 metais karaliaus Jono sudaryta sąjunga su šia valsty- 
be nieko gera neatnešė, nes Ivano III netenkino vien lojalaus kitos 
šalies karaliaus teisų gynėjo vaidmuo, o Jonas nesirengė atsisakyti 
Suomijos pasienio teritorijų. Rusijos puolimo grėsmė Stenui Sturei 
suteikė progą stiprinti savo padėtį ir tikrai davė suprasti, bent jau 
tiems, kurie turėjo valdų Suomijoje, jog karalius pasinaudos gresian- 
čiu pavojumi iš Rytų, kad priverstų pritarti jo reikalavimams. 

Rusijos grėsmė, matyt, buvo viena priežasčių, vertusių išlaikyti 
Lietuvos ir Lenkijos uniją; Jono ir jo įpėdinio susitarimai su Mask- 
vos didžiąja kunigaikštyste neskatino Švedijos ir Suomijos didikų 
pritarti sąjungai su Oldenburgais.'! Švedijos unionisty pagrindinis 
tikslas buvo per tarybą išsaugoti aristokratų įtaką; jiems nepatiko 
kvazimonarchines Sturės pretenzijos, tačiau ir Kristijono II monar- 
chinis valdymo būdas nebuvo priimtinas. Kristijonas mėgino sajun- 
ga primesti jėga, jo pagalbininkai buvo Didrikas Slaghekas ir Gusta- 
vas Trolle, abiejose šalyse baimę ir neapykantą kėlę žmonės. Danijos 
karalius negalėjo pasikliauti savosios diduomenės parama taip kaip 
Zigmantas Augustas, kurį 1569 metais sudarant Liublino uniją labai 
palaikė Lenkijos bajorai. Nera abejonės, kad 1520 metų įvykiai Stok- 
holme nuskambėjo kaip laidotuvių varpai sąjungos idėjai, nes su- 
griovė pasitikėjimą ne tik karaliumi, bet ir stipriausia unionistų figū- 
ra arkivyskupu Trolle. Bažnyčios vyresnieji buvo aistringiausi unijos 
šalininkai. Žudynių Stokholme ir kitose vietose barbariškumas su- 
jaukė Bažnyčią ir ši liko bejėgė pasipriešinti, kai 1527 metais iškilo 
grėsmė jos turtui bei privilegijoms. Naujajai tvarkai pasipriešinusieji 
buvo pasmerkti likusį gyvenimą praleisti tremtyje. Bažnyčia tapo nuo- 
lankia valstybės tarnaite ir nė vienam po Gustavo Vazos valdžiusiam 
monarchui kaprizingieji prelatai rūpesčių nebekėlė. 


'' Apie Suomijos padėtį ir reikšmę Stures dinastijai Zr. Suvanto, op. cit., p. 300-309, 
325-331 (santrauka vokiečių k.) ir Pohjolan-Pirhonen H. Suomen poliittinen asema 
pohjoismaisen union in loppuvaiheissa 1512-1523 Historiallisia Tutkimuksia 40. 
Helsinki, 1953, p. 31-55, 410-416 (santrauka vokiečių k.). 

LIVONIJOS KLAUSIMAS 


Liuteronų tikėjimo įvedimas Prūsijoje neabejotinai sukele atgar- 
sių ir už neseniai sekuliarizuotos kunigaikštystės ribų. Paskutinysis 
didysis magistras ir pirmasis Prūsijos kunigaikštis Albrechtas von Ho- 
henzollernas naująją bažnytinę tvarką įvedė palyginti lengvai, nesu- 
sidūręs su dideliu ordino riterių ar dvasininkų pasipriešinimu, 
tačiau susikirto su Vokiečių ordino magistru ir imperatoriumi. No- 
rėdamas išsaugoti savo padetj, Albrechtas turėjo įsivelti į diplomati- 
nę ir politinę intrigą, kuri dar labiau destabilizavo jau ir taip silpną 
Livonijos valstybės santvarką. Smarkūs Livonijos vyskupų, jų vasalų 
ir miestų konfliktai, Rygos arkivyskupo ir ordino magistro vaidai 
Prūsijos kunigaikščiui teikė pakankamai progų gaudyti žuvį drums- 
tame vandenyje. 

1525-aisiais reformatų tikėjimo šalininkai jau buvo įsitvirtinę Ry- 
goje ir skverbėsi į Revelį bei Dorparą. Tolesnė reformacijos įsigalėji- 
mo eiga labai priklausė nuo kaimo diduomenės noro palaikyti mies- 
tus kovoje prieš vyskupiją. 1522 metų Valmieroje buvo sudaryta 
neformali miestų ir vyskupijų vasalų sąjunga, siekusi apsaugoti savo 
privilegijas nuo Revelio ir Dorpato vyskupo Johanno Blankenfeldo 
siekių. Pasaulietiniai luomai nepakluso vyskupo reikalavimui skelbti 
Livonijoje popiežiaus bulę ir Vormso ediktą, pasmerkusius Luther; 
bei jo darbus. Jie vadovavosi ne religiniais įsitikinimais, bet taip grei- 
čiau išreiškė savo nusistatymą prieš klerikalizmą: jį aiškino tuo, jog 
ne popiežiaus draudimai, o pasaulietiškas kalavijas padėjo užkariauti 
Livonija.'? Praėjus dvejiems metams nuo to laiko, kai Blankenfeldas 
buvo išrinktas Rygos arkivyskupu, ši sąjunga buvo atnaujinta. 1524 
metų rugpjūtį Ryga atsikratė priklausomybės nuo vyskupo ir krei- 
pėsi į ordino magistrą su prašymu tapti vienvaldžiu miesto valdo- 
vu. Popiežiaus kurijoje gerai įvaldęs intrigų ir dviveidystės meną, 


'2 Arbusow L. Die Einführung der Reformation in Liv-Est- und Kurland (perspausdin- 
tas leid.). Aalen, op. cit., p. 221-222. Wittram R. „Die Reformation in Livland”, 
in Wittram R. (leid.) Baltische Kirchengeschichte. Göttingen, 1956, p. 38. 

Blankenfeldas siekė įvaryti pleištą į miestų ir vyskupijų vasalų sąjun- 
gą. 1524 metų rudenį jis nustojo kovojęs su savo vasalais dėl išmari- 
nio lenų turto susigrąžinimo bei kitų ginčytinų teisių, panašiai pasi- 
elgė ir Oselio vyskupas. 

Šis žingsnis susilpnino sąjungą, tačiau Blankenfeldo padėčiai pa- 
vojus tebegrese. Jis buvo įtariamas, ir ne be pagrindo, prekybiniais 
ryšiais su rusais, o 1525 metų sausio mėnesį kilo konfliktas su Dor- 
pato magistratu. Antra vertus, Livonijos diduomenės susirūpinimą 
kėlė valstiečių neramumai Vokietijoje, didikai skundėsi, jog tarp vals- 
tiečių iš miestų plinta pavojingos reformatų idėjos. Kurstantys Syl- 
vesterio Tegetmeierio, kurį Rygos delegacija 1525 metų liepą prista- 
tė į Susirinkimą, pamokslai galėjo persverti jėgas reformacijos naudai. 
Plettenbergas įspėjo Tegermeierį, kad šis nekurstyty maišto. Jo pa- 
moksluose pagal Marą 19, 27—29 ir 21,13 buvo akivaizdžiai puola- 
mi vyskupai, taigi liepsningi jo žodžiai užtraukė Hariumo ir Virumo 
didikų pyktį, ir šie apšaukė Tegetmeierj minios kurstytoju bei išda- 
viku. Verčiamas trauktis, Tegetmeieris atvirai sakė pamokslus, iš Izaijo 
knygos (1, 23) cituodamas tokias eilutes: „Tavo vadai yra sukčiai, 
vagių bičiuliai.""? Miestus sąjungininkai paliko vienus ir susitarė su 
vyskupais bei magistru uždrausti toliau keisti Bažnyčią. Nepaisant 
to, kad jau įgyvendintosioms reformoms buvo leista galioti, dėl Su- 
sirinkimo daugumos sprendimo miestai, kuriuos jau ir taip spaudė 
radikalius pamokslus uždraudęs Hanzos susirinkimo sprendimas, tapo 
izoliuoti. Radikaliosios reformacijos bangos jau buvo išplitusios už 
Livonijos miestų sienų, tad magistrato perspėjimai, matyt, nebetu- 
rėjo didelės reikšmės. Šių miestų reformacijos šalininkai neišsigando 
1525 metų Susirinkimo sprendimų — Blankenfeldo areštas metų pa- 
baigoje, įtarus jį išdavikiškais prekybos ryšiais su Rusija, atitraukė 
visuomenės dėmesį nuo evangelijos skelbėjų darbų, — tačiau miestai 
privalėjo ieškoti kitų sąjungininkų. 


© Arbusow, op. cit., p. 438-443. Packull W. „Sylvester Tegetmeier, father of the 
Livonian Reformation: A fragment of his diary”, Journal of Baltic Studies, 1985, 14: 
348-353. 

Čia svarbų vaidmenį suvaidino Rygos miesto sekretorius Johanne- 
sas Lohmiilleris. 1525 metų Susirinkimo išvakarėse Lohmiilleris krei- 
pesi į Plettenberga atsaukdamas dvasininkų luomo siekius rūpintis pa- 
saulietiniais dalykais ir paskatino magistrą pasiskelbti Livonijos 
valdovu.'* Lohmiilleris beveik nepuoselėjo vilčių, jog Plettenbergas no- 
rės imtis tokių pareigų. Miestams pralaimėjus1525 metų Susirinkime 
jis pradėjo derybas su Prūsijos kunigaikščio pasiuntiniais. Išsigandęs, 
kad miestai gali pakliūti į Prūsijos protektoratą, ir nepasitikedamas 
vyskupu, Plettenbergas ėmė veikti. 1525 metų rugsėjo mėnesį jis suti- 
ko tapti Rygos valdovu. Šiam miestui buvo suteiktos privilegijos, o 
magistras leido Rygoje laisvai išpažinti liuteronų tikėjimą. 

Atrodė, jog Blankenfeldo areštas dar kartą atvėrė magistrui gali- 
mybę įtvirtinti Livonijoje savo valdžią, kaip jį ir skatino pasielgti 
Rygos biurgeriai. Kurį laiką Plettenbergas, matyt, svarstė, ar žengti šį 
žingsnį. Vokiečių ordino magistrui 1525 metų spalio mėnesį rašyta- 
me laiške jis pageidavo, kad dokumentuose būtų nurodomos jo re- 
galijos „Livonijos valdovas ir kunigaikštis""?. Tačiau lemiamu mo- 
mentu 1526 metų Susirinkime, matyt, baimindamasis susigretinti 
su reformatų tikėjimo miestuose šalininkais, senyvo amžiaus magist- 
ras atsisakė pasiskelbti pasaulietiniu valdovu. Sumanusis Blanken- 
feldas vėl mėgino pasinaudoti proga ir ėmė slapta derėtis su magist- 
ru. Antrajame Susirinkime 1256 metų liepą arkivyskupas susitaikė 
su Plettenbergu, ir prelatai priėmė magistro protektoratą. Blanken- 
feldas ėmėsi žygių, kad Plettenbergas taptų vyriausiuoju Livonijos 
valdovu ir užimtų laisvą ordino didžiojo magistro postą, tačiau šias 
intrigas galiausiai nutraukė jo mirtis 1527 metais Ispanijoje. Nors 
Plettenbergas ir netapo ordino valdovu, tačiau nuo 1526 metų jis 
pats ir jo įpėdiniai gavo imperijos kunigaikščio rangą. Taip Livonija 
tapo Šventosios Romos imperijos dalimi. 


‘4 Qeudnau H. Livland im politischen Wollen Herzog Albrechts von Preussen, Leipzig, 
1939, p. 14-16. 

'S Dopkiewitsch H. „Die Hochmeisterfrage und das Livlandproblem nach der Um- 
wandlung des Ordenlandes Preussen”, Zeitschrift fur Ostforschung, 1967, 16: 205. 

Šliejimasis prie imperijos Livonijos vidaus problemų neišspren- 
dė, nesutrukdė jis ir hercogo Albrechto intrigų. Blankenfeldo įpėdi- 
nis Thomas Schöningas įsipainiojo į slaptų reikalų su Prūsijos her- 
cogu tinklą ir pasiekė, kad jo brolis Wilhelmas von Brandenburgas 
būtų išrinktas naujuoju arkivyskupo padėjėju — koadjutoriumi. Plet- 
tenbergo šalininkams Susirinkime nepasisekė sutrukdyti Vilhelmui 
įžengti Livonijon. Prūsijos pasiuntiniai miestuose ir tarp Kuršo bei 
Oselio didikų susirado galybę šalininkų. Tačiau Wilhelmas savo am- 
bicingąjį brolį skaudžiai nuvylė. 1532 metais tarp jo ir Oselio vysku- 
po kilęs konfliktas pasibaigė pirmojo nesėkme, taigi jo kaip arkivys- 
kupo (šias pareigas Wilhelmas pradėjo eiti 1539 metais) pastangos 
įvesti liuteronų tikėjimą sužlugo, ryžtingai pasipriešinus ne tik kata- 
likams, bet ir luomams, kurie baiminosi sekuliarizuotos valdžios įve- 
dimo. 1546 metais Susirinkimas nusprendė, jog ateityje luomai pri- 
valės pritarti svetimtaučio koadjutoriaus skyrimui. Praėjus dešimčiai 
metų šis sprendimas patyrė išbandymą. 

1555 metų rudenį ligų iškankintas arkivyskupas įtikino riterių 
ordino susirinkimą koadjutoriumi paskirti Meklenburgo hercogą 
Kristupą. Buvo nuomonių, jog tai galėjo būti hercogo Albrechto plano 
dalis, kuria jis mėgino išprovokuoti vidaus konfliktą Livonijoje. Her- 
cogo senjorui Lenkijos karaliui tai būtų suteikę progą įsikišti ir už- 
valdyti Livoniją. Zigmantas Augustas, 1552-1553 metais slapta tar- 
damasis su Prūsijos hercogu, išreiškė norą prijungti Livoniją prie 
savo žemių. Albrechtas norėjo rasti pagrindą Lenkijos intervencijai, 
nes taip tikėjosi įsitvirtinti Jogailaičių valdose. Jis vylėsi ir Danijos 
karaliaus Kristijono III paramos. Pastarajam Albrechtas suteikė vil- 
čių atgauti Hariumą, Virumą ir Revelio miesta.'° Livonijos luomai 
Kristupo paskyrimui pritarė, tačiau šis privalėjo sutikti su daugybe 
sąlygų. Be visų kitų dalykų, jis turėjo pasižadėti nesekuliarizuoti vys- 


'© Rasmussen K. Die livländische Krise 1554-1561. Copenhagen, 1973, p. 28-33. 
Kitoks požiūris pateikiamas Gundermann I. „Grundzüge der preussisch-mecklen- 
burgischen Livlandpolitik im 16 Jahrhundert”, Baltische Studien, 1996, 52: 43-44. 

kupijos, be to, neturėjo teisės sudarinėti sutarčių su Lenkijos kara- 
liumi. Arkivyskupas ir kunigaikštis Kristupas šias sąlygas atmetė, o 
Lenkijos karalius jas denonsavo. Ordino magistras Heinrichas von 
Galenas su Vokietijos ir Švedijos karine pagalba surengė puolimą 
prieš arkivyskupą bei kunigaikštį Kristupą ir abu juos paėmė nelais- 
vėn. 

1556 metais įsižiebęs konfliktas Livonijai buvo lemtingas. Aki- 
vaizdžiai pablogėjo santykiai su Maskvos didžiąja kunigaikštyste, bet 
Ivanas IV greičiausiai džiaugėsi galėdamas šią situaciją panaudoti Li- 
vonijos spaudimui, grasindamas imtis prekybinių sankcijų ir vėl pri- 
mindamas senąsias Rusijos pretenzijas dėl duoklės, kurią turėtų mo- 
keti Dorpato vyskupija. Ivanas pykosi ir su Lietuva, kurios atstovai 
1553 metais atsisakė tituluoti jį caru. Didelis Rusijos laimėjimas bu- 
vo Kazanės užkariavimas 1552 metais, bet Krymo totoriai ir toliau 
kėlė rimtą grėsmę pietryčių sienoms. Šis rūpestis, matyt, skatino 
Maskvos didžiąją kunigaikštystę 1556 metų vasario mėnesį siekti pra- 
tęsti paliaubas su Lietuva. Ivanas neprieštaravo Zigmanto Augusto 
veiksmams Livonijoje, kuriuos vertindamas vienas apžvalgininkas iš- 
kėlė minų, jog Lenkijos karalius galėjo svarstyti taikų Livonijos pa- 
dalijimą tarp šių dviejų valstybių valdovy.'’ Lietuvos bajorai nenore- 
jo karo su Rusija, nes būtų turėję pagalbos kreiptis į Lenkiją, o ši 
būtų iškelusi reikalavimus sutvirtinti sąjungą. Po arkivyskupo ir her- 
cogo suėmimo Zigmantas Augustas elgėsi atsargiai. Del arbitražo 
magistras kreipėsi į imperatorių Ferdinandą I, bet šis jį menkai tepa- 
rėmė. Kristijonas III buvo linkęs ginčą išspręsti taikiai, todėl 1557 
metų vasario mėnesį Danijos delegacija vedė derybas su Livonijos 
luomais dėl galimybės išspręsti klausimą kompromisu. Tačiau Zig- 
mantas Augustas su tuo nesutiko ir ėmė telkti pajėgas prie Livonijos 
sienos. Naujasis magistras Wilhelmas von Fiirstenburgas šiam spau- 
dimui pasidavė ir 1557 metų rugsėjį ratifikavo Pasvalio sutartį su 


" Tiberg E. Zur Vorgeschichte des Livländischer Krieges. Die Beziehungen zwischen Moskau 
und Litauen 1594-1562, „Studia Historica Upsaliensia 134”, Upsala, 1984, p. 92- 
95. 

lenkais. Arkivyskupas buvo sugrąžintas, o hercogas Kristupas tapo jo 
koadjutoriumi su sąlyga, jog nesieks arkivyskupijos sekuliarizavimo. 
Be to, buvo sudaryta karinė sąjunga prieš Rusiją, turėjusi įsigalioti 
pasibaigus visoms paliauboms su ta valstybe. 

Pasvalio sutartimi Livonija pateko į Lenkijos protektoratą ir pri- 
valėjo paremti Lenkijos—Lietuvos veiksmus prieš Rusiją. Antra ver- 
tus, danų istorikas Rasmussenas linkęs Pasvalio sutartį laikyti kom- 
promisu, atspindinčiu Zigmanto Augusto kaip arbitro prestižą.“ 
Karaliaus atsargumą galima būtų paaiškinti vidaus politikos sumeti- 
mais. Nors Lenkijos seimas ir pritarė Zigmanto Augusto sprendi- 
mui telkti pajėgas, bet jų nenoras veltis į Livonijos reikalus buvo 
akivaizdus. Pavyzdžiui, Lenkijos kancleris nuogąstavo, jog Livoniją 
priėmus į uniją, Lenkijoje—Lietuvoje sustiprės reformacijos šalinin- 
kų jėgos. Lietuvos bajorai stengėsi neprileisti lenkų bajorų prie Livo- 
nijos reikalų ir siekė sutrukdyti sąjungos tarp ordino ir Lenkijos su- 
tarties pasirašymą 1558-1559 metais.'? Livonijos požiūriu, Pasvalio 
sutartis, matyt, buvo šiek tiek daugiau nei šiurkštus priminimas, kaip 
smarkiai besivaidijančių luomų reikalai tapo priklausomi nuo išorės 
jegy. Net jei Plettenbergas 1520 metais ir būtų apsisprendęs įkurti 
pasaulietinę valstybę, jai vis tiek būtų tekę ieškotis galingo siuzereno 
apsaugos, nes Livonija buvo pernelyg maža ir silpna, kad galėtų iš- 
likti viena be niekieno pagalbos. Albrechtui von Hohenzollernui ne- 
abejotinai pasisekė, kad jo senjoras buvo Lenkijos karalius, nes ne- 
tvirti Jogailaičių karalystes saitai leido Prūsijos hercogams kontroliuoti 
vidaus padėtį ir galiausiai išsivaduoti iš Lenkijos pavaldumo. Plet- 
tenbergas, nuoširdus viduramžiško tikėjimo visuotinės krikščiony- 
bės imperijos idėja šalininkas, pasirinko nevykusiai, nes Šventoji Ro- 
mos imperija taip ir neatsiliepė į beviltiskus Livonijos pagalbos 
šauksmus XVI amžiaus šeštajame dešimtmetyje. Šios krizės metais 


'% Kirchner W. The rise of the Baltic question University of Delaware Monograpfh 
Series 3. Newark, 1954, p. 205-206. Donnert E. Die livlandische Ordenritterstaat 
un of Russland. Der livländische Krieg und die baltische Frage in der europäischen 
Politik 1558-1583. Berlin, 1963, p. 223 ir toliau. Rasmussen, op. cit., p. 88-89. 

° Ibid., p. 87. Tiberg, op. cit., p. 89. Dembkowski, op. cit., p. 71-74. 

išryškėjo prolenkiškoji partija, bet buvo jau per vėlu. 1559 metų rug- 
pjūčio-rugsėjo mėnesiais Lietuvos didysis kunigaikštis Zigmantas Au- 
gustas sutiko priimti Livoniją į savo globą, bet tik po to, kai jos 
žemes Rusijos kariuomenė jau buvo nuniokojusi, o Danija ir Švedija 
reiškė norą užimti Estijos teritoriją. 

XVI amžiaus šeštajame dešimtmetyje dekoracijos Europos teatro 
scenoje ėmė smarkiai keistis. Negalėdamas susitaikyti su nuolatiniu 
Bažnyčios skilimu, imperatorius Karolis V įgaliojo savo brolį Ferdi- 
nandą 1555 metais sudaryti Augsburgo taiką. Šis religinis susitari- 
mas sudaužė paskutines visuotinės Bažnyčios įkūrimo viltis. Karolis, 
nesugebėjęs pasiekti, kad Vokietijos kunigaikščiai jo sūnų Pilypą su- 
tiktų laikyti sosto įpėdiniu, tais pat metais nusimetė savo pareigų 
naštą ir pasitraukė į Justo vienuolyną Estremaduroje. Imperatoriu- 
mi tapo jo ištikimas, bet nepilno proto brolis Ferdinandas, tuo tarpu 
Pilypas paveldėjo nepasitenkinimo pritvinkusius Nyderlandus, kur 
XVI amžiaus septintajame dešimtmetyje įsiliepsnojo pasipriešinimo 
Ispanijos valdžiai kova. 

XVI amžiaus viduryje Olandija būtiniausius maisto produktus 
gaudavo iš prekybos su Baltijos šalimis. Menkiausia kliūtis grūdų 
prikrautiems laivams praplaukti Zundo sąsiauriu į vakarus skaudžiai 
paveikdavo Olandijos žmonių gyvenimo lygį ir trikdydavo prekybą 
iš sandėlių Amsterdamo pirkliams. Del karo Baltijos kraštuose ir da- 
nų 1565 metais uždaryto Zundo sąsiaurio Nyderlanduose smarkiai 
pakilo grūdų kainos ir ėmė stigti maisto. Dėl to kilo maištai ir plito 
pasipriešinimas regento valdymui. Vendų Hanzos miestai nepajėgė 
sustabdyti ar sukliudyti olandų laivams plaukioti Zundo sąsiauriu. 
Liubekas nebegalėjo pasitikėti kitų Šiaurės Vokietijos miestų para- 
ma. Nesekmingos buvo ir pastangos pripažinti Hanzos lygą; 1557 
metais priimta konstitucija tiktai susistemino jau egzistavusius įstaty- 
mus. Tačiau miestai susitarė įkurti bendrą fondą, ir 1566 metais 
buvo išrinktas jo generalinis sekretorius, arba sindikas. Rytų Baltijos 
kraštams Vendy miestai nebeturėjo politinės įtakos ir dažnai vaidi- 
josi su Livonijos miestais dėl prekybos su Rusija. 

Prekyba su Rusija masino ir Anglijos pirklius, karalienės Marijos 

valdymo laikais įkūrusius Maskvos bendrovę. Tačiau dideli jų lūkes- 
čiai nepasiteisino, ir Ivano IV suteiktos privilegijos ilgainiui buvo 
apkarpytos, o Elžbietos laikų visuomenė gavo nemažai progų pažinti 
„barbariškąją Rusią“ iš pasakojimų tų, kurie daugelį metų praleido 
caro valdomose zemese.”° Karalienę Elžbietą Maskvos kaimynai bom- 
bardavo protestais, kaltindami Anglijos pirklius tuo, jog šie carui 
teikią ginklus ir amuniciją. Pavyzdžiui, 1559 metais Zigmantas Au- 
gustas skundėsi: 


...we knowe and feele of a surety, the Muscovite, enemy to all liberty under 
the heavens to grow dayly mightier by the increase if such things as be 
brought to the Narve, while not only wares but weapons heeretofore un- 
knowen to him, and artificers and arts be brought unto him: by meanes 
whereof he maketh himselfe strong to vanquish all others... We seemed 
hitherto to vanquish him onely in this, that he was rude of arts, and igno- 
rant of policies. If so be that this navigation to the Narve continue, what 


shall be unknowen to him??! 


(... mes žinome ir tikrai jaučiame, kad rusas viso pasaulio laisvės priešas, 
kasdien stiprėja, nes gauna tokių dalykų, kurie atplukdomi į Narvą, ir ne 
tik prekių, bet ginklų, kokių iki šiol ji nepažinojo; į ją plaukia amatininkai 
ir amatai, todėl ji darosi stipri nugalėti visus kitus... Iki šiol nugalime tuo, 
kad ji neturi meistrų ir neišmano politikos. Jeigu toks plaukiojimas į Narvą 
tęsis, ar liks kas nors, ko ji nežinotų?) 


1547 metais Ivanas IV mėgino pasikviesti technikos meistrų iš 
Vakarų Europos, tačiau Livonijos miestai neleido caro pasiuntinių 
samdytiems žmonėms patekti į Maskvos didžiąją kunigaikštystę. Šis 
įvykis Ivanui įrodė, kad tokiam spaudimui priėjimo prie jūros netu- 
rinti jo valstybė pasipriešinti negali. 1554 metų derybose su Livoni- 
jos miestais jis atkeršijo ir privertė pastaruosius leisti Novgorodo bei 


20 Žr. Anderson M. Britain's discovery of Russia 1553-1825, London, 1958 ir Willan T. 
The early history of the Russia Company 1553-1603, Manchester, 1956. 

= Hakluyt 1903, vol. 2. p. 486 apie kitą korespondenciją zr. Zins, England and the 
Baltic in the Elizabethan Era. Manchester, 1972, p. 44-46. 

Pskovo pirkliams laisvai prekiauti su Livonijos gyventojais ar užsie- 
nio pirkliais. Tačiau nėra pakankamų įrodymų daryti išvadą, kad 
1557 metų derybose carui labiausiai rūpėjo prekybiniai interesai, 
nes svarbiausias čia buvo duoklės, kurią turėtų mokėti Dorpato vys- 
kupija, klausimas. 

Paskutinysis su ordinu susijęs aktas Livonijoje buvo pasirašytas 
1561 metų pabaigoje. Ordino vardu pasirašęs paklusnumo Lenkijos 
karaliui sutartį paskutinysis magistras Gothardas Kettleris Zigman- 
to Augusto buvo paskirtas Kuršo kunigaikščiu. Praėjus trisdešimt 
šešeriems metams po Prūsijos ordino sekuliarizacijos, Vokietijos kry- 
žiaus riterių atšaka Livonijoje nuėjo tokiu pat keliu. Tiesą sakant, 
toji dvasia, kuri buvo apėmusi ordino įkūrėjus, seniai jau buvo išga- 
ravusi. Katalikų Bažnyčia politinių intrigų draskomoje Livonijoje 
suvyto ir išnyko. Paskutinieji ordino magistrai atvirai toleravo liute- 
ronų tikėjimą, tačiau reikia pasakyti, jog po 1530 metų ir reformaci- 
ja nebejkvepe naujo dvasingumo ar tikslo suvokimo tame tolimame 
ir izoliuotame Šventosios Romos imperijos avanposte gyvenusiems 
žmonėms. Kai kuriose Europos šalyse protestantizmas kaip karalių 
valdžios įrankis arba ideologija sprendžiant religinius konfliktus ga- 
lejo būti naudojamas tapatybei apibrėžti. Tačiau Livonijai tai nebu- 
vo būdinga. Priešingai nei Prūsija, Livonijos konfederacija buvo su- 
daryta iš pernelyg daug atskirų vienas kitam priešiškų elementų. 
Miestai nepasitikėjo ordino motyvais ir nuolat vaidijosi su vyskupi- 
ja. Vyskupų vasalai šiuo atžvilgiu galėjo rasti bendrą kalbą su mies- 
tais, tačiau tam trukdė kivirčai dėl prekybos ir tai, kad miestai teikė 
prieglobstį pabėgusiems valstiečiams. Kaimo diduomenė ir miestie- 
čiai vieni kitiems tikrai nepuoselėjo šiltų jausmų. Įsilinksminę jau- 
nieji didikai raiti siautėdavo Revelio garvėse, dainuodami apie tai, 
kaip nurėš miestiečiams galvas ir užtvindys miestą kraujo upėmis: 


Wie willen dee Borger up dee Koppe schlan 
Dat Blodt schal up dee Straaten stahn.” 


= Kelch C. Lieflūndische Historia, Frankfurt, Leipzig, 1695, p. 184. 

Kilus valstiečių neramumams Vokietijoje, didikai žemvaldžiai bi- 
jojo socialinių pasekmių, kurias galėjo sukelti reformacija, ir tai vi- 
siškai išardė XVI amžiaus trečiojo dešimtmečio pradžioje sudarytą 
politinę sąjungą, nukreiptą prieš vyskupą Johanna Blankenfelda. Po 
1525 metų Luomų susirinkimo reformaciją Livonijoje skleidė her- 
cogo Albrechto įgaliotiniai, kurie klientūrą savo valdovui rinko iš 
kaimo diduomenės tarpo ir toliau griovė magistro autoritetą. Ištikus 
krizei, konfederacija lyg iš atskirų gabalėlių sudeliota mozaika suby- 
rėjo, o atskiros jos dalelės mėgino gelbetis kaip kuri išmanė. 

Naujosios srovės 


ŠVIETIMAS IR KULTŪRA 


Šiaurės kraštai pietinių platumų europiečiams visuomet atrodė šalti, 
grėsmingi ir nepatrauklūs. 1512 metų kovo mėnesį į Daniją dery- 
boms su karaliumi Jonu atvykę prancūzų pasiuntiniai rado Salta, snie- 
go sukaustytą šalį. Baisus šaltis užgriuvo prancūzus, o plačiomis ir 
keistomis lokenomis apsisiautusių jų šeimininkų išvaizda dar labiau 
glumino. Praėjus beveik šimtmečiui Rėnė Descartes savo draugui 
liūdnai guodėsi, jog Stokholmas, į kurį atvyko ambicingosios kara- 
lienes Kristinos įkalbėtas, jam esanti visiškai svetima stichija. Kristi- 
nos viltys suburti šmaikščių prancūzų poetų bei rašytojų ratelį su- 
griuvo, susidūrusios su šiaurės žiemos šalčiu ir tamsa, išvijusiais 
atvykėlius atgal į patogų Paryžiaus gyvenimą. Europos žemyne vyra- 
vo nuomonė, jog šiaurėje gyvena šiurkštūs barbarai, neturintys pa- 
kankamai išminties, neišmanantys gero elgesio taisyklių, pratę prie 
šalčio ir skurdaus maisto — kietos duonos ir sūdytų silkių. Šiaurės 
įvaizdį kiek praplėtė 1555 metais pasirodžiusi knyga Historia de gen- 
tibus septentrionalis. Šis iš Švedijos ištremto prelato Olauso Mag- 
nuso parašytas ir gausiai iliustruotas, kartais kiek komiškai patrioti- 
nis pasakojimas apie šiaurės tautų istoriją bei papročius ankstyvųjų 
Naujųjų amžių Europai buvo pagrindinis informacijos šaltinis. Nors 
Olauso Magnuso knyga kiek praturtino skaitančiosios visuomenės 

žinias apie Šiaurės Europą, bendras tų kraštų įvaizdis nedaug tepaki- 
to. Uoletos, nederlingos, miškais apaugusios šiaurinės Baltijos jūros 
pakrantės taip ir liko už europinio suvokimo ribų. 

Apsišvietusioji šiaurinių sričių mažuma, ypač tie, kurie buvo mo- 
kęsi Europos mokslo centruose, negalėjo nesuvokti savo aplinkos in- 
telektinio bei dvasinio skurdo. Jau ir taip menką švietimo lygį dar 
labiau nusmukdė reformacija, sunyko ir tie keli didesni mokslo cen- 
trai kaip birgitiečių vienuolynas Vadstenoje. Neįkainojami viduram- 
ziy rankraščiai buvo naudojami kaip šautuvų užkamšalas arba ant- 
stolių sąskaitų knygoms įrišti. Buvo uždarytos vienuolynų mokyklos, 
katedrų mokyklos vos laikėsi. Kai kurie amžininkai reiškė susirūpi- 
nimą dėl tokio visuotinio kultūros smukimo, bet dauguma liko abe- 
jingi. Rygos arkivyskupas Jasperas Linde nuo 1512 iki 1519 metų 
kelis kartus nesėkmingai mėgino įtikinti Livonijos landtagą imtis švie- 
timo reformų programos, tačiau 1516 metais riterių bei miestų atsa- 
kymas buvo kategoriškas: „tokie dalykai mums nerūpi". Žemą reli- 
gingumo lygį krašte Balthasaras Riissowas aiškino tuo, kad trūko 
mokyklų, kuriose būtų rengiamas savų dvasininkų luomas, ir kalti- 
no ordiną abejingumu valstietijos dvasiniam gyvenimui. Suomių re- 
formatas Mykolas Agrikola 1547 metais guodėsi, kad valstiečiai ne- 
nori siųsti savo vaikų į mokyklas ir priešiškai žiūri į pragyvenimo 
šaltinio ieškančius keliaujančius studentus, kurie siūlosi juos moky- 
ti. Švedijos reformatoriai taip pat nerimavo dėl varganos krašto švie- 
timo sistemos, šią problemą suvokė ir Gustavas Vaza, nes jo admi- 
nistracijai tikrai trūko išsilavinusių zmoniy.’ Ankstyvuoju Gustavo 
Vazos valdymo laikotarpiu užsienyje studijavusių švedų skaičius smar- 
kiai sumažėjo, todel karalius mėgino ištaisyti šią padėtį parūpinda- 
mas mokslo stipendijas iš lėšų, gautų už konfiskuoto vienuolynų turto 
išpardavimą. Baigiantis amžiui Vokietijos universitetuose kasmet mo- 
kydavosi nuo septyniasdeSimties iki aštuoniasdešimties studentų. Pa- 
čioje Švedijoje 1561 metais tebuvo keturiolika vidurinių mokyklų; 


' Tarkiainen V. „Mikael Agricola”, Suomen uskonpuhdistaja, 1985, Helsinki, p. 312. 
Lindorth S. Svensk lärdomshistoria (3 tomai), 1975, Stockholm, t. 1, p. 208-210. 

XVI amžiaus devintajame dešimtmetyje Stokholmo mokykloje mo- 
kesi apie du šimtus mokinių, o Upsalos mokykloje — kiek daugiau nei 
šimtas. Pagal Melanchthono saksoniškosios mokyklos įstatus Georgas 
Normanas 1540 metais sudarė Articuli ordinantiae, o 1571 metais — 
mokyklų įstatus, jo parašyta gramatika buvo išleista du kartus — 1573 
ir 1584 metais. Iš esmės viduramžiški mokyklų įstatai liko nepakitę iki 
1611 metų, kai Švedijoje išaušo nauja švietimo sistemos era. 
Norėdami gauti gerą išsilavinimą, Švedijos karaliaus valdiniai tu- 
rėjo keliauti į užsienį. Dar neišblėsus prisiminimams apie pergalę 
prieš Daniją ties Brunkebergu, Upsaloje buvo įsteigtas universitetas, 
tačiau varganas jo egzistavimas baigėsi kartu su paskutinėmis kovo- 
mis dėl Unijos. Erikas XIV 1566 metais šį universitetą atgaivino, 
tačiau dėstyti jame nustota jau devintajame dešimtmetyje. 1576 me- 
tais Jonas III Stokholme įsteigė karališkąją kolegiją. Ši mokykla, ku- 
riai vadovavo slaptas jėzuitų ordino narys rektorius Laurentius Ni- 
colai, paruošė gerų būsimųjų Braunsbergo ar Olmiutso seminaristy, 
tačiau šalyje išplitusios katalikybei nepalankios nuotaikos privertė 
rektorių apleisti šalį. Liuteronų globojama mokykla gyvavo dar kele- 
rius metus. Gustavo II Adolfo valdymo laikais, kai Upsalos universi- 
tetas galiausiai tapo savarankiškas, kai kurie jos auklėtiniai tapo žy- 
miais akademikais. Ne geresnė buvo ir Kopenhagos universiteto 
padėtis. XVI amžiaus viduryje čia dėstė tik vienas jurisprudencijos, 
du — medicinos, trys — teologijos profesoriai ir vienas filosofas, už 
visai menką atlyginimą turėjęs imtis dar ir hebrajų, graikų, lotynų 
kalbų, retorikos bei dialektikos dėstymo. Talentingi mokslininkai iš 
užsienio dėstyti šiame universitete nenorėjo dėl mažo atlyginimo ir 
prastų gyvenimo sąlygų, o steigti vidurines mokyklas miestuose trū- 
ko lėšų. Frederikas II didikui Tycho Brahei atidavė Hveno salą, ku- 
rioje šis pastatė observatoriją ir dvidešimt metų čia dirbo mokslinį 
darbą, kol galiausiai pateko nemalonėn ir mirė tremtyje Bohemijoje. 
Turtingesni ir gabesni jaunuoliai Centrinės Europos universitetuose 
įgydavo nepalyginti geresnį išsilavinimą nei tėvynėje. Šiaurės Euro- 
pos studentai labiausiai mėgo Leipcigo, Rostoko ir Greifsvaldo univer- 
sitetus. XV amžiaus pradžioje kurį laiką buvo populiarus ir Prahos 

universitetas, tuo tarpu Vitenbergo universitetas buvo privalomas 
visiems, XVI amžiuje rimtai studijavusiems teologiją. 

Reikėjo išsilavinusių žmonių, galinčių tvarkyti valstybės reikalus, 
todėl vis daugiau tokius postus užimti norėjusių kilmingų asmenų 
siekė akademinio išsimokslinimo. Tačiau tik paskutiniaisiais XVI 
amžiaus dešimtmečiais Švedijos ir Danijos didikai ėmė siųsti savo 
sūnus mokytis į užsienį. Mokslas buvo labai brangus, todėl dažniau- 
siai, išskyrus tik labai turtingas šeimas, sūnūs mokytis vykdavo visi 
kartu, taigi vyriausiasis turėdavo laukti jaunesniųjų savo brolių, kol 
šie bus tinkamo mokytis amžiaus. Stojusieji tarnauti užsieniečiui ar 
smulkiam kunigaikščiui besimokydami karo meno dažnai praleisda- 
vo užsienyje daugelį metų, įgydami įgūdžių Nyderlandų ar net Tur- 
kijos karo laukuose. Kariškosios dorybės nebebuvo laikomos būtina 
išankstine sąlyga, nors gerai isaukletam doram vyrui jos buvo priva- 
lomos: iš tikrųjų fechtavimosi mokėsi mažiau mokslui gabūs Dani- 
jos jaunuoliai, o šviesesni protai stodavo studijuoti teisę. XVII amžiaus 
pradžioje Danijos didikas Godske Lindenovas įrodinėjo, kad vie- 
nintelis aristokratui derantis užsiėmimas yra kilti valstybės tarnybo- 
je; barbarų valstybei buvo būtini riteriai karžygiai, tačiau civilizuoto- 
je ir taikingoje šalyje jų nebereikėjo. Vis delto, nepaisant civilizacijos 
įtakos ir keliaujant po Europą įgyto supratimo apie geras manieras, 
šiaurės kraštų diduomenei dar reikėjo daug ko pasimokyti iš Prancū- 
zijos ar Italijos aristokratų, o ypač elgesio prie stalo. Danijos didikai 
buvo dideli rajūnai ir labai daug gerdavo. Frederiko II dvaro gydyto- 
jo Corneliuso Hamsforto nuomone, dauguma danų, ypač didikų, 
buvo įpratę be saiko gerti daug stipriųjų gėrimų ir laikė tai vyrišku- 
mo ženklu. Nepajegiancius daug išgerti laikydavo pagarbos never- 
tais bailiais. Ilgalaikius aristokratų lėbavimus neretai lydėdavo žiau- 
rios jų luomui nederančios peštynės ir skandalai. Neisvengta jy ir 
per nekaltas iškilmes, 1577 metais surengtas princo Kristijono krikš- 
to proga. Filistinus vaidinę studentai nepanoro nusilenkti Dovydui, 
kaip to reikalavo siužetas, ir po to, kai aštuoniasdešimtmetis admiro- 
las Pederis Skramas džiaugsmingai stojo izraelitų pusėn, vaidinimas 
baigėsi šūkiu: „Tegyvuoja laisvė!" 

Šiaurės Europoje knygas skaitančios publikos ratas buvo siauras, 
todėl šie kraštai netraukė ir spaustuvininkų. Vokietijos ir Nyderlan- 
dų spaustuvininkai mėgino čia imtis darbo, tačiau išvažiuodavo 
praėjus vos keleriems metams. Pradžią tam davė Johannas Snel- 
lis, XV amžiaus devintajame dešimtmetyje įsteigęs spaustuvę Oden- 
snėje; 1483 metais jis buvo trumpam persikėlęs į Stokholmą. XVI 
amžiuje visoje Švedijoje tebuvo viena spaustuvė, o Gustavo Vazos 
valdymo metais nebuvo likę nė vienos. Didesnę XVI amžiaus dalį 
Livonija išsivertė be spaudos. Tačiau karūnai vis labiau pasitikint 
spausdintu žodžiu, Danijoje ir Švedijoje daugėjant išsilavinusių di- 
dikų, spaustuvininkams darbo atsirado. Tamsuoliška Hariumo ir Vi- 
rumo kaimo diduomenė tuo nesidomėjo. Jų tingų nekultūringumą 
apibūdina faktas, kad elegantišku stiliumi parašytus karaliaus Zig- 
manto oficialius raštus reikėjo išversti į vokiečių kalbą, nes niekas 
nesuprato lotyniškai. Švedijos didikai buvo bent jau tokie manda- 
gūs, jog dėjosi supranta, o kai kurie jų buvo net labai nuovokūs. 


BAZNYCIA IR REFORMACIJA 


Šiaurės Europoje, kaip ir kitur, vėlyvųjų viduramžių Bažnyčiai buvo 
būdingas gyvybingumo ir irimo mišinys. Buvo blogą vardą pelniu- 
sių prelatų kaip vyskupas Fabianas Tettingeris Merkelingrode von 
Lossainenas of Ermland (1512-1523), „apgailėtinas, sunkiai sergąs 
„prancūziškąja liga“, godus eikvotojas, [kuris] buvo visai abejingas 
tikėjimui ir tik kartą per visus vienuolika vyskupavimo metų laikė 
mišias, ir tai savo įšventinimo dieną". Tačiau buvo ir kitokių, atkak- 
liai siekusių, kartais per didelius nesutarimus, diegti krikščionybės 
tiesas.” Srities bažnyčios taryba 1428 metais Rygoje paskelbė kampa- 
niją, turėjusią priversti valstiečius gerai išmokti „Viešpaties Malda” 
ir „Tikiu“, be to, yra liudijimų, jog šie krikščionių religijos pagrindai 


? Zins H. „The political and social background of the early Reformation in Erm- 
land", English Historical Review, 1960, 75: 592. 

buvo išversti į vietos kalbas. Oselio vyskupai Johannas Orgas (1491— 
1515) ir Johannas Kievelis (1515-1527) daugelį metų mėgino page- 
rinti dvasininkų darbo kokybę ir padidinti jiems keliamus reikalavi- 
mus. Po vizitacijų 1519-1522 metais Kieveliui nebeliko abejonių 
dėl varganos vyskupijos reikalų būklės. Karmelio vikaras, palikęs ne- 
palaidotus mirusiuosius, nuo 1520 metų maro epidemijos pabėgo į 
Revelį. Po metų jis su reikalais išvyko į Prūsiją, palikdamas atviruose 
kapuose irti dar daugiau lavonų. Alt-Pernau Šv. Tomo bažnyčios 
vikaras buvo įsivėlęs į savos bažnyčios turto vagystę. Net tokie žmo- 
nės, pašalinti iš pareigų vienose bažnyčiose, lengvai galėdavo susiras- 
ti darbo kitose, nes dvasininkų labai trūko. Kieveliui nepasisekė įsteigti 
mokyklos Alt-Pernau. 1523 metais netekęs vilties jis rašė vienam sa- 
vo kolegai į Olandiją, kaip ir jis pats, Bendrojo gyvenimo brolijos 


nariui: 


Sąmyšiui tarp žmonių nematyti pabaigos. Mes nežinome, koks demonas 
kursto juos pykti ir maištauti prieš kunigus. Niekur nėra ramybės.? 


Iš tikrųjų Bažnyčios problemų priežastis buvo ne tiek godulys, 
pasaulietiskumas ar korupcija, kiek nepakankamos išgalės. Retai 
apgyventose šiaurinėse žemėse kai kur nebuvo net menkiausios 
užuominos apie krikščionybę — pakelės kryžiaus, koplytėlės ar atsi- 
skyrėlio trobelės. Pavyzdžiui, pietvakarių Suomijoje vėlyvaisiais vi- 
duramžiais buvo pastatyta daug tvirtų akmeninių bažnyčių, tačiau 
jos gilumoje plytėjo laukiniai kraštai. Gyvenviečių buvo taip ma- 
zai, kad lankantis keliose tolimesnese tarp miškų užsiglaudusiose 
koplyčiose vyskupui Magnusui Tavastui (1420-1450) teko mie- 
goti po atviru dangumi. Miestų bei didesnių kaimų gyventojų pa- 
maldumą liudijo gražūs Hanzos miestų meistrų sukurti altoriai ir 
medžio drožiniai, bet visa kita gaubė storas pagonybės kevalas, pro 


> Arbusow. Die Einführung der Reformation in Liv-Est und Kurland (perspausdintas 
leid.), 1964, Aalen, op. cit., p. 255 ir 115-133 apie arkivyskupo Lindės bei ktų 


pastangas reformuoti Bažnyčią. 

kurį Bažnyčiai buvo sunku prasiskverbti, o dar sunkiau — jį suskal- 
dyti. 

Smarkų impulsą Bažnyčios reformai paskutiniojo XVI amžiaus 
dešimtmečio pabaigoje suteikė iš Vitenbergo universiteto sklidusios 
Martino Lutherio ir jo bendražygių idėjos. Per dvidešimt Lutherio 
nenuilstamai skelbto tikėjimo metų daug Centrinės ir Šiaurės Euro- 
pos kraštų atsiskyrė nuo Romos Katalikų Bažnyčios. Siekdami kon- 
troliuoti Bažnyčią ir įgyti jos turto, valdovai ir pareigūnai suvaidino 
lemiamą vaidmenį reformuojant Bažnyčią, nors ne visuomet refor- 
matams pritardavo, o kartais jų nė nesuprasdavo. 

Šiaurėje reformacija keletą dešimtmečių, galima sakyti, brendo. 
XV amžiuje Bažnyčios konvulsijos apėmė šiaurinę Europą. Švediją 
pasiekė daug Johno Huso rankraščių, be to, husitų doktrinos kėlė 
ordinui nerimą ir Prūsijoje. Kunigas Nikolaus Rutze Rostoke išvertė 
husitų darbus į vokiečių žemaičių kalbą. Erezijos sėklos įveikė jūras; 
Rostoke ant laužo buvo sudeginta Johno Wyclifo pasekėja.* Pietines 
Baltijos jūros pakrantes apėmė religinių permainų sumaištis, nusiri- 
tusi per Vokietiją ir Centrinę Europą. Stambesnieji Danijos bei Šve- 
dijos miestai taip pat pakliuvo į šį šurmulį, tačiau jų buvo nedaug, 
taigi kitoms dviems karalystėms didesnės įtakos neturėjo. 1527 me- 
tais Švedijos, o 1536-aisiais ir Danijos Bažnyčia neteko galios ir tur- 
tų, tačiau nuo katalikybės jos atsiskyrė palaipsniui. Vienuolynai abie- 
jose karalystėse dar egzistavo keletą dešimtmečių. Diduomenė labai 
norėjo, kad vienuolynai išliktų ir priglaustų „atliekamas“ jų dukte- 
ris. Kad vietos didikams netektų saistytis vedybiniais ryšiais su vals- 
tiečiais ar kitais „nelaisvais luomais” ir taip perduoti luomo kilmę už 
šeimos ribų, karalius Kristijonas II dar 1552 metais prašė įsteigti 
Jutlandijoje du vienuolynus. Reformarai buvo konservatyvūs bažny- 
tinių apeigų atžvilgiu, todėl išsaugojo pagrindines Katalikų Bažny- 
čios apeigas. Nieko originalaus tos epochos teologiniams debatams 
Šiaurės Europa nedavė, nepasiekė jos ir Karolio V laikais grasinusios 
sudeginti kai kurias Vokietijos bei Nyderlandų sritis apokalipsės 


* Apie velyvųjų viduramžių eretikus Baltijos šalyse žr. Arbusow, op. cit., p. 157-167. 

ugnies žiežirbos. Šiaurės kraštų reformatai nepuolė karštligiškai diegti 
naujovių, o energiją verčiau skyrė rimtam ir uoliam darbui — Biblijos 
ir Lutherio bei Melanchtono srambesnių darbų vertimui. Jie buvo 
ištikimi sekėjai, bet ne naujovių propaguotojai. 

Hanzos pakrančių miestai palaikė glaudžius ryšius su Centrinės 
Europos kraštais, esančiais toliau nuo jūros, todėl pietines Baltijos 
pakrantes netrukus taip pat ėmė krėsti religinių permainų karštinė. 
Šiuos kraštus pasiekė ir humanizmo spinduliai, nors gana blyškūs. 
Pirmasis universitetas Baltijos šalyse įsteigtas Rostoke 1419 metais, 
o 1456 metais įkurtas universitetas Greifsvalde, tačiau įtakingiausias 
humanistinio mokslo centras buvo Premonstratų ordino Šv. Mari- 
jos bažnyčios mokykla Treptove, kurios rektoriumi nuo 1504 metų 
buvo paskirtas jaunasis Johannas Bugenhagenas. Šioje Pomeranijos 
mokykloje buvo studentų net iš Lenkijos ir Vengrijos, Bugenhage- 
nas subūrė jaunų ir energingų mokslininkų ratelį, kurio narių dau- 
guma suvaidino svarbų vaidmenį ankstyvuoju reformacijos laikotar- 
piu. 1521 metais Bugenhagenas įstojo į Vitenbergo universitetą. Jo 
vietą Treptove užėmė Andreas Knopkenas, buvęs studentas, dvejus 
sunkius metus vadovavęs dvasiniam Rygos vežėjų gildijos gyveni- 
mui. Treptovo ratelio nariai entuziastingai ėmėsi propaguoti naują- 
sias doktrinas. To Pomeranijos hercogui Bogislavui X buvo per daug, 
ir mokyklą teko uždaryti, tačiau tai tik paskatino liuteronų tikėjimo 
plitimą aplink Baltijos jūrą. 1521 metų vasarą grįžęs į Rygą Knopke- 
nas pamokslavo pagal liuteronų pamegtajj laišką romiečiams. Ne- 
trukus reformatų partija Rygoje išsikovojo padėtį, tačiau į kitus Li- 
vonijos miestus reformacija plito lėtai. Revelio bei Dorpato miestiečiai 
smarkiai ginčijosi su Johannu Blankenfeldu, kuris buvo užėmęs abi 
vyskupijas ir 1522 metų landtage šis konfliktas išplaukė į paviršių. 
Miestai ir vyskupų vasalai bendromis jėgomis siekė ateityje kontro- 
liuoti prelatų rinkimą. Šios nuotaikos paveikė ir pasaulietinius luo- 
mus, nesutikusius su vyskupų reikalavimu išleisti Livonijoje popie- 
žiaus bulę Exurge domine bei Vormso ediktą; toks sprendimas slėpė 
greičiau priešinimąsi Bažnyčios reikalavimams nei simpatijas Luthe- 


riui. Luomy jsitikinimu, kilusią sumaištį geriausiai galėjo išspręsti 

Bažnyčios taryba — tai ryškus viduramžiško nuolankaus mąstymo 
atgarsis. 

Naują impulsą reformacijai Rygoje davė miesto sekretorius Jo- 
hannesas Lohmiilleris, 1522 metų vasarą užmezgęs ryšius su Luthe- 
riu, prašydamas jį tapti rygiečių Pauliumi. Lohmiilleris buvo suma- 
nus partijos narys, jis stiprino ryšius su Prūsijos hercogu Albrechtu, 
kurio sekuliarizuota liuteroniškoji valstybė buvo pavyzdys, į kurį ly- 
giavosi Livonijos protestantai. 1522 metais Andreas Knopkenas bu- 
vo paskirtas Rygos šv. Petro bažnyčios visuomeniniu pamokslinin- 
ku. Tų pačių metų rugsėjo mėnesį prie jo turėjo prisijungti Sylvesteris 
Tegetmeieris — kiek maištingos sielos žmogus, Vitenberge patekęs 
Karlstato įtakon. Krizių kupinais 1524-1525 metais Livonijoje pa- 
sirode dar liepsningesnė figūra — kailininkas Melchioras Hoffman- 
nas, apokalipsės skelbėjas. Beveik nėra įrodymų sieti Hoffmanną su 
Livonijos valstiečių judėjimu, tačiau kai vyskupo antstolis 1525 me- 
tais Dorpate mėgino jį suimti, įsiplieskė sukilimas, suteikęs magist- 
ratui progą nutraukti vyskupo dominavimą mieste. Pirmasis iko- 
noklastų protrūkis Livonijoje plyksteléjo po merų Rygoje. Šios 
naikinimo orgijos kurstytojai buvo jauni nevedę vokiečių pirklių mo- 
kiniai, priklausę Schwartzhäupteriy brolijai, kurioje daug kas palaikė 
protestantų tikėjimą. Pretekstas šiam išpuoliui buvo atskleistas pran- 
ciškonų bendrininkavimas slaptuose sanderiuose tarp nekenčiamojo 
arkivyskupo Blankenfeldo ir Romos. Po šių riaušių miesto taryba 
išvijo pranciškonus ir griebėsi administracinės Bažnyčios funkcijų 
reformos.’ 

Baigiantis dešimtmečiui Ryga, Revelis ir Dorpatas jau buvo pri- 
ėmę naująją Bažnyčios tvarką, tačiau religinės sumaišties vis dar pa- 
kako. Matyt, del 1252 metų Vokietijos ir Livonijos įvykių ir del to, 


kad Hanzos miestų susirinkimas 1525 metų liepos menesį nusprendė, 


* Be Arbuzovo darba, taip pat žr. Deppermann K. I. Melchios Hoffmann, 1979, Göttin- 
gen; ir Packull W. „Sylvester Tegermeier, father of Livonian Reformation: A frag- 
ment of his diary”, Journal of Baltic Studies 14: 343-356, vėlyviausias darbas apie 


Livoniją. 

jog Livonijos miestai neturi priimti nepaklusnumą tarp žmonių skie- 
pijusių pamokslininkų, miestų didikus paskatino įvesti reformatų ti- 
kėjimą. 1527 metais į Rygą atvyko Johannas Briesmannas — Luthe- 
rio bendražygis, padėjęs įvesti reformaciją Prūsijoje. Jam vadovaujant, 
reformacija pasuko konservatyvesne linkme ir grįžo prie Katalikų 
Bažnyčiai būdingų puošnesnių ritualų bei apeigų. 1524 metais Re- 
velio bažnyčios įsaku pastorių rinkimuose tarybai ir kongregacijai 
buvo suteiktos lygios balsavimo teisės, bet 1533 metais Valmieroje 
susirinkę miestų atstovai nusprendė šią teisę suteikti tik tarybai, o 
pareigas galėjo eiti tik jos aprobuoti pamokslininkai. 
Konservatyviosios Bažnyčios tvarkos įvedimas po XV amžiaus tre- 
čiojo dešimtmečio krizių buvo būdingas visam Baltijos pajūriui. Baž- 
nyčios mokesčiai jau seniai buvo tapę nepasitenkinimo šaltiniu, taigi 
kai popiežiaus legatas Šiaurės Vokietijoje Arcimboldus 1516-1517 
metais mėgino rinkti lėšas, kilo protesto audra. Mokesčių našta, Dan- 
cigo ir Liubeko didikų rengiamos brangios jūrų kampanijos kėlė di- 
delį smulkesnių pirklių bei amatininkų nepasitenkinimą. Būtent šiuo- 
se sluoksniuose naujosios idėjos ir atrado didesnį atgarsį. Vienuose 
miestuose naujasis tikėjimas įsigalėjo palyginti lengvai, kituose — mies- 
tų darbininkų remiamas vidurinysis pirklių bei amatininkų sluoks- 
nis turėjo gerokai pakovoti, tačiau iki to laiko valdžiusią aristokratiją 
nugalėjo protestantizmo šalininkai. Miestiečių komitetai buvo prie- 
monė miesto tarybai spausti. Dancige 1520 metais keturiasdešimt 
aštuonių komitetas padėjo miesto tarybai sutvarkyti finansus, ku- 
riuose po karo su ordinu buvo didelė netvarka. Greitai Dancige nau- 
jasis tikėjimas įgijo tvirtą pagrindą. Mieste jau 1520 metais buvo 
išspausdintas Lutherio veikalas, o po dvejų metų keturiasdešimt aš- 
tuonių komitetas privertė miesto tarybą nusileisti jų reikalavimui, 
kad Bažnyčia naujojo tikėjimo šalininkus paliktų ramybėje. Dar di- 
desnį jau ir taip religinio bruzdėjimo apimtų nepasiturinčiųjų nepa- 
sitenkinimą sukėlė kaina, kurios pareikalavo laivyno aprūpinimas 
1522 metais ginkluojantis prieš Danijos karalių Kristijoną II. 1525 
metais liaudies sukilimas nuvertė miesto tarybą ir naujieji valdytojai 
iš visų jėgų ėmėsi diegti reformaciją. Tai paskatino Zigmantą I įsi- 

kišti. Reformatų vadai buvo išblaškyti, įvestas prieš reformaciją nu- 
kreiptas Statuta Sigismundi. Tačiau nepaisant karalių priešinimosi, 
reformacija mieste stiprėjo. Amžiaus viduryje visose bažnyčiose tar- 
navo liuteronų dvasininkai. 1557 metais gavęs stambią paskolą, ka- 
ralius leido abiejų rūšių tikėjimą, taigi faktiškai pripažino reformaci- 
ją Dancige. Panašiai įvyko ir Elbinge bei Torūnėje. 

Tiek Liubeke, tiek ir Rostoke buvo galingų naujosios religijos 
priešininkų. Rostoko universitetas buvo katalikiškojo tikėjimo tvir- 
tovė, ir katalikų partija privertė hercogo paskirtą šv. Petro bažnyčios 
kapelioną Joachimą Slūterį 1252 metais išvykti iš miesto. Kitais me- 
tais stipriausiajai katalikų figūrai profesoriui Bartholdui Miilleriui 
išvykus į Hamburgą, partija nusilpo. Slüteris grįžo, miesto sekreto- 
riumi buvo paskirtas kitas reformatas Johanas Oldendorpas, dėstęs 
ir universitete, taigi jėgų pusiausvyra pakrypo reformatų naudai. Ga- 
liausiai 1531 metais taryba atsiskyrė nuo katalikybės, apdairiai paša- 
linusi iš pamokslininkų pareigų cvingliečius ir kitus radikaliai nusi- 
teikusius asmenis. Liubeke katedros susirinkimas tarybos narių 
sūnums iš savo pajamų skyrė atlyginimą ir taip užmezgė stiprų ben- 
drų interesų ryšį tarp Bažnyčios ir tarybos, padėjusį ginti senąją tvar- 
ką. 1524 metais taryba išleido dekretą, uždraudusį pardavineti, lai- 
kyti, spausdinti ar dauginti Lutherio raštus, ir tik dešimtmečio 
pabaigoje, kai finansų krizė privertė tarybą sėsti prie derybų stalo su 
miestiečių komitetu, kuriam vadovavo Jūrgenas Wullenweberis, ir 
vėl atsirado galimybė sugrąžinti naująją tvarką. Komitetui spaudžiant, 
reformaciją mieste pavyko atgaivinti ir nepaisant to, kad įsivėlusi į 
„Grafų karą“ Wullenweberio partija galiausiai buvo nuversta, sugrį- 
ze į valdžią aristokratai nebetrukde Johannui Bugenhagenui įsteigti 
bažnyčios bendruomenę. 

Johannas Bugenhagenas buvo pagrindinė reformacijos Šiaurės Eu- 
ropos valstybėse figūra. Danijoje karaliaus kvietimu jis lankėsi 1537 
metais, įšventino septynis valdytojus, turėjusius pakeisti atšauktuo- 
sius vyskupus, ir sudarė Bažnyčios įsakus. Kitais metais jis lankėsi 
Pomeranijoje ir ten taip pat sudarė Bažnyčios įsakus. Tačiau vys- 
kupijos jam buvo uždaros, nes vyskupai liko ištikimi katalıkybei. 

Paskutinysis katalikų vyskupas 1544 metais mirė Kammine, bet vi- 
zitacijy čia nebuvo iki 1552 metų. Senasis ir naujasis tikėjimas kartu 
egzistavo dar keletą dešimtmečių, ir tik XVI amžiaus paskutinįjį de- 
šimtmetį ėmė ryškėti jų atsiskyrimo ribos. 

Įspūdingiausiai Baltijos kraštuose prie naujojo tikėjimo buvo per- 
eita Prūsijoje. Karaliaučiuje, kur reformatoriškai nusiteikusio Sam- 
landijos vyskupo Georgo Polentzo kvietimu Johannas Briesmanhas 
katedroje sakė pamokslus, reformatų tikėjimas jau buvo įsigalėjęs. 
Didysis magistras Albrechtas von Hohenzollernas palaikė ryšius su 
Vokietijos reformatų vadais ir 1525 metų balandžio mėnesį priėmė 
Lutherio pasiūlymą. Krokuvos turgaus aikštėje viešo nuolankumo 
aktu jis tapo pirmuoju supasaulietintos Prūsijos valstybės hercogu ir 
Lenkijos karaliaus vasalu. Po vienerių metų hercogystėje buvo padė- 
ti reformatų bažnyčios pamatai. Lutheris negalėjo pasinaudoti Alb- 
rechto kvietimu dalyvauti Susirinkime Karaliaučiuje, bet atsiuntė 
smulkiai išdėstytą savo nuomonę apie Bažnyčios organizaciją. Nėra 
abejonės, kad Albrechto pastangas hercogystę paversti liuteroniška 
valstybe parėmė Samlandijos vyskupas, 1525 metų rugpjūčio mėne- 
sį laisvu apsisprendimu perdavęs jam pasaulietinę valdžią. Dėkoda- 
mas Martinas Lutheris sveikino Polentzą kaip vienintelį pasaulyje iš 
šėtono nagų išsivadavusį ir nuoširdžiai Dievą garbinusj vyskupą. Tuo 
tarpu Vokietijoje evangelikai kelią skynėsi pro Sventvagisky burnoji- 
mų ir pasipiktinimo audrą: ,,vide mirabilia, ad Prussiam pleno cursu 
plenisque velis currit evangelium”. Praėjus dvejiems metams Pome- 
sanijos vyskupas Quessas taip pat perdavė visą pasaulietinę valdžią 
hercogui. Riteriai tam neprieštaravo, jų buvo likę tik penkiasdešimt 
šeši, ir daugumą Albrechtas galėjo patraukti savo pusėn, pasiūlęs pa- 
reigas savo dvare ar paskirdamas jiems valdyti administracines sritis. 

Iš ordino paveldėta pagrindinė administracinė struktūra liko be- 


e „O stebukle, visu greičiu ir iškėlusi visas bures evangelija skuba į Prūsiją", Tscha- 
ckert P. Urkundenbuch zur Reformationsgeschichte des Herzogrhums Preussen. 
Publicationen aus den Königliche Preussischen Staatsarchiven, 43 t. (3 t.). Leipzig, 
1890, t. 1, p. 108. 

veik nepakitusi. Prūsija buvo padalyta į tris regionus: Samiy žemę, 
Natangus ir Oberlandą, o šios — į sritis (Hauptamter). Kiekvieną sritį 
valde hercogo paskirtas Amtshauptmann, vykdęs administracines, fi- 
nansų tvarkymo ir juridines funkcijas. Kiekviena sritis buvo padaly- 
ta į mažesnius vienetus (Kammerdmter). Pajamas ir išlaidas prižiūrė- 
jo Mokesčių rūmai, jas kontroliavo ir sričių administratoriai. Šie rūmai 
įėjo į Aukščiausiosios tarybos sudėtį, o pastaroji buvo atsakinga už 
visus valstybes reikalus, išskyrus užsienio politiką ir Bažnyčios reika- 
lus. Albrechtas pasamdė garsų vokiečių teisininką Johanną von 
Schwarzenbergą peržiūrėti teisinę sistemą ir pasiekė, kad regioninių 
teismų bylos būtų sprendžiamos Aukščiausiajame hercogo teisme, 
tačiau nepavyko uždrausti valdiniams kreiptis į Lenkijos aukščiau- 
siąjį teismą. Krokuvos sutartimi buvo numatyta, jog Prūsija turi liautis 
kaldinusi savo šalies monetas, tačiau Albrechtas įtikino Lenkijos ka- 
ralių leisti kaldinti nedidelius savų monetų kiekius. Pagrindiniai pa- 
jamų šaltiniai, be hercogo dvarų duodamų pajamų, buvo žemės nuo- 
mos mokestis, smulkios baudos ir mokesčiai už naudojimąsi malūnais, 
hercogo tvenkiniais ir miškais. Prūsija ėmė atsigauti nuo praėjusių 
dešimtmečių niokojimy, tačiau hercogystės išlaidos buvo kur kas di- 
desnės už pajamas. Kad galėtų daryti nuolaidų didikams už jų suti- 
kimą su ypatingu apmokestinimu, Albrechtas turėjo užstatyti dau- 
gelį sričių. 

Trumpai tariant, ankstyvuoju reformacijos laikotarpiu Prūsija bu- 
vo tapusi šiaurės Ženeva. Karaliaučiuje vokiečių ir lenkų kalbomis 
buvo spausdinama protestantiška literatūra. 1544 metais čia įsteig- 
tas universitetas tapo protestantų mokymo centru, o 1549 metais 
pagal paskyrimą į jį dėstyti atvykus Andreasui Osianderiui, jis tapo 
ir prieštaravimų bei ginčų židiniu. 

Hercogas Albrechtas palaikė glaudžius ryšius su Lenkijos—Lietu- 
vos ir Livonijos žymiaisiais reformatais, todel kaimyniniame Kurše 
subūrė protestantizmui palankių didikų ratą. 1466 metais Lenkijai 
perleistoje karališkojoje Prūsijoje buvo stipri hercogiškosios Prūsijos 
įtaka. Liuteronų tikėjimas čia glaudžiai siejosi su separatizmu ir nusi- 
statymu prieš sąjungą su Lenkija. Šis kraštas buvo laikomas vokišku, 

todel lenkiškai kalbantys ne miestų gyventojai didelių simpatijų jo 
valdytojams nerodė. Cia nebuvo įvesti nei Bažnyčios įstatai, nei si- 
nodo struktūra, taigi kilmingieji protestantai liuteronų tikėjimu bei 
vokiškuoju separatizmu nuo lenkų diduomenės buvo atsiriboje. Do- 
minijų naikinimas 1563-1564 metais, tai yra 1504 metais magna- 
tams išdalytų žemių sugrąžinimas karūnai, vyko ir Karališkojoje Prü- 
sijoje. Po penkerių metų Zigmantas Augustas Karališkąją Prūsiją dar 
labiau pajungė Lenkijos karūnai. Ermlando vyskupu 1570 metais 
skiriant gerai žinomą kataliką, vietos didikų liuteronų protestas liko 
nepastebėtas, o didysis reformacijos priešininkas Zigmantas III ofi- 
cialioms pareigoms užimti skirdavo tik katalikus. Liuteronų skaičius 
smarkiai mažėjo. Prūsijos didikai XVII amžiaus pabaigoje pasiskelbė 
katalikais, tačiau 1772-aisiais, kai kraštas perėjo Frydricho Didžiojo 
valdžion, čia buvo likę apie aštuoniasdešimt liuteronų parapijų. Pro- 
testantų kongregaciją papildė Trisdešimties metų karo vokiečiai pa- 
begeliai, be to, šiai daugiausia vokiškai kalbančiai disidentų ben- 
druomenei išsilaikyti padėjo ir kaimyninių kraštų — Pomeranijos ir 
Prūsijos — šliejimasis prie liuteronų tikėjimo.” 

Nors iki galo neįgyvendinu, Danijos karaliaus Kristijono II 1521— 
1522 metų įsakai turėjo pažaboti Bažnyčios piktnaudžiavimą valdžia 
ir auklėti dvasininkus. Tremtyje nepastovusis karalius kurį laiką buvo 
nukrypęs į liuteronų tikėjimą ir jo nurodymu 1524 metais Naujasis 
Testamentas buvo išverstas į danų kalbą. Soste Kristijoną II pakeitęs jo 
dėdė į naująsias miestuose skelbiamas doktrinas žiūrėjo atsargiai, bet 
palankiai: savuoju händfesting jis buvo prižadėjęs uždrausti eretiškus 
pamokslus prieš popiežių ir Katalikų Bažnyčią, tačiau liuteronų pa- 
mokslininkams išduotų apsaugos raštų neatšaukė. Karalius taip pat 
prižadėjo be tarybos sutikimo neleisti užsieniečiams turėti vyskupijų ir 
siųsti į Romą bylų, jei jų prieš tai nesvarste Danijos vyskupai. Frederi- 
ko I valdymo laikais Danija ėmė pamažu atsiskirti nuo Romos. 1526 
metais taryba sutiko su Frederiko pasiūlymu, kad vyskupus pareigoms 


"Schramm G. Der polnische Adel und die Reformation 1548-1607. Wiesbaden, 1965, 
p. 116-136. 

tvirtintų Lundo arkivyskupas, o šiam tikslui anksčiau į Romą siųsti 
pinigai būtų naudojami karalystės gynybai. Laisvas vietas Lunde kara- 
lius užpildė prieš popiežiaus valią ir Odensės vyskupiją gavęs asmuo 
teisę eiti vyskupo pareigas turėjo iš karaliaus nusipirkti. Danijos vys- 
kupai griežtai laikėsi sutaikinimo tradicijos, nors ir buvo ištikimi nau- 
jųjų į karalystę besiskverbiančių doktrinų priešininkai. Šios idėjos pir- 
miausia įsišaknijo didesniuose miestuose, tokiuose kaip Malmė, kurios 
taryba gavo karaliaus leidimą panaikinti vienuolynus, Šventosios Dva- 
sios namus paversti miesto rotuše, o pranciškonų vienuolyną — ligoni- 
ne ir kunigų seminarija. Malmėje 1529 metais buvo išspausdintos pir- 
mosios mišios danų kalba. Vyborgas buvo kitas Danijos reformatų 
judėjimo centras Jutlandijos pusiasalyje. Čia 1525 metais dirbo Ros- 
toko, Kopenhagos, Vitenbergo universitetuose gavęs išsilavinimą vie- 
nuolis Hansas Tausenas. Reformatams Danijoje karūna rimtų kliūčių 
nedarė. Frederiko vaikai tuokėsi su liuteronų dinastijų nariais, o sūnus 
Kristijonas net skatino reformacijos plitimą hercogystėse. 

Dauguma tokių Danijos reformatų kaip pirmasis Lundo liutero- 
nų arkivyskupas Fransas Vormordsenas ar Pederis Laurenssenas, ku- 
ris Malmės kunigų seminarijoje dėstė teologiją ir evangeliją, anks- 
čiau buvo karmelitų vienuoliai. (Vienintelis rimtas reformacijos 
priešininkas Povelas Helgesenas taip pat buvo karmelitas, kritikavęs 
Bažnyčią už jos blogybes.) 1530 metais reformatai buvo pakviesti 
išdėstyti savo pažiūras Kopenhagos vyskupijoje. Po šio susitikimo 
išleistame jų pozicijos apibendrinime Confessio Hafnica buvo kai ku- 
rių Zwinglio mokymo bruožų. Dėl religinės įtampos Kopenhagoje 
kilo ikonoklastų maištai ir karaliaus įsakymu buvo uždaryta Dievo 
Motinos bažnyčia. 

Danijos karaliumi išrinkus Frederiko sūnų Kristijoną ir galutinai 
laimėjus Grafų karą, Danija tvirtai pasuko protestantiškojo tikėjimo 
keliu. Švedijoje perėjimas į protestantų tikėjimą buvo šiek tiek la- 
biau vingiuotas. Tuo metu, kai Danijoje buvo išleisti Bugenhageno 
Bažnyčios įsakai (1539 ), Gustavas Vaza siekė įtvirtinti savąjį Bažny- 
čios valdymo variantą, bet susidūrė su reformatais. Du liuteronų va- 
dai Larsas Andreae ir Olaus Petri buvo apkaltinti tėvynės išdavimu ir 

nors karalius sušvelnino bausmę ir pasitenkino skyręs jiems dideles 
baudas, reformacijai buvo suduotas rimtas smūgis. Atskiras Bažny- 
čios įsakas, apie 1540 metus išleistas Greifsvaldo universiteto profe- 
soriaus Georgo Normano, kurį karalius pasikvietė pagal Lutherio 
rekomendaciją, turėjo Melanchthono mokymo bruožų, tačiau pa- 
grindinis jo tikslas buvo organizacinis, bet ne doktrininis, kaip arki- 
vyskupo Laurentiuso Petri'o 1571 metų Bažnyčios įsakas. 
Įvesdamas reformaciją, Gustavas Vaza siekė atriboti Bažnyčią nuo 
valdžios ir stiprinti karaliaus valdymą, bet prieš naująsias doktrinas jis 
nebuvo nusistatęs: mokslui gabių jaunuolių studijoms Vitenbergo uni- 
versitete parūpindavo stipendijas, o karališkojo įsakymo, įpareigojusio 
Georgą Normaną prižiūrėti ir užtikrinti Bažnyčios reformą visoje šalyje, 
tonas buvo griežtai protestantiškas. Ilgu Gustavo Vazos valdymo laiko- 
tarpiu į švedų kalbą buvo išversti pagrindiniai liuteronų darbai. Leipci- 
go ir Vitenbergo universitetuose 1516 ir 1519 metais studijavęs Olaus 
Petri į savo 1530 metų Postile daug dalykų įtraukė iš Lutherio Didžiojo 
Katekizmo, o kiti šio laikotarpio jo darbai (1529 m. — „Švedijos vado- 
vas", 1531 m. — „Švediškos mišios") tapo pagrindinėmis nacionalinės 
Bažnyčios knygomis. Jo brolis Laurentius, 1531 metais išrinktas Upsa- 
los arkivyskupu, labai prisidėjo prie Biblijos vertimo, pasirodžiusio 1541 
metais. Naujasis Testamentas 1548 metais buvo išverstas į suomių kal- 
ba; jį išvertęs Mykolas Agrikola suomių kalba išleido vadovą ir mišias. 
Tačiau reformatų literatūriniai darbai nepavertė karalystės liute- 
ronų tikėjimo bastionu per vieną naktį. Šią doktriną mėgėjiškai ir 
kiekvienas savaip skelbė visi Gustavo Vazos sūnūs, o Bažnyčios va- 
dovybe ne kartą pykosi su savo karališkaisiais mokytojais. Erikas XIV, 
paveiktas savo mokytojo, prancūzų kalvinisto Dionysus Beurreus, 
skatino dvasininkus atsisakyti „popiežiškų ir nuodėmingų apeigų". 
Jo brolis Johanas, Danielio Rogerso žodžiais, buvo laikomas „labai 
nerimtu ir nepastoviu religiniuose dalykuose, nes dėl jo Bažnyčioje 
prigijo daug prietarų ir daugelį labai piktinusiy popiežiškų apeigų”. 


° Calendar of State Papers Foreign Vol XXII. July - December 1588. London, 1938, 
p. 79. 

Jonas uoliai skaitė pirmųjų dvasios tėvų darbus ir jo pažiūroms jta- 
kos turėjo amžininkų teologų sinkretistų, tokių kaip Georgas Cas- 
sanderis, mintys. 1575 metais pasirodžiusi Nova ordinantia, neprie- 
kaištingai liuteroniškai akcentavusi religinio mokslo skelbimą bei 
mokymą, turėjo ir Cassanderio meditacinės teologijos bruožų. Joha- 
nas skatino dvasininkus skaityti dvasios tėvų, o ne Lutherio veikalus, 
o 1576 metais pasirodžiusi jo Liturgia svecanae ecclesiae, arba Rau- 
donoji knyga, sukele dar daugiau sumaišties. Dvasininkai piktinosi 
apeigų ir ritualų akcentavimu šioje knygoje, daugelis jų nesutiko pa- 
klusti, todėl neteko pareigų. Kai kurie dėl to nukentėję kunigai rado 
prieglobstį kunigaikščio Karolio valdose, kiti pasitraukė į Vokietiją, 
iš kur Švediją užtvindė antiliturginiais traktatais, Raudonąją knygą 
vadindami „nuodinga gyvate“. Johanas puoselėjo viltį apie prisijun- 
gimą prie Romos, tačiau Grigaliui XIII buvo nepriimtinos tos sąly- 
gos, kuriomis jis siūlė Švedijos Bažnyčią sugrąžinti Romos prieglobs- 
tin. Baigiantis Jono valdymo laikotarpiui antiliturgininkai įgijo 
pranašumą, taigi trumpo katalikybės mokslo įvado dėstymas Jono 
karališkojoje kolegijoje Stokholme buvo nutrauktas. Kai 1593 me- 
tais Bažnyčios Susirinkimas patvirtino Augsburgo konfesija, Švedija 
oficialiai tapo liuteroniska valstybe, o Karolio IX valdymo laikais 
išleisti įstatymai sutvirtino religijos vienalytiškumą. 

Lenkijos—Lietuvos valstybėje protestantizmo pakilimas XVI am- 
Ziaus viduryje sutapo su bajorų judėjimu už įstatymų vykdymą. Bai- 
giantis Zigmanto II Augusto valdymo laikotarpiui, abiejuose seimo 
rūmuose daugumą sudarė protestantai; tačiau per keturiasdešimt metų 
Katalikų Bažnyčia vel įgijo pranašumą ir protestantizmas turėjo trauk- 
tis. Lenkijoje protestantiškosios doktrinos neprigijo; miestiečių ir vals- 
tietijos jos nepalietė, o XVI amžiaus septintajame dešimtmetyje pra- 
sidėjus magnatų grįžimui prie katalikybės, protestantai krašte pamažu 
tapo mažuma. 1609 metais Senate tebuvo likę devyni protestantai, 
kai mažiau nei prieš keturias dešimtis metų jų ten buvo penkiasde- 
šimt aštuoni. 

Viena labiau protestantizmo paveiktų sričių buvo Šiaurės Lieruva — 
kultūriškai atsilikęs, retai gyvenamas ir tik iš paviršiaus krikščioniškas 

kraštas. Bajorų luomas čia nebuvo labai prisirišęs prie konservaty- 
viųjų magnatų vertybių. Daugelis jų siuntė savo vaikus mokytis į 
liuteronų tikėjimo centrą Karaliaučių. Perėjimas prie liuteronų tikė- 
jimo prasidėjo XVI amžiaus ketvirtojo dešimtmečio pabaigoje, o 
penktajame dešimtmetyje jį priėmus galingiesiems broliams Radvi- 
loms, Lietuvos protestantai pasijuto kur kas saugesni, o to stigo pro- 
testantams Lenkijoje: daug lenkų protestantų siekė tarnauti Radvi- 
loms, kartu į Lietuvą atsinešdami kalvinistų bei antitrinitietiškas idėjas. 
Studijuodamas Vakarų universitetuose jaunimas perimdavo ir pro- 
testantų idėjas. Šitaip į naująjį tikėjimą perėjo daug tokių garsių di- 
dikų šeimų kaip Sapiegos ir Chodkevičiai. 1563 metais karalius Lie- 
tuvai suteikė religijos laisvę. Jėzuitų ordino vadams Lietuva atrodė 
kaip tikra Indija, kurią reikėjo atversti ab initio. Katalikų Bažnyčiai 
priklausė ne tiek daug žmonių, ji buvo menkai organizuota ir netu- 
rėjo tiek lėšų kiek protestantų magnatai, galėję pinigais remti naująjį 
tikėjimą. Tik 1576 metais jėzuitai Vilniuje atidarė aukštesniąją mo- 
kyklą ir netrukus čia mokėsi 700 mokinių, o 1578 metais ji tapo 
universitetu. Nepaisant jėzuitų misionierių pastangų, protestantiz- 
mas Lietuvoje, daugiausia Žemaitijoje, kur net 1622 metais katali- 
kai sudarė mažumą, dar gyvavo gerokai įpusėjus XVIII amžiui. 

Prie Katalikų Bažnyčios sėkmės prisidėjo tokie energingi veikėjai 
kaip Martynas Cromeris bei Petras Skarga, tačiau Ryga metė jiems 
rimtą iššūkį. Rygiečiams 1581 metais karaliaus Stepono Batoro su- 
teiktame Corpus privilegiorum Stephanum nebuvo jokių religinės lais- 
vės garantijų ir kitą pavasarį lankydamasis šiame mieste karalius leido 
aiškiai suprasti, jog liuteronų tikėjimas bus griežtai laikomas antraei- 
liu. Miesto taryba buvo verčiama atiduoti dvi bažnyčias ir katalikų 
vienuolyną, o 1583 metais Vendene buvo įkurta vyskupija. Petrui Skar- 
gai buvo pavesta tęsti rygiečių atvertimg į katalikų tikėjimą, tačiau, 
kaip pripažino vienas jo pagalbininkų, „adeo immersa est haeresi civitas 
haee, ut parvus de ea sperari possit fructus’”. 1584 metais atidarius jėzui- 


* „Miestiečiai paskendę erezijoje ir teikia mažai vilčių". Stalammler K.-D. Preussen und 


Livland in ihrem Verhälmis zur Krone Polen 1561 bis 1586. Marburg, 1953, p. 75. 

tų aukštesniąją mokyklą, įsižiebė maištas, kurį kurstė dar ir protestan- 
tų katedros mokyklos rektoriaus suėmimas bei mėginimas įvesti griga- 
liškąjį kalendorių. Tarp 1584 ir 1589 metų Rygą užvaldė protestantų 
frakcija, ir jėzuitai buvo iš miesto išstumti, tačiau grįžę jau nebepatyrė 
trukdymų, o 1613 metais miesto katalikų bendruomenei priklausė 
6500 rygiečių. Protestantai priešinosi, įsteigė savo mokyklą, spaustuvę 
ir biblioteką, be to, įkūrė kelerą religinių labdaros įstaigų ir netgi pasi- 
statė naują bažnyčią. Iki to laiko, kai Ryga 1621 metais atiteko šve- 
dams, nors ir patirdami spaudimą, protestantai sugebėjo nuveikti kur 
kas daugiau, nei išlaikyti savo pozicijas. 

XVI amžiaus pabaigoje protestantiškas liuteronų tikėjimas buvo 
įvestas šiaurinėse karalystėse, Šiaurės Vokietijos, Prūsijos ir Kuršo 
hercogystėse bei Lenkijos valdomoje Livonijoje. Abejonių kelia klau- 
simas, kiek giliai naujasis tikėjimas įsiskverbė į šių kraštų gyventojų 
sąmonę. Tokių religinių liaudies apraiškų kaip Škotijoje bei Pierva- 
karių Prancūzijoje čia nebuvo. Periferijoje — nuo Laplandijos kalvų 
iki Lietuvos miškų — giliai įsišakniję pagonių papročiai ir tikėjimas 
niekais vertė visas menkai apmokamų kunigų, kurių buvo per maža, 
kad jų darbas būtų efektyvus, pastangas. Tokiomis aplinkybėmis dar- 
bui reikėjo labai veiklių ir energingų žmonių, tačiau dažniausiai dva- 
sininkai neturėdavo pakankamo išsimokslinimo ir tokiam darbui ne- 
tiko. Estijos pakrančių salose ir kai kuriose latgalių srityse išstūmus 
katalikybę jos vietos neužėmė joks kitas tikėjimas, taigi valstiečiai 
puolė į pagonybę, kiek pakyleta migloto, liaudies atmintyje likusio 
Mergelės Marijos garbinimo. Didysis kunigaikštis visiškai ignoravo 
Pilteno vyskupijos dvasinius poreikius; kai ji 1585 metais atiteko 
Prūsijai, devyniose jos parapijose tebuvo likę keturi kunigai. Nepai- 
sant visų Salomono Henningo sudarytos vizitacines komisijos pa- 
stangų bei valdytojo Alexanderio Einhorno diegty Bažnyčios refor- 
mų, bažnyčios padėtis Kurše nė kiek nepagerėjo. Iš aštuonių 1567 
metais siūlytų įsteigti mokyklų buvo atidarytos tik keturios, nepavy- 
ko įsteigti ir maldos namų Latvijos tikintiesiems. 1600 metais iš šimto 
kunigaikštystės kunigų tris ketvirtadalius sudarė vokiečiai, o tie septyni 
Kurše gimusieji buvo vokiečių imigrantų pastoriy sūnūs. 

Panaši padėtis buvo ir Estijoje, kur vietos didikai atkakliai gynė 
savo jus patronatus nuo Švedijos karaliaus ir jo vietininkų siekių vi- 
siškai pertvarkyti Bažnyčią. 1586 metų vizitacija parodė, kad estai 
paskende pagoniškoje tamsybėje. Balthasaras Riissowas, pats būda- 
mas estas, atvirai kalbėjo apie tai, kad trūksta kunigų, kurie galėtų 
laikyti mišias ar aiškinti katekizmo tiesas estiškai. Tai, kad nebuvo 
tinkamų kunigų, XVI amžiaus penktajame dešimtmetyje paskatino 
Revelio miesto tarybą svarstyti universiteto steigimo klausimą, ir 1553 
metais buvo atidaryta mokykla vargšų vaikams. Rygos miesto taryba 
žengė dar toliau, 1527 metais lotynų kalbą dėstyti pakvietusi daną 
Jacobusą Bartusą. Jis atgaivino Domschule ir pavertė ją evangelikų 
mokykla, kurios pagrindas buvo Melanchthono Praeceptor Germa- 
niae curriculum. XVI amžiaus ketvirtajame dešimtmetyje miesto ta- 
ryba įsteigė stipendijas vykstantiems mokytis į Rostoko bei Viten- 
bergo universitetus, tačiau tik nedaugelis juos baigusiųjų grįžo dirbti 
dvasininkais. Kaip dauguma jaunuolių, jie rinkdavosi studijuoti tei- 
sę, kuri užtikrino geras pajamas, karjerą ir padėtį visuomenėje. 

Reformatai skatino kalbėti vietos žmonių kalba, bet čia jie nebu- 
vo pirmieji. Rytų Baltijos šalyse tekstais, išverstais į vietos kalbas (kai 
kurie jų yra išlikę) naudojosi ir domininkonai; manoma, kad daugu- 
ma reformatų darbų buvo išleisti viduramžiais. Daug išlikusių šve- 
dų, danų ir vokiečių žemaičių kalbomis spausdintų religinių veikalų 
yra parašyti dar iki reformacijos, tačiau tik reformacijos laikotarpiu 
pasirodė pirmosios knygos suomių, estų ir latvių kalbomis. 1252 
metais Liubeke buvo išspausdintos mišios latvių, estų ir livoniškąja 
(Diinos paplitusi ugro-finų grupei priklausiusi kalba) kalbomis, ta- 
čiau valdžios įsakymu knygos buvo sunaikintos. Po dešimties metų 
estų ir vokiečių žemaičių kalbomis buvo išspausdintas Lutherio ka- 
tekizmas, bet ir jis pakliuvo valdžios nemalonen, taigi iki pat 1929 
metų liko uzmarstyje. 1554 metais Liubeke buvo išspausdintas kate- 
kizmas pietų Estijos tarme. Yra žinoma, kad Dešimt Dievo įsakymų 
ir kai kurios giesmes buvo išverstos į latvių kalbą, ir manoma, jog šia 
knyga, nors nėra išlikę nė vieno jos egzemplioriaus, naudotasi per 
mišias. Pirmoji latviška knyga Cathechismus Catholicorum išspaus- 

dinta Vilniuje 1585 metais, o po metų išėjo ir Karaliaučiuje išspaus- 
dintas Lutherio Mažasis katekizmas. Pilni Biblijos vertimai į latvių ir 
estų kalbas pasirodė tik kitame amžiuje, nors Mažajame katekizme — 
„visų žmonių biblijoje“, kaip jį 1631 metais pavadino švedas Lau- 
rentius Paulinus Gothus, buvo išdėstyti visi krikščionių religijos pa- 
grindai.!? 

Reformatai stengėsi nekultūringoje savo bendruomenėje diegti 
gero elgesio ir moralės normas. Vyskupas Pederis Palladius Danijoje 
ir Olaus Petri Švedijoje įnirtingai plūdo šventvagiškus burnojimus ir 
keiksmus. Lekštas ir amoralus kilmingųjų gyvenimas dažniausiai bū- 
davo užsipuolamas laidotuvių kalbose. Ypač Danijos kunigai smer- 
kė girtuoklyste: Pederis Palladius rašė apie „girtuoklį šėtoną", dieną 
pradedantj brandvyniu (brendevin), vėliau geriantį vokišką, o vaka- 
re prūsišką alų. Frederikas II rode pavyzdį. 1560 metais visiškai gir- 
tas mėgindamas perjoti tiltą, su visu arkliu įvirto į vandenį. Po dvejų 
metų jis susimušė su Johannu von Mecklenburgu jo sesers vestuvėse. 
Karaliaus kalendorius būdavo išmargintas kryžiukais, žymėjusiais gir- 
tavimo dienas. Nenuostabu, kad mirus karaliui Andersas Vedelis lai- 
dotuvių kalboje užsiminė, jog jo didenybė būtų gyvenęs ilgiau, jei 
gėrimu nebūtų sugadinęs sveikatos. 

Tačiau didžiausias priešas buvo šėtonas tamsybių viešpats, kurio 
žemiškąjį pavidalą vaizdavo nesuskaičiuojama daugybė Šiaurės Eu- 
ropos bažnyčių freskų. Skandinavijos bažnyčių paveiksluose šėtonas 
dažnai vaizduojamas šalia mušančios sviestą moters arba jai pade- 
dantis, mat moterys, kaip manyta, velnio sąjungininkės, buvo vadi- 
namos „pienininkėmis“. Raganoms buvo priskiriama daugybė pik- 
tadarybių: jos buvo kaltinamos dėl nesėkmingo Danijos laivyno žygio 
prieš Zelandiją 1543 metais, dėl to, kad 1566 metais prie Visbio per 
audrą paskendo laivai, dėl ankstyvos Danijos valstybės kanclerio Ivero 
Krabbės mirties 1561-aisiais. Buvo manoma, kad Erikui XIV, sieku- 


siam pergalės kare su danais, padėjo net keturios raganos. Ypatingais 


10 Pleijel H. Katekesen som svensk folkbok Vara äldsta folkböcker (leid. H. Pleijel), Lund, 
1967, p. 68. 

sugebėjimais sukelti vėjus ir oru švilpiančiais sviediniais užmušti priešą 
garsėjo lapiai. XVIII amžiuje Šiaurės Europoje lankęsi civilizuotų 
kraštų keliautojai vaišindavo savo skaitytojus pasakojimais apie la- 
pių burtus. 

Raganavimu Skandinavijoje, kaip ir kitose Europos šalyse, daž- 
niausiai būdavo kaltinami seni, nuskurdę ir negalintys apsiginti vi- 
suomenės nariai. Estijoje, užuot persekiojus vienišas senas užkalbė- 
tojas, dažniau užsipuolami būdavo vyrai — matyt, šitaip čia siekta 
išnaikinti pagonybės žynius. Šio amžiaus pradžioje išleistame darbe 
apie raganavimą Estijoje pastorius Winkleris remdamasis savo patir- 
timi tvirtino, kad jo parapijiečiai tebesilanko pas burtininkus ir tiki 
vilkolakiais, meilės eliksyrais, kortų būrimais ir panašiais dalykais. 
Lenkijoje—Lietuvoje raganų persekiojimų nebuvo iki XVII amžiaus, 
šiam reiškiniu atsirasti veikiausiai didelės įtakos turėjo sumažėjęs re- 
liginis pakantumas. XVI amžiuje tarp katalikų ir protestantų egzis- 
tavusi konkurencija reiškė, kad abi pusės išlaikė viduramžių laikais 
nusistovėjusias pamaldų apeigas, religinius simbolius, visuomenės 
gerovę ir kad pagonių papročiai buvo toleruojami. 1974 metais at- 
likti kalvinistų kapinių Žemaitijoje kasinėjimai atskleidė, kad gero- 
kai įpusėjus XVII amžiui mirusieji dar būdavo laidojami pagoniškai. 
XVII amžiaus pradžioje sustiprėjusi Katalikų Bažnyčia ugnį nukrei- 
pė tiek prieš pagonybę, tiek ir prieš protestantus. Karų, bado ir maro 
sukeltas visuomenės gerovės smukimas ir suirutė dar labiau kurstė 
„raganų maniją”: pavyzdžiui, dėl nederliaus žemvaldžiai dažnai kal- 
tindavo raganas.!! 

Lenkijoje—Lietuvoje raganų persekiojimai nenurimo iki XVIII am- 
žiaus, tai tamsioji šio šimtmečio pusė, rodanti išsilavinimo, mokslo 
bei kultūros stoką. Dauguma griežtų mokslo įstaigų steigimo šali- 


" Winkler R. „Ueber Hexenwahn und Hexenpozesse in Estland während der Schwe- 
denherrschaft”, 1909, Balticshe Monatsschrifte, 67: 355. Kahk J. „Heidnische Glau- 
bensvorstellungen, Zauberei und religiöser Eifer in Estland um 1700”, 1985, Zeit- 
schrift für Ostforschung, 34: 522-535. Tazbir J. „Hexenprozesse in Polen”, 1980, 
Archiv fur Reformationsgeschichte, 71: 280-307. 

ninky, net ir tie, kurie smerkė aristokratų neišsiauklėjimą, buvo uo- 
lus raganų persekiotojai; šiandien nesmagiai nuteikia vyskupo Pede- 
rio Palladiuso Vizitacijy knyga, kurioje jis džiūgaudamas aprašo dau- 
gybę raganų teismų. Švedijoje dėl naujojo tikėjimo suvaržymų XVII 
amžiuje taip pat sustiprėjo raganų persekiojimas, bet akivaizdžiausi 
magijos praktikuotojai lapiai buvo palikti ramybėje. 

Pamišimo apimti vargšai žmonės, vapaliojantys apie bendravimą 
su velniu ir raganų puotas, negalėjo tikėtis pasigailėjimo. Kilmingie- 
ji savo aistrą okultiniams dalykams dangstė moksliniu smalsumu, 
entuziastingai stebėjo ir tyrė pranašiškus ženklus bei gamtos reiški- 
nius, taigi per paskutiniuosius du XVI amžiaus dešimtmečius apo- 
kaliptinės pranašystės pasipylė nenutrūkstama srove. Danų astrono- 
mas Tycho Brahe Kasiopėjos žvaigždyne 1572 metais įsižiebusią naują 
žvaigždę laikė Romos pasaulinės monarchijos žlugimo ir naujos eros 
pradžios ženklu. Švedijos žymiausieji protai Johannesas Bureus ir 
Johanas Skytte įkvėpimo sėmėsi iš mistinių Paracelso pranašysčių; jo 
vizija apie šiaurėje kylantį auksinį liūtą, nugalintį Imperijos erelį, 
XVII amžiaus pradžioje buvo nepaprastai populiari. 


KARALIAUS VALDŽIA IR JOS APRIBOJIMAI 


Baigiantis XVI amžiui reformacijos triumfas Centrinėje Europoje 
išblėso. Habsburgų valdomose žemėse, taip pat ir Lenkijoje-Lietu- 
voje, Katalikų Bažnyčia greitai susigrąžino prarastąją padėtį. Re- 
formų potvynis, vienu metu grėsęs užtvindyti visus Europos kraš- 
tus į šiaurę nuo Alpių kalnų, greitai slūgo. Braunsbergo bei Olmiitzo 
jezuity seminarijų vienuoliai jaunuolius siuntė atgaivinti kataliky- 
bę savo tėviškėse. Šiaurinės karalystės tvirtai ir vieningai laikėsi liu- 
teronų tikėjimo. Nenuostabu, kad XVII amžiaus trečiojo dešimt- 
mečio pabaigoje Vokietijoje smarkiai persekiojami protestantai 
Gustavą II Adolfą laikė savo išvaduotoju; Kristijonui IV pralaimė- 
jus mūšį prie Elbės, Švedijos karalius buvo vienintelė protestantų 
viltis. 

Tačiau liuteronų tikėjimas Šiaurės Europoje plito lėtai, ir būtų 
labai neišmintinga Gustavo II Adolfo sėkmę Vokietijoje priskirti aist- 
ringam protestantizmo išpažinimui. Švedijos iškilimas Europoje XVII 
amžiuje labiau priklausė nuo Vazos karalystėje įvykdytų struktūri- 
nių pakeitimų ir reformų, o ne nuo dievobaimingumo ar menamos 
gotiškosios karaliaus narsos. 

Rimčiausia problema, su kuria susidūrė Švedijos karalius Gusta- 
vas Vaza, buvo lėšų stygius. Taisyklė, kad karalius privalo „gyventi iš 
savo pajamų“, tai yra tų, kurias gauna iš savo žemių, nuomos mokes- 
čių ir baudų, nebuvo patogi, net jei amžininkai ją pripažino tik žo- 
džiais. Gustavas Vaza 1523 metais privalėjo sumoketi didelę skolą 
Liubekui, o krašto ūkis buvo sugriuvęs. Plačiai išsidriekusios neap- 
mokestintos Bažnyčios žemės siūlė viliojančią išeitį iš sunkios padė- 
ties, ir karalius ja pasinaudojo. 1527 metais karalystės luomai buvo 
sušaukti į Västeräs ir supažindinti su karaliaus pasiūlymu (ir grasini- 
mu atsistatydinti, jei jam nebus pritarta) atimti iš Bažnyčios visą tur- 
tą, žemes ir valdžią. Didikams buvo suteikta teisė susigrąžinti (ne- 
mokant kompensacijų) visas nuo 1454 metų šeimų dovanotas, 
parduotas ar užstatytas Bažnyčiai žemes. Vienu aktu Bažnyčia nete- 
ko valdžios: tačiau nors konfiskavus Bažnyčios žemes ir turtą, karū- 
nos pajamų šaltinis padidėjo, to neužteko augančioms išlaidoms pa- 
dengti. Savo valdoms prižiūrėti karalius skyrė antstolius: jo valdymo 
metais antstolių skaičius beveik patrigubėjo. Per savo valdinius jis 
ieškojo būdų, kaip racionaliau nustatyti ir surinkti mokesčius. Kara- 
liaus patarėjai iš Vokietijos įvedė naujų apskaitos ir finansų tvarky- 
mo būdų, Conradui von Pyhy iš dalies pavyko pertvarkyti administ- 
raciją vokiškosios kabinetinės sistemos pavyzdžiu. 

XVI amžiaus septintajame dešimtmetyje, baigiantis Gustavo Va- 
zos valdymo laikotarpiui, Švedija pamažu virto gerai valdoma cen- 
tralizuota valstybe. Lenams (län), atsižvelgiant į jų teikiamas paslau- 
gas, karalius nustatydavo metinį pajamų mokestį. Tačiau būta ir 
decentralizacijos tendencijų. Norėdamas išvengti priklausomybės nuo 
brangiai kainavusios samdinių kariuomenės, Gustavas Vaza pailgi- 


no riterių karo tarnybos laiką ir mėgino sukurti nuolatinę kariuome- 

nę. Šios sistemos pagrindas buvo žemė. Taikos metu rekrutai galėjo 
gyventi savo ūkiuose, o vietoj atlyginimo buvo atleisti nuo mokes- 
čių. Kilus karui problemų vis tiek atsirasdavo, nes karius reikėjo ap- 
rūpinti ginklais ir mokėti jiems algas. Gustavas Vaza labiau vertino 
nelankstų ir primityvų natūrinį ūkį, infliacijos metais leidusį išveng- 
ti kainų ir pinigų nuvertėjimo, dėl ko labai kentėjo kitų Europos 
šalių valdovai. Mainai daugiausia vykdavo be pinigų, bet piniginiai 
vienetai buvo naudojamasi vertei nustatyti. Tokių pavyzdžių gausu 
Gustavo Vazos korespondencijoje. Pavyzdžiui, 1547 metais Dalar- 
nos valstiečiams jis leido vykti į Norvegijos pakrantę ir ten prekiauti 
druska bei žuvimi, bet pirmiausia šie turėjo sviestą ir sūrį Varmlan- 
dijoje iškeisti į geležį. Tais pat metais jis liepė antstoliui Sunnerbo už 
sviestą pripirkti tiek olandiškos gelumbės, kad jos užtektų kareiviams 
aprengti. Sumanumo dėka karalius susikrovė sidabro atsargų, bet jo 
išlaidieji sūnūs greitai šį turtą iššvaistė. XVI amžiaus septintajame ir 
aštuntajame dešimtmetyje dėl Livonijos su Danija vykę karai atvedė 
karalystę prie bankroto ribos, bet patvirtino senojo karaliaus įsitiki- 
nimą, jog ekspansinė užsienio politika Švedijai brangiai kainuotų.!? 

Karo išlaidos išsekino ir Danijos iždą. 1525 metų karaliaus dek- 
retas buvo pirmasis nuoseklus mėginimas sukurti riterių tarnybos 
pagrindą. Kad brangūs pinigai liktų karalystėje, o karaliui nereikėtų 
apmokestinti savo vargingai gyvenančių valdinių ir kasmet mokėti 
algas samdytiems kareiviams, dekretu buvo numatyta, kad visi nuo 
mokesčių atleisti žemės savininkai už kiekvieną šimtą markių paja- 
mų privalo pristatyti vieną pilnai apginkluotą raitininką, o už kiek- 
vieną penkiasdešimtį markių — po muškietininką. Buvo sudaryta ko- 
misija pajamoms registruoti. XVI amžiaus ketvirtojo dešimtmečio 
pradžioje vykęs Grafų karas ištuštino karalystės iždą, kurį Kristijonas III, 
kaip ir Gustavas Vaza prieš dešimtmetį, smarkiai papildė konfiska- 
vęs Bažnyčios turtą. Kristijonas III, kanclerio Johano Friiso padedamas, 


'2 Hecksher E. „Natural and money economy”, Journal of Economic and Business His- 
tory, 1931, 3: 1-29. Odėn B. „Naturaskarter och finanspolitik”, Scandia, 1967, 33: 
1-18. 

įgyvendino daug administracinių bei finansinių reformų, sumažino 
administracinių feodų (lenų) skaičių, daug jų sugrąžino karūnai ir 
įsteigė valstybės iždo kontrolieriaus instituciją lenų pajamoms tik- 
rinti ir aristokratų lensmanų (lensmænd) darbui prižiūrėti. 

Septynerių metų karas su Švedija (1563-1570) labai pablogino 
karaliaus finansų padėtį. Frederikas II buvo priverstas skolintis iš 
giminaičių Saksonijoje ir smarkiai taupyti pinigus. 1566 metais jis 
kreipėsi pagalbos į patekusį nemalonėn ir dėl to 1558 metais ištrem- 
tą puikų teisininką ir administratorių Pederį Oxe. Oxe įtikino didi- 
kus mokėti papildomą dvaro mokestį ir įvedė kitokių prievolių bei 
mokesčių. Oxe pakeitė nuostolingą Zundo sąsiaurio politiką ir vie- 
toj mokesčio už laivą įvedė mokestį už laivo krovinio svėrimą. Paja- 
mos iš Zundo mokesčių, 1566 metais siekusios 45 000 talerių, per 
metus išaugo iki 132 000 talerių. Baigiantis Frederiko II valdymo 
laikotarpiui, karo skolos praktiškai buvo sumokėtos ir karūna galėjo 
atsiimti lenus bei konsoliduoti savo nuosavybę. Pavyzdžiui, turtin- 
guose Kronborgo, Frederiksborgo ir Kopenhagos lenuose 1559 me- 
tais buvo daugiau kaip keturi šimtai nuomojamos žemės sklypų. Dvi- 
dešimčiai metų praėjus jų liko tik aštuoniasdešimt. 

Karaliaus žemės valdų racionalizavimo politika kai kuriose srity- 
se buvo sėkminga, ypač tai buvo žymu Zelandijos saloje. Sumažinus 
lenų skaičių (tai buvo padaryta ir Švedijoje Gustavo Vazos valdymo 
laikais vykdant panašią žemių konsolidavimo politiką) karaliaus pa- 
jamos padidėjo, tačiau nuostolinga karaliaus aistra medžioklei jas 
sekino. Karūna lanksčiai reaguodavo į tarptautinės rinkos svyravi- 
mus. Nuo1576 metų lenai nebe taip sparčiai buvo verčiami samdo- 
mo lensmano administruojamais feodais, už kuriuos reikėdavo atsi- 
skaityti. Tarptautinių neramumų metais, kai eksportas (pavyzdžiui, 
jaučių) nebuvo labai patikimas, karūna vėl nuomojo feodus, visą ri- 
ziką palikdama feodalams. 

Didele karūnos pajamų dalis, ypač mokesčiai natūra, valstybės 
iždo kontrolierių, matyt, nepasiekdavo. Gottorpo ir Rendsborgo mui- 
tines padengdavo šių kunigaikštysčių išlaidas, galvijų mokestis Ribe 
buvo naudojamas tiesioginiam pirkimui, o didžioji Zundo mokes- 

čių dalis patekdavo tiesiai į karaliaus asmeninę sąskaitą. Del karūnos 
finansų politikos XVI amžiaus pabaigoje Kristijonas IV įgijo turtin- 
giausio Europos karaliaus vardą. Pats karalius 1618 metais savo tur- 
tus vertino maždaug vienu milijonu talerių. 

Didelę reikšmę didikai teikė apmokamai karaliaus tarnybai. Per 
Frederiko II laidotuves 1588 metais diduomenė tarybai išdėstė savo 
skundus septyniasdešimt vieno atstovo pasirašytoje peticijoje. Di- 
džioji signatarų dalis buvo vidutinių dvarų savininkai. Pelningiausių 
feody administratoriai (hovedlen), gaudavę gerokai didesnes nei dau- 
gumos didikų pajamas, peticijos nepasirašė. Tai leidžia manyti, kad 
visuotinio nestabilumo ir ekonominės krizės metais daug sunkumų 
patyrę žemvaldžiai siekė apmokamos tarnybos karūnai, tačiau ge- 
riausias vietas gaudavo tik siauro turtingų šeimų ratelio nariai. Po 
1625 metų tarnybinių pareigų surašymo paaiškėjo, kad penkis pro- 
centus tesudarę aukštieji aristokratai valdė net ketvirtadalį visų že- 
mių, būtent šio mažo ratelio aristokratai užimdavo geriausias tarny- 
bos vietas, o jų lėšomis pastatyti puikūs rūmai iki šiol puošia Danijos 
kaimus." 

Šiaurės Europos valdovams tik iš dalies pavyko įtvirtinti kara- 
liaus valdžią ir pirmenybę teikti karūnos interesams, o ne didikų 
privilegijoms ir laisvėms. Nepasiteisino ir Kristijono II reformų pro- 
grama, kuria buvo kesintasi į išskirtines didikų privilegijas. Danų 
istorikai atskleidė nemažai aristokratų luomo priešinimosi karaliaus 
reformai faktų, tačiau vėlesnieji mokslininkai mano, jog 1536 metų 
Rigsdage aukščiausiąją valdžią patikėjus karaliui ir luomams, susida- 
rė „diarchija“, atspindėjusi karaliaus ir didikų tarybos interesus. Sve- 
dijos didikai, smarkiai sukrėsti Stokholmo „kruvinosios pirties“, Gus- 
tavo Vazos valdymo laikotarpiu buvo paklusnūs, tačiau sukilo prieš 
Eriko XIV pretenzijas į absoliutizmą ir prisidėjo prie jo nuvertimo. 


> Ladewig Petersen E. „Rigsråd og adelsopposition 1558: en socialhistorisk studie”, 
Rigsråd, adel og administration 1570-1648 (leid. K. Jespersen). Odense, 1980, 
p. 123-168. Enevoldsen P. „Lensreformerne i Danmark 1557-1596”, Historisk 
Tidskrift 1981-1982, 81: 343-399. Ladewig Petersen E. „From domain state to 
tax state’, Scandinavian Economic History Review, 1975, 23: 116-148. 


Livonijos karai 114 


1569 metais didikai padėjo užimti sostą naujajam karaliui, tačiau 
pateikė jam didelę reikalavimų programą. Tam tikru mastu jie siekė 
įtvirtinti didikų privilegijas ir griežčiau apibrėžti aristokratų luomo 
išskirtinę padėtį. Už šių reikalavimų slypėjo noras neleisti aristokra- 
tų dvarų valstiečių apmokestinti ypatingaisiais mokesčiais ir duoklė- 
mis. Pagrindinė Jono III padaryta nuolaida buvo vadinamoji frihet- 
smil, arba laisvės mylia, — vienos švediškos mylios spinduliu nuo dvaro 
gyvenę valstiečiai buvo atleisti nuo karo prievolės. Programoje buvo 
reikalaujama, kad pagal nusistovėjusią tvarką karalius už pastovų at- 
lyginimą į aukštas valstybės pareigas skirtų didikus, o aristokratams 
būtų skiriamos pareigos kanceliarijoje. Nors Švedijos karaliai labai 
nenorėjo nusileisti net menkiausiam reikalavimui, galėjusiam apri- 
boti karaliaus valdžią, tačiau didikų įdarbinimu: nesipriešino. Į per- 
tvarkytą valstybės iždą 1539 metais Gustavas Vaza skyrė dirbti tris 
aukštos kilmės didikus, tapusius pirmaisiais apmokamais pareigū- 
nais Švedijoje. Amžiui baigiantis atsirado kur kas daugiau išsilavini- 
mą universitetuose įgijusių didikų, todel karaliui nebereikėjo sam- 
dyti darbą išmanančių užsieniečių. Po 1560 metų Švedijoje labai 
sumažėjo lenų skaičius, todėl, norėdamas išsaugoti visuomenės rim- 
tj, karalius turėjo parūpinti galimybę didikams gauti pajamų iš kitų 
šaltinių. Aukštuomenė ėmė tiesiogiai dalyvauti valstybės valdyme ir 
už tai gaudavo atlyginimą metinių pajamų asignavimų forma 
(förläning) ir taip ėmė rastis apmokamų kilmingų tarnautojų sluoks- 
nis.'* Karolis [X netgi inicijavo įstatymą, pagal kurį didikui, nesutei- 
kusiam savo sūnums reikiamo išsilavinimo, galima buvo atimti titu- 
lą. 

1569 metų programos kūrėjai karštai įtikinėjo, jog nieko nauja 
nesiūlą, tik norį sugrąžinti seną ir gerą paprotį, kurį laikas ir tirony 
valdžia sunaikino. Ilgai nelaukę, didikai susigrąžino savo kaip žem- 
valdžių ir svarbiausio karalystės luomo teises bei privilegijas. Ištikimi 
praeičiai, jie pasmerkė Kristijono II ir Eriko XIV mėginimus apribo- 
ti didikų privilegijas. XVI amžiaus šeštajame dešimtmetyje Peras Brahe 


'* Nilsson S. Krona och frälse i Sverige 1523-1594. Lund, 1947, p. 380. 

savo knygoje Oeconomia rašė, jog „tas senas tironas karalius Kristijo- 
nas” uzurpavo didikų teises. Tarp šių privilegijų buvo ir frälse žemių 
valstiečių atleidimas nuo paprastųjų mokesčių: pagal Švedijos jstaty- 
mus be didikų tarybos ar liaudies sutikimo nebuvo galima nustatyti 
jokių naujų mokesčių, paskelbti karo ar juo grasinti.” XVI amžiaus 
devintajame dešimtmetyje parašytoje knygoje Pro lege, rege et grege 
Erikas Sparre kur kas subtiliau išreiškė aristokratų konstitucionaliz- 
ma,'° remdamasis tuo, jog Švedijos žmonės laisva valia ir noru suti- 
ko renkamąją monarchiją pakeisti paveldimąja, o Gustavas Vaza tvir- 
tai prisiekė laikytis įstatymų. Sparre norėjo parodyti, jog karalius 
nesuteikė savo hercogams daugiau teisių, nei buvo numatyta jo te- 
stamentu, ir kad karaliaus teisės nebuvo apribotos, o hercogai savo 
valdose naudojosi tik dominium utile teise. 

Knygoje Pro lege, rege et grege ir Sparrės kalboje, pasakytoje kara- 
liui Zigmantui 1594 metų Luomų susirinkime, buvo aiškiai i$desty- 
tas pagrindinis — pritarimo — principas, jkünytas viduramžių Žemės 
įstatyme, tačiau jame buvo ir bendrų bruožų su Prancūzijos monar- 
chistų sutarties teorijomis bei Sparrės amžininko dano Arildo Hvid- 
feldto mintimis. Pastarasis kronikoje apie Kristijono II valdymą tei- 
gė, jog po kiekvienų karaliaus rinkimų bei karūnavimo valdymo sąlygos 
būdavo atnaujinamos ir vėl tvirtinamos. Karaliaus kanclerių — ephori 
regni — užduotis buvo patarti valdovui ir prižiūrėti, kad jis laikytųsi 
šventos savo priesaikos. Apibūdindamas Kristijoną II, kurį kaip val- 
dovą faktiškai pakeitė magnatai, Hvidfeldtas daug ką pasiskolino iš 
De jure magistratuum bei Vindiciae contra tyrannos. Savo kroniką 
Hvidfeldtas parašė tam, kad jaunasis Kristijonas IV suprastų, kaip 
smarkiai karalystės gerovė priklauso nuo valdžios pasidalijimo tarp 
karaliaus ir didikų atstovų Rigsrade (rigsråd). Rigsradas gerai suvokė 
savo valdžią, todėl Kristijonui IV dažnai nesisekdavo imtis agresy- 
vesnės užsienio politikos. Švedijos rigsradas smarkiai pralaimėjo 


5 Brahe P. Oeconomia eller Hushallsbok for ungt adelsfolk (leid. J. Granlund ir G. 
Holm). Lund, 1971, p.166-168. 
'© Sparre E. „Pro lege, rege et grege”, Historiska Handlingar, 1924, 27/1: 64. 

kovoje del valdžios prieš kunigaikštį Karolį, bet aukštieji didikai vis 
tiek privertė jaunąjį Gustavą Adolfą 1611 metais pasirašyti žengimo 
į sostą chartiją. Jaunasis karalius, matyt, gerai žinojo, kad valdovo 
sostą jo tėvas gavo perversmo būdu, ir suprato, jog karalystės labui 
būtina dirbi išvien su pavaldiniais. 1617 metais Luomų susirinkime 
pasakytoje ilgoje kalboje jis pagrindė savo valdymo principus ir bai- 
gė pareikšdamas, jog priesaikos, kurias vieni kitiems davė valdovas ir 
pavaldiniai, yra gerai sutvarkytos valstybės pagrindas ir jį kaip aukš- 
čiausiąjį valdovą įpareigoja valdyti pagal šalies įstatymus. 
Pagrindinis didikų luomo reikalavimas buvo sutikimo principas. 
Lenkijoje-Lietuvoje šiuo požiūriu Ponų taryba pažengė toliausiai — 
Stanistawas Orzechowskis pareiškė, jog karalius be didikų sutikimo 
negali priimti jokių kilmingų asmenų, jo finansinę ar juridinę padėtį 
liečiančių įstatymų. Nuo 1505 metų karalius neteko teisės priimti 
sprendimą, jei jam nepritaria abeji seimo rūmai.!* Istorikai tebesi- 
ginčija, kokiu mastu karaliaus valdžia buvo apribora iki Jogailaičių 
dinastijos pabaigos 1572 metais. Nors Jogailaičių valdymo laikotar- 
piu karalius formaliai būdavo renkamas, magnatai tylomis pritarė 
sosto perimamumui, panašiai kaip ir po 1536 metų Danijoje, palai- 
kant dinastijų tęstinumą, išvengta audringos ir visuomenę skaldan- 
čios rinkimų kovos. Po 1572 metų Lenkijoje imta įgyvendinti galu- 
tinai karūnos autoritetą pakirtusią rinkimų tvarką, pagal kurią 
kiekvienas kandidatas į karaliaus sostą turėjo sutikti su pacta conven- 
ta arba duoti daugybę pažadų jį rinkusiems aristokratams. Henrikas 
Anžujietis 1573 metais pasirašė reikalavimus, kurie ilgainiui tapo 
privalomi kiekvienam renkamam karaliui ir skelbė, jog kandidatas į 
karaliaus sostą turi prižadėti šaukti seimą mažiausiai vieną kartą per 
dvejus metus, tartis su seimo nariais karo, taikos klausimais, o prieš 


įvesdamas naujus mokesčius ar šaukdamas bajorus stoti į kariuome- 


| Hallendorff C. (leid.) Tal och skrifter av konung Gustav II Adolf. Stockholm, 1915, 
p. 55-65. 
'§ Grodziski S. „Les devoirs et les droits de la noblesse polonaise”, Acta Poloniae Histo- 

nę, turi pasitarti su seimu. Toks kandidatas turėjo pritarti ir renkamo- 
sios monarchijos principui, o bajorams buvo garantuota teisė atšaukti 
savo ištikimybę karaliui, įtarus jį kokiais nors neteisėtais ar jo teises 
viršijančiais veiksmais. Šią teisę jie pademonstravo 1606 metais, kai 
didikai protestantai, norėdami apginti savo religinę laisvę, susivienijo 
su opozicinėmis jėgomis prieš mėginusį suvaržyti seimą Zigmantą III. 
Monarchijos galia ir autoritetas po 1572 metų nesunyko. Tiek Stepo- 
nas Batoras, tiek Zigmantas III kiekvienas savaip pasirodė esą energin- 
gi karališkųjų teisių gynėjai. Tačiau, kaip pabrėžė Antonis Maczakas, 
Jogailaičių dinastijos tęstinumas nutrūko, o kiekvienas naujasis mo- 
narchas paveldėdavo savo pirmtako problemas ir negalėdavo pasinau- 
doti jokiomis privilegijomis, kurias būtų galėjęs įgyti per dinastines 
intrigas ar derybomis. Taigi monarchija neteko tęstinumo, kurį tam 
tikra prasme perėmė seimas ir magnatai, o Lenkijos—Lietuvos unija 
„ne tiek suderino tarpusavio politines jėgas, kiek ją ištiko paralyžius, 
vėliau virtęs katastrofą priartinusia stagnacija“ "?. 

Lenkijos—Lietuvos politinio smukimo priežasčių yra daug ir jos 
gana sudėtingos, tad būtų klaidinga sąjungos irimo pradžią ir galuti- 
nį žlugimą XVIII amžiuje sieti su bloga lemusiu Henriko Anžujiečio 
išrinkimu 1573 metais. Iš tikrųjų, jei kuri valstybe XVII amžiaus 
pirmajame dešimtmetyje atrodė priartėjusi prie žlugimo ribos, tai — 
Rusija, galutinė daugelio Lenkijos ir Lietuvos žemių paveldėtoja. Len- 
kijos-Lietuvos didikų galia buvo tikrai ne ką didesnė už Prūsijos ar 
Brandenburgo junkerių jėgas. 1539 metais Prūsijos hercogas turėjo 
sutikti su tuo, jog negalės perimti didikų turto tol, kol neišnyks abi 
tos šeimos linijos — tiek vyriškoji, tiek ir moteriškoji. Del karo su 
Turkija padidėjus mokesčių naStai, 1542 metais teko padaryti dar 
daugiau nuolaidų. Už teisės paveldėti savo rūmus sugrąžinimą her- 
cogas sutiko, kad vietos didikai būtų skiriami aukščiausiais šalies parei- 
gūnais, išskyrus galbūt kancleriu. Hercogui išvykus ar valdovu 


* Žr. Andrzejaus Wyczanskio ir Antonio Maczako straipsnius kn. Fedorowicz J. A 
republic of nobles. Studies in Polish history to 1864. Cambridge, 1982, p. 91-134. 

tapus jo nepilnamečiam įpėdiniui, valdymo reikalus turėjo perimti 
aukščiausioji taryba (Oberrate). 1566 metais aukščiausioji taryba įgi- 
jo dar daugiau galių, o luomai išsikovojo teisę pagalbos kreiptis į 
Lenkijos karalių, jei hercogas pažeistų jų teises ir laisves. 1609-aisiais 
kiekvienu hercogystę liečiančiu klausimu reikėjo luomų sutikimo. 
Didikų privilegijas pažeidžiantys hercogo įsakymai automatiškai buvo 
laikomi negaliojančiais. Hercogo Albrechto įpėdinio protinis atsili- 
kimas Prūsijos didikų luomui leido dar labiau sutvirteti. Kitose pie- 
tinių Baltijos jūros pakrančių valstybėse nuo Meklenburgo iki Kuršo 
XVI amžiaus pabaigoje valdė didikai, patikimai apsitvere privilegijų 
siena. 

Lenkijoje—Lietuvoje politinė valdžia ėmė pereiti vietiniams susi- 
rinkimams — seimeliams. Valdžią juose turėjo bajorai — gausus vi- 
suomenės sluoksnis, kurį sudarė apie dešimt procentų gyventojų, 
labai nevienodos turtinės padėties, bet turinčių visiems bendrą etosą 
ir politinės padėties sampratą, nors ir susiskirsčiusių į religines bei 
etnines grupes. Karaliui būtų buvę paranku pasinaudoti šio gausaus 
luomo skirtingumais, tačiau jis neturėjo kitų gerai organizuotų vi- 
suomenės jėgų, kurios padėtų pažaboti bajorų pretenzijas ir reikala- 
vimus. Didesnieji miestai kaip Dancigas kovojo už savo interesus ir 
sprendžiant politinius sąjungos reikalus nedalyvavo. Valstietiją slėgė 
baudžiavos ir priklausomybės nuo didikų našta. Ne veltui „Lankuto 
šėtonas” Stanistawas Stadnickis gyrėsi, jog lenkų bajorai buvo kur 
kas laisvesni nei kitų kraštų žmonės. 

Kita vertus, iš daugelio luomų sudaryto riksdago radimasis Šve- 
dijoje labai padėjo išlyginti jėgų pusiausvyrą tarp karaliaus ir valdi- 
nių. Riksdago užuomazgų pastebima jau viduramžiais, tačiau tuo- 
met jame dar nebuvo nusistovėjęs atstovavimo modelis.” Į lemiamąjį 
susirinkimą, 1527 metais įvykusį Vasteras, karalius valstybės kancle- 
riams ir didikams įsakė pakviesti po šešis kiekvienos srities valstie- 
čius, o miestams atstovavo jų burmistrai ir kancleriai. Vyskupai tu- 


* Apie riksdago ištakas žr. Scott F. Sweden. The nation’s history. Minneapolis, 1978, 
p. 111-112, ir Schuck H. ir kt. Riksdagen genom tiderna. Stockholm, 1985, p. 7-36. 

rėjo atvykti kartu su savo vyskupijų vyriausiais vadais. Kitas 1544 
metais karaliaus sušauktas susirinkimas įvedė dar griežtesnę tvarką. 
Viduramžiškasis magnatų (berremėte) susirinkimas užleido vietą Luo- 
mų susirinkimui (ständermöte). Gustavas Vaza manė büsiant veiks- 
minga savo karališkąją valdžią grįsti luomų pritarimu, taigi Vasteras 
1527 metais pasiūlė atimti iš Bažnyčios pasaulietinę valdžią, o 1544 
metais sosto paveldėjimo teisę įgijo taip pat su luomų pritarimu. 
1569 metais didikai atsikratė pasyvumo, su kuriuo priimdavo kara- 
liaus Gustavo siūlomas priemones, o Jono III valdymo laikais savo 
padėtį galėjo dar labiau sustiprinti. XVI amžiaus paskutiniojo de- 
šimtmečio konstitucinės krizės metu kovodamas su tarybos aristok- 
ratais kunigaikštis Karolis pasinaudojo žemesniaisiais luomais. Po to 
didikai dar keletą dešimtmečių rodė nepasitikėjimą šiais luomais. 
Aukštųjų didikų troškimas apriboti žemesniųjų luomų funkcijas ir 
vaidmenį, atsiskleidęs 1611 metų Gustavo Adolfo žengimo į sostą 
chartijoje, niekuomet nebuvo patenkintas. Danijoje luomai neturė- 
jo nuolatinio patariamojo balso. Įtaką vyriausybei darė tik aukštuo- 
menė, tačiau keturi Švedijos luomai — dvasininkų, didikų, biurgerių 
ir valstiečių — XVII amžiuje tapo neatskiriamu valstybinės santvar- 
kos bruožu. 

Nors riksdago galios, palyginti su Anglijos parlamentu, buvo kuk- 
lios, jo tolydus egzistavimas ir raida buvo svarbi didikų ir trečiojo 
luomo pergalė — su šiais luomais buvo tariamasi. Bet kartu tai buvo 
ir patogus įrankis, kuriuo naudodamasis suverenas iš valdinių atsto- 
vų galėjo išgauti didelių nuolaidų savo politinėms ambicijoms pa- 
tenkinti ir taip apriboti didikų valdžią. Paskutiniajame XVI amžiaus 
dešimtmetyje kunigaikštis Karolis aristokratų iš romėnų teisės per- 
imtai nuostatai — „quod omnes tangit, ab omnibus approbatur debet” 
(tai, kas liečia visus, turi būti visų ir patvirtinta) — suteikė visai kitokį 
atspalvį. Kunigaikščio sušauktieji „ponai visi“ iš valstietijos tarpo jo- 
kiu būdu neatitiko konstitucijos šalininkų aristokratų skonio. Švedi- 
jos valstiečiams buvo siūloma suteikti maždaug tokias politines tei- 
ses, kokias turėjo skurdžiausieji Lenkijos bajorai, tačiau szlachta 
zagrodowa (užmiesčio šlėktas — vert.) su magnatais siejo bendras 

etosas ir garbės statusas.?! Švedijoje tarp valstietijos ir kilmingųjų 
luomų buvo daugiau barjerų, o ne vien skirtumai tarp kilmingųjų ir 
nekilmingųjų žemių. Abipusiu šių luomų nepasitikėjimu, išryškėju- 
siu per 1650 metų krizę, karalius galėjo pasinaudoti atremdamas 
konstitucinius priekaištus karaliaus valdžiai. Kitais žodžiais tariant, 
tarp karūnos ir luomų buvo tam tikra pusiausvyra, kuri priklausė 
nuo karalystės institucijų sudėties. Tokios pusiausvyros kaip tik ir 
trūko Lenkijai—Lietuvai. 

Pagrindinis skirtumas tarp Vazų dinastijų atšakų, XVII amžiaus 
pirmojoje pusėje valdžiusių Švediją ir Lenkiją-Lietuvą, buvo tai, kad 
Švedijos sosto paveldėtojai valdė išvien su luomais. Renkamieji Žeč- 
pospolitos valdovai turėjo derintis prie kur kas didesnės tautų, tike- 
jimo, papročių ir laisvių įvairovės, o tai trukdė įvesti stiprų centrali- 
zuotą valstybės valdymą. Likimo ironija: abi Vazų dinastijos baigėsi 
atsistatydinimu, tačiau karalienė Kristina sekmingai įveikė konstitu- 
cinę krizę ir pasirūpino, kad įpėdiniu 1654 metais taptų jos dėdė, 
taigi karališkoji valdžia nuostolių nepatyrė. Prasidėjus bajorų sukili- 
mui, paskutinis Vazų dinastijos karalius Lenkijoje Jonas Kazimieras 
(1648-1668) valdymo sistemos reformuoti nebegalėjo. Galiausiai 
išpranašavęs savo kilmingiesiems valdiniams, jog kaimynai išardys 
sąjungą, jei radikaliai nebus pakeista valdymo sistema, karūnos atsi- 
žadėjo. 


*! Fedorowicz, op. cit., p. 100 (Wyczanskio straipsnis). 


PENKTAS SKYRIUS 


Kova dėl valdžios. 
Pirmasis etapas, 1558-1621 metai 


LIVONIJOS KARAI 


Staigiu Rusijos ir totorių įsiveržimu į Livoniją 1558 merų sausio mė- 
nesį Šiaurės Europoje prasidėję karai skyla į du periodus. Pirmuoju 
periodu, kuris truko iki XVI amžiaus devintojo dešimtmečio pabai- 
gos, du iš keturių pagrindinių pretendentų į Livonijos teritoriją buvo 
veiksmingai pašalinti. Antruoju periodu del hegemonijos Livonijoje 
kovojo Švedija ir Lenkija, mėginusios išplėsti savo įtakos sferą net kri- 
zės apimtoje Rusijoje. Persilaužimas įvyko 1621 metais, kai Ryga pra- 
laimėjo Švedijos kariuomenei. Per penkerius metus Gustavas II Adol- 
fas (1661-1632) perkėlė karo veiksmus į Prūsiją, Lenkiją ir galiausiai 
į Vokietiją, kur karo lauke prie Liitzeno žuvo. Per pirmąjį Gustavo II 
Adolfo valdymo dešimtmetį Švedija užvaldė didesnę Livonijos dalį bei 
teritoriją prie Nevos žiočių ir taip sudarė prielaidas visą likusį amžių 
išlaikyti savo pranašumą Šiaurės Europoje. 

Pirmąjį nesantaikos laikotarpį galima būtų suskirstyti dar į ketu- 
ris ryškiai išsiskiriančius 1558-1561, 1561-1570, 1570-1577 ir 
1577-1583 metų periodus. Pirmuoju periodu Rusijos agresija suar- 
dė senąją Livonijos federaciją ir ją prieš tai sudarę kraštai pagalbos 
turėjo kreiptis į užsienio valdovus. Antruoju periodu Septynerių metų 
šiaurės karo (1563-1570) židinys iš Livonijos persikėlė į Baltijos jū- 
rą ir Skandinaviją. Šiame konflikte Ivanas IV laikėsi budraus 

neutralumo politikos, tačiau aštuntojo dešimtmečio pradžioje į veiks- 
mų areną sugrįžo. Danai iš Estijos buvo faktiškai išstumti, rimtas 
pavojus čia grėsė ir švedų valdoms, tačiau nuo 1577 metų karo padė- 
tis visiškai pasikeitė. Švedų pajėgos atkovojo beveik visus rusų atim- 
tus įtvirtinimus ir 1581 metais užėmė Narvą. Lenkijos—Lietuvos ka- 
riuomenės būriai giliai įsiskverbė į Ivano IV žemes ir užėmė keletą 
tvirtovių, priversdami carą prašyti taikos. Taigi Rusijai Ivano IV val- 
dymo laikotarpis baigėsi negarbingai, ji buvo priversta apleisti fak- 
tiškai visą nuo 1558 metų užkariautą Livonijos teritoriją. 

1554 metų derybose Maskvoje pagrindiniu klausimu rusai iškėlė 
reikalavimą mokėti Rusijai duoklę, pripažįstant jos teisę į žemes prie 
Dorpato įlankos. Livonijos pasiuntiniai teigė nežiną, jog kada nors 
praeityje tokia duoklė būtų buvusi mokėta, bet caro reikalavimą pri- 
valėjo perduoti. Praėjus trejiems metams iš kitos Livonijos delegaci- 
jos Maskvoje vėl buvo reikalaujama sumokėti duoklę. Po ilgų ginčių 
galiausiai buvo susitarta dėl sumos, tačiau Livonijos pasiuntiniai pi- 
nigų su savimi neturėjo, ir derybos nutrūko. 1558 metų sausio 22 
dieną totorių chano Šig Ali vadovaujama Rusijos kariuomenė perėjo 
Livonijos sieną. Atlydys trukdė kariuomenės judėjimą, kuris buvo 
labiau panašus į ketinimą demonstruoti Ivano galybę, o ne į gerai 
parengtą puolimą. Livonijos luomai nebuvo pasiruošę sutikti priešą 
ir kovo mėnesį Valmieros susirinkime nusprendė prašyti taikos. Per 
Šig Ali Ivanas IV davė žinią, jog yra linkęs sudaryti taiką, jei duoklė 
bus sumokėta nedelsiant. Į Maskvą išvyko dar viena delegacija, šį- 
kart jau su reikiama pinigų suma, tačiau Ivanas jos nepriėmė. Nar- 
vos įgulos kareiviams sulaužius paliaubas, rusai atnaujino karo veiks- 
mus ir gegužės 11 dieną užėmė Narvą. Dorpatas užkariautojams 
pasidavė liepos pabaigoje. Ordino magistro paskubomis sutelkta ka- 
riuomene nekėlė didelio pasitikėjimo panikos apimtiems luomams, 
ir šie gelbėjosi kaip išmanė. Lenkijos karaliui buvo priminta apie 
Pasvalio sutartimi duotus įsipareigojimus, Hanzos lygos imperato- 
rius buvo verste užverstas pagalbos šauksmais. Buvo svarstoma apie 
kitus gelbėtojus. Oselio salos valstiečiai siekė Suomijos hercogo Jo- 
hano apsaugos: keletas Livonijos didikų prašė Henriką II siųsti ka- 

riuomenę ir užkariauti Livoniją Prancūzijai. Christofferis von 
Miinchhausenas įkalbėjo Revelio pilies įgulą priimti Danijos apsau- 
ga, o jo brolis — Oselio vyskupas — karštligiškai mėgino parduoti 
savo vyskupiją jaunesniajam Kristijono III sūnui Magnusui. Kaip 
pastebi kronikininkas Johannas Renneris, Livonija buvo apimta to- 
kios suirutės, kad Rusija galėjo lengvai užkariauti visą šalį.’ 

Nors metų gale magistras ir atgavo Revelį, bet buvo priverstas 
kur tik įmanoma ieškoti pagalbos. Užverstas prašymais imperatorius 
Ferdinandas nedaug tegalėjo padėti. Į Maskvą 1559 metais nusiųsti 
imperatoriaus pasiuntiniai nieko nelaimėjo, nes 1559 metų Augs- 
burgo susirinkimo nustatytos 100 000 guldenų sumos karui su Li- 
vonija finansuoti surinkti nepavyko, o imperatoriaus draudimo pre- 
kiauti su Rusija nebuvo paisoma. Labiausiai Livoniją gynė kai kurie 
Šiaurės Vokietijos princai, tokie kaip Meklenburgo hercogas; Pietų 
Vokietijos princai, tikėdamiesi, kad Rusija taps jų sąjungininke prieš 
turkų grasinimus, į prašymus dėmesio nekreipė. Hanzos miestai į 
Livonijos maldavimus taip pat nereagavo: Liubekas svarstė protek- 
torato Livonijai įvedimo klausimą, tačiau šis ambicingas planas ne- 
buvo įgyvendintas. Rusams užėmus Narvą, atsivėrė naujos galimy- 
bės su Rusija prekiauti tiesiogiai, ir Vendų miestai, dėl to ilgus metus 
kariavę su Livonijos miestais, netruko jomis pasinaudoti. Negelbėjo 
ir skundai, jog per Narvą „krikščionybės priešams" tiekiami ginklai 
ir amunicija. Anot satyriko Hanso Hasentöterio, pirklių dievas slė- 
pėsi pinigų skryniose.“ 

Kilus nesutarimams dėl Christofferio von Mecklenburgo koad- 
jutorystes, Kristijonas III ėmė galvoti apie Danijos įsitvirtinimą Ha- 
riume ir Virume daugiau kaip po dviejų šimtų metų pertraukos. 


' Tiberg. Zur Vorgeschichte des livländischen Krieges. Die Beziehungen zwischen Mos- 
kau und Litauen 1549-1562, Studia Historica Upsaliensa 134. Uppsala, 1984, 
p. 137. 

? Smulkiau apie tai žr. Kirchner. The rise of the Baltic question, University of Delawa- 
re, Monograpf series 3. Newark, 1954, p. 40-47, 66-67. Donnert. Die livländische 
Ordenritterstaat und Russland. Der livländische Krieg und die baltische Frage in der 
europäischen Politik 1558-1583. Berlin, 1963, p. 160-166. 

1558 metų rudenį Kristijonas pasiūlė ordinui dideles subsidijas su 
sąlyga, kad magistras šias dvi Estijos sritis perduos Danijai. Be to, 
pažadėjo papildomą subsidiją šešiems mėnesiams, jeigu į Maskvą nu- 
siųstiems Danijos tarpininkams nepavyktų įtikinti Ivano IV priimti 
taikos sąlygas. Danijos pasiuntiniai su magistru taip ir nesusitarė, O 
sudarytų paliaubų sąlygos leido Ivanui atitraukti kariuomenę iš Li- 
vonijos tam, kad atremtų naują totorių įsiveržimą. Vienintelė Dani- 
jai likusi viltis buvo Oselio vyskupo noras parduoti savo vyskupiją. 
Naujasis Danijos karalius Frederikas II 1559 metų rugsėjo mėnesį 
sudarė šį sandėrį ir įtikino daug rūpesčių kėlusį brolį Magnusą atsi- 
sakyti pretenzijų į Holšteiną, už tai gavus vakarines salas ir Wieko 
sritį žemyne. 1560 metų gegužės mėnesį Magnus nusipirko dar ir 
Pilteno vyskupiją Kurše. 

1559 metų rugsėjo mėnesį vietoj Wilhelmo von Fiirstenburgo 
ordino magistru tapo Gotthardas Kettleris. Dar būdamas Fürsten- 
burgo koadjutoriumi, Kettleris buvo 1559 metų rugpjūtį Vilniuje 
sudarytos sąjungos su Zigmantu Augustu varomąja jėga. Zigmantas 
Augustas nenorėjo daug jėgų skirti Livonijai, ir pajėgos, kurias jis 
1559 metų lapkritį nusiuntė atremti naujam Rusijos puolimui, bu- 
vo nepakankamos. 1560 metų vasario mėnesį rusai šturmavo Felli- 
no pilį; rugpjūčio mėnesį Ermės mūšyje jie smarkiai sumušė Livoni- 
jos kariuomenę. Revelio biurgeriai siekė apsaugoti miestą ir prekybą 
nuo didėjančios suirutės ir su naujuoju Švedijos karaliumi mėgino 
susitarti. 1561 metų vasarą Revelio miesto, Hariumo bei Virumo 
riteriai pasidavė Erikui XIV. Paskutinis Livonijos federacijos iširimo 
aktas buvo 1561 metų lapkričio mėnesį arkivyskupo, diduomenės 
atstovų, Wendeno bei Valmieros miestų ir Kuršo hercogu tapusio 
Gotthardo Kettlerio Vilniuje pasirašyta pasidavimo Lenkijos karū- 
nai sutartis. Tik Ryga liko nominaliai nepriklausoma, tačiau ir ji 
1581 metais Lenkijos karaliui davė vasalo ištikimybės priesaiką. 

1558 metų įsiveržimas paskubino Livonijos žlugimą. Nors Šig 
Ali karinių pajėgų dydis ir galia buvo greičiausiai gerokai padidinti, 
beveik nekyla abejonių, kad Livonijos luomai kovoti nenorėjo. Dau- 
guma didikų akivaizdžiai ketino pripažinti Ivaną valdovu, jei jis ga- 

rantuotų jų privilegijas. Narvos ir Dorpato biurgeriai reikalavo, kad 
jų miestai nebūtų laikomi ilgoje apsiaustyje, ir sugebėjo iš Ivano išsi- 
reikalauti daug privilegijų. Didelį nepasitenkinimą 1559 metais su- 
kėlė karo mokesčio ir prievartinio valstiečių ėmimo į rekrutus įvedi- 
mas. 1560 metais Hariume ir Virume įsiplieskė smarkus sukilimas. 
Švedų apžvalgininkai pažymi, jog valstiečiai nekentė savo vokiečių 
šeimininkų labiau nei rusų, o žemvaldžiai nenorėjo ginkluoti valstie- 
čių bijodami, jog ginklai bus atsukti prieš juos.? 

Taigi įsiveržusi kariuomenė susidūrė su pakrikusiais ir apgailėti- 
nai silpnais priešininkais. Ir kaipgi Ivanui IV neužimti Livonijos? Iki 
šiol ginčijamasi, ar totorių chano Šig Ali vadovaujamos kariuomenės 
puolimas nebuvo improvizuotas, ir tiktai 1558 metais Ivanas suvokė 
pasipriešinimo silpnumą ir suvokė, jog Zigmantas Augustas neketi- 
no ginti savo sąjungininkės Livonijos, taigi surengė kur kas tikslin- 
gesnį puolimą. Savo šalyje Ivanas susidūrė su pasipriešinimu tų, ku- 
rie siekė sutriuškinti Krymo totorius.* Narvos kritimas ir po jo sekusi 
didelės Rytų Estijos dalies okupacija greičiausiai paskatino Ivaną pri- 
jungti šią teritoriją prie savo žemių. Antra vertus, istorikai nelabai 
palaiko Svenssono išvadą, jog Narvos užkariavimas atvėrė galimybę 
realizuoti seną Rusijos siekį užmegzti tiesioginius prekybos ryšius su 
Vakarais. Jų nuomone, Ivanas nebuvo labai suinteresuotas vykdyti 
aktyvią prekybos politiką, jam labiau rūpėjo įtvirtini savo paveldėji- 
mo teises Livonijoje.? 

Apskritai Vakarų istorikai linkę Zigmanto Augusto bei Kristijo- 
no III politika Livonijos atžvilgiu vertinti kaip delsimą ir neryžungumą, 


> Schirren C. Quellen zur Geschichte des Untergangs livländischer Selbständigkeit. Ar- 
chiv für die Geschichte Liv- Est- und Kurlands, Neue Folge. Reval, 1861, t. 1, p. 185, 
242-243. 

* Tiberg, op. cit., p. 134. Rasmussen. Die livländische Krise 1554-1561. Copenha- 
gen, 1973, p. 93-102. Svensson S. Den merkantila bakgrunden till Rysslands anfall 
pa den livlandska ordensstaten 1558. Skrifter utgivna av vetenskaps-societeten i Lund. 
Lund, 1951, t. 35, p. 149-157. 

> Tuo klausimu žr. Angermann N. Studien zur Livlandspolitik Ivan Groznyj. Marbur- 
ger Ostforschugen. Marburg, 1972, t. 32; ir Esper T. „Russia and the Baltic 1494- 
1558”, Slavic Review, 1966, 25: 458-474. 


Livonijos karai 126 


tačiau Rytų Vokietijos istorikas Erichas Donnertas linkęs manyti, 
jog Lietuvos bajorai puoselėjo agresyvius ketinimus, o Pasvalio su- 
tartis Ivano IV supratimu buvo casus belli. Spaudziamas palaikiusio 
karą prieš Krymą savo patarėjo Aleksejaus Adaševo, 1559 metais Iva- 
nas sutiko sudaryti šešių mėnesių paliaubas. Šių paliaubų dėka, Don- 
nerto teigimu, ordinas gavo Lenkijos paramą, o tai savo ruožtu leido 
Danijai ir Švedijai aktyviau kištis į Livonijos reikalus. Marksizmo- 
leninizmo istorikai linkę karą prieš Livoniją laikyti „progresyviu” reiš- 
kiniu, kuris buvo labai svarbus neturėjusios priėjimo prie jūros Rusi- 
jos ekonominei ir politinei raidai, nes karas prieš totorius galėjo 
patenkinti tiktai „reakcingus” feodalinio dvaro elementus. Vernad- 
skis tokį teiginį atmeta. Jo požiūriu, tarp karo su totoriais ir interesų 
Livonijoje lygybės ženklo dėti negalima, kadangi su totoriais, nuola- 
tiniais Rusijos valstybės priešais, ilgalaikė taika nebuvo įmanoma. 
Taigi Ivanui IV teko rinktis, ar tęsti kovą Rytų fronte, ar užpulti 
Livoniją ir kariauti dviem frontais. Caras pasirinko paskutinįjį va- 
riantą: Vernadskio požiūriu, padariniai buvo skaudūs.“ 

Ivano IV politiką Livonijos atžvilgiu reikėtų vertinti platesniu Ru- 
sijos, totorių chanaty bei Lenkijos—Lietuvos tarptautinės politikos po- 
žiūriu. Staigaus Livonijos užpuolimo 1558 metais motyvai ir tariamas 
Zigmanto Augusto nenoras veltis į karą su Livonija tebekelia abejo- 
nių. Greičiausiai nė vienas šių valdovų nenorėjo susipančioti antraeilės 
svarbos reikalais. Jie siekė įtvirtinti savo valdžią ir autoritetą, bet neno- 
rėjo saistytis susitarimais su naujais valdiniais, siekusiais sustiprinti sa- 
vo teises ir privilegijas. Zigmantas Augustas privalėjo skirti dėmesį di- 
dėjančiai tarp savo valdinių Lenkijoje ir Lietuvoje įtampai, rūpesčių 
kele ir Prūsijos hercogo machinacijos. Kitais žodžiais, buvo daug prie- 
žasčių laikytis atokiau nuo ryžtingų veiksmų Livonijoje: šis svyravimas 
gerai paaiškina, kodel Livonijos klausimas po 1558 metų dar daugelį 
dešimtmečių liko neišspręstas. 


° Donnert, op. cit., p. 43-48. Hcmopua Icmonckoü CCP, t. 1, p. 339-340. Ver- 
nadsky G. A history of Russia. New Heaven-London, 1969, t. 5: 1, p. 95. Nėra 

XVI amžiaus septintajame dešimtmetyje pagrindinių konfliktų 
arena buvo Baltijos jūra ir Skandinavija. Švedija ir Lenkija—Lietu- 
va toliau kovojo dėl įsitvirtinimo Livonijoje. Ivano IV politika Li- 
vonijoje labai priklausė nuo Rusijos ir Lietuvos santykių. Ne vie- 
nose derybose 1559 metais rusai siekė paliaubas su Lietuva paversti 
amžina taika. Lietuviai nesutiko plėtoti šios minties, nes priešingu 
atveju Lietuva nebebūtų galėjusi reikšti pretenzijų į Smolenską (ati- 
tekusį rusams 1514 metais). 1560 metais neseniai tapęs našliu ca- 
ras vel mėgino sudaryti amžiną taiką, pasipiršdamas vienai iš Zig- 
manto Augusto seserų. Galimas dalykas, jog Ivanas IV stengėsi 
užbaigti ginčą su lietuviais dėl Smolensko sutikdamas su Livonijos 
padalijimu, — nors įrodymų tam nėra pakankamai, — tačiau, šiaip 
ar taip, šios diskusijos liko bevaisės. Caras vedė Cerkesy princesę ir 
1562 metais paliaubų su Lietuva nebepratęsė. Sudaręs paliaubas su 
Švedija ir taikos sutartį su Danija, Ivanas IV 1563 metais užpuolė 
Lietuvą ir Dūnos aukštupyje užėmė Polocko tvirtovę. Iškilusios grės- 
mės akivaizdoje Lietuvos bajorai ėmė taikingiau žiūrėti į sąjungą 
su Lenkija, tačiau po 1564 metų pergalės prieš Rusiją Casniky mūšy- 
je savo nuomonę pakeitė. Rusų puolimas buvo sustabdytas. Dezer- 
tyrų srautas į Lietuvą su Rusijos pajėgų vadu Livonijoje kunigaikš- 
čiu Andrejumi Kurbskiu priešakyje rodė didėjantį nepasitenkinimą 
Ivano IV valdymu. Kitus šešerius metus Rusiją kankino Ivano op- 
ričnina — didžiulis valstybės pertvarkymas, dėl kurio Rusija nebe- 
galėjo veiksmingai kariauti. 

Iširus Livonijai Gustavo Vazos sūnums atsirado galimybė paten- 
kinti savo dinastinius siekius. Gustavas Vaza stengėsi laikytis ramios 
užsienio politikos. Pagrindinis jo rūpestis ankstyvuoju valdymo lai- 
kotarpiu buvo apsaugoti karalystę nuo naujo Danijos puolimo ir 
išvaduoti ją iš Liubeko ekonominių varžtų. Per pirmąsias vedybas su 
Katarina Sakso-Lauenburgiete jis užmezgė ryšius su Vokietijos prin- 
cais, tačiau vengė veltis į Šmalkaldo lygos reikalus ir 1535 metais 
mirus žmonai Gustavas ėmė dairytis į Švedijos didikų dukteris. Jo 
sūnūs buvo ambicingesni. Erikas rimtai pretendavo į jaunosios An- 
glijos karalienės Elžbietos ranką, tuo tarpu Jonas 1562 metais vedė 

Kotryną - Zigmanto Augusto seserį. Kitais metais, tuo pat metu, kai 
buvo sulaužyta taika su Danija, del šios santuokos kilo didelis kon- 
fliktas su broliu. 

Danijos karalius Frederikas II (1559-1588), savo valdymą pra- 
dejes pergale prieš Ditmaršo valstiečių respubliką, neketino tęsti tai- 
kingos tėvo politikos Švedijos atžvilgiu. 1563 metais šių valstybių 
santykiai buvo taip pašliję, jog atviras konfliktas buvo tik laiko klau- 
simas. 1563 metų gegužės mėnesį kilęs konfliktas dėl jūros ženklų 
Bornholmo saloje baigėsi mūšiu, kurio metu švedai suėmė Danijos 
admirolą. Septynerius metus trukusiame kare Liubekas ir Lenkija— 
Lietuva stojo Danijos pusėn. Kad kompensuotų vienintelio išėjimo į 
Atlanto vandenyną — Alvsborgo tvirtovės, kurią 1563 metais užėmė 
Danijos kariuomenė, praradimą, Erikas XIV siekė prasiskinti kelią 
per Norvegijos pakrantę. Trondheimas buvo paimtas 1564 metais, 
tačiau netrukus ir vėl prarastas, nes Švedijos pajėgos įsiveržė į pietų 
Norvegiją. 1565 metrais Hallando pakrantėje užėmusi Varbergą, Šve- 
dija gavo išėjimą į Vakarus, tačiau po trejų metų danai šią tvirtovę 
susigrąžino. 

Rimčiausia švedams iškilusi problema buvo jungtinė blokada, dėl 
kurios Švedijai grėsė pavojus likti be druskos. Gustavas Vaza buvo 
sukaupęs jos atsargų, tačiau iki 1566 metų jos ėmė pavojingai mažė- 
ti. Admirolui Klasui Kristerssonui Hornui užgrobus druską gabenu- 
sj olandų laivyną, vyriausybė atgavo nuotaiką bei pasitikėjimą savi- 
mi ir galėjo tęsti karą. Jūroje Švedijos laivynas turėjo persvarą prieš 
danus ir liubekiečius. Sausumoje Frederiko II samdyta kariuomenė 
buvo stipresnė už vietinius Eriko karius, tačiau ir ji negalėjo suduoti 
rimtesnio smūgio. Rantzau armija 1567 metų rudenį buvo prasiver- 
zusi net iki Norrkopingo, tačiau negavusi pastiprinimo atšiauriomis 
žiemos sąlygomis turėjo trauktis. 1568 metais abi pusės buvo išeik- 
vojusios savo jėgas ir siekė derybų. Tačiau karas truko dar dvejus 
metus, kol imperatoriui tarpininkaujant Stetine buvo sudaryta tai- 
ka. Švedija atsisakė pretenzijų į Gotlandą ir Norvegijos provincijas 
Härjedaleng bei Jimtlandą ir atgavo Alvsborgą už 150 000 riksdale- 
rių išpirką. Frederikas II atsisakė pretenzijų į Švedijos sostą, tačiau 

kilus ginčams dėl trijų karūnų karališkajame Danijos herbe, šis klau- 
simas buvo perduotas arbitrazui. Pagal įsipareigojimus, likusius iš 
Gustavo Vazos valdymo laikų, teko sumokėti kompensaciją Liube- 
kui, ir 1523 metų prekybos privilegijos buvo atgaivintos, tačiau Liu- 
beko pirkliai prekybos su Švedija monopolio Baltijos jūroje nebetu- 
rėjo. Prekyba su Narva, kurią Erikas XIV bergždžiai mėgino 
užgniaužti, buvo paskelbta laisva visoms valstybėms. Danijai ir Šve- 
dijai priklausiusios teritorijos Livonijoje turėjo būti perduotos im- 
peratoriui, kuris už pagalbą Livonijai kare su rusais turėjo atsilyginti 
abiem šalims. Revelis ir Wiessensteinas būtų atitekę Švedijos kara- 
liui, o Frederikui II imperatorius ketino atiduoti likusią feodo dalį. 

Greitai paaiškėjo, kad paskutinės pastangos įtvirtinti imperato- 
riaus valdžią Livonijoje buvo bergždžios. Imperijos luomai primyg- 
tinai reikalavo, kad Maksimilianas II Švedijai atsilyginty iš lėšų, ku- 
rių, kaip jiems buvo žinoma, nebuvo. Švedams reikalaujant sumokėti, 
1577 metais Jonas III galiausiai atšaukė Stetine duotus savo įsiparei- 
gojimus ir atsisakė pripažinti imperijos pretenzijas į Livoniją. Ne- 
paisant akivaizdaus imperijos luomų nenoro suteikti apčiuopiamą 
pagalbą, senosios Livonijos tvarkos šalininkai Vokietijoje kūrė fan- 
tastiškus Livonijos atgaivinimo planus. Palatino grafas Georgas Han- 
sas von Veldenzas Liitzelsteinas 1570 metais pateikė Baltijos Impe- 
ratoriškojo laivyno sukūrimo planą. Sklido gandai, jog Revelis 
pasidavė rusams, o caras prieš Nyderlandų laivus rengiasi sukurstyti 
kaperių laivyną, kuris šiame plane galėjo tapti hercogo Albos rams- 
čiu. Tačiau imperijos susirinkimui planas įspūdžio nepadare ir buvo 
atmestas kaip pernelyg brangus. Nė kiek nesumišęs palatino grafas 
1578 metais pasiūlė kitą — įsiveržimo į Šiaurės Rusiją — planą, kuris 
apėmė ir Livonijos ordino atgaivinimą. Dangstantis tradicine Euro- 
pos diplomatija XVI amžiaus pabaigoje panašūs planai ir sąmokslai 
kunkuliavo lyg povandeninės srovės, tačiau taip ir likdavo tik tuščio- 
mis jų kūrėjų fantazijomis." 


” Donnert, op. cit., p. 116-126. Kirchner, op. cit., p. 82-83. Įdomiai neoficialiąją 
diplomatiją aprašė Andersson I. Svenskt och europeiskt femtonhundratal Lund, 1943. 

Užsitęsęs karas Baltijos šalyse surapo su religiniais karais Prancū- 
zijoje, Nyderlandų sukilimu prieš Ispanijos dominavimą ir krikščio- 
nių kovomis prieš turkus Viduržemio jūroje bei Centrinėje Europo- 
je. Šie konfliktai gana dažnai būdavo susipynę tarpusavyje. 
Paskutiniaisiais valdymo metais Ivanas IV mėgino pastūmėti popie- 
žių į bendrą kryžiaus žygį prieš turkus ir šitaip kirsti smūgį savo prie- 
šininkams imperijoje. Tokios sąjungos perspektyva susiviliojes Gri- 
galius XIII 1580 metais įgaliojo savo legatą Antonio Possevino 
tarpininkauti Rusijos kare su Lenkija. 1576 metais Jono III legatas 
Romoje pradėjo derybas su Pilypo II atstovu Zuniga, siūlydamas 
Ispanijai pagalbą Nyderlanduose kariuomene ir laivais, o už tai pra- 
šė pinigų, kurių reikėjo sumokėti Livonijoje kariavusiai samdinių 
kariuomenei. Diskusijos išsirutuliojo į Danijai priešišką sąjungą, į 
kurią įstojo Švedija ir Lenkija, tačiau šie planai nuėjo niekais.* Vaka- 
rų Europos šalys, neturėdamos pasiuntinybių Šiaurės Europoje, apie 
tenykščius įvykius beveik nieko nežinojo. Vienintelė išimtis buvo 
Prancūzija, kurios atstovas Kopenhagoje Charlesas de Dança ilgą 
laiką nenuilsdamas stengėsi įgyvendinti šiaurėje Prancūzijos preky- 
binius ir politinius tikslus, bet jam nelabai gerai klojosi.? 

Livonijos likimą sprendė tie, kurie jau buvo pareiškę pretenzijas į 
strateginius karo nuniokoto krašto įtvirtinimus. Eriko XIV jaunes- 
niojo brolio Jono — Suomijos kunigaikščio — siekiai tapo jų ryšių 
nutrūkimo1563 metais priežastimi. 1561 metais Erikas įtikino tary- 
bą ir luomus peržiūrėti tevo testamentą. Jo pakeitimas, žinomas Ar- 
bogos kodekso vardu, pajungė karaliaus brolius griežtai karaliaus prie- 
žiūrai. Hercogo Jono piršlybos Lenkijos karaliaus dukteriai tuo metu, 
kai jo brolis bergždžiai stengėsi įtikinti Rygą priimti Švedijos apsau- 
gą, abu brolius supriešino. 1562 metų spalio mėnesį Jonas vedė Kot- 
ryną Jogailaitę, už paskolą savo naujajam uošviui užstatu gavo septy- 


* Andersson, op. cit., p. 66-78. Molbech C. „Philip IIs Planer mod Danmark”, 
Historisk Tidskrift, 1845, 6: 609-616. 

° Kirchner W. Commercial relations between Russia and Europe 1400-1800. Bloo- 
mington, 1966, p. 100-104. 

nias pilis Livonijoje, kurių vieną švedų kariuomenė netrukus apsiau- 
tė. Erikas sušaukė Riksdagą, kuris paskelbė hercogą pažeidus Arbo- 
gos kodeksą ir pasmerkė jį mirti, atimant turtą ir paveldėjimo teisę. 
Po trumpos Abo tvirtovės apsiausties Jonas buvo suimtas ir ketverius 
metus laikomas kalėjime. 

Tuo tarpu nelaimingieji Livonijos gyventojai atokvėpio neturėjo. 
„Tuo metu, — rašė kronikininkas, — vokiečių ir švedų kareiviai nu- 
siaubė Hapsalos ir Wieko sritis taip smarkiai, kad valstiečiai vietoj 
pavogtų jaučių ir arklių į jungą turėjo kinkyti savo zmonas.”'? 1562 
metais švedai užėmė Lenkijos valdomą Pernau miestą. Praėjus tre- 
jiems metams įgulos kariai — daugiausia vietinių didikų sūnūs — su- 
kilo ir nužudė savo kapitoną švedą. Rugpjūčio mėnesį jie surengė 
žygį prieš Revelį, tačiau turėjo trauktis. 1569 metais vėl buvo mėgin- 
ta iš švedų atimti Revelį: Livonijos didikai Johannas Taube ir Eiler- 
tas Kruze mėgino įtikinti tarybą pasiduoti Ivanui IV. Remdamiesi 
tuo, kad 1568 metrais nuvertus Eriką XIV Revelio nebeslege įsiparei- 
gojimai Švedijai, jie žadėjo spindinčią ateitį caro, arba, miestiečiams 
pageidaujant, vokiečių princo, kuris kaip laisvasis vokiečių riteris im- 
perijoje carui būtų davęs vasalo priesaiką, prieglobstyje. Rusijos pa- 
grindinės prekybos perkėlimas iš Narvos į Revelį buvo tik dar vienas 
masalas. Tačiau Revelio gyventojai šioms vilionėms nepasidavė. 

Po nepavykusių derybų Ivanas IV atnaujino aktyvius karo veiks- 
mus Livonijoje. 1564 metais jis sudarė sutartis su Švedija ir Danija ir 
pripažino jų valdas Estijoje, bet siekė ir savo planų Livonijoje pripa- 
žinimo. Nepavykus vogčia ir perversmu užimti likusią Livonijos te- 
ritorijos dalį ir po Eriko XIV nuvertimo žlugus sąjungai su Švedija, 
kunigaikštį Magnusą Ivanas panaudojo kaip savo ketinimų priedan- 
gą. 1570 metų gegužės mėnesį Maskva Magnusą sveikino kaip „Li- 
vonijos karalių“ ir caro vasalą bei sąjungininką. Tų metų rugpjūčio 
mėnesį Magnus vadovavo 25 000 karių armijai prieš Revelį. Mies- 
tiečiams buvo pasiūlytos tokios pat sąlygos, tačiau jie netikėjo rusų 
pažadais (liūdna Dorpato gyventojų patirtis valdant rusams tik dar 


° Rüssow. Cronica der Provinz Lyfflandt (perspausdintas leid.). Hannover, 1967, p. 69. 

labiau sustiprino jų apsisprendimą). Iš jūros pusės jausdamasis sau- 
gus, miestas laikėsi tol, kol 1571 metų kovo mėnesį jo apsiaustis 
buvo palaužta. Krymo totoriams užpuolus Maskvą, Ivanas turėjo sa- 
vo kariuomenę atitraukti. Magnus greitai tapo nebereikalingas ir ne- 
patikimas. 1575 metais Ivanas IV užpuolė Livoniją ir užėmė Pernau. 
1576-1577 metų žiemą Revelis turėjo iškęsti antrąją apsiaustj. Kilo 
neramumai Karelijos pasienyje. Estijoje Švedijos spaudimas taip pat 
ėmė silpti. Karalius nebepajėgė sumokėti samdiniams iš Škotijos ir 
Vokietijos, ir šie ėmė maištauti: kaip užstatą Jonas turėjo jiems ati- 
duoti tris pilis, o kai pinigų vis nebuvo, suirzę kariai jas perdavė 
Frederiko II kapitonui Oselyje. Švedijos karalius svarstė galimybę 
perduoti Frederikui net likusias savo valdas bei titulus, kad tik susi- 
grąžintų Bohuso ir Jimtlando provincijas. 

Nepaisant to, iš kovų dėl Livonijos turėjo pasitraukti ne Švedija, 
o Danija. 1576 metais Rusijos kariuomenė įsiveržė į Wieko provin- 
ciją ir užpuolė Oselį. Niekingai buvusio globėjo apleistas Magnus 
atsisakė beprasmės savo karūnos ir pasitraukė į Kuršą. Frederiko II 
pasiuntinys Jakobas Ulfeldtas viršijo savo įgaliojimus ir atidavė Wie- 
ko provinciją Ivanui IV. Nepaisant to, kad Frederikas II sutarties 
neratifikavo, o nelaimingasis jo pasiuntinys užsitraukė nemalonę, Da- 
nija praktiniais sumetimais turėjo iš šių varžybų pasitraukti. Jai liko 
tik Oselio sala. Valdos žemyne atiteko Švedijai arba buvo parduotos 
Lenkijos karaliui. 

Paliaubos tarp Eriko XIV ir Ivano IV geriausiu atveju buvo nepa- 
togios. Erika trikde Ivano reikalavimas, kad įkalintojo Jono žmona 
Kotryna Jogailaitė pasiduotų, nes sklido gandai, jog caras siekęs pa- 
versti ją savo meiluže. Eriko pasiuntinys Nilsas Gyllenstiernas buvo 
priverstas 1567 metų vasario menesį pasirašyti sutartį, pagal kurią 
nelaimingoji Kotryna turėjo būti perduota carui. Balandžio mėnesį 
Stokholme pasirodė Rusijos pasiuntiniai ir reikalavo vykdyti šios su- 
tarties sąlygas. Erikas, pasinaudodamas Veimaro hercogo Johanno 
Friedricho pagalba, siekė Vokietiją padaryti savo sąjungininke, bet 
dėl to užsitraukė Maksimiliano II pyktj. Rusijos ir imperijos legatų 


reikalavimų išvargintas, nuolat vis labiau jtardamas gresiantį sąmokslą, 


Kova dėl valdžios. 133 
Pirmasis etapas 1558-1621 metai 


karalius neteko blaivaus proto. 1567 metų gegužės mėnesį Erikas 
suėmė ir myriop pasmerkė Sturės klano narius. Gegužės 24 dieną 
Upsalos pilies celėje karalius aplankė Svante Sture, lyg ir siekdamas 
su juo susitaikyti. Tačiau po dviejų valandų karalius skubiai grįžo į 
pilį ir, persimetęs keliais žodžiais su apsaugos karininkais, nudūrė 
Svantės sūnų Nilsą. Skubėdamas išvykti iš pilies, Erikas šūktelėjo, 
jog visi kaliniai „išskyrus herr Sten” turi būti nubausti, o kadangi 
budelis nesuprato, kurį iš dviejų Stenų karalius turėjo omenyje, abu 
liko gyvi. Karalius nužudė atsitiktinai pasipainiojusį po ranka buvu- 
sj savo mokytoją ir dingo miške. Likusią merų dalį karalius del pa- 
mišimo valdyti nebegalėjo. Tarybai pavyko prikalbinti jį susitaikyti 
su broliu, ir šis spalio mėnesį buvo išlaisvintas. Karaliaus favoritas 
Joranas Perssonas taip pat buvo suimtas ir pasmerktas myriop. Atro- 
dė, kad per Naujuosius metus Erikas atitoko. Jis paleido Perssoną ir 
suteikė jam titulą. Erikas metė iššūkį aristokratų opinijai ir vedė savo 
meilužę, valstiečių kilmės moterį. Dabar karalius stengėsi gegužės 
žudynes pateisinti kaip bausmę išdavikams. Broliai prieš tokį jo elge- 
sį sukilo. 1568 metų rugsėjo mėnesį Erikas jiems pasidavė. Netrukus 
po Naujųjų metų jis buvo suimtas ir įkalintas, o Joną luomai sveiki- 
no kaip naująjį karalių.!! 

Hercogo kariuomenei įžengus į Stokholmą, minia ėmė šiurkščiai 
elgtis su caro pasiuntiniais. Ivanas atkeršijo, įmesdamas Švedijos mi- 
sijos narius į kalėjimą Maskvoje. Laiškuose jie vienas kitą įžeidė. Iva- 
nas pareiškė, kad Jono tėvas — valstietis, o Švedija — Danijos provin- 
cija, galinti vesti derybas tik su Novgorodu. Jonas davė grąžos; caras 
yra nekrikStas, melagis ir tironas, nieko neišmanąs apie garbę ir tei- 
singumą. Tai buvo drąsūs žodžiai, kadangi karas Livonijoje Švedijai 
nesisekė. Jonas III galėjo tikėtis artimesnių ryšių su Lenkija, tačiau 
dėl uošvio mirties 1572 metais Žečpospolita pasinėrė į tarpuvaldžio 
problemas, kurios baigėsi tik 1576 metais, mirus Maksimilianui II ir 
į Lenkijos sostą sėdus jo priešui Transilvanijos princui Steponui 


'' Andersson I. Erik XIV (pataisytas leid.). Stockholm, 1963, p. 145-159. Roberts. 
The early Vasas. A history of Sweden 1523-1611. Cambridge, 1968, p. 235-242. 

Batorui. Tarp Švedijos ir Lenkijos oficialios sąjungos nebuvo, tačiau 
šios dvi valstybės bendromis jėgomis 1578-1581 metų laikotarpiu 
stūmė rusus iš Livonijos. 

1578 metų spalio mėnesį patrankų ugnimi prisidengę švedai ir 
lenkai didele jėga užpuolė apsiautusius Wendeno pilį rusus ir juos 
smarkiai sumušė. Wendeno kautynės buvo persilaužimo taškas šia- 
me kare. Per trejus metus Lenkijos—Lietuvos kariuomene giliai įsi- 
veržė į priešų teritoriją, 1581 metais užėmė Polocką, Velikije Luki ir 
apgulė Pskovą. 1580 metų rudenį švedų pajėgos užėmė Kexholmą 
prie Ladogos ežero. Netrukus po Naujųjų metų išradingo prancūzų 
samdinio Pontus de la Gardie vadovaujama kariuomenė persikėlė 
per užšalusią Suomijos įlanką ir paėmė rusų užgrobtą Wesenbergo 
tvirtovę. 1581 metų rugsėjo mėnesį, apvainikuodamas metus sėk- 
me, De la Gardie šturmavo Narvos miestą. Dabar karas vyko pasie- 
nyje, ir Jonas III puoselėjo viltį surengti kampaniją prieš Novgoro- 
da. Tačiau turėjo nusivilti, nes jo sąjungininkai 1582 metrais Jam 
Zapolske sudarė paliaubas ir privertė Ivaną IV visas jo kontroliuoja- 
mas Livonijos žemes atiduoti Lenkijai. Švedijos karalius neturėjo ki- 
tos išeities, kaip su tuo susitaikyti ir atsikvėpti nuo kovų. Pagal 1583 
metais sudarytas trejų metų paliaubas švedams atiteko veliausieji jų 
užkariavimai Karelijoje bei Ingrijoje, bet jie turėjo sutikti su Lenki- 
jos reikalavimu ir atitraukti savo būrius, grasinusius Pernau uostui. 

1587 metais konfliktas tarp Lenkijos—Lietuvos ir Švedijos pakry- 
po kita linkme, nes tų metų rugpjūčio menesį Lenkijos luomų dau- 
guma karaliumi išrinko Jono III sūnų Sigizmundą. Jo priešininkui, 
taip pat pretendavusiam į šį sostą, 1588 metų sausio mėnesį patyrus 
karinį pralaimėjimą, Zigmantas III (toks buvo jo lenkiškasis titulas) 
tapo neginčijamu Lenkijos ir Lietuvos valdovu. Tačiau Jonas III už- 
sitikrino, kad jo sūnui užėmus Lenkijos sostą, Švedijos interesai ne- 
būtų paminti. Zigmantas įsipareigojo laikytis 1587 metų Kalmaro 
statuto reikalavimų saugoti Švedijos nepriklausomybę ir liuteronų 
tikėjimą, o Estiją laikyti Švedijos nuosavybe. Ši sąlyga akivaizdžiai 
prieštaravo Lenkijos—Lietuvos interesams dominuoti visoje Livoni- 


joje ir tapo pagrindine dviejų šalių nesantaikos priežastimi. 

Pirmieji Zigmanto III valdymo metai nebuvo sėkmingi, tačiau 
jis negalėjo kaip Henrikas Anžujietis 1574-aisiais atsiriboti nuo nau- 
josios savo karalystės. XVI amžiaus paskutiniajame dešimtmetyje Šve- 
dijoje vyko sudėtingi politiniai valdžios žaidimai, 1600 metais bai- 
gęsi Sigizmundo Vazos nuvertimu. Jo vieton stojo paskutinysis likęs 
gyvas Gustavo Vazos sūnus hercogas Karolis. Atsisakinėdamas pri- 
imti karūną Karolis surengė didelį spektaklį (1604 metais vis dėlto 
buvo įtikintas ją priimti), tačiau de facto paskutiniuosius dvejus Jono III 
valdymo metus valde jis. Karolis buvo sumanus politikas ir tuo labai 
panašus į garsųjį savo tėvą. Tačiau karo ir diplomatijos reikalai klo- 
josi nekaip. Švedijos laimėjimai prieš Rusiją netrukus nuėjo užmarš- 
tin. 1590 metais rusai atnaujino karą ir susigrąžino Ivangorodą ir 
Koporję. 1591 metais žlugo Švedijos mėginimas užimti Novgorodą. 
Partizaninis karas ties Karelijos ir Suomijos siena, rusenęs visą pa- 
liaubų laikotarpį, vėl įsiplieskė. Puolimo iš Karelijos metu vėlyvą 
1592 metų rudenį buvo visiškai sugriauta medinė ginčytinoje terito- 
rijoje XV amžiaus pabaigoje švedų statyta Orivirtos tvirtove. Karas 
išplito į šiaurę. Valstiečių būriai iš Ostrobotnijos išgujo Pečengos 
vienuolyną, o 1590 metais bandė užimti prie Baltosios jūros esantį 
Kolos miestą; 1591 metais antrąkart mėgino užimti Kolą, bet ir vėl 
nesėkmingai, o kita vasarą užpuolė Somos tvirtovę. 1592 metų pa- 
baigoje sudarytos paliaubos 1595-aisiais virto taika. Pagal Teusinos 
sutarties sąlygas Rusija atsisakė pretenzijų į Estiją ir Narva, bet Šve- 
dija privalėjo sugrąžinti Kexholmo miestą ir Ingrijos provinciją. Pir- 
mą kartą buvo nustatyta siena tarp Suomijos ir Karelijos, ėjusi nuo 
sąsmaukos iki Baltosios jūros. Taigi, nors Švedija ir turėjo atsisakyti 
savo pretenzijų į Kolos pusiasalį, didžioji Laplandijos dalis buvo pri- 
pažinta Švedijai. 

Pirmasis karų etapas buvo smarkiai susijęs su Livonijos likimu, 
tačiau antrojo laikotarpio nesutarimai Šiaurės Europoje siekė kur 
kas toliau. 1598 metais mirus carui Fiodorui, Rusijos valstybė ėmė 
skilti, o tai sudarė palankią progą Švedijai ir Lenkijai—Lietuvai įsikiš- 
ti į Rusijos reikalus. Abi šalys labai stengėsi į caro sostą pasodinti 
savo kandidatus ir puoselėdamos tokias viltis siuntė kariuomenės 

būrius į Rusiją. Tačiau joms labai trukdė dinastinė ir teritorinė ne- 
santaika, atsiradusi Sigizmundui Vazai tapus Lenkijos karaliumi. Vė- 
liau aptarsime vidinius šio konflikto atbalsius, o tuo tarpu turėtume 
išsiaiškinti nepaprastai sudėtingus Rusijos valstybę apėmusius „rū- 
pesčių laikus“. 

Su caro Fiodoro mirtimi 1598 metais išnyko ir Kalitų dinastija. 
Silpnaprotis Fiodoras pakliuvo bojarino Boriso Godunovo, kuris mo- 
kėjo valdyti šalį, įtakon. Nacionalinis susirinkimas (Zemskij Sobor) 
išrinko Godunovą caru, bet ilgų karo dešimtmečių nuniokotoje ir 
maro išsekintoje šalyje įvesti griežtą tvarką jam nepavyko. Liūtys ir 
ankstyvi šalčiai 1601 metų rugpjūtį sunaikino derlių, labai pakilo 
kainos, ir valstiečiai sėklai skirtus grūdus sunaudojo maistui. Mask- 
vos gatvėse žmonės mirė iš bado, nespėję nuryti žolės. Arkliena tapo 
skanestu, sklido gandai, jog miesto turguose parduodamos bande- 
lės, įdarytos žmogiena. Visoje šalyje kilo dideli neramumai, Maskva 
vos atlaikė valstiečių puolimą 1603 metais. 1604 metais Ivano IV 
sūnumi Dimitrijumi apsišaukęs žmogus, (tikrasis Dimitrijus buvo 
miręs nuo epilepsijos 1591 metais), lydimas tūkstančio lenkų sava- 
norių ir kelių tuzinų kazokų Dnepro upe kirto sieną. Nepaisant to, 
kad mūšį smarkiai pralaimėjo, Dimitrijui pavyko savo pusėn patraukti 
nepatenkintus kariuomenės būrius ir bojarinus ir, praėjus dvejiems 
metams po Boriso Godunovo mirties 1605-aisiais, triumfuodamas 
jis įžengė į Maskvą. Neilgai Dimitrijus sėdėjo soste. Jo priklausomy- 
bė nuo lenkų ir vedybos su katalike sukėlė nepasitenkinimą, ir Di- 
mitrijus buvo nuverstas ir 1606 metų gegužės mėnesį nužudytas. 
Naujuoju caru išrinktas kunigaikštis Vasilijus Šuiskis, tačiau sklido 
gandai, kad Dimitrijus gyvas. Vakarinėse pasienio srityse pasirodė 
kitas Dimitrijus Apsišaukėlis. Šiose vietose sukilimui prieš carą va- 
dovavo buvęs baudžiauninkas Ivanas Bolotnikovas. Jo armija kurį 
laiką buvo apsiautusi Maskvą, bet galiausiai prie Tulos sutriuškinta. 
Jos likučiai prisijungė prie naujojo Dimitrijaus Apsišaukėlio, kuris 
sudarė opozicinę vyriausybę Tušine į šiaurės vakarus nuo Maskvos. 

1608 metais didžioji šiaurinės Rusijos dalis buvo pripažinusi 


Apsisaukelio, nuolat grasinusio apsiaustajam Šuiskiui, valdžią. At- 


Kova del valdžios. 137 
Pirmasis etapas 1558-1621 metai 


sidūręs tokiuose siaubinguose spąstuose, caras kreipėsi į Švediją pa- 
galbos. Po derybų Vyborge Šuiskis sudarė su Karoliu IX amžinąją 
sąjungą, kuri buvo nukreipta prieš Lenkiją-Lietuvą, tačiau jos kai- 
na buvo didelė. Caras turėjo atsisakyti visų pretenzijų į Livoniją ir 
už penkis tūkstančius kareivių pažadėjo atiduoti Kexholmo pro- 
vinciją. Netrukus šie kareiviai sučiupo margą Tušino komandą ir 
1610 metų kovo 12 dieną įžengė į Maskvą, išblaškydami maisti- 
ninkus. Tačiau Šuiskio nelaimės nesibaigė, kadangi Vyborgo su- 
tarty Zigmantas III laikė 1608 metais su caru sudarytų paliaubų 
laužymu. Lenkijos—Lietuvos kariuomenė, 1609 metų rugsėjo me- 
nesį perėjusi sieną, apgulė Smolenską. Kadaise buvę Dimitrijaus 
Apsišaukėlio rėmėjai dabar atsigręžė į Zigmantą, siūlydami jo sū- 
nų Vladislovą išrinkti caru. 1610 metų birželio 24 dieną nugalėtas 
Lenkijos-Lietuvos kariuomenės, po mėnesio Šuiskis bojarinų bu- 
vo nuverstas. Dabar Vladislovui tapti caru kelias atrodė laisvas. Ki- 
ta vertus, Karolio IX sėkmę staiga apgaubė grėsmingi debesys. Prie 
Klušino sumušti vargani Švedijos kariuomenės likučiai turėjo grįž- 
ti į Suomiją. Kexholmo miestas Švedijos valdžios nepripažino. Ne- 
pavyko užimti ir rusų įtvirtinimų prie Baltosios jūros. Galiausiai 
1611 metų balandį Danijos karalius Kristijonas IV paskelbė karą ir 
po mėnesio jo kariuomenė užėmė strategiškai svarbų Kalmaro mies- 
tą. Nors po apopleksijos priepuolio nebegalėjo kalbėti, Karolis IX 
iki pat paskutinės akimirkos liko vaidingas ir nepaklusnus. Jis mirė 
1611 metų spalio pabaigoje, savo šešiolikmetį sūnų palikdamas įpė- 
diniu ir beveik tuščio iždo, nepatenkintų valdinių, priešiškai nusi- 
teikusių didikų ir karo trimis frontais paveldėtoju. 

Sudetingoje kovoje del valdžios Rusijoje švedų pajėgos, vadovauja- 
mos Jakobo de la Gardie, 1611 metų liepos mėnesį užėmė Novgoro- 
dą, kur, pasak kronikininko, plėšė ir griovė cerkves ir žiauriai elgėsi su 
vietos gyventojais. Zigmantas III mėgino įsiviešpatauti Rusijoje ir tuo 
sukėlė tautos pasipriešinimą. De la Gardie siekė įtikinti sukilimo va- 
dus caru išrinkti jaunesnįjį Karolio IX sūnų Karolį Pilypą. Atrodė, kad 
vargų spaudžiami rusai, kuriems labai reikėjo pagalbos, šį siūlymą su- 
tiko palankiai, tačiau jų vado nužudymas sugriovė visus planus. 

Tuo tarpu švedai toliau veikė Karelijoje. 1611 metais po ilgos 
apsupties paemę Kexholmą, toliau puolė rusų įtvirtinimus prie Bal- 
tosios jūros, nors dažniausiai šie žygiai baigdavosi nesėkme. Pagrin- 
dinis Švedijos politikos tikslas atsispindėjo nurodymuose derybinin- 
kams, kuriuos 1613 metų vasario menesį į Vyborgą siuntė Gustavas II 
Adolfas, siekdamas suvaržyti Karolio Pilypo siekius Rusijoje. Neat- 
mesdamas galimybės, kad Karolis Pilypas gali būti išrinktas Rusijos 
caru, karalius siekė užgrobti teritorijas prie Baltosios jūros ir įsitvir- 
tinti jos pakrantėse iki pat Archangelsko bei žemyne nuo Narvos iki 
Pskovo. Vazos pusbrolių siekiai žlugo, kai Zemskij Soboras pasiprie- 
šino Švedijos ir Lenkijos okupaciniams kėslams ir caru 1613 metais 
išrinko Michailą Romanovą. 1612 metų gruodžio mėnesį Kremliuje 
likusi Zigmanto III įgula turėjo pasiduoti; nepaisant to, kad 1618 
metais Vladislovas surengė puolimą ir prasiveržė beveik iki Maskvos 
vartų, lenkai rytuose daugiau niekad taip ir nedominavo. Pagal 1618 
metų paliaubų sąlygas Lenkijai—Lietuvai liko Smolenskas, bet Vla- 
dislovui teko atsisakyti pretenzijų į caro sostą. Prieš metus Stolbove 
buvo sudaryta taika tarp Rusijos ir Švedijos. Rusams sumokėjus kon- 
tribuciją, švedai turėjo pasitraukti iš Novgorodo, tačiau Kexholmo 
ir Ingrijos provincijos atiteko švedams. Gustavas Adolfas džiaugėsi 
Švedijos luomams, jog dabar Suomija buvo apsaugota nuo „netikrų 
priešų“, o į Livoniją nutiestas tiltas sausuma ir rusai be švedų leidi- 
mo į Baltijos vandenis nebegalėjo nuleisti nė vieno laivo.'? 

Kare prieš Daniją Švedijos karaliui sekėsi blogiau. 1613 metais 
sudaryta Knäredo sutartis privertė Švediją atsisakyti ketinimų užval- 
dyti Arkties vandenyno pakrantes ir Sonneburgo tvirtovę Oselio sa- 
loje, be to, surinkti 1 000 000 riksdalerių sumą danų 1612 metais 
užgrobtiems Alvsborgui ir Goteborgui susigrąžinti. Karas Livonijoje 
taip pat nepasistümejo į priekį. Švedijos pajėgos 1600-1601 metais 
pasiekė kai kurių pergalių ir nužygiavo iki Diinos, tačiau iki 1603 
metų buvo nustumtos atgal, prarado Dorparą ir Weissensteina, o 
mūšyje su patyrusiu lietuvių vadu Jonu Chodkevičiumi patyrė skau- 


'* Roberts M. (leid.) Sweden as a great power 1611-1697. London, 1968, p. 134-136. 

dų pralaimėjimą. Zebrzydowskio sukilimas Lenkijoje išgelbėjo Šve- 
diją nuo visiško pažeminimo, nes vidaus reikalais užsiėmę lenkai ne- 
begalėjo skirti daug jėgų karui Livonijoje. Nuo 1606 metų abi šalys 
buvo įsivėlusios į painius Rusijos reikalus, taigi Livonijos fronte vieš- 
patavo santykinė taika. 1617 metais Gustavas Adolfas pasinaudojo 
užsitęsusiais Lenkijos—Lietuvos reikalais Rusijoje ir palei Diinos upę 
surengė puolimą, tačiau dezertyravus vienam jo vadų, didžioji jo per- 
galių dalis nuėjo perniek. Persilaužimas įvyko 1621 metais, kai šve- 
dai užemė Rygą ir pasistūmėjo į Kuršą. Nepaisant to, kad 1625 me- 
tais nesantaika atsinaujino, Lenkijos—Lietuvos pajėgos nebegalėjo 
sustabdyti potvynio. 1626 metais Švedai laimėjo didelę pergalę ties 
Wallhofu, o vėliau, tais pat metais, karas prieš Zigmantą III persikė- 
lė į Prūsijos teritoriją. Tai buvo pirmasis kampanijos, po penkerių 
metų nuvedusios švedus iki pat Europos širdies, žingsnis. 


ŠVEDIJOS IŠKILIMAS 


Po daugiau kaip šešis dešimtmečius trukusių karų Švedija tapo do- 
minuojančia jėga Rytų Baltijos šalyse. Šios sėkmės pasiekti padėjo 
Švedijos valdovų užsispyrimas ir atkaklumas, atsargus ir rūpestingas 
šeimininkavimas naudojant skurdžius šalies išteklius, kartais geras 
karinis vadovavimas ir palankus likimas. Valdant Gustavo Vazos sū- 
nums, pagrindinis Švedijos politikos tikslas buvo Rytų Baltijos šaly- 
se įsigyti teritorijų.Šiuo požiūriu Švedijos politikos nuoseklumo tik- 
rai trūko jos varžovėms, taip pat siekusioms Rytų Baltijos teritorijų. 
Lankija-Lietuva ir Maskvos didžioji kunigaikštystė buvo pagrindi- 
nės jėgos žemyne, tarp kurių ilgu sausumos pasienio ruožu nuo Diinos 
upės iki pat stepių vyko nuolatinės kovos. Plačių užmojų Atlanto 
pakrantėse turėjo Danija—Norvegija, šių šalių valdovai buvo smar- 
kiai įsitraukę į Šiaurės Vokietijos politiką. Vis dėlto Danija kontro- 
liavo Baltijos jūros raktą — Zundo sąsiaurį, todėl Švedija iki pat XVII 
amžiaus vidurio Vakarų Baltijoje įsitvirtinti neįstengė. Už Alvsbor- 
go tvirtovės, saugojusios vienintelį išėjimą į vandenis vakaruose, 

sugrąžinimą Danija 1570 ir 1613 metais pareikalavo labai didelių iš- 
pirkų. Antra vertus, XVI amžiuje ji prarado pozicijas Rytų Baltijoje. 
Esminiai Švedijos politikos Baltijos šalyse motyvai kelia daug gin- 
čių. 1890 metais išspausdintame straipsnyje vokiečių istorikas Frit- 
zas Arnheimas mėgino apginti Eriko XIV reputaciją. Arnheimas gy- 
rė Eriką už Revelio paėmimą į Švedijos globą ir vertino tai kaip 
toliaregišką žingsnį siekiant galutinių dominavimo Baltijos regione 
tikslų, o visą kaltę už Septynerių metų karą suvertė Frederikui II. 
Beveik po trijų dešimtmečių Arnheimas pastebėjo paralelę tarp šio 
konflikto ir tuo metu Europoje siautėjusio didžiojo karo. Panašiai 
kaip Antantės valstybės, Danija, Liubekas ir Lenkija, siekdamos pri- 
versti priešą (Švediją) pasiduoti, jį apsupo ir marino badu. Švedų 
istorikai, paveikti Svedijos—Norvegijos sąjungos priešaušryje atgiju- 
sio patriotizmo ir madingų geopolitinių idėjų, palaikė mintį apie 
Danijos—Norvegijos apsiaustį, kuri nuolat grasino ir pačios Švedijos 
nepriklausomybei. 1933 metais Curtas Weibullas rašė, jog Gustavas 
erdvės nekliudomai užmegzti politinius bei ekonominius ryšius su 
kitomis Europos šalimis. Kristijono IV pastatyti galingi įtvirtinimai 
Skängje ir Bohusläne leidžia manyti, jog Švedija negalėjo tiesioginiu 
puolimu palaužti Danijos dominavimo Zundo sąsiauryje: tačiau už- 
kariauti Rytų Baltijos šalis buvo įmanoma ir verta, be to, taip buvo 
galima pasipriešinti Danijos įtakai ir pretenzijoms jose dominuoti.'? 
Švedijos istorikai, kuriuos Michaelis Robertsas pavadino „Naująja 
mokykla", daugiausia dėmesio skyrė klausimui, kokią reikšmę dėl jta- 
kos Livonijoje kariavusioms valstybėms turėjo prekyba su Baltijos šali- 
mis. Anot Sveno Svensono, Švedijos politikos Baltijos šalyse pagrindi- 
nis tikslas buvo dominavimas Rusijos rinkoje, tuo tarpu Attmanas 
mano, jog nuosekliai siekti prekybos su Rusija Švedija ėmė tik po 1562 


"> Arnheim F. „König Erich XIV als Politiker”, Historische Zeitschrift, 1890, 64: 430- 
475. Weibull C. „Gustaf II Adolf”, Scandia, 1933, 6: 1-22. Apie Danijos apsupties 
idėją žr.: Jensen F. „Den danske „indkredsning” af Vasa-tidens Sverige", Historisk 
Tidskrift, 1976, 76: 1-24. 

mety.'* Pernelyg sureikšminę ekonominius tikslus, istorikai ignoravo 
arba nepastebėjo tokių ne mažiau svarbių motyvų kaip karalystės sau- 
gumas ar ambicingo monarcho prestižo klausimas. Taigi Attmanas 
Stolbovo sutartį traktuoja kaip kliūtį, dėl kurios Švedija, per Novgo- 
rodą ir Pskovą siekusi kontroliuoti prekybą su Rusija, turėjo atsisakyti 
vilties dominuoti Arkties vandenyno pakrantėje. Praktiškai viskas, ką 
ji gavo, tebuvo „tyrlaukiai prie Nevos".!? Prisimenant ankstesnius pla- 
nus kontroliuoti šiaurinę Rusiją, šiame tvirtinime tiesos, matyt, yra. 
Tačiau nuolatiniai Karelijos puldinėjimai per sieną iš Rusijos pusės 
ilgą laiką kėlė didelių problemų šalies saugumui, ir nustūmus šią sieną 
už Ladogos ežero, buvo pasiekta neabejotinai didelė strateginė perga- 
lė, kaip 1617 metais luomų susirinkime ją vertino Gustavas Adolfas. 
Kelia abejonių lenkų istoriko Kazimierzo Lepszy'io komentaras, jog 
prekyba, privalėjusi būti Švedijos sąjungos su Lenkija—Lietuva pagrin- 
das ir akstinas, Kalmaro statute „buvo nustumta į trečią vietq”.'° 
Komercinių paskatų svarbą pabrėžiantys argumentai iškelia aikštėn 
paradoksą, kad tokiai ekonomiškai atsilikusiai šaliai, kokia buvo Švedi- 
ja, trūko komercinių bei verslininkystės įgūdžių. Pavyzdžiui, 1558 me- 
tais į Vyborgą staiga ėmus plūsti rusų pirkliams, Gustavas Vaza stengėsi 
čia išplėsti prekybą, bet Revelio pirkliai tuoj užblokavo šį uostą. Vietos 


pirkliams trūko lėšų stambesniems sandoriams finansuoti, o švedai 


“4 Roberts M. The Swedish imperial experience 1560-1718. Cambridge, 1979, p. 26- 
34. Svensson, op. cit., p. 9-10. Attman. The struggle for Baltic markets. Powers in 
conflict 1558-1618. Acta Regiae Societatis Scientarium et Litterarum Gothobur- 
gensis. Humanoria 4. Göteborg, 1979, p. 63, 98. Atteman A. Swedish aspirations 
and the Russian market during the 17” century. Acta Regiae Societatis Scientarium et 
Litterarum Gothoburgensis. Humanoria 24. Göteborg, 1985, p. 6-9. 

"> Attman, op. cit., p. 207. 

'6 Lepszy K. „The union of the crowns between Poland and Sweden in 1587”, Poland 
at the eleventh international congress of historical sciences in Stockholm. Warsaw, 1960, 
p. 174. Zernack K., „Schweden als europäische Grossmacht der frühen Neuzeit”, 
Historische Zeitschrift, 1981, 232: 338, ginčijasi, jog Stolbovo sutartimi prasidėjo 
naujas ekspansijos laikotarpis del trijy priezasciy, paskatinusiy Švediją 1561 metais 
įsitraukti į Livonijos karą, būtent dėl rytinių sienų saugumo, siekimo atsverti Dani- 


jos dominavimą Baltijoje ir komercinės ekonominės naudos. 

negalėjo pasiūlyti rusams reikiamų prekių. Hanzos pirkliams pamegi- 
nus įvesti penkių procentų mokestį už atvežtas prekes, rusai paprasčiau- 
siai pasitraukė, o Narvai 1559 metais tapus pagrindine rusų prekybos 
vieta, trumpas aktyvios prekybos Vyborge laikotarpis baigėsi.” 
Švedijos valdovai be abejonės siekė kontroliuoti prekybą Rusijoje, 
tačiau jų siekiai taip ir liko neįgyvendinti. Valdant Erikui XIV buvo 
siūlyta iškasti kanalą per Švediją — šitaip aplenkti Zundo sąsiaurį — skli- 
do kalbos apie Anglijos-Svedijos bendrovę, kuri būtų leidusi pasinau- 
doti Rusijos rinka, tačiau kai Švedijos karalius pamėgino šį sumanymą 
įgyvendinti, atsirado kliūčių. Nesekmingos buvo ir Eriko IV pastangos 
kontroliuoti prekybą Narvoje. Jis siekė priversti rusų pirklius pirkti pre- 
kes iš Švedijos kontroliuojamų uostų, tačiau negalėjo apsispręsti, ar nu- 
stačius muito mokesų leisti kai kuriems užsienio laivams plauku į Nar- 
vą, ar skirti patruliuoti Švedijos laivus ir visiškai uždrausti prekybą su 
šiuo Rusijos uostu. 1567 metų sutartis, dėl kurios Gyllenstierna vedė 
derybas, Eriko viltis sugriovė, nes caras primygtinai reikalavo leisti vi- 
siems krovinius iš Liubeko ir tuo metu su Švedija kariavusios Danijos 


gabenusiems laivams laisvai įplaukti ir išplaukti iš Narvos. Erikas atsisa- 


kuoti Narovos bei Nevos upių žiotis, bet savo admirolui 1572 metais 
įsakė veikti diplomatiškai, kad nesukeltų nereikalingo priešiškumo. 
1581 metais švedams užėmus Narvą, baigėsi trumpas šio miesto 
intensyvios prekybos laikotarpis. Klestėjimo laikotarpiu 1565-1567 
metais linų ir kanapių iš Narvos eksportuota triskart daugiau nei iš šių 
prekių centro Rygos. Kaip 1588 metais pastebėjo ypatingasis Elžbie- 
tos pasiuntinys Rusijoje Giles Fletcheris, iš Narvos kasmet išplaukda- 
vo daugiau kaip šimtas linų ir kanapių prikrautų laivų, o dabar vos 
penki laivai su tokiu kroviniu palieka uostą. Jonas III mėgino paversti 
Narvą Rusijos prekybos centru, tačiau daugiau kaip devynis dešimta- 
dalius eksportuojamų prekių reikėjo vežti iš Rusijos žemyno. Švedų 
laikais Narva tebuvo tranzito uostas ir muitinė Rusijos prekėms. Ne- 


'* Attman, op. cit., p. 15-32. 

turėdami tiesioginio priėjimo prie Baltijos jūros, prekes iš prekybos 
centro Pskovo į Rygą, Revelį ir kitus uostus rusai gabeno per Lietuvą ir 
Lenkiją. Jie taip pat naudojosi Baltosios jūros uostu Archangelsku, 
nors į jį niekuomet neatplaukdavo daug laivų iš užsienio.!š 

Sunkios finansinės padeties ir politinio bei konstitucinio palikimo, 
kurį jaunasis karalius paveldėjo 1611 metais, akivaizdoje nuostabą kelia 
didžiulė Švedijos įtaka Centrinėje Europoje Gustavo II Adolfo valdymo 
laikotarpio pabaigoje. Skurdžius karalystės išteklius slėgė išpirka Danijai 
už Alvsborgo tvirtovę. XVII amžiaus trečiojo dešimrmečio pradžioje Da- 
nijos legatas Pederis Galtas piešė niūrų bado, epidemijų ir nusivylusių 
gyventojų paveikslą, kuris nedaug kuo skyrėsi nuo Samuelio Laskio 1579- 
1580 metų žiemą Zigmantui III rašytų pranešimų. Švedija patyrė skau- 
džius 1596 ir 1603 metų nederliaus padarinius. Vakarų Švedijos Örslösa 
vyskupijos metrikacijos knygose išlikusiuose įrašuose vaizdingai pasako- 
jama apie 1596 metų badmetį šalyje, jis lyginamas su maro epidemijo- 
mis Egipte ir Jeruzalės žlugimu.” 

Šie ypatingai sunkūs metai sutapo su labai didele politine krize, kuri 
kamavo Švediją nuo Vazų dinastijos įsigalėjimo. Baigiantis Jono III val- 
dymo laikotarpiui, valstybės politikos reikaluose ėmė jsitvirtinti taryba 
(rad). Sosto įpėdinio išrinkimo Lenkijos karaliumi perspektyva suteikė 
progą tarybai pareikalauti vadovaujančio vaidmens karalystės valdyme. 
Karaliui susitarus su tarybos vadais, 1587 metais buvo sudarytas planas, 
pagal kurį karaliui išvykus taryba turėjo perimti šalies valdymą. Šis Kal- 
maro statutas neįsigaliojo, nors jį pasirašė ir Jonas, ir Zigmantas. Revelio 
susitikime 1589 metais taryba kartu su Lenkijos seimo nariais taip pat 
stengėsi sužlugdyti Jono III mėginimus išlaisvinti savo sūnų nuo slegian- 


čio karaliavimo Lenkijoje ir sugrąžinti į Švediją. 


18 Artman op. cit., p. 114-130. Öhberg A. „Russia and the world market in the 
seventeenth century”, Scandinavian Economic History Review, 1956, 3: 123-162. 

'? Ahnlund N. (leid.) „Peder Galts depesher 1622-1624”, Historiska Handlingar, 
1922, 26 (1): 5-122. Palme S. „Samuel Laski om Sveriges tillstånd vintern 1597- 
1598”, Historisk Tidskirft 1944, 64: 118-121. 

2° Utrerstrom G. „Climatic fluctuations and population problems in early modern 
history”, Scandinavian Economic History Review, 1955, 3: 28. 

Tarybos aristokratijos, kuriai vadovavo tokie eruditai kaip Erikas Spar- 
re, atkaklumas ir skaudus sūnaus praradimas nebuvo vienintelis Jono 
rūpestis. Mėgindamas įvesti naująją liturgiją, jis susipyko su Bažnyčia. 
Brolis Karolis, Södermanlande faktiškai sukūręs valstybę valstybėje, kėlė 
nuolatinę grėsmę karaliaus valdžiai. 1590 abu broliai mėgino pakirsti 
tarybos (744) priešinimąsi. Jos vadai dvejiems metams buvo nutildyti, o 
karalystės reikalus perėmė kunigaikštis Karolis. Nežinomas autorius 1592 
metais rašytame pamflete kaltino kunigaikšų, jog jis pasielgė kaip „visi 
tironai ir savavaliai”, primindamas apie „mirusio kalėjime paprasto nu- 
sikaltėlio mirtimi" karaliaus Kristijono, prieš trejus metus nužudytų Eriko 
XIV bei Prancūzijos valdovo pene ul mae 2 


giliai įklimpęs į Žečpospolitos politinius Šlajus o kadangi Kalmaro 
statutas buvo anuliuotas, nebuvo aišku, kas turi valdyti šalį karaliui išvy- 
kus. Kunigaikstis Karolis pasinaudojo susidariusia padėtimi; paskubo- 
mis susitaikęs su priešininkais, jis su taryba (744) sudarė jungtinę vyriau- 
sybę. Naujoji laikinoji vyriausybė nedelsdama Upsaloje sušaukė bažnyčios 
tarybos susirinkimą. Tai buvo abejotino teisėtumo, bet didelio politinio 
įžvalgumo žingsnis, kadangi „tikrojo Dievo žodžio" gynimas nuo karali- 
ko valdovo kėslų buvo tikriausias kelias vel sutelkti nekilminguosius luo- 
mus ir įgyti jų paramą. Upsalos susirinkimo rezoliucija nedviprasmiškai 
skelbė Švedijos ištikimybę Augsburgo konfesijai. Karalystėje neturėjo 
būti toleruojamas joks kitas ukejimas. Rezoliucija buvo išspausdinta ir 
paskleista karalystėje; ją pasirašė beveik du tūkstančiai luomų, miestų ir 
provincijų atstovų. Kai Zigmantas 1593 metų rugsėjo mėnesį atvyko į 
Švediją, vyriausybė be užuolankų jam pareiškė, jog norėdamas būti ka- 
rūnuotas Švedijos karaliumi, privalės pritarti Upsalos rezoliucijai. Nu- 
teikti kunigaikščio prieš tarybą (råd) jam nepavyko. 1594 merų vasario 
mėnesį susirinkęs riksdagas Upsalos rezoliuciją palaikė. Žengimo į sostą 
chartijoje Zigmantas patvirtino Liuteronų Bažnyčios Švedijoje viršeny- 
bę, pažadėjo tartis su hercogu Karoliu ir taryba (rdd) ir pareiškė, kad del 


*! Sjödin L. En pampflett av ar 1592, Historisk Tidskrift, 1930, 50: 330. Pamfleto 


autorius greičiausiai buvo tarybos (rad) narys Axelis Leijonhufvudas. 

Švedijos valdymo jam išvykus bus tariamasi su kunigaikščiu Karoliu ir 
taryba (rad), veiksiančia nekilmingųjų luomų vardu. 

Vyriausybei pateiktuose siūlymuose kunigaikštis Karolis išreiškė sa- 
vo nuomonę, kad būtų politiškai teisinga aristokratų konstitucininkams 
padaryti nuolaidų. Antra vertus, monarchui išvykus taryba (744) buvo 
nusiteikusi palikti jam didelę dalį valdžios kaip atsvarą kunigaikščio Ka- 
rolio įtakai. Tačiau Zigmantas buvo linkęs valdymą patikėti saviems 
pareigūnams ir vadams, kurių be jo leidimo nušalinti nebuvo galima. 
Deja, Zigmanto patikėtiniai buvo labai nemegstami asmenys, tokie kaip 
arogantiškas ir žiaurus Klasas Flemingas Suomijoje ir simpatijomis kata- 
likybei įtariamas Stokholmo valdytojas Erikas Brahe. Tarybą (råd) ir 
kunigaikštį Karolį vienijo priešiškumas tokiems asmenims. Jie siekė pa- 
kirsti Zigmanto skirtų pareigūnų autoritetą ir priversti Flemingą jiems 
paklusti. Pasitarusios abi pusės nusprendė suteikti Karoliui regento 
(riksföreståndare) titulą, bet jo galią labai apriboti. Ši nepatogi sąjunga 
netrukus ėmė irti. Duoti akstino santykių su Zigmantu nutraukimui 
taryba (rad) nenorėjo. Jos nariai 1594 metų pabaigoje karaliui aiškino, 
jog Karolį paskelbti regentu juos privertęs karas su Rusija ir karalystės 
finansiniai sunkumai. Būdamas turtingiausias ir įtakingiausias šalies žem- 
valdys, per savo ryšius Karolis turėjo galimybių daryti nemenką spaudi- 
mą vyriausybei. 1595 metais, siekdamas tarybos (råd) sutikimo sušaukti 
Riksdagą, jis grasino atsistatydinti. Daugiausia, ko taryba (744) galėjo 
tiketis, buvo tai, kad pasiseks įtikinti karalių rasti būdų, kaip paskirstyti 
jėgų pusiausvyrą vyriausybėje ir apriboti kunigaikščio Karolio galią. 

Söderköpingo kunigaikštis luomams pateikė pasiūlymą, kuriame at- 
sispindėjo siekimas, kad jam kaip regentui būtų suteikta karaliaus galia. 
Valstiečių luomas tam pritarė, tačiau Stokholmo biurgeriai, dvasininki- 
ja ir diduomenė didelio entuziazmo nerodė. Galiausiai arkivyskupas Eri- 
kas Sparre davė atsakymą, kuris tam tikru mastu atitiko Karolio reikala- 
vimus. Regentu luomai jį pripažino, tačiau valdymo reikalais jis privalėjo 
tartis su taryba ir gauti jos sutikimą. Nepritarusieji Söderköpingo rezo- 
liucijai buvo laikomi „maištininkais ir arskalūnais“, tokiems pareigü- 
nams turėjo būti taikomos atitinkamos teisinės priemonės. 


Söderköpingo rezoliuciją galima laikyti tarybos konstitucionalizmo 

pergale, nes šis įpareigojantis nacionalinis susitarimas suteikė tarybai (744) 
galimybę daryti įtaką karalystės valdymui, bet ir kunigaikštis Karolis 
dabar galėjo atvirai siekti savo tikslų, o pirmiausia — imtis karaliaus pa- 
reigūnų. Karolis buvo jokių sentimentų neturintis negailestingas politi- 
kas. Agresyvus ir diktatoriskas jo būdas buvo visiška priešingybė tarybos 
(räd) narių neryžtingumui ir dvejonems, ir pastarieji nenorėjo suteikti 
preteksto nutraukti santykius su svetur gyvenančiu karaliumi, bet spren- 
džiant karalystės valdžios klausimą nepajėgė atsilaikyti prieš kunigaikš- 
čio Karolio reikalavimus. Baigiantis 1595 metams karaliaus šalininkai 
Švedijoje buvo visiškai izoliuoti, tačiau laivyno admirolas ir karališkasis 
vietininkas Suomijoje Klasas Flemingas buvo kur kas tvirtesnis. Jis sek- 
mingai pasipriešino Karolio mėginimams pakirsti kariuomenės lojalu- 
mą, ir kai 1596 metais nelaimingieji hercogo pasiuntiniai mėgino Suo- 
mijos luomams aiškinti Söderköpingo rezoliuciją, ant jų galvų pliüptelejo 
ištisa patyčių lavina. Išsekinti Suomijos valstiečiai skundėsi didžiuliais 
Flemingo pareigūnų imamais mokesčiais, juos slėgė rekrutų tarnybos 
našta, nors taika su Rusija jau buvo įsivyravusi. Nors ir nepritarė Fle- 
mingo kraštutinumams, taryba (råd) nesutiko siųsti kariuomenės į Suo- 
miją, kaip to reikalavo Karolis, nes baiminosi, jog toks žingsnis gali būti 
palaikytas sukilimu prieš karalių. Panašiai manė ir aukštesnieji luomai, 
kurių neišgąsdino senasis Karolio triukas — grasinimas atsistatydinti. 
1596-1597 metų žiemą kunigaikštis Karolis įvykdė tai, ką galima 
būtų pavadinti minią kurstančia rinkimų kampanija. Tarybą jis ap- 
kaltino Söderköpingo rezoliucijos sabotavimu, bet pasistengė neužsi- 
pulti karaliaus, netgi tvirtino, kad jam grįžus tikrai būtų išaiškintos 
visos karaliaus pareigūnų valdymo blogybės. Karolis su džiaugsmu da- 
lijo apsaugos raštus Suomijos valstiečiams, kurie skundėsi didžiuliais 
Flemingo dalinių reikalaujamais mokesčiais, ir, galimas dalykas, kad 
šitaip jis netgi kurstė sukilimą. 1596 metais Suomijoje įsiliepsnojęs 
valstiečių sukilimas be jokios abejonės išėjo kunigaikščiui į naudą, nes 
neleido Flemingui siųsti savo kariuomenės į Švediją. Kreipdamasis į 
Suomijos valstiečių luomą 1597 metais Arbogos riksdage, Karolis no- 
riai pasakojo apie siaubingą Suomijos valstiečių likimą ir užsiminė, 
jog reikia imtis priemonių prieš didikus. Tačiau, nors tarybos nariai 

susirinkime ir nedalyvavo, aukštesnieji luomai atsisakė patenkinti Ka- 
rolio reikalavimus, atkakliai tvirtindami, jog šis privaląs valdyti tarda- 
masis su taryba, o ginčą su Flemingu turėtų pasistengti išspręsti tai- 
kiai. Tarybos (rad) nariai, kurių buvo mažai ir kuriems trūko ryžto bei 
vienijančio tikslo, kunigaikščiui pasipriešinti negalėjo. Kitame tais pat 
metais Stokholme įvykusiame susirinkime aukštesnieji luomai sutiko 
nušalinti tarybą ir siųsti karinę ekspediciją į Suomiją. 

Padėtis 1597 metų pabaigoje buvo labai gerai subalansuota. Griezto 
Karolio valdymo deka visi tarybos (744) nariai faktiškai palaikė karalių. 
Diduomenės dauguma, Stokholmo biurgeriai ir arkivyskupas taip pat 
remė karalių. Klasas Flemingas balandžio mėnesį mirė, tačiau jo įpėdi- 
nis, karališkasis valdytojas Suomijoje Arvidas Stälarmas buvo tvirtas ka- 
raliaus teisių šalininkas ir iš Karolio paliktos pakrikusios įgulos jis atėmė 
Abo pilį. Karolis buvo pasiekęs, kad Suomijos luomai pripažintų jo kaip 
regento valdžią, bet trumpos rudens kampanijos metu jam nepavyko tą 
valdžią įvesti. Bevaisiai buvo ir jo mėginimai laimėti Estijos luomų para- 
mą, nors naudodamasis vietos bajorų ir biurgerių baime, nuolat kėlė 
aikštėn Lenkijos kėslus ir kalbėjo apie Zigmanto patarėjų katalikų kelia- 
mą grėsmę liuteronų tikėjimui. Nors Estijos diduomenė ir valdytojas 
Jöranas B6ije buvo ištikimi Zigmantui, bet karaliui tarnauti už savo 
valstybės sienų nenorėjo. Po ilgų derybų 1598 metais Estijos rekrutai 
prisijungė prie Stalarmo renkamų pajėgų Suomijoje, bet po to, kai gra- 
sinant kunigaikščio Karolio laivynui Stalarmas atsitraukė, liepos pabai- 
goje turėjo grįžti atgal. Po mėnesio Stalarmas išgirdo apie karaliaus atvy- 
kimą į Kalmarą ir vel ėmė kaupti pajėgas. Estijos rekrutai delsė, o kai 
kariuomenė pasiekė Stokholmo salyną, buvo jau per velu. Mūšyje prie 
Stångebro (1598 rugsėjo 25) Zigmantas buvo nugalėtas ir po trijų dienų 
su jį nugalėjusiuoju kunigaikščiu Linköpinge pasirašė sutartį. Spalio pa- 
baigoje jis išvyko iš Švedijos ir niekuomet į ją nebesugrįžo.2 

Zigmanto reikalus smarkiai pablogino delsimas grįžti į Švediją ir 
politinio ryžto stoka, visai nesiderinę su jo dėdės veiksmais. Zigmantas 


*? Smulkiau žr. Roberts, op. cit., p. 372-384. Federley B. Kunglid majestät, svenska 
kronan och furstendömet Estland 1592-1600. 1946, Helsingfors, p. 133-165. 

nesugebėjo įkvėpti ir paskatinti nepatenkintų hercogo veiklos kraštu- 
tinumais savo valdinių. Rimčiausi jo šalininkai nepaklusniuosius vertė 
nusigręžti, o ne eiti su jais išvien. Daugiausia nemalonumų Zigmantas 
turėjo Lenkijoje, kur Habsburgus remianti jo politika sukėlė tokių 
galingų bajorų kaip Jano Zamoyskio priešiškumą. Nuslopinti kylan- 
cia nepasitenkinimo bangą Lenkijoje—Lietuvoje greičiausiai padėjo tik 
tvirtas jo atsidavimas katalikų tikėjimui, nors protestantizmo pakili- 
mas jau buvo ėmęs slūgti. Tačiau Švedijoje, Upsaloje, liuteronų tikgji- 
mą buvo itin stengiamasi iškelti, ir Karolis sumaniai panaudojo įtari- 
mus, jog Zigmantas gali mėginti keisti nusistovėjusią tvarką. 

Tačiau kunigaikščio Karolio pergalė nebuvo tvirta. Svarbiausias klau- 
simas, kas turi valdyti šalį karaliui išvykus, Linköpingo sutartyje nebuvo 
apibrėžtas; kadangi taryboje (rád) vyravo politinė suirutė, vienintelis kan- 
didatas buvo kunigaikštis Karolis. Karalius nepakluso aukštesniųjų luo- 
mų reikalavimui sugrįžti, ir 1599 metais luomai žengė ryžtingą žingsnį — 
atšaukė ištikimybę savo senjorui. Praėjus vieneriems metams jie pasiūlė 
karūną Karoliui, kuris tuo metu jau buvo atsikrates Kalmaro bei Abo 
rojalistų citadeliy ir vykdė bausmes pagrindiniams savo priešininkams. 
Abo „kruvinoji pirtis" 1600 metais pasikartojo Linköpinge, kur herco- 
go priešininkams taryboje (råd) po teismo buvo įvykdytos bausmės. 

Nuomones apie kunigaikštį Karolį griežtai pasidalijo. Vieni smer- 
kė jį kaip nesąžiningą vienvaldį, kiti kaltino už tai, jog palaikąs pagrin- 
dines savo priešininkų konstitucininky idėjas. Buvo net tokia nuomo- 
nė, esą hercogas atsisakęs priimti luomų siūlomą karūną, nes nuoširdžiai 
jaudinesis del šio žingsnio teisėtumo. 1604 metais jo sūnėnas Johanas 
atsisakė pretenzijų į sostą, taigi jpedinyste atiteko vyriausiajam Karo- 
lio sūnui Gustavui Adolfui. „Išrinktasis karalius“, kaip norėjo būti ti- 
tuluojamas Karolis, buvo karūnuotas tik 1607 metais. Karolis savotis- 
kai nenorėjo įsitvirtinti karalystės valdyme ilgesniam laikui; jo valdymas 
buvo panašesnis į asmens režimą, o planuotos valdymo reformos taip 
ir liko nejgyvendintos. 1602 metais buvo atkurta valstybės taryba, bet 
jos valdžia buvo ribota; ir Karolis pasirūpino, kad luomai kontroliuo- 
tų tarybos veiklą. Pasitrauke nuo Zigmanto, luomai turėjo paklusti 
kunigaikščiui, tačiau jokiu būdu netapo nuolankiais jo tarnais. Nekil- 

mingieji luomai reiškė didelį nepasitenkinimą brangiai kainavusiu ka- 
ru prieš Zigmantą Livonijoje ir sužlugdė Karolio mėginimus koop- 
tuoti į tarybą šešis Estijos didikus. Šiems luomams priešinantis, teko 
atsisakyti ir viduramžių Žemės įstatymo reformos planų. Nepaisant 
to, kad riksdagas vis dar smarkiai priklausė nuo karaliaus įsakymų, 
nuolat šaukiamos sesijos ir dalyvavimas karalystės reikaluose, ypač mo- 
kesčių klausimais, šią instituciją labiau sutelkė ir sureikšmino. 

1611 metais mirus Karoliui LX, grėsė nauja krizė, kadangi vyriau- 
siasis karaliaus sūnus dar buvo nepilnametis, ir pagal 1604 metų sutar- 
ties sąlygas, kol jam sukaks aštuoniolika, karalystę valdyti turėjo re- 
gentas. Daug aristokratų buvo ištremti; dvasininkai pyko del Karolio 
kišimosi į tikėjimo reikalus; valstiečiai nuolat kentė didelių karo mo- 
kesčių naštą. Antra vertus, šalį smarkiai spaudė Danija, o pasiduoti 
Lenkijos—Lietuvos valdovo kataliko malonei švedai nenorėjo. Nyköpin- 
ge susirinkę luomai visas karaliaus galias norėjo suteikti jaunajam Gus- 
tavui Adolfui, tačiau kėlė sąlygą — būsimasis karalius privalo pritarti 
žengimo į sostą chartijai, apibrezianciai karaliaus valdymo sąlygas. 

1611 metų žengimo į sostą chartija — viena svarbiausių gairių Sve- 
dijos istorijoje. Ji dar kartą įtvirtino religijos vientisumą; verte karalių 
laikytis šalies įstatymų; negavus kunigaikščio Johano, karalystės ir luo- 
mų tarybos bendro sutikimo negalėjo būti įvestas joks naujas įstaty- 
mas ar panaikintas senasis, o karalius negalėjo pradėti karo veiksmų, 
sudaryti taiką ar sąjungą. Šia chartija buvo atvirai pasmerktas Karolio 
IX valdymas ir iš naujo patvirtinti konstituciniai 1594 metų Postulata 
nobilium principai, kuriuos Erikas Sparre, supažindindamas su šia pro- 
gramą, išsakė savo kalboje. Šiais Postulata buvo siekiama tarybai su- 
teikti tarpininko tarp karaliaus ir valdinių vaidmenį, joje buvo ir kai 
kurių valdžios decentralizavimo bruožų, pavyzdžiui, reikalavimas, kad 
be visuotinio luomų pritarimo ir svarstymo kiekvienoje provincijoje 
negali būti priimtas joks įstatymas. Žengimo į sostą chartijos šeštasis 
straipsnis atspindėjo diduomenės priešiškumą, kurį sukėlė begėdiškos 
Karolio manipuliacijos nekilmingaisiais luomais. Negaliojo joks jsta- 
tymas ar mokestis, įvestas be tarybos žinios bei pritarimo ir „sutikimo 
tų, kuriuos jis galetų liesti”. Karalius pasižadėjo pernelyg dažnais 

susirinkimais luomų nevarginti, o taryba — be reikalo, gerai neapsvars- 
čius ir nepagrindus priežasties, Riksdago nešaukti. 

Ši chartija padėjo karaliaus ir valdinių, ypač aristokrarijos, kuri 
1612 metais gavo daugiau privilegijų, sutaikinimo pagrindus. Penk- 
tasis straipsnis skelbė, kad į penkis aukštuosius karalystės postus (dvaro 
valdytojo, maršalo, admirolo, kanclerio ir iždininko), į tarybą bei 
valstybės iždo tarybą, provincijų teisėjų bei gubernatorių pareigoms 
ir į svarbiausių karalystės tvirtovių įgulas turi būti skiriami „karalys- 
tėje gimę didikai", o kiti švedų tautybės kompetentingi žmonės turi 
užimti žemesnes pareigas. Pagal Postulata nobilium buvo reikalauja- 
ma, kad valstybės pareigūnais būtų skiriami švedų didikai, o ne už- 
sieniečiai ar žemesniųjų luomų atstovai, ir Zigmantas savo karūnavi- 
mo priesaikoje privalėjo atgaivinti vėlyvųjų viduramžių pažadą į tarybą 
priimti tik švedų tautybės žmones.” 

Per pirmąjį Gustavo Adolfo valdymo desimtmetj buvo pakeista 
Švedijos valdymo struktüra. Daugiausiai prie šio darbo prisidėjo kanc- 
leriu 1612 metais paskirtas Axelis Oxenstierna. 1614 metais buvo 
įkurtas vyriausiojo dvaro valdytojo vadovaujamas aukščiausiasis teis- 
mas, kurį sudarė keturi tarybos (råd) nariai ir devyni mokesčių val- 
dininkai, penki jų privalėjo būti kilmingi. Teismas turėjo rinktis kas- 
met penkiems mėnesiams Stokholme, dėl tos priežasties paskelbtame 
karalystės sostine. Vėliau buvo įsteigti dar trys aukščiausieji teismai 
Abo (1623), Dorpate (1630) ir Jönköpinge (1643). 1618 metais iz- 
das buvo pertvarkytas į collegium, arba kolegiją su bendra atsakomy- 
be. Šiai institucijai, kurią sudarė iždininkas ir penki iždo kancleriai, 
pirmiausia turėjo būti pateikiamos visos ataskaitos, išskyrus admira- 
liteto ir artilerijos. Danui Abrahamui Cabeljau įvedus dvejybinę bu- 
halteriją, nuo XVII amžiaus trečiojo dešimtmečio iždas galėjo suda- 


2 Žengimo į sostą chartijos vertimas pateikiamas kn. Roberts M. (leid.), op. cit., p. 7- 
10. Apie konsitutcinį konfliktą žr. Rystad G. „Med rads rade eller efter konungens 
godtycke?” Scandia, 1963, 29: 157-249. Hermansson A. Karl IX och ständerna. 
Tronfragan och forfattingsutvecklingen i Sverige 1598-1611. Upsala. 1962, Runeby N. 
Monarchia mixta. Maktfordelningsdebatt i Sverige under den tidigare stormakstiden. 
1962, Upsala. 

rinėti nacionalinės atskaitomybės ataskaitas ir deramai planuoti biu- 
dzeta. Kertinis Oxenstiernos administracinių reformų akmuo buvo 
kanceliarija, kuriai jis vadovavo daugiau nei keturiasdešimt metų. Ji 
buvo įsteigta 1618-aisiais, nariams paskirtos pareigos, o po aštuone- 
rių metų kanceliarija buvo performuota į kolegiją. Vietos valdžiai 
taip pat buvo suteiktas tvirtesnis pagrindas. 1634 metais buvo dvi- 
dešimt trys provincijos, kurių kiekvieną valdė gubernatorius (stathalla- 
re). Pagal 1620 metais išleistą memorandumą šie gubernatoriai pri- 
valėjo parūpinti sekretorius, prižiūrėti karaliaus antstolius ir iždui 
reguliariai siųsti ataskaitas. 

Ši Gustavo II Adolfo valdymo laikais įdiegta valstybės valdymo 
sistema turėjo ir trūkumų. Pareigūnai turėjo pernelyg didelį darbo 
krūvį, bet mokama jiems būdavo mažai, kai kurioms centrinėms ins- 
titucijoms trūko darbuotojų. Buvo karalystėje tokių vietų, kaip aukš- 
tųjų didikų lenai ir kasyklos, kurios šiai sistemai nepriklausė. Tačiau 
lyginant su tokiomis labiau išsivysčiusiomis ir galingesnėmis Euro- 
pos šalimis kaip Prancūzija, kur Richelieu reformas sužlugdė didikų 
respublikonų opozicija, Švedijos karaliaus ir jo kanclerio laimėjimai 
atrodo tikrai įspūdingai. Galiausiai valstybės sistemos išplėtimas ir 
apibrėžimas buvo veiksminga priemonė į valstybės valdymą įtraukti 
ne tik diduomenę, reikalavusią sau valstybinių pareigų liūto dalies, 
bet ir dvasininkiją bei gabius žemesnės kilmės žmones ir užsienie- 
čius. Jeigu Švedijai, kaip Danijos karaliui Kristijonui IV, būtų tekę 
patirti skaudžių pralaimėjimų užsienyje, viskas būtų buvę kitaip. Ki- 
tuose šios knygos skyriuose smulkiau apžvelgsime ekonomines bei 
karines Švedijos didybės amžiaus prielaidas. Tačiau baigdami karų 
rytinėse Baltijos šalyse — įžangos į „Šiaurės liūto" žygius Centrinėje 
Europoje — apžvalgą, kai kurias Švedijos iškilimo priežastis vis dėlto 
galėtume paminėti. Faktas, kad šalis po XVI amžiaus paskutiniojo 
dešimtmečio krizių atsigavo, rodo vidinį jos atsparumą ir jėgą. Nors 
karalystę draskė vidinė nesantaika, tikėjimo vieningumą skelbusi Up- 
salos deklaracija ir stiprus tautiškumo jausmas išorės priešų akivaiz- 
doje buvo stipriai veikiantis balzamas pilietinių neramumų padary- 
toms žaizdoms gydyti. Galbūt Karolis ir nebuvo sąžiningas politikas, 

tačiau nebuvo ir absoliutizmo šalininkas, o jo sūnus savo mokytojų 
dėka gerai išmanė monarchia mixta principus. Gustavo II Adolfo 
valdymui labiau buvo būdinga pusiausvyra, o ne kraštutinumai, ir 
tai leido galimų priešininkų jegas nukreipti dirbti išvien su karūna, o 
ne prieš ją. Be to, šalyje buvo rodoma didelė pagarba įstatymams ir 
giliai įsišaknijęs paklusnumas valdovui. Karaliaus propagandininkai 
nuolat skatino šlovingosios Švedijos tautos praeities prisiminimus. 
1626 metais į Upplandą, Norrlandą ir kasyklų rajonus rinkti lėšų 
karui nusiųstas Pederis Erikssonas kreipėsi į valstiečius, cituodamas 
šlovingus gotų žygius ir ragindamas nesumenkinti savo protėvių drąsos 
ir vyriškumo: 


Tad būkime švedais, tikrais gotais, ir tegu jų šlovė ir garsūs žygiai praskaid- 
rina mūsų protus ir suteikia tą narsą ginti savo brangiąsias žmonas, vaikus ir 
krikščioniškąjį tikėjimą, ir su šiuo tikslu patikekime Jo Karališkajai Dideny- 
bei savo namus, gyvybę ir kraują...“ 


Šiam patriotiškam raginimui turime supriešinti irzlų ir neabejo- 
tinai šališką Danijos legato Pederio Galto pastebejima 1622 metais, 
jog tada, kai reikėjo lėšų nepopuliariam karui su Livonija remti, mo- 
kesčių didinimui luomai priešinosi. Aišku, dėl karo, epidemijų ir 
bado, kuriuos Galtas taip pat minėjo, negausūs Švedijos gyventojai 
tikrai turėjo kęsti sunkią mokesčių naštą. Vazos gerai mokėjo iš savo 
valdinių išspausti viską, bet neduoti jiems preteksto sukilti. Ekspan- 
sijos laikotarpiu paprastos kilmės žmonės įgijo galimybių iškilti, o 
kilmingiesiems atsirado dar daugiau galimybių kaupti dvarus ir už- 
imti aukštas pareigas. Tačiau Švedijos „didybės amžius" pareikalavo 
nemažai jėgų ir pastangų, kurias ilgesnį laiką palaikyti šalis, turinti 
mažai gyventojų ir gamtinių išteklių, vargu ar galėjo tikėtis. 


* Nordstrom J. De yverbornas 6. 1934, Stockholm, p. 72. 

Karas ir visuomenė 


KARO PRIEMONĖS 


Neįžengiamos pelkėtos, viržiais apaugusios dykros, didžiojoje Šiaurės 
Europos dalyje plytėję tankūs miškai reikalavo visiškai kitokios karo 
veiksmų taktikos nei Šiaurės Italijoje ar Nyderlanduose. Livonijoje ir 
ties Suomijos—Karelijos siena didelių kautynių nebuvo daug. Dažniau- 
siai tai būdavo trumpi puldinėjimai iš abiejų pusių. Būrų buvę perne- 
lyg brangu ir greičiausiai neefektyvu XVI amžiaus antrosios pusės šiaurės 
karuose naudoti dideles ietininkų ir muškietininkų falangas — garsią- 
sias ispaniškąsias tercijas (tercio). Lietüs ir klampyne Centrinės ir Piety 
Europos šalių kariuomenes versdavo laukti žiemos, kai šaltis ir sniegas 
būriams gerokai palengvindavo puolimus, leisdamas greičiau judėti. 
1658 metais švedų armija užšalusia jūra nužygiavo nuo Jutlandijos 
pusiasalio iki Danijos salų, o prieš šimtmetį į Livoniją įsiveržusią Iva- 
no IV kariuomenę vargino nesėkmės, nes žiema buvo švelni, vandenys 
neužšalę, o keliai klampüs. Švedijos ir Rusijos kariai susirėmimuose 
prie Suomijos—Karelijos sienos dažniausiai naudodavosi slidėmis, ir 
lenkų kariuomenės stovyklas Livonijoje naktimis netikėtai puldinėda- 
vo Karolio IX suomių slidininkai. Johannas von Nassau 1601 metais 
kurį laiką bandė sutvarkyti Švedijos kariuomenę (deja, nesėkmingai) 
ir pastebėjo, jog suomiai su pilna ginkluote gali nusliuozti tokius at- 
stumus, kokius sunkiai įveiktų raiteliai ar pėstininkai. Žiemą gelbėdavo 

ne vien slides: 1611 metų žiemą švedai išžygiavo prie Baltosios jūros, 
tikėdamiesi užimti Kolos tvirtovę, o trys dešimtys lapių su keturiais 
šimtais elnių jiems talkino kaip transporto priemonė. 

Profesionaliems kariams sunkiai įveikiamos klimato ir geografinės 
sąlygos dažnai tapdavo rimta kliūtimi, kaip atsitiko Ditmar$o valstie- 
čių sukilimo malšinti siųstam karaliaus Jono landsknechty būriui. Šal- 
tą drėgną 1500 metų vasario dieną ginkluotus karius priešininkai už- 
klupo klampiame, siaurame kelyje tarp gilių griovių. Raiteliams nebuvo 
kur apsisukti, o dirmaršiečiai kilus sąmyšiui nuo pylimų puolė badyti 
ietimis klampynėje besiblaškančius arklius. „Sužeisti arkliai pašėlo, bloš- 
kė raitelius žemėn ir trypė kojomis, daug nuskendo grioviuose... Ka- 
reivių akis temdė garuojantis nuo arklių nugarų prakaitas, sniegas, kruša 
ir lietus, nieko nebuvo matyti...”’ Giliuose, miškais apaugusiuose Ti- 
vedeno ir Holavodeno tarpekliuose, kuriuos reikėjo įveikti norint pa- 
tekti į Centrinės Švedijos lygumas, iš už nukirstų ir skersai kelio pagul- 
dytų medžių (brätar) nesunku buvo surengti pasalą kariuomenei. Viena 
iš priežasčių, 1604 metais vertusių rigsradą nepritarti Kristijono IV 
puoselėtiems karo prieš Švediją planams, buvo ta, kad puolančiai ka- 
riuomenei per atšiaurų kraštą nuo Danijos ir Švedijos sienos iki Stok- 
holmo tekdavo įveikti ilgą kelią, o tai per praėjusius aštuoniasdešimt 
metų karalystei kėlė didelių nepatogumų ir brangiai kainavo.? 

Prie Suomijos—Karelijos sienos vykusiame partizaniniame kare svar- 
bų vaidmenį vaidino ietimis bei lankais apsiginklavę ir neįžengiamus 
miškus puikiai pažinoję valstiečiai, tačiau nedaug būta atvejų, kad kau- 
tynes su gerai apmokyta profesionalų armija valstiečių kariuomenė 
būrų laimėjusi (kaip Švedijos rekrutai 1466 metais). Ilgose kampani- 
jose, be kurių suverenas nebūtų galėjęs įgyvendinti savo ekspansinių 
siekių, valstiečiai dalyvauti negalėjo. Jų vidutiniski karo įgūdžiai ir pa- 
prasta ginkluotė šaunamųjų ginklų ir iečių mūšiui netiko. Danijos 
karūna labiau buvo linkusi remtis samdinių kariuomene. 1520 metais 


' Huitfeldt A. Kong Hansis Kronicke. Copenhagen, 1599 (1977 m. perspausdintas 
leid.), p. 166. 


* Aktstykker og Oplysninger til Rigsraadets og Stadermedernes Historie, I, p. 128. 

į Švediją įsiveržusią Otto Krumpeno armiją sudarė daugiausia Vokie- 
tijos ir Škotijos būriai; Grafų kare 1534-1536 metrais kovėsi beveik 
vien samdiniai iš užsienio kraštų ir nepaklusniuosius Jutlandijos vals- 
tiečius smarkiai sumušė. Danijos valstiečiai dažniausiai eidavo apsau- 
gos karių ir pakrančių sargybinių pareigas, o kare prieš Eriką XIV Fre- 
derikas II pirmenybę suteikė profesionaliesiems landsknechtams. Tačiau 
Kristijonas IV 1614 metais įsteigė reguliariąją kariuomenę, kurios pa- 
grindą sudarė valstiečiai. Po septynerių metų šią sistemą pertvarkius, 
visi karūnos ir Bažnyčios žemių valstiečiai buvo suskirstyti voromis po 
devynis: iš kiekvienos voros turėjo būti skiriamas vienas valstietis, ku- 
riam tekdavo trejus metus tarnauti kariuomenėje ir visą tą laiką karei- 
vis už atlyginimą dirbdavo viename iš voros ūkių. 

Gustavo Vazos kariuomenėje taip pat tarnavo samdiniai, tačiau 
nebenoredamas išlaikyti nepatikimos profesionalios kariuomenės, 
1544 metais karalius ėmėsi kurti karinės prievolės (utskrivning) sis- 
temą. XVII amžiaus trečiajame dešimtmetyje ši sistema buvo papil- 
dyta tobulesne valdymo struktūra. Valstiečiai buvo suskirstyti voro- 
mis (rotar) po dešimt (ar dvidešimt tuo atveju, jei valstiečiai priklausė 
didikams), o kiekviena vora privalėdavo pristatyti vieną pėstininką 
nuo aštuoniolikos iki keturiasdešimties metų amžiaus ir aprūpinti jį 
amunicija. Kasmetiniam šaukimui į kariuomenę vadovaudavo ko- 
misija. Dalyvauti privalėjo visi, o neatvykusieji pakliūdavo į kariuo- 
menę automatiškai. Komisija dažniausiai atrinkdavo tuos, kuriems 
būdavo paprasčiau pasitraukti nuo žemės ūkio darbų, pavyzdžiui, 
jaunesniuosius ūkininkų sūnus, tačiau darydavo ir išimčių: į kariuo- 
menę neimdavo kasyklų darbininkų ar vienintelio našlės sūnaus, taip 
pat vengė nevykėlių ar blogo būdo žmonių. Pašauktajam kareiviui 
karūna mokėjo nedidelę algą, duodavo žemės sklypelį, kurį skirdavo 
voros nariai. Tačiau valstiečiai su tais žemės lopineliais skirdavosi 
labai nenoriai, be to, daug rūpesčių kele vorų skaičiaus mažėjimas 
karūnos žemes dalijant didikams ir daugumos atrinktyjy nenoras 
tarnauti jo didenybės kariuomenėje. Sunkia našta ėmimas į kariuo- 
mene užgulė negausius karalystės žmonių išteklius ir komisijos daž- 
nai nesurinkdavo reikiamo skaičiaus karių. Iš 7820 valstiečių 

Norrlande, plačiame žemės ruože, nusidriekusiame į šiaurę nuo der- 
lingųjų lygumų, 1566 metais kariuomenėn stojo 391 pėstininkas. 
Valdant Jonui III Livonijos karų laikotarpiu šis skaičius buvo gero- 
kai didesnis: tarnavo keli Norrlando būriai (fūnikor), kiekviename 
po 400-500 karių. Tokiai skurdžiai sričiai nuolatinis žmonių jėgos 
nutekėjimas karo reikalams, daug žmonių aukų pareikalavusios li- 
gos ir karai (1593 metais Narvoje žuvo pusė Manso Gudmundssono 
Norrlando būrio) galėjo sukelti rimtų demografinių padarinių. 

Neturėdama geros valdymo struktūros sistemos, Gustavo Vazos 
sukurta kariuomenė netruko susidurti su kliūtimis. Karams užsieny- 
je karaliaus sūnums buvo reikalinga samdinių kariuomenė, bet Jono III 
valdymo laikais išryškėjo, kokia nepatikima ji gali būti. Joną jau ir 
taip slėgė rūpestis, kaip surinkti pinigų ir sumokėti Danijai išpirką 
už Alvsborgo tvirtovę, atlyginimų reikalavo vokiečių kavalerija, vis 
dėlto jis įstengė sumokėti algas maždaug keturiems tūkstančiams Ar- 
chibaldo Ruthveno vadovaujamų škotų, ir išsiųsti juos kariauti į Es- 
tiją. Nepasisekus šturmu užimti Wesenbergo tvirtovės, 1573 metų 
kovo 17 dieną jie sukėlė maištą ir šalia miesto sienų susikovė su kara- 
liaus vokiečių pulku. Kai kurie įsipainioję į maištus prieš karalių škotų 
tautybės karininkai buvo suimti ir ištardyti, o atlyginimo negavusi 
kariuomenė į namus turėjo grįžti kaip išmanė. Ne tik į Estiją siųsti 
būriai patyrė karaliaus nemalonę ir liko be algų. Frederikas II 1568 
metais pasamdė 1500 škotų arkebuzininkų, bet po trejų metų dau- 
giau kaip pusė jų mirė nuo žaizdų ir ligų. Likusieji buvo uždaryti 
Jutlandijos pakrantės įguloje ir be karaliaus leidimo neturėjo teisės 
persikelti į Zelandiją. Kai kurie jų, Helsingore tikėdamiesi rasti į 
Škotiją plaukiantj laivą, mėgino pabėgti užšalusia jūra pėsčiomis, 
bet nuskendo ar mirė nuo šalčio.? 


* Dow J. „Rutbvens Army in Sweden and Esthonia”. Historiskt Arkiv 13. Stockholm, 
1965. Bricka C. (leid.) Indberetninger fra Charles de Danzay til det Franske Hof om 
Forholden i Norden 1567-1573. Copenhagen, 1901, p. 122. Kaip Prancūzijos am- 
basadorius pranešė karaliui, „I'hyver a este si grand et vehement pardeca, que nul 
n'est peu sortir de ceste isle de Zeland ne y venir sans se mectre en tres evident 
danger gue depuis peu de jours". 

Erikas XIV siekė padidinti savo pulkų karinį pajėgumą, diegda- 
mas linijine mūšio taktiką ir reikalaudamas, kad puolimui būtų nau- 
dojamos ilgakotės ietys, tačiau jo įpėdinio valdymo laikais visa tai 
buvo pamiršta, o menkai apmokyti pašauktiniai nebenorėjo naudo- 
tis nepatogiomis ietimis ir sunkiais šarvais. Erikas skatino didikus 
nepamiršti savo pareigos aprūpinti karaliaus kariuomenę raitinin- 
kais, bet Jonas turėjo kvotą sumažinti, o karo tarnybos užsienyje lai- 
ką sutrumpinti. Dažnas reiškinys būdavo asmenų pakeitimai, o ka- 
riuomenes patikrinimuose mažai kas lankėsi, buvo įprastas dalykas, 
kad vietoj vieno asmens atvykdavo kitas. 1601 metais Karolis ryztin- 
gai ėmėsi didikų tarnybos kavalerijoje (rusttjänst) atkūrimo. Grasin- 
damas konfiskuoti dvarus, jis bandė Suomijos didikus priversti tar- 
nauti Livonijoje, po trejų metų atvirai apšaukė išdavikais tuos, kurie 
vengė atlikti karinę pareigą, tačiau niekas negelbėjo. Panašiai nesise- 
kė ir jo sūnui. 1623 metais į patikrinimą atvyko mažiau nei du šim- 
tai vyrų ir tik 28 iš jų buvo deramai ginkluoti. Nenorėdamas at- 
stumti diduomenės, Gustavas Adolfas primygtinai paklusti jo 
reikalavimams nevertė, bet griebėsi kitokių priemonių ir, siekdamas 
užsitikrinti diduomenės įnašą į karo reikalus, įvedė mokesčius. Ūki- 
ninkai, norėję ir galėję duoti vieną gerai apginkluotg raitininką, nuo 
mokesčių buvo atleisti. Taip buvo pradėta kurti lengvoji kavalerija, 
Vokietijos karo laukuose pagarsėjusi „grėsmingosios“ vardu. 

Nors užsienio karams Gustavas II Adolfas vis dar naudojo samdi- 
nių kariuomenę, XVII amžiaus trečiajame dešimtmetyje reformuota 
kariuomenė, kurioje tarnavo tik švedai, išsibarsčiusiose karalystės pro- 
vincijose ėmė įgyti vis tvirtesnį pagrindą. Karalystė buvo suskirstyta 
į aštuonias sritis, kiekvienoje jų — po dvi ar tris provincijas. Kiekvie- 
na provincija sudarydavo pulką (Jandsregiment). Provincijos pulkas 
turėdavo pristatyti tris karo pulkus arba šešis eskadronus iš 408 žmo- 
nių, neskaitant karininkų, ir tokios sistemos valdymo ir taktikos struk- 
tūra viena prie kitos puikiai derėjo. 

Su Gustavo Adolfo sėkme kuriant veiksmingą kariuomenės siste- 
mą jo priešininkas Danijoje Kristijonas IV negalėjo rungtis. Karū- 
nos valstiečius sunkiai prislege karo prievolių našta, nors 1638 metais 

didikai sukilo, kad jų dvarų valstiečiai būtų imami į rekrutus. Karo 
tarnyba nebuvo populiari, o rekrutai toli gražu nebuvo gerai pareng- 
ti kariauti. Vargu ar pakako triskart per metus vykdavusių tridienių 
pratybų, kad kareivius galima būtų deramai išmokyti karo dalykų, o 
kad valstiečiai neimtų šaudyti žvėrių karaliaus miškuose, šautuvai 
buvo saugomi drėgnose bažnyčiose. Nacionaliniai apsaugos būriai 
(militia) netiko kariauti su kovų užgrūdintais Trisdešimties metų 
karo veteranais, kurie Daniją buvo užpuolę 1626, o antrąkart 1643 
metais, ir po 1646 metų bandyta tobulinti kariuomenės sistemą, ta- 
čiau dėl menkos vadų kompetencijos ir didikų nenoro savo nuomi- 
ninkus leisti tarnauti kariuomenėje šie mėginimai sužlugo. 
Gustavas Adolfas rūpinosi ir derama savo kariuomenės ginkluo- 
te. Pėstininkai gavo ilgakotes ietis, karių mėgstamas senąsias arkebu- 
zas pakeitė muškietos, o kavalerija buvo apginkluota kardais ir pisto- 
letais. Tačiau didžiausių naujovių jis įdiegė taktikoje; daugiau nei 
prieš dešimtmetį iki to laiko, kol Švedijos kariuomenė patraukė vi- 
sos Europos dėmesį, Gustavas Adolfas siekė patobulinti tų laikų ge- 
riausių taktikos specialistų, tokių kaip Johannas Nassau, pamėgtus 
būdus. Karas prieš lenkus Livonijoje ir Prūsijoje teikė didelių gali- 
mybių išbandyti šias naujoves, kadangi lemiamu momentu, stojus 
prieš nepaprastai judrią lengvąją Rytų Europos kavaleriją, įprastinė 
Vakarų Europos taktika nepasiteisindavo. Gustavo Adolfo tėvas liko 
ištikimas kavalerijos atakos krypties pakeitimo manevrui: ristele, šau- 
dydami iš pistoletų, raiteliai puola priešą, o po to kiek įmanoma 
greičiau atsitraukia. Tokia taktika netiko mūšiuose prieš Lenkijos 
kavaleriją, kurios siaubą keliantis rikiuotės pleištas visu greičiu smig- 
davo į priešą. Kirchholmo kautynėse 1605 metais Chodkevičius iš- 
provokavo švedus pulti, į sparnus išviliojęs jų kavaleriją, išrikiuotą 
pėstininkų būrių stačiakampių tarpuose, o paskui baisiyjy pleisty 
išblaškyti ir žiauriai žudomi švedų raiteliai turėjo grįžti prie savo pės- 
tininkų. Mūšiuose su Lenkijos kariuomene Gustavas Adolfas išmo- 
ko vertinti puolamąją kavalerijos reikšmę. Kartu su muškietininkų 
pulkais, kurių užduotis buvo ištisine ugnimi atstumti priešo raiti- 
ninkus, švedų kavalerija siautėjo Prūsijos ir Vokietijos kautynių lau- 

kuose, spausdama pakrikusius priešų pulkus tol, kol muškietininkai 
pasiruoš kitai salvei. Pėstininkai naudojo tokį pat plieno ir ugnies 
derinį: prieš lemiamą kariuomenės puolimą pleištu Gustavo Adolfo 
muškietininkai atidengdavo siaubingą ištisinės ugnies sieną. Gusta- 
vas Adolfas visuomet buvo labai atidus smulkmenoms, primygtinai 
reikalavo pratybų, įdiegė daugybę kitų naujovių, ypač artilerijoje, 
todėl Švedijos karinės pajėgos iš trečiarūšės kariuomenės tapo ge- 
riausia Europos karo laukų armija.“ 

Gustavo Adolfo reformos Švedijos karo laivyne ne taip plačiai 
žinomos, nors šis buvo labai svarbus į pietines Baltijos jūros pakran- 
tes gabenant kariuomenę ir amuniciją. Gustavas Vaza gerai suprato 
laivyno reikšmę, o jo sūnus Erikas gautą paveldą išplėtojo. Tačiau 
amžiaus pabaigoje laivyne vyravo netvarka, ir nepaisant Karolio IX 
pastangų jį atstatyti, danų laivynas Kalmaro kare buvo kur kas pra- 
našesnis. Švedijos sėkmė kare prieš Kristijoną IV priklausė nuo to, 
kaip pavyks susisiekti su užsieniečių būriais, nes dėl maišto Karolis 
IX Rusijoje prarado dvi armijas ir 1611 metais prasidėjus karui tetu- 
rėjo 472 samdinius. Kartu su Alvsborgu Švedija prarado ir vienintelį 
kelią į Vakarus, o karą turėjo tęsti su paskubomis surankiotais pra- 
stai apmokytais rekrutais. Frederiko II valdymo laikotarpiu Danijos 
karinis laivynas gavo tvirtus administracinius ir organizacinius pa- 
grindus, o Kristijonas IV ypatingą dėmesį skyrė laivyno plėtimui, 
naudodamasis daugiausia iš Zundo mokesčio surinktomis lėšomis, 
taip pat stiprino Skanes tvirtoves ir įtvirtinimus prie Zundo sąsiau- 
rio. Gustavo Adolfo laivynas, kurį daugiau nei du dešimtmečius puo- 
selėjo toks genijus kaip Klasas Flemingas, 1644 metais pasirodė pra- 
našesnis už Kristijono IV laivyną, bet šlovę Švedijai atnešė pergalingas 
Jutlandijos pusiasalio puolimas iš Vokietijos, kuriam vadovavo Len- 
nartas Torstenssonas. Laivynas Švedijos karo strategijoje nebuvo 


*Smulkiau apie Gustavo Adolfo kariuomenės reformas žr. Roberts M. Gustavus Adolp- 
hus. A History of Sweden 1611-1632 (2 romai). London, 1958, t. 2, p. 169 ir toliau. 
Apie Švedijos ginkluotąsias pajėgas iki 1611 metų žr. Artėus G. Till militärstatens 
förhistoria. Krig, professionalisering och social forūndring under Vasasönernas regering. 


Militärhistoriska studier 8. Stockholm, 1986. 

svarbiausia puolamoji, bet greičiau būtina pagalbinė jėga. Svarbi jo 
paskirtis trečiajame XVII amžiaus dešimtmetyje buvo pietinių Balti- 
jos jūros uostų priežiūra, o kriusku 1629-1630 metų žiemos metu 
švedų laivynas veiksmingai blokavo Pomeranijos pakrantės uostus. 
Prieš tai buvusi Dancigo blokada nebuvo tokia veiksminga, o 1627 
metų lapkričio mėnesį švedai pralaimėjo Lenkijos laivynui. Klasui 
Flemingui vadovaujant, per 1620-1630 metų laikotarpį buvo pa- 
statyta šešiolika karo laivų, o išlaidos karo laivynui nuo 1616 iki 
1632 metų išaugo daugiau nei penkiagubai. Tačiau būta ir nesėk- 
mių. Dešimt laivų 1625 metais paskendo netoli Livonijos prie Do- 
mesnas uolų, o po trejų metų per bandymus prie Stokholmo pa- 
skendo karo laivas „Vaza“. Karūna ėmėsi įvairiausių priemonių šiems 
nuostoliams atstatyti, įskaitant ir miestų įsteigtą Laivų bendrovę še- 
šiolikai prekybinių laivų išlaikyti. 

Kristijono IV ir Gustavo Adolfo, Lenkijos karaliaus bei „vande- 
nynų ir Baltijos jūros generolo" Albrechto von Wallensteino pradėta 
laivų statyba buvo iš tiesų įspūdinga, tačiau galiausiai paaiškėjo, jog 
naudos ji atnešė nedaug. Baltijos karai vykdavo sausumoje, o ne jū- 
roje. Šiuo požiūriu lengvi negilios gramzdos irkliniai laivai sekliems 
Skandinavijos pakrančių šcherams ar Prūsijos lagūnoms, taip pat gau- 
siems vidaus vandens keliams, vedusiems prie Suomijos įlankos, tiko 
kur kas labiau negu sunkūs ir brangūs jūrų karo laivai. 

Iš tikrųjų kiek ironiškai atrodo tai, kad šie brangūs dviejų ambi- 
cingų šiaurės valdovų statyti laivynai susidūrė tik ilgo Kristijono IV 
valdymo pabaigoje, kai Švedija Baltijos šalyse jau buvo įsitvirtinusi. 
Kristijono energinga ir agresyvi politika Švedijos atžvilgiu nesusilau- 
kė rigsrado pritarimo, ir pastarasis buvo linkęs tvirtai laikytis 1570 
metų Stetino taikos sutartimi nustatyto arbitražo proceso šių dviejų 
karalysčių ginčams spręsti. Tarybos nariai baiminosi, jog dėl karo 
bus apmokestintos jų lėšos, o karalius taps mažiau priklausomas nuo 
didikų jam teikiamų subsidijų ir ilgainiui apribos diduomenės teisi- 
nę padėtį ir valdžią. Kristijonui pavyko įtikinti tarybą, ir ši, nors ir 
nenoromis, 1611 metų karui prieš Švediją pritarė. Knarede karalius 
pasiekė, kad Švedija būtų išstumta iš Arkties vandenyno pakrantės 

nuo Titisfjordo iki Varangerio. Tačiau Tandrupas nesutinka, kad 
rigsradas taikos derybų metu padėjo švedams, priversdamas Kristi- 
joną atsisakyti savo planų dėl Alvsborgo aneksijos. Tai, kas, pasak 
švedų istoriko Curto Weibullo, „buvo Versalio taika,... kuria ilgiems 
dešimtmečiams ketinta palaužti Švediją ekonomiškai ir politiškai", 
Tandrupas interpretuoja kaip varganą taiką Danijai.? 

Šių dviejų karalysčių taikos sutartis numatė prekybos laisvę. Trintį 
sukėlė Švedija, apmokestinusi į Daniją eksportuojamas prekes, o po 
dešimties metų šalių santykiai visai pašlijo. Žlugus viltims, jog rigs- 
radas skirs lėšų ir leis rinkti kariuomenę karui su Švedija, Kristijonas IV 
turėjo nusileisti. Per mėnesį trukusias intensyvias pasienio derybas 
Danijai nepavyko išsireikalauti, kad švedai atsisakytų prekybos mo- 
kesčio, be to, ji dar kartą turėjo patvirtinti, jog visi švedų laivai bei 
kroviniai atleidžiami nuo Zundo mokesčio. Po 1624 metų birželio 
mėnesį sudarytos sutarties, pasak Michaelio Robertso, dviejų Skan- 
dinavijos karalysčių santykiai labai pakito, nors tas pats autorius yra 
pastebėjęs, jog dar beveik ištisą amžių švedų politikus persekiojo Da- 
nijos baimė.“ 

1618 metrais Centrinėje Europoje įsiplieskė karas, netrukus apė- 
męs didesnę žemyno dalį ir, kaip amžininkai pastebėjo, smarkiai pa- 
keitęs kovų dėl dominavimo Baltijoje pobūdį. Richelieu įgaliotinis 
Dancige 1617 metų gegužės menesį pranešime apie Zigmanto III 
ketinimus Austrijoje ir Bohemijoje surinkti 12 000 rekrutų ir susi- 
grąžinti Švediją, pastebėjo, kad nesirengiama puolimui, tad „tout le 
monde subcone quil y ait guelą autre desseign cache”. Įvarimą pirmiau- 
sia kele Ispanija, be to, manyta, kad rezgami planai prieš Olandiją. 
Žinodamas apie Zigmanto bandymus 1619 metais susitaikyti su Dun- 
kirko piratais ir ispanais, Kristijonas IV būgštavo, jog Lenkijos ir 
Habsburgų sąjungos grėsmė gali paskatinti Jungtinių Provincijų 


* Tandrup L. Mod triumf eller tragedi (2 tomai). Aarhus, 1979, t. 1. Weibull C. 
„Gustaf II Adolf”, Scandia, 1933. 6: 5. 

© Roberts M. Gustavus Adolphus and the Rise of Sweden. London, 1973, p. 58. Ro- 
berts M. The Swedish Imperial Experience 1560-1718. Cambridge, 1979, p. 4-9. 


Livonijos karai 162 


pasipriešinimą, ir jei Baltijos jūroje įsipliekstų karas, kiltų tiesioginis 
pavojus Danijos dominavimui.” „Reikalai tapo tokie prasti, — 1628 
metų balandžio mėnesį savo kancleriui rašė Gustavas Adolfas, — kad 
visi karai Europoje susipynė ir tapo vienu karu.“* Matyt, likimas 
Švedijos karalių globojo, taigi Švedijai kare sekėsi geriau negu Dani- 
jai. Švedų kariuomenė aplenkė karo laivų ginamą pavojingąją sieną 
ir Danijos karalių užpuolė per silpnai saugomas galines duris — Jut- 
landijos pusiasalį. 

1621 metais Gustavui Adolfui užėmus Rygą, Danijos dominavi- 
mo Baltijos regione siekiams iškilo rimta kliūtis. Agresyvią savo po- 
litiką Gustavas Adolfas aiškino siekimu neleisti Baltijoje įsitvirtinti 
kuriai nors vienai valstybei. Laiške hercogui Adolfui Frydrichui Mek- 
lenburgui jis rašė, jog priešai maną jį pasinaudosiant aplinkybėmis ir 
meginsiant kubilais išsemti jira.’ Tačiau jo įsakymai ir veiksmai by- 
lojo ką kita. Netrukus po Rygos užkariavimo Larsui Eskilssonui, lai- 
vu gabenusiam varį į Liubeką, karalius įsakė, net jei danai ir verstų, 
marseliy nenuleisti, nebent laivą apsupty daugiau nei septyni ar aš- 
tuoni danų laivai, bet ir tada — tik pareiškus protestą. Tai buvo iššū- 
kis Danijai, siekusiai dominuoti Baltijoje į pietus nuo Bornholmo- 
Gotlando-Oselio linijos, be to, sklido kalbos apie „didįjį planą" 
perkelti karą prieš Lenkiją į pietus, kurį Gustavas Adolfas įgyvendi- 
no 1626 metais. 

Iš pirmo žvilgsnio atrodo keista, kad Kristijonas IV nepasinaudo- 
jo Vazų ginču. 1599 metais Zigmantas bandė gauti Danijos pagal- 
ba; jo pasiuntinys Samuelis Laski užsiminė, jog Karolis valdžią už- 
grobe sukurstytų valstiečių padedamas, be to, buvo Augsburgo 
konfesijos priešas. Greičiausiai įkalbėtas taikingųjų rigsrado didikų, 


” Forsten G. Akmbi u nucema K ucmopuu banmuückoeo eonpoca e XVI u XVII 
cmonemuax (2 tomai). St. Petersburg, t. 1, p. 224-225. Akstykker og Oplysninger til 
Rigsraadets og Standermedernes Historie, 1, p. 247-250. Zigmantas mėgino sudaryti 
sąjungą ir su Danija, tačiau gavo griežtą atkirtį. 

® Hallendorff C. (leid.) Tal och skrifter av konung Gustav II Adolf. Ett urval. Stock- 
holm, 1915, p. 99. 

° Ahnlund N. Tradition och historia. Stockholm, 1956, p. 121-122. 

karinę pagalbą suteikti Kristijonas atsisakė, bet Zigmanto laivynui 
leido plaukti Zundo sąsiauriu. Kristijonas buvo griežtas legitimizmo 
šalininkas ir Karolio [X veiksmams nepritarė, tačiau nerimą jam kėlė 
karingoji Lenkijos karaliaus katalikybė ir nuo Krokuvos iki Madrido 
nusidriekęs intrigų tinklas, keles grėsmę protestantizmui. Derybos 
dėl sąjungos su Danija 1617 metais Lenkijai nepavyko, tačiau Gustavo 
Adolfo keltas mintis sudaryti sąjungą prieš Lenkiją Kristijonas IV taip 
pat atmetė. Šiame sudétingame XVII amžiaus trečiojo dešimtmečio 
diplomatiniame žaidime Kristijonas IV pasirodė esąs prastas zaide- 
jas. Paliaubų su Lenkija—Lietuva 1624 metų pabaigoje Švedijos tary- 
ba nutraukti neketino, nes grėsė puolimas iš Danijos, ir Gabrielis 
Oxenstierna buvo nusiųstas į Kopenhagą apsižvalgyti. Kristijoną IV 
jis užtiko besiruošiantį įsiveržimui į Vokietiją ir gavo iš jo draugystės 
patikinimus. Žinodamas, kad Danija pulti neketina, ir jausdamasis 
visiškai saugus, Gustavas Adolfas įtikino tarybą pritarti karo prieš 
Lenkiją-Lietuvą tęsimui. Didieji užmojai Prūsijoje ne visai pavyko, 
tačiau Švediją priartino prie Europoje siautėjusio karo kaip tik tuo 
metu, kai Tilly ir Wallensteino armijos triuškino Daniją. 

Švedijos pergalės sužlugdė Kristijono IV viltis įsitvirtinti pietinė- 
je Baltijoje, todėl norėdamas kompensuoti savo nesėkmę jis nukrei- 
pė žvilgsnį į Šiaurės Vokietiją. Vienas iš jo sūnų tapo Schwerino 
vyskupu, kitas — Halberstadto koadjutoriumi, o pats Kristijonas su 
Hamburgu pradėjo ilgą kovą dėl dominavimo Žemutinėje Elbėje. 
Liuteronų tikėjimo Vokietijoje nykimas Kristijonui suteikė progą 
sustiprinti savo pozicijas Žemutinės Saksonijos žiede ir šitaip įgyti 
pranašumo prieš Švediją. Olandai su Liubeku (1613) ir Švedija (1614) 
buvo sudarę gynybos sutartis, o 1616 metais padėjo Brunswickui 
įveikti Brunswicko—Wolfenbiittelio hercogą ir Daniją, tačiau bai- 
giantis dvylikos metų paliauboms su Ispanija States Generaal stenge- 
si išsaugoti gyvybiškai svarbų Baltijos kelią. Po Oldenbarnevelto zlu- 
gimo 1618 metais įsigalėjusi oranžistų frakcija valstybės laivą kreipė 
į Danijos vandenis ir siekė, kad Kristijonas IV atsisakytų dalies savo 
turtų protestantų Bažnyčios naudai. 1621 metais Kristijonas, išsi- 
rūpinęs, kad sūnus Frederikas kontroliuotų Bremeno ir Verdeno 

vyskupijas, dar labiau įsitvirtino Žemutinės Saksonijos žiede, tačiau 
jo siūlyta protestantiška sąjunga, kurią rėmė olandai ir Jokūbas I, 
taip ir liko nesudaryta. Šiaurės Vokietijoje kilo nepasitenkinimas Kris- 
tijonu IV, suteikęs Švedijai galimybę patraukti savo pusėn draugus, 
kurie ateityje galėtų būti naudingi. 1626 metais Kristijonas IV pa- 
kliuvo į bėdą, nors taryba jį ir buvo perspėjusi, jog kariauti su Vokie- 
tija neturint tvirtų garantijų ir patikimų partnerių yra pavojinga. 

Danijai 1864 metais praradus Šlezvigą-Holšteiną, danų istorikas 
J. A. Fridericia rašė, jog karalius turėjęs atkreipti dėmesį į rigsrado 
patarimą laikytis taikingos gynybinės politikos ir šlietis prie Hanzos 
miestų, Anglijos bei Jungtinių Provincijų. Šį vertinimą Leo Tandru- 
pas neseniai sukritikavo. Jis teigia, jog Kristijonas IV pirmiausia gy- 
nė karalystės saugumo interesus, tuo tarpu karalystės tarybai svar- 
biausi buvo siauri ekonominiai interesai, todėl aktyvios užsienio 
politikos, kuri būtų sumažinusi karaliaus priklausomybę nuo tary- 
bos, ji vengė. Karūnos pajamas daugiausia sudarė mokesčiai, prievo- 
lės ir palūkanos už Kylyje karaliaus teiktas paskolas. Padidėjus paja- 
moms iš Zundo mokesčio, sandorių Kylio pinigų rinkoje ir netikėtai 
gavus išpirką už Alvsborga, karūna galėjo rengtis karui su Vokietija, 
o Kristijonas įgijo tam tikros nepriklausomybės. Tačiau didinti pa- 
jamas iš lenų sistemos, kuri buvo didikų valdžios pagrindas, karalius 
nebegalėjo. Menkiausias bandymas sukeldavo įnirtingą kilmingųjų 
valdininkų lensmany (lensmand) priešinimąsi. Kai XVII amžiaus tre- 
čiajame dešimtmetyje pinigų ėmė trūkti, taryba pareikalavo kontro- 
liuoti karui skirtas lėšas, o ilgai užsitęsęs jos kivirčas su karaliumi 
1660 metais vos nesukėlė karalystės bankroto. 

Toli siekianti užsienio politika, neturint pakankamai lėšų ją pa- 
laikyti arba priemonių, kad karai save išmaitintų, išsekino Kristijo- 
no IV turtus ir labai pakirto aukštųjų Danijos didikų galią. Kaipgi 
tad Švedijos karaliai sprendė karinių išlaidų problemą? Gustavas Va- 
za mėgino išsiversti be brangios ir nepatikimos samdinių kariuome- 
nės ir sukūrė reguliariąją armiją, kurios pagrindas buvo žemė, tačiau 
trumpas 1556-1557 metų karas su Rusija atskleidė šios sistemos trü- 
kumus. Pinigų iš karaliaus iždo sidabro kalti nebuvo galima, bet jų 

labai trūko išlaikyti aktyviosios tarnybos kariuomenę. Erikas IV ti- 
kėjosi didelių pajamų iš muito mokesčių, bet jam teko nusivilti ir 
nuvertinti pinigus, nes mokesčių padidinimas galėjo sukelti nepasi- 
tenkinimą ir neramumus. Jo įpėdinis paveldėjo tuščią iždą ir ėmė 
uzstatineti ir versti feodais karūnos žemes bei skolintis iš turtinges- 
nių savo valdinių. 1547 metais karūna jau nebegalėjo sumokėti savo 
kariuomenės būriams Estijoje, todel šie sukilo. Jonas atmetė tarybos 
siūlymą už grynus pinigus išnuomoti karūnos žemes ir versloves, ta- 
čiau jo finansų padėtis buvo tokia bloga, jog XVI amžiaus devintaja- 
me dešimtmetyje turėjo nusileisti tarybai ir ši tam tikru mastu ėmė 
kontroliuoti karūnos finansus. Hercogas Karolis samdė kariuomenę 
ir kėlė mokesčius, kad galėtų jai sumokėt. „Valstiečius reikia vilioti 
taika ir gąsdinti puolimu iš Rusijos“, — tokiais žodžiais jis palydeda- 
vo naujo mokesčio įvedimą.!? Skubotai dalijant žemes didikams, mo- 
kesčių našta dar labiau prislėgė vis retėjančių laisvųjų ir karūnos vals- 
tiečių pečius. Ypač tai buvo ryšku Suomijoje, kur XVI amžiaus 
septintajame dešimtmetyje didikai valdė tik kelis šimtus, o amžiaus 
pabaigoje — jau daugiau nei du tūkstančius ūkių. 1604 metais riks- 
dagas Norrköpinge mėgino apibrėžti, kokiomis sąlygomis karūna 
gali dovanoti žemes ir pinigus. Visos dovanos turėjo būti dalijamos 
pagal karaliaus norą, o išrinkus naują karalių, jas reikėjo iš naujo 
patvirtinti. Išnykus vyriškajai giminės linijai, dovanos turėjo grįžti 
karūnai. 1612 metais Gustavas Adolfas patvirtino vadinamųjų 
Norrköpingo dvarų savininkų nuosavybės teises ir dovanojo jiems 
žemių užkariautose Estijos ir Livonijos teritorijose. Už kasmetinį mo- 
kestj karūnai jis ėmė nuomoti dvarus, todėl pinigai į karaliaus skry- 
nias eme plaukti greičiau, tačiau nuo 1629-ųjų, mažėjant 1623 me- 
tais nustatytai tikrajai pinigų vertei, jie vėl ėmė pamažu sekti. Karūnos 
žemių dalijimas ir pardavinėjimas turėjo nemalonių socialinių pa- 
darinių. 1624 metais Pederis Galtas rašė, jog Švedijos valstiečiai ima 
murmeti, nes jaučiasi įstumti į tokią pat padėtį kaip Livonijos 


10 Odėn B. ,,Naturaskatten och krigspolitik, ett finansiellt dilemma”. Scandia, 1967, 
33: 13. 

valstiečiai.!' Be to, iš žemės pardavimo gautos pajamos buvo paly- 
ginti kuklios, o pinigų iš Gustavo Adolfo įvestų naujų mokesčių ir 
prievolių, vienodai paveikusių tiek valstiečius, tiek diduomenę, ne- 
pakako padengti karūnos karų išlaidoms. 

1626 metais pakilus naujo karų teatro uždangai Prūsijoje, pa- 
sitvirtino Gustavo Adolfo įsitikinimas, jog karas privalo save iš- 
maitinti; 1627-1628 metų žiemą iš užgrobtų žemių buvo surink- 
ta daugiau kaip milijonas talerių. Švedija įvedė muitus laivams, 
plaukiantiems į pietinius Baltijos jūros uostus nuo Dancigo iki 
Narvos, taip pat vadinamąją licencijų sistemą. Tuos muitus pa- 
vyko apginti ir derybose dėl šešerių metų paliaubų su Lenkija, 
kurios buvo sudarytos Altmarke 1629 metais. Metinės pajamos 
iš laivų muitų Prūsijoje siekė vidutiniškai 600 000 riksdaleriai 
(rdr), šie pinigai besirengiančiai kariauti Švedijai labai pravertė. 
Iš licencijų sistemos Prūsijoje 1628 buvo gauta 329 843 riksdale- 
riai metinio pelno, o 1629 metais — daugiau kaip pusė milijono 
riksdalerių, ir ši suma sudarė maždaug trečdalį karinio biudžeto 
išlaidų. Po 1631 metų Prancūzijos sumokėtos subsidijos negalėjo 
prilygti pajamoms iš Prūsijos uostų. Kaip pastebi Michaelis Ro- 
bertsas, „ne Richelieu auksu buvo finansuojamas Breitenfeldas; 
kur kas daugiau prisidėjo iš olandų ir anglų škiperių išspausti 
mokesčiai, duoklės iš užkariautųjų žemių, okupuotų kraštų plėši- 
mas ir Faluno vario kasyklos”'?. 


KARO LĖŠOS IR IŠTEKLIAI 


Faluno kasyklos buvo vienas iš priešindustrinio pasaulio stebuklų. 
Jose iškasamas varis galėjo patenkinti visos Europos poreikius. 1599 


'' Peder Galts depescher 1622-1624, p. 107. 
'* Roberts Gustavus Adolphus. A. History of Sweden 1611-1632, p. 85. Taip pat žr. 


Lundkvist S. „Svensk krigsfinansiering 1630-1635”. Historisk Tidskrift, 1966, 86: 

metais Ispanijoje imta kaldinti varinius pinigus velonus (vellón), to- 
del smarkiai padidėjo vario paklausa, o 1625 metais Amsterdamo 
rinkoje jo kaina buvo pasiekusi aukščiausią lygį. 1575 metais Liube- 
ke įsteigta Spanienfahrer bendrovė turėjo įgaliojimus Švedijos varį 
parduoti Ispanijoje. Gustavas Adolfas 1619 metais įsteigė savo pre- 
kybos bendrovę Svenska Handelskompaniet, kuri prižiūrėjo vario ga- 
vybą ir pardavimą. Bendrove privalėjo mokėti 22 riksdalerius už ske- 
pundą (skeppund) (150 kg vario rūdos) muita, tačiau šį pajamų šaltinį 
karalius pernelyg smarkiai sunke. 1625 metais, kaip tik tuo metu, 
kai vario kaina Amsterdamo rinkoje ėmė kristi, muitas buvo pakilęs 
iki 60 riksdalerių. Atgavusi privilegijas 1625 metais bendrovė sutiko 
kaldinti monetas iš vario, kurio negalėjo parduoti už žemiausią nu- 
statytą kainą. Žlugus rinkai ir potvyniui sugriovus vienintelę Švedi- 
jos pinigų kalyklą, bendrovė nebegalėjo nei prekiauti variu, nei kal- 
dinti iš jo pinigus. Tuomet prižiūrėti prekybą variu ji įgaliojo garsųjį 
olandų finansininką Louis de Geerą, tačiau kainos vis krito ir 1628 
metais bendrove likvidavosi. Bergždžiai stengdamasis išlaikyti kainų 
lygį, Gustavas Adolfas ėmė kaldinti didelius kiekius varinių monetų 
ir tikėjosi jų prikimšti kariuomenės, pareigūnų bei sąjungininkų ki- 
šenes. Tačiau, palyginti su sidabriniu riksdaleriu, varinės monetos 
labai nuvertėjo, o absurdiški Švedijos karūnos ir pinigų kalyklos šei- 
mininko mėginimai paritetą išlaikyti svoriu padarė taip, kad karalie- 
nės Kristinos valdymo laikais šešių talerių vario moneta svėrė dvide- 
šimt kilogramų. 

Švedijos geležies pramonę lydėjo didesnė sėkmė. 1630 metais 
įkurta Generalinė kasyklų tarnyba, turėjusi koordinuoti po šalį 
išsibarsčiusių geležies kasyklų veiklą, realizavo Vazų skatinamą 
verslininkystės konsolidavimą ir naudą. XVI amžiaus devintaja- 
me dešimtmetyje Wellemui de Wijkui buvo pavesta išplėtoti ge- 
ležies pramonę, ir šis ėmė kviesti kvalifikuotus darbininkus iš Vo- 
kietijos. Pasikeitus kartai Wellemas de Besche ir Louis de Geeras 
išsinuomojo Finspängo fabriką, ir ši partnerystė tapo Švedijos gin- 
klų pramonės pagrindu. Walloono meistrai įdiegė naujų liejimo, 
kalimo ir lydymo technologijų. Naujoviški darbo metodai smarkiai 

veikė ir kiras gamybos šakas, ir Švedijos gamybos pramonė pa- 
mažu ėmė persitvarkyti. 1629 metais Louis de Geeras pasiūlė ka- 
raliui ginklų nebeimportuoti. Švedijos kariuomenei 1629-1630 
metais jis pagamino 20 000 muškietų, 13 670 ilgakočių iečių ir 
4700 komplektų šarvų, eksportavo nemažai patrankų. Nuo 1631 
metų karūna vėl ėmė kontroliuoti ginklų fabrikus, bet De Geeras 
ir toliau vadovavo komercijos imperijai, kuriai priklausė lyno, 
vielos gamyklos, žalvario liejyklos, tekstilės fabrikai, laivų statyk- 
los ir bankai. 

Užsieniečių plėtojamos geležies pramonės raida atsispindėjo ir 
kitose gamybos šakose. Iki XVI amžiaus pabaigos iš Švedijos degu- 
to buvo išvežama labai nedaug, tačiau 1637 metais dervos ir degu- 
to eksportas išaugo iki 88 000 statinių ir Švedijos užsienio preky- 
boje tapo trečiąja pagal svarbumą preke po vario ir geležies. Švedija 
kvietėsi deguto ir dervos meistrus iš Prūsijos ir siuntė juos savo 
amato gudrybių mokyti Suomijos miškų gyventojus, taigi iš rinkos 
šią šalį greitai išstūmė ir pati užėmė jos vietą. Svarbų vaidmenį 
užsieniečiai suvaidino ir Švedijos prekybos raidoje. Karolis IX ir jo 
sūnus olandų pirklius skatino apsigyventi naujajame Göteborgo 
mieste. 1624 metais Gustavas Adolfas olandui Willemui Usselinc- 
xui leido įsteigti skambaus pavadinimo „Generalinę prekybos ir 
jūrininkystės su Afrikos, Azijos, Amerikos ir Magelanijos žemėmis 
bendrovę“, bet vilčių ji nepateisino, nors davė akstiną įsisteigti kitą 
bendrovę, kurios dėka valdant karalienei Kristinai prie Delawaro 
upės įsikūrė švedų kolonija. Konkurencijai su olandais abi šiauri- 
nės karalystės stigo lėšų. Nežinomas danų pamfleto autorius XVII 
amžiaus viduryje guodėsi, jog turtingesnieji pirkliai steigia ben- 
droves, nė nežinodami, kaip su jomis tvarkytis, ir dėl to dauguma 
tokių bendrovių žlunga. Prekiaujantys didikai konkuravo su biur- 
geriais, taigi „vargu ar yra šalyje biurgerių, kurie galėtų pragyventi 
vien tik iš prekybos, tačiau mūsų kaimynai ir užsienio svečiai lobs- 
ta ir riebėja iš mūsų nelaimių ir skurdo". Didžiausias Švedijos pri- 
valumas, palyginti su jos priešininkais Skandinavijoje, buvo nau- 
dingosios iškasenos. Kaip pastebi Claude Nordmannas, varis ir 

geležis buvo tikroji Švedijos ekspansijos varomoji jėga ir jos kari- 


nės galios pagrindas.” 


ZEMVALDZIAI IR VALSTIEČIAI 


Po Livonijos ordino žlugimo daugelį dešimtmečių trukę karai nusi- 
nešė nepaprastai daug žmonių gyvybių. 1558 metais Estijoje gyveno 
maždaug ketvirtis milijono žmonių, o 1625 metais jų tebuvo likę 
mažiau kaip septyniasdešimt tūkstančių. Pietų Estijoje buvo dau- 
giau kaip trys ketvirtadaliai apleistų valstiečių ūkių, ne geresnė padė- 
tis susiklostė ir šiaurinėje dalyje. Per Lenkijos ir Švedijos karą centri- 
nėje Livonijos dalyje sugriauta daugiau kaip pusė valstiečių sodybų. 
Kas galėjo, pasitraukė į salas, kur gyvenimas buvo ramesnis, o plėši- 
kaujančios kariuomenės, epidemijų ir bado nusiaubtoje šalyje žmo- 
nės mirė tūkstančiais. Salta 1601-1602 metų žiemą švedų kariuo- 
menės vadas Johannas von Nassau rašė: 
Viskas čia sunaikinta, sudeginta, išžudyta ir daugelį mylių nepamatysi gyvo 
žmogaus, sunku įsivaizduoti, jog čia kadaise jų gyventa. Gyvi likę taip ken- 
čia iš bado, jog valstiečiai vieni kitus — tėvai vaikus, vaikai tėvus, vyrai žmo- 
nas — žudo ir valgo. Vargšai taip nusigyveno, jog vagia iš kartuvių ir baus- 
mės rato nusikaltėlių lavonus, o daugelyje vietų net mirusiuosius iš kapų 


kasa.“ 


Del tokio didelio apleistų sodybų skaičiaus smarkiai pablogėjo 
valstiečių teisinė padėtis. Apleistus ūkius užimdavo žemvaldžiai ir 
prijungdavo juos prie savo žemės valdų arba juose apgyvendindavo 


valstiečius, bet nuosavybės teisės šie negaudavo. Zemvaldziai įrodinėjo, 


5 Fridericia J. Adelsveldens sidste Dage. Danmarks Historie fra Christian IV's Ded til 
Enevaldens Indførelse (1648-1660). Copenhagen, 1894 (1975 metais perspausd. 
leid.), p. 80-81. Nordmann C. Grandeur et liberté de la Suede (1660-1792). Paris, 
1971, p. 22. 

'* Ciruojama iš Schwabe A. Agrarian History of Latvia. Riga, (be datos), p. 62. 

jog valstiečiams nepriklauso turėti nuosavybės teisių, kurių neteko 
XIII amžiuje užkariavus Livoniją, be to, tvirtino, jog valstietis neturi 
teisės gyventi kur nori, nes priklauso savo šeimininkui. Naujieji Bal- 
tijos šalių valdovai tam prieštaravo, nors nedaug ką galėjo pakeisti. 
1561 metais Erikas XIV išleido įsakymą, skelbusį, jog Hariumo ir 
Virumo valstiečiai nuo šiol turi būti teisiami ir baudžiami griežtai 
laikantis jiems paskelbto nuosprendžio. 1601 metais kunigaikštis Ka- 
rolis Revelio landtagui pateikė keletą pasiūlymų, kviesdamas luo- 
mus apsvarstyti sąjungą su Švedijos luomais, Švedijos teisės įvedimą, 
bažnyčių, mokyklų bei ligoninių statybą šalyje, kurioje tokių institu- 
cijų nebuvo, o valstiečių vaikai augo bemoksliai. Nenuostabu, kad 
bajorai tam labai priešinosi, nes bijojo prarasti savąsias privilegijas. 
Jie pareiškė turį savo įstatymus ir, ekonominių bei socialinių paskatų 
vedami, gynė baudžiavą ir, kai Steponas Batoras mėgino jas pakeisti 
piniginėmis baudomis, įrodinėjo, jog valstiečiai kūno bausmėms pri- 
taria. Karas užsitęsė, reikėjo išsaugoti Baltijos šalių diduomenės loja- 
lumą, todėl Švedijos jstatymai šiose šalyse taip ir liko nejvesti, tačiau 
Ingrijoje, kur kilmingų žemvaldžių buvo mažai, Švedijos įstatymai 
įsigaliojo, o Axelis Oxenstierna juos įvedė daugelyje Wendenno ir 
Valmieros apylinkių dvarų. Oxenstierna garsėjo kaip malonus ir tei- 
singas žemvaldys, tačiau švedų didikai, 1680 metais valdę pusę Livo- 
nijos žemių, dažniausiai būdavo linkę sekti vietinės bajorijos pavyz- 
džiu ir valstiečius laikė baudžiauninkais. 

Šiauriau Suomijos įlankos valstiečiai taip pat gyveno sunkius lai- 
kus. Iš 1566 metais buvusių 33 543 ūkių 1593-iaisiais, kai didikų 
valdos ėmė plėstis dovanotų žemių ir už tarnybą gautų feodų (forlanin- 
gar) sąskaita, buvo likę 29 000 valstiečių ūkių. Didikai karo prievo- 
lių vengė, o jų valstiečiai neprivalėjo savo sodybose apgyvendinti gin- 
kluotų raitelių ar parūpinti jiems arklių. Be kitų prievolių, ši našta 
užgulė valstiečius, kurie ir taip turėjo mokėti mokesčius. Pasitaiky- 
davo daug smurto ir plesikavimo, bet nelaimingieji valstiečiai pasi- 
kai bei jų tarnai. Ypač didelį pasipiktinimą kėlė elgesys tų, kurių 
ūkiai už karo tarnybą karaliui buvo atleisti nuo mokesčių. Šie kna- 

par, kurių tebuvo vos keli šimtai, buvo smarkiai kritikuojami petici- 
joje, kurią 1589 metais karaliui pateikė trys šimtai paprastų liaudies 
žmonių. „Daugumos biurgerių ir kunigų sūnūs — jaunuoliai, visai 
neišmanantys karo dalykų, o tik besidžiaugiantys stovyklos laisve, 
plėšiantys ir grobiantys savo šalį — vos baigę mokyklą, jau turi žirgą.” 
Žmonės kreipėsi į karalių „didžiai nusiminę, nes bijome, kad tokie 
neteisingi dalykai nusiaubs šalį ir ji liks apleista kaip Livonija" ?. XVI 
amžiaus aštuntajame dešimtmetyje Piervakarių Suomijoje prasidėjo 
valstiečių susirėmimai su kariuomene. Per 1592 metų Kalėdas vals- 
tiečiai užpuolė kavalerijos būrį Rautalampyje. Į Stokholmą plaukte 
plaukė skundai del Klaso Flemingo Ziaurumy, ir kunigaikštis Karo- 
lis valstiečiams noriai dalijo apsaugos raštus, atleidžiančius nuo di- 
džiulių mokesčių ir neteisėtų rinkliavų. 1596 metų pabaigoje sukilo 
Ostrobotnija, nes karo prievolių įvedimą valstiečiai laikė karaliaus 
Jono 1592 metų įsako laužymu. Sukilėliai puldinėjo vietinių knapar 
namus, juos griaudami ir degindami ėmė stumtis į pietus. Valstiečių 
įtūžio taikinys buvo Klasas Flemingas; visi, kaip manyta, jam prie- 
šiški didikai buvo netekę dvarų, tad kai kuriuos jų valstiečiai mėgino 
patraukti į savo pusę. Pakrante žygiuojantys būriai buvo sumušti, o 
Klasas Flemingas sutriuškino sukilėlių stovyklą Nokijoje. Bėgančius 
valstiečius persekiojo ir žudė, o jų vadus suiminėjo ir baudė. Kiras 
sukilimas Ostrobotnijoje įvyko 1597 metų vasarį. Šįkart sukilėliai 
jam buvo pasirengę geriau, be to, jų gretose buvo ir kunigaikščio 
Karolio pasiuntinys, tačiau ir vel 1597 metų vasario 24 dieną Santa- 
vuoryje prieš Flemingo kariauną pralaimėjo. 

Suomių istoriografijoje ilgą laiką virė ginčai dėl „Kuokų karo“. 
Tautiškai nusiteikę XIX amžiaus istorikai ir vėlesnieji jų mokiniai 
manė, jog įgiję žemių ir gavę tarnybines pareigas Suomijos didikai, 
turėdami daugelio metų karo prie rytinių sienų patirtį, išsiugdė tam 
tikrą išskirtinumo jausmą. Del valstiečių sukilimo jie kaltino kuni- 
gaikstj Karolį, skatinusj sukilti „atsilikusią“ valstietiją. Tuoj po karo 


5 Juva M. ir kt. (leid.). Suomen historian dukumentteja (2 tomai). Helsinki, 1968, t. 1, 
p. 209-212. 

1945 metais rašęs Pentti Renvallis sukilimą grindė veikiau moralės 
smukimu, o ne karo prievolių našta. Užuot sukandę dantis nešę „vi- 
suomenes uždėtą savo nariams“ pareigą lengvatikiai valstiečiai pasi- 
davė „jėgų, kurios siekė Suomijai svetimų tikslų", gundymui.'° Gus- 
tavas Adolfas aiškino, jog diduomenė „vargšus suomius įvarė į tokią 
neviltį, jog šie benorėjo mirti" ir todėl „dvi blogio jėgos — skurdas ir 
tamsuoliškumas" paskatino juos sukilti. Šį jo teiginį palaikė ir Heik- 
ki Ylikangas, kuris sukilimą pirmaiausia traktavo kaip veiksmą, ku- 
rio valstiečiai griebėsi iš nevilties del didžiulių mokesčių ir didikų bei 
jų tarnų priespaudos. Suomijos bei Švedijos istorikai kaip Ericas An- 
thoni nesutiko su didikų išskirtinumo ir suomiškojo tapatumo aiš- 
kinimu. Antoni'o nuomone, Klasą Flemingą veikti skatino lojalu- 
mas karaliui Zigmantui, o ne suomiškasis sąmoningumas. Antoni 
sutinka, kad XVII amžiuje didikų, ypač gyvenusių Suomijoje, skai- 
čius akivaizdžiai mažėjo, tačiau to priežastys, jo manymu buvo ne 
tiek Karolio kareivių ir budelių siautėjimas, nusinešęs daugelio žmo- 
nių gyvybes, kiek karalystės biurokratinio aparato centralizavimas ir 
tai, kad Švedijos užsienio politikos interesai ėmė krypti nuo rytinių 
sienų ir del to nebebuvo taip svarbu dvarininkams išlaikyti savo dva- 
rus Suomijoje, todėl daugelis ėmė keltis gyventi į Švediją.” 

Nors geografiškai ir atskirta nuo Švedijos, Suomija buvo laikoma 
neatskiriama karalystės dalimi. Naujosios teritorijos į pietus nuo Suo- 
mijos įlankos kelė ir kitokių rūpesčių. 1578 metais Jono III kariuo- 
menei rytuose ėmus stumtis Virumo link, šios srities didikai ėmė 
galvoti, kad vertėtų iš karaliaus gauti privilegijų patvirtinimą. Prie jų 
šliejosi Hariumo ir Jerveno didikai, kurių privilegijas 1561 metais 


'é Renvall P. „Eräitä huomioita 1500-luvun loppuvuosikymmenien talonpoikaisle- 
vottomuuksista”, Historiallinen Aikakkauskrija, 1945, 43: 50. 

Y Hallendorff, op. cit., p. 165. Komentarai rašyti karaliaus jo nebaigtoje Švedijos 
istorijoje. Ylikangas H. Nuijasota. Helsinki, 1977. Anthoni E. Konflikten mellan 
hertig Carl och Finland. Avveclingen och försoningen. Skrifter utgivna av Svenska 
Litteratursällskapet i Finland 262. Helsingfors, 1937, ypač p. 366-376. Kitaip 
interpretuoja Lehtinen E. Hallituksen yhtenäistämispolitiikka Suomessa 1600-lu- 
vulla. Historiallisia Tutkimuksia 60. Helsinki, 1961, p. 38—45. 

buvo patvirtinęs Erikas XIV. Jonas Estijos didikais nepasitikėjo, nes, 
kaip jis sakė, dauguma jų „nešiojo po apsiaustą ant abiejų pečių“ (t. y. 
nebuvo ištikimi Švedijai), todėl pareigas verčiau patikedavo suomiams 
ar švedams, bet ne vietos didikams. 

Pontus de la Gardie 1584 metais sušauktame landtage pirmą 
kartą buvo nustatytos Estijos kunigaikštystės teritorijos ribos. Ke- 
turių sričių — Hariumo, Jerveno, Virumo ir Vyko - riteriai pasi- 
skelbė jungtiniu korpusu (corpus), o ilgą laiką Hariume ir Virume 
gyvavusios privilegijos bei institucijos išplito tarp Estijos kunigaikš- 
tystės didikų (Ritter- und Landschaft des Fürstentums Esten in Liv- 
land). Dalyvauti landtage teisę turėjo tie, kurie pagal 1452 metų 
privilegiją šiose provincijose turėjo dvarus ir „valgė savo duoną". 
Landtage būdavo svarstomi tokie didikams svarbūs reikalai kaip 
kelių bei tiltų tvarkymas, valstiečių bausmės, taip pat gynybos ir 
mokesčių klausimai. Kartu su dvylikos asmenų landratu (Landrat) 
jis sudare aukščiausiąjį teismą ( Oberlandgerichte). Nors karūna sten- 
gesi Landratui nurodinėti, ši organizacija turėjo teisę rinkti savo 
narius, vietose skyrė teisėjus, tačiau riba tarp karališkosios ir vieti- 
nės valdžios buvo neryški ir dažnai dviprasmiška. Viena vertus, ji 
buvo karališkosios valdžios priemonė, bet, antra vertus, reiškė vie- 
tos didikų interesus. 

Jonas buvo linkęs privilegijas patvirtinti, tačiau nesutiko paten- 
kinti vietos didikų reikalavimų skirti juos į administracinę tarnybą ir 
leisti turėti savo žemės kunigaikštystėje. Jonas aiškino, jog visas feo- 
dy žemes, jeigu jos nėra dovanotos in perpetuo, karūna faktiškai gali 
susigrąžinti, ir jam valdant žemes imta dovanoti svetimšaliams didi- 
kams. Nepaisant to, žemės revizija 1586 metais patvirtino žemės nuo- 
savybės teisę visiems galintiems įrodyti savo lojalumą karūnai, ir būgš- 
taudami, kad Estija neatitekty Lenkijos karūnai, 1588 metais didikai 
į Stokholmą nusiuntė delegaciją su prašymu patikinti, jog Jonas ne- 
ketinąs Estijos perleisti Lenkijai. 

1561 metų Zigmanto Augusto privilegijomis (Privilegium Sigiz- 
mundi Augusti) Livonijos didikams buvo suteikta beveik neribota 
laisvė turėti nuosavos žemės ir pavaldinių, garantuota liuteronų 

tikėjimo laisvė ir vietos didikų teisės valdymo ir teisingumo reika- 
luose. Dvidešimt septyni jų punktai tapo pavyzdžiu privilegijoms, 
kurias Gotthardas Kettleris 1570 metais pripažino Kuršo kunigaikš- 
tystei, o vėliau tapo Livonijos konstitucijos pagrindu. Šiomis privile- 
gijomis remtasi 1710 metų derybose su Petru Didžiuoju. Tačiau tu- 
ri pagrindo ir ta nuomonė, jog Privilegium labiau atspindėjo didikų 
troškimą sutvirtinti senąsias savo privilegijas, o ne visiems laikams 
įteisinti Retterschaft teises. 1562 metais Zigmanto Augusto išleistas 
Cautio nebebuvo toks dosnus, ypač prekybos reikaluose, ir ryškiau 
atspindėjo Lietuvos bajorų siekius. 1566 metais karališkuoju valdy- 
toju tapo Janas Chodkevičius, pakeitęs Kertlerį, o Livonijos kuni- 
gaikštystė (ducatus ultradunensis) buvo prijungta prie Lietuvos. Uni- 
jos raštu buvo patvirtintos Livonijos bajorų teisės (Indigenatsrecht), 
tačiau 1569 metais karalius šių teisių nebepatvirtino.'® Rusijos ka- 
riuomenės įsiveržimas 1576 metais į Livoniją sukėlė didelę paniką, 
ir daugelis mažesnių miestų kaip Wendenas, lenkų įgulas išvijo ir, 
siekdami apsisaugoti nuo Rusijos okupacijos, valdovu pripažino ku- 
nigaikšų Magnusą. 

Ivano IV grėsmė paskatino rygiečius kreiptis į Steponą Batorą, 
bet kol buvo pasiektas galutinis susitarimas, derybos Vilniuje užtru- 
ko dvejus metus. Corpus privilegiorum Stephanus patvirtino miestų 
teises ir privilegijas, tačiau dėl tikėjimo laisvės garantijų trūko. 1582 
metų gegužės mėnesį karalius leido aiškiai suprasti, jog remdamasis 
nugalėtojo teise mieste ir visoje Livonijoje siekia atgaivinti kataliky- 
bę. Pagal Constitutiones Livoniae liuteronų tikėjimas turėjo užimti 
žemesnę padėtį nei katalikybė ir Lenkijos pavyzdžiu padalijo šalį į 
tris praesidia. Šių provincijų reikalus turėjo tvarkyti starostomis (sta- 
rosti) paskirti lenkai, lietuviai ar vietiniai Livonijos gyventojai (pas- 
tarieji 1589 metais nebeminimi). Wendene kas dveji metai buvo šau- 


'® Plg. Spekke A. History of Latvia. Stockholm, 1951, p. 195. Seraphim E. Baltische 
Geschichte im Grundriss. Reval, 1908, p. 170. Staemmler K.-D. Preussen und Liv- 
land in ihrem Verhältnis zur Krone Polen 1561 bis 1586. Marburg, 1953, p. 17. 
Donnert E. Der livländische Ordenrittersstaat un Russland. Der livländische Krieg 
und die baltische Frage in der europäische Politik 1558-1583. Berlin, 1963, p. 86-90. 

kiamas Gerichtslandtag, kuriam vadovaudavo karališkasis valdytojas. 
Jis turėjo atlikti ir Aukščiausiojo teismo funkcijas, laikantis tik Livo- 
nijos įstatymų. Karalius turėjo sušaukti landtagą, o šis — išrinkti šešis 
atstovus į seimą. Lankydamasis 1582 metais Rygoje Steponas Bato- 
ras pareiškė, jog didikai turėtų įrodyti savo teises į tuos dvarus, ku- 
riuos jie karo metais paliko, ir keletą kartų prasitarė, jog valstiečių 
plakti nederėtų. Lenkijos ir Lietuvos bajorams jis dovanojo Livoni- 
jos žemes, mėgino įkurti lenkų ir lietuvių valstiečių kolonijas. Zig- 
mantas III 1598 metų įsaku pakartotinai leido vietiniams Livonijos 
gyventojams užimti pareigas ir netgi įgaliojo sukurti žemės įstatymų 
projektą, tačiau daugumai didikų kunigaikščio Karolio siūlymai pa- 
tiko, ir 1601 metais derybos vyko su juo. Švedijos šalininkų dvarai 
buvo konfiskuoti, bet Karolis jiems suteikė žemių Suomijoje. 
„Dieve duok mums suprasti, kaip elgtis su tuo, ką Dievas mums 
dave. Iš tikrųjų gavome mažą karalystę, bet nežinau, ar mokesime ją 
tvarkyti.” Taip 1592 metais kalbėjo Lenkijos karo vadas Zamoys- 
kis, lyg nujausdamas rūpesčius, kurių naujiesiems valdovams vėliau 
suteikė Livonijos kunigaikštystė. Dar atkaklesni buvo Kuršo kuni- 
gaikščių vasalai. 1597 metais mirus Gotthardui Kettleriui, Kuršą pa- 
sidalijo du jo sūnūs Wilhelmas ir Friedrichas, kiekvienas turėjęs at- 
skirą dvarą, iždą ir kanceliariją. Ambicingas, bet kietakaktis Wilhelmas 
didikus prieš save nuteike, reikalaudamas kad šie vykdytų riteriško- 
sios tarnybos pareigą, o į aukštas pareigas skirdamas užsieniečius, 
tačiau 1606 metais buvo priverstas šių reikalavimų atsisakyti. Ilgai 
Wilhelmas kivirčijosi su broliais Noldemis, per Lenkijos teismus su- 
sigrąžinusiais savo žemes, kol 1615 metais abu broliai, kai kunigaiks- 
čiai tarėsi landtage, buvo nužudyti Mitau mieste. Zigmanto III su- 
daryta komisija Wilhelmą atleido ir visą kunigaikštystę atidavė jo 
broliui Friedrichui. Komisijos rekomendacijos buvo įtrauktos į 1617 
metų Formula regiminis, kuriuo Kurše buvo įkurta didikų respubli- 
ka. 1620 metais savo darbą pradejusiam Ritterbank buvo suteikta 
išskirtinė teisė spręsti, kam suteikti bajoro titulą. Didikų atstovai 


'” Seraphim, op. cit., 1908, p. 185. 

kartą per dvejus metus turėdavo rinktis į landtagą, bet miestų atsto- 
vai jame nedalyvaudavo. Aukščiausiosios tarybos (Oberrat) nariai ir 
keturi sričių valdytojai (Oberhauptmänner) būdavo skiriami iš vieti- 
nių didikų ir be kolegų sutikimo jų pašalinti nebuvo galima. Herco- 
gui išvykus arba susidarius ypatingai situacijai, aukščiausioji taryba 
turėjo perimti krašto valdymą. Statutu buvo patvirtintos žemvaldžių 
teisės į valstiečius. Lenkijos valdovas kunigaikšrystėse įvedė savo tei- 
ses. Hercogo ir vasalų ginčus turėjo spręsti karaliaus teismas. Lenki- 
jos ir Lietuvos bajorų teisės buvo prilygintos vietos didikų teisėms, o 
katalikybė turėjo užimti tokią pat padėtį kaip Augsburgo konfesija. 

Panaši situacija buvo ir Prūsijoje. XVI amžiaus penktajame de- 
šimtmetyje Albrechtas buvo priverstas didikams padaryti didelių nuo- 
laidų. Dėl grėsmingos finansų būklės jis turėjo pripažinti luomams 
teisę pasirinkti mokesčių rinkimo būdus ir sutikti su tuo, kad į aukš- 
tas pareigas būtų skiriami tik vietos didikai. Septintajame XVI am- 
ziaus dešimtmetyje vienas nuotykių ieškotojas Profesoriumi vadina- 
mas Paulius Skalichas įgijo pasiligojusio hercogo pasitikėjimą, ir tai 
didikams pakišo mintį prašyti karaliaus įsikišimo. Valdymą perėmė 
Zigmanto Augusto sudaryta komisija, nes ištiktas širdies smūgio her- 
cogas valdyti nebegalėjo. Landtagas perėmė vyskupų skyrimo teisę ir 
sustiprino savąsias privilegijas. Albrechto įpėdinis buvo protiškai ne- 
stabilus, ir hercogystės valdymas liko tarybos rankose iki 1577 metų, 
kai nepasitaręs su luomais Steponas Batoras regentu ir hercogo Alb- 
rechto Friedricho įpėdiniu paskyrė Georgą Friedrichą, Ansbacho 
markgrafą. Steponas Batoras užmezgė glaudžius ryšius su Georgu 
Friedrichu, kuris turėjo griebtis jėgos, kad pataisytų pašlijusius her- 
cogystės finansus ir susigrąžintų savo pirmtako išdalytas žemes. Kad 
Prūsija, kaip Kuršas, ilgainiui neišnyko gelstančiuose istorijos už- 
maršties puslapiuose, labai daug prisidėjo vedybos. 1591 metais vy- 
riausias Brandenburgo kurfiursto anūkas Johannas Sigismundas ve- 
dė vyriškosios lyties paveldėtojų neturėjusio Prūsijos hercogo 
vyriausiąją dukterį. 1603 metais Prūsijos valdymą perėmė Branden- 
burgas, o kai 1618 metais Albrechtas Friedrichas mirė, hercogystė 

atiteko Brandenburgo kurfiurstui Johannui Sigismundui, kuris ją ir 
toliau laikė Lenkijos karaliaus vasalu. 1610 metais gavęs Cleves her- 
cogystę ir Masko bei Ravensbergo prie Reino grafystes, Brandenbur- 
gas įsitvirtino Vakarų Vokietijoje ir tai buvo pirmas žingsnis į Vo- 
kietijos suvienijimą 1871 metais valdant Hohenzollernams. 

Pietinių Baltijos pakrančių nuo Holšteino iki Estijos didikai pa- 
prastai vaizduojami kaip savanaudžiai, godūs ir žiaurūs žemvaldžiai, 
turėję didelių privilegijų ir jautę savo galią, prieš kurią valdovai daž- 
nai būdavo bejėgiai. Smulkieji rytinių Baltijos šalių žemvaldžiai nuolat 
bylinėdavosi su kaimynais, o kartais ir patys pakliūdavo į teismą, 
apkaltinti kraujomaiša ar svetimavimu.” Baltijos šalių bajorija buvo 
įsitikinusi, jog iš senų laikų jiems suteikta teise plakti savo valstie- 
čius, nors ir būgštaudavo del galimo pasipriešinimo. 1558 metais 
Gustavo Vazos atstovas Revelyje rašė, jog didikai nenorį duoti gin- 
klų valstiečiams kovai prieš rusus, „nes bijo, kad susidoroję su rusais 
valstiečiai išvys ir bajorus". Gorthardas Ketleris bijojo, jog kariuo- 
menės mokesčiai pastūmės valstiečius į rusų glebj, ir iš tikrųjų rusų 
kariuomenė skelbėsi esanti išvaduotoja ir valstiečių kraujo brolis.?' 
XVI amžiaus paskutiniajame dešimtmetyje, pasklidus žiniai apie vals- 
tiečių neramumus Suomijoje, Estijos junkeriai susirūpino: landratas 
pasiūlė su ginklu pagautus valstiečius bausti mirtimi. 

Kad galėtų išlaikyti savo luomo privilegijas, vokiečių didikai turėjo 
ilgai ir sunkiai kovoti su Švedija ir Lenkija. Kunigaikštis Karolis kalbi- 
no Livonijos bajorus tapti Švedijos karalystės valdiniais, netgi siūlė 
jiems vietas rigsrade, tačiau flegmatiškieji ponai buvo neišjudinami. Jų 
supratimu, didikų laisves privalėjo ginti aukštesnioji valdžia, — toks 
įsitikinimas aiškiai byloja apie separatistinį jų mentalitetą.” 


2 Helk V. „Zwei Oseler Kleinadelsfamilien in dänischer und schwedischer Zeit (1559— 
1710)”, Zeitschrift für Ostforschung, 1985, 34: 504-521. 

2! Schirren C. (leid.) Quellen zur Geschichte des Untergangs livländischer Selbstständig- 
keit (8 tomai). Riga, 1861, t. 1, p. 242-243. Donnert, op. cit., p. 65-71, 97. 

2 Federley B. Konung, ståthållare och korporationer. Studier i Estlands förvaltning 1581- 
1600. Societas Scientiarium Fennica. Commentationes Humanorum Litterarum 


30. Helsingfors, 1963, p. 59. 

Kitapus Suomijos įlankos Livonijos žemvaldžiai turėjo labai prastą 
reputaciją, buvo gerai žinoma ir apie varganą valstiečių padėtį, ir 
„Livonijos šuo” ar „Livonijos valkata” buvo tape itin įžeidžiančiais 
epitetais. Nepaisant to, XVII amžiaus pradžioje į Estiją persikėlė ne- 
mažai suomių, kurie 1637 metais jau sudarė 20 procentų Virumo 
valstiečių. Iš pradžių persikėlėliai buvo laisvi žmonės, tačiau laikui 
bėgant jų teisinė padėtis labai suprastėjo. 1626 metais Axelis Oxen- 
stierna apleistoje ir sugriautoje Valmieroje apgyvendino 142 suomių 
šeimas, kurios 1641 metais buvo perkeltos, o 1659-aisiais jau mini- 
mos kaip Erbcolonter ir mažai kuo skyrėsi nuo vietos baudžiauninkų 
(Erbbauer). Suomiai gyveno ir Šiaurės Švedijos bei Dalarnos miš- 
kuose, kad turėtų derlingos dirbamos žemės, degino laukymes, bet 
po 1640 metų del to kilo konfliktas su gamtos apsauga susirūpinu- 
siais valstybinės valdžios sluoksniais. Daug suomių iš Medelpado miš- 
kų gyvenviečių išvyko gyventi į Naująją Švediją prie Delaware upės 
(kai kurie už miškų įstatymo pažeidimus). Viename pirmųjų „ame- 
rikoniškųjų laiškų", kurį Švedijos atstovui Amsterdame rodęs vieno 
iš 140 Medelpado suomių brolis, buvo rašoma, jog „Naujoji Švedija 
graži ir nepaprastai gyvenimui tinkanti Salis, nes čia visko užauga 
gausiai '??. 

Paprastų Šiaurės Europos žmonių gyvenime ilgus amžius vyravo 
tamsumas, prietarai, bloga mityba, ligos ir mirtis, tačiau jis nebuvo 
visai uždaras išorės įtakai ir permainoms. Padidėjusi Europoje grūdų 
paklausa davė naudos daugeliui valstiečių ūkininkų ir kilmingųjų 
žemvaldžių. Laisvieji Ditmarso valstiečiai sukūrė žemdirbystės siste- 
mą, pagal kurią ketverių metų ganiavos įtręšta žemė dvejus ar trejus 
metus būdavo naudojama auginti javams, didelio pelno gaudavo par- 
duodami pieno produktus Šiaurės vakarų Europos miestuose. Buvo 
kalbama, jog Eiderstedto srities ūkininkai, XVI amžiaus pabaigoje 
kasmet eksportuodavę daugiau kaip du milijonus svarų sūrio, namų 
stogus dengė variu, o sidabras ir auksas čia buvo labiau įprastas nei 
geležis ar žalvaris. Rytų Pomeranijos valstiečiai taip dažnai pažeisda- 


`` Gothe R. Medelpads Finnar. Stockholm, 1945, p. 127. 

vo išlaidų reguliavimo įstatymą, jog galima manyti juos turėjus pa- 
kankamai pinigų pirkti jų luomui uzdraustajj atlasą bei aksomą. Vie- 
nas XVI amžiaus devintajame dešimtmetyje Švedijoje lankęsis vo- 
kietis pastebėjo, kad dauguma valstiečių turėjo sidabrinių šaukštų, o 
prancūzas Charlesas Ogier 1634 metais rašė, kad Švedijos valstiečiai 
kur kas turtingesni už Prancūzijos valstiečius. Johannesas Burreus 
pasakojo, jog turtingesnieji Tornio slėnio ūkininkai savo namuose 
įsirengę svetaines su įstiklintais langais. Aišku, tokie pastebėjimai ne- 
atspindi bendro gyvenimo sąlygų lygio ir daugybė faktų liudija visai 
ką kita. Vieni klestėjo, kiti kentė baisų skurdą, o visiems vienodai 
grėsė nederlius ar maro epidemijos. Riba tarp gerovės ir vargų, mir- 
ties ar išlikimo buvo labai neryški. 


MIGRANTAI, SVETIMŠALIAI IR 
TIKEJIMO ĮVAIROVĖS PROBLEMA 


Plėtojantis prekybiniams ryšiams Vakarų Europoje, į Baltijos uostus 
eme plaukti užsienio pirkliai ir amatininkai. Su persikeleliais iš Ny- 
derlandų atėjo kapitalas ir naujos technologijos, kaip rodo Švedijos 
kasyklų pavyzdys. Dancige naujakuriai ėme kepti olandišką duoną ir 
įsteigė spirito varyklų: Anthony Cuiperis iš Amsterdamo ketino ati- 
daryti pirmąjį visuomeninį banką, tačiau jo planus sugriovė privačių 
miesto bankininkų pasipriešinimas. Visuose Baltijos uostuose buvo 
škotų ir anglų pirklių kolonijų, iš kurių būdavo plukdomos prekės į 
rytinių pakrančių uostus. Plačiose Lenkijos—Lietuvos žemėse buvo 
daugybė įvairių kultūrų ir tikėjimų, tačiau toliau į šiaurę etninis bei 
tikėjimo vientisumas buvo ryškesnis. Vieninteliai egzotiški pašalie- 
čiai buvo čigonai, Šiaurės Europą pasiekę XVI amžiuje, Juos perse- 
kiojo, kaip ir visur kitur. Pagal 1637 metų įstatymus visus vyriško- 
sios lyties čigonus Švedijoje reikėjo karti be teismo, tačiau, matyt, šis 
straipsnis nebuvo griežtai taikomas, bent jau prieš niekuo neprasi- 
kaltusius čigonus. 1662 metais Peras Brahe mėgino apgyvendinti 


čigonus prie Suomijos ir Rusijos sienos, matyt, ketindamas padaryti 

iš jy kareivius. Žinoma, retkarčiais mišrios samdinių gaujos pereida- 
vo sieną ir vogdavo valstiečių vištas, skriausdavo moteris. Balthasaras 
Riissowas aprašo, kaip 1561 metų rugpjūčio mėnesį Radvilų kariuo- 
menė, kurią sudarė armėnai, totoriai, turkai, Podolės kareiviai, ru- 
sai, vokiečiai, lenkai ir lietuviai, žygiavo Rygos gatvėmis: 


Pamaldieji Rygos žmonės, pamatę tokią keistą tautų ir žmonių, papročių, 
ginklų ir muzikos maišalynę, labai susirūpino, kad jų krikščioniškojo Rygos 
miesto nesutryptų šios neįprastai keistos laukinių žmonių minios." 


Riissowo pasipiktinimą kėlė ir škotų samdinių elgesys Revelyje. 
Vos spėjus kyštelėti nosį iš namų, miestiečiams grėsė netekti savo 
piniginių, algų negavę kareiviai plėšdavo apsiaustus tiesiog nuo mies- 
telėnų pečių, „galiausiai tai buvo ne geriau už okupaciją". Skotai 
turėjo savą kalvinistų šventiką, todėl liuteronų pastorius savo kroni- 
koje dėkojo Dievui, jog jie nemoka vokiškai, „nes antraip savo fana- 
tizmu būtų užkrėtę daug zmoniy.”” 

Ekonominiais sumetimais svetimšaliai Švedijoje buvo toleruoja- 
mi, jei tik nesugrįždavo prie savojo tikėjimo. Jei kuris nors Švedijos 
karaliaus pavaldinys iš liuteronų tikėjimo pereidavo į kurį kitą, pagal 
1604 metų Norrkėpingo riksdago nutarimą jam grėsė paveldėjimo 
teisių praradimas ir tremtis. 1617 metais užėmusi stačiatikių apgy- 
ventas teritorijas, Švedija įsigijo rūpesčių, kurių negalėjo atsikratyti 
ilgus dešimtmečius. Lutheris ir Philippas Melanchthonas palankiai 
žiūrėjo į stačiatikių tikėjimą. Švedų teologai XVII amžiaus pradžioje 
pripažino, jog stačiatikiai priklauso krikščioniškajam tikėjimui, net- 
gi jei stačiatikių apeigos ir nebuvo jiems priimtinos, bet laikėsi papli- 
tusios nuomonės, jog stačiatikių šventikai yra girtuokliai ir neišma- 
nėliai. Ekonominiais ir politiniais sumetimais Švedijos valdžia stengėsi 
Ingrijos miestų pirklius užtikrinti, jog jiems bus leista laisvai išpažin- 
ti savo tikėjimą. Vis delto į Karelijos bei Ingrijos vyskupystes rusų 


“4 Rūssow B. Chronica der Provintz Lyfflandt. Hannover (perspausdinta), 1967, p. 67. 
5 Riissow, ibid., p. 100. Dow, op. cit., p. 33-34. 

šventikų skirti nenorėjo. Vienu metu buvo siūloma valstybės sąskai- 
ta išprususius ingriečius siųsti mokytis į Konstantinopolį. Nuo XVII 
amžiaus ketvirtojo dešimtmečio imta laikytis aktyvesnės atsivertimo 
politikos, prie kurios prisidėjo liuteronų naujakuriai, ir daugelis ka- 
relų nuo pernelyg uolių pastorių pabėgo į Tverės apylinkes, kur jų 
palikuonys tebegyvena iki šių dienų. 

Baigiantis XVI amžiui Skandinavijos šalyse liuteronų tikėjimas 
tapo oficialia religija ir iki pat XIX atkakliai buvo stengiamasi išlai- 
kyti tikėjimo vientisumą. Liaudies mokymo pagrindas buvo katekiz- 
mas, ir krikščionys turėjo gerai žinoti savo pareigas Dievui ir aukš- 
tesniajai valdžiai. 1634 metų Švedijos valdžios formos religinių 
leidinių sąraše jis buvo laikomas svarbesniu už Augsburgo konfesiją: 
karekizmo teksto pagrindu buvo kuriamos psalmės ir giesmės, o iš- 
laikyti katekizmo tiesių egzaminą buvo svarbiau negu klausytis dva- 
sininkų pamokslų. Daug jėgų išeikvojo Švedijos valstybė ir Bažny- 
čia, stengdamasi Baltijos kraštuose įvesti Švedijos Bažnyčios tvarką, 
o kai į rytus nuo Zundo sąsiaurio buvusios Danijos žemės 1660 me- 
tais galiausiai atiteko Švedijai, į Bažnyčią buvo nukreipta visa švedų 
vykdyta švedifikacijos politika. 

Liuteronų tikėjimas nebuvo vienintelis švedų identiškumo ma- 
tas. Daug dėmesio buvo skiriama šlovingajai tautos praeičiai. Švedų 
gotišką kilmę primygtinai pabrėžė Nikolaus Ragnvaldi 1434 metais 
Bazelio taryboje, o nežinomas XVI amžiaus trečiojo dešimtmečio 
metraštininkas didžiuodamasis rašė apie šiaurės gotų užkariavimus 
Viduržemio jūroje. Olaus Petri Švedijos kronikose (Swedish Chro- 
nicle) pašiepė įsitikinimą, jog senovės gotai kilę iš Švedijos, tačiau 
Gustavas Vaza jo darbą pasmerkė ir vėlesniais dešimtmečiais švedų 
vaizduotę audrino ištremtojo katalikų prelato Johanneso Magnuso 
raštai. Erikas XIV Magnuso rašytos gotų istorijos egzempliorius per- 
davė Anglijos karaliaus dvarui; Jonas III ir Karolis IX liepė ją išversti. 
Tradicinio karalystės lankymo (eriksgata) metu Karolis IX primin- 
davo savo valdiniams, jog gotų protėviai buvo užkariavę Romą; 1611 
metais pagyvenęs karalius „senovės gotų papročiu ir teise“ iškvietė 
Kristijoną IV į dvikovą. Karūnavimo garbei surengtame turnyre 

Gustavas Adolfas vaidino Beriką, kuris, kaip manoma, buvo užka- 
riavęs salas pietuose, o 1630 metų luomams pasakytoje atsisveiki- 
nimo kalboje ragino didikus garsinti protėvių gotų, kadaise val- 
džiusių pasaulį, šlovę.“ Gustavas Adolfas ir Kristijonas IV labai 
globojo senovės tyrinėjimus, ir abiejų karalysčių didikai turėjo aistrą 
šifruoti runų rašmenis. Abiejų karalių dvaruose dirbo oficialūs is- 
toriografai, tačiau žymiausią amžiaus darbą Scondia illustrata kalė- 
jime parašė 1617 metais už išdavikišką katalikybės palaikymą nu- 
baustas Johannesas Messenius. Skelbdami savo pažiūras, valdovai 
gerai suprato spausdinto žodžio reikšmę. Pirmą kartą apie Habs- 
burgų ketinimus įsitvirtinti Baltijos šalyse veikale Classicum pacife- 
rum Daniae (1619) užsiminė Ofondi; Kristijono IV pretenzijos į 
dominavimą Baltijoje buvo išdėstytos Mare Balticum (1638). Kris- 
tijonas IV ir Gustavas Adolfas leido išspausdinti daugybę pamflery 
ir atsišaukimų, teisinusių karą Vokietijoje. Tikėdamiesi palaiky- 
mo, tiek Zigmantas, tiek kunigaikštis Karolis naudojosi „Rusijos 
grėsme". Paskutiniaisiais Kalmaro unijos metais švedų propagan- 
dininkai danams priskyrė daugybę neigiamų bruožų, o po šimtme- 
čio tuo pasinaudojo aprasydami ir rusus. 

XVII amžiaus pradžioje Švedijos ir Danijos diduomenė buvo kur 
kas rafinuotesnė, labiau išprususi ir gyveno kur kas didesnėje pra- 
bangoje nei jų seneliai. Jų kalbą puošė lotyniškos frazės, iš savo prie- 
šininkų žemyne perimti kariniai bei diplomatiniai terminai. Nors 
savo manieromis užsieniečius vis dar stulbindavo, o virtuvė toli gra- 
žu nebuvo pasiekusi deramo lygio, šiaurės didikai labai stengėsi pri- 
sivyti Vakarų šalis. Buvo sekama prancūzų virtuvės tradicijomis, šiau- 
riečiai išmoko pirmajam patiekalui valgyti sriubą, o vietoj mėsos 
gabalėlių sultinyje valgyti daržoves. Tapo madingi tortai ir pyragai. 
Eriko XIV karūnavimo proga pirmą kartą Skandinavijoje buvo vai- 


% Nordström J. De yverbornas 6. Stockholm, 1934, p. 61 ir toliau. Lindroth S. Svensk 
lärdomshistoria. Medeltiden. Reformationstiden. Stockholm, 1975, p. 169-172. 

? Tarkiainen K. ‘Var Gamble Arffiende Ryssen’. Synen pa Ryssland i Sverige 1595-1621 
och andra studier kring den svenska Rysslandsbilden fran tidigare stormakstid. Studia 
Historica Upsaliensa 54. Uppsala, 1974, p. 70-71. 

šinama pyragaičiais, o 1581 metais išleistoje Danijos karaliaus dvaro 
virėjo Maxo Rumpelto kulinarijos knygoje buvo aprašyti 66 pyra- 
gaičių gaminimo būdai ir 46 tortų kepimo receptai. Buvo sekama ir 
aukštąja Europos mada, bet moralistai kaip Pederis Palladius smerkė 
amoralius vakarietiškus parėdus. Glaudus ryšys su Europos karalių 
dvarais skatino aristokratiškumo dvasią ir Stokholmo kilmingųjų luo- 
mų rūmuose (riddarhus) greta Marso atsirado Minerva. Žemių isigi- 
jimas, aukštos pareigos ir valdžia taip pat padėjo aukštiesiems aris- 
tokratams pajusti savo išskirtinumą, tačiau nė vienos Skandinavijos 
karalystės diduomenė paprastų žmonių neignoravo, netgi jei kartais 
valstiečius laikydavo storžieviais barbarais, o iš užsienio atvykus gar- 
biems svečiams, varžydavosi savo aplinkos. Švedijos didybės metais 
didikus įkvėpė patriotinis išdidumas, sumišęs su troškimu į savo nu- 
skurdusią gimtąją šalį atnešti civilizacijos puošmenas, netgi jei tektų 
apiplėšti užkariautų miestų bibliotekas ir kolekcijas. Ne veltui Gus- 
tavas Adolfas atsisveikinimo kalboje 1630 metų gegužės 19 dieną 
didikų luomui linkėjo karu susigrąžinti buvusią protėvių gotų šlovę, 
bet, matyt, labiau paveikė jo užuomina į naujų žemių užkariavimus. 


TREČIA DALIS 

SEPTINTAS SKYRIUS 


Karai Centrinėje (Vidurio) Europoje 
(1618-1679) 


GERMANIA 


Augsburgo taikos sutartis vokiškuosius kraštus apsaugojo nuo religi- 
nio karo, siautėjusio Prancūzijoje ir Nyderlanduose. Ši sąlyginė ra- 
mybė truko neilgai. 1618 metais sukilo Bohemijos luomai. Šis įvykis 
pagreitino visuotinį Europos konfliktą, kuriame tiesiogiai ar netie- 
siogiai dalyvavo visų stambesnių krikščioniškųjų valstybių monar- 
chai. Viena vertus, tai buvo nauja Frankų imperijos ir Habsburgų 
valdovų nesantaikos pakopa, tik kur kas platesniu mastu nei iki tol. 
Pagrindinis Vokietijos kunigaikščių tikslas buvo apginti „vokiškąsias 
privilegijas“ nuo imperijos pretenzijų, įgavęs naują mastą po to, kai 
imperatorius kėsinosi (taip buvo suprasti jo veiksmai) sunaikinti 1555 
metais įkurtą religinę gyvenvietę. Neramumai Centrinėje Europoje 
įtraukė ir šiaurines karalystes, bet jų dalyvavimas kare turėjo ryškų 
kovos del dominavimo Baltijos šalyse atspalvį. 

Tiems, kuriuos palietė plesikaujanciy kareivių siautėjimas, Tris- 
dešimties metų karas virto košmaru. Neliko nepaliesta nė viena vo- 
kiškųjų žemių sritis. Vargas užgriuvo net ir tas vietoves, kurios ne 
taip smarkiai patyrė karo kumščių jėgą. XVII amžiaus trečiojo de- 
šimtmečio pabaigoje imperijos kariuomenei užėmus Ditmarsa, tarp 
vietos gyventojų ir kareivių prasidėjo tikras partizaninis karas. Vargus 
dar pasunkino šiose pelkėtose žemėse įsisiautėjęs maras. Pasakojama, 


Didžioji Švedijos valstybė 188 


kad oras aplink Heidę buvo toks bjaurus, jog apylinkėse nesimatė 
jokio paukščio, išskyrus kregždes. Karo žiaurumai sukėlė smurto ban- 
gą. Ditmaršo srities pietuose švenčių ar didesnių susibūrimų metu 
žmones užpuldavo peiliais ginkluotos, žaloti ir žudyti pasirengusios 
gaujos. Jutlandijos pusiasalį nuo 1626 iki 1629 metų siaubė imperi- 
jos kariuomenė. Dauguma gyventojų prieglobsčio ieškojo salose, ta- 
čiau tie, kurie liko gyventi šalia pagrindinio kelio tarp Holstebro ir 
Vyborgo kaip nelaimingasis Mejrupo kunigas, prievarta buvo ver- 
čiami priglausti kareivius savo namuose. 1629-aisiais indaujos, skry- 
nios ir durys to kunigo namuose buvo virtę šipuliais, visa manta 
išgrobstyta, o rugių laukai ištrypti kareivių arklių. Labiausiai žmonės 
kentėjo nuo besitraukiančios kavalerijos, kuriai vadovavo kondotje- 
ras Wolfas von Baudissinas. Pasak vietos bajorų, „siaubingi ir ne- 
krikščioniški žiaurumai", kuriuos savo kelyje sėjo kavalerija, ne tik 
nušlavė pusiasalio žemes, bet ir paskatino Vendsysselio valstiečius 
sukilti. Protestantų propagandininkai Gustavą Adolfą ir jo kariuo- 
menę vaizdavo kaip išgelbėtojus, tačiau karo sūkuryje į satyros tai- 
kiklį pakliuvo ir dorybingasis švedas. Pamflete Rossomalza / Das ist: 
Der schwedische Vielfrass (1644) buvo piktai puolamas nepasotina- 
mas Švedijos politikų bei generolų apetitas vokiškosioms žemėms. 
Oxenstierna buvo vaizduojamas arba jaučiu, arba su vilko snukiu. 
Prisiskaitę tokių pamflety, tėvai mokė savo vaikus melsti Dievą, kad 
švedai niekuomet neateitų. Nesvarbu, ar „Vidurnakčio liūtas" pro- 
pagandininkų džiaugsmui Centrinės Vokietijos leidinyje Kunigų pa- 
galbininkas ( Priests’ Alley) būtų buvęs vaizduojamas imperijos erelio 
ar katalikiškosios lygos lokio persekiotoju, bet paprastiems žmonėms 
sužeistojo liūto kariauna, kaip ir kitos, nešė vien vargus ir nelaimes — 
daužė langus, lyde šviną ir iš jo liejo kulkas valstiečiams šaudyti.’ 


' Žr. Langer H. Kulturgeschichte des 30jährigen Krieges. Leipzig, 1978, p. 109. Apie 
Dirmaršą žr. Bolten J. Ditmarsische Geschichte (4 tomai) (perspausd. leid.), 1788. 
Leer, 1979, t. 4, p. 224-256. Apie Jutlandija žr. Steensberg A. (leid.) Dagliglv i 
Danmark i det syttende og attende ärhudrede. Copenhagen, 1969, p. 236-238. Mi- 
tas apie „agmen horribile haccapellitorum” - lengvają Suomijos kavaleriją, kuri ko- 
vos šūkiu įvarydavusi priešui siaubą, neseniai buvo išnagrinėtas smulkiau: Lappalai- 

XVII amžiaus antrajame dešimtmetyje jtampa Centrinėje Europo- 
je didėjo ir amžininkams atrodė, jog Habsburgo politikos čiuptuvai 
driekiasi per visą žemyną. Su Austrijos Habsburgais vedybiniais ryšiais 
susaistytas Lenkijos karalius 1613 metais sudarė sąjungą su imperato- 
riumi Matiju (Matthias) ir 1616 metais siuntė kariuomenės būrius 
jam į pagalbą malšinti valdinių sukilimą Silezijoje. Olandai, kamuoja- 
mi vidinės nesantaikos ir baimės, kad Danijos ir Ispanijos sutartis gali 
atkirsti juos nuo Baltijos jūros, 1617-1618 metais neatsakė į Švedijos 
pagalbos prašymus. Švedai, pasinaudoję Lenkijos konfliktais su rusais 
bei turkais Rytuose, 1617 metais atnaujino karą Livonijoje, tačiau sa- 
vo iškovojimus netrukus turėjo perleisti lenkams, o 1618 metų vasarą 
pasirašyti dvejų metų paliaubas. Gustavas Adolfas susidomėjęs sekė 
Bohemijos sukilimo įvykių eigą, mat kai kurie Ferdinando nuvertimo 
momentai jam priminė Zigmanto Vazos nuvertimą, tačiau karalius 
maištininkų aktyviai neparėmė. Bohemijos sukilėliai skundėsi tuo, kad 
pasinaudojęs Švedijos ir Lenkijos paliaubomis Zigmantas III, atsiun- 
tęs kazokų būrius, padėjo imperatoriui numalšinti sukilimą. 

Tuo metu, kai Spinolos ispanų kariuomenė bei katalikiškoji lyga 
triuškino ir naikino protestantų pajėgas, buvęs Bohemijos karalius 
Palatino kurfiurstas Frydrichas V ir jo šalininkai siekė sukurti Habs- 
burgui priešišką sąjungą ir apginti „vokiškąsias privilegijas". Galimi 
sąjungininkai turėjo savų tikslų, todėl šios pastangos nuėjo perniek. 
Olandai norėjo, kad pagrindiniai veiksmai vyktų jų šalies rytuose ir 
palengvintų Spinolos kariuomenės daromą spaudimą. Kristijonas IV 
pirmiausia siekė savo valią įvesti Hamburge, Liubeke ir Bremene, o 
Gustavas Adolfas vis dar daugiausiai jėgų ir dėmesio skyrė kovai su 
Lenkija. 1621 metais švedams užėmus Rygą, Kristijono IV siekimui 
dominuoti Baltijos šalyse buvo suduotas rimtas smūgis, tačiau kitų 


nen J. „Ex agmine haccapellorum libera nos Domine”, Historisk Tidskrift for Fin- 
land, 1986, 71: 98-110. Apie protestantų propagandą zr. Rystad G. Kriegnsnacht- 
richten und Propaganda während des Dreissigährigen Krieges. Stockholm, 1960; ir 
Böttcher D. „Propaganda und öffentliche Meinung im protestantischen Deutschland 
(1628-1636)”, Archiv für Reformationsgeschichte, 1953-1954, 44: 181-203, 45: 
83-98. 

reikšmingesnių pergalių švedai nebeiškovojo. Gustavas Adolfas bu- 
vo pasirengęs grąžinti Rygos miestą Lenkijai ir taip užsitikrinti ilga- 
laikę taiką, tačiau geriausia, ką jam pavyko pasiekti, buvo dvejų me- 
tų paliaubos. 1622-1623 metų žiemą Švedijos santykiai su Danija 
smarkiai pašlijo. Sklandė gandai (kaip pranešė Švedijos pasiuntinys 
Helsingore, jog jei Kristijonas IV nebūtų taip užsiėmęs reikalais Vo- 
kietijoje, paskelbtų Švedijai karą. Atsakydami į netiesioginį preky- 
bos su Švedija apmokestinimą 1623 metų balandžio mėnesį danai 
ėmė reikalauti muito už Zundo sąsiauriu praplaukiančius Švedijos 
laivus. Tuo metu Lenkijos karalius įgaliojo Robertą Stewarta surink- 
ti 7000 būrių ir pulti Švediją. Atsakydamas į šį grasinimą, Gustavas 
Adolfas netoli Dancigo surengė karinio jūrų laivyno paradą, o jo 
diplomatai įtikinėjo Anglijos ir Olandijos vyriausybes užkirsti kelius 
Roberto Stewarto samdinių kariuomenės formavimui. Per olandų 
pasiuntinį netgi buvo mėginta paveikti patriarchą Konstantinopoly- 
je, kad šis paragintų Lietuvos stačiatikius sukilti ir pereiti į Švedijos 
pusę. 

Šios pastangos lauktų vaisių nedavė, bet Jokūbą I paskatino pra- 
dėti derybas del abiejų šiaurės karalysčių valdovų jsitraukimo į karą 
Vokietijoje. Kad apsisaugotų nuo Danijos puolimo, Gustavas Adol- 
fas paskelbė sutinkąs priimti subsidiją bei anglų ir olandų laivyno 
paramą Baltijoje ir pasiūlė žygį į Sileziją pradėti įsiveržimu į Prūsiją. 
Tokia perspektyva kėlė nerimą Brandenburgo kurfiurstui. Jo mi- 
nistras Bellinas mėgino įtikinti Gustavą Adolfą įsiveržti į Šiaurės vaka- 
rų Vokietiją. Švedijos karalius iškėlė savo sąlygas: jis reikalavo 32 000 
karių, kuriems būtų iš anksto sumokėta, o šios kariuomenės vyriau- 
siuoju vadu būtų pats Gustavas Adolfas, taip pat bazių Bremene bei 
Wismare bei garantijų, kad Dancigas laikysis neutraliai. Jokūbui I ir 
Jurgiui Vilhelmui Brandenburgiečiui tokios sąlygos atrodė pernelyg 
didelės. Gustavas Adolfas vis dar mėgino žaisti stojimo į karą Vokie- 
tijoje mintimi, tačiau po to, kai 1625 metų vasario mėnesį į Vokie- 
tiją vesti kariuomenę sutiko Kristijonas IV, neiškėlęs tokių didelių 
reikalavimų, Gustavui Adolfui liko antraeilis vaidmuo, su kuriuo 


susitaikyti jis nenorėjo. Tuomet, kai 1625 metų vasarą Kristijonas 

kaip Žemutinės Saksonijos kunigaikštis persikėlė per Elbe ir Wese- 
rio slėniu žygiavo pirmyn, Gustavas Adolfas atnaujino kampaniją 
Livonijoje. 

1626 metų sausio mėnesį nugalėjęs ties Wallhofu, Švedijos ka- 
ralius galėjo įgyvendinti seniai puoselėtą ketinimą perkelti karą į 
lenkiškąją Prūsiją. Absoliučios sėkmės karas Prūsijoje neatnešė, ta- 
čiau švedai savo orumą išlaikė, o Kristijono IV žygis sužlugo. Gra- 
fo Mansfeldo ir Kristiano Brunsviko-Volfensbiutelio kariuomenės 
likučiai prisijungė prie Kristijono, tačiau Žemutinėje Saksonijoje 
kilo atviras nepasitenkinimas, o Bremeno ir Liubeko miestai atvi- 
rai šliejosi prie imperatoriaus, kurstydami intrigas prieš karalių bei 
Georgą Brunsvika-Liuneburgietj. Danijos sąjungininkai subsidijų 
mokėti neskubėjo, taigi Karolis I ėmė nebesidomėti šiais reikalais. 
1626 metų balandį Wallensteino pajėgos sustabdė Mansfeldo ver- 
žimąsi į Sileziją, o rugpjūčio pabaigoje Kristijonas IV kautynėse 
prie Luttero miestelio prieš Tillio karalikiškąją lygą patyrė triuški- 
nantį pralaimėjimą. Sąjungininkų Žemutinėje Saksonijoje išduo- 
tas, Danijos karalius turėjo pasitraukti už Elbės. 1627 metų rug- 
pjūčio mėnesį Tillis įsiveržė į Holšteiną, o po mėnesio prie jo 
prisijungė Wallensteino imperatoriškieji būriai. Tų metų pabaigo- 
je jie buvo užėmę didesniąją Jutlandijos pusiasalio dalį ir numalši- 
nę paskutiniuosius pasipriešinimo židinius Vokietijoje. Madride 
subrandintas planas įsteigti Ispanijos ir Vokietijos prekybos ben- 
drove, kuri padėtų zlugdyti Danijos prekybą, taip pat ėmė įgauti 
konkretesnių bruožų. Pilypas IV žadėjo nedidelį Lenkijos laivyną 
pastiprinti dvidešimt keturiais laivais ir kūrė Zundo užgrobimo 
planus. Wallensteinas, kuriam imperatorius Ferdinandas 1628 me- 
tais suteikė Mecklenburgo hercogo bei Okeano ir Baltijos jūrų ge- 
nerolo titulus, vertė Hanzos miestus parūpinti laivų ir prisijungti 
prie sumanytosios Ispanijos ir Vokietijos prekybos bendrovės, o 
pats Wismare ėmėsi statyti laivus Habsburgų laivynui. 1626 me- 
tais Prancūzijos pasiuntinys Lenkijoje pareiškė, jog Habsburgai „nori 
tapti Baltijos jūros šeimininkais, kad vienu kirčiu nušluotų visus, 
kurie priešinsis jų planams". Po trejų metų Gustavas Adolfas tarybos 

(råd) nariams prisipažino seniai jtares, jog imperatorius „griebs mus 
už gerklės", o praėjusios vasaros įvykiai parodė jį neklydus.* 

Tačiau 1629-ųjų rudenį Švedijos karalius apsisprendė įsiveržti į 
Vokietiją. 1628 metų sausio 12 dieną slaptasis riksdago komitetas, 
kuriam karalius ilgai ir smulkiai pasakojo apie imperatoriaus Ferdi- 
nando „atvirai slaptą” ketinimą neleisti Švedijai prekiauti ir vyrauti 
Baltijos šalyse, Gustavui Adolfui suteikė visus įgaliojimus pasielgti 
taip, kaip, jo manymu, yra būtina. Pirmasis žingsnis turėjo būti trejų 
metų paliaubų su Danija sudarymas. 1628 metų vasarą Danijos ir 
Švedijos kariuomenė išvadavo apsiaustajj Štralzundo miesta. Šis Šiau- 
rės Vokietijos uostas turėjo tapti pirmąja Švedijos baze Vokietijoje, 
nes Danija savo pajėgas rudenį atitraukė, ir Švedijos kariuomenės 
vadas pamažu tapo miesto gubernatoriumi. 

Tuo tarpu kare su Lenkija atsirado keletas kliūčių. Tik dėl ener- 
gingų naujojo kariuomenės vado veiksmų 1628 metų pavasarį Livo- 
nija neatiteko Lenkijai, bet Prūsijoje kariauti nesisekė. Karo kaštų 
našta kele didelį nepasitenkinimą tėvynėje, tad į bruzdančias vieto- 
ves reikėjo siųsti propagandininką, kuris sureguliuotų padėtį. Karo 
finansavimo problemą karalius kėlė ir 1628 metų balandį rašytame 
laiške kancleriui. Gustavas Adolfas siūlė Prūsijoje sukurti stiprų at- 
ramos tašką, iš kurio būtų galima palaikyti kariuomenę, o Švedija 
galėtų viešpatauti Baltijos pakrantėse ir nevaržoma dalyvauti karo 
veiksmuose. Taigi tik tokiu atveju galima būtų palaikyti puolimą, 
kad karas apsimokety (bellum se ipse alet)’. 

Taciau 1628 mety rudenj Sie samprotavimai toli grazu nebuvo 
įgyvendinti. Kur kas platesniuose kariuomenės išlaidų planuose 1628 
metų lapkričio mėnesį buvo kalbama apie 56 000 karių pajėgas, iš 
kurių 20 000 turėjo būti dislokuota Štralzunde. Kancleris ragino 


? Forsten G. AKTbI H MMCbMa K UcTopun Barruăckoro Bonpoca B XVI n XVII 
CTOJIETHAX (2 tomai). St. Petersburg, 1889, t. 1, p. 236. Sveriges riksrådets protokoll 
(SRP) (18 tomy), Stockholm, 1878-1959, t. 1: 1621-1629, p. 218. Už tai, kad 
Mecklenburgo hercogai sukilo prieš imperatorių, iš jų buvo atimti titulai ir žemės. 

` Axel Oxenstiernas skrifter och brevväxling (AOSB) (27 romai), Stockholm, 1888- 
(tebeleidziama), t. II:1, p. 395—400. 

karalių baigti karą su Lenkija ir Štralzunde užimti gynybos pozicijas. 
Keliuose tarybos susirinkimuose, vykusiuose tų metų pradžioje, bu- 
vo nuodugniai svarstomos nuomonės už ir prieš įsiveržimą į Vokie- 
tiją. Karalius teigė, jog imperatoriaus Švedija neprovokavusi, nes Stral- 
zundo išvadavimas sugriovė tik imperatoriaus karo vadų planus, 
kuriems įgaliojimų jie neturėję, tačiau Ferdinandas padėjęs Zigman- 
tui, trukdęs taikai Lenkijoje ir grasinęs Švedijos prekybai bei domi- 
nium maris Baltici. Taigi karo grėsmė buvo akivaizdi, ir taryba turė- 
jo apsvarstyti tris tarpusavyje susijusius klausimus: palaikyti taiką ar 
jos nepalaikyti; jeigu ne — tai kur sutikti imperijos kariuomenę — 
namuose ar Vokietijoje; jei būtų pasirinktas pastarasis atvejis, tai ar 
karas turėtų būti gynybinis, ar puolamasis. 1629 metų sausio 8 die- 
ną visi tarybos nariai dalyvaujant karaliui balsavo, kad karas prieš 
imperatorių turi vykti Vokietijoje. Švedijos kariuomenė ateinančius 
aštuoniolika mėnesių neturinti išsilaipinti šiaurinėje Vokietijoje, ta- 
čiau del karaliaus sumanių manevrų taryba atsidūrė tokioje padety- 
je, kad ne tik patvirtino jo planus, bet ir už juos prisiėmė bendrą 
atsakomybę.“ 

Sprendimas iš esmės buvo priimtas, tačiau Gustavas Adolfas te- 
beturėjo daug problemų. 1629 metų gegužės mėnesį Kristijonas IV 
Liubeke sudarė taiką tokiomis sąlygomis, kurios jam leido atsisakyti 
teritorinių pretenzijų Žemutinėje Saksonijoje ir susigrąžinti Visas prie- 
$y užgrobtas žemes. Dviejų šiaurės valdovų susitikimas Ulvsbäcko 
klebonijoje sudarė vienybės prieš imperiją įspūdį, tačiau buvo pasi- 
keista aštriomis frazėmis, todėl švedams liko didelių įtarimų dėl se- 
nojo Jutlandijos priešo. Turėdamas laisvas pajėgas, Wallensteinas ga- 
lėjo siųsti kariuomenės būrius į pagalbą lenkams, prie Gorzno 
patyrusiems skaudų pralaimėjimą. Šis pastiprinimas niekuo labai neiš- 
siskyrė, tačiau turėjo išsklaidyti Švedijos karaliaus viltis 1629 metais 


* Ahnlund N. Ofverlaggningarna i riksrådet om tyska kriget 1628-1629. Historisk 
Tidskrift, 1914, 34: 108-123. SRP, t. 1, p. 123-125. Taip pat žr. karaliaus laišką 
Axeliui Oxenstiernai, rašytą 1628 metų gruodžio 30 dieną, AOSB, r. II: 1, p. 445- 
453. 

pradėti karo veiksmus Vokietijoje. Švedijai sunkiai sekėsi rasti sąjun- 
gininkų ir finansinės paramos, o svarbiausia buvo tai, kad karalius 
savo sprendimą pradėti karą Vokietijoje vis dar turėjo pateisinti Eu- 
ropos ir savo tautos akyse, kuri jau buvo pavargusi nuo karo Prūsijo- 
je išlaidų naštos. Baigiamojoje kalboje tarybos susirinkime1629 me- 
tų lapkričio mėnesį Gustavas Adolfas nepabūgo paminėti, kad karui 
tęsti trūksta lėšų: liūdna Danijos karaliaus ir jo valstybės padėtis vi- 
siems buvo kaip įspėjimas. Karalius neigė, jog siekia šlovės. Vienin- 
telis jo rūpestis buvo tėvynės gerovė ir saugumas. Metų pabaigoje 
Gustavas Adolfas staiga ėmė siekti, kad Danija garantuotų savo neut- 
ralumą, pasiūlė sušaukti konferenciją Dancige ir išspręsti nesutari- 
mus su imperatoriumi. Toks manevras liudija, jog karalius nebuvo 
visiškai tikras kurlink pasukti, tačiau visą žiemą buvo rengiamasi ka- 
rui, kaip Anglijos ambasadorius Thomas Roe kandžiai pastebėjo: 
„certeynely not pour faire la monstre nor to conquer the North Pole”. 
Vienoje gyvybiškai svarbioje srityje buvo pasiekta sėkmės: pran- 
cūzams tarpininkaujant Švedija ir Lenkija 1629 metų rugsėjo 16 
dieną Altmarke galiausiai sudarė paliaubas. Šios šešerių metų pa- 
liaubos sudarė Švedijai galimybę kontroliuoti Prūsijos pajūrį; ki- 
tais metais su Dancigu sudaryta sutartis Švedijai leido gauti dides- 
niąją tame uoste surenkamo 5,5 procento muito dalį. Prie šių 
pajamų pridėjus laivų muitus, surenkamus nuo Memelio iki Ne- 
vos, per 1629 metus susidarė daugiau kaip pusė milijono riksdale- 
rių, tačiau kitais metais pajamos sumažėjo iki 361 000 riksdalerių 
daugiausia del to, kad maras ir karo Baltijoje grėsmė nusmukdė 
prekybą: kariuomenės išlaikymui daugiau kaip du milijonus riks- 
dalerių teko surinkti namuose. Nors 1631 ir 1632 metais pajamos 
iš muitų viršijo pusę milijono riksdalerių, bet lėšų stygius dar la- 
biau skatino karalių ieškoti priemonių, kad karas atsipirktų. No- 
rint gauti daugiau pajamų, reikėjo užkariauti daugiau teritorijų, o 
tam buvo būtina ir toliau samdyti brangiai atsieinančią kariuome- 


* Citata iš Roberts M. Gustavus Adolphus. A history of Sweden 1611-1632. London, 
1957, t. 2, p. 404. 

nę. Dar prieš pradėdamas vokiškąją kampaniją Gustavas Adolfas 
vargais negalais galėjo patenkinti kariuomenės poreikius. Kadangi 
buvo nelengva rasti grynųjų pinigų algoms Prūsijoje kariavusiai 
kavalerijai sumokėti, o atleisti ją buvo pavojinga, nes įpykę raiti- 
ninkai galėjo pridaryti daug žalos, be to, tai pakenktų karaliaus 
reputacijai Vokietijos akyse, Oxenstierna buvo raginamas palaiky- 
ti karių „dideles viltis" del karo Vokietijoje. Kancleris pažadėjo dė- 
ti visas pastangas, tačiau mažai turėjo vilties, jog pasiseks.“ 

Tai, kad Švedija 1629-1630 metais išsikovojo teisę kontroliuoti 
rytinius Baltijos uostus, iš tikrųjų leidžia manyti šios valstybės užsie- 
nio politikos varomąja jėga buvus komercinio pranašumo įgijimą. 
Aišku, kad ekonominė tokios teisės nauda buvo aptarinėjama, ta- 
čiau neabejotina yra ir tai, jog svarbesni už komercinius karaliui bu- 
vo kariniai sumetimai. Taigi Gustavas Adolfas Švedijos įsigalėjimą 
Baltijos jūros pakrantėse laikė strategine būtinybe, o iš Baltijos uostų 
muitų vylėsi sukaupti pinigų karui. Karu Vokietijoje Gustavas Adolfas 
tikėjo nublokšti „visuotinės monarchijos“ grėsmę. Jis siekė padaryti 
galą Habsburgų trukdymams tapti dominium maris ir šitaip išsaugo- 
ti Švedijos karalystę. Keletą kartų Gustavas žadėjo atsitraukti, jeigu 
Šiaurės Vokietijoje jam būtų suteikęs reikiamą saugumą, tarkim, Jo- 
nas Jurgis Saksonietis, nesutikęs prisiimti tokios atsakomybės, kai to 
buvo prašomas 1630 metų rugsėjo mėnesį. Silpna finansų padėtis, 
sąjungininkų stygius ir karo neapibrėžtumas Švedijos karalių priver- 
te elgtis atsargiai ir riboti savo tikslus. Tai, kad nei karaliaus taikos 
programoje, įteiktoje derybininkams Liubeke 1629 metų sausį, nei 
kreipimesi po išsilaipinimo 1630 metų liepos mėnesį Peenemiigdeyje 
tikėjimo išpažinimo laisvė nebuvo minima, nereiškia, jog karalius 
buvo abejingas tikėjimo reikalams, tačiau 1637 metais Axelis Oxen- 
stierna tarybai aiškino, jog tikėjimo reikalai nebuvo svarbiausia Švedijos 
stojimo į karą priežastis, net jei šis klausimas ir turėjo būti jtrauk- 
tas šalia daugelio kitų su Švedijos saugumu ir tikėjimo sąjunginin- 
kais susijusiais klausimais. Imperatorius, 1629 metais išleisdamas 


€ AOSB, r. II, p. 552-561, t. 1:5, p. 158-166. 

Restitucijos ediktą, grasinusį sunaikinti nepatikimą religinę gy- 
venvietę Vokietijoje ir žlugdžiusį išskirtines kunigaikščių teises, 
įkvėpė naujų jėgų šūkiui, kvietusiam vieningai ginti vokiškąsias 
teises. 1620 metais pykčio pagautas Oxenstierna šaukė, jog „iš 
tikrųjų vargu ar yra kokių nors priemonių, kai imperijoje niekas 
nėra imperija, niekam nepaklūstama, nėra jokio autoriteto ir ga- 
liausiai niekas nežino, kas yra gera valstybei": Gustavas Adolfas 
įsitikino, kad šiuose rūsčiuose žodžiuose apie padėtį Imperijoje 
būta daug tiesos.’ 

Protestantiškas nuotaikas neabejotinai sustiprino griaustinis ir žai- 
bai, 1630 metų birželio 26 dieną lydėję Švedijos karaliaus išsilaipini- 
mą Peenemiindeje: argi Prancūzijos emisaras Charnacė ne pataikavo 
„Šiaurės liūtui", sakydamas, kad jis atėjo kaip Mesijas į žemę, kur 
visi yra jo draugai? Tačiau tikrovėje buvo kiek kitaip. Vokietijos pro- 
testantų kunigaikščiai nerodė didelio noro dėtis prie Švedijos, o tų 
kariuomenės padalinių, kuriuos karalius turėjo savo dispozicijoje, 
buvo per maža ir pernelyg brangiai kainavo juos išlaikyti, kad būtų 
buvę galima tikėtis tikros pergalės. Pagal 1631 metų sausio mėnesį 
sudarytą penkerių metų koaliciją Prancūzijos zadeta 400 000 riksda- 
lerių metinė subsidija faktiškai buvo sumokėta tik 1632 ir 1633 me- 
tais ir buvo mažesnė už rinkliavas iš Prūsijos uostų, be to, kaip paaiš- 
kėjo po 1637 metų, šios subsidijos Švediją padarė priklausomą nuo 
Prancūzijos planų. Iš koalicijos su senyvo amžiaus bevaikiu Pomera- 
nijos hercogu Bogislovu XIV Švedija gavo Pomeranijos muitus ir 
200 000 riksdalerių kontribuciją. Gustavas Adolfas taip pat pareiškė 
teisę sekvestruoti kunigaikštystę, taip apdrausdamas savųjų karo iš- 
laidų kompensaciją tuo atveju, jeigu Jurgis Vilhelmas Brandenbur- 
gietis (po hercogo mirties pretendavęs perimti titulą) susitarimui ne- 
pritartų. Tačiau kol kas Brandenburgo kurfiurstas lygiavosi su 
protestantų kunigaikščiais, siekusiais sukurti „trečiąją partiją" vokiš- 
kiesiems reikalams. 


* AOSB, t. I: 2, p. 402. Roberts, op. cit., t. 2, p. 417-425. Barudio G. Gustav Adolf 
der Grosse. Eine politische Biographie. Frankfurt-am-Main, 1985, p. 685—404. 

1631 metų pavasarį švedų kariuomenė abipus Oderio upės jau 
buvo įkūrusi savo placdarmą ir stūmėsi į vakarus Mecklenburgo 
link. Tačiau gegužės 10 dieną netiketai ištiko nelaimė: Magdebur- 
gą, kurį Gustavas Adolfas buvo prisiekęs išlaisvinti, užgrobė Til- 
ly'10 kariuomenė, jį negailestingai nusiaubė. Liepsnos, pelenais pa- 
vertusios 30 000 gyventojų turėjusį miestą, sudegino ir Švedijos 
karaliaus reputaciją bei sėkmę. Iš tikrųjų pralaimėjo Tilly, privers- 
tas išvesti savo kariauną iš dar neseniai turtingo miesto, kuriame 
būtų galėjęs savo vyrus apgyvendinti. Vasarą protestantų kunigaikš- 
čiai sujudo prieš imperijos šalininkus. Gustavas Adolfas prasiskynė 
kelią per Elbę, tikrąja žodžio prasme išvesdamas kariuomenę už 
atsigabentų žemėlapių ribų: prieš jo akis išsiskleidė viliojantis nau- 
jas šaltinis išmaitinti augančią karaliaus kariuomenę — turtingi Cen- 
trines Vokietijos miestai, vienuolynai, bažnyčios. Vienas paskui kitą 
Vokietijos kunigaikščiai tapo Švedijos karaliaus sąjungininkais. Jo- 
nas Jurgis Saksonietis, kai Tilly'io kariuomenė užgrobė jo žemes, 
rugsėjo mėnesį sudarė sutartį su švedais. Saksonijos kurfiurstas tik- 
rai nebuvo patikimas sąjungininkas, o jo kariai Breitenfeldo mūšy- 
je rugsėjo 7 dieną kovėsi negarbingai, bet padėtį smarkiai pataisė 
švedų pajėgos. Dienai temstant, mūšio lauke gulėjo daugiau kaip 
septyni tūkstančiai žuvusių Tilly'io kareivių, keli tūkstančiai pa- 
imti karo belaisviais, pats Tilly sunkiai sužeistas, o jo kaip karo 
vado reputacija sudrisko į skutus. 

Švedijos karalių pergalė prie Breitenfeldo ne tik išgarsino kaip 
puikų karo vadą, bet suteikė ir politinį prestižą, kuris leido ignoruoti 
Richelieu pastangas įkurti dar vieną „trečiąją partiją Bavarijoje, o 
vokiškiesiems sąjungininkams nustatyti savo sąlygas. Toji galia, ku- 
rią triumfuojantis monarchas per žiemą Maince išlaikė savo rankose, 
pasirodė esanti laikina ir galiausiai iliuzine. Jo priešininkai buvo nu- 
galėti, bet nesunaikinti. Pappenheimas pasistengė, kad Žemutinė Sak- 
sonija nepakliūtų į Švedijos kontrolę, ir taikėsi į Erfurta, kuris šve- 
dams buvo labai svarbus susisiekti su Baltijos pakrante. Saksų 
veržimąsi į Bohemiją sustabde Wallensteinas, paskirtas vadovauti 


imperijos kariuomenei. Imperijos išpuolis prieš Saksoniją priverte 

Gusravą Adolfą atsisakyti žygio palei Dunojų ir pasislėpti apkasuose 
prie Nuremburgo sienų. Sudėtingi kariuomenių manevrai 1632 metų 
vasarą atviru mūšiu nevirto, tačiau ligos ir dezertyravimas per kelias 
savaites Švedijos pajėgas sumažino trečdaliu. Antrąjį kartą Gustavas 
Adolfas turėjo atšaukti karines operacijas prieš Bavariją ir žygiuoti į 
šiaurę, kad susilpnintų spaudimą Saksonijai. 1632 metų lapkričio 6 
dieną jis stojo į mūšį prie Liitzeno. Kautynės vyko rūke ir dūmų 
kamuoliuose, kol abi kariuomenes išseko, ir Wallensteinas, pasinau- 
dojęs tamsa, atsitraukė. Abi pusės patyrė didelių nuostolių: imperi- 
ninkai prarado geriausią savo kavalerijos vadą Pappenheimą, tačiau 
švedus ištiko kur kas skaudesnė nelaimė. Kautynių įkarštyje žuvo 
Gustavas Adolfas. 

te, kuri iki 1644 metų karališkosios valdžios įgyti negalėjo. Karalys- 
tės valdymas buvo patikėtas regentystės tarybai: veiksmingu karalys- 
tes valdovu tapo Axelis Oxenstierna. Priešingai negu veržlus ir 
impulsyvus Gustavas Adolfas, Oxenstierna buvo flegmatisko ir san- 
tūraus būdo žmogus. Tuo metu, kai karalius dalyvavo pagrindiniuo- 
se įvykiuose Vokietijoje, kancleris, vadovaudamas muitų rinkimui, 
vaidino antraeilį vaidmenį Prūsijoje ir prižiūrėjo Švedijos vyriausy- 
bę. Karaliaus vykdomos politikos atžvilgiu jis buvo nusiteikęs skep- 
tiškai, jei ne priešiškai, didesnę grėsmę matė kylant iš Danijos ir Len- 
kijos, bet ne iš imperatoriaus pusės, ir nors turėjo pritarti karui 
Vokietijoje, tačiau nepalaikė Gustavo Adolfo vizijos iš pagrindų per- 
tvarkyti imperijos konstituciją. Per ilgus varginančius metus, kai 
Oxenstierna grūmėsi su Švedijos karo Vokietijoje padariniais, ši vi- 
zija išblėso, o ją pakeitė paprastesnis Švedijos rūpestis gauti „satisfak- 
ciją“ bei šalies saugumo reikalai. 

Iškart po karaliaus mirties Oxenstiernai teko rinktis vieną iš dvie- 
jų galimybių: Švedija galėjo garbingai pasitraukti iš karo, atgaivi- 
nusi iki 1625 metų buvusį status guo Aukštutinėje ir Žemutinėje 
Saksonijoje ir kompensacijai gavusi Pomeranijos hercogystę bei pi- 
nigų sumą, kurios būtų užtekę sumokėti Švedijos kariuomenės bū- 


riams; arba, pasinaudodamas protestantiška koalicija, kancleris ga- 

lėjo mėginti konsoliduoti Gustavo Adolfo palikimą ir išlaikyti Sve- 
dijos hegemoniją Vokietijoje tomis Norma futurarum actionum įvar- 
dytomis kryptimis, kurių metmenys karaliaus liepimu buvo suda- 
ryti 1631 metų gegužės menesį ir kurias įgyvendinti karalius siekė 
paskutiniuosius savo gyvenimo mėnesius. Oxenstierna pasirinko 
vidurinįjį kelią — tęsė bendrą karaliaus politikos kursą ir laikėsi jo 
nustatytų strategijos krypčių, tačiau Švedijos dalyvavimą įvykiuose 
tolydžio siaurino. Ypač jis stengėsi neužkrauti tėvynei sunkios fı- 
nansinės naštos, bet karčią piliulę kancleriui teko nuryti 1635 me- 
tais praradus Prūsijos muitus (nuo 1632 iki 1635-ųjų kasmet jie 
atnešdavo po 600 000 riksdalerių). Kancleriui nerimą kelė ir nuo- 
lat grėsęs pavojus, jog Lenkija atnaujins karo veiksmus. 1634 metų 
spalį jis rašė: „Karas su Lenkija yra mūsų, bet kam reikalingas karas 
Vokietijoje, aš nežinau, nebent tik tam, kad lietume ten savo krau- 
ja pro reputatione, nieko, išskyrus nedėkingumą, nesitikedami.”” 
1633 metų balandžio mėnesį kartu su Aukštutinės Vokietijos ku- 
nigaikščiais įkurta Heilbronno lyga turėjo apsaugoti nuo imperi- 
ninkų agresijos, o kariuomenės išlaikymą perkelti ant kunigaikščių 
pečių, tačiau iširo būtent dėl to, ką ji turėjo palaikyti, — kunigaikš- 
čių partikuliarizmo. Pinigų trūko, ir šiaurėje Johanas Adleris Sal- 
vius iš Švedijai pavaldžių miestų ir valstybių 1633 metais teišspau- 
de 144 000 riksdaleriy — mažiau nei ketvirtį 1632 metais gautos 
sumos. Kad nuramintų maištaujančią kariuomenę ir numalšintų 
karininkų nepasitenkinimą, Oxenstierna turėjo dovanoti žemes ir 
išdalijo daug Švedijos iškovotų teritorijų, be to, turėjo prašyti iš 
Stokholmo vieno milijono riksdalerių paremti Lygai, kuri netru- 
kus vis tiek pralaimėjo prieš kardinolą infanrą 1634 metais Nördlin- 
gene. 

Gustavo Adolfo vokiškieji sąjungininkai prie Švedijos šliejosi 


* Smulkiau apie šiuos planus žr. Roberts, op. cit., t. 2, p. 504-507, 619-673. Ro- 
berts M. „The political objectives of Gustav Adolf in Germany, 1630-1632”, Essa- 
ys in Swedish history. London, 1967, p. 82-110. Barudio, op. cit., p. 492-503, 
585-601. 

* AOSB, r. 1:12, p. 632-633. 

ne iš meilės jai, bet verčiami būtinybės, ir kai Švedijos karinė ir 
politinė hegemonija ėme brasketi, gelbėjosi patys. Ypač Oxenstier- 
na nepasitikėjo Jonas Jurgis Saksonietis, šiurkščiai atleistas kaip 
Plackscheisser. 1635 metų gegužės mėnesį Prahos taikos sutartimi, 
suteikusia gerą galimybę konfliktą išspręsti „vokiškai“, jis susitaikė 
su imperatoriumi. Jurgis Vilhelmas Brandenburgietis pretenzijų į 
Pomeraniją neatsisakė ir nesusiviliojo Oxenstierna os siūlymu mai- 
nais už hercogystę perleisti Švedijai Prūsiją. Nusilpusi Švedija ne- 
bepajege pratęsti Altmarko paliaubų, o Stuhmsdorfo sutartimi tu- 
rėjo atsisakyti teisių į bazes Prūsijoje ir į muitų rinkimą iš Prūsijos 
uostų bei Dancigo, bet Lenkija švedams už tai atidavė Livoniją. 
Vladislovas IV (1632-1648), užbaigęs trumpą karą su Maskvos 
didžiąja kunigaikštyste, rezgė intrigą su Kristijonu IV. 1634-aisiais 
Danijos karalius, nepaisydamas Liubeko taikos sąlygų, vėl ėmė remti 
savo sūnaus pretenzijas į Bremeno vyskupiją: kanauninkų susirin- 
kimas, kurį erzino dideli švedų okupacijos padaryti nuostoliai, iš- 
rinko princą Frederiką, ir šis užėmė savo naująjį postą su ginkluo- 
tomis pajėgomis. Oxenstierna kito pasirinkimo neturėjo ir, kad 
nepastūmėtų Kristijono IV į koaliciją su Vladislovu, priėmė tai 
kaip fait accompli. 

1635 metų pabaigoje sėkmė Švediją buvo visai apleidusi. Maiš- 
taujančios likusios švedų karinės pajėgos, veiksmingos paramos iš 
Prancūzijos pusės stoka, dar pasunkėjusi po Prūsijos muitų praradi- 
mo Švedijos finansų padėtis ir regentystės vyriausybės reikalavimai 
taikos vertė Oxenstierną vesti derybas. Nelaimei, jis pasirodė esąs 
blogas oponentas. Išankstinis derybų ratas su Jonu Jurgiu sužlugo 
kurfiurstui primygtinai reikalaujant, kad bet koks susitarimas būtų 
grindžiamas Prahos taikos sąlygomis, kurios, kaip švedai manė, prieš- 
taravo jų siekiui užsitikrinti saugumą per vokiškųjų laisvių atkūri- 
mą. Trečias derybų ratas prasidėjo 1635 metų spalio mėnesį, kai 
pagal Stuhmsdorfo sutarties sąlygas iš Prūsijos atleistas Švedijos ka- 
riuomenės būrių pastiprinimas ėmė plūsti į Vokietiją, kad sulaikytų 
švedų pozicijas puolančią Saksoniją. 1636 metų kovą Prancūzijos 
suteikta grynųjų pinigų subsidija leido švedams pasisamdyti naujų 

kariuomenės būrių, ir Johano Banério pergalė prie Wittstocko nu- 
svėrė padėtį Švedijos naudai. 

Per likusius dvylika karo metų švedų karininkus lydėjo sekmė, 
tačiau į Švediją nebebuvo žiūrima kaip į protestantų tikėjimo ar vo- 
kiškųjų laisvių gynėją, o veikiau kaip į grėsmę imperijos stabilumui 
bei vieningumui. Prahos taika siūlė galimą imperatoriaus ir Vokieti- 
jos luomų konflikto sprendimą. Kaip pastebėjo Salvius, po Prahos 
taikos Švedija kovojo nebe kaip pagrindinė, o tik kaip pagalbinė jėga 
Vokietijoje. Labai galimas dalykas, jog jei Gustavas Adolfas būtų 
likęs gyvas, būtų turėjęs peržiūrėti, o gal net ir atsisakyti planų Vo- 
kietijoje, tačiau būtų turėjęs akivaizdžių privalumų, palyginti su kanc- 
leriu, kurio politikai XVII amžiaus penktąjį dešimtmetį dvaras nuo- 
lat ir vis labiau priešinosi. Gustavas Adolfas stojo į karą, siekdamas 
ribotų tikslų. Jis norėjo nuverstiesiems valdovams sugrąžinti Meck- 
lenburgo kunigaikštystę ir užsitikrinti, jog Habsburgai atsisakys ka- 
ro laivų dislokavimo Baltijos jūroje: galiausiai tikėjosi įsitvirtinti Štral- 
zunde ir Wismare, iš kur galima būtų buvę stebėti visus nepatikimos 
kaimynės Danijos veiksmus. Karo veiksmai, kuriais siekta išplėsti 
placdarmą prie Oderio, buvo susiję ir su siekimu priversti Pomera- 
niją ir Brandenburgą sudaryti koaliciją, kuri padėtų švedams gauti 
karinę pagalbą ir išlaikyti karaliaus kariuomenę. Pirmąjį tikslą švedai 
pasiekė, bet antrojo įgyvendinti jiems nepavyko, todėl abipusės pre- 
tenzijos į Pomeranijos žemes tapo viena rimtesnių kliūčių galutinai 
sudaryti taiką. Karinė sėkmė leido karaliui susiaurinti koalicijos są- 
lygas, nors toks savavalis veiksmas negalėjo patikti Vokietijos kuni- 
gaikščiams. Mecklenburgo atžvilgiu karalius sušvelnino ankstesnius 
savo reikalavimus, tačiau 1632 metų sausio mėnesį pasirašyta galuti- 
nė sutartis vis tiek buvo griežta. Pagal jos sąlygas kunigaikščiai turėjo 
pripažinti Švedijos vario nominalią vertę, leisti Švedijai rinkti mui- 
tus uostuose, karo laikotarpiui užleisti Wismarą ir Wanemünde ir 
suteikti Švedijai absoliučius karinės bei politinės valdžios įgalioji- 
mus. Per 1632 metus tapo aišku, jog satisfactio reiškia nebe kompen- 
saciją, o teritorijų Baltijos pakrantėje įsigijimą, o assecuratio — nebe 
saugumo užsitikrinimas kontroliuojant Baltijos jūros pakrantę, bet 

greičiau neapibrėžta karinės ir politinės kontrolės Vokietijos širdyje 
įvedimo programa.!“ 

Nera abejonės, kad Gustavo Adolfo arogancija, kartais virstanti 
žiaurumu tiems, kuriuos jis vertė priimti koalicijos sąlygas, Švedijai 
smarkiai kenkė, bet rūpinimasis atkurti vokiškąsias laisves buvo ge- 
rai pagrįstas, nes nuo to priklausė Švedijos saugumas. Kai švedų per- 
galės ir prestižas išblėso, kai imperatorius ir kunigaikščiai ėmėsi pas- 
kubomis glaistyti tarpusavio nesutarimus, saugumo sąvokai, kurią 
Michaelis Robertsas kartą pavadino „tam tikra NATO miniatiūra 
Vokietijai, kur Švedijai teko Jungtinių Valstijų vaidmuo", atėjo ga- 
las.!! 

Nepaisant to, saugumo paieškos buvo sunkiausiai įveikiama iš 
Axeliui Oxenstiernai iškilusių problemų, ne taip kaip grynai švediški 
reikalavimai kompensacijos (contentement), kuri leistų atsilyginti ka- 
riuomenės būriams, ir teritorinio pobūdžio satisfactio, assecuratio pa- 
cis buvo apkaišyti laiko sudilintais šūkiais ir apėmė labai didelį vals- 
tybių skaičių. Tik po šešerių metų buvo susitarta dėl generalinės taikos 
konferencijos sušaukimo, o dar po ketverių derybų Osnabriicke ir 
Miinsteryje metų 1648-aisiais buvo galima pasirašyti galutines Vest- 
falijos taikos sąlygas. Švedija galiausiai susitarė dėl penkių milijonų 
riksdalerių kompensacijos, vakarinės Pomeranijos kunigaikštystės da- 
lies, Wismaro uosto ir sekuliarizuoty Bremeno bei Verdeno vysku- 
pysčių. Brandenburgas gavo likusią Pomeranijos dalį ir bažnytines 
Magdeburgo, Mindeno bei Halberstadto žemes. Dar reikėjo sude- 
rinti smulkesnius klausimus, ypač sąlygas, pagal kurias būtų galima 
išformuoti išsipūtusias Švedijos karines pajėgas ir su jomis visiškai 
atsiskaityti. Galutinės sąlygos buvo lyg ir senstelėjusio kanclerio per- 
galė. Salvijaus ir karalienės Kristinos suteiktomis nuolaidomis jis iš- 
laikė taikos išsaugojimo politiką, tačiau gerai suvokė ir ta didelį prie- 


° Roberts, Gustavus Adolphus. A history of Sweden 1611-1632, t. 2, p. 641. Taip pat 
žr. Goetze S. Die Politik des schwedischen Reichskanzlers Axel Oxenstierna gegenüber 
Kaiser und Reich. Kiel, 1971, p. 55 ir toliau. 

'* Roberts M. Gustavus Adolphus and the rise of Sweden. London, 1973, p. 162. 

šiškumą, kurį sukėlė Švedija, neminint kitų Baltijos valstybių. Nau- 
jasis europinės galybės statusas, suteikęs balsą imperijos reikaluose, 
Švedijai kainavo labai brangiai. 


DANIA 


Labiausiai nepatenkintas buvo jaunesnysis Kristijono IV sūnus. Iki 
vyresniojo brolio mirties 1647 metais Frederikas mažai turėjo vilčių 
iš tėvo paveldėti Danijos sostą. Jis labai nusiminė, kai jo vyskupystė 
Bremene atiteko švedams. Šis priešiškumas švedų atžvilgiu lėmė blo- 
gus dviejų šiaurinių valstybių santykius ateityje, kai 1648 metais mi- 
rus tevui Frederikas buvo išrinktas karaliumi. Kristijono veikla po 
pražūtingojo įsiveržimo į Vokietiją nepadėjo atstatyti Danijos pres- 
tižo ir galios. Hamburgas ir jūrų valstybės supyko dėl jo įvestų mui- 
tų Elbės aukštupyje: padidėję Zundo muitai kele olandų nerimą ir 
šie 1640 metais sudarė su Švedija penkiolikos metų gynybinę koali- 
ciją, o kai jis 1637 metais jūroje užpuolė Vladislovo IV laivyną, kuris 
prie Dancigo pradėjo imti muitus ir pažeidė Danijos karaliaus pre- 
tenzijas į dominium maris, sudaryti Lenkijos—Danijos koaliciją ne- 
beliko jokių galimybių. 1643 metais Kristijonas ėmė blokuoti Ham- 
burgą, o jo emisarai stengėsi įtikinti Lenkiją, Maskvos kunigaikštystę 
bei imperatorių sudaryti priešišką Švedijai koaliciją. Gegužės mėnesį 
Švedijos taryba pavedė Lennartui Torstenssonui pulti iš piety, per 
Jutlandijos pusiasalį. Torstenssono kariuomenės būriai kirto pusia- 
salį, bet išsilaipinti salose negalėjo, o 1644-aisiais imperininkų ka- 
riuomenė privertė juos trauktis. Jūroje, netoli Sylto salos, danai jvei- 
kė De Geero vadovaujamą laivyną, tačiau kautynėse prie Kolberger 
Heidės jiems ne taip gerai sekėsi, o senyvas karalius Kristijonas tame 
mūšyje neteko akies. Rugpjūčio mėnesį pralaimėjimą patyrė prieš 
olandų-švedų laivyną šalia Fehmarno ir sausumoje, o rudenį švedai 
vel užėmė kunigaikštystes ir Jutlandiją. 

Per Brömsebro taikos derybas olandams tarpininkaujant Švedi- 
jai perėjo Gotlando ir Oselio salos, norvegiškosios Jimtlando bei 

Härjedalo provincijos, trisdešimčiai metų jiems buvo užleista ir Hal- 
lando provincija. Laivai, priklausę karalienės valdiniams Švedijoje ir 
Livonijoje, turėjo būti atleisti nuo Zundo muitų ir krovinių inspek- 
cijos. Vėliau olandai, prancūzai ir danai atskiromis derybomis taip 
pat pasiekė, kad jų laivams būtų smarkiai sumažinti muitai. Del to 
labai sumažėjo pajamos iš Zundo rinkliavų — nuo maždaug 405 000 
riksdalerių 1642 metais jos nukrito iki 140 000 1646-aisiais. Prara- 
dusi dalį žemių ir karo nuniokota Danija toliau grimzdo į finansų 
krizę. Paliegusiam ir iškamuotam karaliui nepasisekė 1647 metais 
reformuoti lenų sistemą, be to, jį skaudžiai paveikė staigi vyresniojo 
sūnaus princo Kristijono mirtis. Paskutiniuosius Kristijono IV gyve- 
nimo metus temde ginčai su dukterimis. Tačiau nepaisant nesantai- 
kos karališkojoje šeimoje, du karaliaus žentai užėmė svarbiausias 
karalystės pareigybes: Hannibalas Sehestedas tapo vietininku Nor- 
vegijoje, o Korfitsas Ulfeldtas — vyriausiuoju dvaro valdytoju (rigs- 
hofmester). 1647 metais Ulfeldtas mėgino sudaryti koaliciją su Pran- 
cūzija ir Jungtinėmis Provincijomis, tačiau dėl stiprėjančios įtampos 
tarp olandų ir prancūzų šios jo ambicijos virto niekais. Kristijonas IV 
taip pat nenorėjo koalicijos su olandais ir nepritarė Ulfeldto suma- 
nytam susitarimui, kad olandai už metinį mokestį grynais pinigais 
laisvai plaukiotų Zundo sąsiauriu. Jo įpėdinis nebuvo taip priešiškai 
nusiteikęs, ir 1649 metais Ulfeldtui pavyko su olandais pasirašyti 
gynybos paktą trisdešimt šešeriems metams ir tam pačiam laikotar- 
piui su jais sudaryti sutartį dėl mokesčių. Už tai, kad olandų laivai 
buvo atleisti nuo Zundo muitų, Jungtinės Provincijos, sumokėju- 
sios 100 000 riksdalerių avansą ir 200 000 riksdalerių pasirašant su- 
tartį, kasmet turėjo mokėti po 140 000 riksdalerių. 

Nors iki pat 1651 metų Provincijos šios sutarties neratifikavo, o 
po dvejų metų ją sulaužė, tačiau tai kėlė didelį nerimą švedams, ku- 
rie buvo įerzinti olandų muitų užsienio laivams, plaukiantiems iš jų 
uostų į Baltijos jūrą. Per pirmąjį Anglıjos-Olandijos karą (1652- 
1654) Švedija atrėmė olandų mėginimą sudaryti trigubą šiaurinių 
karalysčių ir Jungtinių Provincijų koaliciją. Švedai šiltai priėmė Bulst- 
rodes Whitelocke’o pasiuntinius 1653—1654 metais, tačiau su Crom- 

wellio Anglija sutarties sudaryti neskubėjo. Ji buvo pasirašyta tik 1654- 
ųjų metų vasarą ir apsiribojo daugiausia draugiškumo paraiskomis ir 
geresnių prekybos santykių pažadais. 

Olandai nepajėgė įtikinti Švedijos, kad ši atsizadety neutralu- 
mo politikos, tačiau Danijoje jiems sekėsi geriau. Kopenhagoje 
buvo sulaikytas konvojaus laukęs Anglijos pirklių laivynas. Siek- 
ta išprovokuoti, kad koalicija į tai atsakytų išvarydama Danijos 
ministrą ir Anglijos uostuose uzgrobty danų bei norvegų laivus. 
1653 metais Danijos laivynas ėmė patruliuoti Kattegato sąsiau- 
ryje, o Zundas anglų laivybai buvo uždarytas. Danijos įtraukimo 
į karą perspektyva Švedijai kėlė nerimą, nes vidaus padėties ne- 
tikrumas ir jau kuris laikas nejudančios iš mirties taško derybos 
su Lenkija Liubeke vertė vyriausybę elgtis atsargiai. Axelis Oxen- 
stierna sirgo, karalienė nerodė jam didelio pasitikėjimo, o jos pa- 
čios santykiai su Ispanijos ambasadoriumi neįkvėpė kitų valsty- 
bių vadovų pasitikėti ja. Tokiomis aplinkybėmis išmintingiausia 
buvo laikytis neutralumo. Nieko gera nedavė derybos su Danijos 
pasiuntinybe Stokholme (Oxenstierna pats atleido jos vadovą, ku- 
riam labiau tiktų auginti gyvulius, o ne užsiimti diplomatine veik- 
la). Švedija nesileido įtraukiama į trišalę koaliciją su Danija ir 
Jungtinėmis Provincijomis, bet Danijos priėmimą į taikos paktą 
tarp Staaten Generaal ir koalicijos signataro teise Stokholmas svei- 
kino, nes tai garantavo taiką Baltijoje. 

Net ir įsigiję naujų Danijos ir imperijos teritorijų švedai saugu- 
mo manijos neatsikratė. Konsolidavimo ir status quo palaikymo po- 
litika, kurią vykdė karalienė Kristina paskutiniaisiais savo valdymo 
metais, buvo tik iš dalies sekminga: ypač sunku buvo susitarti su 
Lenkija—Lietuva. 1652 metų rudenį, gresiant nesantaikai Baltijoje, 
riksdagas pritarė karalienės siūlomai ginklavimosi politikai ir padi- 
dino karo ir jūrų laivyno išlaidas. Ši priemonė byloja apie Švedijos 
ginkluotą neutralumą Anglijos—Olandijos kare, tačiau gali būti trak- 
tuojama ir kaip Švedijos pasiruošimas imtis aktyvios puolamosios 
politikos ateityje. Kaip 1654 metų gruodžio mėnesį pastebėjo Christe- 
ris Bonde, taika kainavo brangiai, tačiau valstybės saugumo, pagarbos 

jai ir reputacijos išsaugoti nepadejo.'* Tarybos didikai laikė savaime 
suprantamu dalyku, kad Švedija negalėjo ramiai likti nuošalyje, kai 
rytų horizonte telkėsi karo debesys. Net ir tie, kurie laikėsi pacifisti- 
nių pažiūrų, mobilizacijos būtinumą pripažino, kai Rusijos—Lenki- 
jos konfliktas ėmė plisti Baltijos regione. 


POLONIA 


Nuo 1629 metų Altmarko paliaubų Švedija su Lenkija—Lietuva su- 
gyveno taikiai. Lenkijos—Lietuvos didikai, kurių daugelis turėjo di- 
delius dvarus rytų pasienyje, savo suvereno ginčų su Švedijos Vazo- 
mis nerėmė, ir Vladislovas IV savuoju 1632 metų pacta conventa 
buvo priverstas atsisakyti šeimos pretenzijų į Švedijos sostą. Švedijos 
santykiai su Maskvos didžiąja kunigaikštyste po Stolbovo taikos taip 
pat buvo geri. Gustavo Adolfo įgaliotinis Anthoni Monier 1630 me- 
tais buvo siųstas į Maskvą pirkti didelio kiekio grūdų, kuriuos Švedi- 
jos karūna tikėjosi perparduoti Amsterdame ir gražiai pasipelnyti. 
Monier buvo duoti nurodymai priversti carą pasibaigus dvejų metų 
paliauboms pulti Lenkiją. Švedijos karalius davė karinių patarimų ir 
leido škotų karininkams Alexanderiui Leslie stoti į tarnybą Rusijoje. 
Tačiau jo mirtis prie Lützeno sužlugdė Rusijos ir Švedijos planus 
užpulti Lenkiją. 1633 metais rusai apsupo Smolenską, bet jo neuž- 
emė ir turėjo atsisakyti pretenzijų į šį miestą, 1634 metais pasirašy- 
dami taikos sutartį su Lenkija. 

Santykinę rimtį Rytų Europoje nutraukė Zaporožės kazokai, ket- 
virtajame dešimtmetyje sukilę prieš Lenkijos viešpatavimą. Jiems va- 
dovavo Bogdanas Chmelnickis. Iš pradžių caras Aleksejus nenorėjo 
remti sukilėlių, nes nepasitikėjo jų ryšiais su Krymo totoriais, tačiau 
1653 metų rudenį jis buvo pasirengęs siūlyti kazokams apsaugą ir 


`? Olofsson S. Efter Wesfaliska freden. Sveriges yttre politik 1650-1654. Stockholm, 
1957, p. 298 ir toliau. Asard B. „Upptakten till Karl X Gustavs anfall mot Polen 
1655. Till fragan om krigets mal och medel”, Karolinska Forbundets Arsbok, 1970, 
p. 7-20. SRP t. XVI, p. 13-14. 

stoti į kovą su Lenkija—Lietuva. 1654 metų sausio mėnesį Perejaslav- 
lio sutartimi Ukrainos žemėms buvo suteikta Maskvos didžiosios 
kunigaikštystės globa ir autonomiškumas. Tų metų pavasarį ir vasa- 
rą rusų kariuomenės būriai įsiveržė ir užėmė didelius Baltarusijos 
žemės plotus kartu su Smolensku ir ėmė skverbtis prie Dinos ištakų. 

Tuo metu, kai rytuose brendo konfliktas, 1654 metų birželio me- 
nesį Švedijos valdovu tapo Karolis Gustavas, soste pakeitęs savo pus- 
seserę Kristiną. Trisdešimt ketverių metų amžiaus Palatino grafo iš 
Zweibriickeno ir Gustavo Adolfo sesers Kotrynos sūnus Karolis Gus- 
tavas, tarnaudamas Švedijos kariuomenėje, pasižymėjo Trisdešim- 
ties metų kare. Karinis pasirengimas neabejotinai turėjo įtakos jo 
svarbiausiam sprendimui ginklu spręsti Švedijos užsienio politikos 
ekspansines reikmes, nors gerai buvo išmokęs ir įtikinėjimo meno, 
nes sugebėjo išpešti nuoširdų tarybos pritarimą tokiai politikai. Len- 
kų istorikų teigimu iš pat pradžių Karolis X Gustavas buvo nusitei- 
kęs kariauti su Lenkija. Kita vertus, švedų istorikas Nilsas Edėnas jo 
pradiniuose veiksmuose nemato nieko, kas tą teiginį galėtų patvir- 
tinti. Šio požiūrio laikosi ir Bohdanas Kentrschynskij. Tačiau ne taip 
seniai Birgeris Asardas pateikė argumentų, rodančių, jog svarbiausi 
sprendimai stoti į karą prieš Lenkiją buvo priimti 1652 metais, kai 
riksdago slaptasis komitetas patvirtino karinių išlaidų padidinimo 
programą, o Karolis Gustavas tik vykdė nustatytą programą. Dar 
prieš Kristinai atsisakant sosto į Livoniją ir Pomeraniją buvo siun- 
čiamas kariuomenės pastiprinimas, o tai pranašavo galimą Lenkijos 
puolimą, kuris prasidėjo 1655 metais." 

Apskritai priimta manyti, jog tarybos susirinkimas 1654 metų 
gruodžio mėnesį lėmė Švedijos įsitraukimą į konfliktą rytuose, ta- 
čiau dėl karaliaus motyvų nuomonės skiriasi. Kai kurie istorikai tei- 


5 Žr., pavyzdžiui, Kubala L. Wojna szwecka w roku 1655 i 1656. Lwów, 1914; No- 
wak T. „Geneza agresij szwedzkiej" in. Lepszy K. (leid.) Polska w okresie drugiej 
wojny pölnocnej 1655-1660 (3 tomai). Warsaw, 1957, t. 1, p. 83-136. Eden N. 
„Grunderna för Karl X Gustafs anfall pa Polen”, Historisk Tidskrift 1906, 26: 5- 
45. Kentrschynskyj B. „Karl X Gustav inför krisen i 6sten 1654-1655”, Karolinska 
Förbundets Ärsbok, 1956, p. 7-140. Asard, op. cit., p. 34, 53-56. 

gia, jog sprendimas mobilizuoti pajėgas buvo svarstomas realiai, o 
ne kaip Švedijos ateities politikos kryptis, kuri buvusi pagrindinis 
susirinkimo klausimas, kaip tvirtina kiti. Pats karalius susirinkimuo- 
se nedalyvaudavo, bet jų eigą kreipti norima linkme siųsdavo vyres- 
niuosius savo pareigūnus. Pirmojoje sesijoje gruodžio 8 dieną kanc- 
leris turėjo nuolat priminti karingai nusiteikusiems tarybos nariams, 
jog kalbama apie mobilizaciją, o ne apie karą. Susirinkimo nuotaika 
nebuvo ypač agresyvi, bet visuotinai pritarta karaliaus nuomonei, 
jog atsižvelgiant į nesantaikos židinio artumą, būtų išmintinga pasi- 
rengti gynybai. Karinis pasirengimas, kaip Stewardas Peras Brahe 
priminė auditorijai, yra brangus dalykas. Surinkti kariuomenę, tam 
išleidus daugybę pinigų, ir ją palikti be darbo tolygu paskelbti karą 
sau patiems. Tarybos nariai pritarė pasiūlymui, jog Švedija turinti 
ginkluotis, ir pripažino, kad didesnis pavojus tyko iš rytų, tačiau 
nepadarė jokios įtikinamos išvados dėl to, ar Švedija turėtų rengtis 
gynybinei, ar puolamajai kampanijai rytuose. Kai gruodžio 11 dieną 
debatai atsinaujino, tarybos narių dauguma parėmė mobilizaciją prieš 
Maskvos didžiąją kunigaikštystę ir Lenkiją, bet dėl finansinių sume- 
timų daug kas šiam karui nepritarė, o kiti priminė apie Danijos grės- 
mę. Bendra susirinkimo nuomone Švedija turinti ginkluotis, kad 
išgautų iš Lenkijos koncesijų. Gruodžio 12 dieną karalius žengė dar 
vieną žingsnį. Per kanclerį jis pateike klausimą, kas būtų, jei Jonas 
Kazimieras sutiktų atsisakyti pretenzijų į Livoniją ir Švedijos karū- 
ną. Ar Švedija neturėtų kaip nors padengti mobilizacijos išlaidų ir 
užsitikrinti didesnį saugumą Lenkijos atžvilgiu ateityje? Karalius ne- 
paliko tarybos nariams jokių abejonių, jog palaiko puolamąją politi- 
ką, ir dauguma jo nuomonei pritarė. Del karo nebuvo nuspręsta — 
tam reikėjo, kaip pabrėžė kancleris, luomų pritarimo, — bet pritarusi 
mobilizacijai taryba Švediją tokiems veiksmams įpareigojo.“ 


'* Be minėtų mokslo darbų, žr. taip pat Landberg H. „Decemberrädslagen 1654. Karl X 
Gustav, radet och rustningsfrägan”, Karolinska Förbundets Arsbok, 1968, p. 43-68. 
SRP t. XVI, p. 2-36. Roberts, Sweden as a great power 1611-1697, p. 163-169, 

Ginčytinas dalykas yra ir tai, prieš ką buvo ketinama panaudoti 
Švedijos pajėgas. Kentrschynskyj teigia, jog nepaisant to, kad su 1654- 
1655 metų žiemą į Stockholmą atvykusiais Lenkijos pasiuntiniais 
susitarti nepavyko, Karolis Gustavas ir taryba vis dar siekė susiderin- 
ti su Lenkija, tačiau šiam požiūriui švedų istorikai paprastai neprita- 
ria, nes, jų manymu, svarbiausi buvo kariniai motyvai. Taigi Birge- 
ris Asardas įsitikinęs, jog Karolio Gustavo planas dviem flangais 
įsiviešpatauti pakrantėje nuo Stettino iki Rygos buvo „gynybinis žings- 
nis į senos didžiosios švedų svajonės apie Baltijos jūrą kaip švedų 
ežerą“ įgyvendinimą. Tai buvo ribotas tikslas, kurio karalius po triuš- 
kinančių pergalių ir Lenkijos—Lietuvos federacijos iširimo atsisakė, 
imdamasis ambicingesnio ir rizikingesnio sumanymo.” 

1655 metų liepos mėnesį feldmaršalas Arvidas Wittenbergas su 
14 000 vyrų kariuomene, kurią sudarė daugiausiai Bremeno ir Po- 
meranijos padaliniai, persikėlė per Oderį. Per mėnesį Didžioji Len- 
kija pakliuvo jo valdžion, o magnatai pripažino Karolio Gustavo siu- 
zerenitetą. Lietuvos etmonas Jonušas Radvila rugpjūčio 18 dieną 
pasirašė pasidavimo aktą, o De la Gardie kariuomenė užėmė didžią- 
ją Žemaitijos dalį. Karališkoji armija išsilaipino Wolgaste ir pražy- 
giavusi per Didžiąją Lenkiją, Konine rugpjūčio 24 dieną susijungė 
su Wittenbergo būriais. Švedijos kariuomenė nesulaikomai traukė į 
pietus. Rugsėjo 8 dieną be mūšio buvo paimta Varšuva, o prie 
Zarnöwo sumušta pagrindinė Lenkijos kariuomene. Baigiantis ru- 
deniui Jonas Kazimieras buvo nustumtas į Sileziją, Krokuva kapitu- 
liavusi, o dauguma magnatų prisiekė vasalų ištikimybę Karoliui Gus- 
tavui. Rugpjūčio mėnesį Wittenbergas gavo nurodymus išsiaiškint, 
kaip lenkų didikai sutiks galimybę Karoliui Gustavui tapti jų pa- 
veldinčiuoju monarchu, o Scheringas Rosenhanas buvo numatęs 
du variantus, iš kurių Karolis Gustavas galėtų pasirinkti: Joną 


5 Asard, op. cit., p. 53. Wittrack G. „Karl X Gustav och Polen”, Karolinska Förbun- 
dets Årsbok, 1920, p. 5 ir toliau. Wimmer J. „Polens krig med Sverige 1655-1660 — 
operativ översikt” in Stade A. Wimmer J. (leid.) Polens krig med Sverige 1655- 
1660. Carl X Gustav-Studier 5, Kristianstad, 1973, p. 662-334. 

Kazimierą galėjo pakeisti Švedijos karalius arba kitas, išrinktasis pa- 
čių lenkų. Karaliaus ketinimai nebuvo aiškūs, nors Chmelnickio pa- 
taikavimas ir tai, kad nuo Jono Kazimiero visi nusigręžė, masino jį 
imtis kur kas radikalesnio politinio kurso nei tas, kurį karalius buvo 
svarstęs iš pradžių. 

Karolis Gustavas turėjo reikalų ne vien su Jonu Kazimieru. Už 
aukščiausią kainą savo paramą mėgino parduoti Brandenburgo-Prū- 
sijos kurfiurstas Frydrichas Vilhelmas, turėjęs tikrai nemažą kariuo- 
mene. 1655 metais liepos mėnesį Stetine vykusiose derybose švedai 
mainais už 8000 ginkluotų vyrų Frydrichui Vilhelmui siūlė tapti 
Prūsijos bei Ermlando, išskyrus Braunsbergo miestą, suverenu. Šve- 
dijai būtų atitekusi Karališkoji Prūsija ir Pomerelija, o to Frydrichas 
Vilhelmas pagrįstai bijojo, nes jam būtų atkirstas susisiekimas su Bran- 
deburgu ir Prūsija. Karoliui Gustavui įtarimą kėlė tai, kad šios dery- 
bos vyko tuo pat metu, kaip ir Brandenburgo derybos su olandais, 
pasibaigusios gynybinės koalicijos sudarymu. Tai suteikė Frydrichui 
Vilhelmui jėgų, ir jis ėmė reikalauti viso Ermlando bei Elbingo, da- 
lies Žemaitijos ir susisiekimo per Vistulą garantijų. Pasiekęs sėkmės 
Lenkijoje viršūnę Karolis Gustavas nesutiko patenkinti šių reikalavi- 
mų ir derybos nutrūko. 1655 metų spalio pabaigoje Karolis Gusta- 
vas, palikęs Wittenbergą valdyti pietinę Lenkiją, pasuko į šiaurę tvar- 
kytis su kurfiurstu. Apsuptas švedų kariuomenės, Frydrichas 
Vilhelmas 1656 metų sausio mėnesį Karaliaučiuje turėjo pasirašyti 
sutartį, pagal kurią Švedija tapo Prūsijos suverenu, o kurfiurstas savo 
naujajam siuzerenui pažadėjo karinę ir finansinę paramą. 

Netrukus karo įvykiai ėmė klostytis nepalankia Švedijos karaliui 
kryptimi. Švedams pamėginus užimti Jasna Guros vienuolyną Cens- 
tochove suteikė Jono Kazimiero propagandininkams gerą progą pa- 
sinaudoti žmonių religiniais ir patriotiniais jausmais. Švedų užimto- 
se srityse jau buvo prasidėjęs partizaninis karas, ir tam, kad savo pajėgas 
suvaldytų, Karolis Gustavas turėjo jas išsklaidyti po įgulas ir fortus. 
Pirmaisiais 1656 metų mėnesiais jo surengtas žygis prieš Liubliną ir 
Lvovą baigėsi nesėkme, kariuomenę sekino ligos ir nuolatiniai Czar- 


niecki'o partizanų puldinėjimai. Prasidedant vasarai Didžioji Lenki- 

ja buvo apimta sukilimo, o švedų įgula Varšuvoje turėjo pasiduoti. 
Kad išsaugotų Frydricho Vilhelmo lojalumą, už karinę pagalbą Šve- 
dija jam pasiūlė keturias Didžiosios Lenkijos apygardas. Kruvinose 
tris dienas prie Varšuvos trukusiose kautynėse (1656 metų liepos 
18-20 dieną) jungtinės Brandenburgo ir Švedijos pajėgos sumušė 
Lenkijos kariuomenę. Tačiau Frydrichas Vilhelmas nenorėjo tęsti 
karo pietinėje Lenkijoje, o Karolis Gustavas susidūrė su nauju priešu 
rytuose. Supykęs dėl Karolio Gustavo ir Chmelnickio intrigų, caras 
Aleksejus liepos mėnesį pradėjo puolimą išilgai Dinos, užėmė Düna- 
burgą ir Kokenhuseną, o rugpjūčio mėnesį apsiautė Rygą. Kurfiurs- 
to atstovai caro stovykloje prie Rygos pasirašė susitarimą, kuriuo pa- 
žadėjo savo neutralumą mainais į rusų pasižadėjimą Prūsijos nepulti. 
Spalio mėnesį buvo sudarytos paliaubos tarp Lenkijos ir Maskvos 
didžiosios kunigaikštystės, abiem pusėms pažadėjus savo pagalbą ko- 
voje prieš Švediją. Pagalbos sutartį su Jonu Kazimieru sudarė ir im- 
peratorius Ferdinandas III. Blėstant Švedijos sėkmei, Frydrichas Vil- 
helmas įgijo pranašumo ir išgavo Karolio Gustavo pažadą, jog už 
pagalbą Karališkajai Prūsijai jis taps visos Prūsijos suverenu. Vienin- 
telis diplomatinis Karolio Gustavo pasiekimas buvo koalicija su Ge- 
orgu Rakoszi'u, Transilvanijos princu, kuris 1657 metų pradžioje 
įsiveržė į Pietų Lenkiją. Keli bevaisių žygių po Lenkiją mėnesiai šve- 
dams lemiamos pergalės neatnese. 1656 metų spalį rusų pajėgos uz- 
emè Dorpata, užpuolė Ingriją bei Kexholmo provinciją. Dar di- 
desnė grėsmė iškilo, kai karui ėmė ruoštis Danijos karalius 
Frederikas III. 

Panašiomis sąlygomis kaip tos, kurios 1654 metų gruodžio me- 
nesį buvo pateiktos švedų tarybai, Frederikas 1656 metų rugsėjo 
mėnesį paprašė rigsradą padidinti išlaidas karui. Taryba siūlė kara- 
liui Danijai iškilusius sunkumus spręsti derybomis ir įspėjo, jog 
artinantis žiemai skurde skendinčioje šalyje rinkti kariuomenę ne- 
patartina. Siekdama įtvirtinti laisvą plaukiojimą Baltijos jūroje, Da- 
nija neseniai buvo sujungusi savo pajėgas su olandais, tačiau šie, 
Elbingo paktu (1656 rugsėjo 1) gavę iš švedų privilegijuotą vals- 
tybinį statusą savo pirkliams ir laisvą susisiekimą su Dancigu, su 

Švedija pyktis nenorėjo. Frederiko III mėginimas rasti sąjungininkų 
buvo bevaisis. Olandai padėti atsisakė, Ferdinandas III nenorejo, rem- 
damas Frederiko pretenzijas į Bremeną, laužyti Vestfalijos susitari- 
mo, jokių guodžiančių žinių pasiuntiniai neatvežė ir iš Maskvos. Iš- 
sigandę gresiančio švedų puolimo, 1657 metų vasario menesį 
Odensėje susirinkę luomai, balsuodami del pagalbos, buvo dosnesni 
nei visada. Tačiau nebuvo nuspręsta, ar šios lėšos bus naudojamos 
puolamajam karui, ar karalystės gynybai. Galiausiai taryba išreiškė 
norą remti karalių, jei šis nuspręstų „lėšas, kurias Dievas ir gamta 
atidavė į jo rankas, skirti satisfakcijai... o savo šaliai ir valdiniams 
sukurti laimingą ir saugų būvį ', — ne toks jau entuziastingas paskati- 
nimas tam, kas, kaip vėliau paaiškėjo, virto pražūtį Danijai atnesu- 
siu karu.'° Neturėdamas sąjungininkų, lėšų, su menkai parengtais 
kariais, kuriems vadovavo prasti karininkai, Frederikas III birželio 1 
dieną paskelbė karą. Pagrindinis kampanijos tikslas buvo užgrobti 
Bremeną—Verdeną. Andersas Bille, vadovavęs Holšteino kariuome- 
nei, nebuvo tikras, ką turėtų daryti, ir manė, jog švedai nepuls. Ta- 
čiau iki liepos 9 dienos Bremervördes tvirtovė buvo paimta, dar lai- 
kėsi tik Stade. Karolis Gustavas birželio 26 dieną Bromberge įkūrė 
savo stovyklą, o po dviejų savaičių pasiekė vakarinę Pomeranijos sie- 
ną. Liepos 22 dieną Holšteino sieną perėjo 9000 vyrų kariuomenė, 
ir Bille suprato, jog protingiau būsią atsitraukti. Rudenį švedų pajė- 
gos užplūdo Jutlandijos pusiasalį, tuo tarpu pagrindinė Danijos ka- 
riuomenė tūnojo už Fredriksoddės forto sienų. Šiokia tokia sėkme 
danai galėjo pasidžiaugti tik Hallande. 

Karolis Gustavas nekantravo kiek galima greičiau smogti lemia- 
mą smūgį, nes už jo nugaros spietėsi priešai. Rakoszi buvo išvytas iš 
Lenkijos, o likusias švedų karines pajėgas kauste Karališkoji Prūsija, 
kurią 1657 metų rudenį užpuolė jungtinė imperijos ir Lenkijos ka- 
riuomenė. Buvo taip pat užpultos ir švediškoji Pomeranija bei Livo- 


'° Fridericia J. Adelsveldens sidste Dage. Danmarks Historie fra Christian IV's Dod til 
Enevaldens Indforelse (1648-1660) (perspausdintas 1894 metų leidimas). Copen- 
hagen, 1975, p. 252. 

nija, o Frydrichas Vilhelmas, Wehlau paktu išgavęs pažadą, jog jam 
bus leista tapti Prūsijos suverenu, susijungė su Jonu Kazimieru. Prie 
Karelijos sienos Gustavas Hornas narsiai priešinosi rusų puldinėji- 
mams ir atšaukė keletą įsakymų, reikalavusių perkelti kariuomenės 
būrius iš Suomijos ir ginti Livoniją. Mandagiai atsisakęs Karolio Gus- 
tavo siūlomos šiaurinės Jutlandijos arba Danijos salų dalies, spalio 
mėnesį, kai atrodė, jog olandai ruošiasi Danijai padėti, Oliveris Crom- 
wellis išleido garantinį raštą ginkluoti laivyną į pagalbą Švedijai. Pa- 
aiškėjus, jog olandai nekariaus, Cromwellis atsitraukė, Švedijos ka- 
raliui miglotai pažadėjęs finansinę paramą. Kai švedai šturmavo 
Fredriksoddę ir rengėsi įsiveržimui į Danijos salas, olandai ir anglai 
ėmė telktis, kad galėtų tarpininkauti konflikte, grasinusiame atkirsti 
juos nuo prekybos kelių Baltijos jūroje. 

Švedijos sąjungininke tapo nepaprastai šalta žiema. Sausio gale 
švedai perėjo užšalusia Fyno jūra ir greitai užplūdo salą. Vasario pra- 
džioje jų kariuomenė per Langelandą nužygiavo į Lollandą. Šį Žygį 
spalvingai aprašė Prancūzijos pasiuntinys Terlonas: „Daugybė kara- 
liaus arklių taip sutrypė sniegą, kad jų kelyje virš ledo telkšojo kone 
dvi pėdos vandens. Siaubingas pavojus tykojo atsidurti jūros van- 
denyje...”'” Švedų kariuomenei plūstant į Zelandijos salą Frederikas III 
nusprendė prašyti taikos. Vasario 18 dieną buvo pasirašytos išanks- 
tinės paliaubos, kurios Roskildėje virto taika. Danija turėjo per- 
leisti Švedijai Skänes, Blekingės, Hallando, Bornholmo, Bohuso ir 
Trondheimo provincijas. Korfitsui Ulfeldtui Frederikas III turėjo 
sugrąžinti titulus ir dvarus, atšaukti savo siuzerenitetą hercogiško- 
siose Šlezvigo dalyse, o Švedijos karaliui parūpinti du tūkstančius 
arklių. 

Danija buvo visiškai nugalėta, o su rusais 1658 metų vasarą suda- 
rytos paliaubos. Tačiau dar buvo likusi galinga Austrijos, Branden- 
burgo ir Lenkijos koalicija. Sudaręs taiką Roskildėje Karolis Gusta- 
vas ketino pulti Frydrichą Vilhelmą, taip tikėdamasis išlaikyti Prūsijos 
uostus ir pajamas iš jų muitų. Netekęs didžiosios Lenkijos—Lietuvos 


V Cit. iš Ellehøj S. Danmarks historie. 1596-1660. Copenhagen, 1964, p. 478. 

dalies, Karolis Gustavas ėmė ieškoti būdų, kaip palengvinti veikian- 
čios kariuomenės išlaikymo naštą. Birželio 20 dieną karalius klausė 
tarybos, ar smulkius nesutarimus su Danija atidėti į šalį, ar juos spręsti 
jega. Po keturių dienų taryba pritarė veiksmingajam klausimo spren- 
dimui. Danijoje kariuomenę išlaikyti buvo brangu, sunku buvo gauti 
atsargų. Gottorpe liepos 7 dieną įvykusiame tarybos padalinio susi- 
rinkime karalius iškėlė minų, kad jei Torūnė atiteks ją apsupusiai 
Austrijos ir Lenkijos kariuomenei, iš Danijos galima bus išreikalauti 
kompensaciją. Nuspręsta, kad jei švedų įgaliotiniams pagal taikos 
sutarties sąlygas susitarti su danais nepavyks, Švedija ims rengtis ka- 
rui prieš Daniją. Liepos 23 dieną Wismare buvo aptarti visiško Da- 
nijos pavergimo planai. Po dviejų savaičių Korsoro prieplaukoje va- 
karinėje Zelandijos pakrantėje pasirodė švedų laivai. Rugsėjo mėnesį 
švedams pasidavė Kronborgo tvirtovė, o Kopenhagos miestas buvo 
apsuptas. 

Pirmasis karas su Švedija Danijoje sukėlė didelį pyktį ir neapy- 
kantą karaliui ir tarybos nariams. Prie bažnyčių ir namų durų smaigs- 
tomuose paskviliuose tarybos nariai buvo koneveikiami kaip bestu- 
buriai niekingi karalystės išdavikai, o pats karalius visiškai prarado 
populiarumą. Žiauri Karolio Gustavo ataka 1658 metų vasarą smar- 
kiai pakeitė įvykius. Kopenhagos biurgeriai stojo ginti miestą ir pa- 
žadėjo karaliui pagalbą (už kurią buvo apdovanoti gausiomis privile- 
gijomis, pakirtusiomis išskirtines didikų teises). Frederikas III neliko 
visiškai be užsienio sąjungininkų. Kopenhagai išvaduoti Jungtinės 
Provincijos sutiko atsiųsti laivyną ir kariuomenės būrių, ir 1658 me- 
tų spalio mėnesį pažadą deramai ištesėjo. Frydrichas Vilhelmas su 
30 000 ginkluotų vyrų rugsėjo mėnesį perėjo Holšteino sieną. Ta- 
čiau jo kariuomenei nepavyko persikelti Belto sąsiauriais ir išvyti švedų 
pajėgas iš salų. Imperatoriaus Leopoldo ir kurfiursto santykiai tapo 
įtempti, nes imperatorius norėjo atitraukti savo kariuomenę iš Jut- 
landijos pusiasalio ir užpulti švediškąją Pomeraniją, o Frydrichas Vil- 
helmas tam nepritarė. Danų atžvilgiu atvėso olandai ir kartu su an- 
glais siekė tarpininkauti. Iki 1659 merų Hagoje apsispręsta dėl taikos 
sąlygų, o valdovai buvo įspėti, kad jei šių sąlygų nepriims, anglų- 

olandų laivynas pradės karo veiksmus. Frederikas III pareiškė tvirtai 
jų laikysiąsis ir taip nutraukė išankstines taikos derybas su Švedija. 
Karolis Gustavas nenorėjo būti supanciotas angly-olandy sąjungos, 
bet ši ėmė irti, kai Montague su dauguma savo laivų pasuko atgal 
ruošti kelią Restauracijai. Mazarini oficialiai nepriklausė sąjungai, 
tačiau Švedijai spaudimo daryti nenorėjo. Olandai buvo pasirengę 
remti Kopenhagą ir imtis veiksmų prieš švedus. Kylyje susijungusios 
danų ir olandų pajėgos 1659 metų spalio mėnesį išsilaipino Fyno 
saloje ir prie Nyborgo nugalėjo Švedijos armiją. Šios sėkmės padrą- 
sintas, Frederikas III, siekdamas išspausti koncesijų iš Švedijos, sten- 
gėsi užsitikrinti olandų pagalbą ir taikos derybose, kurios prasidėjo 
1660 metų vasario mėnesį, netrukus po ankstyvos Karolio Gustavo 
mirties. Taikiai sugyvendami su Ispanija ir dirbdami Švedijos inte- 
resams, olandai nebenorėjo tęsti daug išlaidų reikalaujančio karo, 
ypač galimo konflikto su Prancūzija akivaizdoje. 

Pagal Kopenhagos taikos sutartį Trondheimas ir Bornholmas su- 
grįžo Danijai, bet rytinėje Zundo pakrantėje buvusios danų provin- 
cijos liko Švedijos valdžioje. Holšteino-Gottorpo hercogui dar kartą 
buvo patvirtinta suvereno teisė į hercogiškąsiais Šlezvigo žemes. Tar- 
pininkaujant prancūzams Olivoje 1660 metų gegužės mėnesį Švedi- 
ja susitaikė su Austrija, Brandenburgu ir Lenkija. Jonas Kazimieras 
atsisakė pretenzijų į Livoniją bei Švedijos karūną, ir visos sutarties 
šalys pripažino Brandenburgo kurfiurstą Prūsijos suverenu. Galiau- 
siai 1661 metais Kardise buvo pasirašyta Švedijos ir Maskvos didžio- 
sios kunigaikštystės taika. Rusai sutiko atstatyti teritorijos status quo. 
Andrusovo sutartimi 1667 metais baigėsi ir Maskvos didžiosios ku- 
nigaikštystės karas su Lenkija, kuri užleido Smolenską ir teritorijas 
Baltarusijoje. 

Lenkija ir Danija karuose patyrė didelių teritorinių nuostolių, 
smuko šių valstybių prestižas, tačiau Frederikas III sugebėjo pasi- 
naudoti karo patirtimi ir įkūrė absoliutinę monarchiją, kuri gyvavo 
beveik du šimtmečius. Jonas Kazimieras — paskutinysis Lenkijos Va- 
za — galiausiai atsisakė Lenkijos karūnos. Jo įpėdinis Mykolas Kari- 
butas Višnioveckis (1669-1673) siekė peržiūrėti Wehlau sutarties 

sąlygas, pagal kurias Prūsija nebebuvo Lenkijos feodas, tačiau bręs- 
tantis pilietinis karas ir nuolat turkų keliama grėsmė privertė jį šios 
minties atsisakyti. Jonas Sobieskis (1674—1696) 1675 metais sudarė 
sąjungą su Liudviku XIV, o po dvejų merų Dancige susitarė su šve- 
dais, pažadėjęs pagalbą Lenkijai susigrąžinti Prūsiją. Šiai politikai 
seime pasipriešino stipri Hohenzollernus palaikiusi frakcija. Ji ragi- 
no karalių jungris su Švedijos priešais ir Livoniją užgrobti. Sobieskis 
neparėmė švedų, kai šie 1677-1678 užpuolė Livoniją, nes jo deme- 
sys buvo sutelktas atremti turkų veržimąsi. 


SUECIA 


Neturtinga, mažai gyventojų turinti Švedija netruko pajusti nuolati- 
nių karų sukeltus padarinius. 1661 metų kronikoje iždininkas Gus- 
tavas Bonde pateikė taupymo ir reformos programą. Jo žodžiais ta- 
riant, Švedijai 


patirtis parodė, jog nė vienas iš buvusių karų karaliui ar šaliai neatnešė šlo- 
vės, pelno ir pranašumo, kasmet nepareikalaudamas didžiulių išlaidų iš mūsų 
išteklių ir neapsunkindamas valdinių mokesčiais ir rekrutų ėmimu ... taigi 
palyginus tai, ką laimėjome, su tuo, ką teko paaukoti, matyti, kad pergalės 
mums pakankamai brangiai atsiėjo. Todėl mums reikia apsispręsti ir atidėti 


į šalį visas mintis apie karą tol, kol reikia išlaikyti taika...'° 


Problema buvo ta, kad taikos palaikymas apėmė ir Švedijos sau- 
gumo klausimą, bet naudodamasi vien savo ištekliais nuskurdusi ša- 
lis vargiai galėjo ją išspręsti. Iš pradžių regentystės vyriausybė mėgi- 
no laikytis taikingos politikos. 1661 metais buvo sudaryta gynybos 
ir prekybos sutartis su Anglija. Švedai neprisijungė prie danų ir olan- 
dų, kai šie 1666 metais Anglijos laivybai uždarė Zundą, ir tarpinin- 
kavo taikos susitarime Bredoje. 1668 metais, nepaisydama kanclerio 


8 Cir. iš Roberts, p. 173. Zr. Wittrack G. „Riksskattmästaren Gustaf Bondes politiska 
programm 1661”, Historisk Tidskrift, 1913, 33: 42-54. 

Magnuso de la Gardie noro sudaryti sąjungą su Prancūzija, Švedija 
prisijungė prie jūrinių valstybių. Šią trigubą koaliciją išardė anglų ir 
olandų tarpusavio nesantaika, olandų nenoras daryti prekybos nuo- 
laidų bei Liudviko XIV ministry diplomatiskumas. 1672 metais Ka- 
rolis II jau buvo prancūzų pusėje, juo pasekė ir Šiaurės Vokietijos 
kunigaikščiai. Bijodamas, jog Prancūzija gali siekti draugystės su Da- 
nija, jeigu Švedija į Liudviko XIV siūlymą sudaryti sąjungą atsakytų 
neigiamai, De la Gardie 1672 metų balandžio mėnesį įtikino tary- 
bos narius jungtis prie Prancūzijos. Honorė de Courtino pranešime, 
rašytame Liudvikui XIV po sutarties sudarymo, atsiskleidžia suiru- 
sios Švedijos valstybės vaizdas: 


Švedija pasiekė paskutinį savo negalios laipsnį. Apsilankius Stokholme ne- 
sunku įsitikinti, jog tai ne ta valstybė, kuri keltų baimę. Skurdas čia toks 
didelis, kad per paskutiniąsias dvi savaites buvo ieškoma žmonių, kurie avansu 
galėtų duoti pinigų iš tos subsidijos, kurią suteikti pažadėjo Jūsų Dideny- 
be.” 


Iš pradžių buvo panašu, jog Švedijai pavyks išvengti tiesioginio 
dalyvavimo nesantaikoje, kuri prasidėjo prancūzams užpuolus Jung- 
tines Provincijas. Tačiau po dvejų metų Brandenburgas ir Danija 
prisijungė prie besiplečiančios Prancūzijai priešiškos koalicijos, to- 
dėl grasindamas sulaikyti subsidiją Liudvikas XIV reikalavo, kad švedų 
kariuomenė pultų Brandenburgą. Galiausiai veikiančios kariuome- 
nės išlaikymo išlaidų spaudžiamas švedų kariuomenės Pomeranijoje 
vadas įsiveržė į Brandenburgą. 1675 metais prie Fehrbellino Didžio- 
jo kurfiursto kariuomenė švedus sumušė. Tuo pasinaudojo Kristijo- 
nas V ir, mėgindamas atgauti prarastąsias provincijas, užpuolė 
Švediją. Įsiveržusi danų kariuomenė paėmė į nelaisvę Holšteino- 
Gottorpo grafą ir privertė jį pasirašyti susitarimą, kuriuo Danija tu- 
rėjo tapti Šlezvigo siuzerenu. Spalio mėnesį danai užėmė Wismara, 
o Didžiojo kurfiursto, Brunswicko—Liineburgo kunigaikščio ir 


? Cit. iš Normann C., Grandeur et liberté de la Sucde (1660-1792). Paris, 1971, p. 66. 


Didžioji Švedijos valstybė 218 


Miinsterio vyskupo kariuomenė užplūdo švedų žemes Šiaurės Vo- 
kietijoje. 1676 metų birželio mėnesį švedus prie Olando smarkiai 
sumušė dany-olandy laivynas, o Skäneje švedams liko tik Malmė. 
Metų pabaigoje iškovota pergalė švedus šiek tiek paguodė. Lundo 
mūšis išgelbėjo Švedijai Skäng ir neabejotinai pakėlė jaunojo kara- 
liaus Karolio XI prestižą. Dar dvejus metus šioje provincijoje tarp 
švedų karių ir vietinių valstiečių siautėjo įnirtingas partizaninis ka- 
ras. Švedija išsilaikė, tačiau jai teko patirti pažeminimą ir priimti 
Liudviko XIV Fontainebleau padiktuotas taikos sąlygas. Danija pra- 
rastųjų provincijų neatgavo ir Holsteino-Gottorpo grafui privalėjo 
sugrąžinti visišką Šlezvigo siuzerenitetą, o Frydrichas Vilhelmas įsi- 
tvirtino dešiniajame Oderio krante Pomeranijoje. 

Atsitiko taip kaip Danijoje prieš dvidešimt metų: už nesėkmes 
kare liko kalti tarybos didikai, o Švedijos karalius įgijo galimybę ra- 
dikaliai pakeisti valdžios pusiausvyrą. Karolio XI valdymo laikotar- 
piu vykdytos reformoms padėjo Švedijai užsienio politikoje išlikti 
labiau nepriklausoma, tačiau imperijos saugumo klausimas šaliai li- 
ko aktualus, nes pietiniams jos avanpostams nuolat grėsė ambicingų 
priešininkų puolimo pavojus. Tiek, kiek Švedija turėjo pakankamai 
priemonių ir lėšų, jai tiko Axelio Oxenstiernos posakis: „kai reikalai 
klojasi gerai, turime galvoti apie taiką, tačiau kai jie pakrypsta į blo- 
gaja pusę, turime palauzyti galvas, kad taip lengvai nepasiduotume””’. 
Pasibaigus Trisdešimties metų karui, savo karine narsa ir del tų vals- 
tybių, kurių teritorijose vyko karo veiksmai, silpnumo bei išsekimo 
Švedija įsigijo teritorijų Šiaurės Vokietijoje, o iš gautos penkių mili- 
jonų riksdalesių kontribucijos galėjo padengti karo išlaidas. Tačiau 
taikos sąlygomis karo iškovojimai tapo našta, kurios Švedija vien sa- 
vo jėgomis pakelti nepajėgė. Šiaurės Vokietijos pakrantės bastionus 
reikėjo stiprinti, nes ten iš visų pusių grėsė puolimai. Karolis X Gus- 
tavas apskaičiavo, jog Pomeranijos gynimui reikės 8000 vyrų taikos 
metu ir 17 000 kilus karui, tačiau Pomeranija vis tiek du kartus — 


1659 ir 1677 metais — buvo užpulta. Švedų buvimas Pomeranijoje 


20 SRP, t. VI, p. 621. 

užtraukė Didžiojo kurfiursto ir jo įpėdinių priešiškumą. Bremeno 
vyskupystė taip pat kele problemų. 1671 metais Gustavas Kurckas 
nustatė, kad šią įgulą įtvirtinti Švedijai reikės septynių menesių; Ka- 
rolis Gustavas puoselėjo mintį mainais už finansinę paramą Breme- 
na ir Verdeną perleisti Cromwelliui, ir 1675 metais buvo svarstomas 
pasiūlymas šias vyskupystes, kol truks karas, perduoti Anglijai. Im- 
perijoje didelių politinių laimėjimų Švedija nepasiekė; ketvirtajame 
dešimtmetyje praradusi liuteronų gynėjos vardą, ji mėgino šlietis prie 
imperatoriaus, nuo kunigaikščių partikuliarizmo gindama esamą pa- 
detj (status quo). Jėgų pusiausvyra Europoje smarkiai pakrypo Vaka- 
rų — Liudviko XIV Prancūzijos ir jūros valstybių — naudai. Lemiamų 
Karolio Gustavo kovų metais pastarosios įrodė, jog yra pasirengu- 
sios įsikišti ir apsaugoti savo prekybinius interesus Baltijoje, tuo tar- 
pu Prancūzijos dosnumas buvo pernelyg gundantis, kad nuskurdin- 
ta valstybė nuo priešų laikytųsi atokiau. 


Le plus sage au conseil, le premier aux hazards, 
Mes vertus ont esteint le lustre des Cezars. 

Et rendu l'univers estonnė de ma gloire. 

Quel siecle void jamais vng si grand conguerant?“! 


Šie žodžiai, prancūzo garbintojo įdėti į mirusiojo karaliaus lūpas, be 
abejonės, išreiškė daugelio amžininkų jausmus, tačiau palikuonių ver- 
tinimas nebuvo toks palankus. Gustavo Adolfo didysis žygis į Euro- 
pos širdį gal ir atnešė Švedijai garbę ir šlovę, tačiau vargu ar galima 
nepadaryti išvados, kaip Gustavas Bonde, kad Švedija už tai sumo- 
kėjo didelę kainą. Painus Liudviko XIV koalicijų raizginys Vakarų 
Europoje bent jau leido Švedijai išlaikyti užkariautas Šiaurės Vokie- 
tijos žemes, nes Švedija buvo gera Brandenburgo- Prūsijos bei vokie- 
čių kunigaikščių atsvara. Tačiau kad galėtų išsaugoti šiuos avanpos- 
tus, Švedija apleido rytinių sienų gynybą, o kaip tik rytuose ir slypėjo 


pavojus. Rusų laivyno planai Baltijos jūroje buvo svarstomi jau 


*! Forsten, op. cit., t. 2, p. 154. 

septintajame dešimtmetyje. Andrusovo taikos sutarties teksto auto- 
rius Ordyn-Naščiokinas stengėsi įtikinti Lenkiją stoti į kovą prieš 
Švediją. Rusijos dėmesys buvo sutelktas į karą Ukrainoje ir totorių 
puldinėjimus pietuose, tačiau ryžtingas valdovas, troškęs išvesti savo 
šalį į Vakarus, vel atsigręže į Baltijos pakrantes, atnaujindamas prieš 
Stolbovo sutartį puoselėtus Rusijos planus. 


AŠTUNTAS SKYRIUS 


Karine valstybė 


LUOMAI IR VALDOVAI 


„Sąjungininkai, aišku, geras dalykas, bet turėti savo pajėgas nepaly- 
ginti geriau, — 1667 metais rašė Brandenburgo kurfiurstas Frydri- 
chas Vilhelmas. — Jomis pasikliauti yra kur kas patikimiau, ir ne- 
vertas dėmesio valdovas, neturintis savo kariuomenės." Praėjus 
šešiasdešimčiai metų šį posakį karštai palaikė kurfiursto anūkas, savo 
paveldetojui patardamas visuomet laikyti didelę ir veiksmingą armi- 
ją, nes kunigaikščio šlovę ir saugumą užtikrinti tegali tik pinigai ir 
gera kariuomene.! Frydrichas Vilhelmas 1640 metais paveldėjo sun- 
kią šalies padėtį. Išsibarsčiusios jo tėvo žemės prieš dešimtmetį buvo 
nusiaubtos ir išsunktos iki paskutinio lašo. Didžioji Brandenburgo 
dalis buvo užimta Švedijos kariuomenės, pajamos tapo visiškai men- 
kos, o nedidelė kurfiurstui pavaldi kariuomenė - pakrikusi ir nepati- 
kima. Mirdamas 1688 metais jis paliko 30 000 vyrų kariuomenę, o 
jo autoritetas ir valdovo galia buvo smarkiai sustiprėję. Jo įpėdiniai 
padvigubino kariuomenę ir įvedė visuotinę karinės tarnybos prievo- 
lę. Brandenburgo-Prūsijos karininkų korpusas kopė į pirmąją vietą 
tarp luomų, Otto Hintzes žodžiais, tai buvo „ne tik kariuomenės 


' Cit. iš Craig G. The politics of the Prussian army 1640-1945 (pataisytas leidinys). 
New York, 1964, p. 2, 7-8. 

siela, bet ir Prūsijos valstybės minties mokykla [Pflanzschule) iki 
šiol partikuliaristinemis nuotaikomis išsibarsčiusiose valdose tebe- 
gyvenančiai diduomenei ““. 

Didysis kurfiurstas ne be kovos sukūrė galingą ir patikimą armi- 
ją. Pašlijusi šalies ir jos administracijos padėtis suteikė Frydrichui 
Vilhelmui progą atkurti valdovo ir luomų pasitikėjimą vienų kitais, 
ir šis netruko ja pasinaudoti. Jis energingai ėmėsi tvarkytis bent jau iš 
išorės, sudarė su Švedija paliaubas ir pašalino nepaklusnius samdy- 
tus karininkus, kurie terorizavo jo valdinius. Jo tėvo patarėjas grafas 
Schwartzenbergas turėjo teisę ignoruoti Brandenburgo valstybės ta- 
rybą, o karo tarybą sudarė vien užsieniečiai. 1641 metais mirus 
Schwartzenbergui karo taryba buvo paleista, pareigūnai pašalinti ar- 
ba patys atsistatydino, o valstybės tarybai sugrąžinta malone. Bran- 
denburgo luomai balsavo už armijos atkūrimui reikalingas atsargas 
ir 1648 metais Frydrichas Vilhelmas turėjo nedidelę, tačiau patiki- 
mą 8000 vyrų kariuomenę. Brandenburgo įstatymų leidžiamasis su- 
sirinkimas iš kurfiursto 1653 metais išgavo didelių nuolaidų. Mai- 
nais už 530 000 talerių dotaciją, kuri turėjo būti išmokėta per šešerius 
metus, Frydrichas Vilhelmas kilmingiesiems žemvaldžiams suteikė 
nuolaidų, atsisakė mokesčių reformos ir akcizo įvedimo. Tačiau dau- 
giausiai laimėjo kurfiurstas, nes už gautus pinigus jis galėjo padėti 
pamatus reguliariosios kariuomenės sukūrimui. 1655 metais kilus 
karui jis sukaupė dideles pajėgas, kurias finansavo iš ypatingųjų mo- 
kesčių ir rinkliavų, įvestų nepaisant Brandenburgo luomų priešini- 
mosi. Po 1660 metų kariuomenė buvo sumažinta, tačiau Frydrichas 
Vilhelmas vis dar galėjo išlaikyti nuo septynių iki dvylikos tūkstan- 
čių vyrų pajėgas, kurias smarkiai išplėtė aštuntojo dešimtmečio karų 
laikotarpiu. 

Siekdami susikurti patikimą reguliariąją kariuomenę valdovai ne- 
retai pykdavosi su valdiniais, kurių pečiams kaip tik ir tekdavo jos 
išlaikymo našta. Valdovo ir luomų konfliktų padariniai, kuriuos 


* Hintze O. Regierung und Verwaltung. Gesammelte Abhandlungen zur Staats-Rechts- 
und Sozialgeschichte Preussens (3 tomai). Göttingen, 1967, t. 1, p. 14. 

lemdavo abiejų pusių stipriosios ir silpnosios vietos, būdavo įvai- 
ris. Didysis kurfiurstas ne tik sukūrė nemažą kariuomenę, bet pa- 
eme viršų ir tarp luomų, įtvirtino savo valdžią ir šitaip padėjo kari- 
nės Prūsijos valstybės pagrindus. Kariuomenės dėka 1657 metais 
pavyko išsivaduoti iš Lenkijos siuzereniteto, o suteikęs imperato- 
riui ginkluotą pagalbą 1701-aisiais jo įpėdinis gavo Prūsijos kara- 
liaus titulą. Lenkijoje—Lietuvoje padėtis buvo visai kitokia. Buvo 
galvojama apie reformą, kuri galėtų sustiprinti karūnos autoritetą. 
Nelikus užkietėjusių Jono Kazimiero priešininkų (jie perbėgo į šve- 
dų pusę) net ir sunkiausiomis karo su švedais dienomis bajorams 
siekiant turėti stipresnę centrinę valdžią, atsirado galimybė tokius 
planus įgyvendinti, tačiau pastangos buvo bergždžios, ir paskutinio- 
jo Lenkijos Vazų karaliaus valdymas baigėsi sukilimu, didėjančia su- 
maištimi seime, galiausiai pats karalius atsisakė sosto. 

Vertindami galutinį Žečpospolitos iširimą istorikai, matyt, per- 
nelyg sureikšmina tvirtos ir nuoseklios centrinės valdžios nebuvimą: 
didelės reikšmės Lenkijos—Lietuvos žlugimui turėjo ekonominis nuos- 
mukis ir problemų, kurias kėlė ilgų sienų gynyba nuo įvairiausių 
išorės priešų, mastas. Kita vertus, galima būtų teigti, jog panašaus 
pobūdžio problemos buvo užgulusios ir Danijos bei Švedijos kara- 
lius, tačiau ir Frederikas III, ir Karolis XI susidūrę su finansinėmis ir 
ekonominėmis problemomis sugebėjo sustiprinti centrinę valdžią. 
Dalyvavimas Vokietijos karuose du kartus užpultai ir pralaimėjusiai 
Danijai ne tik baigėsi pražūtingai, bet kitados klestėjusią karalystę 
atvedė prie bankroto ribos. Švedijai mūšio laukuose sekėsi kur kas 
geriau ir užimtas žemes ji privertė paklusti, o iš miestų Ir jai paval- 
džių pagalbininkų galėjo išreikalauti dideles pinigų sumas išlaikyti 
su Švedijos vėliava kariavusioms didžiulėms pajėgoms. Tačiau užka- 
riautų pietinių Baltijos jūros pakrančių gynyba reikalavo išlaidas pa- 
didinti, o taikos metu tai kėlė didelę įtampą skurdžioje, ribotus iš- 
teklius ir mažai gyventojų turinčioje šalyje. 

Antrąją XVI amžiaus pusę Danijos karūna stengėsi kuo atsargiau 
ir racionaliau tvarkydama rūmų reikalus susigrąžinti kiek įmanoma 
daugiau pinigų, o iš feody (len) išspausdama maksimalų pelną rode 

tiesiog stebuklus. 1608 metais metinės nepastoviosios pajamos iš 
karūnos dvarų sudarė 67 procentus valstybės pajamų (50 procentų 
grynųjų pajamų). Kristijonas IV skolindavo pinigus, sename sąsiu- 
vinyje atidžiai žymėdamasis visus sandorius. Didikų paskoloms bu- 
vo panaudota išpirka už Alvsborgo tvirtovę, kurią švedai mokėjo į 
asmeninį karaliaus iždą. Iš Kristijono IV iždo bei našlaujančios kara- 
lienės paskolų trečiajame dešimtmetyje buvo finansuojamas bazės 
steigimas Šiaurės Vokietijoje, tačiau šios išlaidos buvo priskirtos na- 
cionalinei atsakomybei ir turėjo būti padengtos iš papildomų mo- 
kesčių, kuriems rigsradas pritarė. Kai 1623 metais išryškėjo Kristijo- 
no IV dalyvavimo Vokietijos kare mastas, taryba stengėsi užtikrinti, 
kad iš mokesčių gauti pinigai nebūtų naudojami karaliaus skoloms 
sumokėti.? 

Iš pradžių karą Vokietijoje karalius gana nesunkiai finansavo sa- 
vo lėšomis, slapta manipuliuodamas pajamomis iš mokesčių. 1626 
metais kariuomenės atlyginimai prarijo keturis penktadalius visų karo 
išlaidų, o kadangi pajamos plaukė netolygiai ir daugeliu atvejų ture- 
jo būti verčiamos pinigais, tai nuolatos buvo jaučiamas grynųjų pi- 
nigų stygius. Kristijono sąjungininkų suteiktos subsidijos greitai 
išgaravo, tad karaliaus karo veiksmus finansuoti toliau turėjo kuni- 
gaikštystės ir Danija. Neliko galimybės įvesti papildomų Zundo mui- 
tų užsienio pirkliams, nes karo sukelta ekonominė krizė sužlugdė 
Baltijos jūra vykusią prekybą. Krito ir Kristijono IV paskolų vertė 
Kylio pinigų rinkoje: jo pajamos iš teikiamų paskolų, 1625 metrais 
sudariusios 108 637 riksdalerių, prabėgus dvejiems metams tesuda- 
rė vos 3000. Buvo prarasta pajamų ir Wallensteino kariuomenei už- 


emus kunigaikštystes bei Jutlandijos pusiasalį. 


> Ladewig Petersen E. „From domain state to tax state”, Scandinavian Economic His- 
tory Review, 1975. 23: 116-148. Ladewig Petersen E. „Defence, war and finance. 
Christian IV and the council of the realm 1596-1629”, Scandinavian Journal of 
History, 1982. 7: 277-313. Rystad G. (leid.) Europe and Scandinavia: aspects of the 
process of integration in the seventeenth century. Ladewig Petersen E. War, finance 
and the growth of absolutism: some aspects of the European integration of seventeenth- 
century Denmark. Lund, 1983, p. 40-41. 

1626 metų pralaimėjimai suteikė tarybai progą paspausti karalių, 
kad jis sušauktų Luomų susirinkimą ir skirtų keturis naujus tarybos 
narius. Kristijonui taip pat teko skirti naują karalystės maršalą (rigs- 
marsk) ir priimti jį į tarybą, taip sustiprinant jos kontrolę karo veiks- 
mams. 1628 metais rigsradas pritarė ypatingųjų mokesčių įvedimui, 
tačiau su sąlyga, kad juos tvarkys generalinis karo mokesčių komisa- 
riatas, sudarytas iš tarybos narių. Tai turėjo būti laikina priemonė, 
tačiau ji atėmė karaliui galimybę kontroliuoti karo lėšas. 

Karo skola nebuvo pernelyg didelė, bet ją reikėjo grąžinti. Valdy- 
mo laikotarpio pabaigoje valstybė buvo skolinga keturis milijonus 
riksdalerių, didele dalimi tai buvo ketvirtojo dešimtmečio biudžeto 
deficito, susidariusio staiga išaugus rūmų, kariuomenės ir ypač lai- 
vyno (ketvirtąjį ir penktąjį dešimtmečiais prarijusio daugiau nei pu- 
se karalystės biudžeto) išlaidoms, pasekmė. Ketvirtajame dešimtme- 
tyje atnaujinus Danijos karaliaus ir Holsteino-Gottorpo grafo 
sąjungos sutartį, karalyste, be 1623 metais numatytų 600 raitininkų, 
turėjo surinkti dar 3000 pėstininkų. Iki 1642 metų šios gynybinės 
pajėgos išsipūtė į daugiau kaip 7000 vyrų kariuomenę, o Jutlandijos, 
Skanes ir Zelandijos provincijose buvo surinkta dar 7000 karių. Nuo- 
latine karo grėsmė vertė tarybą sutikti su gynybos išlaidų didinimu, 
tačiau pinigų, surinktų iš papildomų mokesčių, tolydžio kylančioms 
išlaidoms padengti niekaip nepakako. Vien tik sąjungos kariuome- 
nės išlaikymas kasmet kainuodavo nuo 300 000 iki 400 000 riksda- 
lerių, tuo tarpu eilinių pajamų per metus būdavo gaunama tik šiek 
tiek daugiau kaip pusė milijono. 1629 metais grasinimu neratifi- 
kuoti Liubeko sutarties Kristijonui IV pavyko išgauti tarybos sutiki- 
mą surinkti vieną milijoną riksdalerių (šioms „aukso statinems” su- 
kaupti, daugiausia iš papildomų žemės mokesčių, prireikė aštuonerių 
metų). Papildomų mokesčių įvedimui ketvirtajame dešimtmetyje, 
kad galima būtų padengti biudžeto deficitą, taryba nepritarė ir pri- 
mygtinai reikalavo, jog užjūrio veiklą karalius finansuotų iš savo aukso 
statinių. Kristijonas tvirtino, esą pinigai jam reikalingi padengti sko- 
loms, kurių prisidarė gindamas karalystę, ir ieškojo kitų pajamų šalti- 


nių. Jo siūlymai išspausti daugiau pajamų iš lenų kėlė grėsmę tarybos 

didikų ekonominiams interesams, nes dauguma jų iš lenų administ- 
ravimo gaudavo nemažai pelno. Taryba sutiko padidinti mokesčius, 
bet reikalavo juos kontroliuoti per karo komisariatą. Kadangi su- 
rinkti mokesčiai buvo skirti sąjungos kariuomenei išlaikyti, tarybos 
kontroliuojamas karo komisariatas šiais rezervais disponuoti negalė- 
jo, o kadangi mokesčiai jau ir taip buvo pakankamai dideli, nebuvo 
progų užsidirbti iš šalies. Taigi Kristijonas TV pakėlė muito mokes- 
čius ir rinkliavas. Padvigubinęs mokestį Zundo sąsiauriu praplau- 
kiantiems laivams, metines pajamas kurios 1637 metais sudarė 229 
000 riksdalerių, Kristijonas padidino iki 616 000 riksdalerių 1639- 
aisiais, tačiau tuo liko nepatenkinti olandai, todėl 1640 metais suda- 
rė koaliciją su Švedija. 1645 metais jie pagrasino prisijungti prie Šve- 
dijos ir stoti į karą prieš Daniją, jei nebus sumažinti Zundo muitai, 
tad danai turėjo pasiduoti. Christianopelio sutartimi olandų išgau- 
tas Zundo rinkliavų sumažinimas (panašių sąlygų pareikalavo ir pran- 
cūzai bei anglai) reiškė pajamų sumažėjimą nuo 405 000 riksdalerių 
1642 metais iki 140 000 1646-aisiais. Tais pat metais vien tik rūmų 
ir laivyno išlaidos padidėjo beveik iki vieno milijono riksdalerių ir 
toli pralenkė paprastąsias karūnos pajamas. 

Jaunystėje Kristijonas garsėjo kaip vienas turtingiausių karalystės 
valdovų. Asmeninį jo turtą 1623 metais sudarė pusantro milijono riks- 
daleriy. Kaipgi tad galima būtų paaiškinti tokią didelę finansų krizę? 
Remdamasis J. A. Schumpeterio moksliniais darbais, danų istorikas 
E. Ladewigas Petersenas krizes šaknis įžiūrėjo Danijos nesugebėjime 
prisitaikyti prie situacijos keliamų reikalavimų. Pasenęs viduramžiškas 
jos žemės valdų ūkis nebegalėjo atlaikyti karinių išlaidų didėjimo tem- 
pų. Iki pat Kristijono IV valdymo pabaigos Danija buvo „žemės valdų 
valstybė”; kitais žodžiais, pajamas karūna gaudavo daugiausiai iš savo 
dvarų, o karališkoji finansų administracija labiau priminė dvaro val- 
dybą. Sąlyginio klestėjimo laikais valdant Frederikui II pasiektas paja- 
mų iš lenų augimas po keturis penkis procentus kasmet nebuvo išlai- 
kytas, tačiau iki trečiojo dešimtmečio vidurio Kristijonas IV sugebėjo 
gauti nemažų pajamų iš kitų šaltinių — Zundo muitų bei pinigų skoli- 

nimo. Tačiau kai karalius bandė pajamas didinti iš lenų, susidūrė su 
smarkiu feodalų pasipriešinimu, nes didėjančios sąnaudos ir mažėjan- 
tis pelnas trukdė aristokratams plėtoti verslininkystę. J. A. Fridericia 
nustatė, kad lensmany (lensmend) iš feody gaunamos vidutinės meti- 
nes pajamos galejo siekti 100 000 riksdaleriy: nenuostabu, jog tarybos 
aristokratai priešinosi karūnos kreditorių reikalavimams žemių valdas 
parduoti, o lensmanų vietas suteikti tiems, kurie nepaisant užimamos 
socialinės padėties pasiūlys aukštesnę kainą. 

Kristijono IV nesekmės Vokietijos kare ir 1626-1629, 1643-1645 
metų invazijos tik pagilino Danijos valstybės finansų krizę. Wallen- 
steino okupacinė kariuomenė Jutlandijos gyventojams kainavo apie 
400 000 riksdalerių per mėnesį: dideles pinigų sumas kaip prievarti- 
nes kontribucijas ar pinigus gynybai išplėšė Lennarto Torstenssono 
pajėgos. Teiginį, jog karas turi apsimokėti, švedai buvo pavertę ak- 
sioma. Absoliučią priešingybę švedų patyrimui išreiškia liūdnas Fre- 
deriko III karo vado Anderso Billes pastebėjimas 1657 metais: „ture- 
tume džiaugtis kiekvienu nauju išpuoliu, o per pertraukas siaubti 
savo pačių šalies šeryklą"“. 

Trečiojo dešimtmečio karo veiksmai Livonijoje ir Prūsijoje dau- 
giausia buvo finansuojami švedų lėšomis ir daugybė karūnos įvestų 
ypatingųjų rinkliavų bei mokesčių sukele didžiulį nepasitenkinimą. 
Šių pinigų kariuomenės algoms sumokėti neužteko. 1627-1628 merų 
žiemą Prūsijoje algų negavusi kariuomenė buvo bepradedanti maiš- 
tauti. Netikėtas laimikis buvo Prūsijos muitai, 1628 metais atnešę 
329 843, o 1629-aisiais — 581 625 riksdalerių pajamų (kavalerijos 
išlaikymo hercogiškojoje Prūsijoje išlaidos 1628-1629 metų žiemą 
sudarė 247 056 riksdalerių, o 1628 metų biudžeto plane puolimui 
buvo skirta 775 400 riksdalerių). Tačiau iš rinkliavų Prūsijoje gau- 
tos sumos negalėjo prilygti toms milžiniškoms išlaidoms, kurių rei- 
kėjo Vokietijoje planuojamiems karo veiksmams. Liitzeno laikais (kai 


í Fridericia J. Adelsveldens sidste Dage. Danmarks Historie fra Christian IV's Ded til 
Enevaldens Indførelse (1648-1660) (perspausdintas 1894 metų leidimas). Copen- 
hagen, 1975, p. 269. 

karaliaus kariuomenėje švedai bei suomiai tesudarė tik 18 procentų) 
Prūsijos kampanijai skirtos švedų pajėgos išaugo nuo 10 000—20 000 
iki 150 000 vyrų. Gustavas Adolfas kancleriui 1630 metų spalio mė- 
nesį rašytame laiške pripažino, jog tai brangu, bet išreiškė viltį, kad 
kariuomenės vadai užimtuose kraštuose maisto išteklių ras. Remian- 
tis istoriniais liudijimais, Švedijos karo išlaidos 1633 metais smar- 
kiai sumažėjo ir siekė tik 0,128 milijono riksdalerių, tuo tarpu 1630 
metais buvo išleista 2,3 milijono riksdalerių. Didžiąją karo išlaidų 
dalį padengė gautos kontribucijos ir iš nelaimingųjų miestelėnų plė- 
Siamas Brandschatz. Kad švedų kariuomenė nesugriautų miestų, 
Viurcburgas sumokėjo 80 000, o Miunchenas — apytikriai 300 000 
riksdalerių. Kariuomenės vadai kaip atlyginimą gavo didžiulių že- 
mes valdų: pavyzdžiui, Bernhardas iš Saxe-Weimaro už žemes Fran- 
konijoje sumokėjo 600 000 riksdalerių, o to meto istorikas Pufen- 
dorfas apskaičiavo, jog tokiu būdu karūna susirinko iš viso beveik 
penkis milijonus riksdalerių. 

Gustavui Adolfui didelę įtaką darė Wallensteino ištobulinti 
būdai, tačiau patirtis trečiajame dešimtmetyje turėjo jį pamoky- 
ti, jog posakį bellum se ipse alet (karas pats save maitina) ne visuo- 
met įmanoma pritaikyti. Be kitų dalykų, jis reiškia, jog greitai ir 
ryžtingai užimamos didelės teritorijos, kurios turi padėti išmai- 
tinti kariuomenę, karo stovyklas ir arklius. 1630 metų lapkričio 
mėnesį karalius nerimavo, jog artinantis Žiemai išsiruošę į žygį 
kariuomenės būriai pritrūks atsargų, jei laiku negaus jų iš Švedi- 
jos, todel iškilo reikalas užimti Meklenburgą ir kai kurias Bran- 
denburgo sritis. Baigiantis 1631 metų liepai karalius prisipažino 
Oxenstiernai, jog „mums labai rūpi, kaip reikės išlaikyti kariuo- 
mene ištikimą, nes jau šešiolika savaičių vyrai negauna pinigų". 
Kariai iš gretimų miestų gaudavo tik duonos, todėl karalius bijo- 
jo galimo maišto arba gėdingo ir pražūtingo atsitraukimo. Padėtį 
išgelbėjo sutartys su atejusiais į pagalbą kunigaikščiais — iš Sakso- 
nijos hercogo kas mėnesį ėmė plaukti po 40 000 riksdalerių gry- 
nais, o pergalė prie Breitenfeldo atvere šliuzo vartus. Gustavas 
Adolfas tikėjosi gauti didelių kontribucijų iš Frankonijos vysku- 

pysčių ir iš jų prieš pavasario žygius sudaryti kariuomenei geras 
žiemojimo sąlygas.? 

Tokia palanki situacija truko neilgai. 1634 metais pralaimėjus 
ties Nordlingenu ir po to švedų kariuomenei traukiantis iš daugu- 
mos Pietų ir Centrinės Vokietijos žemių, tapo dar sunkiau padaryti 
taip, kad karas pats save išmaitintų. Ypač skaudus smūgis Švediją 
ištiko 1635 metais, kai karo reikalai Vokietijoje ypač suprastėjo, o ji 
neteko rinkliavų Prūsijoje. Pajamos iš Pomeranijos bei Meklenbur- 
go uostų buvo kuklios, 1639 metais siekusios 126 744 riksdalerius, 
1644-aisiais jos sumažėjo iki 41 206 riksdalerių. Prancūzų 1641 me- 
tais suteikta 480 000 riksdalerių subsidija sudarė galimybę papildyti 
kariuomenę ir Lennartas Torstenssonas galėjo užpulti Saksoniją bei 
Moraviją. Pagal 1641 metais sudarytų paliaubų sąlygas Švedijai ati- 
teko užkariauti miestai ir tvirtovės, kurių įgulas turėjo išlaikyti ap- 
linkinės sritys. Nemažai pinigų buvo gauta 1644 metais užėmus Jut- 
landijos pusiasalį, jau nekalbant apie 100 000 riksdalerių, kuriuos 
sumokėjo Holsteino—Gottorpo grafas, kad užsitikrintų savo valdų 
neliečiamumą. Bremeno ir Verdeno užėmimas taip pat padidino Šve- 
dijos pajamas — 1647 metais ji gavo 202 974 riksdalerius, o tai rodo, 
jog švedai gerai saugojo tų kraštų ūkį, jei šie tokias pinigų sumas 
įstengė sumoketi. 

Ketvirtojo dešimtmečio viduryje Švedija tikėjosi gauti penkių mi- 
lijonų riksdalerių sumą, kuri buvo reikalinga sumokėti algas kariuo- 
menei. Karinės penktojo dešimtmečio pergalės paskatino derybinin- 
kus Osnabriicke šią sumą padidinti iki dvidešimt šešių milijonų arba 
trylikos milijonų kartu su Pomeranija, Bremenu ir Verdenu. Ga- 
liausiai Švedija gavo tik penkis milijonus riksdalerių, iš kurių tris 
milijonus išmokėjo kariuomenei. Aukštieji Švedijos karo vadai gavo 
pusę milijono, o pagrindiniai derybininkai — apie šimtą tūkstančių 
riksdalerių. Žemių įsigijimas Vokietijos teritorijoje buvo abejotinas 


* Lundkvist S. „Svensk krigsfinansiering 1630-1635”, Historisk Tidskrift, 1966, 86: 
377-421. Axel Oxenstiernas skrifter och brevväxling (AOSB) (27 romai). Stockholm, 
1988- (tebeleidziama), t. II:1, 735, 746. 

privalumas, nes tiems kraštams gynybos kaina buvo pernelyg aukšta. 
Dėl masinio karališkųjų žemių ir pajamų nusavinimo šalies viduje 
smarkiai sumažėjo paprastosios pajamos, o deficitas turėjo būti den- 
giamas iš ypatingųjų pajamų, kurios sunkia našta užgulė retėjančių 
laisvųjų ir karūnos valstiečių pečius. Nekilmingieji luomai ilgai sten- 
gėsi panaikinti didikų privilegijas, atleidžiančias juos nuo mokesčių, 
tačiau iki 1650 metų ėmė stiprėti redukcijos (reduktion), arba nusa- 
vintų karūnos žemių ir pajamų susigrąžinimo, idėja. Didikų mokes- 
čių privilegijos Vokietijos karų laikotarpiu ėmė smarkiai silpti, be 
to, jie jau mokėjo papildomus įnašus. 1655 metais Erikas Oxenstier- 
na pateikė aiškią alternatyvą: „jeigu karūnai reikia pagalbos, ją turi- 
me suteikti arba in perpetuum atsisakę kai kurių savo teisių bei privi- 
legijų, arba ad tempus mokėdami įnašus"“. Redukcija didikų nebuvo 
palankiai sutikta, tačiau jie rinkosi verčiau sugrąžinti ketvirtadalį nuo 
1632 metų nusavintų dvarų, o ne kontribucijas, kurios būtų sumaži- 
nusios pajamas iš mokesčių, nes baiminosi, jog panašus apmokesti- 
nimas gali išlikti ir vėliau. Galiausiai kontribucijomis pakeista 
redukcija buvo atidėta trejiems metams. Ji taip ir liko iki galo nejgy- 
vendinta. 

Danijoje taip pat vyravo didelis nepasitenkinimas mokesčių našta. 
1629 metų rugpjūčio mėnesį Jutlandijos biurgerių susirinkime Vy- 
borge buvo sudaryti prašymo karaliui metmenys, kuriuose biurgeriai 
skundėsi, jog „brangioji tėvynė Jutlandija mokesčių tiek nualinta... 
kad neliko iš ko palaikyti miestų prekybą, neliko pasitikėjimo, valstie- 
čiai nebeturi kaip įdirbti žemę, todel vargšai paprasti žmonės beveik 
nebeturi ko valgyti”. Šiame ir kituose susirinkimuose Ryje smarkiai 
buvo kritikuojamos didikų privilegijos. Šis priešiškumas į didesnio mas- 
to judėjimą neišsirutuliojo, tačiau ir nenurimo. Luomų susirinkime 
1638 metais biurgeriai vel skundėsi didikais ir reikalaudami atgaivinti 
karo komisariatą, susivienijo su Zemesniaisiais aristokratais. Nuo to 
laiko reguliariajai kariuomenei išlaikyti buvo įvesti papildomi mokes- 


6 Sveriges riksrådets protsholl (SRP) (18 tomy). Stockholm, 1878-1959, t. 16: 128. 
" Ellehøj S. Danmarks historie 1596-1660. Copenhagen, 1964, p. 282-283. 

čiai, kurie buvo mokami į provincijų kasas (dandekister), o juos prižiū- 
rėjo didikų išrinkti provincijų įgaliotiniai komisarai. 

Ladewigas Petersenas paskutinįjį Kristijono valdymo desimtme- 
tį, kai buvo puolama privileginė tarybos magnatų padėtis, pavadino 
„revoliuciniu“. Biurgerių bei žemesniųjų aristokratų opozicija, steig- 
dama nepriklausomas decentralizuotas kontrolės struktūras, siekė su- 
silpninti politinę tarybos galią. Tačiau tarybos narių ir provincijų 
įgaliotinių palyginimas rodo, jog faktiškai jie buvo tos pačios socia- 
linės kilmės, labai panaši buvo jų karjera bei politinės pažiūros. Di- 
dikai priešinosi pirmiausiai todėl, kad mokesčiais buvo kėsinamasi į 
jų privilegijas. Įgaliotiniai siekė šią naštą palengvinti lėšų taupymu ir 
finansų rezervo sukūrimu. Dėl šios priežasties, pigumo sumetimais, 
jie palankiai žiūrėjo į nacionalinės milicijos įsteigimą (jos labai ne- 
mėgo karo ekspertai).* 

Paskutiniaisiais valdymo metais luomai suvaidino iki tol jiems ne- 
būdingą vaidmenį — ėmė dalyvauti priimant sprendimus ir kurį laiką 
atrodė, jog didikai gali priversti tarybą, kad ši į Frederiko III žengimo 
į sostą chartiją įtrauktų punktą, reikalaujany luomų sutikimo nau- 
jiems mokesčiams bei įstatymams įvesti. Galiausiai klasių interesai nu- 
svėrė neseniai atsiradusius biurgerių solidarumo jausmus. Gavę kanc- 
lerio Christiano Thomseno Sehestedo patikinimą, jog naujojoje 
chartijoje bus atsižvelgta į reikalavimą valstybės pareigoms skirti danų 
didikus, ir pažadą išnarplioti lenų reformos, kurią karaliui vis dėlto 
pavyko užbaigti, klausimą, aristokratai savo konstitucinės programos 
atsisake. Taip pat kaip Liudviko XIII laikais Prancūzijoje tai buvo tik 
muilo burbulas, nes 1648 metų susirinkime luomai turėjo paskutinę 
progą imtis nuolatinės politinės veiklos, tačiau ja nepasinaudojo. 


® Ladewig Petersen E. Fra standsamfund til rangssamfund 1500-1700 (Dansk social 
historie, t. 3). Copenhagen, 1980, p. 390 ir toliau. Jespersen L. „Landskom- 
misszrsinstitutionen i Christian IVs tid. Rekruttering og funktion", Historisk Tid- 
skrift, 1981-1982, 81: 69-100. Taip pat zr. Jespersen L. 1600-tallets danske 
magtstat, in Ladewig Petersen E. (leid.) Magtstaten i Norden i 1600-tallet og dens 
sociale konsekvenser. Rapporter til den XIX nordiske historikerkongres. Odense, 1984, 
p. 9-40. 

Švedijoje priešingai, politiniuose valstybės reikaluose luomai ėmė 
vaidinti vis svarbesnį vaidmenį. Gustavo Adolfo valdymo laikais for- 
maliai buvo pripažinta riksdago struktūra, darbo tvarka ir protokolo 
taisyklės, tačiau valstiečių į posėdžius karalius kviesti nebuvo linkęs, 
o svarbius ar konfidencialius reikalus svarstydavo ir spręsdavo su slap- 
tuoju komitetu, kurį sudarė išrinktieji trijų luomų atstovai. Iš ketu- 
rių nuolat atstovaujamų riksdage luomų aukštuomenė turėjo dau- 
giausiai atstovų. Pagal 1626 metų riddarhusordningen (didikų rūmų, 
kur rinkdavosi riksdagas, nuostatai — vert. past.) didikai buvo susi- 
skirstę į tris klases: pirmajai 1626 metais priklausė apie dvylika grafų 
ir baronų šeimų; antrajai — buvusių tarybos narių palikuonys (dvide- 
šimt dvi šeimos), o trečiąją klasę sudarė bajorai (devyniasdešimt dvi 
šeimos). Dalyvauti galėdavo visi didikai, tačiau sakyti kalbas ir bal- 
suoti turėjo teisę tik išrinktasis šeimos galva. Kiekviena klasė turėjo 
vieno kolektyvinio balso teisę, o galutinis luomo sprendimas būdavo 
priimamas dviejų klasių balsų dauguma. Tarybos nariai dalyvauti 
galėjo, tačiau neturėjo balso teisės, pastarasis skirtumas buvo svar- 
bus, nes dėl to sužlugo tarybos pretenzijos tapti atskiru karalystės 
luomu. 

1634 metų Valdžios forma- veikiausiai Axelio Oxenstiernos dar- 
bo vaisius — buvo laikoma aukštuomenės pergale, dėl kurios „aris- 
tokratiškoji pareigūnų hierarchija atsidūrė valstybės reikalų centre”. 
Šešiasdešimt penkių paragrafų dokumentu buvo apibrėžta vyriausy- 
bės struktūra ir funkcijos nacionaliniu lygmeniu bei vietose, taip pat 
įvardyta regentystės tarybos, valdydavusios karalystę, kol suverenas 
sulaukdavo pilnametystės, kompetencijų sritis bei galios. Jame buvo 
aiškiai pasakyta, kad penkios Administracinės kolegijos — Aukščiau- 
siasis teismas, Kanceliarija, Iždas, Karo departamentas bei Admirali- 
tetas — turi būti sudaromos pirmiausia iš vietos didikų, iš kurių val- 
dovas turi rinkti ir karalystės tarybą. Pareigybėms atsidūrus aristokratų 
rankose, nekilmingieji luomai ėmė reikšti nepasitenkinimą. 1634 me- 


tų riksdage dvasininkai reikalavo, kad visi garbingi ir kompetentingi 


? Hessler C. „Den svenska ståndsriksdagen”, 1935, Scandia 8: 34. 

švedai turėtų lygią teisę užimti pareigas, o vėliau šį reikalavimą imta 
kartoti kur kas griežtesniu tonu. Antiaristokratinė frakcija, kuriai va- 
dovavo nesantuokinis Karolio IX sūnus Karlas Karlssonas Gyllen- 
hielmas, ėmė priekabiauti dėl to, kad didieji magnatai, ypač Oxen- 
stiernų šeima, kurios keturi nariai 1647 metais priklausė tarybai, savo 
rankose turėjo sutelkę didžiulę valdžią. Axelis Oxenstierna savo ruožtu 
tvirtino, jog pareigybės yra didikų prerogatyva („turime aukščiausią 
ius, nes esame capaces munerum publicorum”), ir apskaičiavo, kad 
800 civilių bei karinių postų teisėtai priklausė aukStuomenei.'° 
Paskutiniaisiais karalienės Kristinos valdymo metais didikų poli- 
ting bei ekonominę valdžią įnirtingai puolė nekilmingųjų luomų ir 
antiaristokratų frakcija. Regentystės laikotarpiu luomai energingai 
gynė savo teises, kurias pažeidė Valdžios formos sąlyga, suteikusi vals- 
tybės pareigūnams teisę kasmet susirinkus svarstyti klausimus, ku- 
riems spręsti ypatingojo riksdago šaukti nereikėjo. Vaidingasis 
Västeräso vyskupas Johannesas Rudbeckius 1635 metais pareiškė, 
jog luomai turėjo galią ir valdžią spręsti ir savo sprendimus keisti, 
tuo tarpu didikai primygtinai reikalavo, kad aukštieji karalystės pa- 
reigūnai būtų parenkami ir skiriami tik luomams sutikus bei prita- 
rus. XVI amžiaus penktajame dešimtmetyje pareikalavus ištirti re- 
gentystės tarybos finansinę veiklą, pasipylė daugybė tarybą kritikavusių 
pamfletų.!' Karalystės finansų problemas dar paaštrino menkas tų metų 
derlius, maisto stygius ir kainų pakilimas. Valstietiją buvo apėmusios 
maištingos nuotaikos, grasinta visuotiniu sukilimu. Johanas Adleris 
Salvius 1649 metų gruodžio mėnesį Hamburge pastebėjo, kad at- 
vykėliai iš Švedijos pavojingai stengiasi pelenuose įpūsti ugnį. Sal- 
vius buvo karalienę įspėjęs, jog pasaulyje nuo Anglijos iki Kinijos 


10 Sjödell U. Infodda svenska man av ridderskapet och adeln. Skrifter utgivna av Vetens- 
kapssocieteten i Lund 72. Lund, 1976, p. 37-40. Smulkiau apie diduomenės šei- 
my ryšius žr. Agren K. „Rise and decline of an aristocracy. The Swedish social and 
political elite in the 17" century”, Scandinavian Journal of History, 1976, 1: 55-80. 

" Zr. Roberts M. Sweden as a great power 1611-1697. London, 1968, p. 29-43; taip 
pat Runeby N. Monarchia mixta. Maktfordelningsdebatt i Sverige under den tidigare 
stormaktstiden. Studia historica Upsaliensa 6. Uppsala, 1962, p. 329 ir toliau. 

sklandąs posakis seditiones populi contra principes. Tokioje grėsmin- 
goje maištingų nuotaikų ir šurmulio aplinkoje luomai 1650 metų 
liepą rinkosi Stokholme. 

Michaelio Robertso žodžiais, 1650 metų riksdagas buvo „ugnis 
keptuvėje, beveik prarasta proga”'?. Reikalaudami redukcijos, nekil- 
mingieji luomai susivienijo ir pasibaigus sesijai visoje šalyje išplatin- 
tu protesto raštu atvirai puolė aukštuomenę už išskirtinę padėtį ir 
privilegijas, į vyriausybės siūlymus nereagavo ir daugeliu atvejų rem- 
damiesi pagrindiniais įstatymais ieškojo sprendimų patys. Tačiau di- 
džiausią nerimą luomams kėlė ne konstituciniai dalykai, bet perne- 
lyg didelis diduomenės pasitikėjimas savo galia ir godumas. 
Arkivyskupas Lenaeus aiškino, jog didikų viešpatavimas krašte karū- 
nai kelia pavojų ir visus luomus, pradedant valstietija, gali sužlugdy- 
ti. Tačiau luomai platesnių konstitucinių tikslų toli gražu neturėjo, 
jie siekė grąžinti karūnai nusavintas žemes, o kartu ir savarankišku- 
mą. Šia proga, siekdama savų konstitucinių tikslų, pasinaudojo ka- 
ralienė Kristina. Dar iki sesijos ji buvo apsisprendusi atsižadėti sosto 
ir ėmė raginti Zemesniuosius luomus grasinimais priversti aukštuo- 
menę Karolį Gustavą paskelbti paveldėtoju ir sosto įpėdiniu. Vos 
pasiekusi tikslą, buvusius sąjungininkus ji paliko, paguodai pažadė- 
jusi keletą švelninančių reformų. 

Danijos didikai neissiugde tokio konstitucinio sgmoningumo kaip 
kaimynai švedai, ir tai juos 1660 metais pražudė — valdžią, kurią 
garantavo žengimo į sostą chartija, aristokratai nuolankiai perleido 
karaliui. Švedijos diduomenė tiesiogiai dalyvaudavo valdymo reika- 
luose. Didikai dirbo administracijoje ir teismuose, karalius su jais 
tardavosi karalystės taryboje. Jie pritarė ekspansinei politikai ir pa- 
dėjo ją vykdyti, o užkariautose teritorijose gaudavo žemių ir feodų. 
Švedijos pergalės kare sustiprino diduomenės prestižą. Kita vertus, 
vėlesniais XVI amžiaus klestėjimo dešimtmečiais pinigai Danijos di- 
dikus traukė labiau nei karo reikalai. Karalystės taryba siekė, kad 


karalius gyventų iš savo lėšų, todėl lenų reformai pritarė ir nemėgino 

apmokestinti aristokratų ir jų valstiečių ypatingaisiais mokesčiais. 
Tačiau XVII amžiaus pradžioje, neįgyvendinus esminių reformų, ku- 
rios, beje, būtų smarkiai pakirtusios diduomenės viešpatavimą, di- 
dinti pajamas iš lenų nebebuvo įmanoma. Lenų nuosavybė didikams 
tapo dar svarbesnė, kai po 1620 metų ėmė kristi Danijos žemės ūkio 
produktų kainos ir mažėti jų paklausa ir Kristijono IV reformų pla- 
nai žlugo. Įsikibę prie atgyvenusios sistemos, Danijos didikai valsty- 
bės reikaluose nedalyvavo ir, bijodami suardyti biudžeto pusiausvy- 
rą, aktyvios valdovo užsienio politikos nerėmė. Tai, kad per karalystės 
tarybą jie galėjo kontroliuoti karalių, iš esmės buvo neigiamas daly- 
kas, ir toji „abipusių interesų diarchija", Ladewigo Peterseno many- 
mu, susidariusi 1536 metais, vos tik interesai išsiskyrė, ėmė griūti. 

1648 metais Frederikui III pateikta žengimo į sostą chartija su- 
stiprino aristokratų privilegijas, nuo mokesčių buvo atleisti arti dva- 
rų gyvenę žemės nuomininkai, kurie kas savaitę atlikdavo darbo prie- 
voles (ugedagsbender), o didikams palikta išskirtinė teisė eiti lensmanų 
(lensmand) pareigas. Rigsradas (rigsråd) įgijo kur kas daugiau val- 
džios, ir atsiradus vakansijai karalius į ją skirdavo vieną iš trijų asme- 
nų, kuriuos taryba atrinkdavo iš buvusio nario provincijos didikų 
išrinktų kandidatų sąrašo. Tuo atveju, jei karalius nevykdytų ar su- 
laužytų savo įsipareigojimus, rigsradas turėjo įgaliojimus perimti aukš- 
čiausiąją valdžią. Taigi 1648 metų chartija įtvirtino tarybos didikų 
pranašumą prieš karalių, kuris nesitikėjo tapsiąs valdovu (vyresnysis 
jo brolis Kristijonas mirė netrukus iki tėvo mirties). Kaipgi tada Fre- 
derikui III pavyko taip lengvai palaužti politinę diduomenės valdžią 
ir įvesti absoliutizmą? 

Aišku, Danijoje stiprios monarcho valdžios šalininkų buvo. Kai 
vyskupas Jesperas Brochmandas 1648 metais per karaliaus karūnavi- 
mo pamokslą kalbėjo apie neribotą valdžią, kurią Dievas suteikia 
karaliams, buvo matyti, jog daugelis kilmingųjų Soro akademijos 
absolventų turi stiprių rojalistinių sentimenty. Toji valdžia ir įtaka, 
kurią paskutiniaisiais Kristijono IV valdymo metais savo rankose su- 
telkė jo žentai, kėlė didikų pavydą ir neapykantą, kuo Frederikas III 


netruko pasinaudoti. Finansineje Hannibalo Sehestedo veikloje 

komisijai aptikus prasižengimų, veiklusis vietininkas Norvegijoje 
1651 metais privalėjo atsisakyti visų savo pareigų ir dvarų. Apgaule į 
sąmokslą nužudyti karalių įtrauktas Korfitsas Ulfeldtas iš karalystės 
pabėgo. Karalius ėmė vis labiau klausyti patarėjų vokiečių, kurie ge- 
rai išmanė absoliutizmo teorijas, ir netrukus jis panaikino nusistove- 
jusią aukštų pareigybių vakansijų užpildymo tvarką. Nepaisant pa- 
stangų įvesti kolegialaus valstybės valdymo sistemą, administracija 
buvo tvarkoma prastai, dažnai kai kurios įvairių valstybinių pareigy- 
bių funkcijos sutapdavo. Danijos archyvo sekretorių atlyginimai bu- 
vo maži, o į patį darbą dažnai būdavo žiūrima kaip į kliuvinį auks- 
tesniems dalykams: 1658 metais čia buvo nesutvarkyti šešerių metų 
dokumentai. Iždas buvo priklausomas nuo archyvo, kuris sekė visą 
gaunamą bei siunčiamą korespondenciją, tačiau neturėjo teisės pri- 
žiūrėti asmeninį karaliaus iždą. Be visa to, biurgerių ir aristokratų 
antagonizmas nė kiek nemažėjo ir 1650 metais įvedus akcizą alui ir 
alkoholiniams gėrimams, Kopenhagos biurgeriai pasipiktino, kad pa- 
žeidžiamos jų privilegijos; juos erzino ir tai, kad didikai ir dvasinin- 
kai nuo akcizo buvo atleisti. Šis protesto judėjimas dar sustiprėjo po 
1658 metų Roskildės taikos. Birželio mėnesį Kopenhagos biurgeriai 
rigsradui pateikė trylikos punktų programą, kurioje išreiškė norą, 
kad kilmingųjų žemių įsigijusiems nekilmingųjų luomų atstovams 
būti suteiktos tokios pat teisės kaip aristokratams ir reikalavo panai- 
kinti atleidimo nuo mokesčių tvarką. Rugpjūčio menesį, Karoliui X 
Gustavui vėl stojus į karą, Frederikas III Kopenhagai suteikė atskiro 
luomo statusą ir patenkino didžiąją biurgerių reikalavimų dalį. 
Taigi didikų privilegijoms buvo suduotas pirmasis smūgis ir tarp 
karaliaus ir biurgerių užsimezgė nebylus ryšys. Tuo tarpu karaliaus 
santykiai su didikais buvo įtempti. Henrikas Bielke pasakojo Karo- 
liui Gustavui, jog danams savo žmonos valdomas karalius kaip rei- 
kiant įgrisęs. Per pirmąjį karą su Švedija valdžios jėgų pusiausvyra 
buvo pakrypusi karaliaus pusėn. Karą Frederikas galėjo finansuoti 
patikėtinių išrūpintomis paskolomis iš užsienio; dėl lėšų stokos karo 
komisariatų sistema nustojo egzistavusi. Mirus karalystės maršalui 
(rigsmarsk), iškilo grėsmė, jog taryba gali netekti kariuomenę kon- 

troliuojančio vaidmens, nes tokie svetimtaučiai karo vadai kaip Ern- 
stas Albrechtas von Ebersteinas valstybėje užėmė labai aukštą padėtį — 
taigi kuo skubiausiai buvo įsteigta Karo kolegija (Krigskollegium), 
kuri padėjo didikams atgauti pusiausvyrą. Atrodo, kad 1658 metų 
gegužės mėnesį Frederikas, pasinaudodamas švedų lengvabūdišku- 
mu, buvo sugalvojęs neblogą planą. Gegužės 18-19 dienomis rigsra- 
dui svarstyti buvo pateiktas karaliaus prašymas nuslėpti dalį kavale- 
rijos, kurią reikėjo perduoti Karolio Gustavo dispozicijon. Karolis 
Gustavas jautė, jog „karalius prieš luomus kažką rezga“, ir paliepė 
Stenui Bielkei atkalbeti Frederika nuo bet kokių žygių pagrasinant, 
kad priešingu atveju Švedija stos į Danijos didikų pusę.” Frederikas 
sudvejojo ir savo ketinimų atsisakė, o feldmaršalui Ebersteinui liepė 
su kariuomene grįžti į Holšteiną. Pažadėjęs pareigas taryboje, kara- 
lius gavo tarybos sutikimą įvesti naujus mokesčius. Gunneris Lindas 
tvirtina: „Karalius akivaizdžiai ėjo į klasikinį kompromisą su taryba: 
už kariuomenę — pinigai, už sutikimą — didesnės galimybės [tary- 
bai], tačiau dar vienas karas derybas nutraukė." Šiose derybose ne- 
buvo nieko, kas rodytų bent menkiausią monarcho norą įvesti abso- 
liutizmą: priešingai, jomis buvo siekiama atkurti anksčiau vyravusią 
jėgų pusiausvyrą. "í 

Tarybos didikų statusas smarkiai pašlijo antrojo karo metu, ku- 
riame kopenhagiečiai ne tik išgarsėjo savo patriotiškumu bei narsa, 
bet išsirinko trisdešimt dviejų asmenų komitetą, kurio du delegatai 
galėjo patarti karaliui, ir dar labiau sustiprino savo privilegijas. Fre- 
derikas tapo karališkųjų Šlezvigo sričių suverenu, o išsivadavusi nuo 
švedų okupacijos Bornholmo sala pakluso karūnai ir tapo paveldi- 
maja karaliaus nuosavybe. Danijai praradus Skanes provinciją, ku- 
rioje buvo daug didikų dvarų, aristokratų gretos nusilpo. Po taikos 


5 Fridericia J. „Frederik III og Enevældens Indførelse”, Historisk Tidskrift, 1887, 5/6: 
729. 

'4 Lind G. Den politiske situation i Danmark efter Roskildefreden, in Christiansen 
G. ir kt. (leid.) Tradition og kritik. Festskrift til Svend Ellehøj. Copenhagen, 1984, 
p. 307-320. Lindas pateikia Fridericia aprašymą apie rigsrado nesugebėjimą atsilai- 
kyti monarcho spaudimui. 

su Švedija pasirašymo taryba siūlė sumažinti kariuomenę, tačiau Fre- 
derikas į tai nereagavo ir nepaisydamas taikos sutartimi numatytos 
amnestijos nedrausmingąjį Korfitsą Ulfeldta liepė suimti. 1660 me- 
tų rugsėjo mėnesį į sostinę, kur turėjo rinktis luomai, buvo iškviestas 
karaliaus patikėtinio generolo Lubbeso vadovaujamas vokiečių pul- 
kas. 

Rugsėjo 10 dieną Luomų susirinkime rūmų valdytojas Joakimas 
Gersdorfas del pralaimėjimo kare generolus kaltino vienybės stoka, 
o didikus už tai, kad nenorėjo tiekti būtinų kariuomenei atsargų: šalį 
išgelbėjo drąsusis karalius ir narsieji Kopenhagos biurgeriai. Susirin- 
kimo tikslas buvo aptarti, kaip teks išmokėti karo skolas ir atkurti 
karalystės gynybą. Karalius ir taryba siūlė visiems luomams nustatyti 
„vartotojų mokestį". Iš pradžių didikų luomo atstovai mėgino išgau- 
ti atleidimą nuo šio mokesčio, tačiau galiausiai pasidavė. Dauguma 
delegatų manė, jog svarbiausi susirinkimo klausimai jau išspręsti, 
tačiau užkulisiuose klostėsi vadovaujančių dvasininkijos luomo at- 
stovų ir biurgerių sąjunga ir būtent šis ratas rugsėjo 17 dieną pateikė 
naują pasiūlymą. Jo tikslas buvo visuotinė administracinės sistemos 
reforma, pagal kurią lenai turėjo būti paversti apskaitiniais feodais 
arba išnuomoti už aukščiausią pasiūlytą kainą. Valstiečių darbo prie- 
voles, kaip ir valstiečių priklausomybės sistemą (vornedskab), reika- 
lauta pakeisti piniginiu mokesčiu (tokią mintį trečiajame dešimtme- 
tyje iškėlė Kristijonas IV); privalėjo būti sumažinti muito mokesčiai 
ir pradėta nuodugni, žemės įvertinimu pagrįsta mokesčių sistemos 
reforma. Biurgeriai kartu su didikų įgaliotiniais turėjo kontroliuoti 
finansų tvarkymą, o kai kurių miestų biurgeriai reikalavo teisės rink- 
ti savo magistratą. 

Šiais radikaliais reikalavimais, kuriuos XIX amžiaus istorikas Fri- 
dericia palygino su 1789 metų cashiers, siekta turėti įrankį, kuris pa- 
dėtų riboti karaliaus valdžią. Tarp mažo, uždaro jtakingy asmenų 
rato, kuriam priklausė vyskupas Hansas Svane bei vienas iš Kopen- 
hagos burmistrų Hansas Nansenas, ir karaliaus vyko slaptos dery- 
bos. Spalio 4 dieną biurgeriai pateikė dar vieną pasiūlymą, kuriuo 
karalių ir jo jpedinius reikalavo pripažinti paveldinčiaisiais monar- 

chais. Po keturių dienų nekilmingųjų luomų, trisdešimt dviejų komi- 
teto bei Kopenhagos magistrato susirinkimas pasiūlė pakviesti karalių, 
kad monarchiją jis paskelbtų paveldimąja, bet su viena sąlyga, jog luo- 
mų teisės ir privilegijos išliks nepakitusios. Rigsradas šiam pasiūlymui 
nepritarė, tuomet nekilmingieji luomai patraukė prie karaliaus rūmų 
ir gavo karaliaus pažadą savo atsakymą paskelbti kitą dieną. 

Priėmęs šį pasiūlymą be tarybos didikų pritarimo, karalius aki- 
vaizdžiai būtų sulaužęs žengimo į sostą chartijos nuostatus. Nėra tik- 
rų įrodymų, jog Frederikas su savo patikėtiniais (tarp kurių buvo ir 
susigrąžinęs karaliaus malonę Hannibalas Sehestedas) būtų rengęsi 
pažeminti tarybą ir įvesti absoliutizmą. Amžininkai nenujautė, kas 
laukia ateityje, ir tuoj po minėtų įvykių rašytame laiške Austrijos 
ministras prisipažįsta nežinąs, ar karalius, kaip įtariama, seniai siekė 
įgyvendinti savo ketinimus, ar paprasčiausiai pasinaudojo jam pasi- 
taikiusia gera proga. Naktį iš spalio 10-osios į 1 1-aja buvo padvigu- 
binta sargyba ir užrakinti miesto vartai, kad niekas negalėtų išvykti. 
Izoliuotas, atsidūręs prieš ryžtingą ir didejantj nekilmingųjų luomų 
spaudimą, rigsradas ėmė trauktis. Jis mėgino išsiderėti luomo privi- 
legijų neliečiamumą mainais į pritarimą paveldimosios monarchijos 
įvedimui, tačiau tų pastangų buvo negana. Hansas Svane spalio 
13-ąją karaliaus priėmime, dalyvaujant tarybos luomams, žengė dar 
vieną žingsnį ir pareiškė: kadangi karalystė paskelbta paveldimąja 
monarchija, tai senoji žengimo į sostą chartija nebegaliojanti. Tą 
pačią dieną iš tarybos narių bei trijų luomų atstovų karalius sudarė 
komisiją, kuri turėjo išnagrinėti šio pareiškimo potekstę. Nepaisant 
to, kad Frederikas III buvo pripažintas suverenu ir paveldinčiuoju 
monarchu, buvo akivaizdu, kad luomai to su absoliučia valdžia ne- 
sieja. Nekilmingieji luomai įsivaizdavo kažką panašaus į Švedijos kon- 
stituciją, kuri jiems suteiktų galimybę spręsti, tuo tarpu aristokratai 
norėjo išsaugoti kiek įmanoma daugiau senosios žengimo į sostą char- 
tijos nuostatų. Galiausiai komisija nusprendė, kad karalius pats turi 
išleisti aktą, kuris būtų naudingas valdovui, karalystei ir luomams ir 
užtikrintų luomų privilegijas. Vis dėlto punktas apie privilegijas bu- 
vo išmestas, tačiau luomai kaip institucija tikėjosi išlikti. 

1660-ųjų rudenį pagrindinis Frederiko rūpestis buvo užtikrinti, kad 
taryba pritartų paveldimosios monarchijos įvedimui. Vos tik reikalai 
susitvarkė, jis ėmėsi kurti absoliutizmą — tarybos archyvus perkėlė į savo 
rūmus, o rigsradą pakeitė karališkąja taryba. 1661 metų sausio 10 dieną 
buvo išleistas paveldimąją monarchiją įtvirtinantis dokumentas. Tary- 
bos nariams parašais jį patvirtinus, turėjo pasirašyti ir luomų atstovai. 
Dokumentas skelbė, jog luomai laisva valia sutiko perduoti karaliui sos- 
to paveldėjimo teisę ir iura maiestatis. 1661-aisiais suteiktos privilegijos 
didikams buvo tikras smūgis. Vyriausybėje jiems nebuvo užtikrintas joks 
vaidmuo, neliko jokių garantijų, kad jų valstiečiai bus atleisti nuo mo- 
kesčių. Į biurgerių siülytas politines reformas, kaip ir į jų viltis nusimesti 
mokesčių naštą, iš esmės atsižvelgta nebuvo. Kopenhagai išliko laisvojo 
miesto statusas, tačiau pažadas į karališkąją tarybą rinkti magistrato na- 
rius buvo pamirštas taip pat, kaip ir teisė spręsti dėl akcizo mokesčio 
įvedimo. Keturis miesto burmistrus bei miesto tarybos narius turėjo skirti 
karalius ir rinkti juos iš lojalių aristokratų arba karūnos tarnautojų. Šve- 
dijos įgaliotinių ataskaitose yra nemažai pastabų apie Kopenhagos mies- 
telėnų nepasitenkinimą. Dar labiau jį kurstė tvirtovės statyba mieste. 
Tavernose žmonės burbėjo: „Mes išsaugojome karūną ant karaliaus gal- 
vos, tad užsimanę galime ją ir nuplėšti”, ir už tokius žodžius keli mieste- 
lėnai buvo įkišti į Blätärno kalėjimą.” Kolegialaus valstybės valdymo 
sistema, įvesta po 1660 metų, veikė nenuosekliai, daugiausia dirbo spe- 
cialiosios komisijos, panašios į tą, kuri Kristijono V valdymo laikais bu- 
vo įsteigta parengti žemės registrą. Iš pagrindų buvo pertvarkyta vietinė 
administracija. Nuo 1662 metų lenai buvo pertvarkyti į apygardas (am- 
ter), kurių valdytojais (amtmænd) buvo skinami apmokami pareigūnai, 
miestams neturėję jokios karinės valdžios ar įgaliojimų. Už mokesčių 
surinkimą dabar buvo atsakingas nebe valdytojas, o srities tarnautojas 
(amtskriver). Uzsitarnavusiems malonę karalius suteikė titulus ir parei- 
gas: Hannibalas Sehestedas tapo iždininku ir iki pat mirties 1666 metais 
aktyviai dalyvavo užsienio reikalų tvarkyme. Valstybės kolegija (statskol- 


> Olsen G. Danmarks historie (t. 8). Copenhagen, 1970, p. 118, cit. iš švedų įgalioti- 
nio Peterio Chamberso 1662 metrų balandžio mėnesį rašytos ataskaitos. 

legie), kuriai vadovavo Joakimas Gersdorfas, ėmėsi vykdyti kai kurias 
buvusio rigsrado funkcijas, tačiau 1670 metais įžengus į sostą Kristijo- 
nui V buvo įsteigta slaptoji taryba (gehejmekonseil), ir kolegija nustojo 
veikusi. 

Labiausiai karaliaus absoliutizmą išreiškė Karališkasis įstatymas, 
užbaigtas 1665 metais, tačiau išleistas tik 1709-aisiais. Nuopelnai už 
galutinę jo redakciją priskiriami karaliaus sekretoriui bibliotekinin- 
kui Pederiui Schumacheriui. Teokratiniai ankstesniųjų projektų ober- 
tonai liko nuošalyje: karaliaus valdžia turinti remtis laisvu dėkingų 
už išgelbėjimą nuo karo pavojų valdinių susitarimu. Karalius yra Die- 
vo vietininkas žemėje, turintis neribotą valdžią leisti ir atšaukti įsta- 
tymus (išskyrus Karališkąjį), atleisti ir skirti pareigūnus, rinkti mo- 
kesčius ir vykdyti užsienio politiką. 

Karališkasis įstatymas neabejotinai yra viena drąsiausių tikrojo 
absoliutizmo išraiškų, tačiau jis neišsprendė nuolatinių karūnos fi- 
nansinių problemų, kaip karalystės saugumo negalėjo visiškai užtik- 
rinti ir galinga kariuomenė. Siekdama likviduoti skolas, karūna kre- 
ditoriams pardavinėjo žemes. Kariuomenės išlaikymas aštuntojo 
dešimtmečio kare su Švedija kainavo tris, o karo laivynas — keturis 
milijonus riksdalerių kasmet. Valstybės finansų reikalai buvo tokie 
prasti, kad sklandė kalbos, jog jei iždininku: Olandijoje nepavyks 
gauti paskolos, tai per Holšteiną jis neprasibraus, nes ten tyko šimtai 
įpykusių kreditorių. Karūnos žemių išpardavimas neišvengiamai ve- 
dė prie mokesčių didėjimo: buvo nustatyta, kad didikų žemių vals- 
tiečiams mokesčių našta nuo 1650 iki 1690 metų padidėjo puspenkto 
karto. Nuostabą kelia tai, kad valstiečių sukilimų amžiuje Danijos 
valstietija išlaikė rimtį ir būdų, kaip palengvinti savo sunkią dalią, 
ieškojo peticijomis karaliui arba teismuose.'® 


'© Munck T. The peasantry and the early absolute monarchy in Denmark 1660-1708. 
Copenhagen, 1979, p. 241-242. Apie absoliutizmą ir Karališkąjį 1665 metų jstaty- 
mą zr. Beggild-Andersen C. Statsomveltingen i 1660 (perspausdintas 1936 metų 
leid.). Arhus, 1971. Fabricius K. Kongeloven (perspausdintas 1920 metų leid.). Co- 
penhagen, 1971. Ekman E. The Danish Royal Law of 1665. Journal of Modern 
History 1957, 29: 102-107. 

Absoliutizmo pergalę Danijoje leme ekonomikos ir finansų kri- 
zė, į kurią šalį įstūmė karai su Švedija. Keletas istorikų įrodė, jog 
didikų viešpatavimas iš esmės buvo neigiamas dalykas. Svarbiausias 
jų rūpestis buvo saugoti ne karalystės gerovę, bet siaurus savo luomo 
interesus. Po to, kai 1660 metais didikai buvo apkaltinti atvede ka- 
ralystę prie pražūties slenksčio, nes nenorėjo asmeninių interesų pa- 
aukoti tautos labui, jie nebepajėgė apginti aristokratinio konstitu- 
cionalizmo ir nuolankiai sutiko, kad būtų įvesta paveldimoji 
monarchija, vis dar tikėdamiesi kaip nors išsaugoti savo privilegijas. 
Absoliutizmo laikotarpio pradžioje monarchas į senąją aristokratiją 
žiūrėjo kiek įtariai. 1663 metais iškilmingu ir viešu „mirties baus- 
mes” Korfitso Ulfeldto atvaizdui (pats Ulfeldtas iš šalies pabėgo) įvyk- 
dymu akivaizdžiai norėta pabrėžti aukščiausiosios valdžios autorite- 
tą. Didikų privilegijų rašte dėmesys buvo nutaikytas į tarnybą; 1693 
metų rangų lentelėje trys aukščiausiųjų pareigūnų grupės buvo vie- 
name lygyje su senaisiais aristokratais. 1671 metais titulai buvo su- 
teikiami pagal turimų žemių dydį ir į kilmingųjų didikų rata pakliu- 
vo tik penki iš aštuoniolikos aštuntajame dešimtmetyje titulus gavusių 
grafų. 1720-aisiais jau buvo likęs tik vienas dešimtadalis aukštas pa- 
reigas užimančių senųjų didikų, o tris ketvirtadalius sudarė ne aris- 
tokratai. 

Daugeliu atžvilgių galima būtų lyginti Danijos ir Prūsijos didikų 
statusą ir padėtį, iki 1660 metų Prūsijos kunigaikštystės administra- 
cija buvo sutelkta didikų, iš kurių jie rinkdavo dvylika kanclerių 
(Landräte) ir keturis vyriausiuosius kanclerius (Oberräte), rankose. 
Nors Karaliaučiaus miestas turėjo balsą tvarkant kunigaikštystės rei- 
kalus, o jo burmistrus buvo atstovaujama konsiliume (jis valdydavo 
šalį tarp parlamento posėdžių), bet didikai balsų dauguma galėjo jj 
atmesti. Krašto valdovas taip pat linko į bajorų pusę, kurie mokes- 
čius už prekes bei gėrimus galėjo mokėti maisto atsargomis, todėl 
biurgeriams mokesčių našta buvo sunkesnė. Königsbergas priešino- 
si, o 1642 metais, kol miesto skundai nebus patenkinti, net atsisakė 
prisiekti Frydrichui Vilhelmui vasalo ištikimybę. Brandenburgo kur- 
fiurstas 1653 metais gavo atsargų tik suteikęs didikams didelių nuo- 

laidų. Prūsijos luomai 1655 metais taip pat išsikovojo svarbių perga- 
lių: vartojimo prekėms ir manufaktūroms buvo įvestas akcizo mo- 
kestis, o Frydrichas Vilhelmas privalėjo užtikrinti, jog tuo nesiekiąs 
pažeisti luomų privilegijų ir pažadėti, kad po dvylikos mėnesių šis 
mokestis bus atšauktas. 

1655-1660 metų karas kurfiurstui suteikė progą suvaldyti savo 
išsibarsčiusių valdų luomus. Jis rinko mokesčius be luomų pritari- 
mo, o septintajame dešimtmetyje Brandenburgo miestus privertė pri- 
tarti akcizo mokesčio įvedimui. Prūsiją karas labai nuniokojo, atsira- 
do stiprios opozicinės srovės, kėlusios grėsmę Frydricho Vilhelmo 
sutartimis su Lenkija pasiektoms svarbioms politinėms pergalėms. 
Visos šios skriaudos išplaukė į paviršių landtage, posėdžiavusiame 
nuo 1661 iki 1663 metų. Pirmiausia valdovas buvo priverstas nusi- 
leisti ir sumažinti kariuomenės būrių skaičių bei mokesčius. 1661 
metų lapkričio menesį kancleriai, didikų luomas bei oldermenai 
(miestų tarybų nariai — vert. past.) pripažino Frydrichą Vilhelmą su- 
verenu, bet Karaliaučiaus trečiasis luomas su Hieronymusu Rothu 
priešakyje tam nepritarė remdamasis tuo, jog suvereno teisę suteikti 
Prūsijos kunigaikščiui, kai ji priklauso Lenkijai, yra neteisėta. Biur- 
gerių pasipriešinimą teko palaužti jėga: į miestą buvo įvesta kariuo- 
menė, o Rothas suimtas. Prievarta priversti pripažinti Frydrichą Vil- 
helmą suverenu, biurgeriai priešinosi akcizo mokesčio įvedimui. 
Galiausiai valdovas turėjo nusileisti ir patvirtinti luomų privilegijas, 
pažadėjęs nedidinti mokesčių be Königsbergo miestelėnų sutikimo 
ir leido patiems rinkti mokesčius. Priimdamas mokesčius natūra Fryd- 
richas Vilhelmas galėjo išlaikyti kariuomenę taikos metu ir įgijo tam 
tikro pranašumo. Aštuntajame dešimtmetyje be luomų sutikimo įvesti 
mokesčiai buvo renkami prievarta. 1674 metais kariuomenė užėmė 
Königsbergg ir privertė miestelenus sumokėti kontribuciją. Luomai 
neteko teisės kontroliuoti pajamas, o mokesčius rinko iš svetimtau- 
čių sudarytas karo komisariatas. Po 1681-ųjų valdovui pavyko su- 
skaldyti luomus, leidus Königsbergo miestui pačiam rinkti mokes- 
čius, o tai savo ruožtu suteikė jam galimybę iš didikų ir valstiečių 
reikalauti skirtingo dydžio kontribucijos. Didėjanti mokesčių našta 

vertė valstiečius bėgti iš karo nuniokotos šalies. Uosty prekybai smar- 
kiai kenkė dideli muitai. Didikai, nors ir nebuvo atleisti nuo mokes- 
čių, išsisuko lengviau ir netgi išsaugojo aukštas administracines pa- 
reigas. 

Vadovaudamasis „skaldyk ir valdyk” politika, teikdamas pirme- 
nybę didikams ir nekreipdamas dėmesio į miestų luomus Didysis 
kurfiurstas sugebėjo pakirsti atstovavimo institucijų galią. Jo svai- 
niui — energingajam ir sumaniam Kuršo kunigaikščiui Jakobui — pa- 
žaboti didikų luomą sekėsi sunkiau. 1617 metų Formula regiminis iš 
esmės sukūrė „magnatų oligarchiją, kurios galva buvo kunigaikštis"!?. 
Miestai iš landtago, kuris rinkdavosi kas dveji metai, buvo pašalinti. 
Vyriausieji pareigūnai nuo šiol būdavo skiriami iš vietinių didikų. 
Valdovui išvykus, susirgus ar kol įpėdinis sulauks pilnametystės, val- 
dymo reikalus turėjo tvarkyti vyriausieji kancleriai, kurie taip pat 
saugojo didikų interesus ir privilegijas. Didikų korporacijos (Ritter- 
bank) užduotis buvo nustatyti, kurie asmenys laikytini „kilmingai- 
siais”, ir kunigaikščio patarėjus ši organizacija labai nenoriai priim- 
davo į išrinktųjų rangą. Prastai sekėsi kunigaikščiui Jakobui per 
prekybą ir pramonę įgyti finansinio savarankiškumo, Galiausiai šias 
jo pastangas sužlugdė karas. Sekdamas svainio pavyzdžiu jis mėgino 
nutraukti ryšius su krašto suverenu Lenkija ir ieškojo Švedijos pagal- 
bos, tačiau deryboms sužlugus, 1658 metais Kuršą užplūdo švedai, o 
kunigaikšų įkalino. Jakobas stengėsi išvengti priklausomybės nuo di- 
diky karo tarnybos (Rossdienst), tačiau menkos jo rekruty pajėgos 
neįstengė atsilaikyti prieš švedų antpuolį. Galiausiai Kuršas buvo per- 
nelyg mažas kraštas, kad galėtų išlaikyti didžiulę kariuomenę, bet dėl 
savo geografinės padėties ir gerovės tapo okupantų geidžiamu taiki- 
niu, o Kuršo valdovai nebuvo tokie apmaudingi kaip Holšteino- 
Gottorpo kunigaikščiai, todėl galėjo būti geri sąjungininkai. 

Šlezvigo ir Holšteino valdų margumyno didikams visą XVI am- 


žių pavyko išsaugoti privilegijas ir teisę rinkti savo siuzereną. Nekrei- 


"" Seraphim E. Grundriss der baltischen Geschichte. Riga, 1908, p. 309. Wittram R. 
Baltische Geschichte. Munich, 1954, p. 113 ir toliau. 

piant dėmesio į jų priešinimąsi 1544 ir 1564 metais įvykdyti padali- 
jimai leido Oldenburgų dinastijai įkurti savo teritorinius anklavus; 
mirus įpėdinio nesusilaukusiam Johannui, Sonderborgas 1580 me- 
tais sunyko, tačiau išliko Holsteino—Gottorpo kunigaikštystė. 1616 
metais Frydrichas kaip tėvo įpėdinis oficialiai buvo paskelbtas Holš- 
teino—Gottorpo kunigaikščiu, ir luomai nepareikalavo, kad jiems būtų 
leista patiems rinkti kitą valdovą. Frydricho valdymo laikotarpiu luo- 
mai ilgainiui neteko mokesčių rinkimo teisės, o jo tarybą daugiausia 
sudarė nekilmingieji, iš kurių 1620 metais pagal kolegialumo prin- 
cipą buvo suformuota slaptoji taryba. 1644 metais Frydrichas suda- 
rė neutralumo sutartį su įsiveržusiais švedais (priešingai 1533 metų 
sąjungos susitarimui, kurį atnaujino ir išplėtė Kristijonas IV), o 1657 
metais atvirai su jais lygiavosi. Roskildės taikos sutartimi Frederikas III 
neteko siuzereniteto hercogiškose Šlezvigo srityse, o Holsteino-Got- 
torpo ir Švedijos koalicija Danijai kėlė grėsmę iki pat amžiaus pa- 
baigos. 

Absoliutizmo įsigalėjimas Holsteine-Gottorpe sutapo su ekono- 
mine krize, kuri skaudžiai palietė vietos didikus. Daug garsių šeimų, 
ieškodamos būdų, kaip pataisyti pašlijusius turto reikalus, išvyko į 
Daniją. Panašiai kaip Brandenburge ir Prūsijoje, bajorai ir toliau 
valde valstietiją, turėjo privilegijų ir buvo atleisti nuo mokesčių. Mies- 
tai buvo palyginti silpni ir jungtiniame landtage, kuris nuo 1675 
metų nustojo rinktis, nedalyvavo. Frederikas III sugebėjo įtikinti ka- 
rališkųjų kunigaikštysčių sričių didikus, kad 1650 metais jie be rin- 
kimų pritartų įžengimui į sostą, o per daugelį valdymo metų perėmė 
daug šių kraštų absoliutizmo doktrinų ir išmoko jas pritaikyti. 


ŠVEDIJA IR BALTIJOS KRAŠTAI 


1650 metų krizės metu atsiskleidė Švedijos monarchijos stiprybė ir 
lankstumas. 1654 metais Karolis Gustavas tapo karaliumi ir pagal 
žengimo į sostą chartiją galėjo pakankamai laisvai tvarkyti užsienio 
ir vidaus reikalus. Senasis kancleris, matyt, lengviau atsikvepe likęs 

savo poste šalia monarcho, su kuriuo santykiai nebuvo labai artimi, 
taigi prieštaravo tiems, kurie norėjo naująjį karalių supančioti Val- 
džios formos nuostatais ir primesti jam panašaus pobūdžio žengimo 
į sostą chartiją, kokios laikytis 1611 metais buvo prisaikdintas Gus- 
tavas Adolfas. Visą neilgą valdymo laikotarpį Karolis Gustavas ryž- 
tingai demonstravo savo kaip suvereno valdžią. Mirus kancleriui ir 
maršalui, jų vietos liko laisvos, ir maršalo pareigas karalius testamen- 
tu paskyrė savo broliui Adolfui Johanui. Savo testamentu jis įkūrė ir 
regentystės tarybą, kuriai vadovavo karalienė motina, turėjusi valdy- 
ti šalį, kol sosto įpėdinis sulauks pilnametystės, tačiau didikų luomas 
karaliaus testamentą užprotestavo kaip prieštaraujantį pagrindiniams 
krašto įstatymams. Adolfas Johanas iš pareigų buvo pašalintas re- 
miantis tuo, kad į penkis aukštuosius karalystės postus nebuvo gali- 
ma skirti užsieniečių. Aukštuomenės rūmai (riddarhus) taip pat už- 
protestavo tarybos teisę skirti aukštus pareigūnus ir laimėjo teisę juos 
tvirtinti. Po ilgų peštynių taryboje ir didikų luomo viduje prie Val- 
džios formos atsirado priedas, kuriuo buvo išplėstos luomų valdžios 
ribos. Luomai turėjo rinktis bent vieną kartą per trejus metus, o jų 
sprendimai turėjo įstatymo galią. Luomai taip pat įgijo teisę iki sos- 
to įpėdinio pilnametystės tvirtinti aukštųjų pareigūnų kandidatūras. 
Buvo įvesti apribojimai visoms į aukštuosius postus ar tarybą skiria- 
moms šeimoms ir pasirūpinta, kad pareigos neatitektų svetimšaliams. 

Regentystės vyriausybei teko spręsti rimtų problemų, ir ne vien 
finansinių. Griežtas 1662 metų biudžetas, su kuriuo supažindino 
iždininkas Gustavas Bonde, nepaliko galimybių didinti pajamas. 
Kancleris Magnus de la Gardie siūlė įvairių būdų karūnos paja- 
moms padidinti, bet minties apie redukciją vengė. Kilo nepasiten- 
kinimo banga, kuri dar sustiprėjo, karaliui 1672 metais sulaukus 
pilnametystės. Dar 1664-aisiais dvasininkai, paprašyti suteikti vy- 
riausybei dotaciją dvylikos laivų statybai, atšovė: „Stebetinas daly- 
kas, kad tiek daug kilmingų ponų turi žemių nuo dešimties iki 
dvylikos [švediškų] mylių pločio, gražių ąžuolynų, ir visa tai karü- 
nos buvo perduota į privačias rankas, o karalius neturi nė ąžuolinės 


lentos. Jei karūna taip nuskurdusi, tai būtų geriausia, jei ji atsiimtų 

ką atidavusi.”'* Komisija, sudaryta De la Gardie priešininkų, išlei- 
do Melynaja knygą, kurioje smarkiai kritikavo jo vykdomą finansų 
politiką. Del koalicijos su Prancūzija kancleris taip pat susilaukė 
įnirtingos opozicijos. Pasklidus žinioms apie Švedijos pralaimėji- 
mą prie Fehrbellino ir Danijos paskelbtą karą, riksdagas 1675 me- 
tų rudenį susirinko Upsaloje ir čia De la Gardie priešininkai vėl jį 
užsipuolė. Su karaliaus pritarimu luomų sudaryta komisija turėjo 
ištirti regentystės tarybos darbą ir finansų politiką; tai, ką ji aptiko, 
galutinai pakirto aukštųjų aristokratų viešpatavimą. 

Likusį karo laiką karalius daugiausia praleido kariuomenės būsti- 
nėje pietuose, apsuptas energingų jaunų karininkų, reiškusių dideles 
rojalistines simpatijas, ir patariamas seno De la Gardie konkurento 
Johano Gyllenstiernos. Kancleris tuo metu Västergötlande vadova- 
vo gynybai; priešingai Gyllenstiernos pergalėms karo lauke, 1677 
metų rugpjūčio menesį jis patyrė pralaimėjimą prieš danų kariuo- 
menę. Magnus de la Gardie nebuvo toks prityręs intrigų ir politinės 
kovos meistras kaip Gyllenstierna, kuris iki pat ankstyvos karaliaus 
mirties 1680-ųjų riksdago išvakarėse darė jam didžiulę įtaką. Nors ir 
nėra pakankamų įrodymų, liudijančių apie gerai paruoštą progra- 
mą, iš tikrųjų Gyllenstierna buvo laikomas absoliutizmo įkvėpėju.!? 
Mėginimai diskredituoti Gyllenstierną 1678 metų rudenį žlugo; vietoj 
jo į nemalonę pateko kancleris, o Gyllenstiernos priešininkai buvo 
pašalinti iš pareigų. 1680-aisiais taryboje buvo likę tik dvidešimt ke- 
turi nariai, tuo tarpu anksčiau jų būdavo apie penkiasdešimt penkis. 
Tarybos nariai dažnai praleisdavo susirinkimus, ir svarbiausių reika- 
lų tvarkymą perėmė karaliaus asmeniniai patarėjai. 1678 metais spaus- 
dama riksdagą, taryba padarė didelę politinę klaidą, kuria pasinau- 


doję luomai dar smarkiau ėmė priešintis žemių grąžinimui karūnai. 


8 Strindberg A. Bondenöd och stormaktsdröm. Stockholm, 1937, 187. 

” Rosen J. Fran Sveriges stormaktstid. Lund, 1966, p. 39-85, argumentuoja programos 
buvimą. Grauers S. Kring forspeler till 1680 års riksdag. Historiska studier tillägnade 
Nils Ahnlund. Stockcholm, 1949, p. 138-179, laikosi skepriškesnio požiūrio. Apie 
vėliausius vertinimus zr. Upton A. „The Riksdag of 1680 and the establishment of 
royal absolutism in Sweden”, English Historical Review 1987, 403: 285 ir toliau. 

1680 metų sausį taryba pareiškė karaliui priekaištą, jog nepasitares 
jis sudarė vedybų sutartį su Danija, bet Karolis kategoriškai atkirto, 
jog tokie dalykai esą ne jų reikalas. 

Dabar politinę iniciatyvą perėmė karalius, kurio reputaciją pakė- 
lė energingi karo prieš Daniją veiksmai; tačiau, kaip ir Frederikas III 
prieš dvidešimt metų, riksdago atidarymo metu atrodė, jog jis neturi 
aiškių ketinimų atsikratyti žengimo į sostą chartijos nustatytų kon- 
stitucinių rėmų. Rudenį sušaukto riksdago įvykiai leidžia manyti, 
kad karaliaus draugai, vadovaujami Hanso Wachtmeisterio, labiau 
išsiskyrė netaktiškumu ir agresyviu elgesiu nei subtilumu.*? Kara- 
liaus nenoras atskleisti savo planus ar rodyti prielankumą dar labiau 
supainiojo reikalus, ypač kai buvo ginčijamasi, kaip pašalinti komi- 
sijos atskleistus regentystės vyriausybės darbo trūkumus. Redukcija, 
kaip ir šeštajame dešimtmetyje, tebebuvo pagrindinis klausimas, ta- 
čiau dabar nekilmingieji luomai vadžias turėjo savo rankose ir galėjo 
magnatus prispausti. Didikams buvo pateiktas bendras trijų luomų 
sudarytas memorandumas, kuriuo reikalauta, kad nusavintosios Ze- 
mės būtų sugrąžintos karūnai. Tai buvo palaikyta kėsinimusi į aris- 
tokratų privilegijas, ir Aukštuomenės rūmai susitelkė, rengdamiesi 
duoti atkirtį. Tačiau spalio 29 dieną Hansas Wachtmeisteris meist- 
risku taktiniu manevru suskaldė didikų gretas. Smulkesnieji bajorai, 
kupini sarkazmo atžvilgiu tų, kurie tvirtai įsitaisė karūnos išdalytuo- 
se dvaruose, ilgus metus murmėjo del prievolių naštos. Wachtmeis- 
teris leido suprasti, kad jeigu nedidelių dvarų savininkai laisva valia 
pritars redukcijai, žemės iš jų nebus atimtos. Aišku, jog ši užuomina 
buvo skirta smulkesniesiems trečiosios klasės didikams ir daugumai 
antrosios klasės didikų. Kilus triukšmui, 


teisėjas Ulfas Bonde ir gubernatorius Axelis Stalarmas pašoko iš savo vietų, 
šaukdami, jog tai nera visos klasės nuomonė ir kad jie nė nežinoję, kas iš 
tikrųjų bus siūloma. Ponas (Herr) Axelis Wachtmeisteris ir pulk. (Col) So- 


opas atšovė, jog toks yra bendras jų klasės požiūris. Ponas (Herr) Hansas 


“ Upton, op. cit., p. 294—296. Roberts, Sweden as a great power 1611-1697, p. 72-75. 

Wachtmeisteris iš pirmosios klasės atsistojęs tarė: „Susiburkime tie, kurie 
redukcija: pritaria, ir eisime pas karalių" ir žengė kelis žingsnius. Tada iš 
antrosios klasės stryktelejo pulk. (Co/.) Erikas Soopas, čiupo skrybele ir laz- 
da šaukdamas: „Gerai! Eime!” Tuo pat metu pašoko ponas (Herr) Peras 
Sparre: „Mes taip pat eisime pas karalių!" ir su kitais patraukė prie dury.”! 


Tačiau Sparre ir jo draugai paguodos iš karaliaus nesulaukė, ne- 
parėmė jų ir rigsradas. Pavėluota tarybos reakcija į redukcijos klausi- 
mo sprendimo būdą suteikė karaliui progą kirsti rigsradui paskutinį 
smūgį. Gruodžio 10 dieną luomai buvo paprašyti atsakyti į tris kara- 
liaus pateiktus klausimus: ar 1634 metų Valdžios forma bei 1660- 
ųjų jos priedas jam yra privalomi; ar jis privalo valdyti tarybos pata- 
riamas; ar taryba, kaip ji pati teigia, yra atskiras karalystės luomas. 
Luomų atsakymai buvo tokie: karalius neprivalo laikytis Valdžios 
formos nuostatų, o tik Švedijos įstatymų ir papročių; būdamas kara- 
lius jis neprivalo vadovautis tarybos patarimais, o teiginys, kad tary- 
ba sudaranti atskirą luomą, yra neteisingas. 

Šis luomų pareiškimas galutinai nulėmė tarybos kaip luomų ir 
karaliaus tarpininkės vaidmenį, nors, kaip pastebi Uptonas, mažo- 
sios tarybos nenoras trikdyti luomų tarpusavio sutarimą leidžia many- 
ti, jog 1680 metais aristokratų konstitucionalizmas jau buvo 
pamirštas reikalas. Tokie rašytojai kaip Henningas Arnisaeus, Helm- 
stedto universiteto auklėtinis ir aukščiausiosios monarchinės valdžios 
šalininkas, ėmė skintis kelią į Danijos bei Švedijos inteligentų tarpą: 
švedai taip pat gerai suvokė stiprią absoliutizmo plitimo Europoje 
bangą.” Svarbu prisiminti, jog luomai niekados nėra mėginę pakirs- 
ti valdovo autoritetą, kaip to siekė Anglijos parlamentas. Iniciatyvą 
visuomet rodydavo karūna; taryba ir luomai pernelyg dažnai ga- 
ledavo tik pritarti jau nuspręstiems dalykams. Karoliui XI nebuvo 
jokio reikalo imtis šiurkščios taktikos, kokia naudojosi ankstesnysis 
jo bendravardis, siekdamas pakirsti tarybos valdžią. Nuo 1660 metų 


* Roberts, op. cit., p. 126. 
= Upton, op. cit., p. 306. Rystad. „Med rads rade eller efter konungens godtycke?”, 
Scandia, 1963, 29: 157-249. Roberts, Essays in Swedish history, p. 226-268. 

tarybos autoritetas ir prestižas ėmė smarkiai smukti, likę jos nariai 
buvo seni, išvargę ir nebegalėjo taip energingai ginti Eriko Sparrės 
bei Hogenskildo Bielkės sukurtų tradicijų. Aristokratų gretos suski- 
lo, o nekilmingieji luomai nekantravo kuo greičiau įgyvendinti re- 
dukciją, kuri, jų manymu, turėjo priversti aukštuomenę atiduoti ne- 
sąžiningai gautą laimikį, o karaliui sugrąžinti buvusį savarankiškumą. 
Redukcijos būtinumu tikėjo ir smulkesnieji didikai, nes smarkiau- 
siai ji būtų apkarpiusi magnatų žemių valdas ir palengvinusi mokes- 
čių naštą visai aristokratijai. Tačiau šiuo atžvilgiu jiems teko nusivil- 
ti. Pasinaudojęs luomų skilimu bei nesantaika tam, kad sustiprintų 
aukščiausiąją karūnos valdžią, Karolis XI įgytą pranašumą atidėjo į 
šalį. 1682 metais luomai buvo priversti pripažinti, jog negali varžyti 
karaliaus teisės leisti įstatymus, o po 1689 metų jie neteko mokesčių 
dotavimo teisės. Galutinai absoliutizmą įtvirtino kuo nuolankiau- 
siais žodžiais suformuluota 1693 metų riksdago rezoliucija, kuri skel- 
bė, jog Karolis ir jo įpėdiniai už savo veiksmus neatsako prieš jokį 
asmenį žemėje, bet turi valdžią ir galią valdyti pagal savo norą.” 

Poslinkius politinėje valdžioje lydėjo dideli pokyčiai žemės nuo- 
savybės klausimu, tam įtakos turėjo redukcija, kurios neišvengė ir 
smulkesnieji didikai (nebuvo jie atleisti ir nuo kontribucijų). Švedi- 
jos teritorijoje iš turėtų dviejų trečdalių visos dirbamos žemės didi- 
kams liko tik trečdalis; ten, kur karūnos žemių dovanojimas ir nusa- 
vinimas buvo įgijęs platesnį mastą, karūnai sugrįžusių žemių dalis 
buvo dar didesnė. Iš viso karūna atgavo apie dviejų su puse milijono 
sidabrinių talerių pajamas. 1693 metais karūnos turtai taip išaugo, 
kad karalius luomams pranešė, jog rinkti papildomus mokesčius ne- 
bėra reikalo. 

Naujieji finansų šaltiniai leido karūnai dar labiau išsivaduoti iš 
luomų dotacijų priklausomybės: senoji rekrutų ėmimo sistema buvo 
pakeista paskirstymo sistema (indelningsverket). Beveik visos Švedi- 
jos-Suomijos provincijos sudarė su karaliumi sutartis, pagal kurias 
kiekviena jų turėjo surinkti 1200 pėstininkų būrį. Ukiai buvo su- 


“ Roberts, Sweden as a great power 1611-1697, p. 88-90. 

skirstyti poromis, arba gretomis, kurių kiekviena turėjo duoti vieną 
rekrutą, mainais už darbą gretos ūkininkams aprūpinusi jį maistu, 
apranga, metine alga ir gyvenamuoju plotu — nedideliu nameliu ar- 
ba kambariu (panaši sistema buvo įvesta Blekingėje, kai rekrutų rei- 
kėjo karo laivynui). Kavalerijos būriai buvo formuojami taip pat pa- 
gal gretų sistemą, tik už raitininką gretos ūkininkai buvo atleidžiami 
nuo mokesčių. Ši sistema turtingesniems ūkininkams buvo labai nau- 
dinga, nes nusikrate mokesčių, jų pakaitalus (sventjänare) galėjo pa- 
naudoti ūkio darbams. Karininkai būstus gaudavo karūnai priklau- 
sančiose žemėse. Be šios pašauktinių kariuomenės, Baltijos žemių 
gynybai karūna samdė dar 25 000 svetimšalių. 

Apskritai užjūrio provincijose vietinių luomų atžvilgių Švedijos 
karūna laikėsi atsargiai. Kaip jau matėme, Estijos didikai (Ritter- 
schaft) pavydžiai saugojo savo teises bei privilegijas ir priešinosi Ka- 
rolio IX mėginimui sudominti juos švediškąja teisingumo ir valdy- 
mo sistema. Jų kaimynų Livonijoje padėtis nebuvo tokia stipri, 
kadangi Švedija užėmė ją jėga, o ne susitarusi su didikais. Kad pri- 
verstų Livonijos ir Pomeranijos bajorus tiekti atsargas, Gustavas Adol- 
fas nesivaržydamas naudojosi ius belli, o uolieji Švedijos šventikai 
bei valdytojai visuomet buvo pasirengę užjūrio provincijose stiprinti 
švedų valdžią, tačiau bent jau iki devintojo dešimtmečio jiems sekėsi 
nekaip. Pirmasis Gustavo Adolfo Livonijai, Ingrijai ir Karelijai pa- 
skirtas generalgubernatorius Johanas Skytte aiškiai ketino testi ne- 
baigtą karaliaus tevo darbą. Jeigu jo žinioje esantys miestai ir provin- 
cijos priklausytų Dorpato aukščiausiojo teismo jurisdikcijai, jo 
teigimu, „daugelis :rrationabiles consuetudines, iam absurda bei viso- 
keriopas teisinis pasipūtimas, kurio prisisunkęs kiekvienas net toli- 
miausias šios šalies kampelis, kaipmat išgaruotų“. Skyttes megini- 
mams įgyvendinti principą unus rex, una lex et grex unus (vienas 
karalius, vienas įstatymas, viena bendruomenė) aršiai pasipriešino 
ne tik vietos diduomenė, bet ir tokie švedų magnatai kaip Axelis 
Oxenstierna, Baltijos provincijose turėjęs didelių valdų. Kancleris 1640 
metų Estijos landrate pasiuntiniams pareiškė, jog daug Švedijos didi- 
kų teisėtai suinteresuoti išsaugoti Baltijos kraštų didikų privilegijas, 

tad 1633 metais jam pakako išreikšti savo nepritarimą, kad Skytte 
pasitrauktų iš pareigų, reformos taip ir nejgyvendines.”* 

Iš tikrųjų Švedijos vyriausybė buvo labiau suinteresuota Balti- 
jos žemių gynyba nei jų suvienodinimu. 1643 metais Axelis Oxens- 
tierna prisiminė karaliaus įspėjimą, kad į Švedijos riksdagą įsilei- 
dus partikuliarizmo dvasios persmelktą Baltijos aukštuomenę, ji 
siektų tik savo interesų. Kanclerio pozicija buvo visiškai aiški: 
livoniečiai gali naudotis savo pačių privilegijomis bei teisėmis ar- 
ba rinktis tokias, kokiomis naudojasi švedų didikai. 1634 metų 
Valdžios forma jau buvo spėjusi pasizymeti. Tie, kurie nebuvo 
Švedijos-Suomijos gyventojai, neturėjo teisės būti atstovaujami 
riksdage ar dalyvauti karalystės valdyme. Taip buvo nubrėžta aiš- 
ki riba tarp pačios Švedijos ir jos provincijų Baltijos kraštuose. Ši 
taisyklė nebuvo taikoma 1645 ir 1658 metais perleistoms Dani- 
jos provincijoms, nes iš pradžių karūna siekė pademonstruoti šve- 
diškųjų teisių ir privilegijų privalumus, kad vietos didikai atpras- 
tų nuo tų teisių, kurias jiems garantavo taikos sutartys. Karolio 
XI valdymo laikotarpiu buvo imtasi griežtesnės vienodinimo po- 
litikos, ir pietinėse provincijose buvo įvesta Švedijos Bažnyčios 
tvarka bei teisinė sistema. Vienodinimo politika buvusiose Dani- 
jos provincijose turėjo nutraukti gyventojų ryšius su tėvyne, ypač 
po 1676-1679 metų Skanijos karo. Tokie argumentai nebuvo 
taikomi Vokietijos ir Baltijos kraštams, todėl švedų vyriausybė 
leido vietos didikams turėti privilegijas ir vietos administraciją. 
Ne kartą buvo mėginta susilpninti vietos didikų valdžią valstie- 
čiams, kai kur net pavyko įvesti Švedijos jstatymus — Axelio Oxens- 
tiernos valdose ir Narvos mieste, — tačiau apskritai Švedijos vy- 
riausybė buvo labiau linkusi provincijas palikti pačias rūpintis 
savo reikalais. 

Karalienės Kristinos valdymo laikotarpiu Livonijos didikai, ku- 
riems vadovavo sumanusis Otto von Mengdenas, sukūrė stiprią at- 


** Rosen J. „Statsledning och provinspolitik under Sveriges stormaktstid”, Scandia, 


1946, 17: p. 240-244. 

ramą savo politinei hegemonijai. Valdyti provinciją generalguberna- 
toriui padėjo landtago išrinkti patarėjai (Landräte). Kartu su didikų 
išrinktais sričių atstovais ši dvylikos asmenų grupė, arba Landratskol- 
legium, sudarė aristokratų interesus gynusią instituciją Adelskonvent. 
Kadangi Švedijos magnatai Livonijoje turėjo didelių valdų ir dalyva- 
vo provincijos valdyme (pusė patarėjų paprastai būdavo švedai), su- 
sidarė sąlyginai darni bendrų interesų turinti bendruomenė, kuri iki 
pat devintojo dešimtmečio išlaikė savo privilegijas ir provincijos au- 
tonomiškumą nuo karūnos kišimosi. 

Redukcija Baltijos provincijose kėlė grėsmę vietos didikams ne- 
tekti pagrindinių savo privilegijų. 1690 metais Livonijos landtagas 
šiuo klausimu siuntė atstovus į Stokholmą. Jai vadovavo jaunas 
kapitonas Johannas Reinholdas Patkulas. Choleriško ir karingo bū- 
do Patkulas galėjo būti šaunus Livonijos teisių gynėjas, bet kai pra- 
trikes užsipuolė karaliaus generalgubernatoriy Jakobą Hastferj, ka- 
ralius ir jo patarėjai švedai supyko. Patkulo argumentas, jog Livonija 
sudariusi asmeninę sąjungą su Švedijos valdovais ir riksdago nuta- 
rimai jai negalioja, Karolio XI nepaveikė, o reikalą dar pablogino 
tai, kad livoniečiai neturėjo Privilegium Sigismundi Augusti verti- 
mo. 1691 metų gale delegacija grįžo tuščiomis rankomis, ir Livo- 
nijos didikai turėjo rengtis ginti savo privilegijas. Tam tikslui Adels- 
konvento susirinkime buvo įsteigtas keturių žmonių nuolatinis 
komitetas. Laiške karaliui vėliau Patkulis išdėstė visus susirinkime 
iškeltus skundus, puolė Hastferj, redukciją bei jos padarinius ir 
netgi kritikavo Dorpato universitetą už skleidžiamas švedifikacijos 
tendencijas. Skundas, kad vokiečių kunigai keičiami Suomijos ir 
Ingrijos šventikais, karaliaus tarybai užuojautos nesukėlė. Gyldens- 
tolpe pareiškė, jog jei kas ir turi pagrindo skųstis, tai vargšai vals- 
tiečiai, kuriuos didikai dvasiškai pavergė, o Bengtas Oxenstierna 
Livonijos užkariavimą lygino su ispanų pajungimu „apgailėtinų ir 
naivių amerikiečių >. 

Atgavęs stiprybę po ilgų kelionių Vokietijoje generalgubernatorius 


= Isberg A. Karl XI och den livländska adeln 1684-1695. Lund, 1953, p. 223. 

Hastferis 1693 metais grįžo į Rygą. Landtagui pasipriešinus paten- 
kinti jo iškeltus reikalavimus, posėdį jis uždarė. Taryba labai ne- 
kantravo opozicijos vadus iStardyti ir nuteisti. Stokholme kursty- 
tojai stojo prieš ypatingąjį teismą. Keturi jų buvo nuteisti myriop, 
bet Vietinghoffui, Budbergui ir Johannui Mengdenui nuospren- 
dis pakeistas kalėjimu. Pareiškęs, kad perimant jo asmeninius do- 
kumentus buvo pažeistas karaliaus korespondencijos neliečiamu- 
mas, Patkulas pabėgo nelaukdamas, kol jam bus įvykdytas mirties 
nuosprendis. Su jo išvykimu išblėso ir paskutiniai Livonijos pasi- 
priešinimo ženklai (pats Patkulas netrukus vel pasirodė kaip vie- 
nas svarbiausių antišvediškos koalicijos veikėjų). Hastferis siūlė 
padaryti Livoniją Švedijos karalystės dalimi, tačiau taryba šio pa- 
siūlymo nepalaikė. 1694 metų gruodžio 20 dieną karaliaus re- 
skriptu patarėjų (Ladrdte) pareigybė buvo panaikinta ir įvesti griež- 
ti parlamento kompetencijos apribojimai. Buvo rengiamasi įvesti 
ir Švedijos įstatymus bei teismus, tačiau 1700 metais kilęs karas 
šiuos planus suardė. 1686 metais Baltijos provincijose mėginta 
įvesti Švedijos Bažnyčios tvarką, tačiau gyventojai tam priešinosi. 
1696 metų Ūkio reglamentu (Okonomireglement) buvo apribota 
karūnos žemių nuomininkų valdžia valstietijai. Šis dokumentas 
skelbė, jog valstiečiai gali apskųsti savo ponus vietos teismuose ir 
net generalgubernatoriui. Ėmusi steigti parapijų mokyklas, karū- 
na mėgino spręsti kaimiečių tamsumo ir pagoniškumo klausimą. 
Hastferio įpėdinis Erikas Dahlbergas siūlė remiantis Švedijos pa- 
skirstymo sistema suformuoti dragūnų būrį. Ši mintis karaliui 
labai patiko, tačiau ir ji, kaip daugelis kitų planų, kilus karui liko 
tik užuomazga. Dahlbergas bijojo, kad netekusi žemių vietos di- 
duomene pasirodžius priešui nestos ginti krašto ir pabėgs. Kaip 
paaiškėjo vėliau, daug pelningą tarnybą gavusių Baltijos provin- 
cijų didikų Švedijos karūnai liko lojalūs — tautiečiai neišgirdo Pat- 
kulo raginimų atsikratyti vasalinės priklausomybės. Dauguma di- 
dikų buvo lojalūs ne iš įsitikinimo, o siekdami naudos, tuo tarpu 
valstiečiai mieliau būtų apiplešę apleistus dvarus, nei stoję į kovą 
su įsiveržėliais. Taigi Baltijos provincijose tokio partizaninio ka- 

ro prieš Karolio XII kariuomenę, koks prieš trisdešimtį metų vy- 
ko Skaneje prieš jo tėvą, nebuvo.*“ 

Pomeranijoje, paremta dualistiniu aukščiausiosios valdžios suvo- 
kimu, įsigalėjo tam tikra luomų ir karaliaus valdžios pusiausvyra. 
1637 metais ją suardė okupacija, karas ir kunigaikščio giminės išny- 
kimas. Pagal 1529 metų sutarties sąlygas tokiu atveju Pomeranijos 
kunigaikštystės turėjo pereiti Brandenburgo kurfiurstui. Gustavas 
Adolfas 1630 metais mėgino kurfiurstą supančioti Svedijos-Pome- 
ranijos koalicija, pareiškęs, kad jei Brandenburgas nebus ratifikavęs 
ir patvirtinęs sutarties, tai mirus kunigaikščiui, iki bus nustatyta įpė- 
dinystės teisė ir Švedijai kompensuotos karo išlaidos, karūna sek- 
vestruos Pomeraniją. Pomeranijos luomai su šia išlyga nesutiko ir 
pareiškė, kad 1630 metų sutartis nesuteikianti Švedijai teisės kuni- 
gaikStystese įvesti pilietinį ir Bažnyčios administravimą. Osnabriicko 
taikos derybose jie mėgino pateikti savo reikalavimus, bet nesėkmin- 
gai. Švedija neribotam laikui gavo Vakarų Pomeraniją, taip užkirs- 
dama kelią Hohenzollernų pretenzijoms, ir įgijo teisę Pomeranijos 
uostuose rinkti laivų muito mokesčius. Ji turėjo įsteigti Švedijos že- 
mių Vokietijos teritorijoje apeliacinį teismą, taip užtikrindama nau- 
jiesiems karalienės valdiniams religijos laisvę, teises ir privilegijas. 

Iš karto po taikos sudarymo buvo svarstomas Švedijos teritorijų 
Vokietijoje administravimo planas. Generalinis direktoratas ( General- 
direktorium) \Wismare turėjo prižiūrėti atskirų provincijų administra- 
vimą, o vietinės valdžios kompetencija turėjo būti smarkiai apribota. 
Tačiau šie planai sužlugo, nebuvo įgyvendinta ir chaotisky Pomerani- 
jos žemių finansų racionalizavimo reforma, kuri būtų apėmusi iSdalyty 
kunigaikščio žemės valdų sugrąžinimą. 1663 metais pasiektas konsti- 
tucinis susitarimas faktiškai buvo kompromisas, išsaugojęs dualisti- 
nius luomų principus, o karūnai suteikęs teisę kunigaikštystėje laikyti 
veikiančiąją kariuomenę ir toliau rinkti jau įvestus mokesčius — akcizą 
gėrimams ir grūdams - ir iš jų dengti karo išlaidas. Del strateginės 


% Schartau S. „De svenska östersjöprovinserna vid det stora nordiska krigets utbrott”, 

Pomeranijos reikšmės svarbiausias dalykas buvo uztikrinti jos gynybą. 
Pasiekusi šį tikslą (Pomeranijos finansų šaltiniai buvo tokie menki, 
kad lėšų tam reikėjo ieškoti kituose Švedijos imperijos kraštuose), ka- 
rūna pasielgė protingai nepareiškusi pretenzijų į aukščiausiąją valdžią. 
Wismare įsteigras apeliacinis teismas sprendė konstitucinius vidaus rei- 
kalus: karūna bylas paprastai pralaimėdavo, nes daugumą valdininkų 
skirdavo ir jiems atlyginimą mokėdavo Pomeranijos luomai. Trokš- 
damas panaikinti Pomeranijos bajorų įtaką Wismaro teismui, Karolis 
XI 1692 metais išleido Teismo nuostatų (Tribunalsordnung) priedą, 
kuriuo siekta teismui palikti nagrinėti tik juridinius klausimus: tačiau 
po 1721 metų šio apribojimo teko atsisakyti. 1663 metų susitarimas 
visais svarbiausiais atžvilgiais gyvavo iki pat Švedijos viešpatavimo pa- 
baigos XIX amžiaus pradžioje, uztikrindamas Pomeranijos luomų eg- 
zistavimą tuo metu, kai kitose Vokietijos srityse ši atstovaujamoji vi- 
suomenės dalis pamažu nyko. 

Scheringo Rosenhanės 1645 metų veikale Hortus regius Švedija sim- 
boliškai pavaizduota kaip keturių aukštų (luomų) pastatas, kurį vaini- 
kuoja karūna, o abiejose jo pusėse kybo iš dangaus nuleistos teisingumo 
svarstyklės ir skeptras. Davidas Ehrenstrahlis 1693 merais tapytame naš- 
lės karalienės Hedvigos Eleonoros portrete luomus pavaizdavo patai- 
kaujančiomis pozomis susispietusius prie altoriaus-pjedestalo, ant kurio 
mantija apsigobusi Svea su didybės simboliais rankose stovi karališko- 
sios šeimos portretų fone.” Šis paveikslas gerai atspindi pakitusius karū- 
nos ir luomų santykius, tačiau, nors ir pavaizduoti nuolankia poza, luo- 
mai paveiksle vis tiek yra. Mirus įpėdinio nepalikusiam Karoliui XII, 
absoliutizmas Švedijoje baigėsi, ir nuo 1719-1720 metų luomai vėl bu- 
vo atgavę iniciatyvą, iki švytuoklė 1772-aisiais vėl nesugrąžino stiprios 


” Back P.-E. Herzog und Landschaft. Politische Ideen und Verfassungsprogramme in 
Schwedisch-Pommern um die Mine des 17 Jahrhunderts. Lund, 1955. Gerhard D. 
(leid.) Ständische Vertretungen in Europa im 17 und 18 Jahrhundert. Back P.-E. Die 
Stände in Schwedisch-Pommern im späten 17 und im 18 Jahrhundert. Göttingen, 
1974, p. 120-130. 

monarchijos režimo. Danijoje iki XIX amžiaus luomai visai išnyko. Ab- 
soliutizmas šiaurinėse karalystėse nebuvo toks radikalus, kaip galima būtų 
spręsti iš pompastiškos Karališkojo įstatymo ar 1693 metų Švedijos luo- 
mų deklaracijos kalbos. Jis buvo įsigalėjęs veikiau susitarimo, o ne prie- 
vartos pagrindu. Politinė diduomenės valdžia buvo prižiūrima, ypač Da- 
nijoje, tačiau be aristokratų paslaugų karūna neišsivertė. Priešingai, 
lemiamu diduomenės faktoriumi buvo ne žemės nuosavybė, bet valsty- 
bės tarnyba, kurios oficiali struktūra buvo nustatyta įvedant rangų lente- 
les. Kita vertus, Skandinavijos šalys nepasuko Prūsijos pramintu keliu į 
centralizuotą biurokratinę karinę valstybę, kurioje nekilmingieji luomai 
turėjo paklusti, o apgailėtina valstiečių dalia buvo vergijos jungas ir Ka- 
davergehorsamkeit (aklas paklusnumas) kariuomenėje. Danijos valstie- 
čiai prie savo ponų, buvo, aišku, tvirtai pripančioti, tačiau jie galėjo kreiptis 
į vietinius teismus, o karūna vis delto rūpinosi jų materialia bei dvasine 
padėtimi. Švedijos karūna tiek šalies viduje, tiek užjūryje taip pat rūpi- 
nosi valstiečiais, bet ne Brandenburgo kurfiursto žemėse. Radikalaus vi- 
go Roberto Moleswortho žodžiais, danai susilaukė „savo pačių grandi- 
nių kalvių šlovės ir pranašumo paklusti be išlygų. Tokios laimės, manau, 
nė vienas anglas jiems nepavydety.”” Kitas perversmo laisvės jausmų 
apimtas anglas prieš keturiasdešimt merų sausai pastebėjo, kad Švedijos 
karaliaus teisė riksdage inicijuoti diskusiją gal ir išsaugo karalystėje rimų, 
bet Žmonių teisėms ir privilegijoms toks būdas nėra naudingas. Į tai jo 
pašnekovas, senyvo amžiaus Švedijos kancleris, atsakė: „Kilty nepatogu- 
mų, jei tautos teisės ir privilegijos nebūtų aiškiai nustatytos, bet pagal 
mūsų įstatymus karaliaus valdžios ir tautos teisių ribos yra pakankamai 
gerai žinomos ir nusistovėjusios.” Axelis Oxenstierna, plėtodamas Sve- 
dijos politinę minų, ne kartą akcentavo, jog karaliaus ir valdinių santy- 
kius apibrėžia krašto įstatymai, tačiau, kaip parodė Karolio XI ir luomų 
elgesys 1680 metais, pasinaudojant krašto įstatymais šį santykį buvo ga- 


lima keisti. 


2 Molesworth R. An account of the State of Denmark as it was in the year 1692. Lon- 
don, 1698, p. 74. 

“ Whitelocke B. Journal of the Swedish embassy 1653—1654 (2 romai). London, 1888, 
r. 2, p. 279. 

Prekyba ir Baltijos šalių ūkis 


NUO GRŪDŲ PRIE JŪRININKYSTĖS PREKIŲ 


1631 metais seras Thomas Roe rašė: „Prekyba per Baltijos jūrą suda- 
ro jūrinės prekybos su visais kitais kraštais šerdį, kurią prekių papras- 
tumas paslepia. Bet nesunoktų visi puikieji laivininkystės vaisiai be 
laivybai reikalingų medžiagų, todėl ši prekyba Anglijai lygiai taip 
pat svarbi, kaip ir kitos.”’ Tokius pat sentimentus ilgai puoselėjo ir 
olandai, tačiau jiems „visos prekybos siela" buvo grūdai, o ne laivi- 
ninkystės reikmenys. Tris ketvirtadalius rugių ir kviečių XVII am- 
ziuje per Zundą į Vakarus atplukdydavo olandų laivai. Baigiantis 
XVII amžiui prekyboje su Baltijos kraštais olandai nebeviespatavo 
kaip prieš šimtą metų, bet prekyba grūdais tebebuvo jų rankose. Ta- 
čiau pasikeitė šios prekės svarbumas. Per pirmąją XVIII amžiaus pu- 
sę į Olandijos uostus atplukdyti grūdai tebuvo mažiau kaip pusė to, 
kas buvo atgabenama prieš šimtą metų. XVII amžiuje prekybos mas- 
tai, kai iš Dancigo į Vakarus būdavo isgabenama po šimtą tūkstan- 
čių lastų rugių bei kviečių kasmet, nebepasikartojo. 

Įvairiai aiškinamas prekybos Baltijos grūdais sumažėjimas. Lenkų 
istorikė Maria Bogucka tai sieja su visos Europos žemės ūkio krize 


' Cit. iš Fedorowicz J. England's Baltic trade in the early seventeenth century. A study in 
Anglo-Polish commercial diplomacy. Cambridge, 1980, p. 51. 

XVII amžiuje. Dėl aukštų kainų ir žemo Lenkijos ūkių našumo par- 
duoti Baltijos grūdus Vakarų rinkoje tapo sunkiau. Ieškojęs Dancigo 
prekybos smukimo priežasčių Johannas Kostneris 1660 metais paste- 
bėjo, kad Amsterdamas per paskutinį Lenkijos-Svedijos karų laiko- 
tarpį be lenkiškų grūdų galėjo išsiversti, tad Dancigo eksporto lygį 
būtų padėjęs palaikyti tik nederlius Vakarų šalyse arba lenkiškų grūdų 
pigumas. Boguckos teigimu, smukimas prasidėjo dar iki amžiaus vi- 
durio, tuo tarpu Stanistawas Hoszowskis mano, jog kraštą smarkiai 
sugriovę ir daug gyventojų išnaikinę šeštojo dešimtmečio karai prieš 
kazokus ir švedus išryškino neigiamus intensyvaus žemės valdų ir bau- 
džiavinio darbo naudojimo bruožus, kurie trukdė atkurti bei moder- 
nizuoti šalies ūkį. Kiti ginčijasi, jog Vakarų Europoje grūdų paklausa 
smuko del demografinės stagnacijos. Pietų Europoje ėmus auginti ry- 
žius ir kukurūzus, naudoti tobulesnius žemės tręšimo, melioravimo ir 
sėjomainos būdus, apsirūpinimo grūdais lygis pakilo. Kita vertus, stai- 
gus grūdų kainų kritimas daugumą Vakarų Europos ūkininkų paska- 
tino imtis pelningesnių, tokių kaip pienininkystė, žemės ūkio formy.? 

Grūdų prekybos smukimas Dancigui ir visam kraštui turėjo rim- 
tų pasekmių. Lenkijos didikų dvaruose 1685 metais grūdų išauginta 
65 procentais mažiau negu jų būdavo užauginama XVI amžiaus vi- 
duryje, o iš Dancigo išplukdyta mažiau nei 25 000 lastų, ruo tarpu 
1651 metais eksportas siekė 55 000 lastų. Vis daugiau laivų Dancigą 
praplaukdavo pakeliui į Livonijos uostus, kuriuose ieškojo linų, ka- 
napių, laivų stiebų, spygliuočių medienos ir lentų, dervos ir deguto. 
Mažiau pelninga darėsi prekiauti angliškais audiniais, kas 1579 me- 
tais paskatino įsteigti Rytų bendrovę. Laivininkystei reikalingų pre- 


? Bogucka M. „Danzigs Bedeutung für die Wirtschaft des Ostseeraumes in der frühen 
Neuzeit, Studia Historia Oeconomica 1974”, 9: 95-106. Hoszowski S. „The Polish 
Baltic trade in the 15th—18th centuries”, Poland at the 11th International Congress 
of Historical Science at Stockholm. Warsaw, 1960, p. 117-154. Harder-Gersdorff E. 
„Lübeck, Danzig und Riga. Ein Beitrag zur Frage des Handelskonjunktur im Ost- 
seeraum am Ende des 17 Jahrhunderts”, Hansische Geschichtsblatter, 1978, 96: 100- 
138. Faber J. „The decline of the Baltic grain trade in the second half of the seven- 
teenth century’, Acta Historica Neerlandica, 1996, 1: 108-32. 

kių anglų pirkliai verčiau plaukdavo laivus pakrovę balastu arba im- 
davosi perpardavineti tokias kolonijines prekes kaip tabakas. Kai ku- 
rie liudijimai leidžia manyti, jog XVII amžiuje Dancigo prekyba su 
Baltijos pakrantės uostais plėtojosi sparčiau nei tarptautinė, tačiau ji 
nebuvo tokia pelninga kaip prekyba grūdais didžiausio klestėjimo 
metais. Liubeko muitinės 1672-1691 metų ataskaitos rodo, kad iš 
Rygos atplukdomy prekių vertė buvo dukart didesnė nei iš Danci- 
go, nors iš šio uosto per metus atplaukdavo 30 laivų, o iš Rygos — tik 
27. Baigiantis amžiui reikšmingesni už Dancigą darėsi mažesni uos- 
tai, tokie kaip Elbingas ar Pernau, į kuriuos Vakarų Europos pirkliai 
nukreipdavo savo laivus, jei Dancige negaudavo reikalingų prekių ar 
jos būdavo per brangios. Lenkijos ūkį silpnino ir užsienio konkuren- 
cija, Dancigo apylinkėse sužlugdžiusi kalves, kuriose buvo kalama 
geležis. Naudodamiesi savo politine valdžia lenkų didikai įgijo mo- 
kesčių ir muitų privilegijų ir taip suluošino klestėjusių Poznanės ir 
Krokuvos miestų prekybą. Valstiečiams šios privilegijos trukdė kon- 
kuruoti grūdų rinkoje, o tai savo ruožtu padėjo išsaugoti feodalinį 
žemės ūkio modelį. Aukštos kainos žlugdė ir tranzitinę prekybą sau- 
suma, ir vietoj Vistulos Centrinės Europos pirkliai mieliau rinkda- 
vosi kelią Elbės upe. Brandenburgo kurfiurstas XVI amžiaus septin- 
tajame dešimtmetyje pasirūpino sujungti kanalu Oderio ir Šprė upes, 
taigi link Elbės atsivėrė dar vienas kelias, atnešęs pelno Oderio pa- 
krančių miestams. 

Lenkijos ūkis, kurio pagrindą sudarė grūdų auginimas, negalėjo 
prisitaikyti prie pakitusio paklausos pobūdžio Vakarų Europoje. 
Aukštos kainos išsekus medienos atsargoms palei Vistulą vertė pir- 
klius potašo, lentų, spygliuočių medienos dervos ir deguto ieškoti 
toliau į rytus. Įkūrimo pradžioje Rytų bendrovė daug prekiavo su 
Prūsijos uostais, tačiau septintąjį XVI amžiaus dešimtmetį per šiuos 
uostus Anglija importuodavo tik apie trečdalį iš Baltijos kraštų įve- 
zamy prekių. Johannesas Köstneris 1660 metais nerimavo, kad pre- 
kyba linais ir kanapėmis iš Karaliaučiaus persikėlė į Rygą, o įrašai 
apie Zundo muitus aiškiai liudija apie Dancigo prekybos Baltijoje 


smukimą, palyginti su ankstesniais jo pranašumo laikais. Nuo 1601 

iki 1610 metų iš visų Zundu į Vakarus praplaukusių laivų tik du 
penktadaliai buvo iš Dancigo. Paskutinįjį amžiaus dešimtmetį šis 
santykis sumažėjo iki vieno penktadalio, o Ryga ilgainiui ėmė garsėti 
kaip svarbiausias pietų Baltijos uostas. 

Rygos prekybos pagrindas buvo linai ir kanapės, XVII amžiaus 
pabaigoje sudarę 60 procentų šio miesto eksportuojamų prekių. 
Kanapės buvo labai paklausios laivų dokuose ir jūrų valstybėse: iš 
Baltijos kraštų 1697 metais Britanija pirko laivininkystei reikalin- 
gų prekių už 205 000 svarų sterlingų, o iš jų 90 000 svarų sterlingų 
sumokėjo už kanapes. Didžiojo Šiaurės karo laikus menančiame 
Jūrų ir prekybos atlase (Atlas Maritimus et commercialis) pažymi- 
ma: „nėra abejonės, kad Rygos uoste prekyba labai didelė, nes į jį 
užplaukia nuo 3 iki 400 laivų vilkstinės iš visų kraštų”. Be linų ir 
kanapių, iš Rygos buvo eksportuojami laivų stiebai, lentos bei spyg- 
liuočių mediena ir šiek tiek grūdų. Miestas traukė verslininkus. 
Vienas danas Rygoje buvo pasistatęs lentpjūvę ir sėmenų aliejaus 
spaudyklą, o kai šios sudegė, mieste įsteigė tekstilės fabrikų. Rygos 
pirkliai steigė odų raugyklas, virvių dirbtuves ir liejyklas, Crons- 
tiernos dokuose pradėjo kurti laivų pramonę. Įvairios pramonės 
įmonės, dažnai naudodamos užsienio kapitalą ir patirtį, ėmė steig- 
tis ir palei Narovos upę. Čia atsirado laivų statykly, linų ir kanapių 
perdirbimo fabrikų ir lentpjūvių. 1581 metais Narvą užkariavus 
švedams, trumpas jos klestėjimo laikotarpis išblėso, tačiau paskuti- 
niji XVII amžiaus ketvirtį atgijus tranzitinei prekybai iš Rusijos, 
krašto ūkis gerokai atsigavo. 

Ypač aktyviai Narvos bei Rygos uostuose prekiavo anglų pirkliai, 
spėriai didėjančiam prekybiniam ir Karališkajam karo laivynui pirk- 
davę daug jūrininkystės reikmenų. Nuo Karolio II sugrįžimo į sostą 
iki amžiaus pabaigos karališkojo karo laivyno tonažas išaugo daugiau 


* Atlas maritimus et commercialis. London, 1728, p. 39. Jepson Oddy J. European 
Commerce, 1805, p. 138 rašo, kad iš Rygos 1704 metais su kroviniu išplaukė 359 
laivai; Paul Jakob Marpergers ... Moskowitischer Kauffmann. Lübeck, 1723, p. 230- 
231 minimi 488 Rygos uoste 1694 metais apsilankę laivai beveik iš 1000 į Livoni- 


jos uostus tais metais atplaukusiy laivų. 


Didžioji Švedijos valstybė 262 


nei du kartus, o kad jį išlaikytų, Anglija turėjo skirti daug lėšų jūri- 
ninkystės prekėms pirkti daugiausia Baltijos kraštuose. Dar Karolio 
I valdymo laikais daugiau nei trys ketvirtadaliai į Londono uostą 
importuojamų linų ir kanapių atplaukdavo iš Baltijos kraštų. Pir- 
maisiais Sandraugos gyvavimo metais pašliję reikalai, kai Zundu pra- 
plaukiančių anglų laivų skaičius nuo 130 laivų 1647 metais sumažė- 
jo iki 22 1651-aisiais, o dany—olandy koalicija grasino visai uždaryti 
Baltiją anglų laivybai, privertė susimąstyti. Prieš pat mirtį Cromvel- 
lis įspėjo parlamentą: „jeigu jie gali atkirsti mus nuo Baltijos ir tapti 
jos šeimininkais, kurgi mums prekiauti? kur gausime medžiagų lai- 
vininkystei?”* Siekiant apsaugoti šiuos interesus, 1650-1651 metais 
buvo priimti Jūrininkystės aktai (Navigation Acts) ir pradėta vykdyti 
valstybės finansuojamą laivų statybos programą. Kitais 1660 ir 1662 
metų jūrininkystės aktais buvo apribotas daugumos prekių importas 
iš Baltijos kraštų anglų ar tenykščiais laivais ir siekta uždrausti įvežti 
jūrininkystės prekių iš Olandijos ir Vokietijos. Dėl tos priežasties 
olandai faktiškai buvo nušalinti nuo krovinių gabenimo tarp Angli- 
jos ir Baltijos kraštų, todėl šį verslą perėmė vietiniai laivai, kaip an- 
glų pasiuntinys Švedijoje Johnas Robinsonas pastebėjo: 


Kol Švedija kariavo, visą naštą tempė anglų laivai. Ber taikos metu švedai 
turi tokį pranašumą, o laisvų muitų padrąsinti pirkliai taip noriai plukdo 
savo laivus, kad anglų laivams tame versle nebėra kas veikti, nebent tik kol 


Švedija neturi pakankamai laivų saviems kroviniams gabenti.’ 


Taigi 1675 metais, kai Švedija kariavo prieš Brandenburgą-Prū- 
siją, 90 procentų pro Zunda į Angliją krovinius gabenusių laivų pri- 
klausė anglų pirkliams, bet 1693-iaisiais, vykstant Anglijos ir Pran- 
cūzijos karui, šį srautą po 42 procentus dalijosi švedų ir anglų laivai. 

Anglijos prekyba su Baltijos kraštais nebuvo subalansuota, 1700 


metais importas sudarė 10 procentų, o eksportas — tik 5 procentus. 


* Cituojama iš Fedorovicz, op. cit., p. 52. 
` Robinson J. An Account of Sueden, 1694, p. 62-63. 

Pamfletininkai iš tokio „pinigų nutekėjimo" sėmėsi daug peno kū- 
rybai. Amžiaus pabaigoje, kai Anglijos ir Švedijos prekybiniai san- 
tykiai buvo įtempti, Charlesas Davenantas įrodinėjo, jog šį disba- 
lansą anksčiau kompensuodavo tai, kad anglų pirkliai jūrininkystės 
prekes įveždavo anglų laivais, bet „dabar jie neplukdo net ir penkių 
laivų ir ilgą laiką eksportuoja nuo trijų iki keturių tūkstančių svarų 
per metus". Davenanto tvirtu įsitikinimu, norint pataisyti reika- 
lus, reikėjo imtis prekybos su kolonijomis ir iš ten atsivežti jūrinin- 
kystei būtinų prekių. Parlamentas ir vyriausybė kaip tik svarstė to- 
kią galimybę.“ 

Prancūzija prekyboje su Baltijos kraštais nuo jūrų valstybių buvo 
smarkiai atsilikusi. XVII amžiuje Zundu per metus praplaukdavo 
tik apie dešimt prancūzų laivų, tuo tarpu anglai praplukdydavo 500, 
olandai — 800 laivų. Prancūzai eksportuodavo vis daugiau savo pre- 
kių, bet paprastai jas plukdydavo užsieniečių laivais. Colbert’o Šiau- 
res bendrovė (Compagnie du Nord) (1669-1674) sužlugo, nes trūko 
pirklių, olandų konkurencija buvo stipri, prie to prisidėjo ir nioko- 
jantis karas. Savo krašto pirklių iniciatyvą Prancūzijos karūna žlugdė 
dažnais užsienio laivų atleidimais nuo mokesčių. Colbert'as mėgino 
laivų statybai naudoti Prancūzijos miškų medžiagą, tačiau mediena 
netiko, todėl laivus ir jūrininkystės reikmenis prancūzai turėjo pirk- 
tis užsienyje, dažnai ne pačios geriausios kokybės. Frachtuoti pran- 
cūzų laivus buvo brangu, darbo sąnaudos juose didesnės nei olandų, 
nes reikėjo didesnės laivo komandos. Del grynojo kapitalo stygiaus 
ir atsilikusių technologijų prancūzai negalėjo konkuruoti su olan- 
dais, kurie 1669 metais galėjo pastatyti fluit (laivą) už 800 svarų 
sterlingų (panašų laivą pastatyti Anglijoje būtų kainavę 1300 svarų 
sterlingų). Del užsienio prekėms primestų kainų dažnai būdavo kal- 
tinami jūrininkystės aktai, tačiau anglų laivų brangumas greičiausiai 


6 Davenant C. Discourses on the Publick Revenue. London, 1698, t. 2, p. 87, 189, 195, 
238-239. Äström S.-E. „From Stockholm to St Petersburg. Commercial factors in 
the political relations between England and Sweden 1675-1700”. Studia Historica 2, 
Helsinki, 1962. Kirby D. „The Royal Navy's quest for pitch and tar during the reign 
of Queen Anne”, Scandinavian Economic History Review, 1974, 22: 97-116. 

priklausė nuo anglų laivų statytojų konservatyvumo, tuo tarpu olan- 
dai turėjo geresnę šio darbo patirtį ir organizavimą. 

Švedijos vyriausybė stengėsi įgyti daugiau pranašumo prekyboje 
tokiomis paklausiomis prekėmis kaip geležis, derva ir degutas, o tai 
anglams labai nepatiko. 1673 metų potvarkis sustiprino nuostatus 
svetimšalių atžvilgiu, vietiniams gyventojams uždraudė dirbti nomi- 
naliais užsienio pirklių verslo vadovais, o užjūrio pirkliams Švedijoje 
gyventi leido ne ilgiau kaip du mėnesius per metus. Dėl Anglijos 
diplomatinio spaudimo šio potvarkio vykdymas buvo atidėtas, ta- 
čiau 1684 metais buvo įvesti kiti apribojimai, o praėjus trejiems me- 
tams įsigaliojo ir 1673 metų potvarkis, bet užsieniečiams šalyje buvo 
leista gyventi keturis mėnesius per vienerius metus. 1695 metais iš 
Švedijos buvo išvaryti beveik visi anglų agentai, tuo norėta priversti 
Anglijos vyriausybę sumokėti kompensaciją už švedų laivus, kuriuos 
ji užgrobė per karą prieš Prancūziją. Po ketverių metų kilus Didžia- 
jam šiaurės karui dviejų valstybių santykiai dar tebebuvo įtempti. 
Anglų pirkliai reiškė nepasitenkinimą 1648 metais švedų jvestu de- 
guto prekybos monopoliu. Nujausdamas anglų pirklių „polinkį į 
mums priklausančią prekybą degutu“, Karolis X Gustavas už leidi- 
mą olandams ir anglams iš Bendrovės pirkti dervą bei degutą mėgi- 
no išsiderėti karūnai paskolų. Derybos, kaip ir mėginimas 1661 me- 
tais išspausti pinigų iš danų mainais į atsisakymą nuo prekybos 
monopolio, nepavyko.” Po trumpo laisvos prekybos laikotarpio 1689 
metais švedai monopolį susigrąžino. Tarp naujosios bendrovės tary- 
bos narių buvo žymiausi Švedijos verslininkai, netrūko nei kapitalo, 
nei pasitikėjimo. Ji susikūrė tuo metu, kai derva ir degutas turėjo 
didžiausią paklausą. Daugiau kaip du trečdaliai bendrovės apyvartos 
teko anglų pirkliams, kurie nesiliovė raginę iš Stokholmo atimti mo- 
nopolį ir leisti laisvą, jokių apribojimų nesuvaržytą prekybą su tiekė- 
jais iš Bornijos įlankos pakrantės miestų. 


” Hallberg A. Tjärexport och yarhandelskompanier under stormaktstiden. Svenska Lit- 
teratursallskapet 1 Finland, Historiska och Litterära Studier, 1959, 371:34, Hel- 
singfors, p. 112-113. 

VYRIAUSYBĖ IR ŠALIES VIDAUS ŪKIS 


Švedijos vyriausybės įvesti prekybos apribojimai kėlė didelį vietinių 
pirklių bei gamintojų nepasitenkinimą. Gustavas II Adolfas įvairiais 
prekybos potvarkiais teisę tiesiogiai prekiauti su užjūrio šalimis su- 
teikė keliems didesniems miestams, tapusiems pagrindinėmis turga- 
vietėmis. Turgaus miestai galėjo prekiauti tik su kaimyninėmis že- 
mėmis ir pagrindinėmis turgavietėmis. Po 1636 metų visiems į šiaurę 
nuo Stokholmo ir Abo esantiems uostams, išskyrus Gävle, tiesiogiai 
prekiauti su užsienio pirkliais buvo uždrausta. Deguto bendrovės 
įsteigimas 1648 metais skaudžiai paveikė Suomiją, kur deguto degi- 
mas per trumpą laiką tapo svarbia ūkio dalimi. XVII amžiaus penk- 
tajame dešimtmetyje trijuose pagrindinės prekyvietės teisę tureju- 
siuose Suomijos miestuose — Abo, Helsingforse ir Vyborge — pusę 
eksporto sudarė degutas. Tačiau po 1648 metų šie miestai degutą 
turėdavo parduoti bendrovei už nustatytą penkiolikos riksdalerių už 
lasta kainą. Iš Ostrobotnijos degutas keliaudavo tiesiai į Stokholmą, 
dėl to didelių nuostolių patirdavo Abo miestas, iki to laiko daug šios 
prekės gaudaves iš Ostrobotnijos. Pasipiktinimą sukele ir bendrovės 
reikalavimas mato vienetu laikyti Rostoko alaus statinę, kuri buvo 
didesnė už Botnijos įlankos pakrantėje naudotas statines. Galiausiai 
užsienio prekyba per pagrindinės prekyvietės teisę turėjusius miestus 
ėmė žlugti, nes niekas į juos svarbiausių prekių nebepristatydavo. 
Greitai pasirodė ir padariniai — sumažėjo gyvybiškai svarbios drus- 
kos įvežimas. 1649 metų riksdage miestų biurgeriai skundėsi naujo- 
jo monopolio jiems daroma žala. Karalienė Kristina į jų skundus 
nereagavo ir atšovė, jog nusipirkę akcijų pagrindinių miestų pirkliai 
galį patys stoti į Deguto bendrovę. Taip ir įvyko 1654 metais, tačiau 
bendrovės reikalus toliau tvirtai savo rankose laikė Stokholmo pir- 
kliai. Ostrobotnijos miestai siekė atimti šį monopolį, tačiau bendro- 
vė turėjo galingų gynėjų teisme ir Prekybos kolegijoje. 

Deguto bendrovės gynyba, kurios Prekybos kolegija ėmėsi 1660 
metais, atspindėjo gerai tvarkomos valstybės principus. Buvo įrodi- 
nėjama, jog bendrovė palaiko gerą deguto kainą ir yra sukaupusi 

didelį kapitalą, kuris kelia užsienio šalių pasitikėjimą Jos Didenybe. 
Jei bendrovė būtų likviduota, prekybą perimtų olandai, kainos nu- 
kristų, o dėl to kentėtų valstiečiai. Bendrovė nuolat kariavo su tiekė- 
jais, kurie, tolydžio sukeldami perprodukciją, reikalaudavo aukštes- 
nių kainų. Nedaug gelbėjo ir Prekybos kolegijos mėginimai padėtį 
reguliuoti kvotomis arba reikalavimu, kad valstiečiai pristabdyty de- 
guto gaminimą. 

Labai dažnai potvarkiai ir dekretai, kuriais valstybė siekė kontro- 
liuoti gamybą ir prekybą, būdavo pažeidžiami ar ignoruojami. Lai- 
vai iš Ostrobotnijos nelegaliai prekiavo su Livonijos miestais, tą patį 
darė ir Pietų Suomijos valstiečiai. Karūnos pastangos pažaboti vieti- 
nių uolėtos Hallando pakrantės (Švedijai atitekusios 1645 metais) 
gyventojus tik dar labiau skatino kontrabandą. Onsalos ir Tölö pa- 
rapijose buvo daugiau kaip penkiasdešimt laivų, dažniausiai statytų 
vietoje. Šie maži laivai, dažnai išplaukdavę su balastu, kursavo šiauri- 
niuose vandenyse, iš Norvegijos medieną plukdydami į Daniją, Šiau- 
rės Vokietiją ir net Olandiją. Ilgai ir sunkiai karūnos pareigūnai mė- 
gino sudrausminti turtingesniuosius miestų pirklius, bet šie, norėdami 
įtikinti nevežti prekių į turgų, o parduoti jas vietoje, rodė valstie- 
čiams savo svetingumą ir visaip stengėsi jiems įtikti. Tiek didikai ir 
dvasininkai, tiek pirkliai samdė tarpininkus, kurie važinėdavo po kai- 
mus ir supirkdavo valstiečių produkciją. Ir pati karūna ne visuomet 
nuosekliai laikėsi užsibrėžtos politikos. Ostrobotnijos Kalajoki para- 
pijos vikarui, kuris padengė karūnai karališkojo antstolio padarytą 
skolą, dideliam gretimų miestų pirklių nusivylimui, buvo leista su- 
pirkti ir išgabenti į Stokholmą visą parapijoje išdegtą deguta. 

Siekdama užkirsti kelią nelegaliai kaimo prekybai ir taip padidin- 
ti karūnos iš vidaus mokesčių gaunamas pajamas, Švedijos vyriausy- 
bė ėmė steigti laisvąsias prekyvietes. 1636 metų prekybos potvarkiu 
Stokholme ir Abo buvo pradėtos rengti tris savaites trukdavusios 
rudens mugės, kuriose užsienio pirkliai galėjo laisvai pirkti reikalin- 
gas prekes, o prekybininkai — laisvai jas parduoti. Tai, suprantama, 
nepatiko biurgeriams, nes dėl laisvosios prekybos jie neteko privile- 


gijų, kurias garantavo pagrindinių turgaviečių sistema, todėl reikala- 

vo, kad vyriausybė uždraustų turguje prekiauti kitiems vietos žmo- 
nėms. Laisvosios prekybos sistema buvo palanki pagrindinių turga- 
viečių biurgeriams ir valstiečiams, bet ne turgaus miestams, kurių 
XVII amžiuje sparčiai daugėjo. Naujų miestų kūrimasis, kaip Vasa 
Ostrobotnijos pakrantėje, kėlė valstiečių nepasitenkinimą. Jie bijojo 
prarasti buvusias savo teises. Närpes valstiečiai 1626 metais kreipėsi 
į karalių su prašymu toliau į Stokholmą plukdyti galvijus ir sugautą 
žuvį, nes be šios Karolio IX jiems suteiktos teisės negalėsią susimoke- 
ti mokesčių. Prašytojai savo produkciją atribojo nuo gretimai esan- 
čios Vasos prekių ir piktinosi įsakymu apjuosti šį miestą siena, tvir- 
tindami, jog įsakymas duotas be karaliaus žinios. Liaudis privertė 
vyriausybę, nepaisant biurgerių norų, Vasoje rengti laisvos prekybos 
muges. Tačiau valstiečių ši pergalė nepatenkino, nes mugės trukda- 
vo pernelyg trumpai, kad pritrauktų užsienio pirklius. 

Daugeliu atžvilgių nesekmingos buvo ir karūnos pastangos kryp- 
tingai pletoti svarbesnes eksporto pramonės šakas. 1636 metų po- 
tvarkiu atkreiptas dėmesys, jog Bergslageno kalnakasybos rajone bu- 
vo per daug kalvių, tad buvo uždrausta liejyklas keisti kalvemis. 
Nepaisant pastangų šią pramonės šaką išsklaidyti, iš 1695 metų kal- 
vystės mokesčių matyti, jog po 1636 metų 40 procentų visos strypi- 
nės geležies buvo gaminama Bergslageno kalvėse. Vyriausybė neri- 
mavo dėl sparčiai kertamų miškų. 1648 metais buvo skundžiamasi, 
jog rytų slėniuose (Osterdalarna) trūksta medienos, o po dvidešim- 
ties metų vietos valdytojas pastebėjo, jog ir visoje Dalarnos srityje 
upių slėnių miškai labai išretėję. 1647 metais buvo išleistas pirmasis 
miško atsargas saugantis statutas. Atkreiptas dėmesys į Norrlando, 
Dalarnos ir Bergslageno suomių persikėlėlių mišką žalojančius pa- 
pročius: lydiminę žemdirbystę naudojusiems asmenims grėsė kalėji- 
mas, o jų ūkiai galėjo būti nugriauti. 

Švedijos vyriausybei sunkumų iškilo ir skatinant vietinę pramo- 
nę, mat kaimiečiai drabužius ir namų apyvokos reikmenis dažniau- 
siai gamindavosi patys arba pirkdavo juos iš keliaujančių prekeivių. 
Kaimiečių rankų darbo amatai (slöjd) klestėjo, o kai kuriose vietovė- 
se valstiečiai iš savo darbo gaminių — Närkes vinių ar Hallando baldų — 

gaudavo nemažas pajamas. Aukštesnieji sluoksniai mieliau pirkdavo 
geresnės kokybės atveztines prekes, tad vienintelis stambus vietinių 
gaminių pirkėjas buvo karūna. 1686 metais duotas nurodymas uni- 
formas kareiviams siūti iš švediškos medžiagos pagyvino tekstilės pra- 
mone, tačiau vidaus rinkai didesnės įtakos nepadarė. Kai kurie aukš- 
tą padėtį užimantys asmenys — Gabrielis Oxenstierna ir netgi karalienė 
Kristina — buvo linkę panaikinti gildijų uždarumą arba net jas pa- 
čias, tačiau gildijų nuostatai 1621 metais dar sugriežtėjo. 1669 metų 
įstatymais pirmą kartą pamėginta sureguliuoti gildijų sistemą. Iš es- 
mės gildijos turėjo priimti visus norinčius išmokti amato, bet prak- 
tiškai nuostatų nebuvo paisoma. Mažesniuose miestuose gildijų bu- 
vo nedaug, net didesniuose miestuose pameistrių ir meistrų santykis 
buvo labai mažas. Daug meistrų, vadinamųjų bönhasar, gildijoms 
nepriklausė. Valdininkija mėgino jų veiklą suvaržyti, tačiau susidūrė 
su galingais gynėjais. Didikai mėgdavo turėti savo perukų meistrus 
ir siuvėjus, o tokios visuomeninės institucijos kaip Admiralitetas sam- 
dydavo daug mūrininkų bei statybininkų, nepriklausiusių kokiai nors 
gildijai. 1662 metais Kopenhagos siuvėjų gildija mėgino išstumti 
bionhaserius ( benhaser), kurių daugumą buvo nusamdęs teismas. Pa- 
dariniai buvo skaudūs: gildijos aldermanas, išdrįsęs pareikšti, jog bū- 
tent amatininkai gelbėjo miestą apsiausties metu ir išsaugojo karūną 
ant karaliaus galvos, buvo jkistas į kalėjimą. 

Atvykėlius glumino Švedijos keliai ir susisiekimo priemonės, ke- 
liones del gausaus sniego ar potvynių būdavo ilgos ir sunkios. Didelė 
Bulstrodes Whitelocko palyda 1653 metų gruodį iš Göteborgo į Up- 
salą keliavo tris savaites. Rogėmis keliauti būdavo greičiau. 1717 me- 
tais De la Motraye iš Upsalos į Stokholmą jos nunešė per šešias va- 
landas. Didelių sunkumų sukeldavo besniegės žiemos: 1645 metais 
Bergslagene sniegas neiškrito, ir kasyklose darbas sustojo, nes be ro- 
gių nebuvo įmanoma atsivežti šieno, todėl arklius teko išginti į Näri- 
kę. Karlas Bonde buvo pradėjęs diegti kanalų programą, tačiau Chris- 
topherio Polhemo suprojektuotas Trollhatte kanalas pasirodė 
netinkamas naudoti, nes praplaukti juo galėjo tik plokščiadugnės 
valtys su nulenkiamais stiebais. Tačiau viena susisiekimo priemone 

švedai galėjo pagrįstai didžiuotis — pirmaisiais XVII amžiaus dešimt- 
mečiais tarp Hamburgo ir Stralsundo egzistavusia pasienio pašto sis- 
tema. 1636 metų potvarkiu buvo numatyta, kad prie pagrindinių 
kelių kas dvi ar trys švediškos mylios (20-30 km) būtų įkurdinti 
kurjeriai, už šį darbą juos atleidžiant nuo mokesčių. Miestai turėjo 
paskirtus pašto viršininkus, o direktoratas įsikūrė Stokholme. 

Vario strypai, kuriais siekta išlaikyti varinių pinigų lygiavertisku- 
mą su sidabrinėmis monetomis, iki XVII amžiaus vidurio tapo ne- 
įtikėtinai dideli. Šešių talerių vertės „moneta“ svere beveik dvidešimt 
kilogramų, tad Whitelockui atlyginimą už paslaugas teko pakrauti į 
nemažą laivą. Tokios sunkios monetos bent jau vagis atbaidydavo: 
pora vyrukų pabandė apiplėšti parduotuvę Vyborge, tačiau 170 tale- 
rių laimikio taip ir neįstengė pakelti. Praktiniai tikslai ir tie nepato- 
gumai, su kuriais pirkliai susidurdavo, kai prireikdavo pagal čekį gauti 
grynų pinigų, Karolio X Gustavo laikais paskatino olandų kilmės 
livonietį Hansą Wittmacherj, vėliau gavusj titulą ir pasivadinusį Jo- 
hanu Palmstruchu, Stokholme įsteigti banką. Palmstrucho banką 
sudarė du skyriai: vienas keisdavo pinigus, o kitas teikdavo paskolas. 
Banknotų šiek tiek buvo, tačiau susieti juos su metalinėmis moneto- 
mis nebuvo įmanoma, nes nuolat kito varinių ir sidabrinių monetų 
vertės santykis. Vario vertei septintajame dešimtmetyje pakilus, žmo- 
nės užplūdo banką ir nepaisant vyriausybės pastangų 1663 metais 
bankas paskelbtas nemokiu. Apkaltintas dėl šių finansinių nelygu- 
mų nelaimingasis Palmstruchas buvo įkalintas. 1668 metais bankas 
buvo atgaivintas ir tapo luomų banku (Riksens Stūnders Bank). Jam 
vadovavo šeši riksdago išrinkti komisijos nariai. Banknotus leisti bu- 
vo uždrausta, tad bankas galėjo atlikti tik ribotas operacijas. Baigian- 
tis amžiui stambiausias banko klientas buvo karūna, kuri čia gauda- 
vo avansą savo iždui. 

Šiaurės Europos valstybėse trūko jgudusiy meistrų, kapitalo, to- 
dėl jų vyriausybės mielai priimdavo verslininkus iš užsienio, jų at- 
žvilgiu sušvelnindavo net griežtus religinius įstatymus (vienam sve- 
timSaliui pirkliui kartą Axelis Oxenstierna išsitarė, jog geriau jo tėvynė 
liktų be prekybos, bet svetimo tikėjimo nesutersta). Olandų, vokiečių 

ar škotų imigrantų buvo beveik kiekviename prekiavusiame mieste. 
Naujasis Karolio IX Gėteborgas pačiais pagrindais buvo olandų gy- 
venvietė Švedijos žemėje. Ant danų 1612 metais sugriautos gyven- 
vietės pelenų atkurto miesto pirmąją tarybą sudarė septyni švedai ir 
vienas škotas. Iš Abo pirklių sąrašų matyti, kad nuo 1616 iki 1652 
metų užjūrio prekyba vertėsi vis daugiau užsieniečių, ypač vokiečių, 
panašiai buvo ir visuose kituose pakrančių miestuose. Siekdamas ska- 
tinti užsienio amatininkus kurtis Danijoje, Kristijonas IV 1613 me- 
tais panaikino gildijų privilegijas. Jo įpėdiniai visaip rėmė audėjus, 
verpėjus ir audeklų dažytojus, žadėdami juos atleisti nuo mokesčių 
bei rinkliavų. 1616 metais įsteigtą Danijos Rytų Indijos bendrovę 
finansavo Olandijos bei Hamburgo pirkliai, o 1624 metais olandų 
sindikatas perėmė neilgai gyvavusią Šilko bendrovę. Kai kurie užsie- 
nio verslininkai, kaip Marselių giminė, buvo įsteigę ištisas pramoni- 
nes imperijas, kurios driekėsi nuo Amsterdamo iki Rusijos. Būta ir 
ambicingų planų. 1653 metais vienas Revelio pirklys nusprendė jsteig- 
ti šilko verpyklą, ir Švedijos vyriausybė jam suteikė dešimties metų 
monopolį pirkti Persijos šilką: dėl finansinių sunkumų smukus pre- 
kybai Revelyje, įmonė sužlugo. Kitas verslininkas iš Livonijos, von 
Rademacheris, gavo tam tikrų metalo dirbinių gamybos monopolį 
ir leidimą 25 procentų muitu apmokestinti įvežamas prekes. Taip jis 
apsaugojo savo įmonę, bet sukėlė Rygos miesto tarybos pasipiktini- 
mą. 

Švedijos vyriausybė daug svarstė, kaip plėtoti ir kontroliuoti pre- 
kybą su Rusija. Iš Švedijos atstovų Rusijoje XVII amžiaus viduryje 
rašytų ataskaitų matyti, kad Rusiją pirkliai pasiekdavo Baltijos jūra 
arba Arkties vandenynu - tai priklausydavo nuo Rusijos valdovų po- 
litikos ir užsienio pirklių tikslų. Per Archangelską, palyginti su Balti- 
jos uostais, prekiaujama buvo nedaug, tačiau Švedijos vyriausybė siekė 
prekybą nuo jo nukreipti arba šį prekybos kelią visai sužlugdyti. Siek- 
dama privilioti užsienio pirklių į Baltijos uostus, penktajame dešimt- 
metyje vyriausybė panaikino pasienio mokestį įvažiuojant į Rusiją, 
smarkiai sumažino tranzitinius mokesčius ir panaikino Gast-zu-Gast 


(tiesioginės prekybos tarp užsieniečių) prekybos draudimą. Šeštojo 

dešimrmečio pradžioje dėl Anglijos ir Olandijos karo uždarius Ar- 
changelsko uostą, prekyba, ypač Narvoje, labai pagyvėjo. 1656 me- 
tais kilus Maskvos didžiosios kunigaikštystės ir Švedijos karui, pre- 
kių srautas per Narvą kiek sumažėjo, tačiau netrukus prekyba vėl 
atgijo ir sėkmingai vyko visus paskutiniuosius to amžiaus dešimtme- 
čius. 

Pasibaigus penktojo dešimtmečio /rbertas commerciorum laikotar- 
piui, prekybą su Rusija Švedija stengėsi sutelkti švedų bei natūrali- 
zuotų pirklių rankose. Gustavo Adolfo valdymo laikotarpiu buvo 
siekiama supirkti Rusijos grūdų perteklių ir iš to pasipelnyti Amster- 
damo rinkoje, kur grūdų kainos buvo aukštos. Tačiau pelnas nebu- 
vo labai didelis, o po staigaus Amsterdamo kainų kritimo 1631 me- 
tais Rusijoje grūdams neatpigus, jis nuolat mažėjo. Rusai nebuvo 
linkę leisti švedams monopolizuoti grūdų tiekimo, todėl po 1631 
metų apribojo švedų tarpininkų veiklą. Kitą didžiulį planą 1653 
metais iškėlė Johannas de Rodes. Jis siūlė supirkti visą metinę Rusi- 
jos odų produkciją: tuo metu kariavę olandai būtų išstumti iš rin- 
kos, o Švedijai priklausančioms Baltijos žemėms tai duotų naudos. 
1655 metais Krusenstiernos vadovaujami pasiuntiniai gavo nurody- 
mą išgauti laisvos prekybos visoje Rusijoje teisę ir priversti Rusijos 
vyriausybę muito mokesčius sumažinti iki Švedijos muitų lygio. Kar- 
diso sutartimi (1661) buvo numatyta dviejų šalių „laisva ir netruk- 
doma prekyba“, tačiau 1667 metais caras Aleksejus išleido Naująjį 
prekybos įsaką, pagal kurį Rusijos žemėse prekiauti norintys užsie- 
niečiai privalėjo mokėti didelius tranzito mokesčius užsienio valiuta. 
Švedus ypač siutino tai, kad Baltijos tranzito mokesčiai buvo didesni 
nei Archangelske, tačiau derybomis su rusais jie nieko nepasiekė. 
Prekybos kolegijos sekretorius J. P. Lillienhoffas patarė Švedijos vy- 
riausybei padėtį gelbėti vieninteliu likusiu būdu — užimti Archan- 
gelska; šį patarimą 1701 metais Karolis XII pamėgino įgyvendinti. 
Švedus bei kitas šalis erzino stiprėjanti protekcionistinė Rusijos 


* Ekholm L. „Rysk spannmål och svenska krigsfinanser 1629-1633”, Scandia, 1974, 
40: 57-103. 

vyriausybės politika. Prekybą sunkino tai, kad nebuvo deramų ją 
reguliuojančių įstatymų, problemų kildavo del valiutos, todėl užsie- 
nio pirkliai nuolat reikšdavo nepasitenkinimą. Prie tokių sunkių są- 
lygų geriausiai prisitaikė olandai, o komerciškai atsilikusios šalys kaip 
Švedija tegalėjo kurti ambicingus, tačiau neįgyvendinamus preky- 
bos su Rusija plėtojimo planus.? 

Nepaisant Švedijos ekonominio atsilikimo, XVII amžiuje šalies 
prekybos apimtis smarkiai išaugo. Pagrindinės įvežamos prekės bu- 
vo tekstilė ir maisto produktai. Nuo 1560 iki 1685 metų druskos 
įvežimas padidėjo 46 procentais, tačiau druskos importas, XVI am- 
žiuje sudaręs maždaug ketvirtadalį visų įvežamų prekių, karalienės 
Kristinos valdymo pradžioje tesudarė vieną dešimtąją importo dalį. 
Vis dėlto druska nacionaliniam ūkiui buvo būtina. 1643 metais Axelis 
Oxenstierna pastebėjo, jog vienintelis dalykas, kuriuo galėjo pasi- 
naudoti jutai, buvo druskos stygius, „nes jei šalyje turėtume druskos, 
mums nereikėtų su jais kariauti“!?. Del klimato užgaidų ištikusio 
nederliaus metais Švedija-Suomija turėdavo grūdų įsivežti — ne be 
priežasties Baltijos provincijos buvo laikomos Švedijos aruodu. 1685 
metais, kai Švedijoje buvo prastas derlius, iš Baltijos provincijų į Šve- 
diją buvo atgabenta 153 145 hektolitrų grūdų, kurių vertė siekė be- 
veik ketvirtį milijono riksdaleriy. 

Karaliaus dvaro, magnatų, Admiraliteto bei karinių įgulų porei- 
kiai, didėjantis gyventojų skaičius mieste (trečiajame XVII amžiaus 
dešimtmetyje čia gyveno apie 10 000 žmonių, o amžiaus pabaigoje — 
jau apie 50 000) į Stokholmą traukė visus, kurie turėjo ką parduoti. 


* Apie Svedijos—Rusijos prekybą žr. Attman A. „Swedish aspirations and the Russian 
market during the 17th century”, Acta Regiae Societatis Scientarum et Litterarum 
Gothoburgensis. Humaniora 24. Goteborg, 1985. Piirimae H. Kaubanduse kiisimu- 
sed Vene-Rootsi suhetes 1661-1700 a. Tartu Riikliku Ulikooli toimetised 113, Tar- 
tu, 1961; taip pat Švedijos ir Sovietų dokumentų dviejų tomy rinkinį, išleistą 1978 
m.: Ekonomiska forbindelser mellan Sverige och Ryssland under 1600-talet / 
IKOHOMUYecKue ceazu Mexcdy Poccueü u Illeeųyueū e XVII seke. Stockholm- 
Moscow. 

° Hecksher E. Sveriges ekonomiska historia fran Gustav Vasa (2 tomai). Stockholm, 
1936, t. 1:2, p. 551. 

Prekybos augimą šiame mieste skatino ir karūna, rėmusi monopoli- 
jy steigimą bei pagrindinės turgavietės miestų kūrimąsi. XVII am- 
žiaus pabaigoje prekybinį Švedijos laivyną sudarė apie 750 laivų, dau- 
giausia nedideli, statyti šalies pakrantėse: beveik visi didieji daugiau 
kaip šimto lastų talpos laivai priklausė Stokholmo pirkliams, susibü- 
rusiems į prekybos bendroves. 

Kalnakasybos pramonė buvo pagrindinis Švedijos turtas Didy- 
bės amžiuje. Antrojoje XVII amžiaus pusėje varis ir geležis sudarė 
daugiau kaip tris ketvirtadalius Švedijos eksporto, amžiaus viduryje 
vario buvo iškasama 2000 tonų per metus, bet Karolio XII valdymo 
laikais vario gavybai sumažėjus iki 1200 tonų, kasmet buvo iškasa- 
ma daugiau geležies. 1695 metais Centrinėje Švedijoje buvo apie 
500 kalvių ir 324 liejyklos. Strypinės geležies eksportas nuo penkta- 
jame dešimtmetyje kasmet gaunamų 10 000 tonų iki amžiaus pabai- 
gos patrigubėjo — paskutiniajame dešimtmetyje jos buvo išliejama 
jau po 33 000 tonų kasmet. Yra nustatyta, kad mažiausiai tris ketvir- 
tadalius geležies Švedija eksportuodavo. Karoliui XII tapus karaliu- 
mi, Anglija buvo svarbiausia pirkėja, o tai, kad „Rytų šalies" pirklių 
į Angliją 1718 metais (vyriausybei Londone uždraudus tiesioginį stry- 
pines geležies importą iš Švedijos) gabenta geležį per Karaliaučių ir 
Danijos uostus tiekė Švedija, rodo Švedijos viešpatavimą geležies rin- 
koje. 

Nepaisant didelių pastangų išplėtoti kalnakasybos pramonę Nor- 
vegijoje, Kristijonas IV neįgijo kozirio prieš Švedijos tüza. Danijos 
eksportas labai priklausė nuo žemės ūkio produktų paklausos, ypač 
jautienos. Kristijono IV valdymo pradžioje į Hamburgo turgų kas- 
met buvo genama daugiau kaip 30 000 galvijų, o 1612 metais jų 
buvo parduota net 50 000. Tačiau baigiantis Trisdešimties metų 
karui galvijų eksportas ėmė smarkiai mažėti, ir karo nuniokotą Da- 
nijos žemės ūkį apėmė krizė. Nepatenkinti didikų trukdymu plėtoti 
prekybą ir mokesčių našta Jutlandijos biurgeriai 1629 metais įteikė 
karaliui protestą. Pirklių ir didikų priešiškumas nesiliovė. Nežino- 
mo autoriau rašytas pamfletas Frederiko III valdymo pradžioje kalti- 
no didikus už tai, kad šie ateme biurgeriams galimybę prekiauti, ir 

puolė karališkąją monopolijų rėmimo politika. Frederiko III 1659 
metais Kopenhagai suteiktos privilegijos ne tik susilpnino didikų pri- 
vilegijas į žemę ir pareigybes, bet suteikė stiprų impulsą komerci- 
niam miesto, kuriame nuo 1660 iki 1690 metų gyventojų padvigu- 
bėjo, gyvenimui. 1674 metais Švedijos įgaliotinis atkreipė dėmesį į 
regimai suklestėjusią miesto pajūrio prekybą, kuri Frederiko III val- 
dymo metais sudarė apie trečdalį visų karalystėje surenkamų muitų. 
Atkurta Rytų Indijos bendrovė, mieste ir jo apylinkėse buvo steigia- 
mos naujos įmonės, kurios turėjo patenkinti besiplečiančios varto- 
tojų rinkos poreikius. Aktyviai įvairiausiais verslais užsiėmė nedidelė 
grupe kilmingų biurgerių, kuriuos dažniausiai siejo vedybiniai ry- 
šiai. XVII amžiaus trečiajame dešimtmetyje Petsoriske Kompagni su- 
rengė Arktinę ekspediciją, kuriai vadovavo Hansas Nansenas, gimęs 
Flensborge. Įgijęs patirties šiauriniuose vandenyse jis gavo Mikkelio 
Vibes, stambiausio miesto pirklio, sekretoriaus vietą, o vėliau tapo 
Islandijos bendrovės direktoriumi. Jacobas Madsenas, gimęs Got- 
lando saloje, energingai prekiavo su Ispanija bei Viduržemio jūros 
šalimis ir buvo pagrindinis Admiraliteto ir karaliaus dvaro tiekėjas. 
Abu šie vyrai tapo miesto burmistrais. Įspūdingiausiai versle iškilo 
holšteiniškis Henrikas Milleris, kuris XVII amžiaus ketvirtajame de- 
šimtmetyje stojo dirbti asmeninio karaliaus iždo raštininku ir ko- 
mercinemis spekuliacijomis prasimanė pinigų. Prie jo karjeros ir turtų 
kaupimo prisidėjo bendradarbiavimas su Korfitsu Ulfeldtu, ypač ap- 
rūpinant laivyną. Penktajame dešimtmetyje plečiant karališkąjį lai- 
vyną Milleris tieke beveik 40 procentų laivų statybai reikalingų pre- 
kių ir medžiagų. Jo interesų ratas siekė nuo šiauriau Kopenhagos 
esančio Mollės slėnio geležies fabrikų iki Norvegijos miško medžia- 
gos bei kasyklų. 1660 metais pagal savo kapitalo dydį jis buvo stam- 
biausias privatus žemvaldys. Tiek Mülleris, tiek Nansenas 1660 me- 
tų įvykiuose suvaidino svarbų vaidmenį, jie abu buvo ir pagrindiniai 
Islandijos bendrovės akcininkai. 

Tokių žmonių gerovė ir veikla labai priklausė nuo karūnos. Di- 
dėjantys karaliaus dvaro, karinio jūrų laivyno ir kariuomenės porei- 
kiai tokiems kaip Mūlleris bei Louisas de Geeras teikė pačių galimy- 

bių. Reglamentais bei dekretais karūna taip pat galėjo daryti įtaką 
prekybai, dažniausiai neigiamą. 1662 metais įvedusi Mažąjį muitą, 
arba ad valorem mokestį už prekes, atvežtas į turgų, ji sužlugdė savo 
pačios pastangas kaimų prekybą nukreipti į miestus, nes vengdami 
mokėti mokestį kaimiečiai prekiavo nelegaliai. Apsaugoti vietos pra- 
mone draudimu įvežti prekes iš užsienio taip pat nesisekė. Trūko 
įgudusių darbininkų, žaliavų, o svarbiausia, vidaus rinka buvo nedi- 
delė, todėl pretenzingi planai sukurti vietinę pramonę dažniausiai 
sužlugdavo. Niekais virto Kristijono IV mėginimas Kopenhagoje plė- 
toti tekstilės ir šilko pramonę, vienintelė stambi manufaktūra, siu- 
vusi uniformas kariuomenei, buvo pataisos namai. 

To laikotarpio kunigaikščiams vaizduotės netrūko, net jei lėšų 
ambicingiems planams įgyvendinti ir stigdavo. Holsteino—Gottor- 
po kunigaikštis Frydrichas kvietė olandų kolonistus apsigyventi nau- 
jajame Friedrichstadto mieste prie Eiderio upės, tikėdamasis čia įkurti 
pagrindinį prekybos su Persija uostą. Tam tikslui penktajame XVII 
amžiaus dešimtmetyje į Rusiją nuvyko pasiuntiniai, bet nieko nepa- 
siekė. Karalienės Kristinos valdymo metais švedai iš indėnų prisipir- 
ko žemės plotų prie Delavero upės, tačiau švedų gyvenvietė šiose 
vietose ilgai neišsilaikė, nes 1655 metais ją užgrobė olandai. Įvairiais 
laikais Švedija, Danija ir Brandenburgas-Prūsija steigė prekybinius 
punktus Afrikos pakrantėse, kad galėtų plėtoti kolonijinę prekybą, 
tačiau nė viena Afrikos bendrovė nebuvo pelninga. 

Kuršo kunigaikštis Jakobas (1642-1681) trumpam buvo pa- 
siekęs to, apie ką svajojo kiti valdovai. Per ilgą šio kunigaikščio 
valdymo laikotarpį Windau laivų statyklose buvo pastatyta ketu- 
riasdešimt keturi karo ir septyniasdešimt devyni pirklių laivai. 
Dėl vietinio prekybos laivyno šalies eksporto prekyboje olandai 
nebegalėjo viešpatauti, ir Tobago saloje bei Gambijoje suplevesa- 
vo kunigaikščio vėliavos. Mažos kunigaikštystės sostinei Mitau 
buvo suteikta išskirtinė teise prekiauti su kolonijomis. Kunigaikš- 
tystėje buvo įsteigta daugiau kaip septyniasdešimt naujų įmonių, 
įskaitant lentpjüves, geležies bei plieno liejyklas ir stiklo manu- 


faktūras, klestėjo mesos ir pieno produktų eksportas. Visa tai sugriovė 

1658 metais staiga įsiveržę ir dvejus metus kunigaikštį laikę ne- 
laisvėje švedai. Praradęs didžiąją savo laivyno dalį, kunigaikštis 
nebegalėjo susidoroti su Karibų jūroje knibždėjusiais piratais, pul- 
dinėjusiais Tobago salos prekybos postus, todėl ilgainiui koloni- 
jos atiteko Anglijai. 

Mažos Kuršo prekybinės valstybėlės iškilimas ir žlugimas išryški- 
na daugelį sunkumų, su kuriais susidurdavo Šiaurės kraštai. Preky- 
bos ir pramonės plėtojimas jokiu būdu nenuėjo tuščiai, netgi jei di- 
desni planai dėl lėšų, žaliavų, patirties stokos ar jūrų valstybių 
konkurencijos ir sužlugdavo. Tačiau rezultatai, palyginti su olandų 
ar anglų pasiekimais, buvo pernelyg menki, todėl jūrų valstybės ir 
toliau viešpatavo ir lėmė Baltijos kraštų ūkio pobūdį. 


ŽEMĖ 


Švedijos valstybė išsiplėtė, nors žmonių šalyje buvo labai nedaug. 
Liudvikas XIV valdė dvidešimt milijonų prancūzų, Karolio XI išsi- 
barsčiusiose žemėse gyveno vos trys milijonai žmonių. Gyventojų 
skaičius nedidėjo, juos dar labiau retindavo karai, epidemijos ir ne- 
derliaus sukeltas badas. XVII amžiuje Europa išgyveno vadinamąjį 
mažąjį ledynų laikotarpį, dėl kurio šiaurinės platumos kentėjo ne- 
derlių. To meto dokumentai byloja apie ilgas ir nepaprastai šaltas 
žiemas, po kurių ateidavo karštos ir sausos vasaros, pasibaigdavusios 
ankstyvais nakties šalčiais ir potvyniais. Švedų dvasininkas Petrus 
Magnus Gyllenius pasakoja, kad 1648 metų rudens potvyniai su- 
trukdė nuimti derlių ir pasėti žiemkenčius; Michaelmas vietovėje 
iškrito daug sniego, žvarbus šaltis neatlego iki pat Kalėdų. Šalčiai 
truko iki pat 1649 metų gegužės, o 1650 metais kilo badas. Gylle- 
nius pastebi, kad žmonės valgė lapus ir medžių šakeles, o gatves už- 
tvindė nesuskaičiuojami elgetų būriai. Beveik po penkerių metų Stok- 
holmo gyventojas danas, pasakodamas apie didįjį badmetį, baisėjosi, 
jog tokio vargo karalystėje nera buvę nuo Gustavo Vazos laikų: Suo- 
mijoje badas iššlavė ištisus kaimus, o sostinėje išbadėjusi minia plese 

kepyklas.'' Per tuos metus išmirė daugiau kaip ketvirtis Suomijos 
gyventojų, o iki badmečio buvęs gyventojų skaičius neatsistate iki 
pat antrosios XVIII amžiaus pusės. Švedijos karalystė nebuvo nunio- 
kota karo, tačiau Pomeraniją ir Lenkiją Gustavo Adolfo bei Karolio 
Gustavo karinės kampanijos smarkiai nusiaubė. Visos Pomeranijos 
gyventojų skaičius sumažėjo beveik pusiau, o Mazovijoje — net 64 
procentais. Amžiaus vidurio karai, menki derliai ir epidemijos ritosi 
į rytus per Lietuvą ir Baltarusiją: daugiau kaip 60 procentų nuo 1648 
iki 1667 metų sumažėjo mokesčius mokėjusių sodybų skaičius Vi- 
tebsko apylinkėse — per du dešimtmečius čia išmirė du trečdaliai 
gyventojų. Per 1656-1658 metų rusų ir švedų karą iš švedų užimtų 
Karelijos bei Ingrijos į Rusiją pabėgo daug stačiatikių. 1651 metais 
55 procentai švediškosios Karelijos gyventojų buvo stačiatikiai, o pra- 
ejus keturiasdešimt ketveriems metams jų tebuvo likę vos 10 procen- 
tų. Nepaisant pastangų perkelti į šią srių liuteronų suomių, daug 
ūkių taip ir liko tušti. 

Nuo dažnų įsiveržimų kentėjo ir Danija: 1657-1660 metų karai 
ypač sugriovė kraštą, o gyventojų sumažėjo beveik penktadaliu. Jut- 
landijos gyventojus po 1660 metų užpuolė vilkai, buvo rengiamos 
masinės vilkų medžioklės sumažinti jų skaičių. Ariamosios žemės san- 
tykis buvo įvairus: Fyno saloje bei Falsteryje ji sudarė beveik pusę 
viso ploto, o nederlingose Jutlandijos pusiasalio vietose arimui tik- 
davo tik apie 10 procentų žemės. Vakarų pakrantės kentėjo nuo slen- 
kančio smėlio, tuo tarpu žemyne driekėsi dideli viržynų ir dykrų 
plotai. Iki pat devintojo XVII amžiaus dešimtmečio Danijoje buvo 
apie penkis procentus apleistų ūkių, nors šių laikų istorikai mano, 
jog jų galėjo būti gerokai daugiau. Karūna skatino žmones užimti 
apleistus ūkius, žadėdama atleisti nuo mokesčių ir kitų lengvatų. 1682 
metais įstatymuose atsiradusia pastaba apie privalomą atleidimą nuo 


'' Gardberg C., Toijer D. (leid.) Diarium Gyllenianum: eller Petrus Magni Gyllenii 
dagbok 1622-1667. Karlstad, 1962, p. 106, 108, 114, 123. Fryxell A. Utdrag och 
afskrifter af missiver fran danska sändebud i Stockholm till regeringen 1 Kobenbavn 
fran 11 jan. 1696 till april 1700. Handlingar rörande Sverges historia 4. Stock- 
holm, 1843, p. 65, 78-79, 91-92. 

mokesčių atsakomybė už apleistų ūkių apgyvendinimą buvo uzkrauta 
ant valstiečių bendruomenės pečių. Privatūs žemvaldžiai dėjo visas 
pastangas, kad priverstų savo žemių nuomininkus apsigyventi ap- 
leistuose ūkiuose. Danijos karūnos fiskalinė politika po 1660 metų 
šioms pastangoms suteikė impulsą. Nuo 1670 metų žemvaldys ture- 
jo mokėti mokesčius už visas savo valdas, įskaitant ir apleistąsias že- 
mes, bet dvaro žemės nuo mokesčių buvo atleistos. Neatrodo, kad 
valstybės iždas butų gailėjęsis tų žemvaldžių, kurie nerasdavo nuo- 
mininkų apleistiems ūkiams savo žemėse apgyvendinti. Todėl ne- 
nuostabu, kad vyriausybės politikoje ėmė stiprėti tendencija apleis- 
tas žemes inkorporuoti į feodalo valdas: nepaisant to, kad 1682 metų 
įsaku buvo draudžiama kaimų ir valstiečių ūkių žemes prijungti prie 
dvaro valdų, karūnos ar privačios žemės valdos vis tiek buvo plečia- 
mos tokių ūkių sąskaita. 

Nors dvarų žemių valdos ir plėtėsi, bet Danijos žemės ūkyje to- 
liau vyravo smulkūs ūkiai. 1523 metų įsaku ir 1558 metų Koldingo 
aktu buvo sutvirtintos žemės naudojimo garantijos, tačiau pastarasis 
aktas kartu susiaurino didikų teisę efektyviai eksploatuoti savo dva- 
rus. Iš pirmo žvilgsnio atrodytų, jog suteikta garantija naudoti žemę 
iki gyvos galvos salose ir Jutlandijoje tvirtai įsišaknijo, tačiau yra liu- 
dijimų, jog absoliutizmo laikais žemės nuomininkų persikėlimo laisvė 
buvo ribojama. 1682 metų įsako 2 straipsnis draudė nuomininkui 
ar jo našlei be žemvaldžio sutikimo nutraukti žemės naudojimo su- 
tartį, jeigu nėra įrodymų, kad pastarasis veikė pažeisdamas įstatymą, 
ir šis draudimas tikrai galėjo padidinti neteisėto dezertyravimo atve- 
jų skaičių. Tačiau kita vertus, vornedskab institucija, didžiosiose sa- 
lose suaugusius vyrus laikiusi prie dvaro, kurio valdose jie buvo gi- 
mę, XVIII amžiaus pradžioje buvo visiškai panaikinta. 

Estijoje 1620 metais buvo trys ketvirtadaliai apleistų ūkių. Ūkio 
atstatymui čia buvo būdingas dvarininkų žemės valdų plėtimas, daž- 
niausiai tai būdavo švedų didikai ir pareigūnai, kuriems karūna bu- 
vo dosni. Panašiai Livonijoje užkariautos teritorijos būdavo parduo- 
damos arba dovanojamos švedų didikams: pavyzdžiui, Axelis 
Oxenstierna iš karaliaus gavo Wendeno vyskupystę (įkurtą Lenkijos 

viešpatavimo laikais) kartu su visais dvarais, žeme, nuomos mokes- 
čiu ir pajamomis. Iki XVII amžiaus devintojo dešimtmečio dau- 
giau kaip pusė dirbamos žemės Livonijoje priklausė švedų didi- 
kams, o vietos diduomenei liko tik šiek tiek daugiau kaip trečdalis. 
Iš pradžių buvo sunku vėl apgyvendinti apleistas žemes ir žemval- 
džiai gaudė valstiečius, ieskojusius saugaus prieglobsčio salose. [sta- 
tymais buvo siekiama užtikrinti, kad bežemiai valstiečiai būtų sam- 
domi pagal metines sutartis arba apgyvendinti apleistuose ūkiuose. 
Užžėlusią žemę valydavo kariuomenė, pakinkiusi karo žirgus, o ją 
apgyventi buvo atvežta nemažai suomių naujakurių. Tačiau pra- 
ejus trisdešimčiai metų žemvaldžiams iškilo darbo jėgos pertekliaus 
problema. Dideli dvarai ją sprendė plėsdami valdas ir racionali- 
zuodami veiklą. Paprastas padienis darbas būdavo keičiamas tam 
tikromis darbo užduotimis, pavyzdžiui, reikėdavo suarti nustatytą 
žemės plotą, o valstiečių perteklių iš pagrindinio ūkio pagal reikalą 
buvo galima perkelti į kitus tolimesnius ūkius (Beigüter). Grafas 
Claesas Tottas XVII amžiaus septintajame dešimtmetyje gaudavo 
dukart didesnį grūdų derlių steigdamas naujus ūkius, į kuriuos iš- 
siuntė beveik pusę dviejų pagrindinių dvarų valstiečių. Magnus de 
la Gardie Arensburgo dvaruose taip pat kūrė naujus ūkius, o darbo 
jėgos perteklių stengėsi panaudoti amatams — valstiečiai verpe li- 
nus, dege deguta, pūtė stiklą. 

Amžiui bėgant, Estijos ir Livonijos dvarų valdose valstiečių ūkių 
sumažėjo, bet darbo, kurį valstiečiai turėjo nudirbti dvarui, padau- 
gėjo. Valstiečiai turėdavo parūpinti ariamų jaučių jungą ar arklius 
suaketi laukui (dvare paprastai būdavo atsarginių gyvulių, kuriuos 
skolindavo kritus kieno gyvuliams ar juos nuvarius), be to, juos kvies- 
davo tręšti laukus, sėti, nuimti derlių ir kitiems įvairiausiems papil- 
domiems darbams. Oxenstiernos dvaruose kiekvienas ūkis turėjo duo- 
ti darbininką su arkliu penkias dienas per savaitę ištisus metus arba 
tik darbininką, kuris vasarą turėdavo atsivesti pagalbininkų. Ūkiai, 
kuriuose darbo jėgos būdavo daug, papildomai turėdavo duoti tre- 
čią darbininką. Kiekvienas ūkis paeiliui turėdavo skirti žmogų dvaro 


gyvuliams prižiūrėti arba dirbti naktiniu sargu ar vežėju. Gerus 

darbininkus, kuriems dažniausiai atlygindavo maistu, dvarininkas 
galėjo versti atlikti skubias užduotis. 

Dvarininkai savo žemių valdose daugiausia augino grūdus — „vie- 
nintelį dalyką, kurį kaimietis gali paversti pinigais“, — taip 1666 me- 
tais kalbėjo Bengtas Hornas. Plaraus masto ūkininkavimas, kuris pri- 
klausė nuo baudžiavinio darbo, nebūtinai turėjo būti efektyvesnis ar 
produktyvesnis nei smulkiuose valstiečių ūkiuose. Del ariamos že- 
mės laukų plėtimo daugelyje didžiųjų Baltijos provincijų bei Prūsi- 
jos dvarų panašumas buvo didesnis, bet derlius — toks pat. Oxen- 
stiernos valdose Livonijoje per 1624-1654 metų laikotarpį iš valstiečių 
gautos pajamos beveik keturis kartus viršijo pajamas, gautas iš dvarų 
žemių, tačiau šis santykis būdavo labai nevienodas. Arnoldas Soo- 
mas įrodinėja, jog didesni derliai būdavo gaunami skurdesnėse Šiau- 
rės Estijos žemėse, o ne pietuose, kur buvo didžiųjų dvarų žemės, ir 
aiškina tai prastu laukų tręšimu pietuose. Mėšlas yra laukų zemdir- 
bystės pagrindas, kaip nuovokiai pastebėjo Axelis Oxenstierna, ir ga- 
lima manyti, jog Oxenstiernos Livonijos dvaruose didesni derliai bū- 
davo gaunami dėl žemės tręšimo. Tačiau net ir čia valstiečiai gaudavo 
didesnį derlių, nes jų dirvos įtręšimo santykis būdavo geresnis. Pa- 
prastai valstiečiai laikydavo porą kinkomų jaučių, be to, savo nedi- 
deliuose laukuose naudojo kitokius žemės tręšimo būdus — deginda- 
vo medžių šakas bei šiaudus, o Šiaurės Estijoje vis dar gyvavo lydiminė 
žemdirbystė. Stambiuose dvarų ūkiuose, skirtuose auginti grūdams, 
gyvulininkystei nebuvo kreipiama deramo dėmesio. Galvijai būda- 
vo prižiūrimi prastai, pavasarį nusilpusius po žiemos tekdavo į ga- 
nyklas nešte nešti. Mažai dėmesio būdavo skiriama ganyklų žemės 
gerinimui bei maistingesniam pašarui. 

Taigi Šiaurės rytų Europoje žemės ūkis vis dar buvo atsilikęs ir 
priklausė nuo pigaus priverstinio darbo. Verčiamų dirbti dvarinin- 
kų žemėse valstiečių darbas nebuvo našus tiek jų individualaus dar- 
bo prasme, tiek del to, kad prievoles atliekantys valstiečiai nuo dvarų 
žemių gyveno toli ir išsisklaidę. 1688 metais karūnos įsteigta revizi- 
jos komisija darbo jėgos pertekliaus problemą apibendrino taip: „jei 
karūnos dvare yra per daug darbininkų, o laukų mažiau, nei jie galė- 

tų apdirbti, taigi jei darbo jėga smarkiai viršija dvaro pajamų vertę, 
nes laukai yra per maži ar prasta žemė, tuomet reikia ieškoti, kaip 
sumažinti darbo jėgą ir padidinti pajamas" “ 

Į rytus nuo Elbės baudžiaviniam ūkiui buvo būdingi dideli dva- 
rai. Daugiau kaip puse Mecklenburgo, Pomeranijos ir kai kurių Ry- 
tų Prūsijos regionų dvarų buvo daugiau kaip šimto hektarų dydžio, 
o vidutinės Lenkijos feodalų žemių valdos buvo dar didesnės. Dvarų 
žemių valdos Šiaurės Estijoje sudarė per ketvirtadalį visos ariamos 
žemės. Šiaurinėse karalystėse šis santykis buvo kiek mažesnis: nuo 
devynių procentų Danijoje (1988) iki septynių procentų Suomijoje 
(1670). Švedijoje didikams 1655 metais priklausė 63 procentai že- 
mes, bet didelių dvaro ūkių (säterier) buvo palyginti mažai. Sąlygi- 
nai derlingose Upplando bei Södermanlando vietovėse keturiasde- 
šimt dviejų dvarų ūkių dydis vidutiniškai buvo tik apie 37,5 hektaro, 
o Kronobergo provincijoje — tik 7,5 hektaro. Tuo tarpu Danijoje 
vidutiniai dvarai, remiantis 1688 metų registro duomenimis, užėmė 
po šimtą ir daugiau hektarų žemės ploto. Tačiau didelių dvarų dau- 
gėjo. Turėti dvarą buvo prestižo reikalas, be to, taip buvo galima 
išvengti mokesčių. Dvarininkų žemės plytėjo derlingiausiose kara- 
lystės vietose — Centrinės Švedijos lygumose, pietiniame Suomijos 
krante bei prie vandens kelių žemyno viduje. Ypač smarkiai didikų 
dvarai plėtėsi Suomijoje. Cia XVII amžiaus viduryje pusė ūkių buvo 
dovanoti arba pirkti iš karūnos. Po Vestfalijos taikos säterier dvarų 
eme ypač sparčiai daugėti. Dažniausiai jie buvo maži, beveik pusėje jų 
dirbo iš savo ūkių perkelti valstiečiai, kaip mokestį už nuomą atiduo- 
davę pusę derliaus. Dvarų ūkių duodamos pajamos buvo nedidelės, 
palyginti su pajamomis, gaunamomis iš valstiečių prievolių. 

Suomijos žemės ūkiui labai pakenkė XVII amžiuje pirmuosius 
trejus dešimtmečius vienas po kito ištikę nederliaus metai, nuolati- 
nis darbo jėgos nutekėjimas į kariuomenę bei ypatingųjų mokesčių 
našta. Derliai bet kokiu atveju buvo maži. Pietvakarių Suomijoje 


'? Soom A. Die Herrenhof in Estland im 17 Jahrhundert. Lund, 1954, p. 234. Taip pat 
žr. Dunsdorts E. The Livonian estates of Axel Oxenstierna. Stockholm, 1981. 

valstiečio ūkis gerais metais galėjo tikėtis nuimti apie 1400 kilogra- 
mų javų, iš kurių tūkstančio kilogramų reikėjo išmaitinti šeimai, o 
likusiais sumokedavo mokesčius. Nuo 1630 metų iki šeštojo dešimt- 
mečio vidurio vakarinėje Pietų Suomijos dalyje javų būdavo užsėja- 
ma penktadaliu mažiau, o kai kuriose vietovėse jų sėja sumažėjo treč- 
daliu. Tarp 1570 ir 1620 metų sumažėjo laikomų gyvulių skaičius, o 
iš septintajame dešimtmetyje buvusių 33 991 ūkio 1634-1635 me- 
tais buvo likę 27 486, bet paskutiniojo dešimtmečio viduryje čia vėl 
buvo 31 684 ūkiai. Ne visi jie sunyko del prijungimo prie dvarų 
žemių; greičiausiai daugelį jų ūkininkai apleisdavo laikinai, negalė- 
dami ar nenorėdami mokėti mokesčių. Šis procesas jokiu būdu ne- 
buvo visur vienodas. Kai kuriose Savo vietovėse, kur kūrėsi naujaku- 
riai, taip pat Ostrobotnijoje bei Laplandijos upių slėniuose ūkių 
daugėjo.” Tankiuose miškuose tebebuvo naudojama lydiminė žem- 
dirbyste. Ostrobotnijoje nuo penktojo dešimtmečio imta sausinti ir 
deginti durpynus, šitaip gaunant dirbamos žemės. Toks būdas vėles- 
niais dešimtmečiais išplito ir žemyne. Tobulėjo melioracijos būdai, 
atsirado tvirtesnių ir geresnių plūgų, tačiau žemės ūkis Suomijoje 
tebebuvo primityvus, net ir gerais metais vos galėdavęs išmaitinti 
vietinius gyventojus. 

XVII amžiuje ilgalaikis žemės ūkio smukimas ir depresija buvo 
apėmusi didžiąją Europos dalį, dėl demografinės stagnacijos ir net 
regresijos nuo XVII amžiaus vidurio iki XVIII amžiaus vidurio gy- 
ventojų Lenkijoje sumažėjo trečdaliu ar netgi pusiau. Amžininkai 
piešia kankinančio vargo ir skurdo vaizdus, lygindami juos su kadai- 
se buvusiais klestėjimo laikais. Vis dėlto sudėtinga daryti tvirtas išva- 
das apie to meto bendrą gyvenimo lygį. Apie turtingųjų magnatų bei 
miestų aristokratijos daugiau nei pasiturimą gyvenimą liudija pasta- 
tai, paveikslai, rūbai ir brangenybės, jų vartotas maistas. Daug jų 
nuskurdo neprotingai pirkdami žemes ar išlaidaudami, bet į jų vietą 


© Luukko A. Suomen historia 1617-1721. Suomen historia, t. 8. Porvoo, 1967, p. 128- 
141. Jutikkala E. „Asutus ja väestö”, Suomen taloushistoria (3 tomai). Helsinki, 1980, 
t. 1, p. 160-170. 

visuomet atsirasdavo kitų turtuolių. Vėliau kurdami šeimas ir ribo- 
dami jų dydį vyrai ir moterys galėjo gyventi laisviau ir turtingiau, ir 
iš tikrųjų turimi liudijimai tokias tendencijas patvirtina. Del gausių 
nederliaus aprašymų galbūt nublanksta tas faktas, kad būta ir nepa- 
prastai derlingų metų, be to, ūkiuose būdavo nuimamas labai nevie- 
nodas derlius. Badas ir maras išmarindavo žmones, bet už tai mažiau 
burnų tekdavo maitinti išlikusiems gyviems. Palankiais metais Oxen- 
stiernos dvarų darbininkai Livonijoje gyveno gerai: iš dvaro prie- 
vaizdo užrašų matyti, jog per dieną žmonės gaudavo 3812 kalorijų ir 
dar 500 kalorijų gerdami šviesųjį alų. Kai kurie Vasos miesto žlugi- 
mo liudijimai rodo, jog primityvios gausos laikotarpis, kaip XVI am- 
ziy pavadino Elis Hecksheris, galėjo trukti kur kas ilgiau, nei jsivaiz- 
davo didysis istorikas, bent jau tiems, kurie tarnavo karaliui.“ 

Vis dėlto dauguma istorikų sutinka, kad kaimiečius slėgė sunki 
tiek žemvaldžių, tiek valdovų uždėta našta ir kad dauguma jų buvo 
paskendę baisiame skurde. Skurdas valdžiai kėlė didelį rūpestį. La- 
bai baimintasi bastūnų. 1611 metais Kristijonas IV parapijiečiams 
patarė vos pamačius besiartinančias nepageidaujamas elgetų gaujas 
skambinti bažnyčių varpais ir ginklais vyti jas šalin. Kalinių išlaiky- 
mui pinigų nešvaistydavo — nusikaltėliai būdavo iš miestų išvaromi. 
Ieškant būdų suvaldyti miesto apylinkėse valkatas, kartais būdavo 
renkamas elgetų karalius. Sučiupti užkietėję bastūnai būdavo verčia- 
mi be atlyginimo dirbti didikams arba karūnai: Kristijonas IV valka- 
tų darbą naudojo didelių užmojų statyboms, stojusius dirbti vagis jis 
netgi atleisdavo nuo mirties bausmės. Duomenys apie valkaty skai- 
čių nėra patikimi, nes vieškeliais keliaudavusių žmonių skaičius la- 
bai priklausė nuo metų laiko ir derliaus rezultatų. Keliuose galėjai 
pamatyti grįžtančių karių, darbo ūkyje ieškančių vyrų bei moterų, 
kromelninkų ir visokiausių tarpininkų, tačiau keliauninkų smarkiai 
padaugedavo, kai iStustedavo grūdų maišai. Daug kas pasitraukdavo 


'* Hecksherio pateikti skaičiai bei išvados kelia tam tikrų abejonių: žr. Morell M. „Eli F. 
Hecksher, the „food budget’ and Swedish food consumption from the sixteenth to 
the nineteenth century’, Scandinavian Economic History Review, 1987, 35: 67-107. 

nuo žemės ir bėgdavo į miestus, mėgindami išsisukti nuo reikalo 
mokėti nuomą už žemę, darbo prievolių ar mokesčių. Viena priežas- 
čių, XVII amžiaus pabaigoje vertusių atsisakyti vornedskab sistemos 
Danijoje, buvo ta, kad karūna ėmėsi plėsti miestus. 1680 metais bu- 
vo išleistas įsakas, kuriuo vietos pareigūnams liepta nebepersekioti į 
miestus pabėgusių valstiečių, nes darbo jėga buvo tiek pat reikalinga 
miestuose, kiek ir kaimuose. Tačiau pietinių Baltijos pakrančių mies- 
tai patys turėjo atsispirti žemvaldžių reikalavimui grąžinti pabėgė- 
lius. 1633 metų taisyklėms, kurios leido pabėgusius valstiečių vaikus 
įkišti į kalėjimą ar nuplakti, Konigsbergas smarkiai priešinosi, tačiau 
dėl kietų Letbeigenschaft gniauzty, didžiojo kurfiursto dėka Karaliau- 
čiui netekus savo nepriklausomybės, biurgeriai didikų spaudimo ne- 
atlaikė. Demografinė stagnacija, o kai kuriuose miestuose ir gyven- 
tojų mažėjimas rodo, jog miestų tarybos nesistengė pritraukti 
pabėgėlių, kurie paprasčiausiai galėjo papildyti valkaty būrius. 
Valkatos ir bežemiai vargšai sudarė žemiausią visuomenės sluoks- 
nį ir negalėjo tikėtis aukštosios valdžios gailesčio, nors visuomenės 
gyvenimą ji stengėsi griežtai prižiūrėti. Tai, kokiu mastu valstiečiai 
buvo saugūs didėjant mokesčiams, kelia prieštaravimų. Fussingas yra 
tos nuomonės, kad Danijos ūkininkai jautėsi pakankamai drąsiai, 
galėdami kovoti už savo teises, kurias gynė teismai, tuo tarpu Olse- 
nas teigia, jog valstiečiai paprastai gerokai pagalvodavo prieš paduo- 
dami savo šeimininką į teismą. Remdamasis istoriniais šaltiniais Tho- 
mas Munckas neseniai padarė išvadą, jog vietinių teismų pareigūnai 
atsispirdavo feodalų spaudimui ir valstiečių skundus palaikydavo. 
Munckas taip pat atkreipia dėmesį į tai, kokią svarbą turėjo galimy- 
bė paduoti karaliui peticiją, kuri kartais duodavo rezultatų.’ Suda- 


5 Šiuo klausimu žr. Munck T. The peasantry and the early absolute monarchy in Den- 
mark 1660-1708. Copenhagen, 1979, p. 59-65, 151 ir toliau, 242. Skrubbeltrang 
F. Det danske landbosamfund 1500-1800. Copenhagen, 1979, p. 70-71. Del skir- 
tingo žemvaldžių ir valstiečių santykių interpretavimo žr. Fussing H. Herremand og 
fastebonde: Studier i dansk landbrugsbistorie omkring 1600. Copenhagen, 1942; ir 
Olsen G. Hovedgärd og bondegärd: Studier over stordriftens udvikling i Danmark i 
tiden 1525-1744. Copenhagen, 1957. 

rant žemės nuomos sutartį danų ūkininkai sumokėdavo pradinį mo- 
kestį (stedsmäl, indfestning). Tai greičiausiai lėmė pasiūlos ir paklau- 
sos dėsnis. Be to, ūkininkai turėdavo mokėti metinį žemės nuomos 
mokestį — landgilde. Arentas Bernstenas 1656 metais išleistoje kny- 
goje Danmarckis og Norgis Fructbar Herlighed teigė, jog mokestis uz 
nuomojamą žemę siekdavo trečdalį ūkininko užsėtų javų, tačiau tiks- 
lios mokesčio sumos nustatyti neįmanoma. Neabejotina yra tai, kad 
vyriausybė nedėjo didelių pastangų reguliuoti nei pradinio, nei že- 
mės nuomos mokesčio, nors kišosi į reikalus, susijusius su darbo bei 
transporto prievolėmis, kurios XVII amžiaus viduryje smarkiai pa- 
didėjo, tačiau nebuvo efektyvios. Pagrindinis krūvis tekdavo žemės 
nuomininkams, gyvenusiems toje parapijoje, kur buvo dvaras. Ke- 
lias dienas per savaitę jie privalėdavo be atlyginimo dirbti dvaro že- 
mese. Už tai šie ugedagsbonder pagal įsigalėjusį paprotį būdavo atlei- 
džiami nuo mokesčių (šis paprotys buvo panaikintas 1662 metais, 
kai karūna įvedė visuotinį žemės mokestį). 

Formaliai Danijos ūkininkų naudojimosi žeme teise buvo apsau- 
gota geriau nei Švedijoje ir Suomijoje, tačiau jie turėjo paklusti že- 
minantiems persikėlimo apribojimams ir galiausiai priklausė nuo žem- 
valdžio, kuris bet kada galėjo rasti būdų ūkininką išvaryti ar perkelti 
kitur. XVII amžiaus viduryje Švedijoje vykęs visuotinis laisvųjų že- 
mių pajamų perdavimas didikams sukele didelį valstiečių nerimą. 
1649 metais rašyto pamfleto žodžiais, „laisvasis valstietis buvo pri- 
verstas susitaikyti su mintimi, jog teks priimti tokias par sąlygas, ko- 
kias turėjo didikų valstiečiai, arba turės perduoti savo turtą bei teises 
kilmingajam žemvaldžiui, kuris nustatys tokį žemės nuomos mokes- 
tį, kokį jsigeis”'°. Tačiau kai kurie istorikai linkę manyti, jog šie skat- 
tefrälsebönder protestai buvo perlenkti. Švedijos istorijos tyrinėjimai 
rodo, jog jų priespauda nebuvo didesnė nei kitų valstiečių. Upplan- 
do diduomenė dažnai neužkraudavo visos prievolių naštos, o riksda- 
ge priešinosi meginimui įvesti naujus ypatinguosius mokesčius, ku- 
rie būtų labai apsunkine jų žemės nuomininkų padėtų. Teismo 


'© Roberts. Sweden as a great power 1611-1697. London, 1968, p. 98-99. 

dokumentuose nedaug užfiksuota išvarymo iš ūkio atvejų, tačiau žem- 
valdžiai valstiečius išlaikyti prie žemės stengėsi. Juridinė nuostata, 
jog valstiečiai turi teisę tik gyventi ir dirbti žemę (dominium utile) ir, 
trejus metus iš eilės nesumokėję mokesčių, gali jos netekti, daugiau 
buvo taikoma Suomijoje. Tačiau remiantis istoriniais šaltiniais gali- 
ma manyti, kad karūna bent jau stengėsi valstiečius ginti tiek, kiek 
didikai siekė juos padaryti beteisiais, o Vakarų pakrantėje dovanotų 
žemių savininkai grafai ir baronai dažniausiai nesistengdavo atimti 
ūkio iš valstiečių, kurie nepajėgia sumokėti mokesčių.” 

Galimas dalykas, jog buvusieji karūnos bei mokesčius mokėję vals- 
tiečiai, atsidūrę kilmingųjų šeimininkų priklausomybėje, gyveno kur 
kas geriau, nei senesnioji istorikų karta mano, tačiau juos trikdė pa- 
kitusi teisinė padetis. Tad kodel jie skundėsi ir kodėl taip troško 
redukcijos? Agrenas ir Revera linkę nekreipti dėmesio į valstietijos 
nusiskundimus 1650 metų riksdage, tačiau Jutikkala mano, jog vals- 
tiečių skundų blogu šeimininkų elgesiu mastas dar neatspindi tikro- 
sios jų padėties. [tampa didino daug dalykų: žemių dalijimo banga 
karalienės Kristinos valdymo laikais, dėl to pakitę valstiečių, karū- 
nos bei didikų santykiai, karo prievolės, mokesčių ir darbo prievolių 
našta, visuotinis žemas našumo lygis, kurį dar labiau smukdė skur- 
das ir badas del blogų derlių. Visa tai kėlė valstiečių pasipiktinimą, 
kurį jie, suprantama, nukreipdavo prieš savo šeimininką. 

1650 metų riksdage valstiečių luomas daugiausia skundėsi del 
sunkių karūnos žemių išdalijimo pasekmių ir ragino karalienę susi- 
grąžinti laisvąsias ir karūnos Zemes.'? Kristina palaikė tai iššūkiu jos 
prerogatyvai, bet šiais reikalavimais pasinaudojo siekdama pasodinti 
į sostą savo pusbrolį. Tačiau Karolis Gustavas iš tikrųjų ketino su- 
grąžinti karūnai žemes, iš dalies taip tikėdamasis spręsti karo finan- 
savimo klausimą, ir 1655 metais buvo įgyvendinta dalinė redukcija. 


2 Ägren K. The Reduktion. Sweden's age of greatness 1632-1718 (leid. M. Roberts). 
London, 1973, p. 257-261. Jutikkala E. Talonpoika — aatelismies-kruunu. Maapo- 
litiikka ja maanomistusoloja Pohjoismaissa 1550-1750. Helsinki, 1983, p. 68-76. 
Luukko, op. cit., p. 443 ir toliau. 

** Trijų nekilmingųjų luomų prašymas išspausdintas Roberts, op. cit., p. 101-105. 

Buvo išvardytos aštuoniolika „nedalijamų sričių“, kurių visos anks- 
čiau karūnai priklausiusios žemės turėjo būti sugrąžintos. Teko grą- 
žinti ir visas po 1632 metų dovanotas žemes, tačiau didikams buvo 
leista rinktis trejus metus mokėti „kontribuciją“, prilygstančią grą- 
zintiny dvarų pelno mokesčiui. Galiausiai vėl buvo patvirtintas 1604 
metais Norrkopingo rezoliucijoje suformuluotas dovanotų žemių 
naudojimo pagal sutartį principas, kuris atitinkamai turėjo būti tai- 
komas visoms žemėms, kurios pažeidžiant rezoliuciją buvo atiduo- 
tos alodiniam naudojimui. 

Karolis Gustavas dėl dalyvavimo karuose retai ilgesnį laiką išbū- 
davo šalyje, be to, ankstyva jo mirtis 1660 metais neleido iki galo 
įgyvendinti karūnos žemių susigrąžinimo programos, ir ji nuo 1655 
metų ėme nykti. Dar kartą šis klausimas iškilo aštuntojo desimtme- 
čio karų laikotarpiu, 1680 metų riksdage trys nekilmingieji luomai 
įteikė memorandumą, kviesdami karūną išdalytas žemes susigrąžin- 
ti. Didikų pritarimas buvo gautas gana dviprasmiškos procedūros 
būdu, rojalistų partijai, kuriai vadovavo Hansas Wachtmeisteris, pa- 
sinaudojus atskirų Aukštuomenės rūmų (riddarhus) klasių būgštavi- 
mais ir susiskaldymu. 1680 metų rezoliucija siekė kur kas toliau nei 
1655 metų redukcija, jgaliojusi karūną susigrąžinti dvarus užjūrio 
provincijose, grafų ir baronų valdas bei vadinamuosius Norrköpin- 
go rezoliucijos dvarus, t. y. sutartinio, pusiau feodalinio naudojimo 
žemes. Tai nelietė tik smulkesnių žemės valdų, tačiau 1682 metais ir 
ši nuolaida buvo panaikinta, kuomet karalius privertė luomus pripa- 
zinti, jog viduramžių Žemės įstatymas suteikia jam išskirtinę teisę 
savo nuožiūra naudotis visais feodais. 

Laikui bėgant, del redukcijos laisvųjų valstiečių ėmė daugėti, o 
žemvaldžių viešpatavimas silpo. Aišku, magnatai, kaip anksčiau tei- 
gė istorikai, elgetomis netapo. Danijos karūna po 1660 metų ėmė 
pardavinėti žemes, kad galėtų likviduoti susidariusias skolas. Kara- 
liaus žemių valdose 1650 metais buvo 30 250 ūkių, tačiau 1688- 
aisiais jų liko tik 14 679, o anksčiau turėtoji pusė visos ariamosios 
žemės sumažėjo iki vieno ketvirtadalio. Pagrindiniai žemių gavėjai 


buvo naujoji proprietærer klasė, kuriai priklausė ir Henrikas Miilleris 

bei Gabrielis Marselis. Didikai, norėdami išmokėti skolas, taip pat 
parduodavo savo dvarus, o 1662 metais panaikinus draudimą dva- 
rus parduoti nekilmingiesiems, juos įsigyti galėjo turtingi miestų aris- 
tokratai. Iš 1660 metais 95 procentų seniesiems dvarininkams pri- 
klausiusių žemių 1710-aisiais jiems teliko tik 38 procentai, 19 
procentų turėjo naujoji diduomenė, o 43 procentai priklausė nekil- 
mingiesiems žemvaldžiams. Bajorija buvo labai prasiskolinusi ir smar- 
kiai nukentėjusi nuo žemės ūkio smukimo, tad dauguma jų nuskur- 
do: vienas iš Urnės giminės narių 1730 metais dirbo samdiniu 
Vendsysselyje, o Valdemaras Daa Jutlandijoje baigė dienas būdamas 
vargšu nuomininku. Tie, kuriems pavyko išsilaikyti naudingų vedy- 
by ar šeimininkiškumo deka, vis dar naudojosi didikų privilegijo- 
mis. Jų rankose buvo galvijų eksportas, dvarai atleisti nuo dešimti- 
nės, o aukštesnieji didikai galėjo turėti savo teismus ir skirti baudas 
kietasprandziams valstiečiams. Nuo 1670 iki 1682 metų didikai netgi 
atgavo dvarų atleidimo nuo mokesčių privilegiją, kurią stambiųjų 
dvarų savininkai išlaikė ir po 1682 metų. 

Švedijoje senoji diduomenė atsigavo, nors jų valdos dėl redukci- 
jos ir sumažėjo beveik pusiau. Magnus de la Gardie senatvę praleido 
sielvartaudamas del skurdo, į kurį buvo įstumta jo šeima, tačiau kita 
karta, jo paveldėtojai, jau vėl krovė šeimos turtus, sekmingai speku- 
liuodami susiaurėjusioje žemės rinkoje. Karolis XI stengėsi, kad kil- 
mingosios žemės (frälsejord) nepatektų į prasčiokų rankas. Jo įpėdi- 
nio 1717-1718 metų tyrimai parodė, jog tik septyni procentai frälse 
ūkių atiteko nekilmingiesiems savininkams. Daugiausia tokių ūkių 
aptikta buvusiose Danijos provincijose Blekingėje ir Hallande. Suo- 
mijoje, kur 1655 metais žemių dovanojimo mastas buvo didžiausias, 
grąžintinų karūnai žemių buvo kur kas daugiau nei Švedijoje. 1725 
metais 70 procentų ūkių buvo karūnos žemėse, 22 procentai pri- 
klause laisviesiems valstiečiams ir tik septyni procentai — frälsejord. 
Pasienio provincijoje Kexholme, kur beveik visa žemė buvo išdova- 
nota, karūna toliau taikė mokestinio ūkininkavimo būdą. Žiaurus 
mokestininky elgesys ir reikalavimai sukėlė neramumus, kurie 1696— 
1697 metais virto atviru sukilimu. 

Redukcija vyko ir Baltijos kraštuose. Karūna susigrąžino trečdalį 
Estijos ir ketvirtadalį Oselio salos žemių. Livonijos žemės, kuriose 
po XVII amžiaus trečiojo dešimtmečio karų viešpatavo švedai, buvo 
ypač nuniokotos. Lenkijos karaliaus įsteigtus starosti dvarus, kurie 
sudarė beveik pusę dirbamos Livonijos žemės, karūna buvo išdova- 
nojusi daugiausia švedų magnatams. 1678 metų Halmstado riksda- 
ge šias žemes buvo reikalaujama sugrąžinti karūnai, o 1680 metais 
vienas rojalistų vadų pareiškė, jog užjūrio provincijos turi išsilaikyti 
pačios ir būti gynybiniu karalystės bastionu, o ne našta jai. Todėl, 
kaip užbaigė Wachtmeisteris, išdalytąsias privatiems asmenims že- 
mes reikia sugrąžinti valstybei.'? Iki 1687 metų redukcija Livonijoje 
buvo beveik užbaigta. Karūna pasirinko lizingo politiką ir vietos di- 
dikams dvylikai metų nuomojo starosti žemes. Tačiau iki 1693 metų 
karūnos ir vietinių didikų (Ritterschaff) santykiai taip pašlijo, kad 
karalius nusprendė šias žemes išnuomoti nuolatiniam naudojimui 
lojaliems švedų aristokratams, tokiems kaip Hansas Wachtmeisteris, 
kurio gauti dvarai per metus duodavo daugiau kaip šešis tūkstančius 
riksdalerių pelno. 

Svarbiausias redukcijos tikslas buvo sugrąžinti karūnai nuo Gus- 
tavo Adolfo valdymo laikų prarastus ar išdalytus dvarus, bet kara- 
liaus įgaliotinių atliekami nuosavybės teisių tyrimai daugumai vieti- 
nių didikų grėsė dvarų netekimu. 1678 metais Baltijos kraštų žemės 
savininkų atstovai aplankė Karolį XI stovykloje prie Ljungbio ir ga- 
vo tai, ką palaike karališkuoju privilegijų ir teisės į dvarus patvirtini- 
mu. Įsiliepsnojus debatams, Baltijos didikai tvirtai laikėsi įsitikini- 
mo, jog karalius duoto žodžio laikysis. Tačiau Karolis apsidrausdamas 
pabreze, jog didikai galės turėti tik tokių privilegijų, kurios nekenks 
karūnos bei valstybės interesams. Baltijos bajorai bergždžiai priešta- 
ravo — karūnos įgaliotiniai pritaikė redukciją visoms žemėms, ku- 
rios, jų manymu, priklausė valstybės valdoms, bet po to buvo išdaly- 
tos (t. y. ordino bei vyskupų žemės). Iki 1687 metų redukcija buvo 
beveik baigta. Po dvejų metų karališkąja rezoliucija buvo paskelbta, 


P Isberg A. Karl XI och den livländska adeln 1684-1695. Lund, 1953, p. 11. 

kad visa nuosavybe, iš kurios per metus gaunama iki 1500 talerių 
pajamų, paveldimosios nuomos teise turinti atitekti buvusiems savi- 
ninkams, o šiems nuomos mokestis gali būti sumažintas trečdaliu, 
jeigu jie už kiekvienus penkiolika hakeny žemės pristatys po kareivį. 
Nuoma paprastai būdavo mokama grynaisiais pinigais ir iki paskuti- 
niojo XVII amžiaus dešimtmečio jos galėjo būti surenkama daugiau 
kaip pusė milijono sidabrinių talerių kasmet. Tuo metu atlikta dide- 
lė kadastro revizija nustatė bazinį mokesčių vienetą pagal valstiečio 
prievoles dvarui ir šitaip karūnos pajamas padidino mažiausiai 25 
procentais. 

Baigiantis Karolio XI valdymo laikotarpiui Baltijos provincijos 
duodavo gero pelno: iki 1696 metų į iždą Stokholme perduodama 
suma išaugo iki pusės milijono sidabrinių talerių. 1699 metais paja- 
mos viršijo išlaidas Estijoje maždaug 334 000 sidabrinių talerių, o 
po vienerių metų Livonijoje - 404 598 sidabrinių talerių. Daugiau 
kaip penktadalį pajamų 1699 metais valstybė gaudavo iš Baltijos pro- 
vincijų bei Ingrijos, o gautas iš šių žemių pelno perviršis sudarė vieną 
dešimtąją dalį nacionalinio biudžeto.” Iš Baltijos provincijų į Švedi- 
ją buvo tiekiami dideli grūdų kiekiai: 1696-aisiais — krizės metais — 
buvo atgabenta net 800 000 tony. Didelė netektis buvo Baltijos pro- 
vincijų praradimas Karolio XII valdymo laikotarpiu ir vienintelė pa- 
guoda Švedijai liko Nystado taikos sutartimi gauta teisė be muito 
kasmet įsivežti grūdų už 50 000 rublių. 

Paprastosios valstybės pajamos 1699 metais sudarė daugiau kaip 
šešis su puse milijono sidabrinių talerių, iš kurių tik šiek tiek daugiau 
kaip pusę sudarė pačios Švedijos pajamos. 1693 metais karalius pa- 
skelbė, kad jokia ypatinga luomų parama nereikalinga, nes karalys- 
tes finansų padėtis yra gera. Eli Hecksheris kritikavo Karolio XI re- 
formas kaip grįžimą prie nelankstaus natūrinio ūkio, kuris silpnino 
mokumą ir kenkė karaliaus autoritetui. Veliausieji tyrinėjimai kelia 


Lundkvist S. „The experience of empire: Sweden as a great power”, Sweden 5 age of 
greatness 1632-1718. 1973, p. 23-24. Piirimae H. „Rootsi riigi ja Liivimaa finant- 
sisuhted XVII sajandil", Uurimusi läänemeremaade ajaloost. Tartu Riikliku Ulikooli 
toimetised 371. Tartu, 1976, p. 3-32. 

abejonių šių prielaidų teisingumu, nors, kaip nurodė Svenas-Erikas 
Astrėmas, kuklios Karolio XI valdymo pabaigoje sukauptos atsargos 
(1698-1699 metais praktiškai išnaudotos iskilmingoms karaliaus lai- 
dotuvėms ir jo įpėdinio karūnacijos iškilmėms) buvo prekybos paki- 
limo Švedijos neutralumo laikais rezultatas. Su kreditoriais karūna 
elgėsi gana savavališkai ir 1693 metais buvo likusi 1,3 milijono riks- 
dalerių skola. Nutrūko ankstesniaisiais dešimtmečiais Švediją palai- 
kiusios pinigų įplaukos iš užsienio — prancūzų subsidijos ir laivų mui- 
tai Prūsijos uostuose 1633 metais sudarė beveik trečdalį visų pajamų 
(tam galima būtų priešpastatyti pajamas iš užjūrio provincijų). Įsivė- 
lus į dar vieną karą su Danija, Lenkija ir Rusija — pastaroji buvo 
grėsmingas nuolatinis priešas — netrukus išryškėjo Švedijos ekono- 
minis ribotumas.*! Tai, kad mokesčiai būdavo mokami grūdų stati- 
nėmis, žuvimi ar sviestu, nebuvo Švedijos politikos Baltijos šalyse 
Achilo kulnas, nes, kaip nurodo Birgitta Odėn, valstybei tai buvo 
naudinga kainų infliacijos atveju: lemtingos buvo ribotos karūnos 
galimybės padidinti pajamas mokesčiais ir kitokiomis rinkliavomis 
arba gauti paskolų. Odėn padarė tokią išvadą: „Agrarinėje Švedijos 
visuomenėje Vazų ir Karolingų valdymo laikais neįmanoma buvo 
mobilizuoti valstietijos lėšų užsienio politikos ambicijoms įgyven- 
dinti, nesukėlus rimtų socialinių bei politinių sunkumų." 

Tokio finansinio stabilumo, koks buvo Švedijoje valdant Karo- 
liui XI, Danijai nepavyko pasiekti. Nacionalinė skola 1660 metais 
siekė daugiau kaip keturis milijonus riksdalerių, neskaitant skolų kuni- 
gaikStystems. Nors penki SeStadaliai kreditorių buvo danai, bet užsie- 
nio skolos sudarė trečdalį visų skolų: vien tik aštuonioms Ham- 
burgo šeimoms Danija buvo skolinga 670 000 riksdalerių, tuo tarpu 


1 Plg. Hecksher G. Svenskt arbete och liv fran medeltiden till nutiden. Stockholm, 
1941, p. 161. Cavallie J. Fran fred till krig. De finansiella problemen kring krigsut- 
brott ar 1700. Upsala, 1975. Astrom S.-E. , The Swedish economy and Sweden's 
role as a great power 1632-1697”, Sweden's age of greatness 1632-1718. 1973, 
p. 79-100. 

2 Odėn B. ,,Naturaskatter och krigspolitik: ett finansiellt dilemma”, Scandia, 1967, 
33: 18. 

Gabrielis Marselis reikalavo grąžinti 272 000, o Henrikas Mūlleris — 
335 000 riksdalerių. Iš pradžių nuo kreditorių buvo mėginama gin- 
tis įkeičiant karūnos žemes bei asignacijomis iš valstybės pajamų, 
ypač iš muito mokesčių. 1660 metų gruodžio mėnesį asignacijos bu- 
vo panaikintos, kad galima būtų reformuoti pajamų sistemą, bet ne- 
trukus prie jų vėl sugrįžta. Pirklių namai, skolą atgave žeme, dažnai 
susidurdavo su sunkumais, kadangi šio turto negalėjo paversti gry- 
nais pinigais, kurių jiems reikėjo atsiskaityti su savo kreditoriais.*? 
Skolos likvidavimas dalijant karūnos žemes išsprendė tiesioginę fi- 
nansų krizę, bet susiaurino karūnos galimybes gauti paskolų. Nete- 
kusi pajamų iš savo žemės valdų, karūna turėjo padidinti mokesčius. 
Kietųjų javų (Aartkorn) mokestis, 1662 metais įvestas pagal pasku- 
bomis sudarytą žemės registrą, kuris apėmė ir iki to laiko neapmo- 
kestintas valdas bei dvarų nuomininkų žemes, turėjo duoti 280 000 
riksdalerių pajamų — dukart daugiau nei 1640 metų dvigubinio mo- 
kesčio rinkliava, o iki 1668 metų buvo numatyta surinkti 420 000 
riksdalerių. Remiantis tuo pačiu žemės registru buvo renkami ir ypa- 
tingieji mokesčiai, kėlę neviltį valstiečiams, kurie jau ir taip vilko 
sunkią mokesčių naštą. Nuo mokesčių atleistų kavalerijos dvarų stei- 
gimas po 1670 metų, nesibaigiantis karūnos žemių bei pajamų dali- 
jimas, Skanijos karo sunkumai vyriausybę privertė dar kartą inspek- 
tuoti žemę. 1664 metais sudarytas ir daugeliu atžvilgių netikslus žemės 
registras užfiksavo bendrą nacionalinę 443 759 tonder bartkorn (td. 
hrk., arba statinė kietųjų javų, buvo mokesčio dydžio nustatymo vie- 
netas) sumą. Kristijono V 1688 metų žemės registre buvo nurodyta 
349 139 td. htk., kitaip sakant, apmokestinamas šaltinis buvo suma- 
žėjęs vienu penktadaliu. Ypač tai buvo ryšku Jutlandijoje bei Fyno 
saloje ir apskritai valstiečių žemėse. Nors 1682 metų įstatymai ir 
apribojo atleidimą nuo mokesčių daugiau kaip 200 td. htk. žemės 
valdoms bei valstiečių ūkiams dešimties mylių nuo dvaro ribose, bet 


= Jorgensen J. Bilantz 1660. Adelsveldens bo Festskrift til Astrid Friis. Copenhagen, 
1963, p. 153-171. Jorgensen J. „Denmark's relations with Lübeck and Hamburg in 
the seventeenth century”, Scandinavian Economic History Review, 1963, 11: 73-116. 

toks ryškus apmokestinamos žemės sumažėjimas sukėlė rimtų pro- 
blemy. 1685 metais karalius pritarė valstybės iždo pasiūlymui visus 
balandžio ketvirčio mokesčius sumažinti trečdaliu ir pareikalavo pil- 
no skolų sąrašo, kad galima būtų apsvarstyti nuolaidas. Tačiau ap- 
skritai vyriausybė nelabai reagavo į valstiečių maldavimus sumažinti 
mokesčius, nenorėjo daryti nuolaidų ir vakarinių pakrančių gyven- 
tojams, kentėjusiems nuo slenkančio smėlio.” Užsienio politikos am- 
bicijos ir beatodairiškas pinigų švaistymas karo reikalams dažniau- 
siai niekais paversdavo „diržų susiverzimo” politiką, Zlugdydavo 
fiskalines reformas, o valstybės iždas beveik visą Kristijono V valdy- 
mo laikotarpį balansavo ties bankroto riba. 


** Munck, op. cit., p. 65-88. 

Visuomenė ir kultūra baroko amžiuje 


KASDIENIAI DŽIAUGSMAI IR RŪPESČIAI 


Švedų mokslininkas Olofas Rudbeckas savo veikale Atlantica (1679) 
aprašė derlingą, gausią gyventojų protėvių žemę, iš kur senovės gotai 
pasklido po Europą. Toks įvaizdis visai nesiderino su demografine 
šalies situacija paties Rudbecko laikais. Nuo visuotinio tvano išsigel- 
bėjusius žmones dosnumu viliojusio Dievo ir Gamtos palaiminto krašto 
vizija Rudbeckui pirmiausia turėjo sukelti šlovingos mitinės praeities 
vaizdus. Švedų rašytojų įsitikinimu, Kūrėjas jų kraštą apdovanojo sveiku 
klimatu ir gausia flora bei fauna, tačiau amžininkai XVII amžiaus Šve- 
dijoje tokio dosnumo apraiškų neaptiko. XVII amžiaus devintajame 
dešimtmetyje Švedijoje lankęsis anglas Williamas Carras rašė: „Tas, 
kuris skaitė šio amžiaus pasakojimus apie Gustavo Adolfo ir jo tautie- 
čių žygdarbius, gal įsivaizduoja, kad tik puiki šalis galėjo išugdyti to- 
kius karius; bet pamatęs ją iš arčiau jis greitai nusivils.” Keliautojai 
aptikdavo ir derlingesnių žemių, pavyzdžiui, Regnard'ui Piety Švedi- 
jos lygumos priminė Prancūziją, tačiau Carro aprašytosios plikos uo- 
los, miškai bei ežerai formavo bendrą šalies gamtos įvaizdį.’ 


' Carr W. Remarks of the government of severall parts of Germanie, Denmark, Sweed- 
land, Hamburg, Lübeck and Hanseatique Towns. Amsterdam, 1688, p. 171-172. 
Regnard J. Thédtre de Regnard, suivi de ses voyages en Laponie, en Pologne, etc. Paris, 
1866, p. 619-620. 

Kaimai su ilga eile išsirikiavusių dviaukščių medinių namų bei 
ūkio pastatų buvo būdingi tik toms vietovėms, kuriose palyginti ilgą 
laiką buvo dirbama žemė, kaip Centrinės Švedijos lygumose, tačiau 
ne tokiose derlingose vietovėse kaip Vakarų ir Centrinė Jutlandija, 
dažniau aptinkamos buvo viensėdijos. Didelę Šiaurės Europos dalį 
dengusiuose tankiuose miškuose radę tinkamų ganiavai vietų, iškirtę 
mišką žmonės taip pat įsikurdavo atskirose gyvenvietėse. Išdegin- 
tuose miškų plotuose dirbama žemė greitai nusialindavo ir žmonės 
turėdavo ieškoti kitos vietos gyvenimui. Daug kur gyvendavo dide- 
lės šeimos po trisdešimt ar keturiasdešimt žmonių, tai būdavo glau- 
džios bendruomenės, galinčios išlaikyti sergančius ir senus savo na- 
rius, aišku, ir sveikuosius. Tokios bendruomenės turėdavo būti 
ekonomiškai nepriklausomos, nes įsikūrusios atokiose vietovėse jos 
dažnai būdavo atkirstos nuo išorinio pasaulio. Kadangi kelių buvo 
mažai, nusipirkti būtiniausių dalykų ar parduoti savo prekių į turgų 
žmonės keliaudavo nešuliniais arkliais, rogėmis ar pėsčiomis net ir 
šio amžiaus pradžioje.“ 

Kadangi žmonės gyveno išsisklaidę, Šiaurės Europos ūkininkas 
turėjo išmanyti kalvio ir račiaus, dailidės ir mūrininko darbą. Nedi- 
deliuose miesteliuose buvo tik pagrindinių amatų dirbtuvės, kurių 
ekonominę padėtį silpnino konkuruojantys magnatų samdyti ar kai- 
mų amatininkai. Del muitų ir akcizo mokesčių atvezamoms į mies- 
tus prekėms buvo paplitusi kontrabanda ir biurgeriai negalėjo už- 
kirsti kelio kaimo prekybai ar kasmetinėms mugėms, kurios trukdė 
jų verslui. Prekių gabenimas del didelių atstumų bei raižytų vietovių 
trukdavo ilgai ir buvo brangus: Abrahamui Mommai atsivežti grū- 
dus į geležies fabriką Laplandijoje kainavo tiek pat kiek parys grūdai. 
Labai trūko užeigų ir viešbučių, kur galima būtų rasti prieglobstį: 
šalia pagrindinių kelių įsikūrę danų kunigai dažnai skųsdavosi, kad 


> Zr. Berg G., Svensson S. Svensk bondekultur. Stockholm, 1969, p. 51-67 apie 
gyvenvietes Švedijjoje; ir Voionmaa V. Suomen karjalaisen heimon historia (per- 
spausdintas 1915 m. leid.). Porvoo, 1969, p. 165-186, p. 387 ir toliau apie gyven- 
vietes ir didelių šeimų ūkius Karelijoje. 

ieškantys namų užuovėjos keliauninkai neduoda jiems ramybės. Sun- 
ku buvo rasti maisto ir prieglobsų didelei Bulstrodės Whitelocko 
palydai, kai ji traukė Švedijos keliais, o kartą pasiuntiniui kilo jtari- 
mas, jog jautienos kepsnys, kuriuo jį vaišino šeimininkas, iškeptas iš 
griovyje rastos karvės dvėselienos.? 

Paprastų žmonių maisto racionas buvo vienodas ir skurdus. Šiau- 
res Suomijos valstiečiai, kaip pasakoja tėvas Outhier, maitinosi džio- 
vinta žuvimi, rūgusiu pienu bei sausa, kieta miežine duona; Reg- 
dard'as aptiko, kad toli šiaurėje į duonos tešlą buvo minkomi sumalti 
žuvų kaulai ir medžių žievė. Livonijos valstiečiai valgydavo ruginę 
duoną su pelais (Spreubrot). Jimtlande, kur buvo gausu šviežios žu- 
vies ir laukinių žvėrių, gyventojai laimikį südydavo arba rükydavo; 
šviežios mėsos beveik nevartodavo net ir tose Švedijos srityse, kurios 
augindavo gyvulius. Daržoves vartodavo retai, anot Riigeno salos 
valstiečių, — „grönfauder ät wi nich” (žolės nevalgome)*. Kava ir arba- 
ta paprastiems žmonėms buvo nejperkama: Danijoje XVIII amžiaus 
pradžioje pusė svaro arbatos kainavo tiek kiek šeši buteliai vyno. Jei 
tikėsime Regnard'u, tabakas buvo vartojamas plačiau: 


Baigę vaišintis, turtingiausieji [lapiai] desertui išsitraukia mažą tabako gniu- 
tulėlį iš už ausies, kur įpratę jį džiovinti... Kurį laiką kramto, o iščiulpę 
sultis vėl užsikiša už ausies, kad šviežio skonio įgytų; tuomet vel kurį laiką 
kramto, ir vel kaip anksčiau, o kai tabakas jau nebe toks stiprus, tada jį 


surūko.? 


Neturtingieji nusiraminimo bei paguodos ieškodavo tabake ir al- 
koholyje, dažnai jais ir gydydavosi, nes kitų vaistų neturėjo. 1639 
metais danų daktaras skundėsi, jog neturtingi žmonės gyvena labai 
skurdžiai ir jo paslaugomis naudotis neįstengia, o gydosi Rostoko 


* Whitelocke B. Journal ofthe Swedish Embassy 1653—1654 (2 romai). London, 1888, 
t. 1, p. 188. 

* Steffen W. Kulturgeschichte von Rügen bis 1815. Cologne, 1963, p. 300. Berg, Svens- 
son, op. cit., p. 97 ir toliau. 

* Regnard, op. cit., p. 580. 

alumi. Daug Danijos valstiečių del fizinių negalių net netikdavo ka- 
rinei tarnybai, bet jei būtų galėję gydytis, galėtų būti sveiki. Keliau- 
jančių Sundaktariy sugebėjimai būdavo labai abejotini: gydydavo nuo 
„prancūziškosios ligos“ randy, del norinčių operuotis pacientų var- 
žydavosi su barzdaskučiais chirurgais (o kartais ir su budeliu). Ta- 
čiau nebuvo viskas taip niūru. 1684 metais barzdaskučiai Kopenha- 
goje įsteigė mokomuosius kursus, o miesto universitete 1718 metais 
įkūrė pirmąją chirurgijos katedrą. Thomas Bartholinas buvo žino- 
mas Europoje anatomas, į 1644 metais Simono Paulli Domus Ana- 
tomica universitetą stebėti jo atliekamų viešų skrodimų susirinkdavo 
daug studentų iš užsienio. Danijoje pradėtos rengti pribuvėjos, buvo 
prižiūrima, kad vaistai būtų patikimi ir geros kokybės. Tačiau šalies 
gydytojai vis tiek negalėjo įveikti maro epidemijų, kurios siautėjo 
Danijoje Didžiojo šiaurės karo metu ir vien tik Kopenhagoje išguldė 
dvidešimt tūkstančių žmonių. Pastangos užkirsti kelią plisti šiai ligai 
dažnai žlugdavo susidūrusios su pasipriešinimu. Karlshamno mies- 
telėnai nepaisė Blekingės provincijos valdytojo įsakymų ir iš bendrų 
maro duobių mirusius perkeldavo į šventorių, kur lavonai neuzkasti 
iSguledavo savaičių savaites. Valdytojas skundėsi, jog sergantys ir svei- 
kieji gyvena drauge, puotauja ir geria, „kol gyvybė jų dar neaplei- 
do"“. 

Sunkiai dirbusių, jėgas palaikiusių tik skurdžių maistu, griežtos 
moralės normų, kai už menkiausią nusižengimą grėsė šiurkščios ir 
žiaurios bausmės, suvaržytų žmonių gyvenime mažai vietos likdavo 
prieraišumui ir švelnumui. Pasak Livonijos kronikininko Christiano 
Kelcho, nedaug buvo moterų, kurios būtų galėjusios pasidžiaugti, 
jog vyrai jų niekuomet nėra mušę. Su vaikais taip pat būdavo elgia- 
masi šiurkščiai. Valstietis paprastai būdavo vaizduojamas kaip neta- 
šytas, šiurkštus gyvulys, kurio įgimtą tingumą bei įžūlumą galima 
įveikti tik jėga. Anot vieno rašytojo, „po teisybei jie buvo žmonės... 


° Hallerman P. „Tillståndet i Blekinge under det stora nordiska kriget”, Karolinska 
Förbundets Årsbok, 1926, p. 248. Blekingėje galėjo būti nuo septynių iki šešiolikos 


tūksrančių maro aukų. 

bet visi gerai žino apie šlykščius jų įpročius... Valgydami šakutėmis 
nesinaudoja, o visus penkis pirštus sukiša į dubenį ”. Bet buvo ir kita 
gyvenimo pusė, kurią geriausiai atskleidžia liaudies dainos ir pasa- 
kos. Pasakojama apie tai, kaip verkiančius dėl pamesto vertingo da- 
lyko — žiedo, karvės ar arklio — grįžusius jaunikaitį ar mergelę namo 
guodžia artimieji, arba apie mergaitę, kuri miške renka uogas savo 
motinai, ir sūnų, kuris atsilygina motinai už jam gimstant patirtus 
skausmus. Liaudies poezijoje atsispindi gyvenimo grožis ir kančios: 


Igav on olla iluta, Niūru, kai teisybės nėra, 
hale olla laulemata, liūdna gyvent be dainų, 

kole kio kukkumata, negirdeti gegulės raudos, 
raske röömuta elada. sunku be dziaugsmo gyvent. 
Ma ise ilutegija, Patsai aš džiaugsmą sukursiu 
roomu kalli kandija. ir jį išdalysiu visiems.® 


Engiami žmonės ieškojo paguodos poezijoje. Artojas turėjo žinoti 
savo vietą ir ja tenkintis. Dvare dirbę valstiečiai neretai turėdavo iškęsti 
prievaizdų ir antstolių keiksmus bei smūgius. Danijoje ir pietinės Balti- 
jos pakrantėse žemvaldžiai už menkiausią prasižengimą turėjo teisę griebtis 
fizinių bausmių. Švedijos karūnos geranoriškiems ketinimams pažaboti 
bent baisiausias baudžiavos apraiškas vietinė bajorija smarkiai priešino- 
si. Karoliui XI 1681 metais pasiūlius panaikinti baudžiavą, Livonijos 
didikai atsakė, jog neturėdami valstiečių šiame krašte negyvens. 1696 
metų įsakymas įvardijo prasižengimus, už kuriuos ißfnuomoty karūnos 
žemių valstiečiai galėjo būti baudžiami, o nuskriaustiesiems suteikė teisę 
kreiptis į vietos teismus ir net generalgubernatorių, tačiau įgyvendinti šį 
įstatymą privačiuose dvaruose sutrukdė karas. 

Danijos festebonde, palyginti su Baltijos kraštų baudžiauninkais, 


nuo žemvaldžių priklausė kur kas mažiau. Jie laisvai galėdavo kreiptis 


” Steffen, op. cit., p. 287 (citata iš 1684 merų pamfleto). 
° Nirk E. Estonian literature. Tallin, 1987, p. 24. Žr. taip pat Kuusi M. ir kiti. Finnish 
folk poetry: epic. Helsinki, 1977. 

į Žemesniuosius teismus, ir tas nebuvo labai brangu. Teismo pareigū- 
nai nebuvo aukščiausios kvalifikacijos (istoriniai šaltiniai liudija, jog 
dvaro teisėjais būdavo skiriami arklininkai ar dvaro valdytojai, esama 
nemažai pasakojimų apie neatsakingus ir nekompetentingus šimtinių 
teismų (Aerredsting) pareigūnus), todėl, be jokios abejonės, piktnau- 
džiavimo atvejų pasitaikydavo, ypač maždaug penkiasdešimtyje dvaro 
teismų (birketing). Tačiau tai, kad valstiečiai reguliariai ieškojo įstaty- 
mų pagalbos, rodo, jog įstatymai buvo svarbi priemonė atitaisyti danų 
ūkininkams padarytas skriaudas, pavyzdžiui, Bovlingo lensmanas skun- 
dėsi Kristijonui IV, jog žemės nuomininkai, protestuodami dėl jo įvestų 
darbo prievolių sąlygų, jį užtampė po teismus. 

Ne visados valstiečiai teisybę suvokdavo taip, kaip ją įtvirtindavo 
įstatymas. Danijos valstiečiai nesutiko paklusti Danijos įstatymų (Dans- 
ke Lov) straipsniui, kad vogti žemvaldžio mišką — nusikaltimas, ir senu 
papročiu tęsė laiko išbandytą tradiciją. Bornholmo gyventojai iškilus 
konfliktui su centrine valdžia remdavosi Frederiko III jiems suteikto- 
mis privilegijomis: daug įvairių teisių turėję laisvieji valstiečiai ginčuo- 
se su žemvaldžiais, vertusiais juos eiti darbo prievoles, remdavosi senu 
papročiu. Pastoriaus ir jo avelių santykius taip pat lemdavo papročiai 
ir tradicijos. Kunigą parapijiečiai neretai vertindavo pagal tai, kaip jis 
toleruoja pusiau pagoniškus jų papročius, kaip moka atsilyginti už 
įprastas dovanas. Norėdamas paveldėti giminaičio parapiją, Suomijo- 
je dvasininkas privalėdavo įgyti žmonių palankumą. Nors vyskupai ir 
įvairūs valstybės įsakai smerkė pagonybę, pusiau pagoniški papročiai 
gyvavo: net XIX amžiuje dvasininkai Suomijoje sulaukdavo prašymų 
išvaryti piktąsias dvasias iš apsėstojo arba pasinaudoti savo tariamai 
magiška galia ir surasti brūzgynuose paklydusią karvę. 

Kaimo dekanas U. A. Plesneris 1832 metais rašė: „Tarp paprastų 
žmonių vyrauja požiūris, jog aukštesnieji Danijos visuomenės sluoks- 
niai gyvena žemesniųjų sąskaita, Didžiūnai visi vienodi, sako ir tik- 
rai taip mano valstiečiai.“? Plesneris rašė jau po žemės reformų ir 


" Bjorn C. Bonde, herremand, konge. Bonden i 1700-tallets Danmark. Copenhagen, 
1981, p. 43. 

užfiksavo tai, kas buvo tapę giliai įsišaknijusiu ir karčia patirtimi pa- 
remtu įsitikinimu. Netgi ir Švedijoje, kur politinė bei socialinė ap- 
linka valstietijai buvo kur kas palankesnė negu pietinėse Baltijos pa- 
krantėse, tokia nuostata nebuvo retenybė, kaip galima spręsti iš 
daugybės patarlių ir priežodžių. Bet apskritai, kaip teigia Clausas 
Bjornas veikale apie Danijos valstietija, viešparaujančią tvarką vals- 
tiečiai priimdavo ir darbu, o ne protestais stengdavosi pagerinti savo 
padėtį. Nebuvo daug progų pasinaudoti silpnosiomis viešpataujan- 
čios sistemos vietomis, o su tais, kurie savo skriaudoms atitaisyti im- 
davosi kolektyvinių veiksmų, būdavo lengvai susidorojama. Jei ne- 
klusnieji valstiečiai nebūtų plakami, kaip 1665 metais pareiškė 
Henrikas Miilleris, tai nei jis, nei kiti žemvaldžiai ar valdžia šalia 
„tokios maištingos liaudies" nebūtų saugūs. Kurstytojai būdavo be- 
mat sukišami į Kopenhagos Blatarno kalėjimą. Panašus likimas 1672 
metais ištiko ir Hanso Schacko dvaro valstiečius. Išsibarsčiusių Sve- 
dijos magnatų žemės valdų prievaizdai taip pat skųsdavosi, jog jų 
autoritetą griauna pikti liežuvautojai nuomininkai, nesibodintys ir 
maišto kurstymo.!? 

Gerai žinomas danų priežodis sako: „Valstietis — ne žąsis, nors ir 
pilkas“, ir tikrai iš kitų visuomenės sluoksnių valstiečiai išsiskirdavo 
pilkomis namų verpimo kaimietiškomis drapanomis. Apie ūkinin- 
ko padėtį galima buvo spręsti pagal jo žemės dydį, pagal tai, kokios 
rūšies mokesčius jis moka, arba pagal santykius su šeimininku, ku- 
riuos, beje, būdavo gana sunku nusakyti. Valstiečių ūkius labai veikė 
karai, mokesčių našta, žemės nuomos mokesčiai ir darbo prievolės, 
absoliutizmo laikotarpiu pakitusi žemės naudojimo forma ir likimo 
vingiai. XVII amžiaus antrojoje pusėje Zelandijos saloje smarkiai su- 
mažėjo valstiečių ūkių ir atsirado daug samdinių (husmend); 1680 
metais penkiems ūkininkams tekdavo trys samdiniai, tačiau po šim- 
to metų šis santykis pakito: trims samdiniams tekdavo du ūkininkai. 
Daugėjo ir bežemių darbininkų (inderster). Dėl redukcijos Švedijos 


"° Bjorn, op. cit., p. 27, 32. Jokipii M. Suomen kreivi- ja vapaaherrakunnat (2 tomai). 
Historiallisia Tutkimuksia 48:1-2. Helsinki. 1960, t. 2, p. 199-234. 

dvarų savininkai neteko daug darbo jėgos, tai paskatino naujų ūkių 
kūrimąsi, daugiausia apleistose žemėse: šių žemių nuomininkai (tor- 
pare) turėjo eiti dvarui darbo prievoles. Įstarymais buvo įteisintas 
darbo jėgos pertekliaus atleidimas, 1686 metų įstatymu buvo siekia- 
ma apriboti tarnų skaičių valstiečių ūkiuose (iš esmės tam, kad ka- 
riuomenei ir laivynui galima būtų surinkti žmonių), o XVIII amžiu- 
je įstatymais buvo ribojamas valstiečių ūkių samdinių skaičius ir netgi 
ūkininko vaikai turėjo ieškotis tarnybos kitur, jei jų būdavo dau- 
giau, nei ūkis galėjo išlaikyti. 

Bežemiai valstiečiai net ir toje pačioje vietovėje buvo vadinami 
labai įvairiai. Rytų Baltijos regione prigijo rusiško žodžio bobyl’ ve- 
diniai, tuo tarpu kitur bežemius vadindavo pagal jų gyvenamąsias 
patalpas Badstüber, Katenleute arba backstugusittare. Kitus vadinda- 
vo pagal mokestinį statusą, Zinfüsslinge arba „kirtėjais“ Rytų Suomi- 
joje buvo vadinami nuskurdę valstiečiai, kurie negalėdavo susimo- 
kėti mokesčio už savo ūkį. Bezemiai nuskurdę valstiečiai gyveno iš 
visuomeninių lėšų atsargų, jų skaičius priklausė nuo aplinkybių. Tie, 
kurie išsilaikyti nebepajėgdavo ir nebūdavo kam juos prižiūrėti — 
senukai, našlaičiai, paliegėliai ar invalidai — dažniausiai skursdavo ir 
valkataudavo. 

Daug žmonių nusigyveno, bet kai kurie iškilo. Erikas Andersso- 
nas savo karjerą pradėjo Jakobo de la Gardie palydoje. Rusų kalbos 
mokėjimas ir prekyba per Karelijos sieną padėjo jam tapti De la Gar- 
die partneriu prekiaujant sabalų kailiais. Rusų kalbos įgūdžiai pa- 
traukė vyriausybės dėmesį, ir gyvenimą jis baigė būdamas karališ- 
kuoju pareigūnu, feodo savininku ir pakeltas į didikų luomą Trana 
vardu. Puiki tarnyba karaliaus kariuomenėje taip pat nelikdavo ne- 
pastebėta. Peras Jonssonas, apie 1612 metus gimęs Smälando vals- 
tiečio šeimoje, stojo tarnauti nešiku kapitonui Witte ir vėliau vedė jo 
dukterį. Antrą kartą vedęs smulkaus didiko dukterį 1647 metais, 
praėjus trejiems metams po to, kai gavo dalinį, jis dar labiau iškilo 
visuomenėje ir galėjo įsigyti dvarą. 1650 metais buvo pakeltas į didi- 
kų luomą ir pasivadino Stälhammaru, o gyvenimą baige tapęs Smälan- 
do kavalerijos pulko vadu. Tačiau nuo žagrės iki aristokratų luomo 

pakilti pasisekdavo retai, o praėjus didžiausios Švedijos galybės lai- 
kotarpiui tapo dar sunkiau. Kur kas paprasčiau Skandinavijoje buvo 
iškilti nekilmingųjų visuomenės luomų sluoksniuose. Apytikriai vie- 
nas iš penkių Växsjö diecezijos dvasininkų buvo valstiečių kilmės, o 
visoje Švedijoje-Suomijoje šis santykis galėjo būti ir didesnis. Prasi- 
gyvendavo ne visi, nes skurdžios parapijos pastoriaus padėjėjas galė- 
jo gyventi ne ką geriau nei labiausiai skurstantys valstiečiai. Mokėji- 
mas rašyti ir skaičiuoti buvo didelis turtas, nes tokie valstiečių sūnūs 
turėjo galimybę gauti dvasininko ar valdininko pareigas, bet net ir 
šiuo atveju perspektyvos ne visuomet būdavo geros. Suomijoje ir 
Baltijos kraštuose antstoliais dažniausiai būdavo skiriami užsienie- 
čiai, o vietiniams valstiečiams, galėdavusiems gimtąja kalba susišne- 
kėti su žemių nuomininkais, likdavo žemesnės pareigos. Iš nedauge- 
lio turimų istorinių liudijimų negalima būtų daryti tvirtų išvadų apie 
tai, kad gavus žemesnes pareigas atsiverdavo plačios galimybės. Luo- 
mai stengėsi vengti mišrių vedybų ir savo dinastijas stengėsi išsaugo- 
ti, todel vengdavo jsibroveliy iš žemesniųjų visuomenės sluoksnių ir 
taip trukdydavo jiems iškilti. 

Vedybiniai ir šeimos ryšiai buvo visuomenės pagrindas. Vestuvės 
būdavo švenčiamos visuose visuomenės sluoksniuose. Danijos prin- 
co Kristijono vestuvėms 1634 metais buvo ruošiamasi daugiau kaip 
metus, o kainavo jos kelis šimtus tūkstančių riksdalerių. Brangios ir 
ištaigingos Revelio biurgeriy vedybos erzino kronikininką Balthasa- 
rą Riissowa, o iš Paulo Flemingo eilėraščio „Liefländische Schne- 
egräfın”, kuriame apdainuojamos 1636 metais Revelyje vykusios ves- 
tuvės, galima spręsti, kad net ir niūrūs karo metai nenustelbdavo 
troškimo linksmintis bet tokia kaina. Flemingas gyrėsi, jog Vokieti- 
joje vestuvės trukdavo dar ilgiau. Labai kruopščiai ruošdavosi vestu- 
vėms aukštieji Liubeko visuomenės sluoksniai, vaišindavęsi mažiau- 
siai trimis keptos mėsos patiekalais, Elbės lašiša, kumpiu ir kitais 
skanestais, kuriuos užsigerdavo daugybe alaus ir vyno. Vedybomis 
būdavo sutvirtinamos sąjungos, todėl miestuose buvo nemažai en- 
dogamijos atvejų. Kai kurios pirklių šeimos įsiviešpatavo per gimi- 


nystės ryšius: beveik visi Stokholmo prekeivių (Ho/mevarer) organi- 

zacijos nariai XVI amžiuje Liubeke buvo susiję su Thomasu van Wi- 
ckede, panašūs šeimyniniai ryšiai kitame amžiuje egzistavo ir tarp 
Grenlandijos miestų prekybininkų. Po ilgų tarybos ir Königsbergo 
gildijų ginčų 1620 metais buvo pasirašyta sutartis, kuria siekta apri- 
boti galinčių užimti pareigas šeimos narių skaičių, galima rasti daug 
kitų pavyzdžių, kai įsiviešpataudavo viena ar kelios galingos šeimos. 
Pavyzdžiui, mažame Švedijos pakrantės Västerviko miestelyje 1693 
metais trys iš aštuonių teisėjų nebuvo susiję giminystės ryšiais su Bau- 
mano šeima, o 1668 metais nukentėjusioji pusė skundėsi, jog visi 
sėdintys taryboje yra giminės. Vedusieji ne savo rango asmenį būda- 
vo pasmerkti pajuokai ir pažeminimui. Königsbergo vyno pirklys 
1705 metais nebuvo priimtas į biurgerių ratą, nes vedė budelio duk- 
terį: taryba aiškino, jog jo žmonos dalyvavimas visuomeniniuose ren- 
giniuose žmones trikdytų ir erzintų, todėl būtų neįmanoma išvengti 
skandalų. Šimrmečiui praėjus kiras Königsbergo miestelėnas, rašy- 
damas apie gildijų sistemą, sausai pastebėjo, kad nesantuokinis vai- 
kas galėjo tapti feldmaršalu ar net ministru, bet nieku gyvu ne bat- 
siuviu ar siuvėju.!! 

Kandidatams užimti parapijų vietas vedybų klausimas taip pat 
buvo aktualus, nes buvusio dvasininko našle ir išlaikytiniais pasirū- 
pinti vedybų keliu būdavo kur kas pigiau, nei mokėti pensiją. Kar- 
tais iš kandidatų būdavo reikalaujama pasirašyti sutartį. Būdavo ir 
taip, kad dvasininkų našlės pergyvendavo po kelis vyrus. Vedybos 
šeimai užtikrindavo vietą parapijoje kelioms kartoms, kaip Dostru- 
pams, kurie išsilaikė Pietų Jutlandijos parapijoje nuo reformacijos 
laikų iki 1865 metų. Nuo 1590 iki 1730 metų visi Zelandijos vyskupai 
tarpusavyje buvo susiję giminystės ryšiais. Vedybų apeigos suteikdavo 


" Lindberg F. Västerviks historia 1215-1718. Västervik, 1933, p. 233. Glinski G. von 
Die Konigsberger Kaufmanschaft des 17 und 18 Jahrhunderts. Wissenschaftliche 
Beitrage zur Geschichte und Landeskunde Ost-Mitteleuropas 70. Marburg, 1964, 
p. 15-26. Taip pat zr. Moller S. Suomen tapulikaupunkien valtaporvaristo ja sen 
kaupankäyntimenetelmät 1600-luvun alkupuolella. Historiallisia tutkimuksia 42. Hel- 
sinki, 1954, p. 72-77, apie kilmingųjų vedybas Suomijos pagrindinių prekyviečių 


miestuose. 

gerų progų slaptiems sandėriams. 1644 metais vieno Rūgeno salos 
dvasininko našlė iš pradžių buvo nusprendusi už naujojo kandida- 
to išleisti savo dukterį, tačiau per inauguracijos ceremoniją vyriš- 
kiu taip susižavėjo, jog nelaimingą jaunuolį privertė vesti ją pačią. 
Pastoriaus padėjėjas Kuortanės parapijoje Suomijoje tapo pasto- 
riumi, pasižadėjęs vesti vyresniąją negražią savo pirmtako dukterį, 
bet vos tik paskirtas į šias pareigas užsimanė vesti gražesnę jaunes- 
niąją dukterį. Žmonai mirus, jis buvo iš pareigų pašalintas, kad 
vyresnioji mergina galėtų ištekėti už vieno iš pastoriaus vietą troš- 
kusių užimti kandidatų. 

Didesnėse parapijose dvasininkai įsikurdavo geriau, bet atokios 
ir skurdžios parapijos neteikė didelių gyvenimo patogumų. Estijos 
ar Livonijos kaimo kunigo gyvenimas buvo visai pakenčiamas, todėl 
šią vietą užimti verždavosi daug kandidatų iš Švedijos imperijos ir 
Vokietijos. Iš dalies patogus Riigeno salos dvasininkų gyvenimas taip 
pat traukė tokius imigrantus kaip Hofrato iš Vienos sūnus, kuris į 
Pomeraniją atvyko kaip vyriausiasis 1mperiškosios kariuomenės vi- 
karas, bet pasitraukęs nuo katalikybės studijavo Greifsvaldo univer- 
sitete ir tapo kaimo dekanu Bergene. Rügeno dvasininkų sūnūs, prie- 
Singai nei kituose Baltijos kraštuose, ne itin trokšdavo žengti tėvų 
pėdomis. Dauguma jų siekdavo karjeros užsienyje. Vienas iš šešių 
pastoriaus Musseliuso vaikų tapo sąskaitininku Halėje, kitas — Stok- 
holmo pirkliu: iš dešimties pastoriaus Von Esseno vaikų vienas tapo 
vargonininku Prūsijoje, kitas — pirkliu Hamburge, o trečiasis žuvo 
kariaudamas Brandenburgo kariuomenės gretose. Kita vertus, dau- 
gelis pasitenkindavo ir kuklesne šlove ir tapdavo kepėjais ar aluda- 
riais. 

Siekiant dvasininko karjeros užtarimas neturėjo didelės reikšmės. 
Švedijoje teisė skirti dvasininkus nebuvo didikų privilegija, tačiau šie 
turėjo tam įtakos. Didikai galėdavo siūlyti pulko pastoriaus, vyriau- 
siojo ar namų kapeliono vietą, o retkarčiais dvasininkų sūnums pa- 
rūpindavo stipendiją. Iki XVIII amžiaus aukštesnieji dvasininkai buvo 
tapę kilmingosios visuomenės dalimi, o žemesnieji jų broliai tebesi- 


laikė praėjusio amžiaus papročių. Taigi XVIII amžiuje arbata tapo 


Visuomene ir kultūra baroko amžiuje 305 


mėgstamu daugiau kaip pusės Suomijos vikarų gėrimu, tačiau ja mė- 
gautis galėjo tik keturi procentai žemesniųjų dvasininkų. Jų padeje- 
jai lebaudavo su kaimynais ir senu savo pirmtakų pavyzdžiu velda- 
gyveno dūminėse pirkiose, kiek išgalėdami saugodami sudilusį savo 
apdarą nuo purvo ir suodžių: nenuostabu, kad tokiomis sąlygomis, 
kaip pastebi Gunnaras Suolahti, dvasininkų proletariatas paguodos 
ieškodavo stipriuosiuose gerimuose.'? 

Buvo laimingųjų, kuriems Bažnyčia arba dvasininkų aplinka pa- 
dėjo iškilti. Švedijoje klasikiniu keliu į viršūnę ėjo daug dvasininkų 
sūnų, stojusių į karališkąją tarnybą, vėliau pakeltų į didikų luomą: 
nuo 1680 iki 1699 metų tokių buvo apie šešiasdešimt. Tuo tarpu 
nuo 1611 iki 1680 metų aristokratų ratas pasipildė 845 naujais 
nariais, kurių 485 buvo vietiniai žmonės. Didžiausią grupę tarp šių 
vietinių naujųjų didikų sudarė karūnos tarnai. Kilusieji iš prekybi- 
ninky ar verslininkų aplinkos sudarė vieną penktadalį, tačiau ir šie 
daugiausia iškildavo per tarnybą karūnai, o ne dėl to, kad buvo 
puikūs pirkliai ar manufaktūrininkai. Diduomenės gretos smar- 
kiai padidėjo valdant Karoliui XI, kadangi karalius istikimiems tar- 
nams atsilygindavo: daugiau kaip trečdalis iš 331 į didikų luomą 
pakeltos šeimos priklausė valstybės tarnautojams. Iki tituluotų di- 
dikų rango galėjo pakilti ir paprasti žmonės. Beveik pusė gavusiųjų 
barono ar grafo titulą nuo 1632 iki 1697 metų buvo kilę iš papras- 
tų žmonių. Daug užsieniečių gaudavo pero titulą, ypač dosni jiems 
buvo karalienė Kristina. Daugiausia tai buvo atvykėliai iš Baltijos 
kraštų ir Vokietijos, o titulus gaudavo nusipelnę karo tarnyboje. 
Dar daugiau užsieniečių tapdavo didikais Danijoje: iš devyniasde- 
šimties 1536-1660 metų laikotarpiu tituluotų šeimų beveik pusė 
buvo atvykusių iš Vokietijos ir beveik ketvirtadalis iš Holšteino: 
tik aštuonios buvo vietinės kilmės danai. Apie trečdalį šeimų titu- 
lus gavo įsigijusios karalystėje dvarų, 42 procentus sudarė karališkosios 


'2 Suolahti G. Finlands prästerskap på 1600- och 1700-talen. Helsingfors, 1927, p. 264- 
273. 


Didžioji Švedijos valstybė 306 


administracijos ar teismų tarnautojai, o 21 procentas buvo tituluo- 
ti už karo tarnybą. 

Tituluotų už tarnybą aristokratų Danijoje ypač padaugėjo bai- 
giantis XVII amžiui. Frederiko III 1661 metų privilegijų raštas įtvir- 
tino, kad į valstybines pareigas asmenys skiriami ne del kilmės, o už 
jų sugebėjimus. Tarnyba kaip pagrindinis didikų kriterijus buvo ak- 
centuojama ir 1671 metų rangų lentelėje. 1679 metų dekretu didi- 
kų privilegijos ir teisės buvo suteiktos nekilmingiems aukštesniesiems 
pareigūnams; po Skanijos karo — pirmo rimto absoliutizmo išban- 
dymo - taip, matyt, ketinta sustiprinti lojalumą karūnai. Dekretas 
ypač pabreze ištikimą ir lojalią tarnybą karo metu ir skatino pasiryži- 
mą tarnauti tėvynei ir karūnai. Senųjų aristokratų atžvilgiu Kristijo- 
nas V laikėsi santūriai, tačiau, siekdamas sustiprinti savo valdžią, ir 
juos skatino stoti į karališkąją tarnybą. Naujajai tituluotai aristokra- 
tijai, kuri buvo pristatyta 1671 metais, priklausė ir penki senosios 
diduomenės nariai, bet daugiausia titulų atiteko karališkosios šei- 
mos nariams, tokiems užsieniečiams kaip Frederikas Ahlefeldas bei 
Conradas Reventlowas ir praturtėjusiems kaip Pederis Schumache- 
ris — vyno pirklio sūnus, kuris kaip grafas Griffenfeldas žaibiškai iš- 
kilo iki visagalio ministro ir karaliaus favorito. Pirmuosius dvejus 
absoliutizmo dešimtmečius seniesiems aristokratams priklausė pusė 
vietų kolegijose ir apeliaciniame teisme ir tai jiems padėjo išlaikyti 
savo įtaką provincijų administravimui — Kristijono V laikais dau- 
giau kaip pusė amtmony (amtmænd) buvo senieji aristokratai. Ta- 
čiau iki 1720 metų aukštose valstybinėse pareigose jų tebuvo likę tik 
12 procentų, tuo tarpu nekilmingieji sudarė 72 procentus. Praturte- 
lius dygiai pašiepė satyrikas Mogensas Skeelas Komedijoje apie grafą 
ir baroną (1680), bet dauguma, kaip ir pats Skeelas, prie naujos tvar- 
kos prisitaikė. 

Naujoji diduomenė visokiais būdais stengėsi apginti savo padėtį. 
Pietinių Baltijos pakrančių diduomenė viduramžiais buvo apsitve- 
rusi neįveikiama privilegijų siena. Vietiniai rytų Prūsijos didikai 1657 
metais teisę į tarnybą gynė kaip didžiausią savo luomo vertybę. Dos- 
niai dalydami pareigas, magnatai Wallenrodtai ir Tettau subūrė ap- 

link save priklausomų asmenų ratą. Pareigūnai postus galėjo pirkti 
bei parduoti ir dažnai šia galimybe naudojosi. Postas buvo laikomas 
paveldimąja nuosavybe. Tokie ambicingi ir išradingi valdovai kaip 
didysis kurfiurstas, plėsdami žemės nuosavybės privilegijas, pamažu 
ribojo politines didikų laisves. Daug nuskurdusių bajorų sūnų galė- 
jo iškilti stoję į augančios didžiojo kurfiursto kariuomenės gretas ar- 
ba tapę valstybės tarnautojais. Jų konkurentai buvo atvykėliai huge- 
notai, kurie 1688 metais sudarė daugiau kaip ketvirtadalį Prūsijos 
kariuomenės, tačiau junkerių vis tiek buvo daugiau, be to, jie užėmė 
svarbiausias Rytų Prūsijos administracines pareigas. Kokią reikšmę 
didikams turėjo pareigos, rodo vienas 1682 metų skundas, kuriame 
sakoma, jog daug kam trūksta lėšų, kad galėtų gyventi kaip dera jų 
luomui, todėl „vietoj knygų ir kardo... tenka grįžti prie arklo ar ki- 
tokio valstietisko [bäuerliche) darbo" “. 

Naujoji Švedijos diduomenė ne kartą kėlė triukšmą ir reiškė ne- 
pasitenkinimą, kad į jų tarpą braunasi tokie prasčiokai kaip Johanas 
Adleris Salvius arba kad į aukštas pareigas skiriami užsieniečiai. Gus- 
tavo Bondės 1661 metų programoje siekiant įvesti valstybinių parei- 
gų pasiūlos ir paklausos pusiausvyrą, buvo siūloma gerokai sumažin- 
ti naujųjų didikų skaičių. Bonde tvirtino, kad aristokratais tapę pirkliai 
nebedirba naudingo ir būtino darbo ir nebeinvestuoja į žemę pini- 
gų, todel žlugdo didikų luomą, nes jų vaikai priversti rungtis, kad 
gautų darbq.'* Būta mėginimų neįsileisti Skanes didikų į Aukštuo- 
menės rūmus (riddarhus) ir atsiriboti nuo tų, kurie vertėsi prekyba. 
Aukštosios diduomenės apmaudas ir panieka žemesniojo rango di- 
dikų atžvilgiu atsiskleidė aštuntajame dešimtmetyje Axel; Sparre pa- 
traukus į teismą už muitinės tarnautojo Crispino Flyggės įžeidimą. 
Kilmingieji Sparrės šalininkai pareiškė, jog Aukščiausiasis teismas 
turėtų daryti skirtumą „tarp paprasto ir prakilnaus žmogaus“, ir jta- 
rė, jog Flygge nedrįso taikytis bijodamas savo bendrų pasmerkimo 


" Carsten F. Geschichte der preussischen Junker. Frankfurt-am-Main. 1988, p. 38. 
* Witcrack G. „Riksskarrmastaren Gustaf Bondes politiska programm 1661”, Histo- 
risk Tidskrift, 1913, 33: 51. 


Didžioji Švedijos valstybė 308 


riksdage. Švedijoje senosioms aristokratų šeimoms išlaikyti savo pa- 
detj sekėsi geriau nei Danijoje, tačiau noblesse de robe atsiradimas 
kėlė rimtą pavojų. Kurtas Agrenas teigia, kad politinį bei socialinį 
elitą XVII amžiaus pradžioje sieje santuokiniai saitai ėmė trūkinėti 
dar prieš įvedant absoliutizmą, kuris 1680 metais padarė galą tokių 
klanų viešpatavimui, o Ingvaro Elmorth'o tyrinėjimai parodė, kad 
nuo XVII amžiaus vidurio naujosios diduomenės daugėjo gerokai 
sparčiau nei senųjų XV amžiaus aristokratų.!? 

Karališkoji tarnyba reikalavo išsilavinimo. Gustavo II Adolfo su- 
teiktos privilegijos skatino didikus savo atžaloms suteikti išsilavini- 
mą, ir 1625 metais buvo atidaryta collegium illustre, kurioje aristok- 
ratų vaikai buvo rengiami valstybinei tarnybai. Panašų tikslą turėjo 
ir Sorø akademija Danijoje, įsteigta dar ir del to, kad didikų šei- 
moms nereikėtų švaistyti pinigų (ir kad apsaugotų nuo moralinio 
smukimo) savo atžalų mokslams užsienyje. Gavę tvirtą tikėjimo pa- 
grindą, teorinį išsilavinimą meno srityje, kaip rašė Arentas Bernste- 
nas, jaunieji danų didikai galėjo vykti į didelę kelionę ir susipažinti 
su kitų tautų papročiais, išmokti kalbų, įgyti politinių įgūdžių. Apsi- 
skaitymas ir mokslas tolydžio darėsi svarbiausia didikų auklėjimo 
dalimi, tačiau vis dar tvyrojo nuomonė, kad knyginis lavinimasis 
didikui nera garbingas užsiėmimas. Stiernhielmo Herculeso ragina- 
mas mesti šalin popierių ir rašalą, — tegu vargšai raštininkai ir stu- 
dentai sėdi sukišę galvas į knygas, nes „Juk esi tu taurios kilmės: jai 
tas negarbinga . Tačiau Fru Dygd (Ponia Dorybe) atsako, jog tei- 
singai suprastas kilnumas reiškia ir išminties siekimą.!“ 

Išsilavinimas didikams buvo reikalingas taurinti manieras, kaip 
Scheringas Rosenhane mokė Paryžiuje studijuojantį savo sūnų. Jis 


1$ Rystad G. Johan Gyllenstierna, rådet och kungamakten. Biblioteca historica Lunden- 
sis 2. Lund, 1955, p. 62. Ågren K. „Rise and decline of an aristocracy”, Scandina- 
vian Journal of History, 1976, 1: 79. Elmroth I. För kung och fosterland. Studier i den 
svenska adelns demografi och offentliga funktioner 1600-1900. Biblioteca historica 
Lundensis 50. Lund, 1981. 

'¢ Gustafsson L. Litteratur och miljö: Dahlgren S. ir kiti. Kultur och samhälle i stor- 
maktstidens Sverige. Stockholm, 1967, p. 108. 

turįs išmokti būti „courtois, civil, hardy et galant, d'aimer les bonnes 
compagnies et de scavoir ses exercises et honestement entretenir les da- 
mes V. XVII amžiaus pabaigos Skandinavijos didikai buvo kur kas 
civilizuotesni ir rafinuotesni nei šiurkštūs jų protėviai, jie laisvai kal- 
bėjo užsienio kalbomis, kartkartėmis jterpdami prancūziškų ar loty- 
niškų posakių, tačiau retkarčiais ši subtilumo kaukė nukrisdavo. Axe- 
liui Oxenstiernai pasitaikė proga išpliekti Aukštuomenės rūmų narius 
už prasčiokišką elgesį vietos teisme (įdomu, kaip jis būtų reagavęs į 
seno kariūno Antono von Steinbergo elgesį, kai bergždžias maršalo 
pastangas priversti didikus 1672 metų riksdage laikytis tvarkos jis 
„pasveikino“ riksmu: „Po perkūnais! Nebūk toks surūgęs! Mes esa- 
me kavalieriai, o ne kokie vaikigaliai”)’®. 

Socialinis susisluoksniavimas ikiindustrinėje Europoje rėmėsi ran- 
gų hierarchija, kuri buvo tvirtai įteisinta nesuskaičiuojamais įstaty- 
mais bei nuostatais. Gana dažnai amžininkai šių taisyklių nesilaiky- 
davo, bet visuomenės struktūros pakeisti nemėgino. Jie besąlygiškai 
priimdavo tai, kad Dievas pasaulį tvarkas pagal rangus ir luomus. 
Visuomenės sluoksniai vaizdavosi turį bendrų būdo bruožų, taigi 
kiekvienas luomas turėjo savo temperamentą: melancholija buvo pri- 
skiriama juodai apsisiautusiems dvasininkams, choleriskumas — 1š- 
puikusiems kardais besišvaistantiems didikams, o pridėjus sangvini- 
kus biurgerius ir flegmatiškuosius valstiečius — štai ir visas ketvertas. 
Socialinė padėtis lėmė ir dėvimų drabužių kokybę, spalvą bei sukir- 
pimą. Paprasti žmonės tenkinosi pilkomis namų darbo drapanomis; 
dvasininkai siautėsi juoda gelumbe (tačiau vyskupai ir pasiturintys 
dvasininkai labiau mėgo šilką). Baigiantis XVII amžiui turtinges- 
niuose visuomenės sluoksniuose tapo madingos nacionalinės kariuo- 
menės spalvos: Švedijoje — mėlyna, o Danijoje — raudona. Andersas 
Bachmanssonas 1730 metais rašė, jog melyna drabužių spalva kelia 


" Runeby N. Barbarei oder Zivilitat? Zur Entwicklung einer organisierten Gesel- 
Ischaft in Schweden im 17 Jahrhundert: Rystad G. (leid.) Europe and Scandinavia: 
Aspects of the process of integration in the 17th century. Lund, 1983, p. 214. 

'8 Rystad G. Stormaktstidens riksdag (1611-1718): Schiick H. ir kiti. Riksdagen ge- 
nom tiderna. Stockholm, 1985, p. 87, 89. 

pagarbą juos dėvinčiam asmeniui, lygiai kaip ir kardas. Pamiršęs pri- 
sisegti kardą be jo žmogus jausdavosi nepatogiai, lyg susigedes.'” 

Dvasininkai ir valstybe labai stengėsi išsaugoti luomų skirtumus 
ir statusą, bet žemesnieji visuomenės sluoksniai turėjo nepataisomą 
polinkį taisykles laužyti. Apsivilkę kilmingesnio luomo dėvimu sti- 
liumi iš karto patraukdavo į save dėmesį, kaip vienas danų eigulys, 
turėjęs tris perukus, arba Kopenhagos universiteto teologijos studen- 
tas, 1657 metais ant perukuotos savo galvos užsitraukęs Bažnyčios 
hierarchy pyktj. Vienas Königsbergo pareigūnas 1708 metais skun- 
dėsi, jog „aukštosios klasės asmenų“ nebegali atskirti nuo biurgerių, 
važinėjančių paauksuotomis karietomis su livrėjuotais liokajais. Sa- 
tyrikai ir užsieniečiai keliautojai ne kartą pasišaipydavo iš biurgerių 
žmonų, beatodairiškai mėgdžiojusių prancūzišką madą. Mažiau gam- 
tos apdovanotos panelės parduotuvėje Bourse netoli Kopenhagos ga- 
lėjo įsigyti pagamintų iš papier-mäche priedų. Hansas Willmsenas 
Laurembergas tokį atvejį aprašė satyroje Fire Skiemte Digte (1652): 
viena mergina pernelyg staiga pasilenkė užsirišti keliaraiščio, ir klas- 
tote „lyg du garstyčių puodai" išsprūdo.*? Dvasininkai turėdavo atsi- 
sakyti puošnesnių rūbų ir rengtis kukliai. Daugelis vargingesnių pa- 
rapijų pastorių ir jų padėjėjų gyveno taip skurdžiai, kad jų apranga 
mažai kuo skyrėsi nuo valstietiškų drapanų, tačiau turtingesnėse vie- 
tovėse, kaip Växsjö diecezija, pastoriai nuolat buvo raginami atsisa- 
kyti lengvabūdiškų rūbų bei ilgų apykaklių, kirptis plaukus ir deveti 
padorias skrybėles. 

Amžininkai gerai suvokė savo statusą ir padėtį visuomenėje, to- 
dėl labai jautriai reaguodavo, jei kas sutepdavo jų garbę. Ypač di- 
deliu įžeidimu buvo laikoma pavadinti ką nors budeliu. Šį darbą 
dirbdavo socialinės atmatos, išvengę bausmės nusikaltėliai, kurie 


Wirilander K. Herrskapsfolk. Standspersoner i Finland 1721-1870. Nordiska muse- 
ets handlingar 98. Stockholm, 1982, p. 44—47. 

*° Steensberg A. (leid.) Dagligliv i Danmark — det syttende og attende århundrede 1620- 
1720. Copenhagen, 1969, p. 392-393. Magalorti L. Relazioni di viaggio in Inghil- 
terra, Francia e Svezia. Bari, 1968, p. 232, apie švedų biurgerių žmonas, mėgdžio- 
jančias prancūzų madą. 

gyvendavo atkampiose miesto dalyse arba kaime. Garbingą žmogų 
buvo sunku priversti turėti kokių nors reikalų su budeliu, jo padė- 
jėju ar užsiimti verslu. Aludėse budeliui būdavo skiriama atskira 
kėdė ir bokalas, o ten, kur buvo sėdėjęs budelio pagalbininkas, nie- 
kas nedrįsdavo atsisėsti. 1644 metais darbininkus, pasamdytus pa- 
taisyti šalia Kopenhagos stüksojusias kartuves, teko papirkti dau- 
gybe alaus, kad sutiktų imtis šio darbo aidint dviejų būgnų ir fleitos 
garsams. 1714 metais Löbenichto — vieno iš trijų Königsbergo mies- 
tų — kartuvės buvo išardytos tik po to, kai nešini savo amatų her- 
bais dailidės ir mūrininkai su visais ritualais paskelbė šį darbą esant 
garbingą; panaši ceremonija vyko ir po šimto metų prieš prade- 
dant malūno statybą kitų miesto kartuvių vietoje. Visuomenės at- 
matomis buvo laikomos prostitutės ir jų vaikai, šios moterys būda- 
vo verčiamos dėvėti gėdingą jų profesiją rodantį galvos apdangalą. 
Jas kaip elgetas galima būdavo nuplakti ir išvyti iš miesto ar kaimo, 
tačiau nepaisant valdžios pastangų, jų skaičius nemažėjo. 1634 me- 
tais vien tik šiauriniame Stokholmo priemiestyje buvo sugaudyta 
170 gatvėje dirbusių prostitučių. 

Svarbų vaidmenį moraliniame visuomenės auklėjime ir švietime 
vaidino Liuteronų Bažnyčia. Krikščionio pareigos katekizme buvo 
išdėstytos aforizmais iš Biblijos ir atspindėjo socialinę trijų luomų 
santvarką: politia užduotis buvo drausminti nuodėmę, ecclesta— kovoti 
su nuodėme, o oeconomia — atsakinga už šeimą ir namus. Karolis XI 
1686 metų Bažnyčios įstatymu paskelbė, kad prieš tuokiantis ar pri- 
imant Komuniją reikia išmanyti katekizmo pagrindus. Išlaikyti ka- 
tekizmo egzaminą buvo svarbiau nei melstis, ir daugelio populiario- 
sios dvasinės literatūros kūrinių pagrindas buvo katekizmas. 1686 
metų Bažnyčios įstatymas, galiojęs visose Švedijos valdose, atspinde- 
jo monarcho absoliutinę valdžią ir pažymėjo, kad bažnytinė valdžia 
yra pavaldi pasaulietinei. Karalius pasiliko teisę nekreipti dėmesio į 
dvasininkų susirinkimo rekomendacijas ir skirti paties pasirinktą vys- 
kupą ar pastorių į bet kurią parapiją. Parapijos ir toliau turėjo sekti, 
kaip laikomasi moralinės drausmės, bet didžioji Bažnyčios juridinių 


įgaliojimų dalis buvo panaikinta ir pavesta pasaulietinei valdžiai. 


Didžioji Švedijos valstybė 312 


Bažnyčios pavaldumo valstybei laipsnį atspindi 1687 merais pro- 
vincijų valdytojams duoti nurodymai, uždėję jiems atsakomybę pri- 
žiūrėti tikėjimo reikalus ir deramą pamaldų laikymą. Panašūs reiš- 
kiniai vyko Danijoje ir Prūsijoje. Absoliutinės monarchijos laikais 
dvasininkai tapo valstybės tarnais, turėjusiais įvairių administraci- 
nių pareigų, o Bažnyčia valdovo malonės dėka tapo religinės vie- 
nybės įrankiu: kurfiurstas Frydrichas Prūsijos vyriausybei 1695 me- 
tais priminė, jog, be jokių abejonių, jis yra vyriausiasis krašto 
vyskupas. 

Krikščioniškųjų dorybių diegimas buvo neatskiriama, Peterio Bur- 
kės žodžiais tariant, „liaudies kultūros reformos" dalis — sistemingos 
dievobaimingųjų reformatų pastangos su pasaulietinės valdžios pa- 
galba ir pritarimu keisti likusių gyventojų vertybių suvokimą ir pa- 
saulėžiūrą.?! Ypatingas dėmesys buvo skiriamas jaunimui. Kristijo- 
no IV valdymo laikais kiekviename Danijos mieste buvo įsakyta skirti 
du pareigūnus, kurių pareiga buvo prižiūrėti, kad tėvai ar globėjai 
leistų vaikus į mokyklą, o jaunimas turėtų garbingą užsiėmimą. Bu- 
vo padidintas ir juridinės atsakomybės amžius. Išleistuose vadovuo- 
se buvo patarimų tėvams neprarasti savitvardos ir vaikų nekeikti, 
negąsdinti pabaisomis: geriausios vaikų drausminimo ir apsaugos nuo 
blogio priemonės buvo krikščioniškasis pamaldumas ir beržinė rykš- 
te. Paprasti žmonės taip pat buvo raginami susilaikyti nuo šiurkštaus 
elgesio ir netvarkingy įpročių. Išverstas ir plačiai pasklidęs Erazmo 
Roterdamiečio veikalas De civitate morum puerilium libellus mokė 
vaikus nesišluostyti nosies skrybėle ar rankove, lyg jie būtų kokie 
valstiečiai ar žuvies pardavėjos, patarė neleisti vaikų miegoti vienoje 
lovoje, kad šie nepamatytų vieni kitų nuogumo. 

Sunku spręsti, kokį bendrą poveikį turėjo pastangos pakeisti pa- 
prastų žmonių įpročius bei moralę. Iš istorinių šaltinių galima spręs- 
ti, kad pažeidusiųjų Bažnyčios nustatytas moralės normas bendruo- 
menė šalindavosi: pavyzdžiui, Švedijoje nėščiai nuotakai nebuvo 
leidžiama dėvėti jaunosios galvos apdangalo. Kita vertus, kartais griežti 


~ Burke P. Popular culture in early modern Europe. London, 1978, p. 207 ir toliau. 

krikščioniškosios moralės reikalavimai kirsdavosi su vietinėmis tra- 
dicijomis, kai kur buvo paplitęs paprotys nevedusiam vaikinui ir mer- 
ginai miegoti kartu. Valstiečiai būrimo nelaikė blogu dalyku, nes jis 
turėjo apsaugoti nuo blogio, o ne daryti jį kitiems. Livonijoje buvo 
paplitusios santuokos tarp artimų giminaičių, galiojo nuotakos gro- 
bimo, jungtuvių be Bažnyčios palaiminimo papročiai, kurių Bažny- 
čia išrauti nepajėgė. Livonijos bei Estijos valstiečiams bažnyčią lan- 
kyti buvo privalu, ir už nepaklusnumą grėsė bausmė. Nepaisant to, 
dvasininkams sunkiai sekėsi priversti parapijiečius lankyti pamaldas. 
Iki bažnyčios valstiečiams dažnai tekdavo žingsniuoti keletą mylių, o 
dėl žemvaldžių įpročio šeštadieniais valstiečius versti dirbti iki išnak- 
tų toliau gyvenantys valstiečiai į bažnyčią visai neidavo. Greta baž- 
nyčių įsikūrusios smuklės būdavo didelė pagunda. Smuklininkai, pa- 
maldų metu pardavinėdavę gėrimus, turėdavo sumokėti pabaudą. 
Net ir bažnyčios viduje kaimiečiai nemokėdavo deramai elgtis, pa- 
sak vienos vizitacijos registro Švedijoje, jie „šūkavo ir plepėjo kaip 
nesuvaldomos ožkos” ir vos kunigui baigus pamokslą kuo greičiau 
leke iš bažnyčios. Už peštynes, barnius ir bažnyčios rimties drumsti- 
mą Švedijos vyriausybė 1686 metais grasino piniginėmis baudomis, 
dabokle su duona ir vandeniu arba rykStemis.” 

Kampanijose prieš raganavimą dvasininkai visuomet būdavo pir- 
mosiose gretose. Livonijos bažnyčios komitetas net 1677 metais vis 
dar skundėsi, kaip nepaprastai sunku išrauti „šią siaubingą stabmel- 
dystę ir pagonišką aklumą, kurie žeidžia tūkstančius nelaimingų šio 
krašto sielų"??. Baltijos kraštuose rečiau sutinkamas kaltinimas lan- 
kymusi raganų puotose: čia dažniausiai būdavo kaltinami vyrai ir 
daug jų buvo nubausta už likantropiją (persikūnijimą į žvėris — vert. 
past.). Aštuntajame dešimtmetyje nusiritusi raganų teismų banga pa- 
lietė ir kai kurias Piety Švedijos vietoves, kur daug dėmesio buvo 
skiriama vaikų pasakojimams, esq raganos juos nutempusios į Blakulla 


22 Levander L. Brottsling och bödel. Stockholm, 1933, p. 185-186. 
23 Kahk J. „Heidnische Glaubensverstellungen, Zauberei und religiöse Eifer in Est- 
land um 1700”, Zetschrift für Ostforschung, 1985, 34: 525. 

ir vertusios susidėti su velniu. Yra nuomonių, kad vaikams galėjo būti 
duodama narkotinių medžiagų, pavyzdžiui, durnaropės, kurią palik- 
davo smilkti per naktį, kad numalšintų dantų skausmą, bet tai galėjo 
būti ir masinių kaltinimų sukelta isterija, ypač turint omeny tai, jog 
liudininkams prieš teismą neleisdavo užmigti, stengiantis apsaugoti 
juos nuo raganų gudrybių. Toks raganavimo protrūkis paskatino Stok- 
holmą steigti tyrimo komisijas. Gyvendami toliau nuo raganavimo 
paliestų vietovių komisijų nariai galėdavo atskleisti kaltinimų netikru- 
mą. Liudininkų diskreditavimas padarė galą persekiojimams, o vy- 
riausybė savo pareigūnams ir Bažnyčiai įsakė ateityje atsargiau žiūrėti į 
tokius kaltinimus. Panašų isterijos protrūkį 1695 metais Danijoje, This- 
tedo parapijoje, tyrė Alborgo vyskupas, nustatęs, kad kelios merginos 
paprasčiausiai apgaudinėjo. Po 1648 metų raganų teismų Danijoje 
eme mažėti. 1693 metais ant laužo buvo sudeginta paskutinė ragana, 
bet valstiečiai galėjo imtis savo šiurkštaus teisingumo, kaip kad įvyko 
1722 metais, kai įtarta raganavimu moteris buvo sudeginta savo na- 
muose, arba 1721-aisiais, kai vieną Bremerholmo kalinį nubaudė mir- 
timi už sutarties su velniu pasirašymą. 

Išsilavinę žmonės į raganavimą žiūrėjo skeptiškai. Žinomas gydy- 
tojas Thomas Bartholinas buvo linkęs manyti, jog šio reiškinio prie- 
žastis slypi melancholijoje. Urbanas Hjärne — vienas įnirtingiausių 
raganavimo epidemijos Švedijoje priešininkų — pateikė puikią kal- 
tintojų žiaurumo analizę: „jie džiaugėsi galėdami atkeršyti tiems, ku- 
rių ilgą laiką bijojo arba kuriems pavydėjo turto ar geresnės padėties 
gyvenime. Ir jei tik kas jiems paprieštaraudavo, tuoj puldavo tq skųs- 
ti, taip kaip šunys — vienas suloja, o iš paskos ir kiti...””* Villumas 
Lange, didelę patirtį Danijoje įgijęs teisėjas, taip pat reiškė abejonių 
raganavimo liudininkų proto būsena. Bažnyčios maniją išrauti būri- 
mus ir šėtono garbinimą galima būtų laikyti suintensyvėjusios kovos 
prieš pagonybę atmaina: tiek jėzuitai, tiek liuteronai nuo Pomerani- 


*4 Heikkinen A. Paholaisen liittolaiset. Historiallisia tutkimuksia 78. Helsinki, 1969, 


p. 59. Taip par zr. Hildebrand S. (leid.) Hakvin Spegels dagbok. Stockholm, 1923, 
p. 10-11. 


Visuomenė ir kultura baroko amžiuje 315 


jos iki Laplandijos vienodai įnirtingai puolė pagoniškus papročius. 
Buvo jtarinejami ir besidomintys tamsiaisiais menais studentai, o 
pirmasis Abo akademijos profesorius, dėstęs graikų ir hebrajų kal- 
bas, turėjo atsisakyti šio darbo del nuolatinių gandų, esą jis skatings 
studentus skaityti kabalistinę literatūrą. Tačiau baigiantis amžiui netgi 
dvasininkai ėmė žiūrėti į burtus ir užkalbėjimus kaip į sąlygiškai ne- 
kenksmingus prietarus ir pagonybės laikų atgyveną. 


ŠVIETIMAS 


Siekiant sudaryti geresnes sąlygas lavinimuisi buvo steigiami nauji 
universitetai ir akademijos. Valstybės administravimo ir komercijos 
poreikiai, taip pat tokių pedagogų reformatorių kaip Janas Come- 
nius (jis Švedijoje lankėsi XVII amžiaus penktajame dešimtmetyje) 
idėjos skatino vidurinių klasikinių mokyklų, arba gimnazijų (gym- 
nasii), kūrimą. Kaip ir žemesniosios — trivium — mokyklos (jose bu- 
vo mokoma laisvųjų menų: retorikos, gramatikos ir dialektikos), gim- 
nazijos paprastai būdavo miestuose. Mokymo kokybė skyrėsi. 
Inspektoriai dažnai skųsdavosi, kad mokiniai neturi net pagrindinių 
lotynų kalbos įgūdžių, o mokytojai - pakankamai mokymo priemo- 
nių. Daug kas po kelerių mokslo metų iškrisdavo, kitiems tam tikru 
metų laiku tekdavo padėti ūkyje. Mokoma buvo kartojimo metodu, 
kuris nelavino vaizduotės, visur vyravo griežtas režimas. Danų po- 
etas Andersas Bordingas su siaubu prisiminė dosniai dalyta beržinę 
košę ir lazdas, sūrų ir menkavertį maistą bei nešildomus kambarius, 
kuriuose drebantys nuo šalčio vaikai negalėdavo užmigti. Vyresnieji 
mokiniai Danijoje būdavo samdomi ateinančiais pradinių klasių mo- 
kytojais ir mokydavo parapijų vaikus katekizmo. Bažnyčios tai ne- 
tenkino, todėl 1670 metais toks mokymas buvo uždraustas, ir nuo 
to laiko kiekviena parapija turėdavo nuolatinį klerką (degn). Paskirti 
mokyti pradinės mokyklos dalykų (tokias mokyklas siekė įsteigti Da- 
nijos ir Švedijos vyriausybės, ypač XVII amžiaus pabaigoje), klerkai 


kasdien susidurdavo su paprastais žmonėmis, iš kurių jie ir patys 

būdavo kilę. Kai kurie būdavo sukčiai, kitiems trūkdavo kompeten- 
cijos, atlyginimą gaudavo menką, tačiau Liuteronų Bažnyčiai jie bu- 
vo nepakeičiami pagalbininkai, vykdę įvairias užduotis nuo parapi- 
jos registracijos knygų vedimo iki vargonininko pareigų. 

Nuo XVII amžiaus trečiojo dešimtmečio, kai Švedijos universite- 
tuose mokėsi tik apie 200 studentų, amžiaus pabaigoje jų skaičius bu- 
vo išaugęs iki 1500. Tokie tempai kėlė akademinių ratelių nerimą, o 
Upsalos universiteto rektorius Olofas Rudbeckas net įvedė griežtesnę 
studentų priėmimo tvarką. XVII amžiaus laikotarpiu teologų viešpa- 
tavimas intelektualiniams dalykams susilpnėjo, tačiau Liuteronų Baž- 
nyčia griežtai sekė daugelį studentų gyvenimo pusių. Pagrindinė stu- 
dentų intelektinė veikla buvo lotynų kalbos mokymasis, kadangi 
dauguma jų nesuprasdavo šia kalba dėstomų paskaitų. Istoriniai šalti- 
niai liudija, jog dauguma teologijos mokslo absolventų apsiribodavo 
tik privalomų paskaitų lankymu. Kitos disciplinos pakankamai stu- 
dentų nepritraukdavo: pavyzdžiui, Upsalos medicinos fakultetas retai 
kada surinkdavo minimalią statuto reikalaujamą penkiolikos studen- 
tų auditoriją. Upsalos teisės fakultetas, kurį Axelis Oxenstierna norėjo 
išplėsti, kad būtų ruošiama daugiau valstybės tarnautojų, nesurinkda- 
vo nė 10-15 procentų reikalingo studentų skaičiaus. Dėstymas būda- 
vo vidutiniškos kokybės: profesoriai dažnai keisdavosi, nes ieškodavo 
geriau apmokamų ar prestižinių vietų. Talentingiausių mokslininkų 
darbas universitetuose netraukė. Urbano Hjärnes bei Christopherio 
Polhemo laboratorijos traukte traukė universiteto studentus, o talen- 
tingųjų anatomy Thomaso Bartolino ir Nielso Steenseno moksliniams 
tyrinėjimams Kopenhagos universitetas nebuvo tinkama vieta. Siek- 
dama suteikti geresnį išsilavinimą būsimiesiems valdininkams valsty- 
bė susilpnino teologų viešparavimą universitetuose, tačiau šie vis dar 
buvo pakankamai galingi, kad pašalintų tokius reformatorius kaip Olo- 
fas Rudbeckas ir XVIII amžiaus pradžioje įnirtingai kovotų ariergarde 
prieš gamtos mokslininkus ir Halės pietistus.?? 


2 Stromberg J. Den regionala studentrekryteringen till stormaktstidens svenska uni- 
versitet, in Villstrand N.-E. (leid.) Kusrbygd och centralmakt 1560-1721. Skrifter 

Abo ir Dorpato miestuose įsteigtos akademijos pirmiausia turėjo 
rengti provincijų jaunimą karaliaus administracijai. Johano Skyttės 
inauguracijos kalboje 1632 metais išreikštoms viltims, kad Dorpato 
Academia Gustaviania bus atvira visoms visuomenės klasėms, išsipil- 
dyti nebuvo lemta. Didžioji studentų dalis buvo švedai arba suo- 
miai, daugiausia biurgerių bei dvasininkų vaikai: vietiniai didikai 
savo sūnus siųsdavo mokytis į užsienį. Skyttės įpėdinis, Livonijos 
generalgubernatorius Bengtas Oxenstierna universitetą, į kurį mo- 
kytis atvykdavo beveik tik Smalando gyventojai, siūlė panaikinti ir 
įsteigti akademiją didikams. Nusivylę dėstytojai 1634 metais reika- 
lavo leidimo persikelti į Revelį. 1656 metais Dorpatą užėmus ru- 
sams, pasibaigė ir pirmasis šio universiteto istorijos laikotarpis. Uni- 
versitetas buvo atidarytas tik 1690 metais Academia Gustavo-Carolina 
pavadinimu. Antruoju laikotarpiu (1690-1710) švedų ir suomių čia 
mokėsi mažiau, kadangi jie rinkosi Abo bei Lundo universitetus. 
Didikai vis dar siųsdavo vaikus mokytis į Königsberga, Rostoką ir 
net Leideną, bet vis tiek skundėsi, kad Dorpato universitetas yra krašto 
nutautinimo centras. (Generalgubernatorius Hastferas į tai atsakė: 
jei vienas profesorius, „pamaldus ir tiesus žmogus”, išsitarė, kad „po 
dešimties metų mes visi tapsime gerais švedais", tai jis arba juokavo, 
arba buvo girtas.)?° 


CENTRINĖ VALDŽIA IR PROVINCIJOS 


Karaliaus valdžios stiprėjimas Svedijoje neišvengiamai vedė prie inten- 
syvesnio ir griežtesnio provincijų valdymo iš centro, tačiau ginčytina, 


utgivna av Svenska Litteratursällskapet i Finland 546. Helsingfors, 1988, p. 67-90. 
Almqvist D. „Fackurbildning och humanistisk tradition vid stormaktstidens svens- 
ka universitet”, Historisk Tidskrift, 1934, 54: 1-28. Taip pat žr. von Rauch G. Die 
Universität Dorpat und das Eindringen der frühen Aufklärung in Livland 1690- 
1710. Schweden und Europa 5. Essen, 1943. 

26 Siilivask K. (leid.) History of Tartu university 1632-1982. Tallin, 1985, p. 18-53. 
Isberg A. Karl XI och den livländska adeln 1684-1695. Lund, 1953, p. 222. 

ar tai kartu reiškė ir nutautinimą. Švedijos vyriausybės požiūris į 
užjūrio provincijas visuomet buvo šiek tiek ambivalentiskas. Viena 
vertus, akivaizdu buvo, kad siekiama įvesti švediškas institucijas, 
tačiau pasibaigus ketvirtajam XVII amžiaus dešimtmečiui riksra- 
das aiškiai nepritarė provincijų inkorporavimo politikai, kurios siekė 
Karolis IX. Johano Skyttes programa, kurią jis stengėsi įgyvendinti 
per trumpą laikotarpį, kol buvo paskirtas Livonijos generalguber- 
natoriumi (1629-1634), buvo sutikta priešiškai, jau nekalbant apie 
švedų magnatus, kurie taip pat turėjo daug žemių Baltijos kraštuo- 
se. 1643 bei 1662 metų Livonijos didikų prašymai inkorporuoti 
kraštą į Švedijos karalystę buvo mandagiai atmesti. Mažosios tary- 
bos (råd) aristokratams nepatiko mintis, kad Baltijos vokiečiai ga- 
lety papildyti jų gretas (Axelis Oxenstierna bijojo, kad jie sieks sa- 
vo išskirtinių interesų), o daugumai buvo visai paranku ir atskirai 
nuo karalystės naudotis vietinių žemvaldžių privilegijomis Baltijos 
kraštuose ir tuo pačiu metu turėti valdžią Stokholme.” Livonijos 
inkorporavimo į Švedijos karalystę planą 1694-1695 metais iškėlė 
generalgubernatorius Hastferas, tačiau palaikymo nesulaukė. Ka- 
rolis XI pasitenkino tuo, kad susilpnino politinę Baltijos didikų 
valdžią ir provincijose įvedė Švedijos Bažnyčios įstatymą bei teisi- 
nę sistemą. Karūna ėmėsi diegti švietimo reformą ir siekė, kad kiek- 
viena parapija turėtų mokyklą. Šį sumanymą Livonijoje energingai 
parėmė generalinis superintendantas Johannas Fischeris bei tokie 
dvasininkai kaip Ernstas Gliickas Latvijoje ir Bengtas Forselius Es- 
tijos srityse prie Dorpato. Tikedamiesi gauti iš karūnos šiokių to- 
kių nuolaidų didikai 1687 balsavo už finansinę paramą švietimo 
sistemai, tačiau ilgą laiką trukęs jų nusistatymas prieš valstiečių švie- 
timą užgožė šį paveluota dosnumo gestą. Mokyklų pastatai papras- 
tai būdavo blogi, menkai apmokami mokytojai turėdavo apsigy- 
venti vietos dvasininko saunoje arba kokioje nors nušiurusioje 
lūšnoje, trūko mokymo priemonių. Po 1695-1697 merų maro epi- 


*" Isberg A. Livlands kyrkostyrelse 1622-1695. Upsala, 1968, ir Isberg A. Kyrkoforvalt- 
ningsproblem i Estland 1561-1700. Upsala, 1970. 

demijos pajutę darbo jėgos stygių didikai siekė atšaukti Estijos bei 
Latvijos mokytojus ir parapijų klerkus. 

Centrinės valdžios ketinimų įgyvendinimui vietiniai didikai tiek 
Švedijoje, tiek ir užjūryje dažniausiai priešindavosi ir trukdydavo. 
Pavyzdžiui, mažas Vasterviko miestelis ignoravo 1620 metų nuro- 
dymą skirti sekretorių ir išrinkti pareigūnus, kurie prižiūrėtų tvarką 
ir padoraus elgesio laikymąsi, o XVII amžiaus šeštajame dešimtme- 
tyje karaliui į magistratūrą paskyrus savo kandidatą, kilo didelė ne- 
santaika ir tik aštuntajame dešimtmetyje karūna ėmė tiesiogiai daly- 
vauti burmistrų rinkimuose. Tačiau baigiantis amžiui provincijų 
gubernatoriai į miestų magistratūras jau skirdavo savo kandidatus. 
Iš Baltijos provincijų miestų Ryga bei Revelis buvo pakankamai stip- 
rūs atsispirti karaliaus valdytojų skyrimui, o valstybė atviros kon- 
frontacijos vengė. Daug vilčių buvo dedama į Narvą, kurią Axelis 
Oxenstierna tikėjosi išplėsti ir padaryti antruoju karalystės miestu. 
1617 metų privilegija skelbė, kad miesto sekretorius turėtų mokėti 
švedų kalbą, o mieste buvo įvestas Švedijos įstatymų kodeksas: nuo 
1630 metų burmistrą skirdavo karalius. Karališkasis burmistras Ja- 
kobas Fougtas XVII amžiaus penktajame dešimtmetyje perorganiza- 
vo miesto tarybą kolegialumo principu, tačiau dėl liaudyje kilusio 
pasipriešinimo 1653 metais Fougtas atsistatydino, ir reforma liko 
neužbaigta. Magistratūra buvo jspeta, jog valdymo įstaigose bei Aukš- 
Ciausiajame teisme turėtų būti kalbama švediškai, o ne vokiškai. Stok- 
holmas reikalavo, kad visa korespondencija su Baltijos miestais vyk- 
tų taip pat švedų kalba, tačiau jokių ypatingų veiksmų išstumti 
vokiečių kalbą imtasi nebuvo. 

Moketi švedų kalbą buvo daugiau prestižo reikalas. Gustavas Adol- 
fas reikalavo, kad Livonijos kancleriai (Zandräte) mokytųsi švedų kal- 
bos, nes jiems privalu suprasti Švedijos įstarymus. 1643 metais Axe- 
lis Oxenstierna bare Estijos didikus už tai, kad šie drįsta karalienei 
nurodinėti, kokia kalba su ja susirašinėti. Tačiau švedų kalba Balti- 
jos kraštuose bei šiaurės Vokietijoje buvo vartojama tik oficialių klau- 
simų sprendimui ir susirašinėjimui. Danijos teritorijose, kurios Šve- 
dijai atiteko 1645 ir 1660 metų laikotarpiu, vyriausybė tikrai aktyviai 

vykdė inkorporavimo politiką. Tokiose vietovėse kaip Jamtlandas 
bei Härjedalenas, kur buvo palyginti mažai privilegijuotųjų žmonių 
grupių, tai nebuvo labai sunki užduotis, tačiau Hallando bei Skanes 
diduomenė kėlė kur kas sudėtingesnių problemų. Roskildės sutartis 
paliko galioti neprieštaraujančius Švedijos įstatymams papročių jsta- 
tymus ir luomų privilegijas, o 1660 merų Kopenhagos sutartis ypa- 
tingai išskyrė Skanės didikų privilegijas. Jerkeris Rosėnas teigia, jog 
Švedijos karūna Skänes didikams pasiūliusi rinktis išsaugoti savąsias 
privilegijas ir atskirą statusą arba jų atsisakyti ir naudotis visomis 
Švedijos didikų teisėmis bei privilegijomis. Persilaužimas įvyko XVII 
amžiaus aštuntojo dešimtmečio Skanijos kare. Dauguma didikų li- 
ko nuošalyje, bet keli jų aktyviai parėmė Daniją, o Švedijos kariuo- 
mene smarkiai nuniokojo valstiečių snapphanare partizaniniai karai. 
Pasibaigus nesantaikai, Karolis XI liko griežtai nusistatęs prieš tuos, 
kurie pabėgo į Daniją, ir nusiaubtose vietovėse apgyvendino lojalius 
švedus, o norėdamas parodyti Švedijos ketinimus, įkūrė Karlsham- 
no miestą. 1679 metais buvo panaikinta Skanės didikų teisė daly- 
vauti riksdago posėdžiuose. 1678 metų riksdagas sankcionavo Baž- 
nyčios švedifikaciją. Pamaldas laikyti vietiniai dvasininkai privalėjo 
švedų kalba. Danijos katekizmas buvo pakeistas švediškuoju, o jau- 
nimą mokė švedų dvasininkai ir parapijų klerkai švedų kalba. Taikos 
sąlygos karūną verte elgtis atsargiai, tačiau po dvejų metų dvasinin- 
kai jau prašė įvesti Švedijos Bažnyčios įstatymus ir priimti juos į riks- 
dagą kaip luomą. Energingai vadovaujant Canutus Hahnui buvo 
įgyvendinta1678 metais sumanyta programa. Lunde 1668 metais 
įsteigta Academia Carolina conciliatrix taip pat turėjo Pietų provin- 
cijose puoselėti Švedijos švietimą ir kultūrą. 

Turint minty tai, kad Skanes gyventojai Didžiajame šiaurės kare 
liko ištikimi Švedijos karūnai, Karolio XI ir jo tarnų politiką galima 
laikyti sėkminga. Snapphanare, vienų apšaukti žmogžudžiais ir plėši- 
kais, o kitų sveikinami kaip didvyriai ir patriotai, tapo legenda, o po 
Skanijos karo išlikę gyventojai prie naujųjų sąlygų ilgainiui prisitai- 
kė. Nepaisant Bažnyčios ir valdininkijos pastangų, švedų kalbos įra- 
ka buvo nedidelė. Greičiausiai vietiniai Skänes gyventojai pamažu 

švedų kalbą ėmė laikyti į vietinę tarmę panašia oficialiąja kalba lygiai 
taip pat, kaip anksčiau priėmė danų kalbą.*š 

Nacionalistiskai nusiteikę Suomijos istorikai visados teigė, jog 
XVII amžiuje Suomija neteko savo statuso, tačiau jų argumentai pa- 
remti ginčytina hipoteze, esą Suomija iki to laiko užėmusi tam tikrą 
padetj karalystėje. Aišku, tuomet Suomijoje daugėjo svetimšalių aukš- 
tų pareigūnų, kurie buvo abejingi ar net priešiški suomių kalbai. 
Kita vertus, suprantančių vietos kalbą pareigūnų skyrimas turėjo pri- 
valumų. Nesuprantančiam suomiškai sekretoriui, pasak generalgu- 
bernatoriaus Hermano Flemingo, dirbti tose vietose buvo tas pat, 
kas geram šokėjui šokti poroje su klipata. Panašiu argumentu rėmėsi 
ir vietiniai valdininkai bei karininkai, stengdamiesi apriboti „užsie- 
niečių ar svetimšalių, kurie nesupranta suomiškai", skyrimą.?? Šie 
argumentai buvo daugiau pragmatisko, o ne ideologinio pobūdžio, 
todėl manyti, kad Stokholmo vyriausybė vykdė nuoseklią kalbų asi- 
miliavimo politiką, būtų lygiai taip pat neprotinga, kaip ir teigti bu- 
vus aiškiai apibrėžtą suomiškąją „programą“. 

Ryškiausiai valstybė siekė suvienodinti tikėjimą, tačiau net ir čia 
buvo išimčių. Buvo daromos nuolaidos kitatikiams užsieniečiams, 
jie tik šie neskatindavo žmonių pereiti į jų tikėjimą. Švedijoje apsi- 
gyvenę kalvinistai valonai stengdavosi kurti atskiras autonomiškas 
bendruomenes kaimo vietovėse, o miestuose jų bendratikių buvo 
mažai. Nedidelis konfliktas kilo Prūsijoje, kai atsivertę į kalvinizmą 
Hohenzollernai ketino skirti pareigūnus iš bendratikiy rato, tačiau 
liuteronai tam pasipriešino. Frydrichas Vilhelmas rimtai įžeidė dva- 
ro pamokslininką reformatą reikalaudamas, kad šis Königsbergo pi- 
lies bažnyčioje laikytų mišias už jo tėvą. Amžiaus pabaigoje miestų 
kalvinistų gretas labai papildė hugenotų pabėgėliai. 1703 metais 
Königsbergo prancūzų bendruomenėje jau buvo apie 500 narių, be 


* Rosen J. „Statsledning och provinspolitik under Sveriges stormaktstid.” Scandia, 
1946, 17: 224-270. Aberg A. Nar Skane blev svenskt. Stockholm, 1958. Fabricius K. 
Skaanes Overgang fra Danmark til Sverige (3 tomai). Copenhagen, 1906, 1952. 

” Lehtinen E. Hallituksen yhtenäistämispolitiikka Suomessa 1600-luvulla. Historialli- 
sia tutkimuksia 60. Helsinki, 1961, p. 243, 340. 

to, čia buvo įsikūrusios anglų, škotų, olandų bei Lenkijos—Lietuvos 
kalvinistų kongregacijos. Dancigas taip pat priglaudė įvairiausių ti- 
kėjimų žmones, todėl miesto taryba turėjo atlaikyti susidariusią įtam- 
pą. 1673 metais amatininkai pareikalavo sugrąžinti buvusį liaudies 
pamokslininką, o po dvejų metų įteikė karaliui prašymą apriboti 
menonitų veiklą. Reikalavimų kele ir katalikai, todėl taryba turėjo 
leisti jiems pasistatyti koplyčią mieste, o pagal vieną iš 1677 metų 
susitarimo su Jonu Sobieskiu sąlygų suteikė teisę būti atstovauja- 
miems Šimto komitete (Hundertmdnner). 

Pasienyje — Karelijoje bei Ingrijoje — Švedijos karūna stengėsi at- 
pratinti valstietiją nuo stačiatikybės ir įvesti Švedijos Bažnyčios jsta- 
tymus, kaip buvo pakeitusi Danijos Bažnyčios įstatymus pietinėse 
savo provincijose. Abiejose sienos pusėse aiškiai buvo pastebima jtam- 
pa. Patriarchas Nikonas 1658 metais ėmėsi priemonių, kurios turėjo 
sustiprinti stačiatikybę ir monarchiją panašiai kaip 1686 metų Šve- 
dijos Bažnyčios įsakymas. Nepaisant uolių Bažnyčios administrato- 
rių pastangų priversti stačiatikių dvasininkus atsisakyti savo tikėjimo 
ir priimti liuteronų katekizmą nesisekė. Johanas Gezelius jaunesny- 
sis, 1681 metais paskirtas Ingrijos superintendantu, tikėjosi atversti 
ingrus bei votus (kalbėjusius panašiomis suomių kalbomis), atskyręs 
juos nuo rusakalbių. Tokiai politikai vyriausybė pritarė, tačiau vieti- 
niai žemvaldžiai tam pasipriešino ir nesutiko uždrausti savo valstie- 
čiams lankyti rusų stačiatikių cerkves ar dėvėti rusišką apdarą. Šios 
žinios pasiekė carą, ir jis išsiuntė į Stokholmą protesto raštą. Greitai 
situaciją suvokę Ingrijos valstiečiai per pasiuntinį išdėstė karaliui sa- 
vo skundus. Pabūgęs neramumų bei visuotinio valstiečių antplūdžio 
per sieną, be to, sutikdamas su rusų protestais, kurie pagal ankstes- 
nių susitarimų sąlygas buvo visai pagrįsti, Karolis XI davė nurodymą 
leisti žmonėms laisvai apsispręsti dėl tikėjimo. Gezelius tvirtai laikė 
rankose savo ginklus ir vienu raštu šiurkščiai užsipuolė stačiatikybę, 
bet vėliau, valdžios spaudžiamas, turėjo jį peržiūrėti. Nepaisant to, 
kad Ingrijoje galiojo 1686 metų Bažnyčios įstatymas, Karolis XI įspėjo 
Gezelijaus įpėdinį nenaudoti jo kaip prievartos priemonės arversti 
vietos gyventojus į liuteronų tikėjimą. 

Tautinė tapatybė aukštesniųjų visuomenės sluoksnių apibūdini- 
mu tebuvo mitas, padidėjusi savivoka bei ksenofobija, kurią skatino 
menkavertiškumo jausmas. Sarmatų mitus apie lenkų diduomenę 
kurstė aštri ksenofobija bei atgyjanti karalikybė. Kaip atsvarą lenkų 
didikų privilegijoms jie įkūrė tam tikrą politinę institucinę bendruo- 
mene, kaip ją pavadino Tazbiras: laikui bėgant ji sulenkėjo taip pat, 
kaip ir Karališkosios Prūsijos ar Lietuvos aristokratai. Pavyzdžiui, 
Jonas Radvila laiške broliui rašė: gimę Lietuvoje čia ir mirsime, bet 
„savo krašte turime kalbėti lenkiškai "??. 

Jeigu, pasak Tazbiro, sarmatų tautos mitą galima laikyti istoriniu 
pagrindu ar net aristokratų Žečpospolitos raison d tre, gotiskumas 
švedams padėjo išlaikyti savo įvaizdį. Švedų protėvių gotų šlovė ir 
garsas buvo apdainuojami eilėmis ir proza. Žymiausias iš tokių kūri- 
nių yra Olofo Rudbecko Atlantica. Rudbeckas atvirai skelbė, kad 
Švedija nuo senų laikų yra civilizacijos lopšys, Heraklio vardą sieda- 
mas su Härkalle, o Proserpina iš tikrųjų buvusi Frostpina. Rudbe- 
ckas netgi prašė suteikti valstybės lėšų kadaise gotų tariamai užka- 
riautų vietovių kasinėjimams. Už tokio didžiavimosi švedų protėviais 
slypėjo menkavertiškumo jausmas. „Skogekär Bergbo“, nežinomas 
Thet Swenska spraketz klagemal (Svedy kalbos dejone, 1658) auto- 
rius karčiai apraudojo amžininkų švedų kalbos negerbima: tuo tar- 
pu, kai kitos tautos vertino literatūrą, švedams artimesnis buvo karo 
menas. Išsilavinusių žmonių kalba mirgėdavo prancūziškų skolinių 
ir lotyniškų posakių, o vokiečių buvo tapusi šnekamąja didesnių mies- 
tų kalba. Demonstruodami savosios kalbos pranašumą atvykėliai šve- 
dų kalbos nesimokydavo, nes nebuvo tam jokio reikalo. Danų rašy- 
tojas Pederis Syvas buvo vienas sąjūdžio už gimtąją kalbą iniciatorių 
ir galiausiai 1683 metais jo triūsas buvo įvertintas — jam buvo suteik- 
tas philologus regius danice lingua postas. 

Požiūris į švedų kalbą kaip netinkančią literatūrai atsispindėjo ir 
knygų tiražuose. Trys kervirtadaliai Švedijos karalystėje išspausdintų 


Tazbir J. La république nobilitaire et le monde. Etudes sur l'histoire de la culture 
polonaise a l'époque du baroque. Lenkijos istorinė biblioteka 7. Wrocław, 1986, p. 39. 

knygų buvo parašytos klasikinėmis arba užsienio kalbomis; švediš- 
kos knygos buvo rašomos mažiau išsilavinusiems skaitytojams arba 
jose būdavo aprašomi praktiniai dalykai. Išsilavinęs elitas nematė rei- 
kalo grįžti prie gimtosios kalbos, nes klasikinių kalbų mokėjimas at- 
vėrė duris į Europos literatūros lobyną. Švedų mokslininkas Stina 
Hanssonas teigia, jog Švedų kalbos dejone faktiškai buvo politinė pro- 
grama, kilusi tarp archyvarų, o tautos istorijos rašymą iš pat pradžių 
rėmė vyriausybė. Hanssonas goticizmo toli gražu nelaiko siekusių 
išgarsėti eiliakalių jausmingais prasimanymais, bet mano jame sly- 
pėjus praktinių ir racionalių ketinimų „paremti bei sutvirtinti tauti- 
nės valstybės idėją ir prisidėti prie Švedijos virtimo Švedija"?!. Kita 
vertus, universitetai liko ištikimi antikinėms kalboms. 1677 metais 
Olofas Rudbeckas sveikino Upsalos akademikus: „Dar nė vienoje 
knygoje nesu skaitęs, kad Aristotelis ar Ciceronas būtų rodę pagarbą 
gotų ar skitų kalboms (kurios yra seniausios)", o kadangi į akademi- 
nę auditoriją jie kreipdavosi gimtąja kalba, Rudbeckas jų pavyzdžiu 
į savąją taip pat kreipėsi „gražia gryna gimtąja kalba”. Jo pastan- 
goms universitete įvesti švedų kalbą buvo labai priešinamasi, tačiau 
baigiantis amžiui ji ėmė skverbtis į progines kalbas, o XVIII amžiuje 
jau buvo vartojama kur kas plačiau. Vestuvinės epitalamos ar laido- 
tuvių odes daugiausia buvo rašomos švedų kalba, nes buvo madinga 
tokiomis progomis samdyti poetą, kurio sukurtų eilių klausydavosi 
platesnis klausytojų ratas. 

Šlovingosios Švedijos praeities išradimas persidavė ir Suomijai. 
Švedų kilmės istorikas Johannesas Messenius savo veikale Scondia 
illustrata pasakojo, kad suomiai kilę iš vendy, ir aprašė senovės suo- 
mių karalystę, kuri buvo nusidriekusi nuo Tornio upės iki pat Sak- 
sonijos sienų. Velyvesnis švedų rašytojas Michaelis Wexionius pa- 
kreipė mintį kita linkme pareikšdamas, jog suomius, pakliuvusius į 


** Hansson S. Svenskans nytta Sveriges ära. Litteratur och kulturpolitik under 1600-talet. 
Skrifter utgivna av litteraturvetenskapliga institutionen vid Göteborgs universitet 
11. Göteborg, 1984, p. 112. 

` Cituojama iš Castrén G. Stormakttidens diktning. Helsingfors, 1907, p. 82. 

rusų ir vokiečių rankas, nuo visiško išnaikinimo išgelbėjusi gynybinė 
švedų intervencija. Dar patriotiskesni buvo XVII amžiaus pabaigos 
nežinomo autoriaus Chronicon Finlandia ir Danielio Jusleniuso Aboa 
vetus et nova (1700). Abu rašytojai siekė parodyti, kad jų tėvynė taip 
pat turi istoriją o, Jusleniuso žodžiais, „dosnioji motina gamta nepa- 
liko mūsų vienišų čia, šaltojoje Šiaurėje, nei mūsų protėviams įdėjo 
kempines vietoj smegenų, kaip dažnai yra sakoma"??. 

Stiprėjantis domėjimasis senove ir šiaurės kraštų gyventojų kil- 
mės ištakomis, savo tautos suvokimo procesas, kurį išjudino dažnes- 
nis bendravimas su užsieniečiais, neturėtų skatinti mus daryti perne- 
lyg plačių išvadų apie tautinį šių kraštų sąmoningumą. Dažniausiai 
tai būdavo bendrų interesų ir vietinio bei regioninio partikuliarizmo 
apraiškos. Pavyzdžiui, Vyborgo biurgeriai XVII amžiaus penktaja- 
me dešimtmetyje sielvartavo, kad brangiąją tėvynę Jutlandiją taip 
nusiaubė praüze karai, o Estijos ir Livonijos didikams „tėvynės“ są- 
vokos apibrėžimas buvo jų privilegijos ir, suprantama, į jį netilpo 
„ne vokiečiai" valstiečiai. Sunku nustatyti, kokiu laipsniu tėvynę už 
savo šeimos ar bendruomenės ribų suvokė valstietija, nors įdomu 
pažymėti, jog XVII amžiuje pasitraukusių į Rusijos gilumą stačiati- 
kių karelų liaudyje išlikę tik labai migloti istorinės praeities prisimi- 
nimai ir menkas tautinio sąmoningumo suvokimas. Kai kuriais at- 
žvilgiais Danijos ir Švedijos absoliutizmas ardė vietinį partikuliarizmą, 
tačiau ištikimybė suverenui kaip Dievo skirtam karalystės valdovui 
bei nuolankus tarnavimas jo didenybei nebūtinai skatino gilesnius 
patriotiškumo jausmus. Bažnyčia ir valdžia jteige ištikimybę karaliui 
kaip „savo tautos tėvui", tačiau buvo ir kitas — dangaus karalystės — 
įvaizdis, susikurtas iš pigios religinės literatūros, kurią skaitė valstie- 
čiai. Turint omenyje didžiulius mokesčius ir rinkliavas, kuriais 


3 Juslenius D. Vanha ja uusi Turku. Suomalaisen kirjallisuuden seuran toimituksia 
466. Helsinki, 1987, p. 22-23. Messenius J. Suomen, Liivinmaan ja Kuurinmaan 
vaiheita sekä tuntemattoman tekijän Suomen kronikka. Suomalaisen kirjallisuuden 
seuran toimituksia 467. Helsinki, 1988. Taip pat żr. Anthoni E. „Den tidigare 
finländska historieskrivningens syn på de nationella förhållandena och Finlands 


ställning till Sverige”, Historisk Tidskrift for Finland, 1943, 28: 77-103. 

žemiškasis karalius kankino savo valdinius, greičiausiai jie kur kas 
mieliau galvojo apie malonias perspektyvas Dievo karalystėje nei apie 
pataikavimą pasaulietiniam patriotizmui. 

Juslenius buvo teisus piktindamasis užsieniečių įsitikinimu, jog 
anapus jų valstybių sienų civilizacija baigiasi. Didžiausią įspūdį Šve- 
dijoje jiems palikdavo gamtos jėga ir jos viešpatavimas, o ne žmonių 
kultūra. Prancūzų poetai (ir filosofas Réné Descartes), kuriuos kara- 
lienė Kristina buvo prisiviliojusi į savo rūmus, rašė apie liūdnąją Šve- 
diją, kur tamsa, šaltis ir rūsčios žiemos, atrodė, amžiams sunaikino 
„Lagreable verdure”. Zmogaus ištvermė tokiomis sąlygomis geriau- 
siu atveju buvo laikoma šiurkštumu ir įpročiu: jtakingieji rašytojai 
nuo Bodino XVI amžiuje iki Montesguieu XVIII amžiuje šiaurės 
žmones apibūdindavo kaip labiausiai tinkamus karui, bet ne civili- 
zuotos visuomenės subtilybėms. 1719 metais abatas Dubois galėjo 
tvirtai pasakyti: „visas pasaulis žino, kad tolimoje Šiaurėje gimsta tik 
laukiniai poetai, šiurkštūs eiliakaliai ir šalti dailininkai“, nors pjesėje 
Les entretiens d Ariste et d'Eugène (1671) yra toks dialogas: 


Ariste. Aš pripažįstu, kad išlavinti protai šaltuose kraštuose pasitaiko rečiau, 
kadangi pati gamta, taip sakant, ten yra nuobodi ir niūri. 

Eugene. Jūs verčiau pripažintumet, kad intelektualioji kultūra, kaip ją pava- 
dinote, visai nesiderina prie rūstaus šiauriečių būdo ir sunkaus sudėjimo?“ 


Gyvenusieji „civilizuotosios“ Europos periferijoje visuomet skau- 
džiai juto savo aplinkos ribotuma. Švedijos didybės amžius nepakei- 
te nei kraštovaizdžio, nei daugumos šiauriečių gyvenimo sąlygų. Pui- 
kūs didikų šeimų rūmai bei namai, kuriuos užfiksavo Erikas 
Dahlberghas savo tritomyje Suecia antigua et hodierna (1667-1716), 
atspindi aristokratų gyvenimo būdą ir pasitikėjimą savimi, nors daug 
iliustracijų nupiešta pagal taip ir neišvydusių dienos šviesos pastatų 


* Abbe Dubois. Réflexions sur la poéste et sur la peinture (2 tomai). Paris, 1740, t. 2, 
p. 148. Texte J. Jean-Jacques Rousseau et les origines du cosmopolitanisme littéraire. 
Paris, 1895, p. 11. Karalienės Kristinos dvare sukurtos prancūzų poezijos pavyzdžių 
žr. Castrén G. Norden i den franska litteraturen. Helsingfors, 1910, p. 62 ir toliau. 

planus. Didikai diktavo skonį ir madas, todėl madingi dailininkai 
kaip Davidas Ehrenstrahlis už savo paveikslus galėdavo užsiprašyti 
didelę kainą. Tačiau pasiturinčių globėjų ratelis buvo labai siauras. 
Kadangi rinka buvo nedidele, tai knygų leidyba, aišku, ir rašymas 
buvo nepatikimas užsiėmimas. Knygos buvo brangios. Antikvarinių 
retenybių kolegija, įsteigta 1667 metais tirti senus leidinius ir spaus- 
dinti „gotišką“ medžiagą, išleido katalogą, kuriame randame senųjų 
leidinių kainas: pigiame popieriuje atspausdinti du Scondia illustra- 
ta tomai kainavo 18 varinių talerių, Biblija — nuo šešių iki 10 talerių. 
Valstybinėje tarnyboje dirbęs perrašinėtojas tais laikais per metus už- 
dirbdavo apie 50, o notaras — 112 varinių talerių. Labiausiai perka- 
ma buvo religinė literatūra ir plakatai (skillingtryck). Poetai uždar- 
biaudavo rašydami eiles vestuvėms, laidotuvėms ir puotoms. Paprastai 
spausdindavo už savo pinigus, tikėdamiesi jas parduoti kokiam nors 
verslas: švedų poetas Lucidoras 1669 metais už eilėraštį, kuris už- 
kliuvo Göranui Gyllenstiernai, pakliuvo į kalėjimą. Eiles kūrė ir toli 
nuo namų, Pomeranijoje ir Livonijoje, atsidūrę tarnautojai, tikėda- 
miesi ne tik pamaloninti mūzas, bet ir patraukti karaliaus dėmesį ir 
globą. Gunno Dahlstiernos panegirika Karoliui XI - Kunga skald - 
padėjo jam iš paprasto žemės matininko Pomeranijoje tapti vyriau- 
siuoju matininku Stokholme, o XVII amžiaus penktajame dešimt- 
metyje Georgas Stiernhielmas per literatūrinę veiklą tapo valstybės 
archyvaru. 

Švedijos literatūrai pagrindus paklojo tokie rašytojai kaip Stiern- 
hielmas, Runius ir Dahlstierna, o Danijoje — poetai Andersas Bor- 
dingas (išleidęs pirmąjį aleksandrinu surimuota Danijos laikraštį Den 
Danske Mercurius) bei Thomas Kingo. Tačiau šalia Racine'o, Molie- 
re'o, Miltono ar Drydeno jų kūryba atrodo sukaustyta, šiurkšti ir 
atspindi tą aplinką, kurioje jie gyveno. Du didieji Skandinavijos mies- 
tai šalia Londono ir Paryžiaus atrodė labai jau kukliai ir juose nebuvo 
tokios kultūrinės veiklos, kokia aprašoma, pavyzdžiui, Pepy dieno- 
raštyje. Kandusis Molesworthas apie danus yra pasakęs: „Linksmy- 


bės sezonai ten labai reti, ir nuo lemtingosios operos maždaug prieš 


Didžioji Švedijos valstybė 328 


kerverius metus senajame karalienės teatre, kame daug šimtų asme- 
nų visi drauge sudegė, jie puola žąsį gavėnios atradieniais, žiemą pa- 
sidaro malonumo sėdėdami rogese, apsisupę vilnomis ar kailiais'??. 
Petrus Magnus Gyllenius, gimęs Pederiu Manssonu, vargingas 
Varmlando valstiečio sūnus, savo dienoraštyje aprašo gana paprastus 
malonumus, patirtus 1636 ir 1652 metais mokantis Karlstado ir Abo 
miestuose. Berniukas išmoko skaityti iš abėcėlės, kurią mama jam 
nupirko iš keliaujančio knygų pardavėjo, į jų namus užklydusio pri- 
siglausti nuo darganos, o pradinį išsilavinimą jam davė vietinis dva- 
sininkas, pas kurį dvejus metus gyveno. Studijuodamas Abo, vaidin- 
davo pjesėse, per Jonines lankėsi prie šventojo šulinio Kupittaa, žaidė 
aplink laužus, uždegtus vasaros saulėgrąžos naktj. 1652 metų vasarą 
apžiūrinėjo Stokholmo įžymybes, mate karališkąjį valgomąjį, lanke- 
si koncerte pilies koplyčioje, kur dainavo kastratas Turkas, buvo stiklo 
dirbtuvėse ir parke, kur matė „gražių fontanų, vijoklių, daug neregė- 
tų medžių ir keistų Zolyny”, dar ir liūtą („nuožmų žvėrį').?* Ne ka- 
žin kas, palyginti su didelio miesto malonumais, tačiau šis aprašy- 
mas parodo skirtumus tarp kaimiškos, izoliuotos Švedijos ir Europos 
kultūros centrų. Šiaurės Vokietijos miestuose kultūrinis gyvenimas 
buvo įvairesnis. Liubeke, Šv. Marijos bažnyčioje, Franzas Tunderis 
vakarais rengdavo koncertus, kurie traukė į šį miestą didžiuosius ba- 
roko muzikos meistrus, tokius kaip jo įpėdinis Dietrichas Buxtehu- 
de. Kita vertus, talentingajam gamtos tyrinėtojui Johannui Jungiu- 
sui Hamburgas pasirodė tinkamesnis nei gimtasis miestas, o broliai 
Knilleriai išgarsėjo ir praturtėjo (Gottfriedas net buvo įšventintas į 
riterius) Anglijoje. 

Jausmas, kad yra Europos civilizacijos pakraštyje („in medio scor- 
pionum et barbarorum hominum” , kaip kartą guodėsi Abo vyskupas 
Isakas Rothovius), šiauriečiams kėlė prieštaringus jausmus. Viena ver- 


* Molesworth R An Account of the State of Denmark as it was in the Year 1692. 
London, 1694, p. 96. 

© Gardberg C., Toijer D. (leid.) Diarium Gyllenianum: eller Petrus Magni Gyllenii 
Dagbok 1622-1667. Karlstad, 1962, p. 141. 

tus, jie troško įsilieti į pagrindinę srovę, mėgdžioti įmantrias Versa- 
lio dvariškių manieras ir papročius, gimtojoje šalyje turėti opera, te- 
atrą, lankytis kavinėse, skaityti laikraščius. Kita vertus, buvo ryškus 
menkavertiškumo jausmas, kurį žadino būtinybė pasitenkinti nevy- 
kusiu ir šiurkščiu mėgdžiojimu, iš kurio užsieniečiai juokdavosi ir 
kuris progai pasitaikius prasiverždavo kaip Thet Swenska Spräketz 
klagemål arba panašiai kaip riksradas įsižeidė del Estijos didikų įžū- 
lumo, kai šie paprašė, kad karalienės Kristinos laiškai būtų surašyti 
vokiškai. Labai ryškiai buvo juntamas literatūrinės praeities nebuvi- 
mas. Samuelis Columbus metmenyse Den svenske konungson rašė: 
Aleksandras Didysis ir Achilas būtų likę nežinomi, jei ne plunksna — 
kiek gotų didvyrių pasmerkti užmarščiai per neturėjimą tokio įran- 
kio??? Matyt, mažai paguodos švedams teikė galimybė panieką rody- 
ti savo kaimynams rusams, nes šie barbarai jau stovėjo prie slenksčio, 
o jų valdovas taip pat nekantravo savo atsilikusiq šalį panardinti į 
Vakarų kultūros aplinką (o svarbiausia — išmokti vakarietiškų tech- 
nologijų) ir galiausiai Baltijos kraštus nuo Švedijos atplėšė. 


“ Castrén, Stormakttidens diktning, p. 84. 


KETVIRTA DALIS 


Rusijos iškilimas 


VIENUOLIKTAS SKYRIUS 


Kova del viešpatavimo — paskutinis etapas 


KELIAS Į POLTAVĄ 


Artėjant prie pabaigos XVII amžiui Švedijos didybė ėmė blėsti. Aš- 
tuntojo dešimtmečio karo prieš Daniją ir Brandenburgą-Prūsiją metu 
Švedijos karinei šlovei buvo suduota keleras stiprių smūgių, be to, 
paaiškėjo, kaip smarkiai Švedija tapo priklausoma nuo Prancūzijos 
interesų. Vokietijos provincijos pasirodė esąs brangus laimikis, kurį 
buvo pakankamai sunku apginti nuo kaimyninių valstybių kėslų. 
Nedaug naudos šiaurės karalystei davė ir narystė imperijoje. Gusta- 
vo Adolfo ir jo kanclerio palikimas sunkia našta užgulė įpėdinių, 
turėjusių palaikyti smunkančią Švedijos reputaciją ir priverstų ginti 
Vestfalijos susitarimo sąlygas, pečius. Kad galėtų apginti savo terito- 
rijas užjūryje, regentystės vyriausybė, valdžiusi kol Karolis XI sulau- 
kė pilnametystės, buvo priversta siekti subsidijų iš Prancūzijos, o tai 
galėjo pastūmėti į Vokietijos įvykius. Pražūtinga De la Gardie sąjun- 
ga su prancūzais padėjo sužlugdyti kanclerį ir Karoliui XI sulaukus 
pilnametystės įvesti absoliutizmą. Karoliui XI reorganizavus kariuo- 
mene ir atkūrus valstybės mokumą įvedus redukciją ir per mokesčių 
politiką, Švedija tapo mažiau priklausoma nuo užsienio subsidijų. 
Nuo 1680 metų karalius ir vyriausiasis iždininkas Bengtas Oxen- 
stierna laikėsi atsargumo ir neutralumo politikos. Čia Švedijai ne- 
abejotinai padėjo tai, kad kaimyninės šalys buvo taip pat išsekintos 

nesibaigiančių alinančių karų. Lenkija ir Maskvos didžioji kuni- 
gaikstyste buvo įsivėlusios į karą su turkais, tuo tarpu agresyvios Liud- 
viko XIV politikos dėmesys buvo nukreiptas į Vokietiją bei jūrinės 
valstybes — Angliją ir Danijos Respubliką. 

Per dvejus taikos dešimtmečius po 1679 metų šalis kiek atsigavo, 
tačiau užjūrio provincijų užpuolimo pavojaus grėsmė neišnyko. Ne- 
patenkintos 1679 metų taikos sutarties sąlygomis Danija ir Bran- 
denburgas-Prūsija linko į Prancūzijos pusę ir rengėsi pulti Švedijos 
žemes Vokietijoje. Danijos karalius Kristijonas V, mėgdžiodamas 
Liudviką XIV, 1684 metais išbandė savąją rėunion versiją. Užėmęs 
Holsteino-Gottorpo kunigaikščio teritorijas, Privilegijų raštu paskel- 
bė hercogiškųjų ir karališkųjų Šlezvigo žemių sujungimą, o luomus 
privertė duoti ištikimybės priesaiką. Kristijonas V ir Frydrichas Vil- 
helmas ketino tarpusavyje pasidalyti vokiškąsias Švedijos žemes ir du 
Liineburgo kunigaikščius mėgino įtraukti į sąjungą su Prancūzija. 
Tačiau Liudvikas XIV karo prieš Švediją remti nenorėjo: svarbiau- 
sias jo rūpestis buvo stebėti savo priešus Šiaurės Vokietijoje. Kristi- 
jonas V 1683 metų lapkričio mėnesį sutiko pulti Liineburgg su sąly- 
ga, jei kunigaikščiai stos prieš Prancūziją, ir pasipriešinti, jeigu švedai 
į Vokietiją įvestų daugiau nei šešis tūkstančius karių, tačiau Prancū- 
zijos ir Brandenburgo-Prūsijos santykiai buvo įtempti. Bevaisės Kris- 
tijono V pastangos 1686 metais Hamburgą padaryti savo vasalu kėlė 
nerimą kaimyninėms Šiaurės Vokietijos ir jūrų valstybėms ir šios 
sujungė savo pajėgas, ketindamos Danijos karalių priversti ištremta- 
jam Holsteino—Gottorpo kunigaikščiui sugrąžinti jo teises ir žemes. 

Taigi kunigaikštis atgavo savo teises, kurias 1686 metais po ilgų de- 
rybų Altonoje užtikrino jūrų valstybės. Holsteinas-Gottorpas buvo gy- 
vybiškai svarbi Švedijos gynybos jungiamoji grandis, sudariusi sąlygas 
prieiti prie Šiaurės Vokietijos teritorijos. Švedijai kunigaikščio ir Dani- 
jos karaliaus kivirčas buvo palankus, tačiau kartu ir trukdė. Jis suteikė 
galimybę pasipriešinti Danijos ketinimams susigrąžinti Skanijos pro- 
vincijas, tačiau reikalavo karinių įsipareigojimų. Kaip 1686 metais pa- 
stebėjo Karolis XI, Švedija nebuvo pajėgi kunigaikščiui teikti karinę pa- 
galbą. Po 1676 metų pralaimėjimo prieš admirolus Trompą bei Juelį iš 

Olando Švedijos karinis jūrų laivynas buvo smarkiai apgadintas, todėl 
net ir po dešimtmečio nebuvo tinkamas gabenti kariuomenę apsaugai į 
Vokietiją. Nepaisant to, kad Karolis XI testamentu savo sūnui paliko 
trisdešimt keturis naujus karo laivus ir vienuolika fregaty, Švedijos vieš- 
patavimas Baltijos jūroje po 1681 metų visiškai priklausė nuo jūrų vals- 
tybių, todėl jų interesų Švedija ignoruoti nebegalėjo. 

Turėdama atlikti 1648 ir 1679 metų taikos sutarčių garanto vaidme- 
nį, kurį laiką Švedija įstengė susitarti su galimais priešininkais, kuriems 
taip pat kaip ir Švedijai kėlė grėsmę bręstantis Prancūzijos ir jūrų valsty- 
bių karas. Švedija ir Danija 1691 metais susijungė, kad kartu pasiprie- 
šintų angly—olandy neutralios laivybos konvencijai, tačiau Bengtas Oxens- 
tierna nesutiko stoti į Liudviko XIV siūlytą neutralių valstybių lygą. 
Prancūzams tarpininkaujant, Lenkijos karalius Jonas Sobieskis su šiau- 
rinėmis karalystemis užmezgė ryšius, ir 1694 metais seimui buvo pateik- 
tas planas, pagal kurį Danija įsipareigojo ginti Lenkijos laivyną, o Lenki- 
ja sutiko daryti diplomatinį spaudimą jūrų valstybėms, jeigu šios užpultų 
Daniją. Tačiau Habsburgų šalininkai Senate šį planą sužlugdė, palikda- 
mi danus taikytis su olandais vienus. Galiausiai 1686 metais Branden- 
burgo- Prūsijos valdovas Frydrichas Vilhelmas, nusivylęs Liudviku XIV, 
sudarė sąjungą su Švedija, o po vienuolikos metų prisijungė prie Alto- 
nos sutarties, kuria Kristijonas V buvo verčiamas atsisakyti planų pulti 
Holsteino-Gottorpo kunigaikščio žemes. 

Šiaurinių karalysčių bendradarbiavimo sritis buvo griežtai apribo- 
ta. Pasikartojęs Danijos ir kunigaikščio konfliktas parodė Altonos su- 
sitarimo silpnumą. Brandenburgo kurfiurstas vis dar siekė atgauti Po- 
meraniją iš Švedijos, reiškė dideles pretenzijas į ginčytiną teritoriją palei 
Prüsijos-Lenkijos sieną. Jonui Sobieskiui nepavyko sudaryti prieš di- 
diji kurfiurstą nukreiptos sąjungos su Švedija, tačiau kuriam laikui 
Švedija galėjo išbraukti iš sąrašo vieną didžiausių savo priešininkų. So- 
bieskis išgarsėjo Vienos išlaisvinimo iš turkų apsupties metu, tačiau jo 
atsidavimas Šventajai lygai turėjo skaudžių padarinių ir taip jau 


' Roberts M. The Swedish Imperial Experience 1560-1718. Cambridge, 1979, p. 133- 
141. 

nualintiems Žečpospolitos finansiniams ir kariniams ištekliams, o 
jo susitarimas su Maskvos didžiąja kunigaikštyste naudos nedavė.“ 
1696 metais mirus Sobieskiui, įsiplieskė įnirtinga įpėdinio rinki- 
mų kampanija. Laimėjus Saksonijos kurfiurstui, Švedijai iškilo grės- 
me, nes Frydrichą Augusta rėmė Danija ir Maskvos didžioji kuni- 
gaikštystė. Augustas II (šį vardą kurfiurstas gavo tapęs Lenkijos 
karaliumi) nekantravo savo valstybės prekybininkams per Lenkiją 
atverti tiesioginį išėjimą prie Baltijos jūros ir taip išvengti didelių 
muitų tranzitu per Brandenburgą gabenamoms prekėms. Iš pra- 
džių Augustas dėjosi norįs tartis sudaryti sutartį, pagal kurią Livo- 
nija būtų palikta Švedijai ir kuri paremtų Holšteino-Gottorpo ku- 
nigaikščio pretenzijas; tačiau derybų metu jo patikėtiniai su Danija 
slapta tarėsi sudaryti koaliciją prieš Švediją. 

1697 metų balandžio 5 dieną, sulaukęs keturiasdešimt dvejų merų 
amžiaus, Karolis XI mirė, savo paveldėtoju ir įpėdiniu palikdamas pen- 
kiolikmetį sūnų. Danijos pasiuntinys Stokholme grafas Luxdorph'as 
ataskaitoje piešė liūdesio ir nepasitenkinimo paveikslą: visur sklido šiur- 
pūs gandai apie perversmą, o žmonių nuomone, paskutinėmis gyveni- 
mo dienomis karaliaus išgyventos kančios (greičiausiai jis mirė skran- 
džio vėžiu) buvo Dievo bausmė žmogui, kuris čiulpė paskutinius syvus 
iš maro iškankintų savo valdinių. Priešingai nei tikėjosi Luxdorph’as, 
absoliutizmo nuversti niekas nemėgino. Absoliutizmo šalininkai už- 
bėgo už akių bet kokiems veiksmams, kuriuos galėjo sukelti nepasi- 
tenkinimas, iki metų pabaigos, kai Karoliui XII sulaukus pilnametys- 
tes luomai jį turėjo paskelbti karaliumi. Karūnavimo ceremonijoje 
karaliui nedavus priesaikos (konungsforsdkran), luomams galiausiai pa- 
aiškėjo, kokią reikšmę turėjo jų nuolaidumas 1680 metais.? 


* Piwarski K. Das Interregnum 1696/97 in Polen und die politische Lage in Europa, 
in Kalisch J., Gierowski J. (leid.) Um die polnische Krone. Sachsen und Polen wahrend 
des Nordischen Krieges 1700-1721. Berlin, 1962, p. 13-14. 

* Fryxell A. Utdrag och afskrifter af missiver fran danska sändebud i Stockholm till 
regeringen i Köbenhavn fran 11 Jan. 1696 till April 1700. Handlingar rörande Sver- 
ges historia 5. Stockholm, 1843, p. 89-92, 140. Luxdorfph'o žodžiais, „tai, kad 
karalius nedavė priesaikos laikytis įstatymų ir palaikyti luomų privilegijas, juos pa- 

Pirmieji jaunojo karaliaus valdymo metai neatspindi vėliau liaudyje 
paplitusios nuomonės apie Karolį XII kaip ambicingą beproų, kurio 
vienintelis džiaugsmas buvo „rasti priešą arba juo padaryti visą Zmoni- 
ja". Jis užbaigė tėvo pradėtą kariuomenės pertvarkymą, palikdamas jai 
gynybinį pobūdį. 1699 merų rudenį į Šiaurės Vokietiją bei Holšteino- 
Gottorpo kunigaikštystę buvo nusiųstas pastiprinimas, tačiau Švedija 
ieškojo ir diplomatinių būdų, kuriais galėtų priversti jūrų valstybes lai- 
kytis Altonos susitarimo. 1700 metų sausio mėnesį su Anglija bei Olan- 
dijos Respublika pasirašytų sutarčių Karolis XII neratifikavo tol, kol jo 
nepasiekė žinia apie Danijos įsiveržimą į kunigaikščio žemes Šlezvige — 
toks didelis buvo jo nenoras jvelti Švediją į galimą karą Europoje. 

Prieš porą savaičių iki Frederiko IV antpuolio Karolis XII gavo 
pranešimą apie didelį Saksonijos puolimą Livonijoje. 1699 metų ru- 
denį prieš Švediją buvo baigiama rengti koalicija, kurioje svarbų vaid- 
menį suvaidino ištremtasis Johannas Reinholdas Parkulas. 1699 merų 
pradžioje Parkulas Augustui siūlė pulti Švediją. Reikėjo gauti Austri- 
jos paramą, Daniją gudrumu ar grasinimais priversti laikytis neutra- 
liai, o Liudvikas XIV turėjo Daniją paremti. Šiam planui įgyvendinti 
buvo būtina sąjunga su Petru I, tačiau Patkulas žinojo, kad caras kėsi- 
nasi į Livoniją. Patkulas buvo pakankamai atsargus ir 1699 metų spa- 
lio mėnesį Petrui I pateiktame Augusto planus patvirtinanciame me- 
morandume apie Livoniją neužsiminė. Carui buvo siūloma Ingrija ir 
Karelija, tačiau Narva turėjo likti Livonijos pasienio miestu.’ 


veikė iki kaulų smegenų, nes kaip Danijos karaliai nuo senų laikų turėjo duoti 
žengimo į sostą priesaiką, taip turėjo daryti ir Švedijos karaliai... o dabar jis nuo to 
[įsipareigojimo] laisvas ir yra absoliutus suverenas, kaip ir kiti pasaulio monarchai". 
Įdomu, ar Luxdorfph'as, absoliutizmo monarchijos atstovas, suvokė šių žodžių ironiją. 
Apie žengimą į sostą žr. Hatton R. Charles XII of Sweden. London, 1968, p. 69-81. 

* Šie žodžiai paimti iš popiežiaus „Esė apie žmogų", IV laiškas, cituojama iš Olsoni E. 
„Karl XIIs-gestalten genom tiderna”, Karolinska Forbundets Arsbok, 1956, p. 194. 

* Wittram R. „Patkul und der Ausbruch des Nordischen Krieges”, Nachcrichten der 
Akademie der Wissenschaften in Gėttingen. I. Philologisch-Historische Klasse, 1952. 
9: 201-233. Taip pat zr. Erdmann Y. Der livländische Staatsmann Johann Reinhold 
von Patkul. Berlin, 1970, ir BoarpuH B. Poccua u eeponetickue cmpanc 6 20061 
Cesepnoü souxu. „leHMHTpaa, 1986. 

Apsimestiniu draugiškumu Švedijai Petras I dangstė apmaudą dėl 
to, kaip su juo buvo elgiamasi Rygoje 1697 metais, kai jis pradėjo 
savo „Didžiąją pasiuntinybę" į Vakarus. Tos kelionės metu Petras 
neslėpė troškimo prasiskinti išėjimą prie Baltijos jūros ir plėtoti Ru- 
sijos prekybą su Vakarais.“ Danijos prašymu 1699 metų pavasarį jis 
sudarė su ja sąjungą. Siekdamas taikytis su turkais Petras nebuvo 
numatęs aktyviai dalyvauti ofenzyvoje prieš Švediją, kuri turkus ska- 
tino tęsti karą su Rusija. Olandams grasinant užpulti Cleves teritori- 
ją, Brandenburgo kurfiurstas atsisakė stoti į koaliciją prieš Švediją, 
bet sutiko Saksonijos kariuomenei leisti žygiuoti per jo žemes, tokią 
galimybę atsakydamas Švedijos kariuomenei Pomeranijoje bei Vis- 
mare. 

Susidūręs su karo dviem frontais perspektyva Karolis XII nuspren- 
dė pirmiausia susidoroti su Danija. Padedamas Anglijos—Olandijos 
laivyno eskadrono jis įvedė į Zelandiją 10 000 karių ir privertė Fre- 
deriką IV prašyti taikos. Travendalio sutartimi Frederikas sutiko iš- 
vesti kariuomenę iš kunigaikščio teritorijos ir sumoketi kompensaci- 
ją už okupacijos metu padarytą žalą, o vadinamuoju amnestijos 
straipsniu pasižadėjo neteikti pagalbos Švedijos priešams (Švedijos 
derybininkų jvardytoms Saksonijai ir Lenkijai) ir nesiimti priešiškų 
veiksmų prieš Švediją bei Liineburgo rūmus, kurių valdovą Georgą 
Ludwigą, vėliau tapusį Anglijos karaliumi Jurgiu I, pripažino Hano- 
verio kurfiurstu. Sutarties rezultatas greičiau buvo sutelktų diploma- 
tinių prieš sąjungą su Prancūzija jėgų, o ne karinė Švedijos pergalė. 
Karolis XII neišvedė kariuomenės iš Zelandijos tol, kol visiškai nejsi- 
tikino, jog Frederikas IV laikosi sutarties bei amnestijos straipsnio 
sąlygų ir neketina padėti buvusiai savo sąjungininke: Saksonijai. Jū- 
rų valstybės, atsižvelgdamos į artėjančią Ispanijos karaliaus Karolio 
II mirtį ir del to iškilusį įpėdinystės klausimą, Švedijai atkurti taiką 
padėjo, tačiau prieš gresiančią Augusto kampaniją galėjo pasiūlyti 


e Svensson S. „Czar Peters motiv för kriget mot Sverige”, Historisk Tidskrift, 1931, 51: 
456, cituoja Danijos ambasadoriaus 1698 merų liepos 29 dienos ataskaitą; taip pat žr. 
Wittram R Peter I. Czar und Kaiser (2 tomai). Gottingen, 1964, t. 1, p. 197-199. 

ne daugiau kaip savo palankumą ir paramą maisto atsargomis, įspė- 
jusios Karolį nepulti karaliui-kurfiurstui priklausančių Saksonijos že- 
mių. Liudvikas XIV atsisakė patvirtinti Olivos 1660 metų taikos su- 
tartį, kurią Augustas sulaužė užpuldamas Livoniją. 

Saksonijos kampanija faktiškai nebuvo sėkminga. Rygos puoli- 
mas 1699 metų Kūčių naktį buvo atremtas, o gegužės mėnesį Sakso- 
nijos kariuomenė patyrė didelį pralaimėjimą ir turėjo atsitraukti už 
Dinos. Livonijos didikams nepavyko nusimesti Švedijos jungo, kaip 
tikėjosi Patkulas, Lietuvoje prieš Augusta buvo sukilusi Sapiegų gi- 
mine, o Lenkijos Senatas Žečpospolitą nuo karaliaus veiksmų atsie- 
jo. Išgirdęs apie Danijos pasitraukimą iš aljanso, Augustas nutraukė 
Rygos apsiaustį ir perdavė Liudvikui XIV norą sudaryti paliaubas. 
Karolis sutiko svarstyti paliaubų klausimą tik tada, kai iš Livonijos 
bus išvesta visa Saksonijos kariuomenė, toks tiesmukas atsakymas 
sustiprino karaliaus kaip nepalenkiamo kovotojo, neturinčio diplo- 
matinių sugebėjimų, įvaizdį.” Spalio pradžioje išsilaipinęs Pernau, 
jis verčiau savo dėmesį būtų kreipęs į Rusijos grėsmę, o ne į Saksoni- 
ją. Petro kariuomenė buvo užėmusi Dorpatą, o Narvą laikė apsupty- 
je. (Kapituliacijos sąlygomis Petras taip pat kaip prieš pusantro šim- 
to metų Ivanas IV žadėjo miestelėnams palikti ir saugoti jų privilegijas 
ir tikėjimą.) Po savaitę užtrukusio varginančio žygio Švedijos kariuo- 
menė akis žilpinančioje pūgoje iškovojo lemiamą pergalę prieš gero- 
kai didesnę priešo kariuomenę. Mūšio lauke liko gulėti aštuoni ar 
dešimt tūkstančių rusų karių, paimta tūkstančiai karo belaisvių, daug 
maisto atsargų, amunicijos ir pabūklų. 

Caras paliko savo kariuomenę mūšio išvakarėse ir grįžo į Maskvą, 
vadovavimą patikėjęs veteranui Du Croy. Yra nuomonių, kad caras 
pernelyg gerai žinojo apie savo kariuomenės ir vadovavimo trūku- 
mus, todėl paliko ją likimo valiai, tikėdamasis atsigriebti ateityje. 
Prie Narvos patirti nuostoliai netrukus buvo padengti, patrankoms 
buvo sulydyti netgi cerkvių varpai. 1698 metais pradėtos reformos 
turėjo pakeisti kariuomenės struktūrą. Nuo 1699 iki 1725 metų į 


" Karolio atsakymas aptariamas Hatton, op. cit., p. 145-148. 


Rusijos iškilimas 340 


kariuomenę buvo paimta apie 280 000 vyrų, o baigiantis Petro val- 
dymo laikotarpiui kariuomenėje buvo 130 000 karių. Švedijos per- 
galė prie Narvos parodė, kad kariuomenės dydis nėra svarbiausias 
dalykas; kariuomenė, su kuria prabėgus devyneriems metams Karo- 
lis XII susidūrė mūšyje prie Poltavos, buvo gerokai stipresnė, neišse- 
kinta ilgų varginančių karų. 1700 metų karui Švedijos kariuomenė 
buvo nepaprastai gerai pasirengusi. Iš anksto numatyta mobilizacija 
vyko sklandžiai, buvo gerai sutvarkytas kariuomenės aprūpinimas 
maistu. Tačiau statskontoret — administracijos finansinis nervų cen- 
tras —1700 vasario mėnesį vis tiek stengėsi atkalbeti karalių nuo ka- 
ro, kuris nesekmės atveju būtų dar labiau išsunkęs nuskurdintą šalį, 
tačiau tokios pastangos buvo bergždžios.* 

1700 metų pabaigoje iš karo pasitraukė Danija, rusai patyrė di- 
delį karinį pralaimėjimą, o Augusto II padėtis Lenkijoje—Lietuvoje 
tapo labai nestabili. Nepaisant visų nesutarimų, Baltijos kraštų gy- 
nyba laikėsi. Kodėl tuomet Karolis XII vedė savo kariuomenę pulti 
gilyn į Centrinę Europą, kol galiausiai Ukrainoje pralaimėjo? Hat- 
tono nuomone, tokiai Karolio strategijai po Narvos mūšio reikšmės 
turėjo išorinės aplinkybės. Ispanijoje kilus Įpėdinystės karui, Sakso- 
nijos ir Švedijos konflikte Liudvikas XIV nebetarpininkavo baimin- 
damasis, jog viena ar abi valstybės gali stoti priešo pusėn. Kad nura- 
mintų Daniją, Karolis XII buvo priverstas suartėti su jūrų valstybėmis, 
tačiau joms reikėjo pažadėti karinę pagalbą, vos tik karalius baigs 
karą, kurį užbaigti jsitraukusios į savo konfliktus jūrų valstybės ne- 
galėjo padėti. Taigi Karolio veiksmų laisvę smarkiai ribojo jūrų vals- 
tybių karo veiksmai.? Tačiau kyla klausimas, apie kokią veiksmų laisvę 
karalius kalbėjo? Po Narvos kautynių jis, matyt, įtikėjo žiemos kam- 


* Cavallie J. Fran fred till krig. De finansiella problemen kring krigsutbrottet ar 1700. 
Studia Historica Upsaliensa 68. Uppsala, 1975, p. 271. Atrodo, kad iš tikrųjų pro- 
vincijos pradžioje karo naštą atlaikė puikiai: žr. Schartau S. „Tillstänset i Jönköpings 
län 1697-1721”, Karolinska Förbundets Arsbok, 1915, p. 207-245, ir Hallerman 
P. „Tillstänser i Blekinge under det stora nordiska kriget”, Karolinska Förbundets 
Arsbok, 1916, p. 240-273. 

* Hatton, op. cit., p. 155-157. Taip pat žr. BoarpuH, op. cit., p. 91-95. 

panijos į Rusiją privalumais, tačiau liga ir iškilę sunkumai del pa- 
stiprinimo iš Švedijos privertė šio plano atsisakyti. Sėkmė vėl atsi- 
greze į Augusto pusę — 1701 metų vasario mėnesį pasirašyta Biržų 
sutartimi jis nustatė griežtas sąlygas savo sąjungininkei Rusijai ir ke- 
tino užpulti Rygą — todėl pirmiausia reikėjo susitvarkyti su juo. Pa- 
gal Švedijos būstinėje sukurtą planą reikėjo persikelti per Diiną ir 
nustumti saksus atgal į Kuršą: tuo tarpu pagrindinė kariuomenė tu- 
rėjo sukti į rytus Gdovo ir Pskovo link, kur turėjo ir peržiemoti. 
Persikėlimas per Dūną 1701 metų liepą buvo sėkmingas. Rugpjūčio 
mėnesį buvo užimta Kuršo kunigaikštystė, išgavus pareigūnų ištiki- 
mybes priesaiką ir įvedus uosto muitus Švedijos karūnos naudai at- 
rodė, kad ateityje kraštą bus galima inkorporuoti į Švedijos karalys- 
tę.” 

Kurį laiką buvo atidėliojamas Pskovo puolimas. Kad turėtų lais- 
vas rankas pulti Rusiją, Karolis tikėjosi įtikinti lenkus nuversti Au- 
gustq. Susiskaldę frakcijomis lenkai karaliaus lūkesčių nepateisino; 
1701 metais seimas mandagiai atmetė tokį pasiūlymą, todėl Karolis 
turėjo atsisakyti karo prieš Rusiją ir mėginti išspręsti „Gordijaus maz- 
gu virtusią lenkų dilema”''. Pranašingi buvo karalius žodžiai: „ Dar 
ilgai kariausime šioje vandenų pusėje“. Maisto atsargų tiekimo pro- 
blema lėmė tai, kad 1701-1702 metų žiemojimui buvo pasirinktas 
Kuršas, tačiau netrukus paaiškėjo, jog kunigaikštystėje išlaikyti ka- 
riuomenę maisto trūksta. Magnusui Stenbockui centralizavus gene- 
ralinio karo komisariato (generalkrigskommissariat) valdymą, užėmus 
daugiau Lenkijos—Lietuvos žemių ir taip paskirsčius mokesčių nasta, 
nuo 1703 metų kariuomenės aprūpinimas maistu pagerėjo. Taigi 
nuo 1702 metų Karolio strategija ir politika ėmė priklausyti nuo to, 
kaip bus išspręstas kariuomenės išlaikymo klausimas. 

Karas truko penkerius metus, kol Karoliui su Augustu galiausiai 


'© Hildebrand K.-G. „Ekonomiska syften i svensk expansionspolitik 1700-1709”, 
Karolinska Förbundets Arsbok, 1949, p. 15-25, įrodinėja, kad Kuršo užėmimas bü- 
tų leidęs Švedijai viešpatauti Dünos žiotyse ir taip apsaugoti Rygos prekybą. 

'' Josias Cederhielmo posakis cituojamas (kartu su karaliaus pranašavimu) iš Hatton, 


op. cit., p. 178. 

pavyko išspręsti tarpusavio nesutarimus. 1702 metų liepos 9 dieną 
Saksonijos ir Lenkijos kariuomenei pralaimėjus ties Kliszöwu ir ne- 
tekus Krokuvos, o 1703 metų rudenį Torūnės, labai susilpnėjo Au- 
gusto galimybės priešintis, tačiau susitarti nepavyko. 1703 metais 
tarp Augusto II ir Petro I buvo sudaryta kita sutartis, tik sąlygos šį 
kartą buvo palankesnės carui, kurio kariuomenė ėmė skverbtis į Šve- 
dijai priklausiusias Baltijos provincijas, todėl kardinolo Radziejow- 
skio vadovaujami neutralieji lenkai 1704 metų sausio mėnesį Au- 
gustą nuvertė. Tinkamiausia kandidatūra į sostą buvo Jokūbas 
Sobieskis, bet saksai jį pagrobė, todėl suvaldyti susiskaldžiusias len- 
kų frakcijas Karolis XII turėjo skirti Stanislovą Leščinskį. 1705 merų 
lapkričio menesį Švedija sudarė taikos sutartį ir koaliciją su Respub- 
lika, o netrukus švedai puolė rusų, saksų ir lenkų pajėgas Lietuvoje ir 
persekiodami priešą nužygiavo net iki Pripetės pelkių. Nebelikus gres- 
mes iš Rytų, Karolis atsisuko į Augusta ir 1706 metų rugpjūtį už- 
puolė jo žemes Saksonijoje. Nenorėdamas, kad elektoratas būtų ka- 
ro nuniokotas, Altranstädto sutartimi Augustas atsisakė sosto, 
Stanislovą pripažino karaliumi ir nutraukė sąjungą su Petru. Sakso- 
nijoje kalinamas didysis intrigų meistras Patkulas po to, kai 1705 
metais susipyko su Augustu, pagal 1694 metų nuosprendį buvo per- 
duotas bausmės įvykdymui. 

Kodel Karolis XII taip atkakliai persekiojo Augusta? Iždo parei- 
gūnai jį ne kartą skatino sudaryti su Lenkija taiką ir iš to liūno išbris- 
ti, kad galėtų kaupti jėgas prieš didėjantį pavojų iš Rusijos, kuri kė- 
sinosi pulti Baltijos provincijas. Karolio užsispyrimas vis labiau erzino 
jūrų valstybes, kurios tikėjosi išlaikyti Švedijos paramą kare prieš Pran- 
cūziją, tad Saksonijos užpuolimas perpildė taurę. Anglus ir olandus 
išmušė iš vėžių del karo nutrūkusi prekyba jūrininkystės reikmeni- 
mis, kuriuos veždavosi iš Baltijos kraštų. Švedijos deguto bendrovės 
prekės buvo labai brangios, todėl Karinio jūrų laivyno taryba ėmė 
ieškoti jų kitur. Atėjo laikas išsipildyti Petro Didžiojo lūkesčiams į 
savo naująjį uostą pritraukti Vakarų pirklius. Karolis XII nepamiršo 
į didžiuosius Lenkijos planus įtraukti ir prekybą. 1705 metais Var- 
šuvoje sudaryta Lenkijos ir Švedijos sutartis numatė sąlygas, pagal 


Kova del viešpatavimo — paskutinis etapas 343 


kurias švedų pirkliai galėjo laisvai prekiauti Žečpospolitoje, be to, 
mėginta užkirsti kelią Rusijos prekių tranzitui per Lenkijos teritori- 
ją. (Švedijos žygis prieš Archangelską 1700-1701 metais buvo pas- 
kutinis bergždžias mėginimas atkirsti Rusijai susisiekimą su Vaka- 
rais per Baltąją jūrą.) Tačiau peršasi išvada, kad karaliaus sprendimą 
galiausiai nulėmė kariniai motyvai, net jei visuotinio Europos kon- 
flikto diplomatijos akivaizdoje jie buvo ir labiau apgalvoti, nei jpras- 
ta manyti. Suprantama, vaikytis Augustą po Lenkiją tuo metu, kai 
rusai kėsinosi atplėšti Baltijos provincijas, nebuvo išmintinga, tačiau 
Švedijos interesams labiau pakenkė ilgainiui silpstantis jūrų valsty- 
bių palankumas. 1706 metais atrodė, kad Petras I ketina sugrąžinti 
Baltijos kraštus Švedijai, jei jam bus palikta Ingrija ir „brangusis Pe- 
terburgas". Karolis XII atsisakė tokį susitarimą svarstyti. Charlesas 
Whitworth’as, Anglijos ambasadorius Maskvoje, pažinojo kelis Sve- 
dijos ministrus, maniusius, kad Anglija neleis Rusijai užimti Baltijos 
kraštų, „ir ši nuomonė iš dalies nulėmė pražūtingą tos provincijos 
[Livonijos] ignoravimą, nes, kaip jie manė, kad ir kas nutiktų, kai- 
mynas tučtuojau atskubety jų isgelbeti”'?. Pagrindinis britų politi- 
kos tikslas išsaugoti „pusiausvyrą Šiaurėje" išliko, tačiau noras ir ga- 
limybės padėti Švedijai buvo labai riboti ir dar sumažėjo į sostą įžengus 
Jurgiui I, kuris dėl savo interesų Hanoveryje tapo vienu galimų Šve- 
dijos žemių skaldytojų. 

Švedijos problemų nesumažino nei galutinė pergalė prieš Augus- 
tą, nei atkaklus Prancūzijos atstovų bei hercogo Marlborough meili- 
kavimas. 1704 metais Rusijos kariuomenė užėmė Dorparą ir Narvą, 
tuo metu Nevos krantuose Petras Didysis dėjo naujo miesto — Sankt 
Peterburgo — pamatus. Švedams reikėjo grumtis su teritorines pre- 
tenzijas reiškusiu klastinguoju Brandenburgo kurfiurstu, kuriam im- 
peratorius 1700 metais suteike Prūsijos karaliaus titulg.'? Nepaisant 


'? Britų muziejus, Papildomas MSS 37 355, Whitworth’o laiškai 1705-1708. Whit- 
worth’o laiškas Harley'ui, 1706 metų vasario 13-24 dieną. 

5 Žr. Frey L. ir M. Frederick I: The Man and his Times. East European Monographs 
166. New York, 1984, p. 228-239. 

to, kad Švedija 1707 metų rugpjūčio mėnesį su Prūsija pasirašė 
gynybos sutartį, naujojo karaliaus teritorinių pretenzijų Karolis 
nepripažino. Švedijos būstinės Saksonijoje diplomatai subruzdo 
ir sukūrė galimų Švedijos priešų stebėjimo sistemą, tačiau tai tru- 
ko tik tol, kol Didžiojo aljanso šalys buvo suinteresuotos palaiky- 
ti taiką Vokietijoje ir kol švedų kariuomenė nepatyrė pralaimėji- 
mo. 

1707-1708 metų žiemą per neįžengiamas Mozūrijos pelkes 
švedai pasuko į rytus; tai buvo drąsus žingsnis, nustebinęs prie- 
šus. Petras tikėjosi, kad pagrindinį smūgį švedai nukreips į Balti- 
jos provincijas šiaurėje; tačiau 1708 metų vasarą generolas Le- 
wenhauptas iš Livonijos pasitraukė, kad susijungtų su Švedijos 
pajėgomis prie Mogiliovo, provincijos gynybai palikęs nedide- 
lius savo kariuomenės likučius. Ši kariuomenė buvo sumušta Esti- 
joje prie Wesenbergo, tad operacijos prieš Sankt Peterburgą sausuma 
ir iš jūros teko atsisakyti. Maisto atsargas gabenusi Lewenhaupto 
kariuomenė dėl liūčių ir nepravažiuojamų kelių įstrigo; besitrau- 
kianti rusų kariuomenė buvo nusiaubusi žemes, todėl 1708 metų 
rugsėjo 14 dieną Smolensko prieigose Švedijos kariuomenė gavo 
įsakymą žygiuoti į pietus, kur buvo maisto atsargų. Skubančius 
pasiekti Ukrainą anksčiau už priešą, išsekusius karius pasieke ži- 
nia apie Lewenhaupto pralaimėjimą ties Lesnaja ir prarastas maisto 
atsargų gurguoles. Ukrainoje Karolis būtų galėjęs prisijungti prie 
maištaujančio etmono Mazepos, tačiau žiemos šalčiai išretino li- 
kusias jo pajėgas. Rusai susirėmimuose patyrė kur kas didesnių 
nuostolių, tačiau pajėgas atkurti įstengė. 1709 metų pavasarį tu- 
redamas tokią nusilpusią kariuomenę Karolis turėjo elgtis atsar- 
giai ir iš pasirengusių kovoti prieš Petrą lenkų, kazokų, totorių ir 
turkų laukė geros žinios. Tačiau jos vis nebuvo. Pašlijus Stanislo- 
vo Leščinskio padėčiai teko siųsti pastiprinimą į Pomeraniją ir 
užbegti už akių naujam Augusto puolimui. Sultonas Krymo to- 
toriams uždraudė dėtis prie švedų. Tuo tarpu Petras rinko di- 
džiulę armiją Poltavos išvadavimui. Švedija ketino leisti daliai Ru- 


sijos kariuomenės persikelti per Vorsklą ir Petro pajėgas sumušti 

dalimis. Tačiau rusams birželio 16-17 dieną ėmus keltis per upę, 
Karolis buvo sužeistas į pėdą. Sutrike del karaliaus sužeidimo ir 
manydami, jog rusai vakariniame krante gerai įsitvirtinę, švedų 
karininkai nutarė nerizikuoti ir į mūšį nestoti, todėl visa rusų 
armija sėkmingai persikėlė per upę. Praėjus vienuolikai dienų, 
turėdami mažiau kariuomenės ir ginklų, švedai prie Poltavos pa- 
tyrė triuškinantį pralaimėjimą. Buvo išžudyta beveik 7000 šve- 
dy, o 2760 karių paimta į nelaisvę.!“ 


BEVILTIŠKA ŠVEDIJOS PADĖTIS 


Pralaimėjus prie Poltavos ir pasidavus kariuomenės likučiams prie 
Perevolotnios, Švedijai neliko vilčių priversti Petrą sudaryti tai- 
ką, o kilusi nauja nesantaikos banga karo veiksmus perkėlė į Šve- 
dijos karalystę. Karolis su keliais šimtais šalininkų penkeriems 
metams pasitraukė į turkų užimtą Moldaviją. Stokholme be ka- 
raliaus likusi išvarginta vyriausybė išgyveno didžiulę jtampa: vyk- 
dant iš svetur karaliaus duodamus nurodymus, reikėjo ieškoti le- 
šų ir žmonių tęsti karui, be to, didelių sunkumų kėlė maro 
padariniai ir plūstantys pabėgėlių srautai. Remdamasi vokisko- 
sios kameralistikos teorija, 1712 metais vyriausybė įvedė naujų 
mokesčių, kuriais luomai labai pasipiktino. Taryba 1713 metais 
sušaukė riksdagą ir reikalavo grįžti prie senosios mokesčių siste- 
mos, tačiau tokį jos sprendimą įpykęs karalius panaikino. Bevil- 
tiškai trūko pinigų, todel ieškota jų visur, kur tik įmanoma: dėl 
paramos kreiptasi ne tik į Vakarų valstybes, bet ir į sultoną, grai- 
kų bei žydų pirklius. Mainais į prekybos privilegijas Stokholmo 
biurgeriai siūlė paskolą, tačiau Karolis nenorėjo daryti jiems nuo- 
laidų. Sostinės biurgeriai pabėgėlių priglausti nesutiko, argu- 
mentuodami tuo, kad šią naštą turėjo prisiimti visi karalystės mies- 
tai. Tarybos apskaičiavimais, 1715 metais Stokholme buvo mažiausiai 


4 Apie Rusijos kampaniją zr. Hatton, op. cit., p. 231-301. 

12 000 pabėgelių. Karalius reikalavo teikti apsaugą visiems jos 
ieSkojusiems, tačiau priemonių tam stigo.!? 

Iškovojęs pergalę prie Poltavos, Petras I užėmė Kuršo kunigaikš- 
tystę ir rengėsi pulti Rygą. 1698 metais žengdamas į sostą Kuršo 
kunigaikštis Frydrichas Vilhelmas tebuvo penkerių metų amžiaus ir 
karą praleido ištremtas į Vokietiją; Augustas II regentu buvo patvir- 
tinęs jo dėdę Ferdinandą, kuris valdė kraštą iš Dancigo. 1710 metais 
Petras už jaunojo kunigaikščio išleido savo dukterėčią Aną Ivanov- 
ną, su kuria kunigaikštis santuokoje gyveno neilgai, po jo mirties 
kunigaikštystės valdymą perėmė našlė ir jos patarėjai rusai. Prieš už- 
puolant Rygą 1710 metų vasarą buvo skleidžiami gandai, esą Livo- 
nijos didikai galės išpažinti savo tikėjimą, jiems bus garantuotos pri- 
vilegijos ir sugrąžintos per redukciją atimtos žemės. Šie pažadai buvo 
įtraukti ir į kapituliacijos sutartį, kai miestas liepos mėnesį pasidavė. 
Davę carui lojalumo ir vasalo ištikimybės priesaiką, Livonijos luo- 
mai atgavo savo privilegijas. Panašūs susitarimai vėliau buvo sudary- 
ti su Pernau, Revelio miestais bei Estijos Ritterschaft (didikais). 

Dosniomis nuolaidomis Petras tikėjosi laimėti biurgerių bei di- 
dikų palankumą ir gerai įsitvirtinti Baltijos žemėse, jeigu kartais Šve- 
dija stengtųsi jas atgauti arba savo pretenzijas į jas pareikštų Augus- 
tas II. Augustas savo sąjungininkei Rusijai negalėjo diktuoti sąlygų. 
Lenkai jį rėmė su išlygomis. 1709 metų liepos mėnesį Drezdene pri- 
imtą susitarimą dėl sutarties sudarymo Petras pakeitė aktu, leidusiu 
dislokuoti Lenkijoje rusų kariuomenę ir pripažinusiu Rusijos pre- 
tenzijas į Estiją mainais už garantijas, jog kurfiursto Saksonija ir Li- 
vonija liks Augustui bei jo įpėdiniams. Šia Torūnės sutartimi, su 
Rusijos ginkluota parama sugrąžinusia Augusta į Lenkijos sostą, Ru- 
sija įgijo pranašumą kare dėl Švedijos valdomų Baltijos žemių. Nuo 
tikslo jsiviespatauti Baltijos žemėse caro nenukreipe ir keletas turkų 
puolimų, vos nevirtusių katastrofa, kai 1711 metais turkai prie Pru- 
to apsupo Petro kariuomenę. 1710 metų pabaigoje Petras I įsivieš- 


15 Snellman K. „Svensk flyktningspolitik under stora nordiska kriget åren 1711-1712”, 
Karolinska Förbundets Årsbok, 1970, p. 85-132. 


Kova del viešpatavimo — paskutinis etapas 347 


patavo Livonijoje ir Estijoje, rusų kariuomenė užėmė Vyborgą ir Kex- 
holmą. Buvo pastatytas didžiulis galery laivynas, kurį papildė prie 
Ladogos ir Onegos ežerų statytos fregatos. Rusijos karo laivynas pa- 
tirties neturėjo, tačiau caras jam skyrė ypatingą dėmesį, ir įsiveržimo 
į Suomiją metu jis jau buvo tapęs galingu ginklu. 

Iš visų pusių smarkiai spaudžiama Krassowo kariuomenė iš Len- 
kijos turėjo pasitraukti į Pomeraniją, o danų-norvegų pajėgos įžen- 
ge į Skane — Stokholmo taryba prašė jūrų valstybes tvirtai laikytis 
Švedijai duotų įsipareigojimų. Įsitraukę į karą prieš Prancūziją są- 
jungininkai labiau rūpinosi išlaikyti taiką Vokietijoje. Siekiant išlai- 
kyti imperijos neutralumą 1710 metų kovą Hagoje buvo pasirašyta 
konvencija. Ją pasirašė Švedijos priešai ir patvirtino Stokholmo tary- 
ba. Karalius atsisakė pripažinti dokumentą, kuriuo kariuomenė bu- 
vo internuota Pomeranijoje ir kuris ribojo jo paties veiksmų laisvę, 
tačiau apsimetė neketinąs drumsti imperijos taikos. Petrui sulaužius 
Pruto taikos sąlygas ir neišvedus savo kariuomenės iš Lenkijos, Ka- 
rolis nebegalėjo grįžti vadovauti savo kariuomenei; kariuomenei liko 
vienintelė galimybė gavus pastiprinimą prasiveržti iš Pomeranijos ir 
sukti į pietus link karaliaus stovyklos Benderuose. 

Žiūrint iš Benderų, padėtis 1712 metų rudenį neatrodė beviltis- 
ka. Magnus Stenbockas, prieš dvejus metus privertęs danus pasitraukti 
iš Skanes, su pastiprinimu išsikėlė Riigeno saloje ir rengėsi žygiui į 
Pomeraniją. Porte rengėsi trečiajam karui prieš Petrą, taigi sultonas į 
Benderus išsiuntė stiprų būrį, kuris Karolį turėjo lydėti per Lenkiją. 
Prūsijos karalius Frydrichas I taip pat rodė iniciatyvą Prūsijos, Šve- 
dijos ir Saksonijos sąjungai prieš Rusiją. Tačiau per kelias savaites 
padėtis smarkiai pasikeitė. Danams atvesinus Stenbocko įkarštį, šis 
turėjo prašyti paliaubų, o gavęs įsakymą atnaujinti kampaniją, pa- 
traukė į vakarus Mecklenburgo link. Šiam žingsniui Stenbocką galė- 
jo pastūmėti ir ilgo žygio per Lenkiją, neturint pakankamai maisto 
atsargų, perspektyva, tačiau jis tikriausiai tikėjosi susivienijęs su Au- 
gustu išstumti rusus iš Lenkijos ir Baltijos teritorijų. Karalius-kur- 
fiurstas faktiškai tampė keletą virvučių. Jo įgaliotiniams pavyko įti- 
kinti Krymo chaną ir Izmailo pašą Seraskierą benderietį, jog Karolis 

trukdo sudaryti antirusišką koaliciją. Užtrukęs Švedijos karaliaus bu- 
vimas sultono valdose ėmė varginti, ir 1713 metų sausio mėnesį Ach- 
medas III įsakė Seraskierui prievarta įsodinti jį į prancūzų laivą Salo- 
nikuose. Paskesnis susirėmimas, arba Kalabalik, Benderuose buvo 
nemalonus ir nesvetingas įvykis, tačiau akivaizdžiai parodė, kokioje 
bejėgiškoje padėtyje atsidūręs Švedijos karalius. Primygtinis jo rei- 
kalavimas blokuoti rusų uostus ir atsisakymas laikytis neutraliai at- 
stūmė Britanijos vyriausybę, kuri 1711 metais atsiribojo nuo kon- 
vencijos ir pradėjo rimtai svarstyti susitarimą, kuris Rusijai turėjo 
tapti bent jau atramos tašku įsitvirtinti Baltijos kraštuose. Karolio 
viltys įtikinti turkus, kad šie jkalbety Petrą išvesti savo kariuomenę iš 
Lenkijos ir paliktų jam laisvą kelią sugrįžti namo, nedavė vaisių. Be 
to, vis stiprėjo jo nesutarimai su taryba Stokholme, kur padetis buvo 
dar sunkesnė negu šiltojoje Moldavijoje. 

Beveik dvidešimt du mėnesius po Kalabaliko Karolis gyveno sve- 
tur. Mažai kas buvo likę iš Švedijos imperijos, kai jis po sunkaus 
žygio per Transilvaniją, Vengriją, Austriją ir Vokietiją 1714 metų 
lapkričio 10 dieną pasiekė Štralzundą. 1713 metų gegužę Stenbo- 
ckas buvo priverstas pasiduoti danams, uZemusiems Bremeną ir Ver- 
deną; 1714 metų pabaigoje didžioji Suomijos dalis jau priklausė Ru- 
sijai, kuri grasino įsiveržti į pačią Švediją. Rusija, Saksonija ir Prūsija 
dalijosi Švedijos žemes užjūryje. Baigiantis Anos valdymo laikotar- 
piui anglų pirklių sulaikymas sukėlė Švedijos ir Anglijos santykių 
trintį, kurios nepanaikino ir tai, kad grįžęs į Štralzundą leidimus ka- 
periams Karolis išdavė. Apskritai Britanija esamą padėtį Baltijos kraš- 
tuose norėjo išlaikyti kiek įmanoma, tačiau Švedijai teikti karinę pa- 
galbą jai nebuvo paranku. Tokia politikos kryptis išliko ir tuomet, 
kai 1714 metų rugpjūčio mėnesį Anglijos karaliumi Jurgiu I tapo 
Georgas Ludwigas iš Hanoverio, nors reikėtų atkreipti dėmesį į ka- 
raliaus interesus Šiaurės Vokietijoje. 1714 metų lapkričio mėnesį Jur- 
gis Prūsijai pripažino Steting ir pietinę švediškąją Pomeranijos dalį, 
o Frydrichas Vilhemas I pripažino jo pretenzijas į Bremeną ir Verde- 
na. Danijai kaip kompensacija už Bremeną atiteko likusioji Pomera- 
nijos dalis. Į Baltijos šalis 1715 metais buvo nusiųstas admirolo Nor- 

riso vadovaujamas eskadronas, kuris Švedijos laivynui neleido išplauk- 
ti iš Karlskronos. Prūsijos, Saksonijos ir Danijos pajėgos pietuose 
apsupo Wismarą ir Štralzundą, lapkričio mėnesį užėmė Rūgeno sa- 
la, o po mėnesio privertė kapituliuoti ir Štralzundą. 

Vokiškųjų Švedijos provincijų užkariavimas — Wismaras buvo pa- 
imtas 1716 metų balandį — neišvengė didelės trinties tarp sąjungi- 
ninkų. Jurgiui I nedavė ramybės Karolio Leopoldo Meklenburgie- 
čio sąjunga su Petru I, kuri sudarė sąlygas rusų laivams laisvai įplaukti 
į kunigaikštystės uostus, o carui — dislokuoti juose dideles pajėgas; 
kaip priešpriešą šiai sąjungai Jurgis I teikė paramą su kunigaikščiu 
kovojusiai Meklenburgo diduomenei ( Ritterschaf?). Rusų ir danų ne- 
santaika privertė atsisakyti 1716 metais planuoto Švedijos užpuoli- 
mo iš jūros, be to, danų laivyną sulaikė Karolio XII surengtas Nor- 
vegijos puolimas. 

Improvizuotu Norvegijos puolimu, kurį galiausiai sustabdė ad- 
mirolas Tordenskjoldas, nuslopinęs švedų veržlumą, buvo ketinama 
ne tik priversti Frederiką IV prašyti taikos; bet leisdamas suprasti 
pritariąs jakobinų reikalui, Karolis norėjo išstumti Jurgį I iš sąjun- 
gos. 1715 metais Ispanijos finansuojamos ekspedicijos tikslas buvo 
netoli Niukastlio išlaipinti jakobinų pajėgas. Karolis XII teisingai 
nusprendė, kad Štralzundo įgulos išvadavimui geriau būtų panau- 
doti savo laivyną ir kariuomenę, tačiau su Ispanija ir jakobinais ryšių 
nenutraukė. Pagrindinį vaidmenį šiuose sudėtinguose diplomatiniuo- 
se manevruose suvaidino Georgas Heinrichas von Gėrtzas, valdinga 
ir įspūdinga figūra, savo dirbtine akimi bei spalvinga kilme satyri- 
kams teikusi puikios medžiagos. Görtzas įsiviešpatavo Holšteino- 
Gottorpo regentystės taryboje, kuri valde kunigaikštystę Frydrichui IV 
žuvus mūšyje prie Kliszowo. Savo dviveidiškumo sugebėjimus jis pa- 
rode 1713 metais, kai į kunigaikščio žemes įžengus Stenbocko bū- 
riams, viešai protestuodamas prieš šį įsibrovimą, švedų generolui slapta 
leido prisiglausti Tonningo tvirtovėje. (Netrukus danams nusibodo 
jo išsisukinėjimai, ir užėmę kunigaikščio žemes jose įvedė Danijos 
valdymą.) Tuomet Gėrtzas stojo tarnauti Švedijai ir įgijo didelių 
galių, nors formaliai posto ir neturėjo. 1716 metais Görtzas išvyko į 

Olandiją ir Prancūziją ieškoti paskolų ir paramos. Olandai buvo su- 
interesuoti, kad jų laivai galėtų saugiai plaukioti į Švediją, tačiau 
paskolų teikti nebuvo linkusi. Regentystės taryba Paryžiuje nebeno- 
rėjo laikytis 1715 metų sąjungos su Švedija susitarimo toliau teikti 
subsidijas. Görtzas įsipareigojimų jakobinams atžvilgiu laikėsi atsar- 
giai, tačiau susigundė 60 000 svarų sterlingų dydžio paskola ir slapra 
prisidėjo prie Anglijos užpuolimo planų kūrimo. Ispanijos pasiunti- 
nys Alberoni taip pat aktyviai kaupė pajėgas, kurios būtų leidusios 
nusikratyti Utrechto sutarties sąlygų, tuo tarpu jakobinai Petro I gy- 
dytojui Erskinui tarpininkaujant siekė Švedijos ir Rusijos sutarties. 
Atsakydamos į šiuos veiksmus jūrų valstybės kartu su Prancūzija su- 
darė Trigubą koaliciją. Görtzas ir Švedijos ambasadorius Londone 
buvo suimti netrukus po to, kai buvo perimta jų korespondencija. 

Areštavus Görtza ir Gyllenborgą ir pagarsinus jų laiškus olandai 
pakliuvo į nepatogią padėtį, susikompromitavo daugelis žymių pran- 
cūzų, iškilo grėsmė Trigubai koalicijai. Townshendo-Stanhopo mi- 
nistrų kabinetas į švedų invazijos galimybę dėmesio nekreipė, bet 
stengėsi išnaudoti šį incidentą, kad šalį sutelktų palaikyti karaliaus 
politiką Baltijos kraštų atzvilgiu.'® Karoliui XII pažadėjus prekybos 
nuolaidų, rugpjūčio mėnesį olandai Gortzq paleido, ir šis ėmėsi kurs- 
tyti Rusiją prieš Angliją. Petras I neslėpė, jog siekia derybų, ir 1717 
metų rugpjūčio menesį Görtzui bei Het Loo davė sutikimą surengti 
taikos konferenciją Alando salose. 

Svedijos—Rusijos taikos perspektyva Jurgį I įtraukė į derybas su 
švedais, bet jo pasiuntinių karaliaus būstinėje Lunde pateiktos sąly- 
gos švedams nebuvo priimtinos. 1718 metų gegužės mėnesį Lovo 
kaimelyje Alando salose prasidėjusios derybos su rusais taip pat bu- 
vo sunkios ir dabar sunku atsekti jų dalyvių motyvus ir tikslus. Iš 
pradžių rusai reikalavo sau visų užkariautų žemių, išskyrus Suomiją 
(be Vyborgo), tuo tarpu švedai buvo pasirengę atsisakyti tiktai Ingri- 


16 Nordmann C. La crise du Nord au début du XVIII siècle. Paris, 1962; Chance J. 
George I and the Northern War. London, 1909: apie šį epizodą smulkiau žr. Murray J. 
George I, the Baltic and the Whig split of 1717. London, 1969. 

jos. Tačiau ėmė ryškėti slaptų Görtzo ir Ostermanno derybų rezul- 
tatai. Birželio mėnesį Ostermannas pasiūlė dvi alternatyvas: arba ca- 
ras sugrąžna Suomiją, Estiją ir Livoniją, išskyrus Narvą ir Vyborgą, 
arba sudaro su Karoliu karinę sąjungą ir padeda užkariauti Norvegi- 
ją bei susigrąžinti prarastąsias provincijas Vokietijoje, už tai gavus 
Baltijos provincijas ir dalį Karelijos. Caras norėjo įtikinti Meklen- 
burgo kunigaikštį už kompensaciją Rusijos žemėmis savo kunigaikš- 
tystę perleisti Švedijai, ir net buvo pasirengęs atiduoti Švedijai dalį 
Baltosios jūros pakrantės. Görtzas mėgino įtikinti karalių pasirinkti 
antrąjį variantą, tačiau nesėkmingai. Galiausiai Petras I taip pat ne- 
benorėjo keisti Rusijos-Suomijos sienų ar siūlyti karinę pagalbą prieš 
Frederiką IV, tačiau buvo pasirengęs paremti Švedijos karalių prieš 
Hanoverį bei Saksoniją. To nepakako Karoliui, reikalavusiam kari- 
nės pagalbos prieš Daniją. Nors ir suerzinti, rusai tęsė susitikimą, 
nes būgštavo, jog Jurgis I gali mėginti tartis su Švedija pats.” 
Jurgio I derybų poziciją labai sustiprino tai, kad 1718 metų vasa- 
rą sugriuvo didieji Alberoni'o planai sužlugdyti Utrechto susitari- 
mą, o imperatorius, kurio prestižas labai pakilo, kai liepos mėnesį 
palankiomis sąlygomis jis sudarė taiką su turkais, prisijungė prie Tri- 
gubos koalicijos. Petras, pavasarį ketines įsiklausyti į Alberoni o siū- 
lymus sudaryti Rusijos—Svedijos koaliciją ir taip nukreipti jūrų vals- 
tybių dėmesį į šiaurę, kol Ispanija įgyvendintų savo pretenzijas į 
Siciliją, dabar atsigręžė į Angliją. Jurgis I išsiuntė savo pasiuntinius į 
Rusiją, kad šie ištirtų koalicijos galimybes. Tuo tarpu Švedija rengėsi 
kitam išpuoliui prieš Norvegiją. Karolis dar galėjo surinkti grėsmingą 
60 000 karių armiją puolimui dviem kryptimis. Jämtlando korpu- 
sas, kuriam vadovavo Karlas Gustavas Armfeltas, turėjo pulti Trondhei- 
mą, tuo tarpu pagrindinės karaliaus vadovaujamos pajėgos turėjo įsi- 
veržti į Pietų Norvegiją. Svarbiausias tikslas buvo priversti Frederiką IV 


'7 Apie Alando konferenciją žr. Hartman K. Äländska kongressen och dess förhistoria 
(6 romai), Abo, 1921-1931, ir Feygina S. A1andckuū Konepecc, MockBa, 1959. 
Hatton, op. cit., p. 446-461, pateikia sudėtingų 1718 merų diplomatinių manevrų 
sintezę ir Interpretvima. 

prašyti taikos, nors galimas dalykas, kad Karolis apgaulingu manev- 
ru prie Škotijos krantų ketino paspausti Jurgį I. Armfelto žygiui į 
Trondheimą sutrukdė rudens liūtys, tačiau pagrindinė kariuomenė 
privertė priešininką trauktis ir lapkričio mėnesį apsupo Frederikste- 
no tvirtovę. Čia lapkričio 30 dieną, tikrindamas apsupties jtvirtini- 
mus, Švedijos karalius žuvo nuo kulkos į galvą. 

Karolio XII mirties pasekmes Švedija pajuto tučtuojau; sunku 
įvertinti, kokių padarinių galėjo turėti šis karas. Tikėtina, jog sek- 
mingas karas Norvegijoje vėl būtų pakreipęs pusiausvyrą Švedijos 
naudai arba bent jau Karolis būtų įgijęs didesnę veiksmų laisvę; ta- 
čiau prieš jį buvo susitelkusios pernelyg gausios jėgos, kurios, nepai- 
sydamos tarpusavio nesutarimų, siekė priversti Švediją nusileisti. 1719 
metais Jurgis I galiausiai nutraukė santykius su Rusija ir, Stokholme 
pasikeitus valdžiai, per savo pasiuntinius Bassewitza bei Cartereta 
galėjo išlaikyti susitarimo sąlygas; padėtį dar palengvino Görtzo at- 
statydinimas, į sostą įžengus Frederiko iš Hessės žmonai Ulrikai Ele- 
onorai. Hessių frakcija ilgą laiką priešinosi Görtzo planams ir buvo 
susitarimų su Vakarais šalininkė. Bassewitzas išgavo pažadą perleisti 
Bremeną ir Verdeną Hanoveriui mainais už pagalbą prieš Rusiją, o 
Carteretas, „kad atvesty carą į prota’ '®, buvo įgaliotas pasiūlyti kari- 
nio jūrų laivyno pagalbą ir maisto atsargų tiekimą. Charlesui 
Whitworth’ui Berlyne pavyko atkalbeti ir Frydrichą Vilhelmą nuo 
koalicijos su rusais, tačiau švedai Prūsijai turėjo perleisti Štetiną. 
Frederikas IV blokavo Goteborgą ir neleido Norriso vadovaujamam 
anglų eskadronui praplaukti Zundo sąsiauriu. Neturint Norriso lai- 
vyno apsaugos, švedams grėsė salas netoli Stokholmo niokojusių ru- 
sų galerų puolimas. 

Prancūzai siekė, kad senoji jų sąjungininkė Švedija turėtų atramą 
Vokietijoje kaip atsvarą Habsburgams ateityje, ir įtikino Jurgį I su- 
tikti, kad Švedijai liktų Danijai pažadėtas Štralzundo regionas ir Rū- 
geno sala. Likusioji Pomeranijos dalis atireko Prūsijai. Siekdamas 


'8 Nurodymai Carteretui, 1719 metų gegužės 6 dieną in Chance J. British Diplomatic 
Instructions 1689-1789. 1 tomas - Sweden 1689-1727. London, 1922, p. 106-112. 

gauti kunigaikstiskasias Šlezvigo sritis, Frederikas IV turėjo pasiduo- 
ti ir Štralzundą bei Rigeną galiausiai grąžino Švedijai. Šį jo žingsnį 
paskatino tai, kad Holsteino—Gottorpo kunigaikštis Karolis Frydri- 
chas pasitraukė į Sankt Peterburgą, kur jo teises pereme Petras I. 
Karolis Frydrichas suteikė Petrui parankų ginklą prieš švedus, nes 
buvo vyresniosios Karolio XII sesers sūnus, todėl galėjo ginčyti jau- 
nesniosios sesers ir jos vyro, 1720 metais paskelbto Švedijos karaliu- 
mi Frederiku I, įpėdinystę. Petras pasinaudojo Karolio Frydricho 
pretenzijomis priversti švedus 1721 metais pasirašyti taiką Nystade. 
Savo pažadų suteikti pagalbą Austrija ir Prūsija netesėjo; Townshen- 
do-Stanhopo Ministrų kabinetą apniko vidaus rūpesčiai, o po rusų 
įsiveržimo į Norrbotteng Petro reikalavimai sustiprėjo. Švedija turė- 
jo atiduoti Livoniją, Estiją, Ingriją ir Kareliją kartu su Vyborgu. Pet- 
ras sugrąžino užkariautas Suomijos sritis ir pažadėjo nesikišti ir ne- 
teikti pagalbos kitiems, kurie norėtų kištis į Švedijos vidaus reikalus. 
Nystado taikos 7 straipsnis tuo tarpu užvėrė duris Karolio Frydricho 
vilčių įgyvendinimui, tačiau Holšteino frakcijos reikalavimai ateity- 
je tapo geru Rusijos politikos įrankiu Skandinavijos karalysčių at- 
zvilgiu. 

Karolio XII gyvenimas ir mirtis istorikų vertinami labai priešta- 
ringai. Tuoj po jo mirties ėmė sklisti kalbos, jog karalius buvo nužu- 
dytas, ir greičiausiai Hessės kunigaikščio iniciatyva.” Būta spelioji- 
mų ir apie jo lytinius polinkius, tačiau rimtų įrodymų karalių buvus 
hermafroditą ar homoseksualistą nėra. Tikra yra tai, jog jis žavėjosi 
sunkiomis karo stovyklavimo sąlygomis ir buvo nepaprastai iStver- 
mingas. Perukų ir puikybės amžiuje Karolis XII išsiskyrė savo pa- 
prasta apranga ir saikingu gyvenimo būdu. Atrodo, kad jis nuošir- 
džiai rūpinosi savo valdiniais liūdesio ar nesekmės valandą, tačiau 
netekdavo kantrybės klausydamasis nuolatinių tarybos dejonių dėl 
nelaimių šalyje, nes manė, jog pasiekę priešų ausis tokie pasakojimai 


'? Hatton, op. cit., p. 495-509 pateikia išsamų šios teorijos aiškinimą. Ji pati daro 
išvadą, jog karalius žuvo nuo paklydusios kulkos, atlekusios iš norvegų įtvirtinimų 
puses. 

pakenktų Švedijos autoritetui. Kareiviams įdiegta drausmė labai pra- 
versdavo susiklosčius nepalankioms aplinkybėms ir padėjo išgyventi 
ekstremaliomis Trisdešimties metų karo sąlygomis.” XIX amžiaus 
istorikas Fryxellis kaltina Karolį XII buvus savavaliu tautą įstūmusio 
į vargą ir sugriovusio šalį karo kurstytoju. Šį įvaizdį smarkiai pakeitė 
XX amžiaus pradžioje susikūrusi Švedijos istorikų „naujoji mokyk- 
la”. Karoliui XI dvejus dešimtmečius pavyko išvengti karo todėl, kad 
šalys, kurios galėjo kėsintis į Švedijai priklausiusias pietines Baltijos 
jūros pakrantes, buvo užsiėmusios kitais reikalais, o jūrų valstybės 
Danijai darė spaudimą dėl kunigaikštysčių. Jo sūnui teko kovoti su 
dviejų naujų valdovų — Augusto II ir Petro I — pretenzijomis į Balti- 
jos kraštus, ir nei jūrų valstybės, nei senoji Švedijos sąjungininkė 
Prancūzija nesiėmė aktyvių veiksmų, kad padėtų atsispirti Saksoni- 
jos bei Rusijos keliamai grėsmei. 

Galiausiai mažai gyventojų ir išteklių turinti šalis ryžtingo spau- 
dimo akivaizdoje negalėjo atlaikyti didelių teritorijų išlaikymo sun- 
kumų. Bet ar galėjo būti pasiekta palankesnių rezultatų, jeigu Karo- 
lis XII nebūtų buvęs toks atkaklus? Daugelis istorinių šaltinių liudija 
apie jo kietasprandišką nenorą prisitaikyti tais atvejais, kai, jo many- 
mu, tai galėjo būti žalinga Švedijos interesams. Pavyzdžiui, 1711 
metais jis įgaliojo tarybą Stokholme vesti derybas su Danija, tačiau 
nedaryti jokių nuolaidų. Karaliaus įsitikinimu, taryba pritarė nuo- 
monei, kad nė vienas doras patriotas net negalvotų apie negarbingos 
taikos pirkimą provincijų kaina, „nes tai būtų trumpiausias kelias 
įstumti karalystę į tokią padėtį, kad kitą kartą sulaužius taiką ... [ji] 
būtų priversta visiškai paklusti kaimynų valiai bei diktatūrai ir pri- 
imti tokius įstatymus, kokius priešai arba tie, kurie vis dar vadina 
save draugais, jai primestų”. Lundguisto nuomone, „taikos sutartis 


“Tai neuzkirto kelio jo priešininkams skleisti gandus apie švedų žiaurumą: žr. pam- 
Aerą, sukurtą Petro ministro P. P. Šafirovo, A Discourse concerning the Just Reasons 
which bis Czarish Majesty, Peter I ... had for beginning the War against the King of 
Sweden (1717), kartu su rusiškuoju tekstu išspausdintą kn. Butler W. (leid.) A 
discourse concerning the just causes of the war between Sweden and Russia: 1700- 


1721. Dobbs Ferry, New York, 1973, p. 336-337. 

su Danija tapo nejmanoma”°' del to, kad karalius tarybai uždraudė 
nukrypti nuo jo duotų nurodymų. Kita vertus, galima būtų ginčytis 
del to, ar karalius geriau nei taryba ir patarėjai nujautė ateities pavo- 
jus karalystės egzistavimui bei saugumui. Karaliaus pranašystė išsi- 
pildė ir, praradusi užjūrio provincijas, „Laisvės amžiuje" Švedija iš 
tikrųjų patyrė pažeminimą. Karolis kaltinamas tuo, jog kariniai stra- 
teginiai motyvai jo politikoje nusverdavo diplomatiją, nors iš dalies 
tam randama pateisinamų aplinkybių. „Pagrindinė jo aistra... šlo- 
vės ir garbės troškimas" erzino tuos, kurie norėjo tartis su priešais 
(nors tiek Petras Didysis, tiek Danijos karalius Frederikas IV kėlė 
panašią reakciją); tačiau Švedijos karalius į tai būtų galėjęs atsikirsti, 
jog jo reikalai ir jo karalystės reikalai, kaip ir Prancūzijos karaliaus 
Henriko IV, „etoient dans un tel état que l'honneur | obligeoit de vaincre 
ou de mourir”. 

Iš tėvo Karolis paveldėjo absoliutizmo puošmenas, po kuriomis 
vis dar buvo gyvos aristokratų konstitucionalizmo tradicijos. Nuola- 
tinis karaliaus nebuvimas Stokholme, į kurį po 1700 metų jis taip ir 
nebesugrįžo, ir sosto įpėdinystės klausimas, iškilęs del viengungiško 
jo gyvenimo būdo, silpnino valdymo sistemą, kuri priklausė tiek nuo 
luomų noro nusileisti karaliaus valdžiai, tiek nuo paties karaliaus 
sugebėjimo tą valdžią stiprinti. Kita vertus, jtarumas ir priešiškumas, 
kurių padedamas Karolis XI atkūrė karališkąją valdžią, nesumažėjo. 
Luomų ir tarybos suvienijimui 1713-1714 metais vien taikos troš- 
kimo nepakako. Riksdagą taryba sušaukė aptarti mokesčius ir, gali- 
mas dalykas, gauti luomų paramą taikos derybose. Taryba turėjo 
pateikti prieš du mėnesius gautą karaliaus raštą, kuriuo jis įsakė luo- 
mus išformuot, kad būtų galima užkirsti kelią opozicijai. 1713 me- 
tais buvo įvestas naujas procentinis mokestis už turimas santaupas ir 
nuosavybę, kurias karaliaus valdiniai turėjo atskleisti. Luomai nepritarė 


`“ Carlson E. Konung Karl XIIs egenhändiga bref. Stockholm, 1893, p. 369. Lundquist C. 
Council, king and estates in Sweden 1713-1714. Stockholm, 1975, p. 29. 

22 Švedijos karininko Axelio von Léweno prisiminimai cituojami iš Hatton, op. cit., 
p. 374. Posakį „pagrindinė karaliaus aistra" vartojo Robertas Harley'us 1704 metais 
laiške Johnui Robinsonui, Karolio XII ministrui. Žr. Chance, op. cit., p. 29. 

šio mokesčio įvedimui ir siūlė būdą, kaip naudojantis senąja mokes- 
čių sistema išgauti daugiau pajamų. Taryba žinojo apie karaliaus rei- 
kalavimą įvesti naują mokesčių sistemą, bet turėjo luomų siūlymams 
pritarti. Luomai mėgino daryti įtaką ir taikos klausimų sprendimui, 
pareikšdami, jog sunku būtų tęsti diskusijas, jeigu riksdago slapta- 
jam komitetui nebus leista pritarti tarybos nuomonei bei mintims 
taikos dalykuose. 1714 metų sausio mėnesį luomai pareikalavo ne- 
delsiant surengti taikos derybas per nešališkus tarpininkus ir pareiš- 
kė, kad, nepaisant karaliaus prieštaravimų, kartu su taryba ir prince- 
se Ulrika Eleonora turėtų sudaryti taiką. Princesei 1713 metų spalio 
mėnesį buvo suteikta vieta taryboje (su dviejų balsų teise). Vyriau- 
siasis iždininkas Arvidas Hornas, buvęs „holsteiniskis”, kuris dėl an- 
tipatijos Görtzui linko į Hessių pusę, šitaip, matyt, manė užbėgti 
Karoliui už akių, kad nepaskirtų savo sesers regente, nes tai būtų 
susilpninę tarybos padėtį. Tačiau 1714 metų vasario-kovo mene- 
siais luomai reikalavo regente paskelbti Ulriką Eleonorą, ir Hornas 
turėjo ją įtikinti atsiriboti nuo savo rėmėjų. Metų pabaigoje grįžus 
karaliui, tarybos valdymo laikotarpis baigėsi. Administraciją Karolis 
pertvarkė į šešias „valstybės ekspedicijas“, arba departamentus, taip 
tikėdamasis greitesnio ir veiksmingesnio reikalų tvarkymo. Iždas ne- 
teko pagrindinio savo vaidmens, tuo tarpu tarybą karalius praktiškai 
ignoravo. 

Nepaisant 1696-1697 metų bado ir didelių išlaidų, kurių parei- 
kalavo Karolio XI laidotuvės, dukters vestuvės ir sūnaus karūnavi- 
mas, išsekinę karaliaus kruopščiai kauptas atsargas, Gösta Lindeber- 
go žodžiais, 1700 metais stodama į karą Švedija turėjo „neįtikėtinai 
puikiai organizuotą finansų sistemą, palyginti su kitomis Europos 
šalimis'*?. Tačiau praėjus dešimtmečiui ši sistema nuo įtampos ėmė 
griūti. Netekusi Baltijos provincijų, karūna prarado ir svarbų paja- 
mų šaltinį. Danijai vėl stojus į karą, Zundas švedų laivams buvo 
uždarytas ir tai turėjo skaudžių pasekmių prekybai; o 1711-1712 


~“ Lindeberg G. Krigsfinansiering och krigshushallning i Karl XII:s Sverige. Stockholm, 


1946, p. 4. James'o Cavallie aptikti duomenys šį požiūrį patvirtina. 

metais krašte įsisiautėjęs maras (amžininkai demografinį jo poveikį, 
beje, labai sureikšmino) smarkiai sumažino mokesčių mokėtojų skai- 
čių. Luomy bankas (Riksens ständers bank), karūnai teikdaves pasko- 
las pagal muitinės pajamų garantiją, baimindamasis didelio antplü- 
džio, po Poltavos įvykių turėjo paskolų teikimą apriboti. Taigi karūna 
dabar galėjo gauti paskolas tik iš anksto bankui užstačiusi savo paja- 
mas. 1713 metais ji nebegalėjo sumokėti palūkanų, ir bankas teikti 
paskolas atsisakė. 

Turkijoje Karolis kartu su artimiausiais savo patarėjais studijavo 
naujausias kameralistikos teorijas ir nuo 1712 metų kai kurias jų 
mėgino pritaikyti Švedijoje. Tuo metu buvo atsižvelgiama į daugelį 
priemonių, kurios sietinos su Görtzo režimu. Görtzui buvo būdin- 
gas unikalus sugebėjimas orientuotis finansų chaose, kuris valstybei 
grėsė bankrotu. Kad karūna galėtų padengti skolą, buvo išleistos vals- 
tybinės 10 000, 5000, 1000 ir 100 riksdaleriy obligacijos (obligatio- 
ner), kurias valstybė turėjo išpirkti po kerverių metų su 6 procentų 
palūkanomis. Šios palūkanos turėjo būti mokamos iš pakartotinai 
įvesto turto mokesčio, o skolą padengti turėjo naujasis paskolų mo- 
kestis. Taikant prancūzų principą, privalėję mokėti šį mokestį asme- 
nys buvo suskirstyti į klases. Sistemos administravimui buvo įsteigta 
nauja institucija — upphandlingsdeputation. Görtzas ją įsivaizdavo grei- 
čiausiai kaip pusiau privačią Švedijos pirklių valdomą įstaigą, pana- 
šiai kaip Rytų Indijos bei Pietų jūros bendrovės, tačiau jo idėjos nie- 
kas nepalaikė, ir šioje institucijoje tvarkėsi daugiausia Görtzo 
patikėtiniai. Išleisti menkaverčiai variniai žetonai ir popierinės ku- 
piūros buvo trumpalaikė priemonė paskolai padengti. Kad išlaikytų 
pasitikėjimą šiais pakaitiniais pinigais, Görtzas sumažino varinių mo- 
nety verte, tad sunkūs vario luitai (p/aétmynt) trečdaliu nuvertėjo ir 
juos buvo galima iškeisti į obligacijas, varinius ar popierinius pakai- 
talus. Tai padėjo išsaugoti naujųjų pinigų vertę, sustiprino pasitikė- 
jimą karūna ir parūpino eksportui vertingos prekės — vario. 

Baigiantis Görtzo režimui valstybė viešpatavo visose gyvenimo 
srityse. Buvo nustatytos maisto produktų ir kirų prekių kainos, vals- 
tybe kontroliavo eksportą bei importa, karūna supirkdavo geležies ir 

vario liejinius, mokėdama už juos obligacijomis. Karūnos lėšas labai 
papildė pakilusi geležies paklausa Europoje ir didelis eksporto mo- 
kestis šiai prekei, kurį privalėjo mokėti pirkėjai. Görtzo „prievartinės 
paskolos" politika didino infliaciją, bet atkūrė valstybės lėšų stabilu- 
mą ir patikimumą ir leido Karoliui XII pasirengti didžiajam 1718 
metų puolimui prieš Norvegiją. Jeigu karalius būtų išgyvenęs dar 
metus, greičiausiai būtų susidūręs su naujosios ekonominės sistemos 
sukeltais sunkumais, nes jos pagrindas nebuvo labai tvirtas. Tačiau 
karalius žuvo, ir jo mirtis nulėmė Görtzo bei jo sistemos likimą. Po 
teismo 1719 metų vasario mėnesį Görtzas buvo nukirsdintas, o jo 
sistemą pasistengta kuo greičiau panaikinti ir pakeisti senosiomis ins- 
titucijomis. Varinių žetonų nominali vertė buvo sumažinta pusiau, 
pakeitus juos apmokėtinais „draudimo banknotais“, o populiarumo 
nesusilaukusi prekybos kontrolė buvo atšaukta.” 

Tai, kad Karolis XII 1718 metais vis dar galėjo surinkti didelę ir 
gerai aprūpintą kariuomenę, rodo per ilgus karo metus įgyvendintų 
reformų efektyvumą bei Švedijos žmonių atsparumą. Vėliausieji ty- 
rinėjimai atskleidė, kad karas pareikalavo ne tokių didelių žmonių 
aukų ir materialinių nuostolių, kaip manyta anksčiau. Be to, ilgi 
karo metai turėjo skaudžių pasekmių kitiems kraštams. Del okupa- 
cijos nutrūkus prekybai smarkiai nukentėjo Kuršo kunigaikštystė ir 
didelė Lenkijos—Lietuvos dalis. Daniją nusiaubė maras, nušlavęs treč- 
dalį sostinės gyventojų. Kariuomenės ir karinio jūrų laivyno biudže- 
tas nuo 1,7 milijono riksdalerių per dešimtį metų šoktelėjo iki 9,3 
milijono. Siekdama padengti šias išlaidas Danijos karūna įvedė ne- 
mažai ypatingųjų mokesčių bei muitų prabangos dalykams, tačiau 
Kristijono IV valdymo laikais vyravęs finansų nestabilumas ir toliau 
daugelį dešimtmečių vertė niekais karūnos tarnautojų pastangas. 

Vienintelis nugalėtojas Didžiajame šiaurės kare buvo Petras Di- 
dysis. Švedams palankus 1715 metų pamfletas įspėjo anglų skaityto- 
jus apie didžiulį Petro Rusijos potencialą: 


* Geriausiai Görtzo finansinę sistemą traktuoja Lindeberg G. Svensk ekonomisk politik 


under den gortzska perioden. Lund, 1941. 

Ar galima gauti geresnių medžiagų negu tos, kurių į gerai įrengtą laivų sta- 
tyklą iš savo valdų jis gali nemokamai atsigabenti kanalu į Narvą ir Sankt 
Peterburgą? Ar jam reikia medienos, lentų ir stiebų? Jo paties miškai aprū- 
pina visas Europos laivų statyklas ... Ar reikia jam geležies? Nepirks jos iš 
olandų, nes jie negali parduoti taip pigiai kaip jo kaimynai. Takelažas, bu- 
rės? Jo šalis tiekia kanapes visoms kitoms valstybėms. Jis turi pakankamais 
darbininkų iš Anglijos ir Olandijos, kurie vadovauja kalvėms bei virvių dirb- 
tuvėms. Derva ir degutas? Olandai patys šias prekes iš jo perka...” 


Petras I pabrėžė Rusijos pramonės bei komercijos plėtros svarbą. 
Jaunus ir talentingus žmones jis skatino prekybos įgūdžių įgyti už- 
sienyje, o prekybą atvėrė visoms visuomenės klasėms. Karas skatino 
pramonės plėtrą, tačiau trūkstant kapitalo ir verslininkystės įgūdžių 
pagrindinį vaidmenį vaidino valstybė. Baigiantis Petro valdymo lai- 
kotarpiui Rusija pati eksportavo tas prekes, kurių, kaip geležies, anks- 
čiau turėdavo įsivežti, buvo įsteigta 178 naujos manufaktūros. Ne- 
paisant to, kad caras samdė specialistus iš užsienio, kurie prižiūrėjo 
lentpjūvių, geležies liejyklų bei laivų statykly steigimą ir darbą jose, 
nepaisant drakoniškų įstatymų, turėjusių šias naujoves sutvirtinti, 
Vakarų Europos požiūriu Rusija tebebuvo ekonomiškai atsilikusi šalis. 
Užsienio pirkliai skųsdavosi blogomis Rusijos uostų sąlygomis, to- 
kių prekių kaip kanapės kokybės kontrolės stoka, o svarbiausia — dėl 
caro manipuliacijų su muito mokesčiais. Žemės ūkio produkcija bū- 
davo menka, nes trūko darbo jėgos, o darbo priemonės buvo labai 
primityvios. Pavyzdžiui, 1721 metais iš Estijos į Rusiją siųsti valstie- 
čiai turėjo pademonstruoti, kaip reikia naudotis dalgiu, ir kitą vasarą 
visi caro valdiniai derlių privalėjo nuimti naudodamiesi dalgiu. 

Sunku pasakyti, ar Petro dekretų bei instrukcijų srautas galėjo 
pakeisti žmonių papročius bei įpročius. Per ketvirtį amžiaus Petras, 
sekdamas vokiečių bei švedų pavyzdžiu, smarkiai pertvarkė valstybės 
struktūrą. Reformos turėjo skatinti „visuotinę gerovę“, tačiau ši są- 


voka labiau lietė pačios valstybės interesus. Dauguma Petro reformų 


5 Further Reasons for the Present Conduct of Sweden, in Relation to the Trade in the 
Baltick... London, 1715, p. 18. 

buvo pernelyg skubotos, nebuvo atsižvelgiama į tai, ar rusai sugebės 
prie jų prisitaikyti, ar galės tomis instrukcijomis vadovautis. Kaip ir 
didysis jo garbintojas J. V. Stalinas, Petras buvo abejingas gyvenimui 
tų žmonių, kurie dirbo sunkų vergišką darbą statydami nuostabiuo- 
sius pastatus ir konstrukcijas, kurių, jo manymu, brangusis Sankt 
Peterburgas buvo vertas. Naujoji sostinė buvo pastatyta pelkėtoje 
vietovėje, į kurią statybines medžiagas bei reikmenis tekdavo gabenti 
iš toli. Statybose dirbo nusikaltėliai, totoriai, karo belaisviai ir sava- 
noriai, tačiau darbo jėgos dažnai trūkdavo, daug žmonių mirdavo. 
Petro svajonės apie miestą su mūriniais pastatais neišsipildė, daugu- 
ma namų prie pagrindinių gatvių buvo mediniai. Sunkiai carui se- 
kėsi skatinti Sankt Peterburgo prekybą, nekalbant jau apie užsienio 
pirklius, kuriuos baugino staigūs politikos pokyčiai.?* 

Sankt Peterburgo įkūrimas ir greitas jo virtimas didmiesčiu, ku- 
riame 1750 metais jau gyveno apie 80 000 žmonių, simbolizuoja 
valdžios pasikeitimą Baltijos kraštuose. Švedijos didybės amžius bai- 
gėsi Nystado taika, prabėgus šiek tiek daugiau nei vienam amžiui 
nuo to laiko, kai Gustavas II Adolfas gyrėsi, jog rusams nebus lengva 
peršokti per „griovį (Ladogos ežerą), už kurio jie buvo nustumti 
Stolbovos sutartimi. Puolamasis karas, kurio Karolis XII ėmėsi siek- 
damas apsaugoti protėvių užkariautas teritorijas, Švedijai atnešė pra- 
žūtį. Persekiodamas Augustą II Saksonijoje, Karolis XII susilpnino 
gynybą rytuose. 1706 metais susitarimas su Petru būtų buvęs nau- 
dingas, tačiau reikėjo sutikti padaryti nuolaidų, o tam Karolis nebu- 
vo pasirengęs. Sustiprėjusi rusų armija prie Poltavos pasiekė lemia- 
mą pergalę, suteikusią Petrui veiksmų laisvę, kurios Karolis taip ir 
neįgijo. Galiausiai jis turėjo pernelyg daug priešų, o ištekliai buvo 
labai menki. 

Karolio XII sekmę mūšiuose prie Narvos ir Lenkijoje didele dali- 


% Apie Petro 1713 metų dekretą, kuriuo prekyba iš Archangelsko perkelta į Sankt 
Peterburgą, žr. Wittram, Peter I. Czar und Kaizer (2 tomai). Göttingen, 1964, t. 2, 
p. 248 ir toliau; ir Scheltema J. Rusland en de Nederlanden (4 tomai). ‘s Gravenha- 
ge, 1817-1819, t. 3, p. 301 ir toliau. 

mi nulėme reformos, įgyvendintos drovaus, nekalbaus ir gana blan- 
kaus Karolio XI valdymo laikotarpiu. Įspūdingosios Karolio X Gus- 
tavo kampanijos valstybę atvėrė pavojui, nusilpnino jos finansus, pa- 
dėtis nepasitaisė ir regentystės metais. Jeigu Švedija 1675 metais būrų 
susidūrusi su pavojingesniais priešais ir nebūtų turėjusi Prancūzijos 
apsaugos, jos Didybės amžius būtų trukęs daug trumpiau. Karolis XI 
nebuvo panašus į Liudviką XIV, ir nėra lengva apibrėžti asmeninį 
karaliaus indėlį į įvykius, kurie 1680 metais padėjo atkurti monar- 
chiją. Žinoma švedų istorikė Eli Hecksher pinigines bei karines re- 
formas atmetė kaip grįžimą prie viduramžiško natūrinio ūkio, kurio 
silpnąsias puses netrukus atskleidė karas. Vėlesnieji mokslininkai linkę 
sutikti su XVIII amžiaus aristokrato Nilso Reuterholmo nuomone, 
jog protingas ir ekonomiškas karaliaus valdymas Švediją stiprino iš 
vidaus ir kėlė jos autoritetą, ir visai nesvarbu, jog Petras Didysis ad- 
ministracines reformas kūrė pagal Karolio XI Švedijos modelį.” 
Stipri monarchija baigėsi su Karolio XII mirtimi. Didybės amžių 
pakeitė Laisvės amžius, kuriame valdžios pusiausvyra pakrypo į luo- 
mų pusę. Tam tikra prasme taip įvyko del to, kad buvo neaiškus 
įpėdinystės klausimas, ir du užsieniečiai monarchai niekaip negalėjo 
įtvirtinti savo valdžios (nepaisant jų ryžtingai nusiteikusių sutuokti- 
nių patarimų). Gustavas III, kaip ir jo amžininkas Anglijos karalius 
Jurgis III, siekė įrvirtinti savo kaip gimtosios šalies monarcho teises 
ir iš tikrųjų jį lydėjo sėkmė, net ir likimas jo buvo žudiko kulka, o ne 
beprotyste. Po 1772 metų monarchija buvo atgaivinta, nes luomai ir 
taryba negalėjo ar nenorėjo karaliui pasipriešinti taip kaip 1680 me- 
tais. Nei Karoliui XI, nei Gustavui III kurti visiškai naujos sistemos, 
taip kaip Petrui I arba didžiajam kurfiurstui bei jo įpėdiniams, nete- 
ko. Jie galėjo kurti savo valdžią ant jau pakloto pagrindo, daugiau 


partneriaudami, o ne opozicijoje su luomais. 


“7 Hecksher E. Svenskt arbete och liv fran medeltiden till nutiden. Stockholm, 1941, 
p. 161. Apie Karolio XI svarba zr. Roberts M. Essays in Swedish history. London, 
1967, p. 226-268, o apie Švedijos modelį žr. Peterson C. Peter the Great s administ- 
rative and judicial reforms: Swedish antecedents and the process of reception. Skrifter 
utgivna av Institutet för rättshistorisk forskning, Stockholm, 1979, 1:29. 

Švedijos ekspansiją skatino komercinio pranašumo siekimas. Ne- 
galima neigti ir ekonominių sumetimų svarbos, nors karaliui ir tary- 
bai karo finansavimo būtinybė dažnai būdavo svarbiausias dalykas. 
Švedijos jūrų prekyba antrojoje XVII amžiaus pusėje išsiplėtė, tačiau 
tai buvo daugiau vidinių įvykių nei išorinės ekspansijos padiktuotas 
padarinys. Švedijoje buvo gausu tokių prekių, kurių reikėjo Europos 
valstybėms, — vario, geležies, dervos ir deguto — tad XVII amžiaus 
šeštojo ir septintojo dešimtmečio anglų ir olandų jūrų karai suteikė 
Švedijos pirkliams progą savais laivais gabenti reikalingas prekes į 
Vakarus. Didžiąją dalį Švedijos tarptautinės prekybos savo rankose 
laikė Stokholmo pirkliai, 1695 metais galėję pasigirti okeaniniu lai- 
vynu, kurį sudarė septyniasdešimt penki dideli laivai, o jų bendras 
tonažas 1695 metais siekė 34 000 tonų. Klestėjo pakrančių laivyba. 
Tarp mažųjų Botnijos pakrantės prieplaukų ir Stokholmo, Revelio 
ir net Rygos kursuodavo tuzinai barkų. 

Kaip ir kitos Šiaurės Europos valstybės, Švedija turėjo daug nau- 
dos iš užsienio verslininkų įgūdžių bei kapitalo investicijų. Daugu- 
ma didžiųjų sumanymų, kaip antai atverti prekybos kelius į Persiją 
ar Usselincx’o planas įkurti tarptautinę prekybos bendrovę, žlugo, 
tačiau Švedija turėjo mineralų ir medienos išteklių, kuriuos eksploa- 
tuodami tokie žmonės kaip Geeras, Kockai ir Momma-Reenstier- 
nos gaudavo didelį pelną. Ne visi imigrantai klestėjo, niekas Moabo 
žemės nerado kaip hugenotai smėlingose Berlyno prieigose. Supran- 
tama, svetimšalių atsivežti darbo įgūdžiai ir technologijos Švedijai 
buvo svarbus dalykas, tačiau sudarė tik dalį visuotinio žinių sklidi- 
mo ir prekybos įvairėjimo, Šiaurės Europą arvedusių į beatsiverian- 
čią pasaulio rinką. Palyginti su klestėjusiomis Šiaurės jūros prekybi- 
nėmis valstybėmis, Švedija vis dar buvo atsilikusi, neturinti lanksčių 
kreditavimo bei draudimo institucijų ir stiprios pirklių klasės šalis. 
Miestai buvo maži, paprasti, juose gyvavę amatai buvo prisitaikę ten- 
kinti tik būtiniausias žmonių gyvenimo reikmes. Šiaurinėse tolimo- 
se ir izoliuotose kaimo vietovėse tebeviešparavo natūrinis ūkis. Šve- 
dijos aukštoji aristokratija stengėsi gyvenimo būdu lenktyniauti su 
savo amžininkais Prancūzijoje, tačiau jų rūmai buvo kuklūs ir jų bū- 

ta nedaug. Netgi Stokholmo rūmuose nebuvo tiek malonumų kiek 
Versalyje. Apie amatus ir užsiėmimus, kurie tuo metu radosi net 
tokiuose provincijų miesteliuose kaip Bourges ar Shrewsbury, ir eme 
tenkinti augančius diduomenės malonumų poreikius, Švedija, kaip 
ir visa Šiaurės Europa, dar nieko nežinojo. Pavyzdžiui, 1720 metais 
Danijoje įvedus fajetony ir karietų mokestį, Grenä valstiečiai nepa- 
tyrė didelių sunkumų, nes buvo įpratę keliauti pėsčiomis, o į toli- 
mesnes keliones vykdavo vežimais. Didesniuose miestuose buvo laik- 
raščių ir kavinių, tačiau leidėjų ir knygynų buvo mažai, o tokios 
išprususios publikos kaip Addisono ir Steelės Londone, visai nebu- 
vo. Tik Laisvės amžiuje, kai Švedijos turtai sunyko, imta rimčiau 
svarstyti apie tautos padėtį, šalies ekonomiką bei prekybą. 

Žiūrint iš elegantiškesnio amžiaus perspektyvos, paskutinio ka- 
ringojo karaliaus mirtimi pasibaigusį ir istorija tapusį laikotarpį gali- 
ma būtų laikyti barbariškojo heroizmo laikais. Grafas Andersas von 
Höpkenas pripažino, kad karalius Karolis buvo „senųjų gotų drąsių 
žygių ir kovų didvyris“, tačiau bebaimiu ir drąsiu gali būti laikomas 
tik šiame amžiuje, „kai karas tapo mokslu ir reikalauja daugiau ži- 
nių, o ne žmonių žudymo'“*. Apsišvietę švedai stengėsi pamiršti nar- 
sius protėvių gotų žygius ir daug negalvoti apie neseną praeitį. Gar- 
sios Cederhielmo epigramos žodžiais, su Karolio XII mirtimi Švedijos 
laikrodžio strėlė nuo dvyliktos valandos peršoko prie pirmos, ir šalis 
turėjo prisitaikyti prie sumažėjusios savo galybės. Tačiau du šimtai 
Vazų dinastijos valdymo metų paliko neišdildomą žymę, kuri dar 
ilgai neišnyko praradus Vokietijos ir Baltijos teritorijas. Teritorinė 
imperija buvo laikina, tačiau menkų Švedijos išteklių mobilizavimas 
ir organizavimas, kurie padėjo ją sukurti, neleido šaliai nusmukti 
taip, kaip atsitiko kur kas galingesnei Ispanijos imperijai ar Lenki- 
jos—Lietuvos valstybei. 


“8 Cituojama iš Olsoni, op. cit., p. 204. 

BALTIJOS ŠALYS XVIII AMŽIUJE - EUROPOS UZUTEKIS? 


„Baltijos klausimo" išsprendimas Švedijos naudai XVII amžiaus pra- 
džioje davė pradžią dramatiskam šiaurinių karalysčių veržimuisi į Cen- 
trinę Europą ir Baltijos pajūrio teritorijų užkariavimui. Lennarto 
Torstenssono bei Karolio X Gustavo karinės pajėgos padarė galą Da- 
nijos pretenzijoms viešpatauti Baltijoje, taigi jai teko pasitraukti. Kri- 
tišku didžiųjų žemyno valstybių susidūrimo momentu Švedija suvai- 
dino lemiamą vaidmenį ir nors tokios sėkmės, kokią 1631-1632 metų 
žiemą pasiekė Gustavas II Adolfas, daugiau nebeteko patirti, Švedijos 
ketinimai toliau mankštino Europos valstybių veikėjų protus. Antro- 
joje XVII amžiaus pusėje anglus bei olandus viliojo laisvas priėjimas 
prie Baltijos regiono jūrininkystės prekių. Nors šios valstybės 1658— 
1659 metais buvo pasirengusios imtis aktyvių veiksmų, kad vakarinėje 
Baltijoje išsaugotų svarbiausius susisiekimo kelius ir sutrukdyty Švedi- 
jai suardyti vyraujančią pusiausvyrą, tačiau rytinėje Baltijoje esama te- 
ritorine padėtis jas tenkino. Jūrų valstybėms nepatiko agresyvi Švedi- 
jos prekybos politika XVII amžiaus paskutiniajame dešimtmetyje, 
erzino trukdę prekiauti kaperiai, kuriems Karolis XII buvo suteikęs 
licencijas, tačiau jos neatsisakė tokios politikos. 

Londonas ir Haga po 1709 metų su nerimu stebėjo Švedijos im- 
perijos žlugimą ir plintanų karą Vokietijoje. Rusija Europai buvo 

nepažįstamas kraštas: Vakarų europiečius nuo Ivano IV laikų ne- 
suvokiamas jos potencialas žavėjo ir baugino, o dabartinio valdovo 
ambicijos buvo gerai žinomos. Netrukus po Poltavos mūšio švedų 
kariuomenę lydėjęs kapitonas James Jeffryes rašė apie „didžiuosius 
rusų planus savo valdas išplėsti iki rytinių jūrų palei Dnieprą, į 
Krymą ir nuo Juodosios iki Kaspijos jūros, apie laivybos ir preky- 
bos plėtimą, apie žmogaus jėgas viršijančias pastangas suleisti šak- 
nis visur, kur tik jzengia”'. Kitais žodžiais, Rusija kėlė kur kas di- 
desnę grėsmę nusistovėjusiam įtakos pasiskirstymui Europoje nei 
kada nors Švedija. Britų valstybės veikėjai dažnai kalbėdavo apie 
„pusiausvyros šiaurėje" atkūrimą, tačiau tokius ketinimus dažniau- 
siai suardydavo praktiniai dalykai. Hanoverių dinastijos teritori- 
niai interesai apsunkino susitarimą su Karoliu XII ir 1717 metais 
atvedė prie Townshendo bei Walpolės atsistatydinimo, nes Jurgis I 
Švedijos prieš Rusiją nesutiko paremti. Be to, kaip pastebėjo Tow- 
nshendas, dėl atviro priešiškumo Rusijai galėjo nutrūkti gyvybiš- 
kai svarbių jūrininkystės prekių tiekimas. Nepaisant to, kad dervą 
bei degurą Britanija stengėsi gaminti Šiaurės Amerikos kolonijose, 
o kanapes augino Airijoje, dėl sparčiai besiplečiančios laivų staty- 
bos pramonės ji vis tiek smarkiai priklausė nuo šių prekių tiekimo 
iš Šiaurės rytų Europos. Todėl Britanija stengėsi išsaugoti prekybi- 
nius ryšius su Rusijai priklausiusiais Baltijos uostais, bet kadangi 
šalia komercinės sutarties Petras I reikalavo ir gynybinės koalicijos, 
tai nedaug kas buvo pasiekta. Po Nystado taikos santykiai liko 
įtempti. Paskutiniaisiais Jurgio I valdymo metais po Suomijos įlanką 
grėsmingai plaukiojo britų karo eskadronai. Pamažu yrant 1725 
metų koalicijai tarp Britanijos, Prancūzijos ir Prūsijos, Holšteinui 
po Jekaterinos I mirties patekus į Rusijos globą ir iškilus būtinybei 
užmegzti tvirtus komercinius ryšius su Rytų Baltijos pajūryje vieš- 
patavusia valstybe, Anglijos ir Rusijos santykiai ėmė šiltėti, o 1734 
metais buvo pasirašyta prekybos sutartis. 


' Hatton R. (leid.) Captain James Jeffreyes s letters from the Swedish army 1707-1709. 
Historiska Handlingar 35: 1. Stockholm, 1954, p. 76. 

Įpėdinių nepalikusio Karolio XII mirus ir Holšteino frakcijos ne- 
sugebėjimas perduoti sostą kunigaikščiui, vyresniosios Karolio XII 
sesers sūnui Karoliui Frydrichui tam tikra prasme buvo tokie pat 
reikšmingi įvykiai kaip 1720-1721 metų taikos susitarimai. Įžengus 
į sostą jaunesniajai karaliaus seseriai Ulrikai Eleonorai, absoliutiz- 
mas baigėsi. Po metų Ulrika Eleonora sostą užleido savo vyrui, kuris 
tapo Frederiku I, o suvereno valdžia buvo perduota luomams. Taik- 
dariška Frederiko politika sukėlė nepasitikėjimą juo, kurį dar labiau 
stiprino nesugebėjimas sušvelninti galutinį susitarimą. Karališkoji po- 
ra vaikų neturėjo, todėl įpėdinystės klausimas liko atviras, ir tokia 
padėtimi netruko pasinaudoti Holšteino šalininkai Švedijoje bei Ru- 
sijoje. 

Dviejų dešimtmečių karo nusilpninta, praradusi buvusią galybę, 
tačiau vis dar išlaikiusi imperijos liekanas ir atsakomybę už jai pri- 
klausančias Vokietijos teritorijas, Švedija neišvengiamai turėjo patir- 
ti didžiųjų valstybių spaudimą, kurios siekė įpainioti šiaurinę kara- 
lystę į savąsias koalicijų sistemas. Valstybės susiskaldymas frakcijomis 
„Laisvės amžiuje", kuris truko nuo 1719 metų iki Gustavo III coup 
d état, 1772-aisiais užsienio valstybėms suteikė aibę progų papirki- 
nėjimui ir manipuliacijoms. Rusų pasiuntinys Michailas Bestuže- 
vas-Riuminas, XVIII amžiaus trečiajame dešimtmetyje atvykęs į Stok- 
holmą, netrukus pastebėjo, kad Švedijos valstybės reikalų padėtis 
panaši į Lenkijos: „kiekvienas yra pats sau šeimininkas, pavaldiniai 
nepaklūsta viršininkams, niekur nėra tvarkos". Šia situacija trejus 
dešimtmečius Bestuževas naudojosi Rusijos interesais.* Bijodami, kad 
rusai gali paremti Holšteino šalininkus, švedai į taikos sutartį reika- 
lavo įtraukti straipsnį, kuris įpareigojo Petrą ir jo įpėdinius nesikišti 
ir neremti kitų, kurie mėgintų kistis į Švedijos vidaus reikalus. Rusai 
įsipareigojo užkirsti kelią mėginimams keisti įpėdinystės teises bei 


* Bagger H. Ruslands alliancepolitik efter freden i Nystad. Københavns universitets 
slaviske institut: Studier 4. Copenhagen, 1974, p. 16. Bestuzevas pastebejo, kad 
rusų interesams reikėjo nuolatinio dviejų Švedijos partijų priešiškumo. Misiūnas R. 
The Baltic question after Nystad, in Ziedonis A., Winter W. ir Valgemäe M. (leid.) 
Baltic history. Columbus, Ohio, 1974, p. 76. 

1720 metų konstituciją ir taip įgijo neįkainojamą priemonę ateityje 
kontroliuoti Švedijos reikalus. (Lenkų didikų privilegijų garantijos, 
įtrauktos į 1717 metų taikos sutartį ir 1720 metais Petro I ir Frydri- 
cho Vilhelmo pasirašytą susitarimą, suteikė rusams panašių galimy- 
bių kistis į Lietuvos—Lenkijos valstybės reikalus.) 

Frederiko pastangos taisyti konstituciją ir vykdyti savo užsienio 
politiką konstitucijos gynėjus ir Holšteino frakciją tik dar labiau su- 
telkė. Slapta luomų delegacija vertė karalių priimti HolSteino—Got- 
torpo kunigaikščio pasiuntinį ir Karoliui Frydrichui suteikti karališ- 
kosios didenybės titulą. Sklido gandai, kad karaliaus priešininkai 
Švedijoje, siekdami dar labiau spausti karalių, Petrą I paskatino Bal- 
tijos jūroje 1723 metų vasarą pademonstruoti savo laivyno ir kariuo- 
menės galybę. Nežinia, kiek šiuose ganduose būta tiesos, bet rusų 
kariuomenės manevrai Baltijos provincijose karalių privertė pasiduoti, 
sukėlę nerimo ir opozicijai. Holsteino-Gottorpo kunigaikščio pre- 
tenzijos buvo naudingos tiek Petrui, tiek opozicijai Švedijoje, tačiau 
pasiekusios bendro tikslo neleisti atgaivinti karaliaus valdžią ir suda- 
riusios gynybinę koaliciją, šalys nebuvo pasirengusios tapti Karolio 
Frydricho ambicijų įrankiu. 

Gynybine sutartis buvo lemiama rusų diplomatinė pergalė, at- 
sverusi angly—olandy rapprochement, tačiau tai buvo ir luomų bei 
1720 metų konstitucijos gynėjų pergalė, kurią iškovojo kanceliarijos 
pirmininkas Arvidas Hornas. Karolis Frydrichas turėjo pasitenkinti 
pažadais palankiai spręsti įpėdinystės klausimą ir paremti jo preten- 
zijas į kunigaikštiškąsias Šlezvigo žemes. Vedybų su Petro dukterimi 
Ana Petrovna perspektyvą užtemdė caro reikalavimas, kad pora atsi- 
sakytų visų pretenzijų į Rusiją ar kurias nors jos teritorijas, o tai žlug- 
dė Holšteino rėmėjų viltis, jog Ana Petrovna kraičio gaus Livoniją. 
Trumpą Petro našlės Jekaterinos I (1725-1727) valdymo laikotarpį 
kunigaikštis turėjo šiokių tokių vilčių. Prancūzų ir austrų ambasado- 
riai buvo įsitikinę jį turėjus didelės įtakos. Holšteiniečiai tikėjosi, jog 
Jekaterina Karolį Frydrichą paskelbs paveldėtoju ir parems kampa- 
niją prieš Daniją, kad kunigaikštis atgautų savo žemes Šlezvige, o 
Švedija — Livoniją kaip atlygį už karinę pagalbą. Tačiau jiems buvo 

lemta nusivilti. Daug kam Švedijoje nerimą kėlė galimas jsivelimas į 
karą, todel Anglijos ir Prancūzijos pasiuntiniams pavyko laimėti prieš 
švedus. Įspūdingo britų laivyno plaukiojimas Rytų Baltijoje Arvidui 
Hornui mūšyje su holšteiniečių vadu Josias Cederhielmu suteikė jė- 
gų. Švedijos įstojimas 1727 metais į Habsburgams priešišką koaliciją 
didelės reikšmės neturėjo, tačiau tai buvo lemiamas Holšteino frak- 
cijos pralaimėjimas, kurį dar sustiprino Karolio Frydricho išvarymas 
iš Sankt Peterburgo po Jekaterinos mirties. 

Holsteino-Gottorpo rūmų pretenzijos vel iškilo 1739 metais po 
Karolio Frydricho mirties, tačiau ilgiau nei dešimtmetį šiaurėje vy- 
ravo santykinė ramybė. Lygiai kaip jo amžininkas Robertas Walpo- 
le, Hornas vengė veltis į galimą konfliktą. Jis buvo pakankamai įžval- 
gus ir nepasidavė prancūzų įkalbinėjimams padėti bedaliui Stanislovui 
Leščinskiui, kuris Lenkijos įpėdinystės karo metu nuo Rusijos bei 
Saksonijos pajėgų pasislėpė Dancige, suprasdamas, jog prancūzų pa- 
galba Stanislovui geriausiu atveju buvo nenuoširdi. Mažiau politi- 
nio įžvalgumo jis parodė priimdamas Rusijos pasiūlymą atnaujinti 
1724 metų sutartį, kartu sutikdamas tartis dėl subsidijų su Prancūzi- 
ja, kuri vis dar oficialiai rėmė Stanislovą Leščinskį prieš Rusijos ir 
Saksonijos įsitvirtinimą Lenkijoje. Karališkieji asmenys sutarties ne- 
ratifikavo, o prancūzams palanki partija (kurią dosniai rėmė Prancū- 
zijos ambasada) ja pasinaudojo tam, kad 1738 metais (kai dėl subsi- 
dijų su Prancūzija buvo galutinai susitarta) išstumtų Horną iš pareigų, 
o kitais metais pakeistų ir jo šalininkus taryboje. 

Naujasis Švedijos reikalų tvarkytojas siekė pasinaudoti Rusijai kare 
su turkais iškilusiais sunkumais. Kad galėtų įgyvendinti Rusijos už- 
puolimo planus, jis tikėjosi įkalbėti Prancūziją suteikti visą subsidiją 
iš anksto arba ją padidinti, be to, reikėjo užsitikrinti Prūsijos ir Da- 
nijos neutralumą. Danai taip pat naudojosi anglų ir prancūzų nesu- 
tarimais ir tarėsi su abiem pusėmis. Už paramą prieš Rusiją jie parei- 
kalavo Bohuso provincijos ir pareiškė įpėdinystės pretenzijas į Švedijos 
sostą. Švedams tokios sąlygos nebuvo priimtinos. Dar vienas smūgis 
karo šalininkų viltims buvo Rusijos ir Turkijos taikos sutarties pasi- 
rašymas 1739 metais. Tačiau padėtis pasikeitė, Frydrichui: II uzpuo- 

lus Sileziją. 1741 metų birželio pabaigoje Prancūzija jau buvo suda- 
riusi sąjungą su Prūsija, tuo tarpu Britanija ir Rusija skubėjo į pagal- 
bą Marijai Teresei Austrijoje. Dabar Švedijos siekiai užpulti Rusiją 
sutapo su Prancūzijos interesais ir kovo mėnesį buvo susitarta del 
papildomos 400 000 riksdalerių subsidijos su sąlyga, kad švedai puls 
Rusiją. Iš Prūsijos pusės tokios pagalbos nebuvo, o Danija laikėsi 
pabrėžtinai priešiškai. Švedijos pasiuntinys nuvyko į Sankt Peter- 
burgą pasikalbėti su Petro I dukterimi Jelizaveta. Ji tikino, jog švedų 
puolimas padėtų surengti sąmokslą prieš infantą Ivaną VI, tačiau už 
tokią pagalbą nežadėjo jokio atlygio. 

1741 metų vasarą Švedijos pradėtas karas virto tikra nelaime. Lai- 
vyno įgulą Karlskronoje užpuolė liga, nusinešusi 700 žmonių gyvy- 
bes. Rugpjūčio mėnesį Suomijos žemėje Wrangelio pajėgos patyrė 
kruviną pralaimėjimą, o lapkričio mėnesį mėginimą pereiti sieną į 
pagalbą Jelizavetos rengiamam sąmokslui nutraukė paliaubos. Dau- 
giausia naudos iš Jelizavetos sąmokslo turėjo ne Švedija, bet Prancü- 
zija. Siekdamas Rusiją palenkti Habsburgams priešiškos koalicijos 
pusėn d Argensonas nekreipė dėmesio į nelaimingos savo sajungi- 
ninkės maldavimus ir netgi ėmė dairytis į Daniją kaip pagrindinę 
Prancūzijos partnerę šiaurėje. 1741 metais mirus Ulrikai Eleonorai, 
vel iškilo sosto įpėdinio klausimas. Imperatorė Jelizaveta pulkinin- 
kui Lagerkrantzui, atvykusiam į Sankt Peterburgą tartis dėl Holštei- 
no įpėdinystės teisių, vilčių nesuteikė, ir 1742 metų pavasarį vėl pra- 
sidėjo karas. Rugpjūčio mėnesį besitraukianti švedų kariuomenė 
pasidavė be mūšio, dar kartą palikdama Suomiją rusų okupacinės 
kariuomenės malonei. 

Suomijos luomai dažnai nerimaudavo dėl galimų karo prieš Ru- 
siją padarinių. Švedijoje buvo paplitusi nuomonė, kad iškilus pavo- 
jui, Suomijos gyventojai išsigelbėjimo ieškos Rusijos prieglobstyje. 
Daugumos pareigūnų bei dvasininkų traukimasis Didžiojo šiaurės 
karo metu sukūrė Rusijos kaip ginančiosios valstybės įvaizdį. XVIII 
amžiaus trečiajame dešimtmetyje komisijos, sudarytos ištirti okupa- 
cijos aplinkybes ir pokario sąlygas Suomijoje, priėjo išvadą, kad no- 
rint išlaikyti valstiečių ištikimybę karūnai, reikia elgtis atsargiai, ypač 

prie rytinių sienų. Už konspiracinę veiklą su Rusijos ambasadoriumi 
Švedijoje Bestuževu tarp suimtųjų buvo daug Suomijos gyventojų. 
Galimas dalykas, jų dėka Bestuževas galėjo raportuoti, jog Suomijos 
gyventojai siekia nusimesti priklausomybę Švedijai ir ieškoti Rusijos 
apsaugos.? Kariuomenės išlaikymo našta sunkiai slėgė nederliaus nu- 
alintą kraštą. Nors vietos valstietija karaliaus vardu gynė sieną, valdi- 
nių ištikimybė karūnai ėmė blėsti paaiškėjus, jog karalius jų gyvybės 
bei nuosavybės apginti negali. Provincijos gubernatorius Karlas Jo- 
hanas Stiernstedtas 1742 metų rugpjūčio mėnesį karčiai skundėsi, 
jog Žmonės siunčia pasiuntinius ieškodami Rusijos apsaugos, tuo tar- 
pu „priešas tėra už trisdešimties keturiasdešimties [švediškų] mylių 
nuo bet kurios vietoves”*. 1742 metų kovo 18 dieną Jelizaveta išlei- 
do manifesta, kuriuo siūlė apsaugą Suomijai, jeigu luomai nuspręstų 
nuo Švedijos atsiskirti. Suomių istorikai tebesiginčija, ar šis manifes- 
tas buvo padiktuotas Bestuževo ataskaitų, ar įkvėptas Lagerkrantzo 
kaip priemonė, užtikrinanti Holšteino kunigaikščio Karlo Peterio 
įpėdinystės teisę. Įtikinamiausią paaiškinimą pateikia Juva, kurio ma- 
nymu, tai buvo Rusijos politikos dalis siekiant sukurti buferines vals- 
tybes. Apie tai buvo užsiminta ir atsakomajame Švedijos manifeste, 
kuriame Suomijos gyventojai buvo įspėti apie seną rusų triuką savi- 
valdos pažadais pasienio provincijose sukurstyti maištą, „tačiau tos 
pačios savarankiškos provincijos vėliau pasijusdavo apgautos, kadangi 
joms būdavo jėga primetamas beribės vergijos Rusijai jungas; apie 
tai liudija Didžiojo Novgorodo, Ukrainos ir kitų kraštų liūdni pa- 
vyzdžiai”. 


* Juva E. Kaksi suomalaista vapaudenajan myllerryksissä. Historiallisia Tutkimuksia 56. 
Helsinki, 1960, p. 70—86. Juva E. Suomen tie Uudestakaupungista Haminaan 1721- 
1808. Helsinki, 1947, p. 76 ir toliau. Apie suomių nepasitenkinimą yra ir kitų šalti- 
nių. Rusų kurjeris pranešė, kad keli dvasininkai, su kuriais jis kalbėjosi kelionės po 
rytų Suomiją metu, manė, jog Suomija greitu laiku prisijungs prie Rusijos. 

4 Wirilander K. „Gränsmarken och rekskärnan. Ostfinsk förhållanden och opinioner 
sasom element i Finlands utveckling till autonom stat.” Scandia, 1962, 28: 354. 

* Juva, op. cit., p. 106-108. Britanijos ministras Edwardas Finchas, prieš tai buvęs 
pasiuntiniu Švedijoje, 1742 merų balandžio mėnesį pranešė iš Sankt Peterburgo, 
kad „Manifestu ketinama paskatinti tuos žmones atsisakyti ištikimybės Švedijai ir 

Kad ir kokie buvo rusų ketinimai išleidžiant manifestą, parapijų 
atstovai, siekę okupacinių pajėgų apsaugos, minties apie Suomijos 
nepriklausomybę neiskele. Holšteino įpėdinystės teisė svarstyta Luo- 
mų susirinkime Abo mieste (Ostrobotnijos luomų susirinkime Va- 
soje apie ją užsiminta nebuvo), tačiau rusai neleido delegacijai prašy- 
ti imperatorės paremti kunigaikščio Karlo Peterio kandidatūrą, 
pareiškę, jog jei kunigaikštis įgytų galimybę paveldėti Rusijos sostą, 
laikui bėgant jis taptų ir Suomijos valdovu. 

Išspręsti įpėdinystės klausimą sutrukdė pasibaigęs karas. Rusijos 
vyriausybė iškėlė Karlo Peterio giminaičio Liubeko kunigaikščio vys- 
kupo Adolfo Frydricho kandidatūrą; Kristijonas VI sosto reikalavo 
savo vyriausiajam sūnui. Skandinavijos unijos atnaujinimo perspek- 
tyva paskatino rusų derybininkus sumažinti savo teritorinius reika- 
lavimus ir susitarti dėl naujos sienos palei Kymi upę Rytų Suomijoje 
nustatymo. 1743 metų birželio 16 dieną Abo mieste pasirašant iš- 
ankstinj taikos susitarimą, Dalarnos valstiečių armija žygiavo sosti- 
nės link, kad palaikytų Danijos princo pretenzijas, kurį luomai keti- 
no išrinkti karaliaus Frederiko įpėdiniu, taip siekdami priversti Rusiją 
sudaryti taiką. Krizė atsliigo, kai Švedijos luomai įpėdiniu išrinko 
princą vyskupą, o Kristijonas VI del gresiančios Rusijos intervenci- 
jos atsižadėjo ketinimų pulti Pietų Švediją. 

Pavojingi vandenys, į kuriuos Švediją nubloškė neapgalvotas „skry- 
beliy” karingumas, toliau blaškė valstybės laivą: Europoje siautėjanti 
audra paveikė ir kitas šiaurės valstybes. Rusijos valstybės veikėjas 
J. F. Ostermannas „trijų erelių" — Austrijos, Prūsijos ir Rusijos — 
sąjungą siekė prieSpastatyti Prancūzijos įtakai šiaurėje. Prancūzų kan- 
didatui Stanislovui Leščinskiui pralaimėjus kovą dėl Lenkijos įpėdi- 
nystės, Rusija dar tvirčiau sugniaužė Lenkiją. Naujasis Saksonijos 


karalius Augustas III (1734-1763) sostą buvo skolingas Rusijos 


susikurti naują valdymo formą, taip Suomijos kunigaikštystė, valdoma issirinkto 
kunigaikščio ar vado, galėtų tapti barjeru tarp Rusijos ir Švedijos." Finchas buvo tos 
nuomonės, kad manifestas trokšramo efekto neduoty, „nemanau, kad ir šis dvaras 
to tikisi.“ C60pHuK umnepamopckoeo Pycckozo ucmopuyeckoeo odwecmea 91. 
St. Petersburg, 1894, p. 458. 

karinei intervencijai, todėl privalėjo pritarti esamos padėties Lenkijoje 
išsaugojimui, kurio ėmėsi trys rytinės valstybės, bet nė viena jų šios 
valstybės karinės-fiskalinės sistemos reformai nepritarė. Rusijos domi- 
navimas nebeleido įgyvendinti ir 1726 metų seimo nutarimo mirus 
bevaikiui kunigaikščiui Ferdinandui prijungti Kuršo kunigaikštystę prie 
Lenkijos. Sulaukęs sepryniasdešimt penkerių metų amžiaus kunigaikštis 
drąsiai, tačiau bergždžiai mėgino pratęsti Kettleriy liniją ir 1737 me- 
tais mirė. Ferdinandas norėjo pasilikti Dancige, o kunigaikštystę val- 
dyti paliko sūnėno našlei Anai Ivanovnai. 1730 metais Ana Ivanovna 
tapo Rusijos imperatore, ir Kuršo didikai, įsitikinę, jog Rusijos globo- 
je jų privilegijos ir savarankiškumas bus saugesni, Ferdinando įpėdi- 
niu vienbalsiai išrinko jos favoritą grafą Ernstą Johanną Bironą. Mirus 
imperatorei Anai, Bironas neteko malonės ir paskutinius dvidešimt 
dvejus savo gyvenimo metus praleido Sibiro tremtyje. 

1741 metų Prancüzijos-Prüsijos sutartis sudavė stiprų smūgį Os- 
termanno apsisaugojimo nuo išorinės įtakos sistemai. Prūsijos kara- 
liaus Frydricho II sėkmė kare prieš Austriją, taip pat Frydricho siūly- 
mas Švedijai sudaryti sąjungą ir Hohenzollernų pretenzijos į Kuršo 
kunigaikštystę rusams kėlė nerimą. Michailas Bestuzevas 1744 me- 
tais pastebėjo, kad Prūsijos karaliaus dvaras, kadaise labai priklausęs 
nuo Rusijos, dabar tapo didele grėsme ir, Prancūzijos remiamas, ga- 
lėjo sunaikinti 1721 metų laimėjimus. Labiausiai rusai būgštavo, kad 
Frydrichas II gali išplėšti iš rankų viešpatavimą Lenkijoje ir sudaręs 
su ja sąjungą imti grasinti Rusijos pozicijoms Livonijoje bei Ukrai- 
noje. Kad šią grėsmę pašalintų, Rusija stengėsi Saksoniją ir Švediją 
atitraukti nuo Prancūzijos-Prūsijos. 1744 metais buvo sudaryta są- 
junga su Saksonija, tačiau Švedija liko Prancūzijos įtakos sferoje, iš 
kurios išplėšti nepakako didelių pinigų sumų, kurias Britanijos ir 
Rusijos pasiuntiniai 1746-1747 metais išleido riksdago rinkimams; 
baigiantis sesijai Švedija sudarė gynybos sutartį su Prūsija ir atnauji- 
no subsidijų sutartį su Prancūzija. Prancūzijos pastangos sujungti 
Švediją ir Daniją (su kuria ji atnaujino 1746 metų subsidijų susitari- 
mą) į Šiaurės Europos koaliciją su Prūsija ir Saksonija Berlyne ir 
Drezdene buvo sutiktos šaltai, tuo tarpu Danija pirmiausia siekė pa- 

sinaudoti gilėjančiu plyšiu tarp Švedijos ir Rusijos ir sušvelninti pa- 
vojų, kylantį iš Holsteino-Gottorpo karaliaus rūmų. 

1748 metais pasibaigus kovai dėl įpėdinystės teisių į Austrijos 
sostą, Rusijos kancleris Aleksejus Bestuževas dar kartą mėgino spus- 
telėti Švediją. Danija palaikė rusų pareiškimą, jog bet koks Adolfo 
Frederiko ir jo žmonos (Frydricho II sesers) aplinkos žmonių megi- 
nimas keisti Švedijos konstituciją pagal 1721 ir 1743 metų taikos 
sutarčių sąlygas pateisins Rusijos įsikišimą. Prancūzai sužlugdė Bes- 
tuževo pastangas Rusiją paversti Šiaurės Europoje viešpataujančia 
diplomatine jėga. Adolfas Frederikas atsisakė pretenzijų į kunigaiks- 
tiškąsias Šlezvigo žemes, bet už tai pareikalavo piniginės kompensa- 
cijos ir pažadėjo Holštreiną-Gottorpą iškeisti į Oldenburgo bei Del- 
menhorsto grafystes, jeigu jo palikuonys turės teisę paveldėti titulą. 
Nenorėdama veltis į rizikingus reikalus su Rusija, kur Holšteino- 
Gottorpo kunigaikštis 1741 metais buvo pripažintas Jelizavetos įpė- 
diniu, Danija sudarė dar vieną subsidijų sutartį su Prancūzija ir at- 
naujino gynybinę 1734 metų sutartį su Švedija. 

Užkariavusius Rytų Baltijos pajūrį rusus esama padėtis šiaurėje 
tenkino. Jie pasikliovė partijų nesutarimais Švedijoje, Holšteino pre- 
tendento parama ir buferinės Suomijos valstybės prieš Švedijos re- 
vanšizmą sukūrimo idėja. Vargu ar šalį, turėjusią didelių tuščių že- 
mes plotų, traukė retai apgyventos miškingos Suomijos vietovės.“ 
Komerciniai bei politiniai sumetimai Rusijos dėmesį traukė prie pie- 
tinės Baltijos pakrančių, kur buvo Prūsija, su kuria reikėjo skaitytis. 
Šių interesų vedama Rusija, matyt, troško įkurti „Šiaurės sistemą", 
kurioje pagrindinis elementas būtų Švedija. Tai turėjo būti iššūkis 
tradicinėms Prancūzijos diplomatinio viešpatavimo šiaurėje preten- 
zijoms, ir Švedijos vyriausybė gavo progą išsprūsti iš gniaužrų, ku- 
riuos Rusija kėsinosi primesti. XVIII amžiaus ketvirtajame dešimt- 
metyje atnaujinta sąjunga su Prancūzija „skrybėlių“ vyriausybei 
Stokholme suteikė progą pasipriešinti Rusijos spaudimui, tačiau ne- 
apgalvotas 1741 metų karas atskleidė blogąsias prancūzų sąjungos 


6 Misiūnas, op. cit., p. 72, cituoja vicekanclerį Voroncova. 
| 


Rusijos iškilimas 374 


bei subsidijų puses. Jis taip pat parodė, jog Švedija nebebuvo rimta 
karinė jėga, nors Rusijos generolams ir politikams prisiminimai apie 
Narvą vis dar nedavė ramybės. Švedijos ginkluotosios pajėgos buvo 
mažesnės nei Danijos ir visai nublanko prieš didžiulę Rusijos karinę 
galią; rytinėse provincijose beveik nebeliko gynybinių įtvirtinimų, 
laivyną sudarė visokių pasenusių reisinių laivų bei galerų rinkinys. 
Po 1750 metų Švedijos gynybinių pajėgų vargana padėtis kiek pasi- 
taisė, pagerinus Landskronos įtvirtinimus, netoli Helsingforso įkū- 
rus Sveaborgo tvirtovę ir pastačius lengvų, judrių laivų, turėjusių 
saugoti šcherus; pasinaudodami Ulriko Schefferio patarimu, „skry- 
beliai” mažajame slaptajame 1756 metų riksdago komitete pateikė 
pasiūlymą, kad svarbiausias Švedijos tikslas turėtų būti taikingas ne- 
veiklumas. Tačiau, kaip nurodė Michaelis Robertsas, „priešingai nei 
Danija, kuri tarpo gaudama subsidijas ir nieko neveikdama, Švedija 
negalėjo ilgesnį laiką džiaugtis tokia pavydetina padėtimi”. Danija 
turėjo santykinę veiksmų laisvę, todėl galėjo rinktis sąjungininkus 
tuo metu, kai Anglijos-Prancüzijos konfliktas kariaujančiąsias puses 
vertė būti sukalbamomis. 1755 metais anglai prašė pastiprinimo, ta- 
čiau jiems buvo atsakyta neigiamai, nes tokios pagalbos teikimas ne- 
siderintų su Danijos neutralumu. Danai atsisakė padėti ir prancū- 
zams, nors pagal 1754 metų subsidijų sutartį Prancūzijai, jei ši būtų 
užpulta, privalėjo padėti. Prancūzams Danijos neutralumas buvo pa- 
rankus, ir jie 1756 metais pasinaudoję savo išradingumu pasiekė, 
kad Švedija ir Danija pasirašytų neutralumo konvenciją, tikėdamie- 
si, jog pakenks Anglijos interesams Baltijos jūroje bei kolonijose (buvo 
labai svarbu, kad neutralūs laivai palaikytų pelningą Prancūzijos pre- 
kybą). | 

Kita vertus, Svedija tapo kariniu Prancūzijos įrankiu. Tai nereiš- 
kia, kad taryba privalėjo paklusniai šokti pagal pinigus mokančio 
šeimininko dūdelę, tačiau švedų politikai gyveno prisiminimais apie 
praėjusią didybę, todel lengvai leisdavosi prancūzų jtikinami. 1751 
metais Carlas Schefferis pasinaudojo idėja, kad Švedija galėtų suvai- 


“ Roberts M. The age of liberty. Sweden 1719-1772. Cambridge, 1986, p. 20. 

dinti lemiamą vaidmenį Lenkijos reikaluose. Jo brolis Ulrikas, pa- 
tardamas laikytis neutralumo politikos, taip pat skatino tarybą iš- 
naudoti visas palankias aplinkybes Švedijos autoritetui stiprinti ir 
galimai ekspansijai. Broliai Schefferiai suvaidino svarbų vaidmenį 
įtraukdami Švediją į Septynerių metų karą kaip Prancūzijos sąjungi- 
ninkę prieš Prūsiją, tuo tarpu taryba dvejojo ir negalėjo nuspręsti, 
kokio kurso laikytis. 1741 bei 1757 metų Švedijos ambicijos buvo 
visiškai nerealios, ir tą puikiai suprato prancūzai ir tarpusavyje pri- 
pažino Švedijos valstybės veikėjai. Bergždžius mėginimus atgaivinti 
šlovingąją praeitį visuomet sužlugdydavo suvokimas, jog nėra nei 
lėšų, nei reikalingų priemonių tam, kad pavyktų atsilaikyti prieš kur 
kas galingesnius kaimynus.* Partijų vaidai ir pavydas neabejotinai 
silpnino Švedijos sugebėjimą laikytis tikrai nepriklausomos ir veiks- 
mingos užsienio politikos, tačiau sprendimo pradėti karą 1741 me- 
tais nereikėtų priskirti vien neapgalvotam „skrybėlių“ karingumui 
arba siekimui pažeminti Frydricho II seserį po nepavykusio 1756 
metų perversmo. Danijai pavyko išlikti neutraliai iki pat Napoleono 
karų, nes jos neutralumas pagrindiniams varžovams dėl valdžios ko- 
lonijose ir jūroje buvo parankesnis nei karinė pagalba, be to, nė vie- 
na kaimyninė šalis rimtai negrasino Danijos teritoriniam integralu- 
mui. Švedijos virtimas antrarūše valstybe ipso facto nepalengvino 
imperijos likučių naštos (kaip parodė Prancūzijos bei Austrijos rū- 
mų reikalavimas 1757 metais, kad Švedija turi atlikti garanto vaid- 
men; Vestfalijos taikoje), nepatrauke Švedijos ir iš didžiųjų valstybių 
teritorinių konfliktų zonos. Rusijos ir Prūsijos ambicijos, Versalio 
sistemų kūrėjai toliau stengėsi šiaurinę Baltijos valstybę įtraukti į Eu- 
ropos politikos ir karų tinklą. 1755 metais prasidėjusio didelio kolo- 
nijų ir Europos valstybių konflikto padariniai buvo juntami net ir 
Baltijos periferijoje. 

Po kovos del Austrijos sosto Rusija sunerimo dėl Frydricho II 


8 Zr. Roberts, op. cit., p. 15-58. Apie Švedijos santykius su Prancūzija smulkiau žr. 
Jagerskiold O. Den svenska utrikespolitikens historia 1721-1792. Stockholm, 1957, ir 
Nordmann C. Grandeur et liberté de la Suede 1660-1792. Paris. 1971, p. 254-267. 

reiškiamų teritorinių ambicijų bei atgijusiy Prancūzijos intrigų Len- 
kijos reikaluose, todėl ėmė linkti į Anglijos ir Austrijos pusę. Neiš- 
vengiamai gresiantis kolonijinis karas prieš Prancūziją 1755 metais 
privertė iki tol išsisukinėjusią britų vyriausybę mokėti Rusijai 100 000 
svarų sterlingų subsidiją, kad ši galėtų išlaikyti kariuomenę Hanove- 
rio gynybai, jei Prūsija arba Prancūzija pultų elektorata. Rusai savo 
ruožtu reikalavo kariuomenę naudoti tik prieš Prūsiją ir nesutiko 
ratifikuoti sutarties, kuria britai greičiausiai ketino atskirti Frydrichą 
II nuo prancūzų sąjungininkų. Prūsijos karalius iš tikrųjų norėjo su- 
sitarti su Britanija ir 1756 metų sausio mėnesį pasirašė Vestminste- 
rio konvenciją, kuri faktiškai tebuvo susitarimas išlaikyti Vokietijos 
neutralumą, tačiau taip buvo žengtas pirmasis žingsnis į „diplomati- 
nę revoliuciją". Supykę dėl tariamos buvusių sąjungininkų išdavys- 
tės, prancūzai gegužės mėnesį pasirašė gynybinę sutartį su Austrija. 
Prieš du menesius Rusija, ieškodama paramos prieš Frydrichą II, 
buvo pradėjusi žvalgytis po Vieną ir Paryžių. Rusijos imperijos tary- 
bai 1756 metų kovo mėnesį pateiktas pasiūlymas „užbaigti sienų 
nustatymą" su Lenkija—Lietuva numatė Rytų Prūsijos sugrąžinimą 
Lenkijai, mainais perleidus Rusijai Kuršą ir lenkiškąją Livonijos 
dalį, taip pat pakeitus sieną su Baltarusija.? Švedijai turėjo atitekti 
Pomeranija, Saksonija, Magdeburgas, jeigu šios teritorijos prisi- 
jungty prie antiprūsiškosios koalicijos. Žinodamas apie telkiamas 
prieš jį pajėgas, Frydrichas II nusprendė smogti pirmas ir rugpjū- 
čio mėnesį puolė Saksoniją. Jo veiksmai sukėlė Prancūzijos dvaro 
įsiūtį ir davė pradžią Prancūzijos-Austrijos aljansui. Tačiau išaiš- 
kėjo prieš Prūsiją sutelktų jėgų silpnosios pusės. Austrija pirmiau- 
sia siekė atgauti Sileziją ir į Rusijos teritorines ambicijas žiūrėjo 
kiek įtariai. Prancūzai buvo susirūpinę rusų įtaka Lenkijoje, tačiau 
negalėjo užkirsti kelio nei Dancigo uzemimui, nei rusų kandidatą 
(Saksonijos—Lenkijos valdovo Augusto III sūnaus) paskelbti Kuršo 


* COopHuk umnepamopckoeo Pycckoeo ucmopuueckoeo obwecmea 136. St. Peters- 
burg, 1912, p. 33. Mediger W. „Russland und die Ostsee im 18 Jahrhundert”, Jahrbücher 
fur Geschichte Osteuropas, 1968, 16: 100 ir toliau. Miiller M. ,,Russland und der Sie- 
benjährige Krieg”, Jahrbücher fur Geschichte Osteuropas, 1980, 28: 198-219. 

kunigaikščiu. Rusų karo veiksmams trukdė bloga organizacija ir 
tiekimas, pašlijusi imperatorės Jelizavetos sveikata ir suvokimas, 
kad paskirtasis sosto įpėdinis yra prisiekęs Frydricho Didžiojo ger- 
bėjas. Švedijos indėlis kare nebuvo ryškus. Stokholmo vyriausybė 
daugiau laiko skyrė stebėti neutraliosios Danijos veiksmams, o ne 
kampanijai Pomeranijoje. 

Vis dėlto Prūsijos karaliui pademonstruotų pajėgų koalicija buvo 
grėsminga ir 1757 metų rudenį prasidėjo didesni įvykiai. Prancūzai 
privertė Hanoverio pajėgas pasiduoti, įsiveržė į vakarines karalystės 
provincijas ir susijungė su austrais, žygiavusiais per Saksoniją. Rusai 
užpuolė Rytų Prūsiją, užėmė Memelį ir sumušė prūsus ties Gross 
Jägerndorfu bei Wehlau. Apleisdamas tolimasias savo provincijas 
Frydrichas greitos kampanijos prie Rossbacho metu nugalejo pran- 
cūzų ir austrų kariuomenę, o prie Leutheno sumušė pranašesnes Aust- 
rijos pajėgas. Žinios apie imperatorės Jelizavetos ligą bei problemos 
štabo tarnyboje privertė Apraksiną atitraukti pajėgas iš Rytų Prūsi- 
jos. Kitus dvejus metus pagrindinė karo našta teko Rusijai. Rusų 
pajėgos užėmė didžiąją dalį Rytų Prūsijos, o 1759 metų rugpjūtį 
pasiekė lemiamą pergalę prie Kunersdorfo. 1762 metų sausio mėne- 
sį mirus Jelizavetai, įvykiai pakrypo kita linkme. Jos įpėdinis tuojau 
pat nutraukė nesantaiką ir su Frydrichu II pradėjo taikos derybas. 
Iki vasaros vidurio Rusija buvo sudariusi koaliciją su Prūsija, o Fryd- 
richas II sutiko paremti Petro III pretenzijas į Šlezvigą. Švedija, kuri 
taip pat sudarė taiką su Prūsija, leido Rusijos kariuomenei žygiuoti 
per Pomeraniją. Ruošdamasi karui, Meklenburge Danija sutelkė tris- 
dešimt tūkstančių kariuomenės būrių. Rusijos ir Danijos karo grės- 
mė išnyko su Petro III nuvertimu ir nužudymu liepos mėnesį. Jo 
žmona ir paveldėtoja slapra nepritarė vyro planams ir karo veiksmus 
iš karto nutrauke. Nikitai Paninui laimėjus pergalę prieš įnirtingą 
Prūsijos priešą Aleksejų Bestuževą po metų prasidėjo kitas Rusijos 
užsienio politikos laikotarpis. Didysis Panino „Šiaurinės sistemos" 
planas, kuris rėmėsi Rusijos bendradarbiavimu su Prūsija, atvėrė ga- 
limybes taikiai išspręsti pretenzijas į Holšteiną-Gottorpą. Pirmasis 
žingsnis šia linkme buvo žengtas 1765 metais Rusijai ir Danijai 


Rusijos iškilimas 378 


pasirašius aštuonerių metų draugystės ir garantijų išsaugoti taiką 
šiaurėje sutartį. Iki 1767 metų balandžio mėnesio buvo pasiektas 
susitarimas dėl prekių mainų. Holsteinas-Gottorpas mainais į Ol- 
denburgą ir Delmenhorsta atiteko Danijai. Sutartis turėjo įsigalioti 
1772 metais, Jekaterinos II sūnui Pavlui sulaukus pilnametystės, o 
1773-iaisiais Pavlas ją patvirtino. 

Pagrindinis Panino sistemos išbandymas buvo suirusi Lenkijos— 
Lietuvos valstybė. Prūsijos remiama Jekaterina II rinkimų keliu į Len- 
kijos sostą 1764 metais pasodino Stanislovą Poniatovskį, o priešiškai 
Rusijos atžvilgiu nusistačiusį pretendentą rusų kariuomenė išvijo. Je- 
katerina reformą rėmė, tačiau konfederacinio seimo sprendimai ją 
supykdė (kai nebuvo įmanoma pasinaudoti /iberum veto, sprendi- 
mai buvo priimti balsų dauguma). Frydrichas II priešinosi visoms 
reformoms, kurios galėtų sustiprinti Lenkijos karines pajėgas, todėl 
palaikė imperatorės reikalavimą konfederacinį seimą panaikinti. Buvo 
sutelktos nekataliky konfederacijos ir joms suteikta karinė Rusijos 
apsauga. Neatlaikęs spaudimo 1768 metais seimas sutiko su rusų 
siūloma Lenkijos konstitucijos garantija. Priešindamiesi Rusijos ki- 
šimuisi, didikai Bare įkūrė savo konfederaciją, o prancūzų remiami 
turkai reikalavo, kad Rusija išvestų kariuomenę ir atšauktų Lenkijos 
konstitucijos garantiją. 

Rusijos ir Turkijos karas sudare sąlygas pirmajam Lenkijos pa- 
dalijimui. Bijodamas, kad Rusija kėsinsis į teritorijas Balkanuose, 
Frydrichas II siūlė Lenkijos teritoriją padalyti į tris dalis. Nors ne- 
oficialiai Rusija rėmė Lenkijos teritorinį integralumą, Frydricho 
puolimai atgaivino seną Rusijos valstybės veikėjų troškimą pakore- 
guoti sienas. Jekaterina vengė konflikto su Austrija dėl Balkanų ir, 
nepaisydama Panino prieštaravimų, iki 1771 metų buvo pasiren- 
gusi Frydricho planą paremti. Austrija negalėjo pasipriešinti Rusi- 
jai Balkanuose, ir Kaunitzas Mariją Teresę įtikino padalijimui pri- 
tarti. 1772 metų rugpjūčio mėnesį trys rytų valstybės pasirašė 
konvenciją, pagal kurią pustrečio milijono gyventojų turinti Gali- 
cija atiteko Austrijai, o Rusija gavo lenkiškąją Livonijos ir didelę 
Baltarusijos dalį. Nors Frydrichui II nepavyko gauti Dancigo ir 

Torūnės, tačiau Vakarų Prūsijos įsigijimas galiausiai sujungė Bran- 
denburgą su Rytų Prūsija. 

1772 metų registras Lenkijos padalijimą apibūdino kaip „pirmąjį 
didelį skilimą šių laikų Europos sistemoje": Vis dėlto jį sukėlė tos 
pačios sistemos įvykiai. Siekdamos išvengti konflikto dėl Balkanų, 
trys rytų valstybės susitarė tenkinti teritorines savo ambicijas nusil- 
pusios valstybės sąskaita. Lenkijos kaimynėms puikių progų įsikišti į 
jos vidaus reikalus teikė religinis nepakantumas, regioninė ir klasinė 
įtampa bei priešiškumas. Lenkijos valstybę labai susilpnino 1717 merų 
seimo nutarimas sumažinti karališkąją kariuomenę. Išorinis spaudi- 
mas sužlugdė mėginimus reformuoti kariuomenės finansavimą po 
karo del Lenkijos sosto įpėdinystės; nepasitikedami prancūzų ketini- 
mais, rusai karinių pajėgų atgaivinti Lenkijai neleido. Siekdami už- 
bėgti už akių lenkų pretenzijoms į Kuršą po Birono žlugimo 1740 
metais, rusai du kartus grasino panaikinti seimą, ir tai atėmė bet 
kokias viltis reformuoti kariuomenę. Galiausiai Čartoriskius palai- 
kiusių magnatų pastangos reformuoti finansų ir karo institucijas su- 
kėlė Rusijos priešiškumą ir nulėmė Lenkijos likimą.!? 

Mintis apie padalijimą nebuvo nauja: dar XVII amžiaus SeStaja- 
me dešimtmetyje apie padalijimą galvojo Lenkijos—Lietuvos valsty- 
bės priešininkai. Šis klausimas buvo kilęs ne vien Lenkijoje—Lietuvo- 
je. Karolis X Gustavas puoselėjo Danijos padalijimo idėją, o netekes 
kantrybės Aleksejus Bestuzevas padalijimą laikė geriausiu būdu is- 
spręsti Prūsijos klausimui. Tačiau visi šie planai turėjo būti pergalin- 
go karo padariniai, o Lenkijai-Lietuvai nebuvo leista net garbingai 
pralaimėti. 

Lenkijos padalijimus galima būtų laikyti tolimesne kovos del he- 
gemonijos Baltijoje stadija, ypač atsižvelgiant į sumažėjusią Otto- 
many bei totorių galybės įtaką (kuri neabejotinai turėjo reikšmės 
XVI amžiaus kovose dėl Livonijos). Tačiau Baltijos kraštų padalijimo 


'0 Ištrauka iš Metinio registro cituojama iš Müller, op. cit., p. 214. XVIII a. Lenkijos 
istorijos istoriografijos apžvalga pateikta Mūller M. Polen zwischen Preussen und 
Russland. Einzelveröffentlichungen der Historischen Kommission zu Berlin 40. 
Berlin, 1983, p. 1 ir toliau. 

siekusios valstybės kontinente turėjo svarbesnių interesų. XVI amžiuje 
ir XVII amžiaus pradžioje aktyviai dalyvavusios kovoje dėl viespatavi- 
mo Baltijos kraštuose, Švedija ir Danija šalia didžiųjų Europos valsty- 
bių dabar tebuvo antraeilės žaidėjos. Užsienio valstybės triukšmingai 
kišosi į Švedijos politiką, dalijo pensijas, finansavo rinkimus. Politinei 
„skrybėlių“ frakcijai 1738 metais iškopti į valdžią padėjo prancūzų 
subsidijos. 1763—1764 metais nepavykus susitarti dėl subsidijų įsisko- 
linimo, finansai pašlijo. Prancūzai ėmė abejoti, ar verta išlaikyti nepa- 
tikimą sąjungininką ir skatinti luomų bei tarybos korupciją, ir Choi- 
seul davė Prancūzijos pasiuntiniui nurodymą stengtis atkurti 
monarchiją. Atsižvelgdami į tarybos sprendimą 1757 metais nepasita- 
rus su riksdagu pradėti karą, rusai toliau siekė silpninti vykdomąją 
valdžią. 1765-1766 metų „skrybėlių“ priešininkai reformomis riksda- 
ge siekė įvesti luomų kontrolę vykdytojams. Nuo to laiko karalius ne- 
begalėjo skirti Teisingumo kanclerio, jį turėjo rinkti luomai, o asme- 
nys, kurių kandidatūroms į tarybą karalius nepritarė, automatiškai 
tapdavo tarybos nariais, jei luomai juos išrinkdavo keturis kartus iš 
eilės. Tačiau iš tvirtų biurokratinių pozicijų „kepuraitininkai” negale- 
jo pašalinti „skrybėlių“ rėmėjų ir 1768 metais pasipriešino paremda- 
mi karaliaus atsisakymą vykdyti karališkąsias savo funkcijas, kol nebus 
sušauktas ypatingasis Luomų susirinkimas. Toks karaliaus poelgis pri- 
verte tarybą atsiraukti; po 1769 metų rinkimų „skrybeliai” grįžo į val- 
džią. Plačiau apie „skrybelius” ir „kepuraitininkus” žr. p. 392-395. 
Trumpu valdžios laikotarpiu Švedijos užsienio politika nepakito. 
1766 metais buvo pasirašyta draugystės sutartis su Britanija, tačiau 
rusų planai Lenkijos atžvilgiu atvesino bet kokį norą suartėti su Sankt 
Peterburgu. Kita vertus, prancūzams atsisakius mokėti subsidijas, jeigu 
nebus atkurta monarchija, „skrybeliai” privertė susimąstyti ir atsar- 
giau bendrauti su Liudviku XV. 1769 metų balandžio mėnesį 
Norrköpinge susirinkusius luomus užklupo žinia, kad Danija Rusi- 
jos reikalavimu mobilizuoja kariuomenę. „Skrybeliai” nejgyvendino 
rūmų pageidautos konstitucinės reformos, todėl nebuvo galima ti- 
ketis pagalbos iš Prancūzijos. Metų pabaigoje Danija ir Prūsija pasi- 
rašė sutartis su Rusija ir pažadėjo karinę pagalbą, jei Švedija mėgintų 

keisti 1720 metų konstituciją. Rusai atgaivino nepriklausomos Suo- 
mijos valstybės įkūrimo idėją. Kaip pastebi Olofas Jägerskiöldas, am- 
žininkai sugebėjo išvesti paralelę su Lenkijos likimu. Tačiau vėliau 
Andreas Bode teigė, jog Jekaterina neturėjo jokių agresyvių ketini- 
mų ir būgštavo ne mažiau nei Švedija.!! Brangiai atsiėjo karinio jūrų 
laivyno ekspedicija į Viduržemio jūrą. Maras nusiaubė Maskvą, o 
valstiečių nepasitenkinimas 1773 metais virto sukilimu. Prancūzai 
kronprinco Gustavo planų sukelti perversmą neparėmė, tačiau žinia 
apie jo tėvo mirų 1771 metais atvėrė prancūzų pinigų skrynias. Ru- 
sijos ambasadoriaus Stokholme depešos paraštėje Jekaterina rašė: „Ge- 
riau duoti pinigų, nei padedant prancūzų pinigams ir intrigoms leis- 
ti absoliutizmą Švedijoje ir karą prieš mus". Tačiau perversmo išvengti 
nepadėjo nei pinigai, nei eskadronas, nusiųstas budėti prie Švedijos 
kranty.'* 1773 metais Prūsijos ir Britanijos remiamos Rusija su Da- 
nija ketino užpulti Švediją, tačiau krizę užgesino įsiplieskęs Pugačio- 
vo sukilimas, užtrukęs karas su Turkija ir Britanijos bei Prūsijos ne- 
noras remti karą šiaurėje. 


POLITIKA IR PARTIJŲ KOVA 


Nystado taikos sutartimi Švedija neteko praėjusiame amžiuje užka- 
riautų Rytų Baltijos kraštų bei nuo viduramžių jai priklausiusios Suo- 
mijos dalies. Nuo 1710 metų šios teritorijos nuolat buvo okupuotos 
Rusijos, bet Suomijoje paprasčiausiai buvo įvestas karinis administ- 
ravimas, o su Baltijos kraštų biurgeriais ir didikais rusai sudarė susi- 
tarimus. Ilgą laiką Baltijos vokiečių istorikai „kapituliacijas“ laikė 
abipusėmis caro ir luomų sutartimis, kuriomis šiems kraštams buvo 
suteiktas provincijų Rusijos sudetyje statusas. Buvo reiškiama abejo- 
nių dėl to, ar caras bei jo įpėdiniai būtų leidęsi supančiojami tokiomis 
" Jägerskiöld, op. cit., p. 237. Bode A. Die Flottenpolitik Katharinas II und die Kon- 
flikte mit Schweden und der Turkei (1768-1792). Veröftentlichungen des Osteuro- 


pa-Instituts München 48. Wiesbaden, 1979, p. 79. 
'? Bode, ibid., p. 87. 

sutartimis. O.-H. Elias pažymi, jog svarbiausias kapituliacijos punk- 
tas buvo apsuptų įgulų pasidavimo aktai, laikinai apibrežiantys teisi- 
nę padėtų karo situacijoje. Prieš patvirtindamas privilegijas, Petras I 
reikalavo luomų ištikimybės priesaikų, ir Rygos kapituliaciją, pavyz- 
džiui, aiškiai įvardijo kaip pasidavimo aktą. Kitais žodžiais, pusiau 
feodaliniame susitarime caras kalbėjo ne partnerio, bet „autokrato 
tonu""?. 

Nepaisant to, kapituliacijos, kurias patvirtino ir Nystado sutar- 
tis, prilygo nepaprastai dosniam susitarimui: jomis buvo suteiktos 
garantijos liuteronų tikėjimui, universiteto, kuriame jaunieji didikai 
įgytų išsilavinimą, išlaikymui, grąžinamos dėl redukcijos prarastos 
žemės, įtvirtintos luomų savivaldos teisės. Livonijos bei Estijos pro- 
vincijas (2y6ephuu) administruoti paprastai būdavo skiriami aukšto 
rango pareigūnai — gubernatoriai: kiekvienoje provincijoje buvo Sankt 
Peterburgo senatui pavaldi rusų kanceliarija, tvarkiusi karo reikalus, 
ir vokiečių kanceliarija, atlikusi vietinės vykdomosios valdžios funk- 
cijas. Estijoje dvylika Landrūte ir dvylika deputatų, kuriuos rinkdavo 
keturios sritys — Harrienas, Wierlandas, Jerwenas bei Wiekas — suda- 
rė komitetą ir, kai neposedziaudavo provincijos parlamentas, atsto- 
vavo aukštuomenei (Ritterschaft). Livonijoje reguliariai buvo šaukia- 
mas landtagui pavaldus „gyventojų Landräte” bei aukštesniųjų didikų 
susirinkimas, rengdave landtage svarstytinus klausimus ir tvarkyda- 
vę reikalus tarp landtago sesijų. Abu parlamentai turėjo teisę inici- 
juoti įstatymus ir rengti balsavimą del vietos mokesčių: neįtraukti į 
didikų sąrašus Livonijos žemvaldžiai ir Rygos miestas landtage taip 
pat turėjo savo atstovus ir balsavimo teisę. Gubernatoriaus ir vietinės 
administracijos kompetencijos sritys nebuvo aiškiai apibrėžtos, ta- 
čiau vietiniai didikai, užimdami pagrindines administracines bei tei- 
sėjų pareigas, iki 1775 metų tvirtai savo rankose laikė provincijų 
reikalus. 


> Elias O.-H. Reval in der Reformpolitik Katharinas II. Bonn-Bad Godesberg, 1978, 
p. 63-65. Taip pat zr. Wittram R. Baltische Geschichte. Gottingen, 1954, p. 106- 
107, 133-134. 

Iki Jekaterinos II reformų įvedimo Livonijos ir Estijos didikai 
turėjo kur kas didesnę savivaldą nei paskutiniaisiais švedų valdžios 
metais. Suteikiantis pirmenybę Baltijos vokiečiams Petro ir jo įpėdi- 
nių elgesys šiuose kraštuose smarkiai skyrėsi nuo to, kaip buvo elgia- 
masi kituose kraštuose, pavyzdžiui, Ukrainoje. Edwardas Thadenas 
pažymėjo, kad Baltijos vokiečiai sudarė patikimą ir kompetentingą 
elitą, turėjo vertingų ryšių su išoriniu pasauliu ir kalbėjo viena svar- 
biausių Europos kalbų. Priešingai negu ukrainiečiai, jie buvo geri 
lobistai.'* Jiems grėsmės nekėlė nė vienas visuomenės sluoksnis, to- 
dėl galėjo griežtai kontroliuoti valstietiją, o miestus praktiškai nuša- 
lino nuo provincijų valdymo reikalų. 

Panaši situacija vyravo Švedijai likusioje Pomeranijos dalyje. Dau- 
guma didesniųjų miestų atiteko Prūsijai: Wolgasta ir Greifsvaldą su- 
griovė karas. Štralzundo miesto tarybos nariai 1720 metais buvo pa- 
kelti į didikų rangą, todėl sumažėjo pasipriešinimo pavojus, kai tais 
pat metais didikų luomui buvo suteiktos privilegijos. Kita vertus, 
Frydrichas Vilhelmas atmetė naujųjų savo valdinių Pomeranijoje pra- 
šymą patvirtinti jų privilegijas, palaikęs jį jzülumu. Prūsijos politi- 
kos tikslas buvo suvienyti anksčiau turėtas išsibarsčiusias Pomerani- 
jos valdas ir naujai įgytas teritorijas. Štetinas tapo administraciniu 
centru, provincijos suskirstytos mokestinėmis sritimis, kurios ilgai- 
niui emė vykdyti administracines funkcijas kitaip, nei anksčiau buvo 
tvarkomasi didikų valdomose srityse (Amter). Išreiškę norą stoti į 
karininkų korpusą, vietos didikai netrukus pelnė Frydricho Vilhel- 
mo malonę, bet Rytų Prūsijos aristokratams Prūsijos karalius nebu- 
vo toks palankus. 1740 metais Frydricho II žengimo į sostą proga 
Rytų Prūsijos didikai įteikė skundą dėl draudimo išvykti bei studi- 
juoti užsienyje ir dėl to, kad buvo verčiami leisti savo sūnus į karo 
tarnybą. Diduomenes nepasitenkinimą kėlė ir Frydricho Vilhelmo 
įvesta privaloma valstiečių ėmimo į rekrutus sistema, nes dėl to ne- 
tekdavo geriausiųjų darbininkų. Šie skundai rodo, jog diduomenė 


'@ Thaden E. „Estland, Livland and the Ukraine: Reflexions on eighteenth century 
regional autonomy’, Journal of Baltic Studies, 1981, 12: 311-317. 

prarado politinę valdžią. 1690 metais kurfiurstas mėgino sušaukti 
luomų atstovus į pasitarimą Berlyne apmokestinimo klausimu, ta- 
čiau būgštaudami sukurti netikusį precedentą, luomai susirinkti at- 
sisakė. Vis dėlto gresiant mokesčių padidėjimui be luomų pritari- 
mo, teko nusileisti, tačiau luomai išgavo pažadą, jog jų privilegijos 
nebus pažeistos. Karo metai palaužė luomų atkaklumą. Parlamentas 
nebebuvo šaukiamas reguliariai, panaikintas Oberrat titulas, o į šias 
pareigas imta skirti karališkosios Prūsijos slaptosios tarybos narius. 
1712 metais išleistos naujos tarnybos instrukcijos pagal Berlyno mo- 
delį ir įsteigti nauji administraciniai departamentai. Miestų magist- 
ratus pakeitė karališkieji miestų kancleriai, o daugumą funkcijų pe- 
rėmė karaliaus pareigūnai. Nuo 1704 metų landtagas Rytų Prūsijoje 
nebebuvo šaukiamas, tačiau valdymo pradžioje Frydrichas II skyrė 
dvylika laikinųjų Landrėte. Trys apmokami pareigūnai prižiūrėdavo 
kunigaikštystės sričių mokesčius. Kasdieninę provincijų administra- 
ciją tvarke Karo ir sričių rūmai, kurie kaupė ir skirstė pajamas, teikė 
paramą prekybai ir pramonei, prižiūrėjo kariuomenės aprūpinimą 
maisto produktais ir gyvenamosiomis patalpomis. Šių rūmų ataskai- 
tas tirdavo ir tikrindavo Vyriausioji karo ir sričių audito kontora, 
kuri savo ruožtu buvo pavaldi Generalinei direkcijai. Vis dėlto tam 
tikru mastu išliko ir vietinė valdžia: Bažnyčios valdžia bei teismai 
nuo centrines valdžios sąlyginai nepriklausė, tuo tarpu buvo paliktos 
žemvaldžių junkerių privilegijos. 

Kunigaikštiškosiose Šlezvigo žemėse 1720 metais įsiviešpatavo Da- 
nija. Karaliaus raštas skelbė, jog pagal karališkąjį įstatymą (secundum 
tenorem legis Regiae) jos prijungiamos prie karalystės, tačiau nevyko 
jokie administraciniai pakitimai, nebuvo įvesti ir Danijos įstatymai. 
Šlezvigo-Holšteino karališkąsias žemes administravo Vokiečių kan- 
celiarija Kopenhagoje; mokesčius tvarkė iždas, kariuomenės ir kari- 
nio jūrų laivyno reikalus sprendė karo kolegijos ir Admiralitetas. 
Gliickstadto kanceliarija neteko didžiosios administracinių funkcijų 
dalies, tačiau Holšteine išliko kaip aukščiausios instancijos teismas, 
o Šlezvige Frydrichas IV įkūrė atskirą Aukščiausiąjį teismą. Holstei- 
no—Gottorpo kunigaikštystę, turėjusią apie 14 000 gyventojų, ad- 

ministravo Slaptoji vyriausybės taryba Kylyje. Kunigaikštystės val- 
dymo laikotarpiu nuo 1727 iki 1739 metų Karolis Frydrichas šią 
tarybą buvo panaikinęs, tačiau po jo mirties regentas Adolfas Frydri- 
chas tarybą atgaivino. Po Adolfo Frydricho kunigaikštystę valdė daug 
administratorių, kol 1746 metais Jekaterina II, nelaimingojo Karlo 
Peterio našlė, visus valdžios įgaliojimus suteikė Casparui von Salder- 
nui. Veiklusis Saldernas įsteigė komisiją, kuri, vazinedama po kuni- 
gaikStyste, turėjo tikrinti jos gyventojų gerovę; žemių inspektavimas 
suteikė tvirtesnį pagrindą kunigaikštystės fiskalinei struktūrai, buvo 
skatinama nustatinėti laukų ribas. Baudžiavą panaikinti Saldernui 
ne taip gerai sekėsi, tačiau iki XVII amžiaus aštuntojo dešimtmečio 
Holšteiną-Gottorpą jis pavertė pavyzdine švietėjiškų reformų vals- 
tybe, o vėliau Jekaterina Didžioji daugelį Salderno idėjų panaudojo 
Rusijos imperijos reformų programoje. 

Danijos absoliutizmo sistemą Edvardas Holmas pavadino „keis- 
tu kolegialaus administravimo ir kabinetinės vyriausybės mišiniu" !?. 
Nuo 1703 metų kanceliarijos tapo pavaldžios tarybai, tačiau ji fi- 
nansinių reikalų netvarkė, nes iždas buvo tiesiogiai pavaldus karaliui 
ir nieko bendro neturėjo su karo reikalais. Malonumus mėgęs Fre- 
derikas V visus vyriausybės reikalus užkrovė savo pareigūnams, bet 
jo pirmtakai patys spręsdavo net ir tokius kasdieniškus dalykus kaip 
vargonininkų ar tiltų prižiūrėtojų skyrimą. Geriausiu atveju siste- 
mos kritika būdavo užgniaužiama. Klausui Jakobsenui Brandtui bu- 
vo priekaištaujama už tai, kad taryboje siekė Norvegijos atstovavi- 
mo, kitam norvegui mirties bausmė įvykdyta už kurstymą su Rusijos 
pagalba Norvegiją atplėšti nuo Danijos (už tai Rusijai buvo pažadėta 
Grenlandija). Tačiau tik XVIII amžiaus antrojoje pusėje išsiplėtojo 
nuoseklesnė kampanija dėl Norvegijos reikalų. Buvo jaučiamas prie- 
šiškumas užsieniečiams. Manyta, jog jie atima iš vietinių gyventojų 
duoną, tačiau vokiečių kalbai antipatijos nebuvo. Ją vartojo visi sos- 
tinės visuomenės sluoksniai. Ištikimybė karūnai buvo svarbus daly- 


kas, tačiau, kaip pažymėjo Edvardas Holmas, kraštutinį rojalizmą 


' Holm E. Danmark-Norges historie. Copenhagen, 1891, t. 1, p. 241. 

slopino stiprėjančios „visuotinės gerovės“ tendencijos. Valstybės ir 
tevynės sąvokos iškilo virš karaliaus sąvokos, nukreipdamos dėmesį 
nuo pilietinių privilegijų ir politinės laisvės. XVIII amžiaus penkta- 
jame dešimtmetyje akademiniuose sluoksniuose ėmė sparčiai sklisti 
tėvynės meilės idėja, tačiau pirmasis patriotizmą apibrėžti pamėgino 
Tyge Rothe. Veikale Tanker om Karlighed til Fedrenelandet (Mintys 
apie patriotizmą, 1757) jis stengėsi suformuluoti „karūnuotojo pa- 
trioto” Frederiko V tautinę programą. Jo teiginys, kad tėvynė yra 
„šalis, kurioje gyvename kaip piliečiai", visuomenės debatuose, ku- 
rių valdant Frederikui V nebevaržė cenzūra, įgavo naują atspalvį, 
tačiau po dešimties metų jais pasinaudojo norvegas Eileris Hageru- 
pas. Nepasirašytame „Laiške del patriotizmo" (Brev om Karlighed til 
Fadrenelandet) Hagerupas metė iššūkį patogiai Rothes prielaidai apie 
visuotinę tėvynės meilę. Kaip anksčiau Holbergas, Rothe taip pat 
buvo įsitikinęs, kad įstatymu prie žemės pririštas valstietis neturi nei 
noro, nei paskatų darbuotis tėvynės labui ar ginti ją, tačiau jokių 
išvadų iš to nepadarė. Hagerupas įtikinėjo, jog valstiečių patriotis- 
kumas atgis tik juos išlaisvinus, ir stojo į valstiečių išsivadavimo ko- 
va, kuri keturis dešimtmečius buvo prikausčiusi visų Baltijos kraštų 
„patriotų“ dėmesį.!“ 

Šiaurinių Baltijos kraštų bei Norvegijos valstiečiai niekados nebu- 
vo paversti baudžiauninkais. Švedijoje tik trečdalis valstiečių turėjo 
ūkius, tačiau dėl iškilusios karūnai būtinybės gauti grynųjų pinigų per 
žemių išpardavimą laisvųjų valstiečių daugėjo. Be to, kaip atskiras luo- 
mas jie dalyvaudavo karalystės reikaluose. Parapijų delegatai kas treji 
metai rinkdavosi į šimtinę (härad) ir rinkdavo savo atstovus. Kartais 
šimtinės susijungdavo ir rinkdavo bendrus atstovus, Stokholmas buvo 
brangus miestas, pasiekti jį iš tolimų vietovių taip pat daug kainuoda- 
vo, todel tai buvo geras būdas sutaupyti pinigų. Teoriškai balsavimo 
teisę turejo tik laisvieji ir karūnos valstiečiai, o delegatai turėjo gyventi 


'© Holm E. Kongemagt, folk og borgerlig frihed (perspausdintas 1883 metų leidimas). 
Copenhagen, 1975, p. 90 ir toliau. Feldbæk O. „Kærlighed til fædrelandet. 1700- 
tallets nationale selvforstäelse”, Fortig og Nutid, 1984, 31: 270-288. Olsen A. Sam- 
tidens Syn paa den danske Stavnsbundne Bonde. Scandia, 1939, 12: 99-139. 

ir ūkininkauti savo šimtinės ribose. Centrinės Švedijos ūkininkai aky- 
lai saugojo savo luomo „grynumą“, tačiau periferijoje į tai buvo krei- 
piama mažiau dėmesio. Yra išlikę istorinių šaltinių, liudijančių, kad 
Suomijoje į valstiečių luomą buvo išrinkti pareigūnai, buvę kareiviai ir 
netgi vienas didikas.” Riksdage dalyvaudavo vidutiniškai 140 valstie- 
čių delegatų. Kiekvienas karalystės miestas privalėjo siųsti bent po vie- 
ną narį, nors kai kurie miestai rinkdavo bendrą atstovą, o iš didesniųjų 
miestų paprastai dalyvaudavo daugiau delegatų, pavyzdžiui, iš Stok- 
holmo, būdavo dešimt asmenų, o penki iš jų posėdžiaudavo slaptaja- 
me komitete. 1723 metų riksdago įsakas skelbė, kad miestai turi rinkti 
delegatus „iš savo luomo“, ši miglota formuluotė vėlesniais įstatymais 
buvo patikslinta. 1740 metais balsavimo teisę jau turėjo mokesčius 
mokėję biurgeriai ir mieste gyvenantys amatininkai, o baigiantis Lais- 
vės amžiui ši teisė buvo suteikta paveldėjusioms verslą ar nuosavybę 
našlėms ir dukterims. Biurgerių luomo narių skaičius svyravo nuo 86 
iki 121: dvasininkų luomas buvo kur kas mažesnis, jį tesudarė 51 die- 
cezijos parapijų dvasininkų išrinktas narys. Didžiausias buvo didikų 
luomas, kadangi jame kiekvienai kilmingai šeimai turėjo atstovauti jos 
galva arba įgaliotinis. Riksdago sesijų metu Aukštuomenės rūmuose 
(Riddarhus) susirinkdavo beveik tūkstantis didikų, turtingų ar nuskur- 
dusių, kurie dėl balsavimo nebebuvo suskirstyti į tris klases. Dalyvau- 
jant tiekai žmonių reikalus spręsti buvo sunku; 1762 metais nutarta 
naujų narių į didikų luomą nepriimti, kol turinčių teisę posėdžiauti 
Aukštuomenės rūmuose skaičius nesumažės iki 800, tačiau nekilmin- 
gieji luomai šį nutarimą traktavo kaip dar vieną mėginimą sustiprinti 
didikų išskirtinumą. 

Kaip atstovaujamoji institucija XVIII amžiuje Švedijos parlamen- 
tas turėjo kai kurių privalumų, palyginti su Britanijos parlamentu. 
Bažnyčios balso teisė nebuvo patikėta vyskupams, ir dvasininkija, 


'" Smulkiau apie tai žr. Paloposki T. Suomen talonpoikaissäädyn valtiopäiväedustus va- 
paudenajalla. Historiallisia Tutkimuksia 57. Helsinki, 1961, p. 70-78, 167-176, 
ir Olsson R. Riksdagsmannavalen till bondeständet under den senare delen av frihetsti- 
den (1740-1772). Skrifter utgivna av Fahlbeckska stiftelsen 33. Lund, 1948, p. 53 

lygiai kaip biurgeriai triukšmingame septintajame dešimtmetyje, gale- 
jo reikalauti būtinos reformos. Nebuvo vyraujančių žemės interesų, 
„supuvusių“ ar „kišeninių“ miestelių (tekste: rotten or pocket boroughs. 
Rotten borough — „supuves miestelis“, kurio jau nebera, bet kurio var- 
du tebesiunciami deputatai į parlamentą; pocket borough — miestas ar 
sritis, kur rinkimai kontroliuojami faktiškai vieno asmens. Vert. past.), 
o valstiečių atstovavimas užtikrino tiesioginį didelės gyventojų dalies 
dalyvavimą šalies reikaluose.!* Teisybė, sutartinis ir prieštaringas „luo- 
mo” apibrėžimas gana dažnai būdavo nukrypimų priežastis ir neapė- 
mė svarbių socialinių kategorijų. 1719 metais atstovavimo siekė grupė 
nekilmingų pareigūnų tuo pagrindu, kad dalyvavimas riksdage nebe- 
buvo pilietinė pareiga, bet kiekvieno „tikro piliečio“ teise ir laisvė. Ta- 
čiau po kurio laiko į riksdagą pateko tik trečdalis į didikų luomą pa- 
keltų šios grupės narių. Net ir menkai apmokamos pareigos teikė 
prestižą. Riksdagas, Robertso žodžiais tariant, buvo „valdininkų parla- 
mentas", išskyrus valstiečių luomą.” 1719 metais kariuomenė taip pat 
siekė, kad būtų pripažinta kaip luomas, tačiau bergždžiai, tad iki am- 
ziaus pabaigos pulkai toliau rinkdavo „kariuomenės vadovybės" (krigs- 
befalet) narius, kurie riksdago sesijose dalyvaudavo kaip neoficiali gru- 
pė. Tačiau karininkų korpusas šalyje buvo stipri jėga. Didikų luome 
dominavo aktyvios karo tarnybos ir buvę karininkai. Jie užėmė beveik 
pusę svarbiausių vadovaujančių administracinių pareigų, suvaidino svar- 
by vaidmenį 1719-1720, 1738-1739 ir 1772 metų konstitucinėse ir 
politinėse krizėse. Gunnaro Artėus požiūriu, mažai tikėtina, kad 1772 
metais parlamentinis režimas būtų buvęs panaikintas, jeigu kariškiai 
nebūtų jo traktave kaip grėsmės bendriems esminiams jų interesams." 


'* Buvo nustatyta, kad Suomijoje, kur valstiečiai sudarė 91 procentą visų gyventojų, 
XVIII amžiaus viduryje balsavimo teisę turėjo 44 procentai suaugusių šalies gyven- 
tojų: Palopolski, op. cit., p. 33. Apie Švedijos ir Anglijos parlamentų palyginimą žr. 
Roberts M. Swedish and English parliamentarianism in the eighteenth century. Bel- 
fast, 1973. 

” Roberts, The age of liberty. Sweden 1719-1772, p. 73. 

* Artėus G. Krigsmakt och samhälle i frihetstidens Sverige. Militärhistoriska Studier 6. 
Stockholm, 1982, p. 331-361. 

Mineto režimo pamatai buvo pakloti 1718-1719 metų žiemą, 
kai valdant Ulrikai Eleonorai absoliutizmas ėmė pamažu nykti. 1719— 
1720 metų perversmas buvo traktuojamas ne kaip konstitucinis da- 
lykas, o kaip savarankiškumo siekusios klasės triumfas. Suprantama, 
tai buvo žemesniųjų didikų pergalė prieš konservatyviąsias jėgas, ku- 
rios stengėsi grįžti prie senosios karaliaus, tarybos ir luomų valdžios 
pusiausvyros nepaisant to, kad 1719 metų riksdagas deklaravo tikslą 
atkurti ankstesnę karalystės valdymo padėtį. Magnaty puoseletos viltys 
panaikinti redukciją gausiuose pareigūnų bei karininkų sluoksniuo- 
se, kuriuos karūna maitino, palaikymo nesusilaukė. Lennartas Than- 
neris priėjo išvadą, kad pokyčiai po Karolio XII mirties pirmiausia 
buvo kilmingų valdininkų suplanuotas perversmas.?! 

1719 metų konstitucija, po metų kiek pataisyta, perdavė valdžią 
luomams. Jie turėjo rinktis kas treji metai, turėjo įstatymų leidimo 
galią, teisę rinkti ir skirstyti mokesčius ir karaliui siūlyti tris savo 
kandidatus, iš kurių jis išrinkdavo narį laisvai vietai taryboje užimti 
(nuo 1720 metų tarybą sudarė šešiolika narių). Karalius privalėjo 
valdyti patariamas tarybos, taryboje turėjo du balsus ir, balsams pa- 
siskirsčius po lygiai, lemiamo balso teisę. Svarbiausiųjų klausimų svars- 
tymas priklausė slaptojo komiteto kompetencijai. Jį sudarė penkias- 
dešimt didikų luomo narių ir dvidešimt penki kiekvienos parlamento 
sesijos pradžioje dvasininkų ir biurgerių luomų iškeliami nariai. Taip 
pat buvo įsteigta daugybė pakomitečių, kuriuose dalyvaudavo ir vals- 
tiečių luomas. Senasis retorinis debatų stilius užleido vietą aštrioms 
ir gyvoms partinėms diskusijoms. Komitetai tvarkė gausybę painiausių 
reikalų, kurių, kaip „skrybelius” Christofferis Johanas Rappe ne vi- 
suomet pajėgdavo aprėpti.” 

?! Thanner L. Revolutionen i Sverige efter Karl XIII:s död. Den inrepolitiska maktkam- 
pen under tidigare delen av Ulrika Eleanora den yngres regering. Uppsala, 1953, p. 38. 
Taip pat žr. klasikinę studiją Lagerroth F. Frthetstidensforfattning. Stockholm, 1915, 
ir išsamiau Buchholtz W. Staat und Ständegesellschaft in Schweden zur Zeit des Uber- 
ganges vom Absolutismus zum Stūndeparliamentarismus 1718-1720. Stockholm, 
1979. 

2 Baigiantis ypač ilgai užtrukusiai 1760-1762 merų riksdago sesijai Rappe laiške 
rašė, jog dirbo be pertraukos: „Komitete darbą pradedavome penktą valandą ryto, 

1720 metų konstitucija buvo jungiamoji grandis tarp tarybos ir 
administracinio kolegijų sistemos aparato: kolegijos (collegia) nariais 
galėjo būti tik kanceliarijos pirmininkas ir jo pavaduotojas. Karo 
skelbti be luomų pritarimo taryba negalėjo, nes luomai turėjo teisę 
reviduoti tarybos veiklą. Tarybos nariai, nors skiriami iki gyvos gal- 
vos, už piktnaudžiavimą konstitucija ar ankstesnio riksdago nurody- 
mų nevykdymą galėjo ir būdavo šalinami apkaltos (/Žcentiering) tvarka. 
Jau ir taip smarkiai apribota karaliaus valdžia toliau silpnėjo. Kai 
Frederikas I pamėgino Hessių šalininką Ernstą von Diemarą pada- 
ryti savo patarėju, riksdagas jį išvijo; 1756 metais sužlugus rojalistų 
sąmokslui Adolfas Frydrichas turėjo pritarti aktui, kuris suteikė luo- 
mams teisę uždrausti karaliaus ryšius su pavaldiniu tuo atveju, jeigu 
monarchas laužo priesaiką. Adolfui Frydrichui atsisakius pasirašyti 
tarybos patvirtintas nominacijas, tam atvejui, jeigu karalius vėl užsi- 
spirtų, buvo pagamintas vardinis antspaudas. Užsienyje Švedijos kon- 
stitucija buvo vertinama įvairiai. Voltaire ir Mably ja žavėjosi, bet 
Montesguieu laikė blogesne nei Anglijos. Kai kuriems Prancūzijos 
ministrams ji nepatiko. Pavyzdžiui, Choiseul manė, kad šaliai ji truk- 
do laikytis ryžtingos, tvirtos politikos (būtent del šios priežasties ru- 
sai ją sveikino ir rėmė). La Beaumelle taip aprašė valdžios pasiskirs- 
tymą: 


Švedijos konstitucija puiki: karaliaus valdžią kontroliuoja senatas, senato 
valdžią kontroliuoja parlamentas. Karalius nėra pakankamai turtingas, kad 
galėtų papirkinėti; diduomenė ne tiek galinga, kad vyrautų jos priespauda; 
tauta per silpna, kad nepaklusty. Princą pančioja priesaikos, didikus — jsta- 
tymai, žmones — jų interesai. Trys valdžios paskirstytos teisiškai. Parlamen- 
tas leidžia įstatymus, senatas juos palaiko, karalius — įgyvendina.” 


devintą jau rinkdavomes į plenarinę sesiją, ketvirtą pietaudavome, penktą vėl grįž- 
davome į komitetą ir ten likdavome iki dešimtos, vienuoliktos ar dvyliktos valandos 
nakties". Michaelio Metcalfo citata iš Schuck H. ir kiti. (leid.) Riksdagen genom 
tiderna. Stockholm, 1985, p. 130. Taip pat žr. Tilas D. Anteckningar och brev fran 
riksdagen 1765-1766. Kungl. Samfundets handlingar 2. Stockholm, 1974. 

5 Citata iš Nordmann C. Grandeur et liberté de la Suede 1660-1792. Paris, 1971, 
p. 238. 

La Beaumelle neatkreipe dėmesio į tai, kad valdžios pusiausvyra 
smarkiai buvo pakrypusi į luomų pusę, ir ignoravo politinius partijų 
nesutarimus. Apskritai „partijos“ sąvoka nebuvo pozityvi. Anot skep- 
tiko Olofo Dalino, ji derėjo tik nenaudėliams ir kvailiams, o Carlas 
Otto Lagerkrantzas manė, kad partijos kelia grėsmę Švedijos vidaus 
saugumui ir politinei bei socialinei tvarkai. Tačiau kai šiai sistemai 
iškilo pavojus, gynėjų netrūko. Jakobas Wallenbergas veikale Min 
son på galejan rašė, kad Anglija parlamentinės kovos sūkuryje valdo 
pasaulį, ir net Lagerkrantzas manė, jog confutio licencia išsaugojo 
Lenkijos valstybę, o skirtingų nuomonių reiškimo pažabojimas reikštų 
laisvės pabaigą. 

Politinės XVIII amžiaus trečiojo dešimtmečio frakcijos, arba „par- 
tijos”, buvo laisvai kokio nors klausimo ar asmens suburtos grupelės. 
Tikra partinė sistema susiformavo tik po 1738 metų riksdago. Opo- 
zicija 1734 metais jau buvo pasiekusi pergalę prieš kanceliarijos pre- 
zidentą Arvidą Horną, kai didikai išsireikalavo slaptų rinkimų į ko- 
mitetus. Išvarytas iš diduomenės maršalo posto Hornas nebeturėjo 
tokios galios, kuri 1727 metais sutriuškino Holšteino frakciją, o po 
ketverių metų jį ėmė pulti gerai organizuota politinė opozicija, ku- 
riai slapta vadovavo grafas Carlas Gyllenborgas. Su finansine Pran- 
cūzijos pasiuntinio parama buvo sustabdyti įgaliotinių balsai, o ne- 
kilmingieji luomai dosniai „pavaišinti“. Pats Gyllenborgas rytais 
gerdavo arbatą su valstiečių delegatais, o vakarais klubuose ar kavi- 
nėse rūkydamas pypkę kartu su jaunaisiais pirkliais gurkšnodavo vy- 
nq. Maršalu buvo išrinktas Carlas Tessinas. Slaptajame komitete dau- 
gumą išlaikė naujoji partija. Senyvo amžiaus Hornas norėjo poilsio 
ir buvo išleistas į pensiją, o jo šalininkų atsikratyta apkaltos (licentie- 
ring) procedūros tvarka. 

Švedijos politikoje kitus dvidešimt septynerius metus dominavo 
„skrybėlių“ partija (pavadinimas kilo iš trikampių prancūziškų skry- 
bėlių, kurias pamėgo jaunieji Gyllenborgo šalininkai). Jų oponentai, 
gavę paniekinamą „naktinių kepuraiciy” vardą, savo tikslų pasiekė 
tik Laisvės amžiaus pabaigoje. „Kepuraitininkai“ netrukus perėmė 


priešininkų naudojamus metodus, tačiau jiems trūko sumanaus 

vadovavimo ir patirties. Būtent tai kartu su 1743 metų Dalarnos 
valstiečių sukilimo sukelta panika ir išgelbėjo ,,skrybelius” nuo poli- 
tinio pralaimėjimo po pražūtingo karo su Rusija. 1746 metais ski- 
riant į tarybą naujus narius, „kepuraitininkai” vėl buvo pergudrauti. 
Deramai sustiprėję „skrybėliai“ privertė iš tarybos atsistatydinti „ke- 
puraitininkų" lyderį Samuelį Akerhielmą ir, apkaltinę ryšiais su rusų 
ir anglų ambasadoriais, iškėlė teisminį procesą vienam iš „kepuraiti- 
ninky” vadų biurgeriui Christopheriui Springeriui. Praėjus dešim- 
čiai metų „skrybeliai” vis dar buvo pakankamai galingi, kad sutrius- 
kintų karaliaus dvaro partijos machinacijas, tačiau pamažu jų partija 
emė skilti, o XVIII amžiaus septintajame dešimtmetyje smarkiai pa- 
kito šios partijos forma bei struktūra. 

Turint minty tai, kad atstovavimas partijose nebūdavo pastovus 
ir griežtai apibrėžtas, konkrečiau spręsti apie jų sudėtį nėra lengva. 
Galimas dalykas, kad dauguma gyventojų likdavo neutralūs arba ne- 
būdavo tvirtai apsisprendę kurios nors partijos atžvilgiu. Liudijimų 
apie mėginimus daryti įtaką valstiečių luomo rinkimuose arba kokių 
nors aktyvios politinės veiklos ženklų mažesniuose provincijų mies- 
teliuose nėra. Samdyti agentai, keliaudavę po šalį ir rinkdavę parti- 
joms balsus, matyt, savo pastangas nukreipdavo į diduomenę. Nuo 
1731 iki 1743 metų Ingemaras Carlssonas sugebėjo į savo partiją 
patraukti 416 riksdago narių, tačiau tai nebuvo didelė frakcija. Ulla 
Johanssono darbas apie 1755-1756 metų biurgerių luomo rinki- 
mus parodo, kad 21 iš 49 Švedijos miestų, apie kuriuos yra išlikusių 
duomenų, delegatai buvo išrinkti kaip vieninteliai kandidatai. Šia- 
me luome dominavo „skrybėliai“, o „kepuraitininkų“ buvo ne dau- 
giau kaip dešimt, ir pusė jų priklausė karaliaus dvaro partijai.“ 

Carlssono tyrinėjimai pakeitė senesnį požiūrį, kad „skrybelius” 


** Carlsson I. Parti — partiväsen — partipolitiker 1731-1743. Stockholm studies in 
history 29. Stockholm, 1981, p. 136. Johansson U. ,Hattar och mėssor i bor- 
garstandet 1755-1756”, Historisk Tidskrift, 1973, 93: 489-529. Apibendrintą par- 
tijų sistemos istoriografiją, zr. Metcalf M. „The first ‘modern’ party system? Politi- 
cal parties, Sweden’s Age of Liberty and the historians”, Scandinavian Journal of 
History, 1977, 2: 270-287. 

rėmė žemesnieji ir naujai priimtieji į luomą didikai, o „kepuraitinin- 
kus” — senoji diduomenė ir magnatai. Iš tikrųjų senoji diduomenė 
buvo pasiskirsčiusi tolygiai, ir nepaisant „skrybėlių“ propagandos, 
jog 1738 metų pergalei didelės įrakos turėjo jaunųjų didikų nepasi- 
tenkinimas, ryškių amžiaus ribų partijose nebuvo. Abi šios frakcijos 
buvo glaudžiai susijusios giminystės ryšiais. Ne mažiau kaip pusė 
Carlssono aprašytų „skrybėlių“ didikų priklausė Gyllenborgų arba 
Lewenhauptų giminėms, tačiau ir „kepuraitininky” beveik pusę sie- 
jo giminystė. Dažniausiai „skrybelius” remdavo apsaugos karinin- 
kai, centrinės administracijos pareigūnai, magistratai, stambūs eks- 
portuotojai ir manufaktūrininkai, o provincijų kariuomenės dalinių, 
karo laivyno, provincijų pareigūnai, biurgeriai bei amatininkai la- 
biau linko į „kepuraitininky” pusę. Per ilgą savo dominavimo lai- 
kotarpj „skrybeliai” pelnė gerą vardą skatindami gamybą, plesda- 
mi pinigų įplaukų srautus, leisdami protekcionistinius įstatymus, 
premijuodami už eksportuotas ir pagamintas prekes ir panaikinę mui- 
to mokestį privatiems verslininkams. Dėl tokios politikos padidėjusi 
infliacija ir susiklosčiusi globos sistema tapo puikiu įrankiu XVIII 
amžiaus septintajame dešimtmetyje atsigavusiems „kepuraitinin- 
kams”. 

Nesėkmingas Švedijos dalyvavimas Septyneriy metų kare sukėlė 
šalies finansų krizę, todėl vidinių nesutarimų draskoma „skrybėlių“ 
partija, stengdamasi išsilaikyti vyriausybėje, ėmė patirti didelį spau- 
dima. „Skrybeliai” tikėjosi palengvinti finansinę padėtį, išgaudami 
subsidijų įsiskolinimą iš prancūzų, tačiau sąlygos pasirodė pernelyg 
varžančios ir nepriimtinos. Iki 1763 metų pabaigos iš Prancūzijos 
negavus keturių milijonų livrų, taryba pagrasino ieškosianti kitų 
sprendimų. „Skrybelių“ susigretinimo su karaliaus dvaro frakcija „ke- 
puraitininky” partijoje bei konstitucinės reformos, kuria būtų at- 
kurtos kai kurios monarchines galios, perspektyva rusus paskatino 
imtis aktyvių veiksmų, todėl „patriotams“, kurie nepritarė tokiems 
žingsniams, jie pasiūlė subsidiją. Britaniją, kuri nuo 1748 metų Stok- 
holme pasiuntinybės neturėjo, gąsdino tai, kad kilus konfliktui, Švedi- 
jos laivynas padėtų Prancūzijai. 1764 metų rugpjūčio menesį lordas 

Sandwichas ypatingajam pasiuntiniui Stokholme Goodricke'ui ra- 
šė, kad dėl Švedijos karo laivyno „mūsų santykiai su karūna tampa 
svarbiausiu Didžiosios Britanijos tikslu". Kad sutrukdytų Prancūzi- 
jai gauti Švedijos karo laivyno pagalbą, buvo numatyta 4000 svarų 
sterlingų suma papirkti „skrybeliams” priešišką partiją.” 

Užsienio valstybių išleisti pinigai 1764 metų rinkimams didelės 
įtakos neturėjo. Dėl visuotinio nepasitenkinimo „skrybėlių“ blogai tvar- 
komais reikalais „kepuraitininkai“ laimėjo visuose trijuose nekilmin- 
gųjų luomuose. „Kepuraitininkai“ rado šalininkų tarp nepatenkintųjų 
karo veiksmais, vyriausybės išlaidumu ir infliacine politika. „Skrybe- 
lių" partija buvo puolama už tai, kad skatino užjūrio prekybą ir gamy- 
ba, žlugdydama žemės ūkį ir prekybą šalies viduje. Buvęs „skrybelius” 
Andersas Bachmanssonas (pakeltas į didikų luomą Nordenkratzo pa- 
varde) piktinosi pareigūnų piktnaudžiavimu valdžia ir administraci- 
nės atsakomybės painiojimu su įstatymų leidimo nepriklausomybe. 
Nordenkrantzas buvo tos nuomonės, kad visa valdžia kyla iš žmonių, 
o ne iš vyriausybės, kuri turi paklusti nepriklausomų žmonių išrink- 
tam įstatymų leidžiamajam organui, kurį sudaro nepriklausomi ir su- 
gebantys tą darbą dirbti žmones. Radikalios jo mintys nuosaikiesiems 
„kepuraitininkų“ lyderiams kėlė nerimą, tačiau labai patiko tiems vi- 
suomenės sluoksniams, kuriuos galinga valdininkijos, manufaktüri- 
ninkų ir galingųjų miesto pirklių koalicija nuo valdymo reikalų buvo 
nušalinusi. Pasak P. E. Brolino, „kepuraitininkų“ pergalę lėmė labiau 
socialiniai, o ne ekonominiai faktoriai. Su aristokratija ir municipali- 
niais valdininkais turėję ryšių turtingieji pirkliai buvo nušluoti, o juos 
pakeitė kylanti vidurinioji klasė. Stokholmą laikę merkantilines plu- 
tokratijos gniaužtai, sutrupėjo, turtingąjį pirklių lyderį Gustafg Kier- 
maną pakeite kailiadirbys Johnas Westrinas. Karalius ir „skrybėlių“ 
valdininkija „kepuraitininkus“ verte 1769 metais sušaukti riksdagą. 


> Metcalf M. Russia, England and Swedish party politics 1762-1766. Stockholm- 
Totowa, NJ, 1977, p. 84. 

?° Brolin P.-E. Hattar och mössor i borgarståndet 1760-1766. Uppsala, 1953. Söder- 
berg T. Den namnlösa medelklassen. Stockholm, 1956. Brolino darbo įvertinimą žr. 
Metcalf, op. cit., p. 274-275. 

Del daugybės šiurkščių priemonių „kepuraitininkai” prarado popu- 
liarumą ir rinkimus pralaimėjo, tačiau 1771 metais vėl grįžo į valdžią. 
Paskutiniajame Luomų susirinkime, įvykusiame prieš 1772 metų per- 
versmą, kuriuo baigėsi Laisvės amžius, 1765 metais prasidėjęs didikų 
privilegijų puolimas vel atgijo. Vienas pamfleto autorius 1770 metais 
rašė, jog partijų vaidai alino kur kas labiau negu naikinanti visuomeni- 
nių santvarkų kova. 1772 metais laiške motinai Gustavas III rašė: „ne- 
beliko nei „kepuraitininkų“, nei „skrybėlių“. Vienoje pusėje liko aris- 
tokratija, o kitoje — kiti trys visuomenės sluoksniai". 

Klasių kova, matyt, nebuvo pasiekusi tokio laipsnio, kaip manė ka- 
ralius. Nekilmingieji luomai nebuvo tokie karštakošiai kaip jakobinai, 
tačiau visur tvyrojo pokyčių nuotaika. Praradęs buvusį atsarguma Dani- 
jos karalienės meilužis Johannas Friedrichas Struensee šalį užtvindė re- 
formomis. 1762 metais išleistas Petro III manifestas, suteikęs didikams 
laisvę, teoriškai pašalino baudžiavos atramą Rusijos imperijoje ir jei Ru- 
sijos valstietija visiško išsivadavimo turėjo palaukti dar šimtmeų, tai že- 
mės reformos klausimas bent jau buvo įtrauktas į debatų programą. 
Livonijos generalgubernatoriaus Brownės 1765 metų landtage pateikti 
pasiūlymai ir Jekaterinos II protégé Eiseno žemės reformos idėjos kėlė 
grėsmę Baltijos kraštų diduomenės privilegijoms. Pasinaudodami susil- 
pnėjusia spaudos cenzūra viduriniosios klasės inteligentai bei 4terati spaus- 
dino savo pažiūras, būrėsi į asociacijas ir bendrijas, propagavusias ,,vi- 
suotinę gerovę“. Stengdamiesi apginti savo interesus nuo monopolijų 
bei privilegijuotyjy merkantiliniy ir manufaktūrinių oligarchijų įvestų 
apribojimų ėmė telktis ir miestų pirkliai. Reformų svarbą pripažino net 
tie, kurie svajojo sugrąžinti šlovingosios praeities laikus. Finansų krizė, 
po Septynerių metų karo apėmusi visas Šiaurės Europos šalis, atskleidė 
sistemos trūkumus. Viena vertus, buvo siekiama padidinti valstybės pa- 
jamas, kartu skatinant ir asmeninius interesus, bet kita vertus, griežta 
kontrolė ir apribojimai trukdė plėtoti įmonių veiklą. „Filosofiniam am- 
Ziul’ persiritus į šeštąjį dešimtmetį, patriotai kiekviename žingsnyje puolė 
uždarą, sugedus; ir pasenusį reguliuojamos valstybės pasaulį. 


* Barton A. Scandinavia in the revolutionary era 1760-1815. 1986, p. 79. 

BALTIJOS ŠALIŲ ŪKIS 


Per du pirmuosius XVIII amžiaus dešimtmečius keturi Apokalip- 
sės raiteliai Baltijos kraštuose iškirto plačią pradalgę. 1696-1697 
metų didžiajam badmečiui ant kulnų mynė niokojantis karas ir 
maro epidemija, nušlavusi beveik du trečdalius Estijos ir Livonijos 
gyventojų. Maras sklido iš Konstantinopolio, 1708-1709 metais 
pasiekė Lenkiją, o po metų — ir Baltijos pakrantes. Mažai gelbėjo 
saujelė gydytojų, apie ligos priežastis ir jos gydymą turėjusių men- 
ką supratimą. Nuo 1709 metų rugsėjo iki 1710-jų balandžio nuo 
maro ir kitų ligų Konigsberge mire 9368 žmonės — beveik ketvirtis 
šio miesto gyventojų. Dar didesnis mirtingumas buvo Rygoje ir 
Revelyje, beveik visai ištuštėjo mažesnieji Livonijos bei Estijos mies- 
tai. 1710 metais maras persimetė į Švediją, nusinešdamas net 40 000 
sostinės gyventojų, o lapkričio mėnesį nepaisant karantino, įsisiau- 
tejo Danijoje. Helsingoras prarado 40 procentų gyventojų, o Ko- 
penhaga — net trečdalį. 

Karo bangos priešakyje plūdo būriai pabėgėlių. Rusų invazijos 
metu iš Suomijos pasitraukė net 20 000 gyventojų. Tarybos apskai- 
čiavimu, 1715 metais vien Stokholmas priglaudė 15 000 karo pabė- 
gėlių, dar 8000 pasklido palei Botnijos įlankos pakrantę. Be maro 
padarytos žalos, Lenkiją-Lietuvą ir Baltijos provincijas smarkiai nu- 

niokojo karas. 1708 metais rusų paliepimu Dorpato biurgeriai miestą 
apleido, išsiveždami visas brangenybes, net ir miesto rotušės stogo 
šviną. Pats miestas buvo sugriautas iki pamatų. Likę gyvi iki 1714 
metų gyveno ištremti Vologdoje ir Ustiuge. Praslinkus dvidešimčiai 
metų mieste, kuris 1699 metais galėjo didžiuotis trimis šimtais pa- 
statų, tebuvo tik šešiasdešimt devyni namai. Lėtai ir sunkiai kėlėsi 
kiti Estijos miestai. Nepaisant gimstamumo didėjimo bei imigrantų 
srauto, daugiausia iš Vokietijos, Revelio gyventojų skaičius iki pat 
XVIII amžiaus pabaigos buvusio lygio nepasiekė. Nuo 1710 iki 1786 
metų Revelio miesto taryba priėmė 1194 naujus miesto gyventojus 
iš Vokietijos (490) ir aplinkinių vietovių (518). Naujakuriai senojo 
miesto patriciato nepakeitė: išlikusių Dunckerių, Clayhllų ir Not- 
tbeckų šeimų nariai XVIII amžiaus trečiajame dešimtmetyje užpildė 
magistratą ir miesto gildijas. Testinumas išliko ir Dorpate, kadangi 
pirmuoju po sugrįžimo iš tremties burmistru buvo paskirtas Philippas 
Kellneris, kuris iki 1708 metų buvo miesto notaras ir sekretorius.! 

Karo ir epidemijos padaryta žala ypač išryškėjo ilgai užtrukusios 
žemės ūkio depresijos laikotarpiu. Trisdešimties metų karo laikais 
emusi kristi grūdų kaina toliau mažėjo. XVIII amžiaus pirmąjį de- 
Simtmetj grūdai buvo tokie pigūs, kad Rytų Prūsijos ir Lietuvos ūki- 
ninkai jais šerdavo gyvulius arba palikdavo laukuose. Iš Dancigo am- 
žiaus pradžioje grūdų eksportuota nepalyginti mažiau nei prieš 
šimtmetį prekybos klestėjimo laikais. Nuo XVIII amžiaus penktojo 
dešimtmečio pasaulinės kruopų kainos vėl ėmė kilti, tačiau 1800 
metais Lenkijoje užauginti grūdai sudarė tik trečdalį to, kas buvo 
prieš du šimtus metų. Danijoje smukusi prekyba galvijais patyrė dar 
didesnį smūgį, kai per septynerius metus snukio ir nagų liga išguldė 
apie du milijonus gyvulių. 

Kelią į Šiaurės Europą naujovės skynėsi lėtai. Slezvigo—Holiteino — 
vieno pažangiausių regionų — uždaruose aptvertuose laukuose buvo 


' Hartmann S. Reval im Nordischen Krieg. Quellen und Studien zur baltischen Ge- 
schichte 1. Bonn—Godesberg, 1973, p. 82-90. Rauch G. von, „Der Wiederaufbau 
der Stadt Dorpat”, Zeitschrift fur Ostforschung, 1983, 32: 482. 

kultivuojamas sėjomaininis ūkis. Po derlingus kunigaikštysčių lau- 
kus išsibarsčiusios „Hollander” pieninės sviestu ir sūriais aprūpinda- 
vo Vokietiją bei Nyderlandus, o karvidėse susikaupdavo pakanka- 
mai daug geros trąšos laukams. Gyvulininkystės nepaisymas reiškė 
agrarinį atsilikimą. Pakankamai baltymų valstiečių šeima gaudavo iš 
miltiniy patiekalų, žuvies ir sumedžiotų laukinių paukščių bei smul- 
kesnių žvėrių mėsos: valstiečiai apsiribodavo tik kinkomų jaučių au- 
ginimu, bet turint mažai išteklių net ir šiuos gyvulius išlaikyti per 
ilgus žiemos mėnesius buvo labai sunku. Ganyklų buvo mažai: pa- 
vyzdžiui, Prūsijos valstiečių žemėse jos tesudarė tik penkis procen- 
tus. Neišvengiama to pasekmė buvo blogai įtręšti laukai, kuriuose 
užaugdavo menkas derlius, nenusausintą dirvą žagrė tik išdraskyda- 
vo, bet nesuardavo, o akėjimui naudotasi primityviais mediniais pa- 
dargais. Šimtmečio senumo ūkininkavimo būdų bei įsitikinimų ne- 
įstengė pakeisti nei karaliaus įsakymai Prūsijoje, nei tokie naujoves 
propagavę vadovai kaip Johanno Heinricho Denfferio Vernunft- und 
erfahrungsmässiger Discours (Mitau, 1740) bei Jacobo Sereniuso En- 
gelske äkermannen (Stokholmas, 1727). 1819 metais Williamas Ja- 
cobas rašė, kad Rytų Prūsijoje ariama medinėmis žagrėmis, gyvuliai 
kinkomi virvėmis, apie sėjamąją niekas net negirdėjęs. Racionaliai 
mastantieji tik pasišaipytų išgirdę, kad avižas pasėjus pučiant šiaurės 
vėjui, meškos jų nenuės, o jei sodinant obelis vėjas pūs iš pietų, jos 
ves sukirmijusius vaisius, tačiau Livonijos valstiečiai tvirtai laikėsi 
laiko patikrintos išminties.“ 


Žemės ūkį ištikus depresijai Frydrichas Vilhelmas I ėmėsi apgy- 


* 1753 metais išleistos knygos apie žemės ūkį autorius rašo, kad jauni lokiai megauda- 
vosi grūdais, o minimas pastebėjimas greičiausiai liečia senas bedantes meškas. Me- 
der B. Der Strukturwandel in der baltischen Lebensart um die Mitte des 18. Jahrhun- 
derts. Veröftentlichungen der Ostdeutschen Forschungsstelle im Lande Nordrhein- 
Westfalen 3. Dortmund, 1961, p. 21. Apie žemės ūkio padėtį Livonijoje žr. Tran- 
sehe-Roseneck A. von Gutsherr un Bauer in Livland im 17 und 18 Jahrhundert. 
Abhandlungen aus dem Staatswissenschaftlichen Seminar zu Strassburg 7. Stras- 
sburg, 1890, p. 122-127. Jacob W. Report on the trade in foreign corn and on the 
agriculture of the north of Europe. London, 1826, p. 47 ir toliau. Blum J. The end of 
the old order in rural Europe. Princeton, 1978, gerai atskleidžia bendrą padėtį. 

vendinti Rytų Prūsijos sritį Lietuvos pasienyje, šią tolimą vietovę 
siekdamas ne tik kolonizuoti, bet ir sustiprinti joje centrinės valdžios 
administracinę kontrolę. Kartu su naujakuriais iš Vokietijos čia at- 
vyko daug tikėjimo emigrantų iš Zalcburgo. Ne visi vyko savo noru, 
o meginusius bėgti persekiojo husarų patruliai. Frydrichas Vilhel- 
mas šiose vietose siekė įdiegti „vokiškąjį ' ūkininkavimo būdą ir prie- 
mones, dažnai nekreipdamas dėmesio į klimato bei dirvožemio ypa- 
tybes, skirdamas prievaizdus ir prižiūrėtojus pirmenybę teikė ne 
vietiniams gyventojams, o kvietė žmones iš Magdeburgo bei Marko. 
Šią programą įgyvendinti trukdė daug dalykų, bet choleriško būdo 
monarchas dėl nesėkmių kaltino savo pavaldinius. Šios srities mies- 
tai buvo per maži prekybai plėtoti. Subsidinėmis kainomis juose bu- 
vo parduodama gausi karaliaus valdų produkcija. 1731 metais buvo 
išleistas įstatymas naudoti vokiškąjį arklą, tačiau valstiečiai būgšta- 
vo, jog palengvinus kinkomų gyvulių darbą, atsiras didesnių reikala- 
vimų. Valstiečiams buvo liepta auginti bulves, už nepaklusnumą grėsė 
lazda. Prižiūrėtojai „dažnai važinėdavo po kaimus ir tikrindavo, ar 
laikomasi karaliaus edikto dėl laukų apdirbimo „vokiškuoju būdu“, 
sekdavo, kad valstiečiai nešvaistytų laiko gerdami kavą ir rūkydami. 
Žemių apgyvendinimas ir gerinimas padėjo prikelti Prūsijos žemės 
ūkį, tam palanki buvo protekcionistine karūnos politika, kuria buvo 
siekiama atsiriboti nuo pigių Lenkijos grūdų, ir Brandenburgo-Prü- 
sijos gyventojų skaičiaus padvigubėjimas 1688-1740 metų laikotar- 
piu. Tačiau depresijos laikais Prūsijos žemės ūkio produkcija buvo 
menka, nes jis buvo atsilikęs.? 

Švedijos ir Suomijos ūkį depresija paveikė mažiau. Po praėjusio 
šimtmečio nederliaus ir epidemijų pamažu ėmė daugėti gyventojų, 
1700 metais Švedijoje gyveno 1,4 milijono gyventojų, o 1800-aisiais 
jų skaičius pasiekė 2,3 milijono. Ypač tai buvo pastebima XVIII am- 
ziaus trečiajame bei ketvirtajame dešimtmetyje. Gimstamumo 


` Henning F.-V. Bauernwirtschaft und Bauerneinkommen in Ostpreussen im 18 
Jahrhundert. Beihefte zum Jahrbuch der Albertus-Universität 30. Würzburg, 1969, 
p. 23 ir toliau. Terveen F. „Das Retablissement König Friedrich Willhelms I in 
Preussen-Litauen von 1714 bis 1740”, Zeitschrift für Ostforschung, 1952, 1: 500-515. 

didėjimas ir mirtingumo mažėjimas 1736-aisiais — nederliaus ir karo 
— metais šiek tiek kito, tačiau nuo amžiaus vidurio gimstamumas vėl 
eme lenkti mirtingumą. Rytinėje karalystės dalyje teigiami demog- 
rafiniai poslinkiai buvo dar ryškesni. Šiaurės karo pabaigoje Suomi- 
joje tebuvo likę tik šiek tiek daugiau kaip 300 000 gyventojų, tačiau 
nuo 1750 (421 537) iki 1800 metų (832 639) gyventojų šioje šalyje 
beveik padvigubėjo. 

Tose vietovėse, kur buvo daugiau didikų dvarų, neartose žemėse 
ėmė rastis vis daugiau nuomininkų (torpar) ūkių. Nuo amžiaus vi- 
durio Jakobo Faggoto iniciatyva žemių valdas imta konsoliduoti 
perdalijimo būdu (storskiftet). Nepaisant apsišvietusių žemvaldžių 
(Stenas Bielke savo dvare Lövstoje išmoko naikinti piktžoles) ir moks- 
lininkų darbų (Pehras Kalmas ir Carlas Linnė rekomendavo auginti 
liucerną), žymesnių naujovių žemės ūkyje nebuvo diegiama. Pašarui 
imta auginti daugiau avižų, tačiau bulvių iki aštuntojo dešimtmečio 
valstiečiai neaugino. Andersas Berchas, pirmasis Upsalos universite- 
to ekonomikos profesorius, savo veikale Theatrum oeconomico-me- 
chanicum pateikė žemės ūkio padargų brėžinių, mėgino pakeisti ar- 
klo konstrukciją, tačiau jo idėjos neišplito. Kalmaro apylinkėse net 
1775 metais miežius ir rugius valstiečiai kirto pjautuvais. Skane Fag- 
gotas įsivaizdavo Švedijos duonos pintine, tačiau jo svajonėms buvo 
lemta išsipildyti tik tada, kai tokie žemvaldžiai kaip Gustavas Davi- 
das Hamiltonas bei Rutgeris MacLeanas ėmė taikyti pažangesnius 
žemės ūkio metodus. Kaip ir kituose Šiaurės Europos kraštuose, Sve- 
dijoje tikras žemės ūkio tobulinimas prasidėjo tik antrojoje amžiaus 
pusėje. 

Iki pat XVIII amžiaus vidurio Danijoje buvo daug nuskurdusių 
ir apleistų ūkių, tačiau daugėjo smulkiųjų ūkininkų. Dėl didėjančių 
įstojimo mokesčių ir prievolių naštos žemdirbystė valstiečių netrau- 
kė: nuo žemės buvo nuvaryta trečdalis neįstengusių sumokėti mo- 
kesčių žemės nuomininkų. Prieštaringi ir dažnai besikeičiantys įsi- 
skolinusių vyriausybių reikalavimai dar labiau sunkino užsitęsusios 
žemės ūkio depresijos išvargintų žemvaldžių bei jų žemių nuomi- 
ninkų padėtį. 1719 metais Danijos valstybės skola siekė daugiau kaip 

keturis milijonus rigsdalerių, dar vienas milijonas buvo užstatytas 
paskolai gauti. 1730 metais skola vienu milijonu sumažėjo, tačiau 
karūna buvo priversta pigiai išparduoti dvarus. 1701 metais vėl įve- 
dus rekrutų sistemą, žemvaldžiai nuo savo valdų dydžio privalėjo 
pristatyti atitinkamą rekrutų skaičių, tačiau panaikinus vornedskab, 
pasibaigus žemės nuomos terminui valstiečiai galėjo laisvai išvykti, 
todėl atsirado daug apleistų ūkių. Žemvaldžiams reikalaujant, 1733 
metais karūna iš dalies vel atgaivino buvusią sistemą: vyrai nuo 14 
iki 36 metų amžiaus privalėjo likti gimtajame dvare (stavnsband) tol, 
kol šeimininkas turėdavo jiems darbo. Danijos žemės ūkiui apsau- 
goti buvo uždrausta importuoti grūdus į Daniją ir Pietų Norvegiją. 
Pagrindinė žemės ūkio gaivinimo priemonė buvo pinigai: mažai kas 
propagavo racionalesnius ūkininkavimo būdus ar naujų kultūrų au- 
ginimą. Prievarta valstietijai tapo kasdienybe: staunsbänd siūlyta pri- 
taikyti moterims ir taip išspręsti melžėjų stygiaus problemą. Nedaug 
buvo tokių apsišvietusių žemvaldžių kaip Hansas Rantzau-Asche- 
bergas, 1739 metais suteikęs savo žemių nuomininkams laisvę. Dau- 
gumos savininkų supratimu valstiečiai buvo „tingūs, užsispyrę, įpra- 
te prie tabako ir stiprių gėrimų, šiurkštūs valdančiųjų atžvilgiu ... 
žodžiu, tik bausmėmis juos galima priversti dorai dirbti ar bent jau 
apsimesti dorai dirbant.”* Kartais valstiečiai griebdavosi smurto, daž- 
niau — skysdavosi karaliui, tačiau pagrindinis jų ginklas buvo neby- 
lus įžūlumas bei sabotažas. 

XVIII amžiuje Pomeranijoje smarkiai sumažėjo laisvųjų valstie- 
čių. Baudžiauninkais buvo paversta du trečdaliai kaimo gyventojų, 
likę laisvi turėjo sudaryti terminuotas žemės nuomos sutartis. Ple- 
čiantis žemvaldžių valdoms, mažėjo valstiečių ūkiai. Neteke žemės 
valstiečiai papildydavo bežemių gretas. Kunigaikščio valdos Švedijai 
priklausiusioje Pomeranijos dalyje buvo įkeistos bajorams, XVIII am- 
ziaus septintajame dešimtmetyje išpirktos ir po to išnuomotos. 


* Ciruojama iš Holm E. Danmark-Norges Historie (4 romai). Copenhagen, 1894, t. 2, 
p. 393. Taip pat zr. Bjorn C. Bonde, herremand, konge. Bonden i 1700-tallets Dan- 
mark. Copenhagen, 1981, p. 32. 

Švediškosios Pomeranijos didikai (Ritterschafd) pasijuto tvirčiau, kai 
didesnieji miestai pateko į Prūsijos kontrolę, ir žinodami, kad Fryd- 
richas Vilhelmas savo valdose pripažino alodinius žemvaldžių reika- 
lavimus, išsiderėjo feodalinę žemių valdymo teisę (Lehnsgüte). Esti- 
jos bei Livonijos didikai taip pat reiškė pretenzijas į išskirtinės žemės 
nuosavybės teisės privilegiją ir reikalavo, kad už parduotas biurge- 
riams žemes jiems būtų atlyginta. Nystado sutarties vienuoliktas 
straipsnis žadėjo atšaukti Karolio XII redukciją Baltijos provincijo- 
se. Po metų šį pažadą ištesėjo Petro I atkuriamoji komisija. XVII 
amžiaus pradžioje susikūrusią uždarą didikų korporaciją papildė maž- 
daug 120 Estijos (1747) ir 170 Livonijos (1756) didikų šeimų. At- 
šaukus redukciją valstiečiai neteko ir tos nedidelės apsaugos, kurią 
jiems teikė karūna, o barono Otto von Roseno pareiškimu 1739 
metais, kad vokiečių riteriams užkariavus kraštą, didikai įgijo valdžią 
valstiečiams, buvo pakartoti romėnų teisės principai, kuriais rėmėsi 
Leibeigenschaft sistema. Baltijos kraštų didikai taip pat laikėsi senų 
pažiūrų žemės naudojimo ir valstietijos atžvilgiu. 

Pasienio srityje Kexholme ir perleistame Rusijai Vyborgo rajone 
dėl nederliaus ir didelių mokesčių iki XVIII amžiaus trečiojo de- 
šimtmečio gyventojų mažėjo. Kirame dešimtmetyje, sumažinus mo- 
kesčius ir įvedus žemės ūkio subsidijavimo sistemą, dėl naujakurių 
apgyvendinimo ir geresnio derliaus padėtis kurį laiką ėmė gerėti. De- 
guto, iki 1700 metų pagrindinės šio regiono eksporto prekės, gamy- 
bą ėmė lenkti pjautinės medienos gaminiai. Po keturiasdešimties metų 
Vyborgas iš Rusijos pusės ir Fredrikshamnas iš Švedijos pusės tapo 
pagrindiniais pjautinės medienos eksportuotojais į Narvą, tačiau Ru- 
sijos vyriausybė, siekdama išsaugoti miškus, uždraudė rąstų eksportą 
ir apribojo lentpjūvių produkciją. Dėl to nukentėjo iš medienos par- 
davimo gyvenusių valstiečių pajamos ir, neįstengdami pragyventi iš 
menko derliaus, jie įklimpo į skolas.’ 


Naujoji siena su Rusija ėjo negyvenamomis, sunkiausiai visoje 


* Ranta R. Vahan Suomen talouselämä 1721-1743 (2 tomai). Historiallisia Tutki- 
muksia 130. Helsinki, 1985, t. 1, p. 109 ir toliau. 

Švedijoje pasiekiamomis vietovėmis, kur išsibarsčiusiose parapijų baž- 
nyčiose karaliaus kreipimaisi retai tebuvo skaitomi, o gyventojų nie- 
kas nesaugojo nuo plėšikų gaujų, nuolat puldinėdavusių ūkius. 1734 
metais pasienis buvo taip užžėlęs, jog reikėjo siųsti žmones ir išvalyti 
demarkacinę liniją. Tarp vietinių žmonių valstybės siena buvo lanksti 
sąvoka, bent jau taikos metu. Pavyzdžiui, Lovisos gyventojai 1769 
metais skundėsi per sieną vykusia nelegalia valstiečių ir pareigūnų 
prekyba: jų pasipiktinimą sukėlė tai, kad vietos prievaizdas iš savo 
lentpjūvės Švedijos pusėje per Vyborgą eksportuodavo medieną.“ 

Praradusi Kareliją, Suomija vėl tapo Švedijos karalystės pasienio 
zona, kaip buvo iki 1617 metų. Labiausiai į rytus nutolusioje vieto- 
vėje prie Suomijos įlankos Nevos pakrantėse kilo naujas miestas. Per 
dvidešimt penkerius metus nuo įkūrimo Sankt Peterburge apsigyve- 
no 40 000 žmonių, o amžiaus viduryje jis turėjo jau 90 000 gyvento- 
jų. Tarp naujųjų miesto gyventojų buvo daug persikėlėlių iš aplinki- 
nių kaimų. Vienas ketvirtajame dešimtmetyje Sankt Peterburge 
lankęsis danas pastebėjo, kad čia daug žmonių kalba suomiškai, vo- 
kiškai ir rusiškai: vien tik suomių bendruomenę tuo laiku sudarė per 
1500 narių — daugiau nei kai kuriuose Suomijos miestuose.” Miesto 
įtaka buvo plačiai juntama. Ingrijos bei Karelijos valstiečiams tai bu- 
vo puiki rinka parduoti prekes ir galimybė gauti sezoninio darbo. 
Suomijos pasienyje kylantis metropolis, Rusijos imperijos sostinė, 
ne tik simbolizavo politinės jėgos slinkimą į šiaurę, bet ir vertė Stok- 
holmą plėtoti Suomijos ūkį. 

Tačiau Stokholmas tebebuvo svarbus Vakarų Suomijos ir toliau 
nuo pakrančių esančių Švedijos žemių prekybos centras. Daugybė 
valstiečių ir smulkių Botnijos įlankos pakrantės prekeivių atveždavo 
žuvies, sviesto, mėsos ir namų apyvokos reikmenų miesto gyvento- 
jams, kurių skaičius nuo 43 000 1720 metais išaugo iki 72 000 


é Cederberg A. Pohjois-Karjalan kauppa-olot vv. 1721-1775. Helsinki, 1911, p. 189- 
190. Wirilander K. „Gränsmarken och rikskärnan. Osrfinsk förhällanden och opinio- 
ner såsom element i Finlands utveckling till autonom stat”, Scandia, 1962, 28: 343. 

" Engman M. St. Petersburg och Finland. Migration och influens 1703-1917. Bidrag 
till kinnedom av Finlands natur och folk 130. Helsingfors, 1983, p. 64-94. 

1757-aisiais. Stokholme buvo gera rinka smulkiy gamintojy pre- 
kėms: iš Nadendalo čia buvo arvežama kojinių, o iš Raumo — nėri- 
nių. Kita vertus, Stokholmo vyriausybės kontrolė Suomijos provin- 
cijose vargino ne tik miesto pirklius, kurie negalėjo tiesiogiai prekiauti 
užsienio rinkose. 1738 metais Halikko ir Piikkiö valstiečiai kreipėsi 
su prašymu skirti generalgubernatorių ar bent įsteigti atskirą depar- 
tamentą Suomijai iždo ir prekybos taryboje, kurios nė vienas narys 
nebuvo lankęsis Suomijoje ir nežinojo jos reikalų. Šis „keistas prašy- 
mas” sukėlė bevaisiy diskusijų, tačiau vėliau ši mintis vel išplaukė į 
paviršių. Antrąkart 1742-1743 metais rusams okupavus Suomiją, 
kilo didelis susirūpinimas, kuriuo suomių deputatai netruko pasi- 
naudoti 1746-1747 metų riksdage. Pagal deputatų rekomendaciją 
jai buvo paskirtas generalgubernatorius. Svarbiausia jo užduotis bu- 
vo sustiprinti Suomijos gynybą. Likusių Suomijos provincijų ūkio 
pakėlimo perspektyvą užgožė baimė prarasti dar daugiau teritorijų, 
jei rusai vėl įsiveržtų, ir bendras įsitikinimas, jog nepasitikėdami ka- 
rūnos galimybėmis juos apginti, suomiai puls į glėbį rusams. Per 
1750-1800 metų laikotarpį gyventojų Suomijoje padaugėjo nuo 19,1 
iki 26,2 procento visos karalystės gyventojų, tačiau rytinėje ir vakari- 
nėje karalystės dalyse gyventojai buvo pasiskirstę labai nevienodai. 
Toliau nuo pakrančių esančiose vietovėse, ypač prie rytinių sienų, 
miestų buvo mažai, todėl norėdami nusipirkti reikalingų dalykų ar 
parduoti savo prekes, valstiečiai rinkdavosi trumpesnį kelią į Vybor- 
gą už sienos, nes kelionė į naująjį Lovisos miestą buvo ilga ir vargi- 
nanti. Švedijos miestai 1815 metais turėjo 62 440 amatininkų, tuo 
tarpu Suomijos miestuose jų tebuvo tiek šiek tiek daugiau kaip 3000. 
Pietinese pakrantėse tik 2000 asmenų vertėsi gamyba, daugiausiai 
geležies liejyklose ir lentpjūvėse, o Švedijoje vien tik kalnakasyboje ir 
geležies gavyboje dirbo 58 000 žmonių, dar 17 442 darbavosi kaimo 
manufaktūrose.š 


* Mokyklų Švedijoje buvo penkiskart daugiau nei Suomijoje. Juva E. Suomen tie 
Uudestakaupungista Haminaan 1721-1809. Helsinki, 1947, p. 92-69, 152, 156- 
159. Castrén G. Humanister och humaniora. Skrifter utgivna av Svenska Littera- 

Kopenhagos centras buvo Kongens Nytorv aikštė, kurios vidury- 
je stovėjo Kirstijono V statula; čia vykdavo kariuomenės paradai, 
kurių metu karalius apžiūrėdavo savo kariuomenę. Beveik trečdalis 
Kopenhagos gyventojų tarnavo karinėse pajėgose, laivyne arba kara- 
liaus dvare. Frederiko IV laikais (1699-1730) rūmų, bažnyčių ir ka- 
reivinių statybai buvo išleidžiamos didelės pinigų sumos. Grįstos ir 
apšviestos gatvės, įsteigta priešgaisrinė apsauga liudijo apie teigia- 
mus poslinkius, tačiau Kopenhagos aplinkai trūko dar labai daug. 
Kanaluose buvo pilna purvo, o prieplaukos krantinė buvo tokios 
apgailėtinos būklės, kad laivai prie jos negalėdavo prisišvartuoti, dau- 
gybė šiaudais dengtų medinių namų kėlė gaisro pavojų. 1728 metais 
liepsnos nusiaubė didelę dalį Kopenhagos. Miesto atstatymui teko 
įvesti papildomą mokestį. Vyriausybė stengėsi, kad atstatomi namai 
būtų mūriniai, tačiau šie nurodymai tylomis buvo apeinami. 1731 
metais karaliaus įsakymu buvo paskelbtas privalomasis draudimas 
nuo gaisro. Miestas tebebuvo nehigieniškas, geriamą vandenį teršė 
stovintis nešvarus kanalų vanduo. Gyventojų skaičius Kopenhagoje 
išaugo tik dėl imigracijos. Per 1735—1784 metų laikotarpį mirtingu- 
mas mieste 20 000 viršijo gimstamumą, tačiau baigiantis amžiui gy- 
ventojų padaugėjo 15 000 ir jų skaičius pasieke 90 000. 

Danijos provincijų miestai, užtemdyti kapitalo tų, kuriuos rėmė 
vyriausybė, ekonominio gyvybingumo ženklų nerode. 1735 metų 
ataskaitoje apie šių miestų komercijos padėtį atsispindi liūdna vieti- 
nių pirklių, virtusių iš Liubeko arvežtų prekių išnešiotojais, padėtis. 
Manufaktūrų steigimo skatinimas nepasiteisino. Nebebuvo pelnin- 
gos ir Kongsbergo sidabro kasyklos Norvegijoje, o geležies gavybą, 
nepaisant protekcionistinių priemonių, slopino švedų konkurencija. 
Del didelių muitų kontrabanda tapo pelningu verslu, ypač palei Nor- 
vegijos pakrantes. Kristianijos ir Drammeno muitinės surinko tik 
dešimtadalį lauktos sumos, todėl kurį laiką vyriausybė svarstė muitų 


Suomen taloushistoria (3 tomai). Helsinki, 1980, t. 1, p. 408. Samuelsson K. From 
great power to welfare state. 300 years of Swedish social development. London, 1968, 
p. 136. 

rinkimą perduoti privatiems verslininkams. Danijos laivybai Vidur- 
žemio jūroje trukdė piratai, tačiau švedai, sudarę sutartį su Barbarų 
valstybėmis, šią kliūtį iš dalies įveikė. Prekyba Grenlandijoje nesise- 
kė, todėl aštuonerius metus išsilaikiusią bendrovę teko uždaryti. 1729 
metais teko iškeldinti ir Rytų Indijos bendrovę. 

1735 metais įsteigus Prekybos tarybą — General Landets DJonomie 
og Kommercekollegium - karalystėje ir kunigaikštystėse prasidėjo naujas 
merkantilinės politikos etapas. Ši Kommercekollegium buvo tvirtai 
nusistačiusi remti privačią veiklą, bet valstybė ir toliau vaidino vado- 
vaujantį vaidmenį. Daugumai manufaktūrų reikėjo finansinės para- 
mos, nedaugelis jų gaudavo gryno pelno. Nei Johnui Beckettui, nei 
pelningu koncernu. J. F. Borchholtas šilko verpyklos Altonoje staty- 
bai gavo 20 000 riksdaleriy subsidiją, tačiau darbų nebaigė, todėl šią 
įmonę turėjo perimti valstybė. Būdavo ir tokių, kurie iš karalystės 
dingdavo kartu su gauta subsidija. Vietos gamintojų dirbinių nei 
urmininkai, nei mažmenininkai nemėgo, laikė juos prastesnės koky- 
bės, todel sostinėje buvo įkurta parduotuve, kurioje vietiniai žmonės 
galėjo pardavinėti savo pagamintas prekes. Karūnos pajamos vis tiek 
buvo menkos, nepaisant subsidijų ir paskolų forma investuotų pusės 
milijono rigsdalerių gamybai skatinti. 

Panašiai buvo ir Švedijoje, kur gamyba, daugiausia tekstilės pra- 
monėje, vertėsi tik maža dalis gyventojų. Prekybininkai peikė vieti- 
nių medžiagų kokybę, o vyriausybė Svaiste pinigus subsidijoms, steng- 
damasi tekstilininkus išlaikyti. Tačiau klestėjo namudiniai amatai 
(slöjd), 1771 metų riksdago pirmininkas juos, kaip vieną svarbiausių 
pajamų šaltinių, prilygino žemės ūkiui. Namudiniai amatai klestėjo 
nederlingose uolėtose vakarinėse pakrantėse, Norrlande, kur bu- 
vo auginami linai ir audžiamos drobės. Miestų pirklių pykčiui, 
Västergötlando kromelninkai gimtosiose vietose pagamintas prekes 
pardavinėdavo visoje karalystėje. Panašiai Dalarnos keliaujantys pre- 
keiviai aprūpindavo Stokholmą kuru žiemai, kas vasarą iš Hallando 
į Skane traukdavo kūlėjų būriai. Keliaujančių darbininkų paslaugos 
vietiniam ūkiui turėjo tokią svarbią reikšmę, kad 1739 metų tarny- 

bos įstatyme, kuriuo siekta darbo jėgos perteklių priversti dirbti ūkiuo- 
se, teko padaryti išimčių. Antrojoje XVIII amžiaus pusėje vakarinių 
pakrančių Švedijos vandenyse vėl atsirado silkių, todėl iš Hallando 
emė plaukti būriai sezoninių darbininkų, kurie per tris mėnesius ti- 
kėjosi uždirbti daugiau negu per devynis dirbdami ūkyje. Dėl tokios 
migracijos ūkininkams teko padidinti darbo užmokestį net ir ramiai- 
siais žiemos mėnesiais. Valdininkai buvo nepatenkinti, kad kur kas 
naudingesniems, pavyzdžiui, žemių gerinimo projektams lieka ma- 
zai darbo jėgos, o moralistai baisėjosi keliaujančių darbininkų gyve- 
nimo sąlygomis, netvarka, palaidumu ir socialinėmis ligomis. Ke- 
liauninkai išsiveždavo tiek maisto atsargų, kad po jų apsilankymo 
beveik nieko nelikdavo, todėl vyriausybė, ne be pagrindo įtardama 
juos kai ką parduodavus, mėgino apriboti išsivežtinų maisto pro- 
duktų kiekį. Darbininkai ėmė skųstis negalį maitintis vien silkėmis, 
nes per dažnai jas valgyti kenkia sveikatai. Provincijos valdytojui šis 
argumentas kėlė abejonių, nes jis nujautė, jog žalingą silkių poveikį 
sveikatai neretai nukenksmindavo silkių sūdymo ir žuvų taukų fab- 
riko savininkų „švelnus rūpinimasis", nes vyno (brännvin) jų darbi- 
ninkams nestigdavo.? 

Švedijoje tebebuvo kasama geležis — svarbi šalies eksporto prekė, 
o diduma liejinių buvo gabenama į Angliją. Rusų konkurencija ket- 
virtajame dešimtmetyje sutapo su kainos kritimu, todel Kalnakasy- 
bos taryba, siekdama vel pakelti kainą, kiekvienai geležies liejyklai 
nustatė maksimalų produkcijos lygį ir 46 650 tonų bendrą šalies 
išdirbio normą. Siekdami apsaugoti savo interesus, geležies meistrai 
susivienijo į kartelį su vykdomuoju organu Jernkontoret. Tai rodo, 
kokie konservatyvūs buvo Švedijos geležies gamintojai, kuriems sta- 
bilumas ir saugumas rūpėjo kur kas labiau nei laisva konkurencija. 
Tačiau technologinis protrūkis Abrahamo Darby'io Coalbrookdale 
gamykloje, kurią Prekybos taryba 1724 metais atmetė kaip brangiai 
kainuojantį nevykusį sumanymą, laikui bėgant metė rimtą iššūkį 


* Utterstrém G. „Migratory labour and the herring fisheries of western Sweden in the 
eighteenth century”, Scandinavian Economic History Review, 1959, 7: 3-40. 

Švedijos geležies pramonei. Pramonę kankino kuro problema, nes 
sparčiai kylančios transporto kainos vertė ieškoti vietinių medžio an- 
glies išteklių šaltinių kur tik įmanoma. Pigiai medžio anglies galėjo 
pagaminti ūkininkai bei smulkieji fermeriai, kadangi tai įėjo į jų Ze- 
mės nuomos sutartį, tačiau kai kurą tekdavo pirkti svetur, jis kaina- 
vo brangiai. Staigus kainų kilimas gamintojus privertė atsispirti pa- 
gundai plėsti geležies gavybą. Geležis į Angliją buvo eksportuojama 
pastoviai, tačiau pagal Anglijos geležies suvartojimą Švedijos pozici- 
ja nebebuvo svarbiausia, nes geležį ėmė tiekti Rusija ir pačios Angli- 
jos gamintojai. Samdyti darbininkus trukdė įstatymai, kuriais siekta 
kiek galint sumažinti konkurenciją del darbo jėgos, tačiau kai pra- 
monė buvo tokia statiška, laisvų darbo vietų ir taip nebuvo per daug. 
Paprastai dirbdavo visi šeimos nariai, o tokios izoliuotos ir vienalytės 
valoniškos bendruomenės išliko ir prasidėjus XIX amžiui. Iki pat 
1791 metų Osterby'io meistrai, pameistriai, pagalbiniai darbininkai 
dar buvo vadinami valonais (Walloon), o trys ketvirtadaliai vedybų 
šioje vietovėje nuo 1712 iki 1815 metų buvo užregistruota tarp ver- 
slo partnerių, turėjusių Walloono vardą. Daug darbininkų buvo ir 
ūkininkai, pavyzdžiui, 1766 metų kalvystės įsakas skelbė, jog meist- 
rai ir jų pameistriai turi teisę gauti nedidelį namą ar kambarius gyve- 
nimui ir nemokamai pastogę bei pašarą savo gyvuliams. Maistu ir 
kitomis reikalingomis prekėmis gamyklų savininkai aprūpindavo pa- 
gal mainų sistemą. Tokiose tolimose ir miškingose vietovėse kaip 
Safnas, kur žemdirbystės praktiškai nebuvo, XVIII amžiuje geležies 
pramonės darbininkai beveik pusę savo pajamų išleisdavo grūdams. 
Darbininkai nuolat būdavo įsiskolinę savininko krautuvei, nes atly- 
ginimų nepakakdavo net svarbiausioms reikmėms patenkinti. Savi- 
ninkai periodiškai nurašydavo darbininkų skolas, tačiau taip galėjo 
išsaugoti darbo jėgą, nes įsiskolinęs darbininkas neturėjo teisės mesti 
darbo gamykloje.“ 


'° Hildebrand K.-G. „Foreign markets for Swedish iron in the eighteenth century”, 
Scandinavian Economic History Review, 1958, 6: 3-52. Boéthius B. „Swedish iron 
and steel 1600-1955”, Scandinavian Economic History Review, 1958, 6: 144-175. 

Prekybą Švedijos geležimi kontroliavo Stokholmo bei Göteborgo 
pirklių rūmai, finansavę gana žymią dalį pramonės, geležies pramoni- 
ninkams teikdavo trumpalaikes paskolas padengti gamybos kaštus. Ge- 
ležies gamintojų asociacija taip pat finansavo šią pramonės sritį lėšo- 
mis, kurias sukaupdavo apmokestindama geležies produkciją ir 
teikdama avansines paskolas pirklių rūmams. Tokios slaptos pinigų 
skolinimo operacijos kėlė politinių prieštaravimų, tačiau buvo kuk- 
lios, palyginti su riksbanko veikla, kuriam nuo 1735 metų buvo išduo- 
tas leidimas skolinti pinigus už nekilnojamąjį turtą ir geležį. 

Bankininkystės ir kreditų vidaus rinkos plėtra lengvino šiaurinių 
karalysčių verslo operacijas, tačiau užsienio prekyba labai priklausė 
nuo Amsterdamo, Hamburgo ir Londono pinigų rinkų. Abi kara- 
lystės XVIII amžiuje vis aktyviau ėmė prekiauti pasaulyje. Priešingai 
iždui, kuris tvirtai palaikė Kopenhagos privilegijas, Kristijonas VI 
provincijų uostams buvo pasirengęs daryti muito nuolaidų, todėl 
Norvegijoje suaktyvėjo prekyba iš sandėlių. XVIII amžiaus penktojo 
dešimtmečio anglų-prancūzų karo metu norvegai pasinaudojo pro- 
ga ir ėme rimtai plėtoti prekybą Atlante. 1742 metų danų-prancūzų 
prekybinė sutartis ir Anglijos konfliktas su Ispanija Altonos pirkliams 
suteikė progą imtis prekybos Viduržemio jūroje. Karališkoji muiti- 
nė 1732 metais įkūrė Danijos ir Azijos bendrovę, kuri turėjo teisę 
naudotis Trankebaro kolonija Koromandelio krante. Karalius ir daug 
aukštų pareigūnų buvo tarp pagrindinių šios bendrovės akcininkų. 
Kiekvienas akcininkas privalėjo įmokėti „apyvartinį fondą", kuris bu- 
vo naudojamas parengti ir aprūpinti išplaukiančius į rytus laivus. Šis 
fondas padėjo atsilaikyti prieš svyravimus rinkoje ir iškilus reikalui 
galėjo suteikti paskolą. Laivai išplukdydavo geležį, šviną ir varį vietoj 
balasto, taip pat geležies gaminių, laivininkystės prekių bei vietinės 
gamybos audinių, tačiau iki XVIII amžiaus septintojo dešimtmečio 
tolimuosiuose kraštuose prekes mainyta varžytinėse: vidutiniškai 93 
procentai krovinio vertės tekdavo Kinijai ir 78 procentai — Indijai. 

Kiniška arbata buvo svarbiausia importuojama prekė tiek kiekio, tiek 
kainos požiūriu ir duodavo didžiausią pelną (net 200-300 procen- 
tų). Aukcione nuo 1734 iki 1745 metų parduota prekių daugiau nei 
už devynis milijonus riksdalerių, o metinės pajamos prilygo paja- 
moms už parduotus grūdus Norvegijoje ir užsienyje. Amžiaus vidu- 
ryje ėmė atsigauti prekyba su Vest Indija. Dešimt kartų 1755-1764 
metų laikotarpiu padidėjo cukraus eksportas iš Danijai priklausiu- 
sios Šv. Kryžiaus salos plantacijų. Kaip ir kitos kolonijinės prekės, jis 
buvo skirtas reeksportui daugiausia į Vokietiją ir Baltijos regiono 
šalis: rafinuotas cukrus septintajame dešimtmetyje sudarė beveik pu- 
sę Kopenhagos eksporto vertės. 1745 metais Kopenhagos prekybi- 
niame laivyne buvo 119 laivų. Išskyrus septynis didelius Rytų Indi- 
jos bendrovės laivus ir keletą daugiau nei 100 lastų laivų, tai buvo 
nedideli laiveliai, skrodę Baltijos jūros vandenis. Panašūs nedideli 
laivai gabendavo grūdus į Šiaurės Norvegiją per Skagerrako sąsiaurį 
arba nuo vakarinės Šlezvigo pakrantės plukdydavo kukurūzus ir sviestą 
į Olandiją. Vietos verslininkai, tokie kaip Eckernfordo Ottes šeima, 
statė laivus prekybai Viduržemio jūroje, taip pat turėjo koklių, fa- 
janso ir tekstilės fabrikų. Stambiausi Altonos laivų statytojai ir vežė- 
jai buvo iš menonitų imigrantų kilusios Van der Smissenų, Beetsų 
bei De Vliegerių šeimos, kurioms licencijas buvo išdavusi Danija. 
Šiaurinės Fryzijos gyventojai buvo garsūs banginių medžiotojai, olan- 
dų laivais plaukdavę į Islandiją ir Grenlandiją (kur susidurdavo su 
tokiu pat tikslu atplaukusiais danais). 

Iš Baltijos eksportuojamų prekių apimtis nuo 1720 iki 1770 me- 
tų patrigubėjo, tuo tarpu olandų prekybos dalis nuo pusės sumažėjo 
iki mažiau nei ketvirtadalio. 1703 metų lapkričio mėnesį apstulbusį 
d Juffrouw Anna škiperį caras dosniai apdovanojo kaip pirmąjį Sankt 
Peterburgo krantinėje prisišvartavusį laivą (laivo kapitonas tikėjosi 
atplaukti į Švedijos miestą Nyeną, ant kurio pelenų ir iškilo naujasis 
miestas). Tačiau tokia graži pradžia kitų olandų nepaskatino apsi- 
lankyti Sankt Peterburge, jie ir toliau, priešingai negu anglai, plau- 
kiojo senuoju jūrų keliu į Archangelską. Petro ambicijos pralenkė 
realias uosto galimybes: neturinti patirties valdininkija, uosto įren- 

gimų stygius ir paties caro skubotumas perkelti prekybą iš Archan- 
gelsko sukėlė daug sumaišties ir protestų. Po Petro mirties 1725 me- 
tais beveik puse Zundu iš Baltijos uostų praplaukusių laivų buvo is 
Sankt Peterburgo, o amžiaus pabaigoje jis pralenkė Rygą ir tapo di- 
džiausiu Rusijos uostu. 1759 metais maisto atsargų kariuomenei Prū- 
sijoje iš Sankt Peterburgo teko plukdyti švedų laivais, nes Rusija tam 
tinkamų laivų neturėjo. Aštuntojo dešimtmečio pabaigoje prekybinį 
Rusijos laivyną sudarė maždaug tuzinas didelių laivų, kurių kapito- 
nai buvo užsieniečiai.!! 

Ryga tebebuvo pagrindinė linų, sėmenų bei kanapių eksportuo- 
toja iš Baltijos kraštų. Miesto pirkliai įsteigė instituciją, žinomą brack 
pavadinimu, kuri griežtai tikrindavo prekių kokybę. Pirkliai buvo 
labai nepatenkinti Jekaterinos II reikalavimu, kad muito mokesčiai 
būtų mokami užsienio valiuta, todėl prekyba vos nepersikele į Revelį 
ar Permu. Tačiau Rygos kaip svarbiausio Rusijos imperijos uosto 
vardą žlugdė ir nelankstus monopolinis pirklių elgesys. Narva pir- 
mojoje XVIII amžiaus pusėje buvo svarbus medienos eksporto im- 
perijos uostas. 1756 metais carienė Jelizaveta medienos eksportą iš 
Narvos uždraudė. Tai buvo priemonė sustabdyti miškų naikinimą. 
Nors vėliau šis draudimas buvo atšauktas, tačiau prekyba mediena 
persikelė į sostinę bei Suomijos uostus. Po 1760 metų Anglijoje smar- 
kiai pakilo statybinės medienos paklausa, paskatinusi Prūsijos uosto 
Memelio atidarymą. 1792 metais į jį buvo atplauke 756 anglų laivai, 
dažniausiai pakrauti balasto, o atgal gabeno rąstus iš beveik neliestų 
Lietuvos miškų. Uostas trauke pirklius nedideliais muito mokesčiais, 
ir prekyba iš Dancigo pamažu persikėlė į Memelį. Švedų ekvivalentu 
angliskiesiems Navigacijos aktams — 1724 metais išleistu produktpla- 
kat — siekta apriboti importą bei transportavimą prekių kilmės uosto 
laivais. Tai paskatino laivų statybą ir vidaus jūrų prekybą, tačiau 
pakenkė Švedijos užsienio prekybai. Užsienio pirkliai ėmė pirkti 


u Zr. Knoppers J. Dutch trade with Russia from the time of Peter I to Alexander I. 
Montreal, 1976, p. 146-155. Marperger P. Paul Jakob Marpergers ... Moskowiti- 
scher Kauffmann. Lübeck, 1723, p. 139, 162-163, 217. 

pigesnę medieną Rusijos uostuose Vyborge ir Fredrikshamne (nuo 
1743 metų), kur buvo mažiau apribojimų. Per 1784-1793 metų 
laikotarpį iš Svedijos—Suomijos uostų eksportuotos lentos sudarė tik 
penktadalį šios prekės eksporto iš Vyborgo uosto. Kad atlaikytų kon- 
kurenciją ir sustabdytų kainų kritimą po Didžiojo šiaurės karo, Pre- 
kybos kolegija 1723 metais pasiūlė atkurti deguto bendrovės mono- 
poliją. Tam smarkiai priešinosi Botnijos įlankos pakrantės miestai. 
Siekdama išsaugoti miškus, vyriausybė apribojo deguto gamybą. 1766 
metais Ostrobotnijos miestams galiausiai buvo leista aktyviai pre- 
kiauti, ir netrukus Uleäborgo ir Gamlakarleby'io uostai tapo stam- 
biais deguto ir dervos eksportuotojais. Konkurencija, žema kaina ir 
nevykusi vyriausybės politika pirmaisiais rusų valdžios desimtme- 
čiais žlugdė Vyborgo prekybą degutu, tačiau po 1743 metų rusams 
užėmus daugiau rytinių Suomijos teritorijų, ji ėmė atsigauti. 


RANGAS, STATUSAS IR GERAI SUTVARKYTA VALSTYBĖ 


Reformacijos laikų Europoje bažnytinėms institucijoms tapus pa- 
valdžiomis pasaulietinei valdžiai, valstybių valdovai turėjo imtis at- 
sakomybės už žmonių etinį, socialinį bei religinį elgesį. Anksčiau 
pasyviai saugojusiam teisingumą, dabar valdovui teko užduotis puo- 
seleti kuriančiąsias visuomenės galias ir rūpintis atitinkamomis ins- 
titucijomis. Karalystės, kaip suverenui Dievo skirtos paveldimo- 
sios nuosavybės įvaizdis, kurį Kristijonas V aiškiai suformulavo 1783 
metų testamente, XVIII amžiuje užleido vietą apsišvietusio tautos 
vado, pirmojo valstybės piliečio sąvokai, kaip save apibūdino Gus- 
tavas III, arba, kas nebuvo būdinga Frydrichui II, le premier servi- 
teur de l'état. Tačiau aktyvi intervencine valdovų politika siekiant 
maksimaliai panaudoti išteklius griovė susiklosčiusią socialinę eko- 
nominę tvarką, dažnai būdavo paini ir prieštaringa.'? Pavyzdžiui, 

'* Raeff M. „The well-ordered police state and the development of modernity in 


seventeenth and eighteenth-century Europe: An attempt at a comparative appro- 
ach”, American Historical Review, 1975, 80: 1221-1243. 

Danijos karališkoji taryba 1719 metais siūlė panaikinti daugumą 
gildijų, tačiau net ir su karaliaus palaikymu to įgyvendinti nebuvo 
įmanoma. Miestų magistratai dažniausiai palaikydavo gildijas, kai 
šios skųsdavosi konkurencija, sudaroma paleistų kareivių, kuriems 
karalius suteikė leidimą imtis amatų. Iki pradedant valdyti Kristi- 
jonui VI (1730-1746) kareiviams tebuvo leista tarnauti kariniam 
personalui, ir tokius gildijų nustatytus apribojimus vyriausybė pa- 
laikė. Tuo tarpu vyriausybės aktyvus manufaktūrų palaikymas sun- 
kino provincijų amatininkų padėtį. Pamėginusi sustiprinti tvarką, 
karūna tuoj susidūrė su pasipriešinimu. Elgetas persekiojusių ant- 
stolių liaudis nemėgo, nes tikėjo, jog elgetos atperka žmonijos nuo- 
dėmes. Koldingo parapijose XVIII amžiaus penktajame dešimtme- 
tyje manyta, jog galvijams snukio ir ragų ligą užtraukė tai, kad 
antstoliai išvarė elgetas. Sostinės gyventojai juos puldavo ar įžeidi- 
nėdavo, kai šie vykdydavo savo pareigas. 

Prūsijoje ginkluota policija (Landreuter) patruliuodavo visuose 
valstybės rajonuose ir prižiūrėdavo, kad būtų laikomasi daugybės 
instrukcijų. Kai kurios jų, pavyzdžiui, priemonės prieš infekcinių 
ligų plitimą, buvo labai reikalingos, bet buvo ir prievartinių in- 
strukcijų, atspindėjusių tai, ką įkvėpras kameralistikos idėjų Otto 
Hintze suprato kaip valstybę esant gerovės ir saugumo užtikrinimo 
priemonę, kurioje vyrauja raison d état. Nepaisant to, Hohenzollernų 
pavaldiniai mėginimams tvarkyti jų gyvenimą neretai priešindavo- 
si. Frydrichas Vilhelmas I greitai suprato, kad beprasmiška uždrausti 
prekių pardavimą išnešiotinai, nors to ir reikalavo tokios korpora- 
cijos kaip Berlyno geležies gamintojai. Keliaujantys prekeiviai pa- 
tenkindavo tuos poreikius, kurių negalėjo patenkinti uždaros kor- 
poracijos, bet neretai pirkėjai juos įduodavo policijai. 1727 metais 
Frydrichas Vilhelmas buvo priverstas nuimti apribojimus impor- 
tuoti ir Karaliaučiuje pardavinėti Įlankos druską, kadangi Lenkijos 
ir Lietuvos pirkliai nustojo pirkti brangesnę ir blogesnės kokybės 
druską, kuri per Štetiną į Königsberga buvo vežama iš Hales. Valdo- 
vai su savo patarėjais dažnai nesutardavo. Frydrichas II gynė ir rėmė 
Berlyno bei Potsdamo manufaktūrininkus, tačiau jo administracija 

Rytų Prūsijoje palaikė miestų prekybos interesus ir įspėjo karalių 
apie apribojimų politikos keliamus pavojus. 1753 metais 
Königsberge Kammerkollegium įteikė karaliui memorandumą, ku- 
riame griežtai pasisakė už laisvos prekybos politiką, kuri į provin- 
ciją pritrauktų užsienio pirklių, gamintojų bei amatininkų, o jeigu 
kliūtys Prūsijos prekybai su kaimyninėmis valstybėmis nebus paša- 
lintos, tai verslininkai praras norą darbuotis ir provincija paskęs 
skurde. Frydrichas pripažino tokių argumentų pagrįstumą, tačiau 
atsakė, kad jo valdos nėra turtingos, todel jas reikia apsaugoti nuo 
konkurencijos." 

Veiksmingai susilpninus karaliaus valdžią 1720 metais, tapęs de- 
batų forumu ir įstatymų leidimo inicijuotoju riksdagas įgijo galimy- 
bę aktyviai tvarkyti Švedijos valstybės reikalus. Panaikinta Görtzo 
įvesta drakoniška valstybės kontrolė, ir nors valstybės reguliavimo 
principų nebuvo atsisakyta, juos galima buvo kritikuoti bei del jų 
diskutuoti tiek spaudoje, tiek riksdage. Christofferis Polhemas, pa- 
vyzdžiui, abejojo užsienio prekybos apribojimais gerokai anksčiau, 
kai šis klausimas iškilo 1765 metų riksdage. Laisvės amžiuje ekono- 
mika buvo itin mėgstamas debatų objektas. Rudbecko propaguotos 
goticizmo idėjos įkvėpė daugelį „utilizmo“ doktrinos šalininkų, ska- 
tinusių šalies išteklius naudoti visų luomų naudai, karalystės gerovei 
ir karaliaus bei tėvynės garbei. Leibnitzo, Wolffo, Linnė bei jo moki- 
nių palaikoma geradario Kūrėjo filosofija skatino doktrinos šalinin- 
kų tikėjimą, kad Švedija galinti virsti „pieno ir medaus upių bei šilk- 
verpių" šalimi. Švedijos mokslų akademijos įsteigimas 1739 metais 
davė impulsą siekti žinių, kurios visuomenei ir tėvynei atneštų nau- 
da bei gerovę. 1721 metais senasis mokslininkas Christofferis Polhe- 
mas skelbė: „karalyste be ūkio, komercijos ir gamybos yra kaip 
žmogus be kūno, kojų ir rankų, o jei nėra mechanikos, fizikos ir 
matematikos — tai ji kaip tas asmuo be gyvybės, atminties ir suprati- 


n Martineit W. „Ostpreussische Manufaktur- und Merkantilpolitik im 18 Jahrhun- 
dert”, Zeitschrift für Ostforschung, 1960, 9: 491. 

Valstybė ir visuomenė Sviečiamajame amžiuje 415 


mo". Šią mintį perėmė jaunesniosios kartos žmonės kaip broliai 
Carlesonai, Jakobas Faggotas, Andersas Berchas bei Pehras Kalmas. 
Švedų teoretikai jokiu būdu neignoravo žemės ūkio — visos gamtos 
dovanos turi būti suvartotos visuotinės gerovės labui, kaip teigė An- 
dersas von Höpkenas 1739 metais Akademijos atidarymo proga. 
Gamta Švediją apdovanojo ne menkiau nei kitas šalis, 1745 metais 
skelbė Jakobas Faggotas, o po dvidešimties metų Pehras Gaddas įro- 
dinėjo, jog Švedijos klimatas ūkininkavimui yra vienas palankiausių 
pasaulyje. Jo vadovaujami Abo akademijos studentai rašė disertaci- 
jas apie taip, kaip pagerinti žemės ūkį Suomijoje. Daug keliavo Car- 
lo Linnė mokiniai, kurie iš įvairiausių pasaulio vietų parsiveždavo 
sėklų bei augalų. Pehras Kalmas, kurio kelionių po Šiaurės Ameriką 
įspūdžiai 1753-1761 metais buvo išleisti tritomiu veikalu, likusią 
gyvenimo dalį buvo Abo akademijos ekonomikos profesorius, rengė 
įvairiausius projektus nuo vandens nuotėkio šiaurinėje Suomijoje pa- 
gerinimo iki pernelyg gausių švenčių panaikinimo. 

Apskritai Švedijos mokslininkai vengė uždarų ekonominės min- 
ties sistemų. Pavyzdžiui, Linnė apmąstymuose apie ekonomikos 
pagrindus kameralistiką atmetė. Visiems šiems entuziastingiems 
mokslininkams bendra buvo tai, kad jie giliai tikėjo gamtos moks- 
lais, gamtos gera valia net ir šaltojoje šiaurėje ir turėjo didelę duo- 
menų rinkimo aistrą, kurios pėdsakas jaučiamas ir šių dienų Švedi- 
joje ir Suomijoje. Jų idėjos apie karalystės gerovę turėjo ryškių 
autarkijos bruožų ir nepatiko kitaip mąsčiusiems tokiems merkan- 
tilizmo šalininkams kaip Jonas Alströmeris, didelės, bet nesekmin- 
gos tekstilės manufaktūros Alingsäse įkūrėjas, manęs, jog tik ko- 
mercija ir pramonė gali sukurti klestinčią ateitį nederlingai, bjauriu 
klimatu nubaustai karalystei. Dažniausiai lūkesčiai nepasiteisinda- 
vo: žlugo Lidbecko viltys iš šilkverpių auginimo šilkmedžių plan- 
tacijoje Lunde užsidirbti milijonus, tačiau jam ši nesekmė ne taip 


"5 Forsman K. „Studier i det svenska 1700-talets ekonomiska litteratur”, Skrifter ut- 

brangiai atsiėjo kaip šilko pramonininkams, žaliavas įsivežusiems 
iš užsienio. 

Įstatymai, išleisti darbo jėgos išsaugojimui ir reguliavimui — 1739 
metų tarnų įstatymas, kuris ribojo, kiek sūnų ūkininkas gali pasilikti 
ūkyje, o „atliekamus“ namų ūkio darbininkus nukreipdavo samdo- 
mam darbui, arba didelės baudos už valkatavimą — atspindėjo neri- 
mą dėl to, kas buvo suprantama kaip darbo jėgos trūkumas. Dėl to 
paties buvo įvesti ūkių dalijimo bei kolonizacijos apribojimai. Ta- 
čiau XVIII amžiaus viduryje ėmė ryškėti vilčių teikiančios gyventojų 
skaičiaus didėjimo tendencijos, stiprinusios tautos gerovės kūrimo 
lūkesčius. 1749 metais Pehro Wargentino iniciatyva buvo įkurtas 
Centrinis statistikos biuras. Nuo to laiko pradėtas reguliarus gyven- 
tojų surašymas. Trisdešimt metų gyvavo 1737 metais įsteigta sveika- 
tos komisija, kuri ėmėsi priemonių sustabdyti ligų ir epidemijų pli- 
timą. 1756 metais Slaptoji luomų mažoji taryba pareiškė, kad kokią 
nors veiklą ribojantys įstatymai „zemesniems, bet ne mažiau svar- 
biems visuomenės sluoksniams neleidžia pažinti laisvės, dėl jų tėvy- 
nė tampa rūsčia pamote, kurią žmonės be gailesčio palieka"'“. Ukiy 
dalijimo apribojimai buvo panaikinti 1746-1747 metais, skatinta 
nuomotis ūkius karaliaus arba didikų žemėse. Visokiais būdais buvo 
skatinamos vedybos ir vaikų gimdymas jaunesniame amžiuje, o žem- 
valdžiai buvo raginami vedusias ar ketinančias tuoktis tarnų poras 
įkurdinti naujuose būstuose. 

Amžiaus pabaigoje Laisvės amžiaus optimizmą kiek prislopino 
Malthuso teorijos, tačiau laisvės idėjos ir debatai XVIII amžiaus vi- 
durio Švedijoje yra ryški priešingybė griežtai reguliuojamos valsty- 
bės sistemai Prūsijoje, kur gyventojų skaičius buvo didinamas paska- 
tomis persikeleliams bei prievarta. 1738-1765 metais vyriausybėje 
dominavo „skrybėlių“ partija, gynusi komercinius bei industrinius 
interesus, tačiau stipri ekonominės minties srovė padėjo Švedijai iš- 
vengti aklo sekimo merkantiliniais principais, viespatavusiais Kristi- 


'® Ütterström G. „Labour policy and population thought in eighteenth-century Swe- 

jono VI Danijoje, kur ekonomikos klausimai nebuvo atvirai svarsto- 
mi. Švedijos ekonomistai galbūt kiek daugiau dėmesio skyrė pasiūlai 
nei paklausai, todel liko ištikimi merkantilizmo idėjoms, tačiau jiems 
labai rūpėjo ir praktiniai dalykai, leidę išsivaduoti iš grynosios teori- 
jos. 

Penktajame dešimtmetyje „skrybėlių“ vadovaujama vyriausybė pa- 
grindinį Švedijos universitetą stengėsi paversti modernia, valstybės 
ir visuomenės poreikius atitinkančia institucija. Akademinė bendruo- 
menė trukdė įgyvendinti Edukacinės komisijos siūlymus, tačiau daug 
naujų idėjų kelią prasiskynė: egzaminavimas tapo labiau nukreiptas į 
būsimųjų tarnautojų karjerą, įkurtos eksperimentinės fizikos bei che- 
mijos katedros. Tuo metu Upsalos universitetas buvo klestinti mokslo 
įstaiga. 1740 metais jame mokėsi tūkstantis studentų, dėstė tokie 
garsūs profesoriai kaip astronomas Andersas Celsius ir Carlas Linnė, 
universitete buvo observatorija. Pietinėse Baltijos pakrantėse naujoji 
mokslinio smalsumo dvasia sklido iš Königsbergo universiteto, ku- 
riame mokėsi daugiau kaip tūkstantis studentų (ketvirtajame dešimt- 
metyje — 250). Studentų leidžiamas Dorovės savaitraštis mieste sklei- 
de švietėjiškas idėjas. 1760 metais atidaryto J. J. Kanterio knygyno 
lentynose tarp kitų Königsbergische gelehrte und politische Zeitungen 
buvo ir Kanto, Herderio bei Hamanno veikalų. Per kelerius metus 
Kanteris atidarė knygynų Mitau, Elbinge ir Berlyne. (Mitau knygy- 
no direktorius Johannas Friedrichas Hartknochas, XVIII amžiaus 
septintajame dešimtmetyje Rygoje pradėjęs nuosavą verslą, subūrė 
dar žymesnių lankytojų ratą nei jo mokytojas.) Pirmasis universiteto 
vokiečių kalbos katedros vedėjas Christianas Flottwellas kartu su pa- 
mokslininku Quandtu 1741 metais įsteigė pirmąją Königsbergo lais- 
vųjų spaustuvininkų asociaciją. Sekdama Johanno Gottschedo Leip- 
cigo Deutsche Gesellschaft pavyzdžiu Karališkoji vokiečių asociacija 
rėmė senovės ir filologijos studijas. 

Kopenhagos universitetas buvo šiek tiek atsilikęs nuo Upsalos bei 
Königsbergo universitetų. Holbergo teigimu, tai buvo teologijos mo- 
kykla. Šį jo požiūrį palaikė ne vienas karaliaus pareigūnas, jautęs 
išsilavinusių valstybės tarnautojų stoką. Reikalus kiek pataise 1732 

metų reforma, tačiau dėmesys buvo skiriamas gerinti profesūros pa- 
detj, o ne skatinti naujų disciplinų dėstymą. Nebuvo skatinamas nei 
ekonomikos dėstymas, nei klasikinio humanizmo priesakų domina- 
vimas kaip Švedijoje. Vis dėlto 1736 metais įkurta gamtos ir visuo- 
meninės teisės katedra ir įvestas egzaminas perspektyviems valstybės 
tarnautojams. Kultūrinis gyvenimas, kurį XVIII amžiaus trečiajame 
dešimtmetyje gražiai pradėjo Danijos teatras, niūraus atsiskyrelisko 
Kristijono VI valdymo laikotarpiu užgeso, be to, danų kultūros plė- 
tojimui trukdė karaliaus dvaro ir aukštųjų visuomenės sluoksnių var- 
tojama vokiečių kalba. Penktajame dešimtmetyje ėmė ryškėti patrio- 
tinės nuotaikos, imta steigti istorijos, senovės ir filologijos mokslų 
asociacijas: Jacobas Langebekas pirmajame savo laikraščio Danske 
Magazin numeryje rašė, jog atėjo laikas danams save pamilti ir imti 
vertinti tautos paveldą. 

XVII amžiuje Europoje buvo žinomi tokie danų mokslininkai 
kaip Bartholinai, bet XVIII amžiuje laurus nuskynė Švedija. Tarp- 
tautinė Švedijos mokslininkų šlovė, skaitančiosios visuomenės rato 
plitimas, forumų tyrinėjimams ir diskusijoms steigimas įtraukė Šve- 
diją į pagrindinę Europos kultūrinio gyvenimo srovę. Miestų kos- 
mopolitai kaip būsimojo Gustavo III mokytojas Carlas Schefferis 
Paryžiaus visuomenėje jautėsi laisvai. Mažiau pasaulio regėję jų tėvy- 
nainiai asimiliavo prancūzų kultūrą, Olofas Dalinas reiškė nepasi- 
tenkinimą tuo, jog jei jaunuolis iš geros šeimos nekalba prancūziš- 
kai, manoma, kad nėra pakankamai išsilavinęs. Švedijos studentus 
Vokietijos universitetai ėmė mažiau traukti, tačiau stiprėjo susido- 
mėjimas kultūriniu gyvenimu Anglijoje. Parsivežti iš tos šalies įspū- 
džiai darė didelę įtaką Andersui Bachmanssonui, Jonui Alströmeriui 
ir Martenui Triewaldui. Mokslų akademija buvo sutvarkyta Karališ- 
kosios draugijos (Royal Society) pavyzdžiu, buvo daug prisiekusių An- 
glijos žemės ūkio garbintojų. Spectator buvo Olofo Dalino Then 
Swänska Argus prototipas, o parašyti Pasakg apie arklį (Saga om hästan) 
jį įkvėpė Swifto satyros. 

Būdingas XVIII amžiaus aukštuomenės visuomenės bruožas — pra- 


mogų ir linksmybių pomėgis, ne išimtis buvo ir Šiaurės Europa. Nors 

Kopenhaga ar Dancigas ne iš tolo negalėjo prilygti Paryžiui ar Lon- 
donui, visuomeninis gyvenimas juose kunkuliavo. Prisipirkę dvarų 
turtingi senųjų Hanzos miestų pirkliai maloniai leido laiką kaime. 
Aristokratai gyveno miestų rūmuose, lankydavosi klubuose, poky- 
liuose, kur rinkdavosi ir karininkai bei miestų patriciatas. Aukštuo- 
menės manieras pamažu perėmė ir kiti visuomenės sluoksniai: kaip 
pastebėjo Holbergas, nors kavos ir arbatos gėrimas kitokios paskir- 
ties neturėjo, tačiau jo dėka girtuoklystė tapo nebemadinga. (Užkie- 
tėję alaus megėjai tvirtino, jog karšti aštrūs gėrimai sukelia podagrą.) 
Karaliaučiuje viengungiai pirkliai rinkdavosi Junkerhöfe, kur galeda- 
vo „civilizuotai ir mandagiai" pabendrauti (nors penktajame desimt- 
metyje juos ėmė vilioti kosmopolitine masonų ložių visuomenė). Ne- 
norėjo nuo rafinuotųjų savo klientų atsilikti ir miesto barzdaskučiai 
bei perukininkai, sumoderninę gildijas (Gewerke) ir pavertę jas aso- 
ciacijomis (Societäten). (Tačiau vienas jaunas vokietis, lankęsis mies- 
te aštuntajame dešimtmetyje, pasakojo apie tai, kad suprantantys vo- 
kiečių žemaičių kalbą galėjo išgirsti ir keiksmų, „kokie kultūringame 
mieste nedera net plebėjams".)'" Holbergo satyroje Barselstuen apie 
buržua manieras tarnas Troelsas pašiepia išlaidavimą vestuvių puo- 
toms. Siuvėjai ir batsiuviai fanfarų garsais sveikina svečius, stalai lüz- 
ta nuo brangių valgių, vidurinioji klasė vaišina tik arbata, kava ir 
komplimentais, tuo tarpu aukštuomenės vestuvėse svečiai negauna 
to nė pauostyti. 

Visai kitoks gyvenimas vyko provincijose. Paprastai miegüsto mies- 
telio ar nedidelio uosto egzistencijai buvo tolimas sostinės kavinių, 
egzotiškų parduotuvių, teatrų ir pokylių salių žvilgesys. „Skelskove 
ne vieta liokajams, perukininkams, kurie dabar užima trečdalį pa- 
saulio, — trumpai pastebi miestelio gyventojas, — niekas nėra matęs 


7 Glinski G. von Die Königsberger Kaufmannschaft des 17 und 18 Jahrhunderts. Wis- 
senschaftliche Beitrage zur Geschichte und Landeskunde Ost-Mitteleuropas 70. 
Marburg, 1964, p. 201. Gause F. Die Geschichte der Stadt Konigsberg. Ostmitteleu- 
ropa in Vergangenheit und Gegenwart 10/II. Cologne, 1968, p. 32 ir toliau. Briefe 
einen jungen Reisenden durch Liefland, Kurland und Deutschland. Erlangen, 1777, 
p. 98-99. 

pobūvių, kortų ir lošimo namų ar pobūvių salių. Visi čia gyvena ra- 
miai ir tabaką į pypkę kemša kiekvienas iš savo maišelio.“'* Vienas 
olandų keliautojas pasakojo apie Švedijos miestelį Falkėpingą, kuria- 
me abipus purvino klampaus kelio stovėjo kelios medinės lūšnos dur- 
pemis ar samanomis dengtais stogais. Nathanielis Wraxallas tvirtino, 
kad Abo — didžiausias Suomijos miestas — buvo „tik nušiurusi laukinės 
provincijos sostinė“, o į universitetą neverta ne užsukti.'? Mažų pro- 
vincijos miestelių gyvenimą drumstė tik kromelninkai, prekiaujantys 
valstiečiai arba amatininkai, kuriuos globojo galingi žemvaldžiai. 1713 
metais Kalundborgo miestelėnai iš gretimo Torbenfelto dvaro pasam- 
de lituotoją ir mūrininką, kad šie suremontuotų bažnyčią, o 1760 me- 
tais Lerchenborgo dvaro dailidė atgabeno miesteliui trisdešimt šešis 
įrėmintus langus. Daug kaimo amatininkų savo amatu dangstydavo 
pelningesnį užsiėmimą, pavyzdžiui, kalviai imdavosi šaltkalvystės arba 
gamindavo laikrodžius. Vietos šerifai apie galimą patikrinimą juos daž- 
niausiai įspėdavo. Mažesniuose Jutlandijos miesteliuose apgriuvę ir ap- 
leisti namai buvo įprastas dalykas. Remiantis amžininko pasakojimu, 
dauguma biurgerių buvo arba kromelninkai, arba elgetos ir vertėsi kaip 
išmanė. Net turtingesnėje Zelandijos saloje, be Kopenhagos, buvo tik 
du stambesni miestai. Iš 1736-1740 metų laikotarpio oficialių doku- 
mentų galima spręsti, kad tik trečdalio žmonių testamentu paliktas 
turtas viršijo skolas, o testamentai, kuriais palikta daugiau nei 500 
riksdalerių, sudaro mažiau kaip 20 procentų. Helsingore buvo pir- 
klių, turėjusių didesnį kaip tūkstančio riksdalerių turtą, tačiau toks 
gerbūvis nublanksta prieš Aukščiausiojo teismo teisėjo paliktus dvide- 
šimt tūkstančių riksdalerių arba devynis tūkstančius, kuriuos testamentu 
paliko intendantas, abu gyvenę Kopenhagoje.“? 


'8 Steensberg A. (leid.) Dagligliv i Danmark i den syttende og attende århundrede. Co- 
penhagen, 1971, p. 418. 

P Wraxall N. Cursory remarks made in a Tour through some of the Northern Parts of 
Europe, particularly Copenhagen, Stockholm and Petersburgh. London, 1775, p. 194. 
[Drevon I., 1790] A journey through Sweden. London, p. 53. 

*° Jorgensen J. „The economic condition of Zealand provincial towns in the eighte- 
enth century”, Scandinavian Economic History Review, 1971, 19: 1-11. 

Pasaulietinių linksmybių ir Šviečiamojo amžiaus idėjų sklidimui 
šiaurės miestų centruose reikia supriešinti religinio pietizmo įtaką. 
Pabrėždamas dorovinio auklėjimo ir jaunimo paruošimo gyvenimui 
svarbą, pietizmas labai prisidėjo prie kultūrinio proceso. Frydrichas 
Vilhelmas I manė, jog visos jo pastangos kaupti ir didinti šalies tur- 
tus būtų nieko nevertos, jeigu nepavyktų žmonių atversti į krikščio- 
nybę. Jo tėvas priglausdavo nuo liuteronų persekiojimo pabėgusius 
pietizmo šalininkus, įkūrusius nedidelį centrą Halėje. Pedagoginės 
minties raidai Šiaurės Europoje įtakos turėjo Augusto Franckės moks- 
lo įstaigų sistema, pradedant našlaičių prieglaudomis ir vargšų mo- 
kyklomis ir baigiant universitetais bei mokytojų seminarijomis. Sek- 
damas pietizmo šalininkų pavyzdžiu, Frydrichas Vilhelmas Rytų 
Prūsijoje mėgino įvesti pradinį lavinimą, tačiau liuteronų dvasinin- 
kai tam pasipriešino, o 1732 metais tam tikslui karaliaus sudaryta 
komisija priėjo išvadą, kad šio karaliaus noro negalima jgyvendinti, 
nes nuskurdusios šiaurinės Prūsijos parapijos neįstengtų pastatyti mo- 
kyklų ir mokėti algas mokytojams. 1736 metais karalius ėmėsi atsa- 
komybes pats. Iš karūnos parūpintos medienos buvo imta statyti 
mokyklas, kitos išlaidos buvo dengiamos iš parapijoms nustatytų rin- 
kliavų. Šiai programai karalius iš savo fondo skyrė 50 000 talerių. 
Per ketverius metus Rytų Prūsijoje buvo pastatyta per keturis tūks- 
tančius mokyklų. Mokyklas statė ir Danijos karalius Kristijonas VI. 
Jose elementarus raštingumo lygis buvo keliamas katekizmo moky- 
mu. Stingant lėšų, karalius neįgyvendino ambicingo tikslo pastatyti 
tūkstantį naujų mokyklų, todel ši problema buvo palikta vietos dva- 
rininkų atsakomybei. 1737 metais Livonijos landtagas nutarė mo- 
kyklą įsteigti kiekvienoje parapijoje, tačiau tam prireikė labai daug 
laiko. Pradinėse mokyklose lavinimo kokybė labai skyrėsi. Buvo to- 
kių šviesuolių kaip Pederis Nielsenas iš Vivildo, kuris už gerą darbą 
ir aktyvią veiklą Danijos žemės ūkio asociacijoje buvo apdovanotas, 
bet dažniausiai mokyklų mokytojai būdavo menko išsilavinimo ir 
nekompetentingi žmonės, mokykloms nepritaikytose patalpose dirb- 
davę už menką atlyginimą. Praėjus aštuoneriems metams nuo visuoti- 
nio pradinio mokslo įvedimo Danijoje imta reikšti nepasitenkinimą, 

jog konfirmacijos amžiaus sulaukę jaunuoliai nemoka net skaityti. 
Nedžiugino ir Frydricho Vilhelmo švietimo reformos rezultatai. 

Pietizmo šalininkas Kristijonas VI rūpinosi savo valdžia bei tvar- 
kos palaikymu. Kristijonas neleido kunigams iš sakyklų pietistus plūsti 
viešai, tačiau 1732 metais išleido reskripta, draudusį susirinkimus, 
kuriuose Šventąjį Raštą aiškintų neįgalioti asmenys, o penktajame 
dešimtmetyje ėmėsi priemonių, kad į kunigus nebūtų įšventintas nė 
vienas Herrnhut judėjimo dalyvis. Sektantų susirinkimus persekiojo 
ir Švedijos vyriausybė, o Baltijos provincijose, kur Herrnhut judėji- 
mas ypač buvo išplitęs tarp valstiečių, XVIII amžiaus penktajame 
dešimtmetyje buvo imtasi priemonių jį sustabdyti?! 

Pietistai bei Herrnhut judėjimo dalyviai tam tikra prasme tęsė 
ankstesnės kartos reformatų darbą, stengdamiesi išrauti prietarus ir 
šiurkščius valstiečių papročius pakeisti malda, blaivybe ir dievobai- 
mingumu. Tačiau kai kuriais atžvilgiais naujoji srovė prieštaravo esa- 
mai Bažnyčios tvarkai. Liuteronų Bažnyčia tapo instituciniu valsty- 
bės ramsčiu, o dvasininkija — grynosios liuteronybės šalininkais; šiek 
tiek kritiškai nusiteikusio XVII amžiaus pabaigos Bažnyčios atzvil- 
giu švedų dvasininko Olofo Ekmano žodžiais, „krikščionys esame 
tik išoriškai, tačiau žmogaus vidų paliekame neliestą ir tamsy””*. Pie- 
tistai apeliavo būtent į žmogaus vidų, o „vidinės šviesos" rusenimas 
žmones traukė. Tiesos žodžio skleidimas buvo visų krikščionių tiks- 
las. Pietistų susirinkimai prieštaravo Bažnyčios įstatymams, skelbu- 
siems, jog vienintelė pamaldoms skirta vieta yra bažnyčia. Pietizmo 
šalininkų atsirasdavo visuose visuomenės sluoksniuose, o tai griovė 
nusistovėjusią visuomenės hierarchiją. Švedijos tardymo komisija pik- 
tinosi, kad sektantų susirinkimuose dalyvauja žmonės iš įvairių vi- 
suomenes sluoksnių, tuo tarpu Baltijos provincijose dailidė ar peru- 
kininkas vadovauja masiniams turtingųjų ir vargšų, vyrų ir moterų 


*' Lindhardt P. Kirchengeschichte Skandinaviens. Gottingen, 1983, p. 56-73. Linder- 
holm E. Pietismen och dess första tid i Sverige. Stockholm, 1966, p. 113 ir toliau. 
Webermann O. „Pietismus und Brüdergemeinde”, in Wittram R. (leid.) Baltische 
Kirchengeschichte. Gottingen, 1956, p. 149-165. 

** Linderholm, op. cit., p. 76. 

susirinkimams. Nusistovėjusios tvarkos šalininkams moterų dalyva- 
vimas kėlė ypač didelį nerimą, nes moterys pagal įstatymą turėjo 
paklusti savo tėvų bei vyrų diktatui. Tačiau priešingai negu XVII 
amžiuje Anglijos sektantai, pietistai bei jų pasekėjai XIX amžiuje ne- 
įgijo politinio sąmoningumo, neatsiribojo nuo Bažnyčios ir valsty- 
binės valdžios neignoravo. Daugiau bendrų bruožų jie turėjo su Joh- 
nu Wesley'iumi nei su Johnu Lilburne'u. 

Toks kilmingųjų maišymasis su prasčiokais jokiu būdu nereiškė, 
kad visuomenės sluoksniai nyksta, tačiau aukščiausiųjų socialinių pa- 
kopų ribas gerokai nutryne. Stengdamiesi paremti šilko pramonę, 
savitą merkantilinės valstybės simbolį, valdovai neretai ignoruodavo 
ar net pamindavo išlaidas reguliuojančius įstatymus, nors draudi- 
mas rengtis ne pagal socialinę padėtį jau seniai buvo pamirštas. Tur- 
tingi biurgeriai, geležies pirkliai bei „prakilnieji” dėvėjo tokius pat 
madingus rūbus bei brangius perukus, kaip ir didikai, su kuriais su- 
sitikdavo pobūvių salėse ir klubuose. Gausus vartojimas stiprino ša- 
lies ūkį, todel buvo ginamas. Istoriko Anderso Bolino klausimas „Ko- 
dėl priklausymas tam pačiam luomui (/kheten i stand) turėtų lemti 
panašų gyvenimo būdą taip kaip turto panašumas (/ikheten i förmögen- 
bet)?“ buvo iššūkis visoms socialinio elgesio normoms, kurios buvo 
visuomenės rangų atrama.” 

Vis dėlto rangai ir socialinė padėtis buvo labai vertinami ir sau- 
gomi, ypač žemesniųjų visuomenės sluoksnių. Mažesnių miestelių 
bažnyčiose dažnai kildavo ginčų del to, kas kur turi teisę sedeti. „Gar- 
be” saugojo tiek gildijų oldermanai, tiek magistratai. Aukštuomenė 
vis labiau ėmė užsisklęsti: vaikams samdė atskirus mokytojus, mel- 
desi privačiose koplyčiose. Luomy „grynumu“ labai rūpinosi Švedi- 
jos riksdagas. Net bausmės būdavo skiriamos pagal rangą. Björne- 
borgo pėstininkų būrys 1755 metais įteikė prašymą panaikinti 
puskarininkiams plakimo bausmę, nes tai kareivių akyse griauna jų 
autoritetą. Už drausmės pažeidimus Šv. Mykolo bažnyčioje bajorai 


23 Wirilander K. Herrskapsfolk. Standspersoner i Finland 1721-1870. Stockholm, 1982, 
p. 334. 

prastuomenę siūlė plakti, tačiau buvo įsitikinę, kad „visi prakilnieji 
parapijos žmonės yra dori, tikintys ir garbingi, todel bausmės jiems 
nereikalingos””*. Baltijos provincijose luomų skirtumų buvo paiso- 
ma dar labiau. Šiuo požiūriu ypač stropūs buvo kraštą užplūdę vo- 
kiečių amatininkai: „nors neturtingi ir prastos kilmės, vis tiek reika- 
lauja, kad valstiečiai kreiptųsi į juos žodžiu „ponas“ — juokingas 
pasipütimas”, rašė A. W. Hupelis.” Jis šaipėsi ir iš valstiečių, kurie, 
mėgdžiodami vokiečius, sekmadienio pamaldoms audavosi batus ir 
buvo įsitikinę, kad derama apranga yra vokiškumo ir socialinio pra- 
našumo ženklas. Rygos magistratas nesutiko vieno stiebų inspekto- 
riaus priimti į biurgerių luomą, nes šis buvo kilęs iš baudžiauninkų, 
nors kalbėjo vokiškai. Valdininkai buvo įsitikinę, jog visi miesto ne- 
vokiečiai (Undeutsche) kilę iš pabėgusių baudžiauninkų, ir atmetė 
prašymą, kad parodytų panašiems žmonėms jų vietą tarp tarnų. 
Pastangos išlaikyti luomų ribas rodė, kad pastarosios nyksta. Tą 
ypač rodė didikų siekimas užkirsti kelią dvarų pardavinėjimui nekil- 
mingiems asmenims. Rytų Prūsijoje nuo 1781 iki 1784 metų nekil- 
mingieji įsigijo 86 dvarus, kurių bendra vertė buvo 592 500 talerių, 
ir tik aštuoni dvarai (94 255 talerių) buvo nupirkti didikų. Švedijos 
Laisvės amžiaus laikotarpiu nekilmingieji turėjo du kartus daugiau 
žemių nei anksčiau. Tarp centrinių provincijų žemvaldžių tebedo- 
minavo aristokratai, tačiau periferijoje padėtis kito. Vakarų provin- 
cijose žemes pirko Goteborgo pirkliai, dvasininkai ir net valstiečiai, 
o Varmlande dvarus graibste geležies pirkliai. 1710 metais Danijoje 
nekilmingieji valdė beveik pusę dvarų. Iš 1660 metais buvusių 95 
procentų senųjų aristokratų po penkiasdešimties metų teliko 38,5 
procento. Netekusi politinės valdžios, Danijos aukštuomenė nebe- 
dominavo ir tarp aukštųjų pareigūnų. Kurdami administracinį apa- 
ratą, Kristijonas V ir Frederikas IV kiek įmanoma stengėsi išsiversti 


* Wirilander, ibid., p. 68-69. Tačiau jei koks ponas nederamai pasielgty bažnyčioje, 
turėtų sumokėti baudą. 

” Hupel A. Topographische Nachrichten von Lief- und Estland (3 tomai). Riga, 1777, 
t. 2, p. 6. 

be senųjų aristokratų giminių pagalbos. 1723 metų politiniu testa- 
mentu Frederikas IV ragino savo sūnų rūpintis savo valdžia bei vals- 
tybės gerove ir senųjų didikų neskirti pareigūnais. Karo laivyno ka- 
pitonas Kristianas Thomesenas Sehestedas buvo pažemintas 
tarnyboje, nes Frydrichas įtarė jį rezgus piktas intrigas. Panašus liki- 
mas ištiko ir daugelį kitų senųjų Danijos aristokratų. Didikams įsteigti 
vienuolynai buvo pilnutėliai, o tai rodė, jog aukštuomenės turtai sen- 
ka. 

XVII amžiaus pabaigoje ir XVIII amžiaus pradžioje žemės ūkį 
ištikusi krizė aristokratiją vertė ieškotis darbo. Masiškai tuštėjant 
ūkiams, karo ir bado padariniai daugelį Baltijos kraštų vokiečių di- 
dikų paskatino Didžiojo šiaurės karo metu stoti į švedų ar rusų tar- 
nybą. Baigiantis karui, Suomijos kariniuose daliniuose daugiau kaip 
pusė, o Švedijos kariuomenėje — trečdalis karininkų buvo Baltijos 
kraštų vokiečiai. Livonijos bei Estijos didikai užsiėmimą rado Rusi- 
jos imperijos kariuomenėje ir administracijoje. 1730 metais Baltijos 
vokiečiai sudarė maždaug ketvirtadalį imperijos karininkų korpuso, 
o 1710-1917 metų laikotarpiu aštuntadalis aukštųjų pareigūnų bu- 
vo Baltijos provincijų gyventojai. Baltijos vokiečių buvo visose di- 
desnese Europos kariuomenėse. Iš šešių brolių Von Kaulbary du tarna- 
vo Švedijos kariuomenėje, du — Ispanijoje, vienas — prancūzų, vienas — 
Habsburgų karinėse pajėgose, ir tai buvo būdinga daugeliui Baltijos 
vokiečių didikų šeimų. 

Smarkiai paveikti žemės ūkio depresijos, Prūsijos didikai rado 
prieglobstj Frydricho Vilhelmo kariuomenėje. Baigiantis Frydricho II 
valdymo laikotarpiui, karininkų korpusą sudarė beveik vien didikai. 
Frydrichas II aristokratijai simpatizavo kur kas labiau nei jo tėvas. 
Frydrichas Vilhelmas skirdavo tokius žmones, su kuriais galėjo elgtis 
kaip norėjo. Visi jo Kabineto sekretoriai bei kancleriai buvo paprasti 
žmonės. 1737 metais iš 118 karo kolegijų bei sričių valdybų direkto- 
rių ir kanclerių tik 36 buvo kilmingi. Ilgainiui ėmė nykti barjerai 
tarp vietinių magnatų ir karaliaus pareigūnų. Frydricho II teisin- 
gumo ministro Samuelio von Cocceji reforma karališkojoje tarnyboje 
paliko senąją rangų hierarchiją, tačiau sustiprino ir privilegijuotą 

didikų padėtį, sulydydama tarpusavyje besivaržančius elito sluoks- 
nius į tai, ką Christianas Jakobas Krausas amžiaus pabaigoje pavadi- 
no biurokratine aristokratija.““ 

Švedijos aristokratų užsiėmimu tapo ir karinė tarnyba. Didžio- 
jo Šiaurės karo metu atsirado kur kas daugiau kilmingų karininkų. 
Pasirašant taiką aristokratija mėgino išplėsti savo privilegijas, kad 
apsisaugotų nuo nekilmingųjų brovimosi. Ši „kilmingųjų reakci- 
ja" nebuvo tokia veiksminga kaip ginkluotųjų pajėgų sumažinimas 
po karo ir aktyvios tarnybos karininkų pakėlimas į aristokratų luo- 
mą, todėl vietoj buvusių dviejų trečdalių nekilmingų karininkų li- 
ko tik truputį daugiau kaip pusė. 1757 metais šis santykis buvo dar 
mažesnis — nekilmingųjų buvo like tik ketvirtis, o 40 procentų aukš- 
tų karininkų buvo grafai arba baronai. Tačiau tarp valdininkijos 
eme ryškėti priešingos tendencijos, nes aristokrato titulą valdinin- 
kams imta teikti rečiau. Vis dėlto kilmingieji pareigūnai turėjo daug 
pranašumų, pirmiausia — giminystės ryšius. Nekilmingieji valdi- 
ninkai paprastai būdavo dešimčia metų vyresni už savo kilminguo- 
sius kolegas, todėl amžius sutrukdydavo jiems sulaukti paaukštini- 
mo ir geresnės vietos likdavo aristokratams. Pagal rangų sąrašą 
karininkai užėmė aukštesnę padėtį negu civiliai pareigūnai. 1735 
metais aukščiausiuose vienuolikoje rangų įvardyti 123 karininkai 
arba buvę karininkai ir tik 23 civiliai. Be to, aprūpinimas gyvena- 
mosiomis patalpomis, renta ir žemės skyrimas per indelningsverk 
sistemą buvo vertingas turtas, ypač emus kilti grūdų kainai. Tuo 
metu, kai civiliai gyventojai kente skaudžius XVIII amžiaus septin- 
tojo dešimtmečio infliacijos padarinius, karininkų pajamos iš jiems 
skirtų žemių smarkiai didėjo.” 

Peštynėse dėl darbo vietų periferija pralaimėdavo. Iš 52 Suomi- 
jos apskričių valdytojų 1721-1808 metais tik kiek daugiau kaip 


pusė buvo suomiai, tačiau jie dirbo mažiau pelninguose postuose 


* Rosenberg H. Bureaucracy, aristocracy and autocracy. The Prussian experience 1660- 
1815. Harvard Historical Monographs 35. Cambridge, Mass, 1958, p. 201. 
“ Artéus G. Krigsmakt och samhälle i frihetstidens Sverige. Stockholm, 1982. 

ir nuošalesnėse vietovėse. Švedai dominavo aukštesniuose kariuo- 
menės ranguose ir aukščiausiuose teismuose, tačiau trys ketvirta- 
daliai vyskupų ir Abo universiteto profesorių buvo suomiai. 1755 
metų Abo universiteto žinynas rodo, kad švedų kilmės studentai 
mokytojavo geriausiose aplinkinių vietovių šeimose. Praėjus ketu- 
riasdešimčiai metų profesorius Henrikas Porthanas piktinosi, jog 
namų mokytojais daugiausia samdomi Upsalos studentai ir moka- 
ma jiems daugiau, nors Abo yra pakankamai gabių žmonių, kurie 
nėra tokie dabitos ir ,,iSpuike”.”* Progai pasitaikius, Suomijos luo- 
mai stengdavosi pasiekti, kad dirbti Suomijoje būtų skiriami mo- 
kantys suomių kalbą pareigūnai, tačiau Samuelis Akerhielmas tam 
paprieštaravo, 1738-1739 metų riksdage pareikšdamas, jog tokiu 
atveju suomiai negalėtų eiti pareigų Švedijoje ir ilgainiui tokie da- 
lykai susilpnintų tautą vienijančius bendro tikėjimo ir įstatymų prin- 
cipus. Akerhielmo apeliavimas į seną posakį unus rex, una lex, unus 
grex sugrąžino prie Johano Skyttes idėjų ir buvo toks pat neteisin- 
gas, kaip ir vėlesni mėginimai šiuose reikalavimuose įžiūrėti tauti- 
nio sąmoningumo budimą. Reikalavimas skirti suomiškai kalban- 
čius valdininkus iš esmės buvo pragmatiškas, lygiai kaip ir Suomijos 
valstiečių delegatų reikalavimas, kad riksdage jiems vertėjautų pa- 
sirinktas vertėjas. 

Jungiamoji grandis tarp valstybės ir žmonių buvo dvasininkai. 
Suomijoje pastoriais tapdavo daugiausia vietiniai gyventojai, todėl 
kalbos barjero nebuvo, tačiau Baltijos provincijose padėtis susiklostė 
kitokia. Vietiniai žmonės užsienio kalbų nemokėjo, todėl dvasinin- 
kams ilgą laiką tai buvo tikra bausmė. Gotliebas Merkelis piktai kri- 
tikavo dvasininkus už tai, kad šie pataikauja didikams, nuo kurių 
priklauso jų pajamos, ir išnaudoja jiems patarnaujančius valstiečius. 
Pastoriy Merkelis vaizdavo besirüpinantj tik savo gerove, o ne dvasi- 
niais dalykais. „Tik sekmadienio rytą pamatęs išsipuošusią žmoną 
prisimena, kad yra pastorius. Gerdamas kavą, kalendoriuje susiran- 
da, iš kurios evangelijos vietos reikės kalbėt, paskui, kol ant šventos 


*8 Suolahti G. Finlands prästerskap på 1600- och 1700-talen. Helsingfors, 1927, p. 153. 

jo galvos maukšlinamas perukas, naršo puslapius ieškodamas reika- 
lingų citaty.””’ 

XVIII amžiuje į Baltijos provincijas užplūdo Vokietijos universi- 
tetų absolventai. Vieno amžininko pastebejimu, ieškodami geresnių 
sąlygų ir turto, į Kuršą jie plaukė lyg į Ost Indiją. Cia šie Literati 
būdavo prilyginami didikams ir atleidžiami nuo mokesčių. 1797 me- 
tais Kurše buvo 3000 pastorių, gydytojų, teisininkų ir valdininkų. 
Teisininkai gyveno gerai, tačiau J. L. G. Schwarzo tvirtinimas, jog 
pastoriams Kuršas buvo lyg rojus, nėra visiškai teisingas. Johannas 
Kantas, Mitau miesto mokyklos rektorius, vedė bekraitę merginą ir 
smarkiai prasiskolinęs 1781 metais turėjo persikelti gyventi į kaimą. 
Praėjus vienuolikai metų laiške broliui jis džiaugėsi skolas išmokėjęs, 
tačiau našle likusi jo žmona 1800 metais vis tiek turėjo prašyti gar- 
siojo filosofo finansinės paramos. Kaip 1793 metais pastebėjo vienas 
Krünitzo enciklopedijos (Qonomisch-technologische Encyklopädie) 
straipsnio autorius, kiekvienas neskurstantis pastorius buvo laiko- 
mas turtingu. Kurše gyventi buvo brangu, todėl dauguma dvasinin- 
kų ilgesingai svajojo apie gyvenimą kaime, kur galėtų išsimaitinti iš 
bažnytinio žemės sklypo. Kuršo pastoriams būdavo skiriama viduti- 
niškai 156 hektarai žemės, tačiau ne visi mokėdavo gerai ükininkau- 
ti, dažnokai tekdavo išmaitinti didelę šeimą. Tačiau apskritai kaimo 
pastoriai gyveno pakenčiamai, ypač jei pavykdavo vesti turtingą žmo- 
na. Panašiai buvo ir kitose pietinės Baltijos kraštų žemėse.” 

Baltijos kraštuose buvo daug vudfordy, kurie sočiai pietaudavo ir 
niekuo nesirūpino, tačiau buvo ir tokių nenuilstančių reformų pro- 


paguotojų kaip Johannas Georgas Eisenas, kilęs iš Frankonijos ir 


2 Merkel G. Die Letten. Leipzig, 1797, p. 340. Pasaulietiški pastoriai buvo daugelio 
satyriky taikinys. Den Swenske Patrioten 1735 metais pavaizduotas aukštuomenės 
pastorius, „toks švarus ir tvarkingas, išsičiustijęs kaip lėlė, suokia kaip angelas: iš 
tikro neprisimenu, ką jis pasakė, bet skambėjo gražiai“. Suolahti, 1927, p. 152. 

% Bosse H. „Die Einkünfte kurländischen Literaten an Ende des 18 Jahrhunderts”, 
Zeitschrift für Ostforschung, 1986, 35: 516-594. Steffen W. Kulturgeschichte von 
Rügen bis 1815. Veröffentlichungen der Historischen Kommission für Pommern 
5:5. Cologne, 1963, p. 300 ir toliau. 


Valstybė ir visuomene Sviečiamajame amžiuje 429 


1741 metais persikėlęs gyventi ; Kuršą. Kartą savo pažįstamam jis 
prasitarė, kad jei Lutheris dirbo širdžiai, Wolffas — sielai, tai jis dirba 
pilvui. Jo mintis kariuomenės maisto racioną papildyti džiovintomis 
bei konservuotomis daržovėmis sukėlė didelį susidomėjimą Europo- 
je, tačiau Eisenas rūpinosi valstiečių materialinės padėties gerinimu, 
O per tai — ir žemvaldžių bei valstybės nauda. Baudžiavos Livonijoje 
aprašymas, kurį anonimiškai 1764 metais išleisti paskatino impera- 
tore Jekaterina, Baltijos kraštuose pradėjo debatų era.”' Septintasis 
XVIII amžiaus dešimtmetis ir kituose kraštuose buvo takoskyra tarp 
dviejų pasaulių: vienoje pusėje pareigų bei luomų privilegijų, valdi- 
nių paklusnumo, paveldėjimo perspektyvų bei hierarchinių pažiūrų 
pasaulis, o kitoje piliečiai reikalavo laisvės burtis į organizacijas, jtvir- 
tinti politines ir pilietines teises ir įstatymais nevaržyti jų gyvenimo. 
Kaip dažnai nutinka, ši takoskyra nebuvo labai ryški, todėl nėra pa- 
prasta išskirti pokyčius paskatinusias priežastis. Aišku, reikšmės tu- 
rėjo Septynerių metų karo padariniai, nors Šiaurės Europoje jie ir 
nebuvo labai ryškūs. Įtaką darė pasklidusios Adamo Smith’o teorijos 
ir prancūzų fiziokratų idėjos, kurias noriai aptarinėdavo ir taikydavo 
vis labiau pasitikėjimo savimi įgyjantis išsilavinęs elitas. Dirva di- 
džiųjų reformų erai, XVIII amžiaus antrojoje pusėje apėmusiai visą 
Šiaurės Europą, buvo paruošta. 

Kiekvienas save gerbiantis patriotas rūpinosi tėvynės gerove, kuri 
nebebuvo išskirtinė valdovo bei jo administratorių prerogatyva. Tą 
pripažino ir Gustavas III, nors manė turįs absoliutinę valdžią, tačiau 
„bus kilniau, didžiau ... ir, suprantama, patikimiau mano valdymui 
ateityje, jei savo karališkąją valdžią apribosiu, tautai suteikdamas svar- 
biausią teisę į laisvę, o pats prižiūrėsiu, kad neliktų vietos savivalei'?. 
Danijoje Frydrichas V panaikino cenzūrą ir skatino intelektualias 


*! Apie Eiseno darbą žr. Neuschäffer H. Katherina II und die baltischen Provinzen. 
Beiträge zur baltischen Geschichte 2. Hannover-Döhren, 1975, ir Donnert E. Jo- 
hann Georg Eisen 1717-1779. Ein Vorkämpfer der Bauernbefreiung in Russland. 
Leipzig, 1978. 

*2 Ciruojama iš Barton A. Scandinavia in the revolutionary era 1760-1815. Minneapo- 
lis, 1986, p. 83. 

diskusijas. Jekaterina II aktyviai rėmė Rusijos imperijos reformų ša- 
lininkus, kaip ir Frydrichas II žavėjosi Šviečiamojo amžiaus prancū- 
zų idėjomis. Perėjimas į klasinę visuomenės struktūrą, nuo reguliuo- 
jamo merkantilinio ūkio į nevaržomą kapitalizmą buvo ilgas procesas, 
kurio prieštaravimai ir neaiškumai akivaizdžiai atsispindėjo šių val- 
dovų mintyse bei veiksmuose. Plačią prasmę turinti „visuotinės ge- 
roves’ ir tautos gerovės sąvoka net ir gerokai įpusėjus XIX amžiui 
dar buvo varžoma senųjų rangų ir socialinės padėties rėmų. Keturi 
Švedijos riksdago luomai buvo panaikinti tik 1866 metais, o Suomi- 
joje luomai išliko net iki 1906 metų. Tarnautojus, miško ir vandens 
telkinių naudojimą bei kitas gyvenimo sritis ribojantys įstatymai ilgą 
laiką galiojo ir XIX amžiuje. Tie, kurie XIX amžiaus septintajame 
dešimtmetyje priešinosi moterų darbui Švedijos telegrafe, pateikė to- 
kius argumentus, kad XVII amžiuje teologas Haguinas Spegelis su 
džiaugsmu būtų jiems pritaręs. To meto Suomijos mokyklų admi- 
nistratoriai buvo tvirtai įsitikinę, kad kiekvienas luomas privalo tu- 
reti ir atitinkamą išsilavinimą, todėl į vidurines mokyklas priimdavo 
išsilavinusiųjų visuomenės klasių narius, o pradinėse mokydavosi pa- 
prastų piliečių vaikai. Labai skrupulingai buvo paisoma deramos ofi- 
cialioms įstaigoms aprangos. 1846 metais advokatas gavo sumokėti 
baudą už tai, kad į Vyborgo aukščiausiąjį teismą atvyko apsivilkęs 
švarką, o ne mantiją, kaip jam derėjo. 

Senoji santvarka pernakt neišnyko. Perėjimas į kitokią santvarką 
Skandinavijoje nebuvo staigus ar sąmoningas. Šis procesas vyko dar 
gerokai prieš 1789 metus. Karščiausi Prancūzijos revoliucijos šali- 
ninkai buvo kilę iš valdančiųjų klasių, o amatininkams ir valstie- 
čiams Paryžiaus įvykiai nerūpėjo. Palei pietines Baltijos jūros 
pakrantes reformos kelią skynėsi lėčiau, kadangi baudžiavos panai- 
kinimui smarkiai priešinosi valdančiosios klasės. Miesto gyventojai 
kiek labiau rėmė radikalių reformų idėjas, tačiau senieji Hanzos mies- 
tai seniai nebedarė jokios politinės įtakos. Šalia ištaigingų miestų 
pastatų ir triukšmingo Dancigo, Königsbergo ir Rygos miestų gyve- 
nimo plytėjo nykios žemės, kur valstiečiai vilko baudžiavos jungą, o 
junkeriai savo partikuliarizmu dangstėsi nuo išorinio pasaulio, kol 

jų neįtraukė Prūsijos karinės valstybės biurokratija ir Rusijos imperi- 
ja. Čia kontrastas su šiaurinėmis karalystėmis buvo ypač ryškus. Nei 
Danijos, nei juo labiau Švedijos absoliutizmas niekuomet nesinau- 
dojo tokiais žveriškais ir šiurkščiais metodais, kokių griebėsi Petras 
Didysis arba Prūsijos karalius Frydrichas Vilhelmas. Galimas daly- 
kas, kad žlugus teritorinėms ambicijoms Švedijos ir Danijos karalys- 
tėse įsivyravo švelnesnė dvasia nei hegemonijos Rytų ir Centrinėje 
Europoje siekusių ambicingų valstybių militaristinės nuotaikos. Val- 
diniams laisvė niekuomet nebuvo atimta, nors kartais būdavo smar- 
kiai varžoma kaip nelaimingųjų Danijos valstiečių arba ribojama jsta- 
tymų. Pagrindinių žmogaus laisvių pripažinimas ir siekimas gerai 
valdyti šiaurės šalims buvo būdingas visais laikais. Tai greičiausiai jas 
ir apsaugojo nuo revoliucijų bei autoritarinio režimo, kuriuos turėjo 


išgyventi pietinių Baltijos pakrančių gyventojai. 

1772 metai — eros pabaiga? 


„Kepuraitininky” pergalė 1764 metų rinkimuose, iki tol nerege- 
tai triukšmingas 1765-1766-ųjų riksdagas, o 1769-aisiais „kepu- 
raitininkai” vel netenka valdžios — tokiame įvykių sūkuryje poli- 
tinė kova Švedijoje suintensyvėjo. 1769 metais vienas anglas 
pastebėjo, kad žmonės čia nepatenkinti vyriausybe, todėl gali pra- 
sidėti revoliucija. Kronprincas Gustavas lygino Švediją su griū- 
vančiu pastatu ir ne kartą reiškė susirūpinimą, jog Švedijai gresia 
Lenkijos likimas. Nepavyko atgaivinti 1769 metų konstitucijos. 
Šalį skaldé nekilmingųjų luomo nepasitenkinimas aristokratų pri- 
vilegijomis, prasiveržęs 1771-1772 metų riksdage. „Kepuraiti- 
ninkai” nekreipė dėmesio į Gustavo III pastangas padėti besipe- 
šančioms partijoms rasti kompromisą, tik į riksdago komitetus 
prikaišiojo dar daugiau savo narių. Nuo 1768-ųjų, kai Adolfas 
Frydrichas pagrasino atsistatydinsiąs, jeigu luomai nesusirinks, 
užsienio šalių pasiuntinybėse buvo kalbama apie karaliaus dvaro 
rengiamą vyriausybės perversmą. Žinią apie tėvo mirtį kronprin- 
cas gavo lankydamasis Prancūzijoje, kur ieškojo perversmui pa- 
ramos. Gustavo viltis sugriovė aistringiausio karališkosios valdžios 
atkūrimo remėjo Choiseul atstatydinimas. Jaunasis karalius tuo 
tarpu galėjo pasikliauti tik savo įtikinėjimų galia ir kaip tikras 
Švedijos patriotas pasitenkinti „pirmojo tarp laisvųjų piliečių" pa- 

detimi.' Tačiau baigiantis 1771-iesiems prancūzų politika pakito. 
Gustavas buvo skubinamas imtis perversmo, o prancūzai pinigų 
„skrybeliams” nebedave. Svensk botten klube jaunieji rojalistai kur- 
pė Švedijos didybės arkūrimo planus, rengė sukilimą Suomijoje ir 
Piety Švedijoje. 1772 metų rugpjūčio 16 dieną J. M. Sprengtpor- 
teno dragūnai užėmė Sveaborgo tvirtovę, tačiau dėl priešinio vėjo 
šis būrys pavėlavo atplaukti į Stokholmą ir prisidėti prie karaliaus. 
Tokiu kritiniu momentu karalius ryžosi veikti pats. Lydimas jam 
ištikimų karininkų bei sargybinių, karalius iškilmingai pražygiavo 
miesto gatvėmis ir suėmė tuo metu posėdžiavusius tarybos narius. 
Niekas perversmui nepasipriešino, ir susirinkę luomai paskelbė ka- 
raliaus ir jo patarėjų parengtą konstituciją. 

Teigiama, kad parlamentinė santvarka Švedijoje būtų išlikusi, 
jei karininkai nebūtų įžiūrėję joje grėsmės savo bendriems intere- 
sams, tačiau gausūs liudijimai kalba ir apie tai, kad partinės kovos 
išvarginti žmonės monarchiją atkurti norėjo. Ne vien karininkai 
tikėjosi, jog atkurtoji monarchija šalį suvienys ir sugrąžins jai šlo- 
vę. Septintajame XVIII amžiaus dešimtmetyje konstitucijos veiks- 
mingumu abejojo tiek „skrybeliai“, tiek „kepurininkai“, o nepavy- 
kus pakeisti 1769 metų konstitucijos, daug kas ėme tikėti karaliaus 
dvaru kaip vieninteliu išsigelbėjimu. Riksdagui 1771-1772 metais 
neįstengus panaikinti šalį apėmusio badmečio padarinių, luomai 
atsidūrė ties pavojingos prarajos kraštu. Atėjus lemiamam momen- 
tui, liaudis nepasipriešino. Aukštuomenė vyriausybės perversmą 
sveikino, kadangi juo buvo nuslopintos arogantiškos žemesniųjų 
luomų pretenzijos, o nekilmingieji luomai džiaugėsi, nes jis sudavė 
smūgį aristokratų viešpatavimui.? Konstitucija, kurią karalius pa- 
teikė luomams, buvo kupina dviprasmybių. Pagal ją karalius buvo 


' Nordmann C. Grandeur et liberté de la Suede (1660-1792). Paris, 1971, p. 283. 
Hennings B. Gustav III. Stockholm, 1957, p. 39. 

* Artėus G. Krigsmakt och samhälle i frihetstidens Sverige. Stockholm, 1982, p. 360- 
361. Roberts M. The Age of Liberty. Sweden 1719-1772. Cambridge, 1986, p. 185- 
186, 203-204. Odhner C. Sveriges politiska historia under konung Gustaf IT:s rege- 
ring (t. 1). Stockholm, 1885, p. 152 ir toliau. 

vienvaldis, tačiau privalėjo paklusti įstatymams. Tarybą skyrė ka- 
ralius, tačiau su ja privalėjo tartis teisingumo, karo paskelbimo, 
taikos ir aljansų sudarymo klausimais, ir jei taryba vienbalsiai ne- 
pritartų karaliaus užsienio politikai, jis privalėjo nusileisti. Luomų 
susirinkimus karalius galėjo šaukti pagal savo pageidavimą, tačiau 
luomai kontroliavo naujų mokesčių įvedimą, karalius jiems turėjo 
atsiskaityti už valstybes išlaidas. Be to, luomams nepritariant kara- 
lius neturėjo teisės skelbti karo. Pareigos turėjo būti skiriamos atsi- 
žvelgiant į sugebėjimus ir patirtį, nepaisant kilmės, nebent ji būtų 
susijusi su sugebėjimais. Tokia formuluote mėginta apeiti ginčija- 
mą privilegijų klausimą. 

Aiškiai suvokdamas rusų intervencijos pavojų, Gustavas stengėsi 
išvengti konfrontacijos su luomais. 1772 metų konstitucija atkūrė 
karaliaus ir luomų santykių pusiausvyrą, tačiau ją griove karaliaus 
polinkis į vienvaldystę. Vienas amžininkas rašė: „Nors naujoji vy- 
riausybė iš pradžių teikė laimingos dabarties bei ateities vilčių ir bu- 
vo manoma, kad patriotiški jausmai ilgainiui sutelks susiskaldžiusią 
tautą, įvykiai parodė, jog nesutarimai buvo tik prislopinti ir progai 
pasitaikius galėjo vel atgyti, o karaliaus dvaras ne visuomet ir ne per 
labiausiai stengėsi to išvengti.” Dar kurį laiką valdžios švytuoklė krypo 
tai į karaliaus, tai į luomų pusę (visai konstitucinei Švedijos istorijai 
nuo pat viduramžių būdingas bruožas), kilmingo žudiko ranka nu- 
blokšdama karalių ir jo įpėdinį, kuris 1809 metais pakeitus Gustavo 
konstituciją buvo priverstas sosto atsižadėti. 

Danijoje luomai kaip atstovaujamoji institucija turėjo pasitrauk- 
ti nuo scenos 1660 metais ir iki pat XIX amžiaus į ją nesugrįžo. Kaip 
pažymėjo Montesguieu kritikai Holbergas ir Kofodas Ancheris, Da- 
nijos monarchija buvo absoliutinė, tačiau ne despotiška. Danijos po- 
litiniai teoretikai pabrėžė sutartinį absoliutizmo pobūdį. Ancheris 
tvirtino, jog absoliutinis monarchas pavaldus prigimtiniam įstaty- 


* Lagerblad E. (leid.) „Historiskt-politiska anteckningar fran aren 1743-1796 af asse- 
ssoren Henrik Thomas Adlerkreutz”, Skrifter utgivna av Svenska Litteratursällskapet 
i Finland, 1887, 8: 20. 

mui, o Henrikas Stampe mane, jog šis įstatymas garantuoja valdinių 
laisvę. Jensas Schieldrupas Sneedorffas, Sorø akademijos jurispru- 
dencijos profesorius ir laikraščio Den patriotiske Tilskuer (Patriotų 
apžvalgininkas) redaktorius, tvirtino, jog Danija yra vienintelė Eu- 
ropos karalystė, kuri remiasi karaliaus ir tautos pasitikėjimu. Nuo- 
širdžiai sekdamas Montesquieu mintimis, Sneedorffas teigė, jog auks- 
čiausiąją valdžią luomai perdavė karaliui, kad šis galėtų palaikyti 
valdžios pusiausvyrą. Geriausiu atveju tai buvo netiesioginė sistemos 
kritika, o Frydricho V valdymo laikais (1746-1766) panaikinus cen- 
zūrą ir ėmus skatinti mokslo žinių troškimą, pakilo entuziazmo ir 
patriotizmo banga.“ 

Frydrichas buvo gero būdo, bet tuščia asmenybė, karalystės val- 
dymo reikalus paliko tvarkyti patarėjams ir pareigūnams. Dauguma 
jų buvo vokiečiai: jo karaliavimo metais Karališkojoje taryboje posė- 
džiavo tik vienas danas ir vienas holsteinietis. Užsienio reikalų mi- 
nistras J. H. E. Bernsdorffas laikėsi atsargaus neutralumo politikos. 
Galiausiai jam pavyko Holsteino-Gottorpo klausimą išspręsti tai- 
kiai, tačiau Petro III grasinimai karu 1762 metais vertė Daniją mo- 
bilizuoti kariuomenę, todėl šalis įsiskolino daugiau kaip dvidešimt 
milijonų rigsdalerių. Finansų krizė vertė karūną pardavinėti žemes ir 
įvesti naujus mokesčius. Pagalvės mokesčio įvedimas Norvegijoje su- 
kėlė neramumus ir atvirą pasipriešinimą. Claude Louis de St Ger- 
maino karinė reforma kėlė grėsmę žemvaldžių interesams, todėl 1763 
metais pavyko tik reorganizuoti Karo kanceliariją pagal Prūsijos pa- 
vyzdį, o kitų planų jaučiant pasipriešinimą buvo tyliai atsisakyta. 
Senoji tvarka atlaikė pradinį Kristijono VII reformų įkarštį ir 1768 
metais karaliui išvykus į didžiąją kelionę vėl atgijo. Šios kelionės me- 
tu ėme ryškėti suvereno protinė negalia. Valdžia pateko į karalienės 
ir jos meilužio karaliaus gydytojo Johanno Friedricho Struensee'ės 
rankas, 1770 metų vasarą ėmusių keisti ministrus savo patikėtiniais. 


* Olesn A. Danmark-Norge ı det 18 Aarhundrede. Copenhagen, 1936, p. 115, teigia, 
kad pernelyg didelis lojalumas karūnai liberalizmo idėjų plitimui netrukdė, tačiau 
pažymi, jog siekiant protekcijų ar karaliaus malonės lojalumas buvo būtina sąlyga. 

Aštuoniolika mėnesių Daniją valdė Struensee'ės frakcija. 1770 metų 
gruodžio mėnesį taryba buvo paleista ir ją pakeitė vyriausybės depar- 
tamentų vadovai. Pagrindinis Struensee'es valdžios įrankis buvo ka- 
binetinis režimas. 1771 metų liepos mėnesį jis tapo Slaptosios tary- 
bos (Kabineto) ministru (Gehejmekabinettsminister), kurio pasirašyti 
įsakymai galiojo ir be karaliaus parašo. Ekonominės krizės laikotar- 
piu įgyvendintos reformos Struensee'ės padėties nesustiprino. Ne- 
buvo veiksmingos antimerkantilinės priemonės, kurios sukėlė Ko- 
penhagos pirklių priešiškumą, nes buvo pamintos jų privilegijos, ir 
didelį laikiną nedarbą, nes iš Vokietijos ėmė plūsti pigi darbo jėga. 
Panaikinus spaudos cenzūrą, Struensee'ės ir jo karališkosios meilu- 
žės adresu pasipylė nešvankūs pamfletai. Savo nelaimei, pažeminda- 
mas kad ir protiškai nesveiką valdovą, Struensee išniekino tų laikų 
elgesio normas. 1772 metų sausio mėnesį kilus rūmų perversmui, 
Struensee buvo nuverstas ir po trijų mėnesių savo dienas baigė ant 
ešafoto. Pagrindinis vaidmuo vyriausybėje atiteko atkurtai tarybai. 
Joje turėjo būti aptariami visi ministerijų reikalai, o dokumentus 
karalius pasirašinėdavo dalyvaujant tarybos nariams. Kad neliktų ga- 
limybės piktnaudžiauti karaliaus parašu, apie visus karaliaus pasira- 
šytus įsakymus turėjo būti informuojamos atitinkamos tarnybos, ku- 
rios savo ruožtu apie savo veiksmus atsiskaitydavo tarybai. Tačiau 
kabinetinė sistema išliko, o vykdomoji karalystės valdžia liko Kabi- 
neto sekretoriaus Oves Höegh’o Guldbergo rankose. 

Dauguma Struensee'ės reformų buvo atšauktos arba panaikintos, 
bet impulsas pokyčiams liko. Eriko Pontoppidano Danmarks og Nor- 
ges Donomiske Magazin (1755-1764) ir Sneedorffo Den patriotiske 
Tilskuer (1760-1764) žurnalų puslapiuose vyko švietėjiškos diskusi- 
jos, vyriausybė rėmė ekonominių straipsnių publikavimą. Nuo 1750 
metų labai padaugėjo literatūros apie prekybą, gamybą, o ypač apie 
žemės ūkį. 

Pirmojoje XVIII amžiaus pusėje Danijos valstybė labai ribojo vals- 
tiečių gyvenimą. 1724 metais buvo smarkiai susiaurintos Danijos 
kaimo gildijų teisės. 1733 metų staunsbänd įstatymo galiojimas bu- 
vo pratęstas 1746 ir 1764 metais. Pagal jį nuo kerverių metų am- 


1772 metai — eros pabaiga? 437 


ziaus valstietis neturėjo teisės pasitraukti nuo žemės. Ne geresnė pa- 
dėtis vyravo ir pietiniuose Baltijos kraštuose. Žemės valdų plėtimas 
ir turėjusių už žemę atidirbti ūkininkų skaičiaus mažėjimas Holštei- 
ne atvedė prie to, kad buvo sugrąžinta valstiečius su žeme susaistanti 
tvarka. Valstiečių prievolės nebuvo ribojamos net ir 1771 metais, 
jiems buvo taikomos kūno bausmės. Baltijos provincijų valstiečius 
buvo galima pirkti ir parduoti. Apžvalgoje apie Livoniją ir Estiją A. 
W. Hupelis rašė, jog šie valstiečiai buvo pigesni už vergus negrus 
Amerikos kolonijose. Kvailas ir tamsus, pasitenkinantis sudiržusios 
duonos kąsniu ir džiūgaujantis, kai pavyksta išsisukti nuo botago, 
Latvijos valstietis buvo pavyzdys to, į ką, Gotlybo Merkelio žodžiais, 
„gali pavirsti tauta, kai šešis šimtus metų trunkanti vergija drakono 
dantimis iš jos išplėšia žmogiškumą". 

Poleminiame straipsnyje Rogeris Bartlettas rašė: „Merkelis sude- 
rino senosios kartos racionalumą bei dorovinius tikslus su Rousseau, 
prancūzų revoliucijos ir besiartinančio Romantizmo amžiaus atviru 
asmeniškumu"“. Ankstesniyjy laikų reformatoriai rėmėsi vokiečių 
kameralistikos ir fiziokratų teorijomis, kurios varganą baudžiaunin- 
kų socialinę padėtį laikė šalies klestėjimo ir gerovės kliūtimi. Tokią 
padėtį aiškiai suformulavo Hansas Rantzau-Aschebergas, vienas iš 
Holšteino žemės reformos pradininkų. Populiariame veikale apie ūki- 
ninkavimo ir valstiečių padėties gerinimą Holšteine Rantzau teigė, 
jog yra svarbu imtis tokių priemonių, kurios leistų valstiečiui suvok- 
ti asmeninius savo interesus, tuomet pakiltų ir bendras gerovės lygis. 
Rantzau, o Holsteino-Gottorpo kunigaikštystėje Casparo von Sal- 
derno reformomis rėmėsi Jekaterina II Rusijoje. Ji skatino pietista 
Tormos pastorių Estijoje Johanna Georgą Eiseną išmėginti savo idėjas 


* Hupel A. Topographische Nachrichten von Liev- und Ehstland (t. 2). Riga, 1777, 
p. 127. Merkel G. Die Letten. Leipzig, 1797, p. 70-71. 

é Esu dėkingas dr. Bartlettui už leidmą pasinaudoti nepublikuotu jo rankraščiu, “The 
question of serfdom: Catherine II, the Russian debate and the view from the Baltic 
periphery (J. G. Eisen and G. H. Merkel)’, kuris bus išspausdintas in Bartlett R., 
Hartley J. Russia in the Age of Enlightenment. Essays for Isabel de Madariaga, iš kur ır 


paimta ši citata. 

karūnos valdose bei viename iš Ropsha srities dvarų, priklausiusia- 
me imperatorės favoritui G. G. Orlovui. Eisenas galvojo apie „kon- 
stituciją", kuri pakeistų šeimininko ir valstiečio santykius. Pagal ją 
tiek vieni, tiek kiti būtų pavaldūs aukščiausiajai valdžiai, ir valstiečiai 
turėtų prigimtinę teisę naudotis savo darbo vaisiais. Jis siūlė darbo 
prievolę pakeisti mokesčiu, įvesti paveldėjimo teisę į nuomojamą ūkį. 
Tokios priemonės toli pralenkė Livonijos Karlo Friedricho Schoult- 
zo von Ascheradeno idėjas. 1764 metų Valstiečių kodeksu (Bauer- 
recht) Schoultzas von Ascheradenas savo dvarų valstiečiams nustatė 
darbo prievolių ribą ir suteikė ūkio paveldėjimo teisę. Kitais metais 
Schoultzas von Ascheradenas mėgino įkalbėti ir kitus žemvaldžius 
vietoj imperatoriškojo imti taikyti jo sukurtą kodeksą, tačiau landta- 
gas tam nepritare.’ 

Generalgubernatoriaus grafo Georgo Browno pateiktų pasiūly- 
mų landtagas negalėjo ignoruoti, kadangi Browne leido suprasti, jog 
jį remia imperatorė. Didikai, kuriuos slėgė prievolių rusų kariuome- 
nei našta (Septynerių metų kare turėjo jai parūpinti arklius ir paša- 
rą), įtardami valdovo kėslus, Browno pasiūlymus prilygino Karolio 
XI redukcijai. Pabūgęs, kad jie nebūtų įvesti imperatoriškuoju dek- 
retu, landtagas išleido keturiolikos punktų teisių raštą, į kurį buvo 
įtraukta dauguma Browno pasiūlymų. Valstiečiams buvo suteikta 
teisė disponuoti asmeniniu įgytu ar paveldėtu kilnojamuoju turtu; 
nustatyta darbo prievolių riba, jei ūkio gyventojų nepadaugėja; apri- 
bota žemvaldžių teise taikyti kūno bausmes; uždrausta parduoti vals- 
tiečius į užsienį, o valstiečiams buvo leista žemesniajame teisme ap- 


” Klose O., Degn C. Die Herzogtiimer im Gesamtstaat 1773-1830. Geschichte Schles- 
wig—Holsteins 6, Neumiinster, 1960, p. 221 ir toliau. Neuschaffer H. ,,Die livlandi- 
sche Pastor und Kameralist Johann Georg Eisen von Schwarzenberg. Ein deutscher 
Vertreter der Aufklärung in Russland zu Beginn der zweiten Hälfte des 18 Jahr- 
hunderts”, Russland und Deutschland (leid. U. Listkowski). Kiel Historische Stu- 
dien 22 Stuttgart, 1974, p. 120-143. Transehe-Roseneck A. von Gutsherr und 
Bauer in Livland im 17 und 18 Jahrhundert. Abhandlungen aus dem Staatswissen- 
schaftlichen Seminar zu Strassburg 7. Strassburg, 1890, p. 154-167. Diederichs 
H., Gotlieb Merkel als Bekämpfer der Leibenigerschaft, Baltische Monatsschrift, 
1870, 19: 38-83. 

skysti neteisėtą mokesčių ar darbo prievolių padidinimą. Šio rašto 
sąlygų beveik niekas nesilaikė. Kai 1777 metais valstiečiai sukilo, 
dalį kaltinimų Browne skyrė didikams, nesilaikiusiems 1765 metų 
teisių rašto reikalavimų. 

Rašytojai ir publicistai Hupelis, J. H. von Jannau ir J. C. Petri 
viešai kėlė Baltijos provincijų valstiečių klausimą, kuris tapo dar opes- 
nis, kai įvedus pagalvės mokestį 1783 metais įsiplieskė sukilimas. 
Keli Kuršo ir Estijos žemvaldžiai pasekė Schoultzo pavyzdžiu, tačiau 
baudžiava Baltijos provincijose buvo galutinai panaikinta tik į val- 
džią atėjus Aleksandrui I. Prūsijos žemėse baudžiavos panaikinimo 
procesas taip pat vyko lėtai ir su pertraukomis. Danijoje ir kuni- 
gaikštystėse valstietijos išlaisvinimas įėjo į visuotinę agrarinės refor- 
mos programą, kurią pradėta įgyvendinti amžiaus viduryje. Kai ku- 
rių karališkųjų dvarų valstiečiams darbo prievolė buvo pakeista 
mokesčiu ir suteikta teisė paveldėti ūkį. Vyriausybė skatino žemval- 
džius nuomininkams ūkius parduoti, už tai pažadėjusi atleisti nuo 
mokesčių ir suteikti medžioklės tose žemėse teisę. Septintajame de- 
šimtmetyje ėmus pardavinėti karūnos dvarus, turtingesni valstiečiai 
gavo progą įsigyti žemės, tačiau diduma žemės perėjo į dvarininkų 
rankas. 

Švedijoje „kepuraitininky” valdymo laikotarpiu (1765-1769) bu- 
vo įdiegta daug valstiečiams palankių reformų. Buvo atgaivinta 1763 
metais panaikinta karūnos valstiečių teisė išsipirkti ūkį (skatteköp), 
taip pat valstiečiams buvo leista įsigyti didikų (frälse) žemę. Į valdžią 
trumpam sugrįžus „skrybėliams“, daug šių reformų buvo nuslopin- 
ta, tačiau paskutiniaja Laisvės amžiaus riksdage valstiečių luomas pa- 
teikė laisvių chartijos projektą, kuris apėmė valstiečių teisę laisvai 
naudotis ir disponuoti savo žeme, draudimą medžioti už karaliaus 
valdų ribų ir kai kurių kitų tarnus žeidžiančių privilegijų apribojimą. 
Be to, valstiečiai siekė būti priimti į Slaprąjį riksdago komitetą, o tai 
rodė didėjantį jų pasitikėjimą savimi ir politinę brandą. Danijoje 
1767 metais įsteigtos agrarinės žemės reformos komisijos darbą tęsė 
Struensee. Žlugus Struensee’es frakcijai ir Gustavo III valstybės perver- 
smui, abiejose karalystėse prasidėjo reakcijos laikotarpis. Iš riksdago 

komitetų valstiečių atstovai buvo pašalinti, Švedijoje vėl užgniaužta 
skattekėp teisė, o Danijoje staunsbänd suvaržyta ir ūkio paveldėjimo 
teisė faktiškai buvo panaikinta. Valstiečiai ar jų bendruomenės del 
blogo derliaus nebegalėjo pirkti žemių, padaugėjo ūkių konfiskavi- 
mo atvejų. Tačiau devintajame XVIII amžiaus dešimtmetyje Švedi- 
jos karūna į valstietiją ėmė žiūrėti taikingiau, tuo tarpu Danija per- 
ėjo į ryžtingos žemės reformos etapą ir per tris dešimtmečius pakeitė 
kaimo visuomenę." 

Daugelis tokių švietėjų kaip Sneedorffas ar Jannau manė, kad 
laisvė nesubrendusiai valstietijai gali būti pavojinga. Jie skatino su- 
daryti geresnes sąlygas valstiečių mokymuisi ir skleisti jiems prakti- 
nes žinias. Kai kurie liuteronų pastoriai ėmėsi darbo. Philippo Ern- 
sto Liiderso Gliicksburge įsteigtoje žemės ūkio akademijoje valstiečių 
vaikai sėmėsi žinių apie derlingos žemės savybes ir bulvių maistinę 
vertę. (Ilgą laiką Šiaurės Europoje bulvės valstiečiams pasitikėjimo 
nekėlė, tačiau pamačius, jog iš jų galima varyti stiprų ir pigų spiritą, 
bulvių vertė jų akyse pakilo.) Riigeno salos Gingsto kaimo dekanas 
įsteigė mokyklą, kurioje pagal Pestalozzi'o sistema buvo mokoma 
skaityti, rašyti ir amatų. Savo ūkiuose dvasininkai eme naudoti nau- 
jovišką žemės dirbimo techniką, valstiečius ragino skiepyti savo vai- 
kus, kasti gilesnius šulinius, statyti geriau šilumą laikančias krosnis. 
Naujų idėjų autorius žemės ūkio asociacijos skatindavo apdovanoji- 
mais, spausdindavo jų darbų aprašymus. Į 1769 metais įsteigtą Da- 
nijos žemės ūkio asociaciją nepaisant socialinės padėties buvo pri- 
imami visi, kurie siekė visuotinės gerovės. Nors žemvaldžiai ir tėvai 
spyriojosi (tėvai nenoredavo leisti vaikų į mokyklą, kad šie daugiau 
dirbtų ūkyje), pradinio mokslo diegimas kaime stūmėsi į priekį. 

Valstietijos išlaisvinimą, matyt, lėmė ekonominės paskatos, ta- 
čiau reikėtų deramai įvertinti ir kintantį požiūrį į valstiečių vietą bei 

* Olsen A. „Samtidens Syn paa den danske Stavnsbundne Bonde”, Scandia, 1939, 

12: 99-139. Skrubbeltrang F. „Developments in tenancy in eighteenth-century 

Denmark as a move towards peasant proprietorship”, Scandinavian Economic His- 


tory Review, 1961, 9: 165-175, teigia, kad XVIII amžiaus devintojo dešimtmečio 

vaidmenį visuomenėje. XVIII amžiaus antrosios pusės rašytojai ėmė 
rodyti valstietį kur kas palankiau, kaip brangų ir garbingą visuome- 
nės narį arba kaip idealizuota bukoliškos nekaltybės ir žavesio kupi- 
na individą. 1778-1779 metais išspausdintos Johanno Gottfriedo 
Herderio surinktos liaudies dainos įkvėpė ištisas poetų bei moksli- 
ninkų kartas, tačiau Herderis buvo tik vienas iš daugelio entuziastų, 
siekusių atgaivinti liaudies poeziją. Norvegijos valstiečius Tyge Rot- 
he kėlė nepriklausomos dvasios pavyzdžiu, apdainavo Clausas Fri- 
mannas (Liaudies dainos), Jensas Zetlitzas (Norvegijos valstiečių dai- 
nos). Motinos krūtinė ir gaivus oras valstiečių vaikams teikia sveikatą, 
rašė švedas Gustavas Dahlgrenas, fizinis darbas taip pat naudingas, 
nors Suomijos valstiečiai manė kitaip — ponai darbuojasi savo malo- 
numui, o jiems tenka dirbti, kad išgyventų.’ 

Gerėjant valstiečių padėčiai, keitėsi ir bendra visuomenės struk- 
tūra, trūkinėjo asmens gyvenimą reglamentuojantys ir varžantys tei- 
siniai pančiai. Danų kameralistas Georgas Christianas Oederis iš- 
laisvinimu laikė visišką pilietinę laisvę, kiekvieno žmogaus teisę 
visomis visuomenei priimtinomis priemonėmis kurti savo gerovę. 
Tokie XVIII amžiaus septintojo dešimtmečio švedų rašytojai kaip 
broliai Runebergai, Johanas Fischerstromas bei Carlas Leuhusenas 
atvirai kritikavo egzistuojančią santvarką. Fischerstromas puolė pa- 
plitusį požiūrį į valstietį, esą jis yra bukas, tingus gyvulys, kurį varu 
reikia spausti prie darbo, ir ragino darbo prievoles pakeisti mokes- 
čiu. Ribojančius žmogaus laisvę įstatymus ir rangų sąrašą Leuhuse- 
nas smerkė kaip absoliutizmo liekanas, kurios nesiderina su Laisvės 
amžiaus konstitucija. Galimybė laisvai rinktis užsiėmimą padidintų 
dirbančiųjų skaičių, skatintų įmonių kūrimąsi ir konkurenciją, di- 
dintų vartojimą, o tai savo ruožtu naikintų nedarbą ir leistų pratur- 
tėti, todel tuoktųsi daugiau porų ir daugety gyventojų. Kiekvienas 
žmogus, teigė suomių dvasininkas Andersas Chydenius, iš prigim- 
ties linkęs imtis tokio darbo, kuris yra pelningas. Tai ir yra šalies 


* Wirilander K. Herrskapsfolk. Stdndspersoner i Finland 1721-1870. Stockholm, 
1982, p. 59. 

klestėjimo pagrindas, kuriam trukdė tokie įstatymai kaip prekybos 
su užsieniu draudimas Botnijos uostuose, galiausiai atšauktas 1766 
metais. Chydenius koneveikė tokius įstatymus kaip Tarnų statutas, 
kuris vedybas ir vaikų gimdymą pavertė baugia našta be jokio kito 
atpildo, išskyrus elgetos krepšį: 


Jeigu ūkio darbininkai ir tarnaitės būtų belyčiai, kaip bitė ar skruzdėlė, ver- 
gauti gimę padarai, tai nebūtų jokio reikalo jų gailėti; bet kai taip nėra, tai 
visokį švelnumą reikia užgniaužti. Jei teisingas yra pasakymas patria est, ubi 
bene est [tėvynė ten, kur gera], tai nėra pagrindo sakyu, kad jie tėvynės 
neturi.'° 


„Laisvė“, amžiaus šūkis, buvo interpretuojama labai įvairiai. Gy- 
vavo visiškos laisvės sąvoka, ypač Lenkijoje, kur didikus apėmė ziota 
wolnosc— „auksinės laisvės" — nuotaikos, kurias amžininkai laikė anar- 
chijos bei Žečpospolitos iširimo priežastimi. Holšteino-Gottorpo 
didikai būgštavo, jog kunigaikštystei perėjus Danijos valdžion, iš ad- 
ministracijos jie būsią pašalinti, tačiau vokiškąją kanceliariją, pagal 
kurią kunigaikštysčių reikalų tvarkymas buvo patikėtas vietiniam di- 
dikui, danai šiek tiek pakeitė. HolSteino—Gottorpo kunigaikštytės 
perdavimo Danijos karūnai proga pasakytoje kalboje Casparas von 
Saldernas nepamiršo pabrėžti, kad „visos privilegijos, laisvės ir teisės, 
neliečiamumas ir atleidimas nuo mokesčių, kuriomis iki šiol naudo- 
josi bendrovės ar asmenys, kaip numato šios sutarties sąlygos, bus 
išlaikytos ir ateityje ''. 1796 metais imperatorius Pavlas I pasidavė 
Baltijos didikų spaudimui ir remdamasis jų teisėmis bei privilegijo- 
mis, šioms provincijoms suteikė nemažai autonomijos. Švediškosios 


1° Citata iš Suomen historian dokumentteja, t. 1, Helsinki, 1968, p. 395. Apie Chyde- 
niusą žr. Virrankoski. Anders Chydenius: demokraattinen poliitikko valistuksen mosi- 
sadalta. Porvoo, 1986. Taip pat Forsman K. „Studier i det svenska 1700-talets 
ekonomiska litteratur”, Svenska Litteratursällskapet i Finland 312. Helsingfors, 1947, 
p. 205-232. | 

' Klose, Degn, op. cit., p. 86. Faktiškai pirmasis paskirtas direktorius A. P. Bern- 
sdorffas turėjo būti priimtas į kunigaikštysčių didikų (Ritterschaft) luomą. 

Pomeranijos didikai privilegijų auronomiškumą išsaugojo iki pat šve- 
dų valdymo pabaigos. Prūsų junkerius Frydrichas Vilhelmas I ir jo 
sūnus pavertė valstybės įrankiais, tačiau paliko jiems nuosavybės pri- 
vilegijas. 

To laiko žurnaluose bei reformatorių literatūroje vartota „lais- 
ves” samprata skatino siekti visuotinės gerovės. J. S. Sneedorffo žo- 
džiais, laisvė „visuomet verčia žmones būti protingesnius ir aktyves- 
nius“!*. Paprastai ji nebuvo interpretuojama kaip neatimama individo 
teisė. Taigi spaudos laisvę Chydeniuso ir kiti laikė būdu įsigalėti tie- 
sai, garantija prieš absoliutinę vyriausybę ir dialogo tarp valdančiųjų 
ir pavaldinių forma. Chydeniuso tėvynainio Petterio Forsskalo jsiti- 
kinimu, vyriausybė pasielgty kur kas protingiau, jei nepasitenkini- 
mą liaudžiai leistų išreikšti plunksna, o ne ginklais.” Iš tiesų švietė- 
jiškoji valstybė laisves maloningai pripažino, tačiau nelaikė jų 
prigimtine laisvų piliečių teise. Kadangi užsienio verslininkai ir dar- 
bininkai karalystės gerovei buvo naudingi, valdovai toleravo religi- 
nes mažumas ir leido joms statytis savo maldos namus, tačiau liute- 
ronų tikėjimą palaikantys įstatymai išliko. Laisvė buvo skirta vyriškajai 
lyčiai, moterų teisių klausimas beveik neiškildavo. Laisvė ne visiems 
buvo priimtina. Struensee'ės pradėtas prekybos liberalizavimas su- 
kele uždarų privilegijuotų grupių priešiškumą, o silpnas šalies ūkis 
staiga atsidūrė konkurencijos skersvėjuose. Žemvaldžiai būgštavo, kad 
valstiečių išlaisvinimas gali sukelti blogiausių padarinių. Net patiems 
valstiečiams perspektyva išsivaduoti nuo žemvaldžio itin didelio 
džiaugsmo nekėlė. XVIII amžiaus trečiajame dešimtmetyje Willia- 
mas Jacobas rašė apie Vakarų Prūsijos lenkų valstiečių nerimą, kad 
„sulaukusius senatvės, ligotus ar suluošintus žemvaldys paliks juos 
mirti skurde“, ir nors gyvenimas parodė šių būgštavimų nepagrįstumą, 
Jacobas pastebėjo visuotinai pripažįstamą nuomonę, kad valstiečių 


‘2 Holm E. Kongemagt, folk og borgerlig frihed (perspausdintas 1883 metų leidimas). 
Copenhagen, 1975, p. 56. 

D Zilliacus C., Knif H. „Opinionens tryck. En studie över pressens bildningsskede i 
Finland”, Svenska Litteratursällskapet i Finland 526. Helsingfors, 1985, p. 27. 

gyvenimas dėl krizės žemės ūkyje ir pinigų stygiaus tapo sunkesnis 
nei senosios sistemos laikais.“ 

Priemonės, kurių imtasi pašalinti ekonominės veiklos suvaržy- 
mams, buvo nevieningos ir nenuoseklios. Prekybos ir gamybos apri- 
bojimai buvo sumažinti, tačiau darbo santykius reguliuojantys jsta- 
tymai buvo tik dar labiau sugriežtinti. Iki pat XIX amžiaus teisė laisvai 
pasirinkti profesiją faktiškai neegzistavo. Vis dar galiojo valstybės 
nustatytos ir Bažnyčios palaikomos sankcijos ir bausmės, smulkme- 
niški rangų prietarai bei snobizmas. Frydrichas II atvirai palaikė aris- 
tokratiją. 1752 metais jis uždraudė junkeriams prekiauti miestuose 
remdamasis tuo, kad tokia veikla gali atitraukti juos nuo karinės tar- 
nybos métier d'honneur. 1794 metų įstatymų kodeksas įtvirtino „pri- 
gimtinę, neatimamą ir šventą didikų teisę" ir griežtai apribojo biur- 
gerių, valstiečių ir aukštuomenės ekonomines sritis. Tiek amatininkai, 
tiek pirkliai kiek įmanoma stengėsi išlaikyti savo luomo uždarumą. 
Alexanderis Kepplerus memorandumu, kurį 1770 metais pateikė Šve- 
dijos biurgerių luomui, panaikinti esamos socialinės santvarkos ne- 
kvietė, tačiau nuosavybę iškėlęs sąlyga odalständet (senoviškas termi- 
nas, kuris laisvai verčiant reikštų smulkiųjų žemvaldžių luomą) teisėms 
įgyti, autorius nejučia tapo „klasių visuomenės šalininku"!?. Vis dėl- 
to, nors nekilmingieji Švedijos luomai vieningai reikalavo valdiškas 
pareigas atverti visiems sugebantiems asmenims, bet savo privilegijas 
ir luomo uždarumą saugojo. Nemažai skriaudų iš miesto pirklių pa- 
tyre valstiečiai nerėmė jų kovos prieš oligarchinę magistratūrą, o varg- 
sy ir bežemių teisų negyne niekas, išskyrus kelis aistringus humanis- 
tus kaip Chydenius. 

Kaip matyti iš to meto titulų ir daugybės etiketo vadovų, rangas 
ir padėtis visuomenėje buvo iš tiesų svarbus dalykas. Tarp senosios 
uždarų bendrovių bei nustatytų socialinių ekonominių kategorijų 


'* Jacob W. Report on the trade in foreign corn and on the agriculture of the north Europe. 
London, 1826, p. 64-65. 

“ Bonsdorff G. von „En finländsk insats i frihetstidens statsrattsliga diskussion”, Svenska 
Litteratursällskapet i Finland 335. Helsingfors, 1952, p. 334. Dėl tikrojo autoriaus 
yra neaiškumų: ibid, p. 357-358. 

santvarkos ir mišrios naujosios viduriniosios klasės egzistavo savo- 
tiškas ryšys. Baltijos provincijose miestų patriciatas aukščiausio ran- 
go literatus (/iterat:) į savo ratą priimdavo, tačiau muzikantai ir 
dailininkai buvo laikomi amatininkais. Didesniųjų miestų — Dan- 
cigo, Königsbergo — atmosfera buvo kosmopolitiškesnė. Čia tuose 
pačiuose klubuose bei ložėse lankėsi teisininkai, pirkliai, prancūzų 
pabegeliai ir karininkai, tačiau gildijos tvirtai laikėsi savojo garbės 
kodekso. Socialinė miestų struktūra atitiko jy topografiją. Ištai- 
gingi rokoko stiliaus namai, kavinės, teatrai ir parkai puikavosi ša- 
lia gotiškų bažnyčių, prekių sandėlių bei rotušių. Verslininkai kaip 
Friedrichas Saturgus Karaliaučiuje ar Johannas Friedrichas Jiirgensas 
Revelyje kaupė turtus aprūpindami kariuomenę, dirbo bankinin- 
kais, steigė manufaktūras. Karūnos globojami jie per daug nesirū- 
pino senųjų privilegijų išsaugojimu. Kita vertus, užsienio prekybą 
su tolimaisiais kraštais kontroliavo seniau įsteigtos bendrovės, ku- 
rios savo padėtį stengėsi išlaikyti naudingomis vedybomis, kartu 
mėgindamos prisitaikyti prie besikeičiančių aplinkybių. Pavyzdžiui, 
turtingieji Stokholmo biurgeriai turėjo savą mokesčių rinkimo ins- 
tituciją, o Kopenhagoje 1742 metais įkurta Grosserer-Societetet at- 
stovavo miesto pirklių interesams. 

Absoliutiniai monarchai siekė miestus kontroliuoti, tačiau įsiga- 
lėjusios socialinės ir politinės sanklodos panaikinti nenorėjo. Pavyz- 
džiui, 1755 metų Frydricho II reglamentas aiškiai apibrėžė biurge- 
rių išskirtinę padėtį, o Jekaterina II 1785 metų miestų įsaku luomus 
siekė paversti natūralia centralizuotos valstybės dalimi. „Miesto“ api- 
brėžimas buvo gana neaiškus: turinčių užsiėmimą gyventojų bendri- 
ja ir pastovi gyvenamoji vieta, kurioje titulas (Geburtsstand) yra pa- 
veldimas. Anksčiau buvusi išskirtinė biurgerių luomo padėtis buvo 
panaikinta, tačiau atsirado „valstybinės pilietybės” (Staatsbürgerrecht) 
sąvoka. Kooptavimą į miesto tarybą pakeitė rinkimai, pagal turtinę 
padėtį rinkėjai buvo suskirstyti į šešias kategorijas, pavadintas luo- 
mais. Imperiškojo Senato ir Statthalter (naujasis generalgubernato- 
riaus titulas) nevokiečiams aktu buvo smarkiai apribota teisė tapti 
biurgeriais, tačiau trys latvių kilmės inspektoriai Rygoje vis dėlto įveikė 

kliūtis. Šiaip ar taip, toks „pseudokorporacinis” miestų valdžios su- 
darymas išliko tik iki imperatorės mirties 1796 metais.'° 

Jau nebepakako vien priklausyti senai giminei. Prūsijos aristok- 
ratus Fichte vadino arogantiškais meilikautojais, kuriuos, jei pasi- 
stengtų elgtis kukliau, galima būtų pakęsti tik menininkų ar mer- 
kantiliniuose rateliuose. Naujuoju leidimu prasimušti į sekmę tapo 
Bildung: sena pavardė mažai ką reiškė, jeigu ją turintis asmuo nebu- 
vo rafinuotas ir išsilavinęs. Vienas šio amžiaus skiriamųjų bruožų 
buvo profesinis išsilavinimas. Karininkų korpusą sudarė beveik vien 
tik didikai, tačiau neužteko būti vien kilmingu ponu. Kadetai priva- 
lėjo įveikti vadovėlių turinį ir baigti karo akademiją. Būdingoje tam 
amžiui smalsumo aplinkoje jie turėjo būti gerai susipažinę su moks- 
liniais traktatais balistikos ir įtvirtinimų temomis, skaityti periodinę 
karinę literatūrą kaip Europoje antrą pagal senumą danų periodinį 
leidinį karo tema Militerisk Bibliotek (1765-1766) arba vėlesnį Den 
danske Krigsbibliotek, kurį, pasirodžiusį 1794 metais, prenumeravo 
beveik tūkstantis skaitytojų.” Del didėjančio kvalifikuotų teisinin- 
kų, architektų, topografininkų poreikio profesiją turintieji galėjo už- 
imti aukštesnę socialinę padėtį ir būti labiau nepriklausomi. Teisi- 


'6 Elias O.-H. Reval in der Reformpolitik Katharinas II. Quellen und Studien zur bal- 
tischen Geschichte 3. Bonn-Bad Godesberg, 1978, p. 102 ir toliau. Elias O.-H. 
„Die undeutsche Bevölkerung im Riga des 18 Jahrhunderts”, Jahrbücher für Ge- 
schichte Osteuropas, 1966, 14:481-484. Thaden E. Russias western borderlands, 
1710-1870. Princeton, NJ, 1984, p. 27-31. Pasak Marko Raeffo ,, The well-orde- 
red police state and the development of modernity in seventeenth- and eighte- 
enth-century Europe”, American Historical Review, 1975, 80, 1140-1143), nore- 
dama įgyvendinti reformą, Jekaterina privalėjo sukurti luomus. 1808 metais, pra- 
ėjus dvidešimčiai metų po to, kai imperatorius Pavlas panaikino Jekaterinos isleis- 
tus įstatymus, Frėdėric-Cėsar de la Harpe rašė Aleksandrui I, jog Rusija niekuomet 
netaps tokia civilizuota šalimi kaip kitos valstybės, jeigu trečiasis — buržuazijos — 
luomas negalės dalyvauti valstybės valdyme. Biaudet J., Nicod F. Correspondance de 
Frederic-Cesar de la Harpe et Alexandre I (t. 2). Neuchatel, 1979, p. 293. 

© Šiuo klausimu žr. Lind G. „Den dansk-norske hær i det 18 århundrede”, Historisk 
Tidskrift, 1986, 86: 26-73. Artėus G. Krigsmakt och samhälle i frihetstidens Sverige. 
Stockholm, 1982; Busch O. Militärsystem und Sozialleben im alten Preussen 1713- 
1807. Veröffentlichungen der Berliner Historischen Kommission 30/7. Berlin, 1962. 

ninkai kaip paprastai gaudavo didelį honorarą. Po trejų metų teisi- 
nės praktikos jie galėdavo nusipirkti namą, karierą, arklių, o dar po 
kelerių — nedidelį dvarą kaime. Rytų Suomijoje žemės matininkai 
įsidrąsino nekreipti dėmesio, jog vyriausybė neišdavė jiems pasų, ir 
darbuodavosi už sienos. Pavyzdžiui, Įsakas Hasselblatdas, gyvenda- 
mas Suomijoje, kur turėjo pareigas vietos administracijoje, daugiau 
kaip dešimtį metų dirbo Rusijoje. 

Prityrusių profesionalų reikėjo ir kuriamose meno, pramonės, že- 
més ūkio institucijose bei akademijose. Buvo gerai žinomi tokie ar- 
chitektai kaip Nicodemus Tessinas bei jo sūnus Carlas Gustavas, toli 
pranokę amatininkus ir vėliau gavę kilmingus titulus, ir jei ribotų 
pažiūrų biurgeriai aktorius, dailininkus bei muzikantus vis dar stū- 
mė už garbingos visuomenės ribų, tai karališkieji bei kilmingieji pa- 
tronai juos vertino. Tokios ryškios asmenybės kaip švedų poetai Gus- 
tavas Philipas Creutzas bei Johanas Gaabrielis Oxenstierna, Prūsijos 
karalius Frydrichas II ir Gustavas III buvo iš tikrųjų puikūs meni- 
ninkai. 

Imta labiau vertinti ir kitas profesijas. Pavyzdžiui, Danijos barz- 
daskučiai chirurgai 1736 metais įsteigė institutą, kuris 1785 metais 
buvo pertvarkytas į Karališkąją chirurgijos akademiją. Čia buvo ren- 
giami kvalifikuoti apylinkės chirurgai, kol galiausiai barzdaskutystės 
amatas atsiskyrė ir buvo pereita prie medicinos chirurgo profesijos 
akademinio ugdymo ir praktikos. Turėjusieji ypatingai vertinamų 
sugebėjimų galėdavo reikalauti gero atlyginimo ir prasimušdavo vi- 
suomenėje kaip danų barzdaskučio padėjėjas, kuris ne tik puikiai 
skusdavo vietos bajorus, bet mokėjo nuleisti kraują, todėl buvo pa- 
kviestas dirbti karaliaus dvare. Tačiau visuomenės pripažinimo su- 
laukdavo ne visi. Frydrichas Didysis atmetė J. J. Kanterio prašymą 
suteikti Commercienrat titulą, nusprendęs, kad „knygų pardavėjo“ 
titulas yra pakankamai garbingas. Daugybės amžiaus pabaigoje lei- 
džiamų enciklopedijų straipsnių autoriai kvietė rinktis mokytojo pro- 
fesiją, kuri suteikia gerą visuomeninę padėtį ir pagarbą, tačiau 1737 
metais tarp beveik 3000 Kuršo nobilitas literariae narių mokytojų 
nebuvo. 1794 merų bendrajame įstatymų kodekse klasikinių vidurinių 

mokyklų mokytojai buvo įvardyti tarp privilegijuotųjų Prūsijos vals- 
tybės pareigūnų, tačiau pradinių mokyklų mokytojai nebuvo jtrauk- 
ti į Staatsbürgerutm. 

„Per pastaruosius trisdešimt metų mūsų elgesys ir papročiai tapo 
labai rafinuoti, — 1777 metais rašė A. W. Hupelis, — net vargingiau- 
siai gyvenančio amatininko vestuvės neapsieina be vyno, punšo bei 
valgiais nukrauto stalo. Žmona sekmadieniais bažnyčioje pasirodo 
apsivilkusi puikiausia suknele, o be kavos vargu ar galėtų ramiai iš- 
gyventi dieną."'* Ankštus, šiaudais dengtus savo namus Baltijos pro- 
vincijų kaimo didikai po Didžiojo šiaurės karo ėmė griauti ir statėsi 
patogius mūrinius dvarus. Senovinius valstiečių šokius ir dūdmaišių 
garsus ėmė išstumti miestietiški papročiai, kuriuos mėgdžiojo vals- 
tietija. Dar 1683 metais Visbio vyskupas pastebėjo, kad Gotlando 
salos valstiečiai pradeda tautinius rūbus keisti miestietiškais, o Nor- 
rlando pakrantės valstiečiai, pardavę savo rankų darbo gaminius, rū- 
bus pirkdavosi mieste. Išdailintos skrynios, porcelianiniai indai, užuo- 
laidos ir kilimai valstiečių namuose bylojo apie Skandinavijos kaimo 
gyventojų turtėjimą. Senieji Hanzos miestų bendrijų sodai tapo par- 
kais, Junkerbėfe virto nuomojamomis salėmis, kuriose vykdavo kon- 
certai ar privatūs pokyliai. Vietoj jų atsirado privačių klubų, salonų 
bei ložių, kur lankydavosi miestų elitas. Šaulių klubų virtimas lais- 
vomis kokiai nors vienai gildijai nepriklausančiomis asociacijomis 
(Freischützen) liudijo apie perėjimą prie laisvų buržuazinių organiza- 
cijų modelio. Kada ne kada valstybė mėgindavo pažaboti prabangos 
dalykų vartojimą, tačiau visuomenė tų apribojimų nepaisė. Valstie- 
čiai ir aristokratai vienodai nemėgo Švedijos vyriausybės šnipų, ku- 
rie šmirinėdavo uosdami, ar nekvepia kur nors verdama kava, todėl 
1794 metų draudimas gerti kavą apeliavo į karaliaus valdinių sąži- 
ningumą ir gerą valią. 

Vidurinioji klasė (šis terminas imtas vartoti paskutiniaisiais XVIII 
amžiaus dešimtmečiais) ir kai kurie valstietijos sluoksniai turtėjo, ta- 
čiau šalia daugėjo skurstančių bežemių darbininkų, o ne tokiuose 


'# Hupel, op. cit., p. 40. 

derlinguose šiaurės rajonuose gyvenimo lygis buvo tikrai žemas. Ne- 
daug buvo skurdžių, kurie žinojo, jog nedera seilėmis valyti akinių 
stiklų ir prašinėti žiupsnio tabako (Malthuso kelionės draugo Ed- 
wardo Clarko aprašyti įspūdžiai), o į gėlėmis papuoštą stalą įsteng- 
davo patiekti šviežių vaisių. Vis dėlto ekonominė gerovė skatino pa- 
sitikėjimą savimi ir visuomenės žinių troškimą, kurį amžininkai 
didžiuodamiesi laikė pagrindiniu tų laikų bruožu. Tai išmokė žmo- 
nes gražiai elgtis prie stalo, laikytis gero tono taisyklių pobūviuose, 
skaityti laikraščius ir periodiką, kuri jtiko įvairaus skonio skaityto- 
jams ir buvo leidžiama beveik kiekviename mieste. Jis įkvėpė ir saty- 
rikus bei karikatürininkus nuo Carlo Michaelio Bellmano Bacchi- 
Orden, kur jis šaiposi iš klubų girtuoklių, iki Franso Michaelio 
Franzėno satyros Om Sällskapet Publicum, išjuokiančios švedų spau- 
dą. 

Vieniems tai buvo ekonomikos amžius, kitiems — filosofijos, ta- 
čiau apskritai šis laikotarpis buvo labai patriotiskas. Ilgus amžius gy- 
vavo tradicija turėti vietinio pasididžiavimo objektų — bažnyčios boks- 
tų, gražių mergelių, puikaus alaus — ir šis paprotys išliko. Karaliaučiaus 
gyventojai gyrėsi, kad Don Giovanni'ui Zerliną įsivilioti į savo na- 
mus pavyko tik Bratwurst ir Lobenichto alumi. XVII amžiaus vidu- 
rio Danijos ar Lenkijos—Lietuvos aristokratų draugijose vyravo kor- 
poracinis partikuliarizmas (Stūndespartikularismus), kuris Baltijos 
provincijose Kurše, Pomeranijoje ir Holsteine — išliko ir vėlesniais 
laikais. Kita vertus, plėtojantis valstybinės veiklos sritims, centrali- 
zuota karaliaus valdžia, kuriai turėjo paklusti senosios pusiau auto- 
nominės korporacijos, sudarė prielaidas atsirasti kitokio lojalumo 
rūšims. Paprastai tariant, paklusnų valdinį ėmė išstumti pilietis, tu- 
rintis įtakos valstybės reikalų tvarkyme. 

Šiuo požiūriu 1772 metų įvykiai iškėlė esminius valstybės tauti- 
nės sudėties bei susitelkimo klausimus. Padalijus Lenkiją—Lietuvą 
atsivėrė laisvas kelias reformoms, kuriomis rimtai mėginta išspręsti 
vyriausybės ir finansų problemas, ilgą laiką kamavusias Žečpospoli- 
ta. Paskutiniaisiais Žečpospolitos gyvavimo metais tarp emigrantų ir 
tų, kurie atsidūrė skirtingose valstybėse, atgijo stiprūs patriotiskumo 

jausmai. Atsiskyrusios valdžios veikė skatinamos jtarumo viena kitos 
atžvilgiu, duodamos pradžią tam keistam sambūviui, kuris XX am- 
Ziaus pradžioje virto priešiškumu ir karu. Prie visiškai skirtingų ze- 
mių, provincijų, kunigaikštysčių bei chanatų, kurie žlugus Otoma- 
nų valstybei atiteko Austrijai ir Rusijai, prisidėjo kadaise buvusios 
galingos valstybės liekanos. Kirame amžiuje susikūrus Vilhelmo I 
Vokietijos imperijai, „pusiau vokiškos" Prūsijos valstybės šaknys su- 
nyko. Kaip pastebėjo Rudolfas von Thaddenas, po trečiojo Lenkijos 
padalijimo 1795 metais atrodė, kad Hohenzollernų valstybė neteko 
atramos taško Vokietijoje, o Prūsija pasuko daugiatautės Habsbur- 
gy monarchijos keliu.'? Nors Prūsijos valstybė naujai įsigytus kraš- 
tus integravo kur kas negailestingiau ir veiksmingiau, nei tai vyko 
kaimyninėje valstybėje padalijimo metu, lenkų atsidavimo buvusiai 
savo nepriklausomybei išrauti neįstengė. 

Gustavas III labai nerimavo del gresiančio Lenkijos likimo. 1772 
metų balandį jis pastebėjo: „Pernelyg didelė laisvė Švedijoje virto 
nuolaidžiavimu savo norams, o del karūnos pastangų (gal skubotų) 
ją apriboti išsirutuliojo į anarchiją. Ši anarchija, nors ir ne tokia baisi 
kaip Lenkijoje, yra ne mažiau bjauri, nes nėra jokių priemonių ją 
nuslopinti.””° Aukų nepareikalavusį vyriausybės perversmą, kuris įvy- 
ko praėjus keturiems mėnesiams, galima paaiškinti tik bodejimusi 
partijų kova, kuri kadaise buvusią galingą karalystę galėjo paversti 
užsienio valstybių žaisliuku. Piliečiai dėkojo karaliui už prarastos te- 
vynės sugrąžinimą. Tačiau praėjus dešimtmečiui, karalių rėmę aris- 
tokratai eme krypti į opoziciją, o 1788 metų vasarą karo su Rusija 
metu jų nepasitenkinimas virto maištu. Vienas artimiausių karaliui 


žmonių rengiant 1772 metų vyriausybės perversmą buvo suomių 


Thadden R. von Fragen an Preussen. Zur Geschichte eines aufgehobenen Staates. Mu- 
nich, 1981, p. 29, cittuojama iš Zernack K. „Die Geschichte Preussens und das 
Problem der deutsch-polnischen Beziehungen”, Jahrbücher für Geschichte Osteuro- 
pas, 1983, 31: 40. Taip pat zr. Biskup M. „Preussen und Polen”. Jahrbücher für 
Geschichte Osteuropas, 1983, 31: 1-27. 

°° Citata iš Konopcynski L.„Polen och Sverige i det adertonde arhundradet. En histo- 


risk parallel”, Historisk Tidskrift, 1925, 45: 101. 

karininkas Göranas Magnus Sprengtportenas, vėliau tapęs įnirtingu 
karaliaus priešininku. Netrukus po perversmo draugui rašytuose laiš- 
kuose Sprengtportenas apgailestavo, kad įstatymai tapę asmeninių 
interesų auka, o tevyne virtusi turgumi. Iš tikrųjų reikėjo „tam tikros 
švedų tautos minčių ir gyvenimo būdo vienybės“, kuri jkvepty šve- 
dy tautai entuziazmo, nes vien daugumos (mängvälde) sprendimu 
leidžiamų įstatymų nepakanka.?' 

Laiškuose Sprengtportenas didžiavosi, kad būtent suomiai išmušus 
lemtingai valandai stojo į pagalbą karūnai. Sprengtportenas, iš kurio 
keistos tarties šaipydavosi kadetų mokyklos bendramoksliai, išreiškė 
ne vien nuramdžiusio sostinės galinguosius provincialo džiūgavimą. 
Savo karinę apygardą, į kurią buvo paskirtas Sprengtportenas, rafi- 
nuotieji švedai lygino su Sibiru. Poetas Johanas Oxenstierna pašaipiai 
klausė susižadėjusios su Savo būrio kapitonu ir besilaukiančios kūdi- 
kio moters, ar jai patiktų valgyti keptas ropes su kiauliena ir lokio 
taukų padažu.“ Daug tiesos yra atsiminimų autorių kaltinimuose, kad 
švedų abejingumas ir išpuikimas atstūmė daugelį suomių, nors, kita 
vertus, ši tauta rodė nepaprastą lojalumą ir priešiškumą tiems, kurie 
per 1788 metų krizę siekė atskirti Suomiją nuo Švedijos. 

Švediškai kalbančių Suomijos provincialų nepakantumas sosti- 
nės didžiūnams buvo būdingas ir antivokiškoms nuotaikoms, vyra- 
vusioms Kopenhagoje po Struensee’es žlugimo. Ne tik P. A. Heiber- 
gas savo satyrose išjuokė vokiečių godumą: iš jo šaipėsi ir Norvegijos 
asociacijos nariai. Norvegų poetas Edvardas Stormas sveikino 1776 
metų įstatymą, apribojusį vietinių ir natūralizuotų karaliaus valdi- 
nių priėmimą į valstybės tarnybą: 


*1 Ciruojama iš „En finsk officerares bref till sin van i Stockholm”, Historiallinen 
Arkisto 17: 242-243, Helsinki, 1902. Taip pat žr. Carlsson S. „Rikets sprängning 
1809”, Skrifter utgivna av Svenska Litteratursällskapet i Finland, 1979, 483: 115- 
127; ir Lesch B. „Självständighetsmännen och den nationella romantiken pa Gus- 
tav IIIs tid.”, Skrifter utgivna av Svenska Litteratursällskapet i Finland, 1933, 236: 
283-305. 

`? Castrén G. „Finland i Sveriges 1700-talsdikt”, Skrifter utgivna av Svenska Littera- 
tursällskapet i Finland 1958, 368: 328, 333. 

Lad o, Udlznding af mit Folkes Brod at æde, 
Giv fodde Undersaat igien sit eget Sede. 

Kun den, som forste Lys i Danske Stater saae 
Skal Borgerret og Rang i Christians Rige naae. 


(Nevalgys atėjūnai duonos mūs daugiau 

Ir neatims, kas teisėtai priklauso. 
Vienintelį, kurs Danijoj išvydo šviesą, 
Pasveikins biurgeriai valstybėj Kristijono.)?? 


1772 metų vasario mėnesį danų kalba paskelbta valstybine visuo- 
se su Danija ir Norvegija susijusiuose reikaluose, taip pat kariuome- 
nės įsakymų kalba. Po trejų metų danų kalbą imta vartoti vidurinėse 
mokyklose, buvo skatinama studijuoti Danijos istoriją. Visuotinio 
pripažinimo susilaukė Oves Mallingo veikalas Store og gode Hand- 
linger af Danske, Norske og Holstenere, kuriame pasakojama apie ka- 
ralystės didvyrius bei visuomenę, keliama tėvynės kaip vieningos vals- 
tybės, kurią vienija absoliutinio monarcho simbolis, samprata. Tačiau 
P. E. Suhmo darbą, kuriame jis aprašė norvegų tautos istoriją, Guld- 
bergo režimas vertino nepalankiai. Vokietijoje 1771 metais anoni- 
miškai išleistame pamflete Suhmas rašė apie tai, kad Norvegijai rei- 
kia mokyklų ir akademijų. Guldbergas į tai reagavo tokiais žodžiais: 
„nėra jokių norvegų. Mes visi esame Danijos valstybės piliečiai". Pa- 
taisytame rankraštyje jis dar pridūrė, jog tėvynė yra visos žemės, ku- 
rias valdo karalius.“ 

Vieningos valstybės (heistat) samprata iš tikrųjų tebuvo absoliu- 
tizmo projekcija, neturinti į visumą jungiančių bruožų — parlamen- 
to ir netgi bendrų įstatymų bei papročių. Holšteine aristokratai išlaikė 
bendrą savo luomo tapatumą. Jų komitetas, 1773 metais pavadintas 
„Nuolatine deputacija”, buvo krašto ir karūnos jungiamoji grandis. 
Karūnos skirtas tvarkyti kunigaikštystės reikalus Andreasas Peteris 


“ Infedsretten (1778), cituojama iš Olsen, op. cit., p. 122. 
“ Felbzk O. Kærlighed til fædrelandet. 1700-tallets nationale selvforståelse. Forntid 
og Nutid, 1984, 31: 280. 

Bernsdorffas krašto ypatumams daug dėmesio neskyrė. Holšteino 
gyventojai džiaugėsi užsieniečiams atimta teise užimti Danijos vals- 
tybės tarnybines pareigas, nes tai atvėrė jiems naujų galimybių, ta- 
čiau siauras jų partikuliarizmas (ir vokiečių kalba) skatino priešišku- 
mą, ir 1790 metais kilo neramumai. 

Norvegijos visuomenės viršūnę sudarė pareigūnai ir pirkliai, ku- 
rie save su Danijos valstybe siejo labiau negu valstiečiai, vilkę mokes- 
čių ir karo prievolių naštą. 1765 metais Bergeno rajone sukilę prieš 
pagalvės mokestį valstiečiai ėmė siaubti pareigūnų turtą. Maždaug 
po dvidešimties metų įsiplieskė dar vienas sukilimas dėl mokesčių, 
kuriam vadovavo Christianas Lofthuusas. Tačiau nepasitenkinimas 
Norvegijos ekonominio gyvenimo apribojimais buvo juntamas ir tarp 
pirklių. Užjūrio prekybos pagyvėjimas anglų-prancūzų kolonijinių 
karų metais sustiprino Norvegijos pirklių pasitikėjimą savimi, ir jie 
įsitraukė į šalies gerovės kėlimo kampaniją. Apkeliavę nemažai kraš- 
tų, jie buvo kupini naujų idėjų kaip, pavyzdžiui, Adamas Smithas, 
kurio Tautų gerove (Wealth of Nations) 1779 metais buvo išversta į 
danų kalbą. Giliai į Norvegijos visuomenę įsiskverbė Prancūzų revo- 
liucijos idėjos. Mary Wollstonecraft bergždžiai mėgino Mosso pilie- 
čius įtikinti Robespierre'o tironiskumu, ir net pastorių pamoksluose 
bei raštuose aidėjo brolybės, laisvės ir lygybės idėja. 1790 metais prie- 
kabusis senas konservatorius Ove Guldbergas, jau netekęs aukšto pos- 
to, išreiškė nuogąstavimus, jog kilus net ir menkiausiems neramu- 
mams Norvegija bus prarasta. Jo nuomone, norvegų trokštama 
respublika atitiko Anglijos dvasią. Didelę įtaką norvegų tautinio iden- 
titeto suvokimui ir radimuisi darė nenuilstantys veikėjai, siekę Nor- 
vegijoje įsteigti universitetą, atidaryti banką, poetai, pamflety auto- 
riai bei istorikai, atskleidę ypatingus ir dėmesio vertus Norvegijos 
istorijos bei visuomenės ypatumus. Revoliucija ir Napoleono karai 
vėliau parodė, kad Norvegija vis dėlto nebuvo visiškai neatskiriama 
absoliutinės monarchijos valstybės (Aelstat) dalis. Socialine struktūra 
bei žemės nuosavybės forma Norvegija labai smarkiai skyrėsi nuo 
Danijos. Gyventojų skaičiumi abi karalystės viena kitai beveik prily- 


go. Ilgą laiką Norvegija buvo nepriklausoma, Danija jos neužkariavo — 

Norvegija atiteko Danijai per dinastines vedybas, bet nepaisant to, 
absoliutizmo laikotarpiu šalis buvo tapusi Danijos periferija, kurios 
reikalus sprendė Kopenhaga. 

Suomijos atsiskyrimas nuo Švedijos, o Norvegijos nuo Danijos 
plačiau aptariamas kitame knygos tome, tačiau čia vertėtų pažymėti, 
kad būsimieji įvykiai labiau priklausė nuo tarptautinių santykių, o 
ne nuo suomių ar norvegų tautų valios. Aišku, liaudies dainos ir 
tautos istorija įkvėpė poetus bei menininkus ieškoti naujų temų, iš- 
reiškiančių įvairų požiūrį. Jei anksčiau patriotiniai posmai maršo rit- 
mu garbino Karolio XII didvyriškumą ar apraudojo sugriautus ir 
priešo užimtus miestus, tai Rousseau ir Herderio amžiaus poetams 
norvegams Edvardui Stormui, Nordalui Brunui ir Jensui Zetlitzui 
arba suomiui Carlui Michaeliui Franzėnui žvilgsnis į žmogų ir gam- 
tą įkvėpė meilę tėvynei. „Tautos atskleidimas" tapo skambiausia XIX 
amžiaus tautinio judėjimo styga, tačiau kol kas jis dar buvo gana 
idiliškas ir apolitinis. Išliko ir senasis gotizicmas. Gustavas nenuils- 
tamai seke Rudbecku, kuris 1755 metais suomius sutapatino su vie- 
na iš prarastųjų Izraelio tautų, o skeptikai kaip Olofas Dalinas ilgai 
polemizavo apie tai, kad tuo metu, kai šiose vietose kūrėsi garsieji 
švedų protėviai, didžioji Švedijos dalis buvusi apsemta vandens. Proto 
ir švietimo amžiaus skiriamasis bruožas buvo lojalumas monarchui 
ir tapatinimasis su rangu bei socialine padėtimi, o ne su tauta ir savo 
kraštu. Pasididžiavimas savąja gimtine tik papildė gražius tautišku- 
mo jausmus, tačiau minčių apie valstybingumą nekėlė. 

Kristijonas VI, Danijos karalius, 371, 409, 413, 418, 421-422 
Kristijonas VII, Danijos karalius, 435 
Kristina, Švedijos karalienė: 
poetų bei rašytojų ratelis, 87, 326 
ir sosto paveldėjimo klausimas, 120, 207 
remia taikos išsaugojimo politiką, 202 
ir 1650 m. krizė, 233-234 
ekonominė politika, 265, 268 
karališkųjų Žemių padalijimas, 286 
ir didikai, 305 
Kristupas Oldenburgietis, 70 
Kristupas, Mecklenburgo hercogas, 78-79, 80, 123 
Kristup Bavarietis, Danijos, Norvegijos ir Švedijos karalius, 48, 57 
Krumpenas,Otto, 65, 155 
Kruse, Eilert, 131, 
Kunersdorfo mūšis, 377 
Kurbskij, Andrej Michailovič, 127 
Kurck, Gustavas, 219 
Kuršo kunigaikštystė: 
sukūrimas, 83 
reformacija, 105 
didikų dominavimas, 173—174, 175, 244 
kolonijinė prekyba, 275-276 
okupuojama Švedijos, 275, 341 
Rusijos poveikis, 346, 372 
veikiama karo, 358 
literati, 428 


Ladoga, ežeras, 134, 347, 360 
Lagerkrantz, K.O., 369-370 
laisvalaikis, 419-420, 422-423, 448-449 


Rodyklė 501 


laisves idėja, 443, 444 
Landskrona, 374 
Lange, Villum, 414 
Laplandija, 135 
Laski, Samuel, 143, 162 
latvių kalba, 106 
Lauremberg, Hans Wilmsen, 310 
Laurenssen, Peder, 101 
Leibnitz, Gottfried, 414 
Lenkija: 
ir Teutonų ordinas, 20 
unija su Lietuva, 27, 54, 56-57, 74, 76-77 
ir Livonijos karas, 78-81, 124, 126-127 
valdymo sistema, 116-119, 133-134 
didikai, 119 
ir Švedija, 134, 138-139, 189-190, 206-211 
reformy planai, 222-223, 279 
ekonomika, 259-260 
gyventojai, 382 
ir Didysis Šiaurės karas, 341-343, 347 
Rusijos poveikis, 367 
pirmasis padalijimas, 338-339, 449-450 (taip pat žr. Lietuva) 
Leslie, Alexander, 206 
Leuhusen, Karl, 441 
Lewenhaupt, Adam, 344, šeima, 393 
Lietuva: 
padėtis viduramžiais, 27 
santykiai su Maskvos didžiąja kunigaikštyste, 54, 58-62, 63 
unija su Lenkija, 56-57 
bajorai, 79 
reformacija, 103-104 (taip pat žr. Lenkiją) 
Lillienhoff, J. P., 271 
Linde, Jasper, 88 
Lindenovas, Godske, 90 
Linkoping, 15 
Linné (Linnaeus), Carl, 400, 414-415, 417 
literati, 428 
Liudvikas XIV, Prancūzijos karalius, 216-219, 276, 333-334, 335, 339, 340 


Rodyklė 502 


Liubekas (Liibeck): 
uostas, 4 
Vendų sąjungos lyderis, 6, 7 
prekyba, 7 
gyventojai, 19 
išvaizda, 30, 31 
pirkliai, 35, 70, 303 
santykiai su Švedija ir Danija, 67-68, 69-70, 73, 129 
reformacija, 97 
kultūrinis gyvenimas, 328-330 
Liubekas, taikos sutartis (1629), 193, 195, 200 
liuteronybė, 50, 180-181 
Livonija: 
valstiečiai, 21, 25, 170, 298, 401 
struktūra vėlyvaisiais viduramžiais, 50—55 
karas su Maskvos didžiąja kunigaikštyste, 51-53 
krizė, 79-81 
reformacija, 95—96, 105 
karai, 121-127 
valdoma Lenkijos, 173-174 
valdoma Švedijos, 252-254 
ūkis, 398 
redukcija (reduktion), 289 
kapituliacijos sutartis su Rusija, 346, 381 
švietimas, 421 (taip pat žr. Livonijos ordiną) 
Livonijos ordinas, x, 27, 34, 41-42, 50-53, 60, 82-83 (taip pat žr. Livoniją, 
Teutonų ordiną) 
Lofthuus, Christian, 453 
Lohmiiler, Johannes, 77, 95 
Lolandas, sala, 25 
Lossainen, Fabien Tettinger Merkelingrode von, 91 
Lovisa (Loviisa), 403, 404 
Lucidor, 327 
Liiders, Philipp, 440 
Lundo mūšis, 218 
Liineburg, kunigaikštystė, 334, 338, miestas, 30 
Luther, Martin, 75, 93, 94, 96, 97-98, 103 
Lützeno mūšis, 198 


Rodyklė 503 


MacLean, Rutger, 400 
Magdeburgas, 197 
Magnus (Didysis kunigaikštis), „Livonijos karalius", 105, 132, 124, 131, 174 
Magnus, Johannes, 181 
Magnus, Olaus, 43 
maisto racionas, 18, 44-45, 283, 296, 398 
May, Hinrik, 13 
Maksimilianas, romėnų karalius, 59 
Maksimilianas II, imperatorius, 129, 132, 133 
Malling, Ove, 452 
Malmė (Malmė), 70, 101 
Mann, Thom, ix 
maras, 358, 396-397 
Marija Terese, imperatore, 369, 378 
Marselis, Gabriel, 288, 292, šeima, 270 
Maskva, 136, 138, 381 
Maskvos didžioji kunigaikštystė: 
valdų plėtimasis, 53-54, 58 
karas su Livonijos ordinu, 61-63 
ir Livonijos krizė, 78-80, 122-127, 132, 133, 135 
„Rūpesčių laikai", 135-136 
santykiai su Švedija ir Lenkija, 206 (taip pat žr. Rusiją) 
Maskvos Didžiosios kunigaikštystės bendrovė, 12-13, 14 
Matijas (Matthias), imperatorius, 189 
Mazepa, Ivanas Stepanovičius, 344 
Mecklenburgas, 14, 197, 201, 347 
Melanchthonas, Philipp, 89, 102, 106, 180 
Mengden, Otto von, 252 
Memelis (Klaipėda), 377, 411 
Merkelis, Gotliebas, 427, 437 
Messenius, Johannes, 182, 324 
Mitau (Jelgava), 275 
Mykolas Kaributas Vyšnoiveckis, Lenkijos karalius, 215 
Molesworth, Robert, 257, 327 
Monier, Anthoni, 206 
Montesquieu, Charles, baronas, 326, 390, 435 
Moryson, Fynes, 5, 24, 30, 44 
Moss, 453 


Rodyklė 504 


Müller, Berthold, 97 
Miiller, Henrik, 274, 287, 292, 300 


Nansen, Hans, 238, 274 
Narva: 
prekyba, 12, 261, 402, 411 
užimama rusų, 53, 122-123, 125, 343 
valdoma rusų, 125, 142 
užimama Švedijos, 134, 135 
valdoma Švedijos, 360 
mūšis, 339-340, 360 
Nassau, Johann von, 153, 158, 169 
Nicolai, Laurentius, 89 
Nilsson, Svante, 64 
Nystado taikos sutartis (1721), 290, 360, 381, 382, 402 
Norby Søren, 68 
Norman, Georg, 71, 89, 102 
Norris, seras John, 352 
Norrköpingo rezoliucija (1604), 165, 264 
Norrland, 156, 406 
Norvegija, 128, 236, 349, 351, 385, 405, 410, 453-454 
Noteborgo taikos sutartis (1323), 28 
Notke, Berndt, 31 
Novgorodas, 4, 8, 28, 54, 58, 60, 82, 138 


Oeder, Georg, 441 

Ogier, Charlesas, 179 

Olandijos respublika (Jungtinės Provincijos): 
prekyba, 6, 9-10, 13, 15, 16, 81, 258, 263-264, 410 
politika Baltijos kraštų atžvilgiu, 163, 203, 213, 214-215, 226, 257 (taip 

pat Zr. karines jūros pajėgas) 

Oldenburg, 373, 378 

Oldendorp, Johann, 97 

Olivos taikos sutartis (1660), 215, 339 

Ordyn-Naščiokinas, A. L., 220 

Orgas, Johann, 92 

Orknio ir Šetlando salos, 57 

Orzechowski, Stanistaw, 116 


Rodyklė 505 


Osel (Saaremaa), 78, 132, 138, 289 
Osiander, Andreas, 99 
Osnabrück (žr. Vestfalijos taikos sutartį (1648)) 
Ostermann, J. F., 351, 371 
Ostrobotnija (Pohjanmaa), 265—267, 371, 412 
Outhier, abbė, 296 
Oxe, Peder, 112 
Oxenstierna, Axel: 
reformos administracijoje, 150 
dvarai Livonijoje, 170, 178, 251, 278 
įsivaizdavimas Vokietijoje, 188 
ir Trisdešimties metų karas, 195-196, 202, 228 
derybos su Danija, 218, 233 
cituojamas, 218, 233, 257, 269, 272 
ir valdymo forma 1634 m., 232, 252 
išpliekia Aukštuomenės rūmų narius, 309 
ir Upsalos universitetas, 316 
ir Narva, 318-319 
Oxenstierna, Bengt, 253, 317, 333, 335 
Oxenstierna, Erik, 230, 280 
Oxenstierna, Johan Gabriel,268, 447, 451 
Oxenstierny šeima, 233, dvarai Livonijoje, 279-280, 283 


pagonybė, 41—42 

Palladius, Peder, 107, 109, 183 

Panin, Nikita Ivanovič, 378 

Pasvalio sutartis (1557), 79, 122, 126 

Patkul, Johann Reinhtold von, 253-254, 337-338, 342 

Kaina sutartinė 


Ši įspūdinga knyga sudaro pirmąjį Baltijos kraštų 
istorijos nuo viduramžių iki šių dienų tomą, kur daug 
dėmesio skiriama Šiaurės Europos šalims. Tradiciškai 

Aprašomuoju laikotarpiu Švedija buvo viena stip- 
riausių Europos valstybių, vaidinusi pagrindinį 
vaidmenį tarptautinėje politikoje. Jos iškilimas ir 
nuosmukis, šio regiono hegemonijos perėjimas naujai 
susikūrusioms Rusijos bei Prūsijos valstybėms yra 
“ pagrindinė knygos tema. 

Žvelgiant i iš Šiaurės kraštų perspektyvos, kuri daugu- 
mai skaitytojų nėra pažįstama, kai kurie pagrindiniai 
Europos istorijos įvykiai bei procesai Trisdešimties me- 
tų karas, Rusijos skverbimasis į Vakarus, Prūsijos, kaip 
svarbios politinės jėgos, iškilimas — nušvinta naujai. 

